
HARKA 


OLOS PASLAPTIS 


Naktis buvo be vėjo. Nejudėjo nė vienas lapelis, nė 
viena spygliuota šakelė. Kalno šlaite, atvirame į šiaurės 
rytus, medžių žievė buvo dar drėgna, beveik šlapia; vėjo 
suneštas sniegas ištirpo, padvelkus pirmajai pavasario ši- 
lumai. Nuo upės, vingiuojančios aplink Juodųjų kalnų ma- 
syvą, kilo rūkas. Jis tvyrojo virš samanų ir uolų, skver- 
bėsi pro brūzgynus, globstė medžius, dar labiau tirštin- 
damas mėnesienos nakties prieblandą, šešėlius, kuriais me- 
džių viršūnės dangstė iš dangaus krintančią žvaigždžių 
šviesą. 

Aukštai šlaite, prigludęs prie sukempėjusios medžio 
šaknies, kiūtojo indėnų berniukas. Jis nejudėjo, ir miško 
žvėrys galėjo jį pajusti tik iš kvapo. Žebenkštis, užuodu- 
si žmogų, nunėrė į kitą pusę, tačiau pelėda kuo ramiau- 
siai praskriejo pro sustingusį medį, su kurio siluetu bu- 
vo susiliejęs berniuko šešėlis. Prasiskverbęs pro medžių 
šakas, miško žemę pasiekė blausus mėnesienos spindulys; 
jis krito visai netoli berniuko, nušviesdamas nedidelį plo- 
telį plaukiančio rūko ir ruoželį žemės. Vilnijant rūkui, tas 
šviesus lopinėlis judėjo, keitėsi ir, rodos, buvo vienintelis 
neramus daiktas toje begarsėje nakties ramybėje. 

Berniukas nenuleido akių nuo to judančio lopinėlio. 
Kitą toks šviesos spindulys būtų tik padrąsinęs ir įkvėpęs 
vilties — juk berniukas buvo vienui vienas kalnų miško 
tamsoje. Tačiau Harka Kietasis Akmuo Nakties Akis, da- 
kotų berniukas, atsidūręs naktį tarp medžių, uolų ir Žžvė- 
rių, nejautė jokios baimės. Jis turėjo peilį, be to, kiek- 
vienu metu galėjo įsilipti į medį, o to visiškai pakanka, 
kad jaustumeis saugus. Jo mintys sukosi visai apie ką 
kita. 

Blausioje ir neaiškioje Mėnesienos šviesoje jis paste- 
bėjo žemėje kažkokio žmogaus pėdą. Pėda buvo dar ne- 
seniai įminta. Apskritai čia nebuvo nieko nuostabaus, 
juk šią vietą nuo palapinių kaimo skyrė vos dvi valan- 
dos kelio. Tačiau pėda buvo labai didelė, o ir šiaip atrodė 

gana įtartina. Harka Nakties Akis tiesiog pats savimi 
netikėjo. Gal jį apgavo tas vis judantis ir besikeičiantis 
šviesos lopinėlis, gal suklaidino rūkas? Dar kartą ir dar 
kartą, matavo jis žvilgsniu čia įsispaudusią pėdą. Jo akis 
retai kada apsirikdavo, jau prieš kelerius metus iš tėvo 
ir vyresniųjų draugų jis išmoko labai tiksliai skaityti 
pėdas. 

Šitokios plačios ir gilios pėdos negalėjo palikti nė 
vienas jo giminės indėnų medžiotojas. Net jeigu nepažįs- 
tamasis kairiąja koja būtų paslydęs ant slidžiais spygliais 
nukloto skardžio ir visu svoriu pasviręs ant dešiniosios, — 
ir tada toks pėdsakas indėnui būtų per gilus. Be to, ir 
kiti požymiai rodė, kad čia įspausta pėda skiriasi nuo tų, 
kurias buvo įpratęs Matyti Harka Nakties Akis. Kulnas 
įmintas giliau negu pirštų galai, ir jo kontūrai labai 
aiškūs. 

Harka krūptelėjo. Didžiųjų karių ir išmintingų vyrų 
pasakojimuose šitokios pėdos buvo priskiriamos priešams, 
medžiojamų žvėrių ir žemių plėšikams, Ilgiesiems Peiliams, 
kurių dakotų berniukas dar niekados nebuvo matęs. 

Harka nusprendė nejudėti iš vietos, kol ateis tėvas. 
Vidury nakties tėvas išsiuntė jį į mišką. Berniukas nė 
pats dar nežinojo, kam ir kodėl, žinojo tik tiek, kad čia 
dalykas svarbus, ir nujautė, kad tėvas, medžiotojų grupės 
karo vadas, nori atskleisti jam didelę paslaptį. Mat jau 
buvo nuspręsta sekančią dieną palikti senąją stovyklą 
miškingų kalnų papėdėje ir leistis ieškoti naujų medžiok- 
lės plotų pietinėse prerijose. Paskutinę naktį prieš kelionę 
karo vadas dar norėjo pakalbėti su sūnumi ir papasakoti 
jam, kokią paslaptį slepia senoji miškingų kalnų tėviškė. 

Nujausdamas, kad greitai sužinos paslaptį, ir matyda- 
mas tą keistą pėdsaką, kuriame, rodos, slypėjo priešišku- 
mas ir pavojus, vienuolikmetis berniukas sunerimo ir 
įtempė dėmesį. Išsiųsdamas jį į mišką, tėvas tikriausiai 
dar nieko nežinojo apie tas pėdas. 

Medžių viršūnėse kažkas sušlamėjo, Harka sukluso. 
Greičiausiai gainiojasi dvi laukinės katės, pagalvojo jis. 
Triukšmas buvo girdėti čia vienoj, čia kitoj pusėj. O gal. 
ten kartais lūšys? Žvėrys purkščiojo ir šnypštė. Jie vis 
artėjo. Sausas medis, prie kurio šaknies buvo prigludęs 

Harka, staiga sudrebėjo; į jo šakas įšoko vienas žvėrelis, 
paskui jį tuoj ir kitas. Nirtulingai sušnypštę, plėšrūnai 
šoko ant kits kito ir ėmė kandžiotis. Indėnų berniukas 
nežymiai pasuko galvą ir pažvelgė aukštyn. Jo spėjimas 
pasitvirtino — tai buvo iš tikrųjų lūšys. Triokštelėjo sau- 
sa šaka. Abu žvėrys susikibę dribtelėjo žemėn, nuriedėjo 
stačiu šlaitu ir pagaliau išsiskyrė. Vienas tuoj pat nubi- 
dzeno šalin, kitas kiek padvejojo ir nubėgo iš paskos. 
Berniukas išgirdo, kaip jie kiek tolėliau vėl įsirabždino 
į medį. Dar kartą supurkščioję, jie nutolo medžių šakomis, 
ir miške vėl stojo nakties tyla. 

Harka vėl įsmeigė akis į mėnesienos nušviestą žemės 
lopinėlį ir išsigando. Lūšys krisdamos visiškai užlygino 
pėdos žymes. Kaipgi jis dabar parodys jas tėvui? 

Spoksoti į tą vietą nebebuvo prasmės, ir Harka ėmė 
galvoti apie tėvą spėliodamas, kokią paslaptį jis ketina 
jam atskleisti. Sutarta valanda buvo jau čia pat. Tuoj tuoj 
pasirodys vadas Matotaupa. 

Harka sukluso. Jis turėjo jautrią ausį, bet tėvui vis 
dėlto pavyko jį užklupti netikėtai. Šviesos lopinėlį ūmai 
uždengė stambi, tamsoje neaiškiai dūluojanti figūra. Ber- 
niukas atsistojo, ir tėvas uždėjo jam ant peties ranką. Va- 
landėlę abu stovėjo tylėdami. Harka laukė, ką pasakys 
jam tėvas. Bet kadangi šis nieko nesakė, tai Harka jam 
tyliai pašnabždėjo: 

.— Čia buvo šviežios pėdos žymės. Dvi susipešusios lū- 
šys jas sutrypė. Bet ta pėda ne indėno. 

Vadas ilgai tylėjo, paskui tarė: 

— Mums reikės pasisaugoti. Eime. 

Jis patraukė į kalną, ir Harka nusekė iš paskos, atsar- 
giai, mitriai, tvirtais ir plačiais žingsniais kaip ir tėvas. 

Šlaitas kilo vis staigiau aukštyn, po kojomis dabar 
buvo tik uolos, apsiraizgiusios medžių šaknimis, ir sa- 
manos. Eiti buvo sunku, bet užtat čia visai nesigirdėjo 
žingsnių. Pro šakas iš dangaus žvelgė žvaigždės; mėnulis 
pasislėpė. Harka sekė tėvui pridurmui, bet jo širdis smar- 
kiai plakė, kaktą išmušė prakaitas. Vadas kopė vis spaI- 
čiau, tarsi bijodamas kažkur pavėluoti. 

Pagaliau jis sustojo, nors berniukas niekaip negalėjo 
suprasti kodėl. Abu indėnai apėjo uolų sieną, išsišovusią 

maždaug penkiolika metrų virš medžių viršūnių. Dabar 
jie buvo ant tos stačios sienos. Tėvas atsigulė ir atsargiai 
iškišęs galvą pro skardžio kraštą pažvelgė žemyn. Berniu- 
kas irgi pasekė tėvu. Pūtė lengvas vėjelis. Medžių vir- 
šūnės žemutiniame šlaite siūravo lyg tamsios jūros vilnys. 

Umai vadas pačiupo berniukui už rankos, tarsi norė- 
damas jį sulaikyti arba atkreipti į kažką jo dėmesį, ir iš 
to staigaus judesio Harka suprato, kad jis nesapnavo,— 
matyt, tėvas pastebėjo tą patį, ką ir Harka Nakties Akis: 
uolų siena praslinko kažkoks šešėlis, tik iš kur jis atsi- 
rado, berniukas niekaip negalėjo suprasti. 

Uola skendėjo toje neaiškioje prieblandoje, kokia bū- 
na mėnesėtą ir žvaigždėtą naktį — tiesa, Harka su tėvu 
dabar nematė nei žvaigždžių, nei mėnulio, juos užstojo 
kalnai ir medžių viršūnės,— ir tos uolų sienos vidury 
šmėkštelėjo kažkoks šešėlis, pastebimas tik medžiotojo 
akiai, — sujudėjo ir tuoj pat išnyko. Harka įsmeigė akis 
į tą vietą. Ten buvo išsišovęs kažkoks gūbrys, o šalia: jo 
dūlavo didelė įduba, lyg ir kokia kiaurymė. O gal iš tik- 
ruųjų toje vietoje žiojėjo ola, kurių šiuose kalnuose buvo 
gana daug. Dakotų medžiotojų grupė, kuriai priklausė ir 
Harka su tėvu, įsikūrė šiame kalnų rajone prieš kelias 
savaites, iki jų kaimelio nuo čia buvo visai netoli, kaip 
jau minėta, maždaug dvi valandos kelio. Harka Kietasis 
Akmuo Nakties Akis Jaunųjų Šunų sąjungos vadas buvo 
skersai išilgai išvaikščiojęs šią vietovę. Bet šitos uolų sie- 
nos, kur dabar jį atsivedė tėvas, jis visą laiką vengė, 
nes kaimelyje ėjo kalbos, kad ši vieta esanti užburta. Gal 
dėl to čia ir šmėkštelėjo tas neaiškus šešėlis? Harka žvilg- 
telėjo į tėvą, kuris sutelkęs visą dėmesį taip pat ste- 
bėjo tą uolos vietą, kur buvo išsišovęs gūbrys. Spren- 
džiant iš šmėkštelėjusio šešėlio, atrodė, tartum anapus 
gūbrio, kur negalėjo pasiekti abiejų indėnų akys, būtų 
kas greitai sujudėjęs. Harka galvojo ne tik apie burtus, 
bet ir apie tą žmogaus pėdą miške. 

Vadas Matotaupa atsiklaupė, nusiėmė lasą ir užkabino 
jį už medžio, stipriai įsišaknijusio viršum uolos skar- 
džio. Paskui, tvirtai suėmęs rankomis nukarusius laso ga- 
lus, atsargiai ėmė leistis žemyn; leisdamasis visą laiką 
buvo labai atidus — jeigu už uolos gūbrio būtų pasislė- 

pęs žmogus ir norėtų į jį šauti, jis turėtų pirma pasiro- 
dyti indėnui. Vadas buvo su odiniais indėniškais ledžin- 
gais, susijuosęs plačia šlaunų prijuoste, apsiavęs minkštais 
žvėrių odos mokasinais. Plaukai, supinti į kasas, buvo už- 
kritę ant pečių. Ant kaklo, parišta šikšniniu pasaitėlių, 
kabėjo odinė makštis su peiliu. Kitokio ginklo Matotau- 
pa — Keturi Lokiai — neturėjo, nebuvo pasiėmęs net to- 
mahauko. | 

Vadas apėjo uolos gūbrį — iki ten kaip tik siekė abu 
laso galai. Paskui užlindo už uolos iškyšulio ir dingo ber- 
niukui iš akių. Porą minučių Harka buvo vienas, visiškai 
negirdėjo ir nematė tėvo. Pagaliau iš už to iškyšulio pa- 
sirodė vado ranka, jis lengvai mostelėjo berniukui leistis 
pas jį. 

Greitai ir Harka pasiekė tą vietą, kur susikūprinęs 
stovėjo tėvas. Abu indėnai dabar buvo prie olos angos, 
kuri atrodė juodesnė už naktį. Vadas žengė porą žings- 
nių olos vidun, atsargiai apsigrabaliodamas kojomis, nes 
ola staigiai leidosi žemyn. Harka tokiu pat būdu nusekė 
paskui jį. Tėvas sustojo ir atsisėdo. Atsisėdo ir Harka. 
Olos sienos buvo drėgnos, oras sunkus. Kažkur iš toli, 
iš kalno gilumos, jų ausis pasiekė švelnus, beveik dai- 
nuojantis garsas. Berniukas sukluso ir nejučiom arčiau. 
prisislinko prie tėvo. Dabar nebegrėsė toks pavojus, kaip 
ten, mėnesienoje, kur jie buvo geras taikinys pasislėpu- 
siam priešui — dabar juos pačius slėpė olos tamsa. Tik 
reikia būti budriems, ir niekas jų neužklups iš netyčių. 
Harka visiškai pasikliovė tėvo kovine patirtimi. 
 sitikinęs, kad aplinkui ramu, vadas pakilo ir patrau- 
kė gilyn į olą. Nuo skliautų lašėjo vanduo. Keistos for- 
mos uolos, vienos nukarusios iš viršaus, kitos stūksančios 
iš žemės lyg piramidės, dažnai užstodavo jiems kelią, tad 
eiti buvo gana sunku. Dainavimas kalno viduje sustiprė- 
jo, tiesiog pavirto ošimu. 

Harka nieko daugiau negalvojo — žiūrėjo tik kelio ir 
tėvo. Abu indėnai jau buvo giliai kalne. Ošimas pasi- 
darė tiesiog kurtinantis. Visa ola griaudėjo nuo tokio bai- 
saus triukšmo, kad negalėjai nė apsiklausyti. 

Ir staiga iš tamsos pasigirdo kraupus riksmas, kurio 
aidas, atsimušęs į sienas, nuvilnijo per visą Olą. Tėvas, 

ieškodamas už ko nusitverti, viena ranka pagriebė Harką, 
ir berniukui pasirodė, kad jis smenga į kažkokią gelmę. 
Siaubas nusmelkė jį, ir jis stvėrėsi uolos atbrailos, tos 
pačios, kurios kita ranka dar laikėsi tėvas. Atbraila nu- 
lūžo. Ant Harkos siūbtelėjo vanduo. 

Bet tuo metu tėvas, matyt, susirado geresnę atramą, 
jis patraukė berniuką, ir Harka pajuto po kojomis tvirtą 
žemę. Dar kartą iš kažkur nuaidėjo riksmas, bet daugiau 
nepasikartojo, dabar aplink buvo tik tamsa ir tas griau- 
džiantis ošimas. 

Harkos krūtinė sunkiai kilnojosi, bet jis suėmė save 
į nagą ir atsitokėjęs pagalvojo: o gal kartais tėvas čia 
šaukė? Ne, greičiausiai ne jis. Nors, tiesa, aidžioje oloje, 
ir dar griaudžiant tokiam triukšmui, žmogaus balsas ga- 
lėjo skambėti kitaip negu paprastai. Bet antrasis riksmas 
pasigirdo iš toliau, o juk tada tėvas buvo visai šalia 
Harkos. 

Tamsoje sužibo kelios žiežirbos. Per tokį triukšmą 
Harka neišgirdo, kaip tėvas įžiebė ugnį. Dabar, žybtelė- 
jus šviesai, jis pamatė tėvo ranką ir jį užliejusią vandens 
čiurkšlę, smarkiai trykštančią iš kažkokio požeminio šal- 
tinio dešinėje olos atšakoje; vanduo tekėjo ta atšaka ir 
šniokšdamas garmėjo į nežinomas kalno gelmes. 

Žiežirbos vėl užgeso. 

Tėvas atsikėlė, paėmė Harką už rankos ir nusivedė 
atgal link olos angos. Pavedėjęs kelis metrus, paleido ber- 
niuko ranką, nes dabar nebegrėsė pavojus paslysti ar kur 
įgriūti. Harka sekė paskui tėvą; tylėdami, kaip ir pirma, 
kai žengė olos gelmėn, abu indėnai pasiekė tą vietą, kur 
stačioje olos sienoje žiojėjo anga. Griausmas ir ošimas 
nutolo, buvo girdėti tik tolimas dainuojantis garsas. Jie 
vėl pamatė medžių viršūnes, siūbuojančias nakties vėjy- 
je, aukštai virš uolų ir miško spindinčias žvaigždes, ne- 
pasiekiamas ir abejingas. 

Suūkė apuokas. 


Vadas apžiūrėjo, ar laso galai dar tebėra nukarę ant 
uolos gūbrio. Viskas buvo kaip buvę, ir Matotaupa nusi- 
traukė lasą žemyn. Dabar jis užkabino jį už uolos iškyšu- 
lio ir nusileido tiesiai į mišką. Harka irgi nusliuogė žemyn 
ir nusekė paskui tėvą, kuris tamsiu mišku perėjo atšlaitę 

ir iš pietinės kalno pusės patraukė į vakarinę. Kai Mato- 
taupa paspartino žingsnį, Harka vėl vos spėjo paskui jį. 

Pagaliau jie pasiekė nepaprastai platų šaltinį, kuris su 
didžiule jėga veržėsi iš kalno. Stačia, mišku apaugusia 
atšlaite vanduo šniokšdamas krito į didesnį upelį kalno 
papėdėje. | 

Prie šaltinio vadas sustojo. Čia buvo nedidelė progu- 
mėlė, į ją iš dangaus žvelgė žvaigždės, vanduo spindėjo, 
ir lengviau buvo orientuotis. Matotaupa liepė berniukui 
gultis ir miegoti. Harka pakluso, nors ir nenorom. Bet jis 
norėjo tėvui įrodyti, kad moka susitaikyti su bet kokia 
padėtimi. Jis susirado samanų kilimėlį, susirangė ir pa- 
žvarbęs užmigo. 

Kai berniukas pabudo iš miego, jau aušo rytas. Tamsa 
sklaidėsi, žvaigždės ir mėnulis blėso, dangus, medžiai, 
uolos ir samanos buvo įgavę spalvą, o srauniai čiurlenan- 
čiame šaltinyje blykčiojo tekančios saulės atspindžiai. 
Čiulbėjo paukščiai, šokinėjo voveraitės, ieškodamas mais- 
to dūzgė kažkoks vabzdys. Buvo šalta, dar šalčiau negu 
naktį: rasa ant sausų lapų ir spyglių, dengiančių žemę, 
atrodė kaip sidabrinis šerkšnas. 

Harka stebėjo tėvą, kuris vaikščiojo pakrante, matyt, 
ieškodamas pėdų, tačiau aptiko tik kelių žvėrelių pėdsa- 
kus, vedančius prie šaltinio bei upelio ir vėl atgal — dau- 
giau nieko. Vadas prisėdo šalia berniuko. 

— Kalne buvo žmogus,— tarė jis iš lėto ir labai rim- 
tai.-— Vanduo, kurį mes matėme oloje, išteka štai čia. 

Harka įdėmiai apžiūrėjo šaltinį. Ar galėjo juo iš kalno 
išnerti žmogus? Tas atrodė neįtikėtina, bet įmanoma. Har- 
ka susimąstė, bet tėvas jau kalbėjo toliau: 

— Būtų geriau dar keletą dienų čia pasilikti. Tas sve- 
timas žmogus arba numirs oloje, arba išplauks su šaltinio 
vandeniu. Bet tu žinai, kad mes turime išsikelti, reikia 
ieškoti bizonų, ir aš, kaip karo vadas, turiu vadovauti žy- 
giui. Aš negaliu čia gaišti. Mes galime tik pasikviesti vie- 
ną karį ir palikti jį budėti prie šaltinio. Paskui jis 
pasivys mus. Bėk į stovyklą ir paklausk taikos vadą Bal- 
tąjį Bizoną, ką jis čia gali atsiųsti. Aš palauksiu, kol 
mane kas pakeis. Ar supratai? 

Harka leidosi į kelią. Nors buvo pavargęs, bet iš su- 
sijaudinimo visiškai nejautė nuovargio ir pasišokinėdamas 
nukurnėjo atšlaite stovyklos link. Jam visą laiką neišėjo 
iš galvos, ko šiąnakt tėvas jį buvo nusivedęs į olą. Ką jis 
norėjo jam parodyti? Susitikus su nepažįstamuoju, viskas 
išėjo kitaip, negu buvo numatyta, ir paslaptis, kurią Ma- 
totaupa paskutinę naktį prieš iškeliaujant norėjo atskleisti 
sūnui, taip ir liko paslaptimi. Sunkių ir neaiškių minčių 
prislėgtas, Harka pagaliau pasiekė palapinių kaimą, kurį 
paliko vakar temstant. 


Tipi, kaip dakotai vadina savo konusines bizonų odų 
palapines, stovėjo miško pievoje. palei upę. Keturių di- 
desnių palapinių grupė skyrėsi iš kitų: tai buvo burtinin- 
ko, pasitarimų, taikos vado ir karo vado palapinės. Jos 
buvo ypač rūpestingai išpieštos įvairiaspalviais minerali- 
niais dažais, kuriuos indėnai mokėjo gamintis, — išrašytos 
visokiausiais magiškais ženklais. Karo vado Matotaupos 
palapinė buvo paženklinta didžiuliu keturkampiu. Ant sun- 
kių odinių sienų krito saulės spinduliai. Harkos motina 
buvo atrišusi nuo kuoliukų ir praskleidusi palapinės skver- 
nus iš rytų pusės, kad į būstą patektų šviesa ir oras. Har- 
ka matė ugniakurą tėvo palapinės viduryje, aukštyn 
kylančius dūmus ir molinius puodus. Prie ugnies sėdėjo 
senelė ir siuvo kažkokį drabužį. Dešimtmetė Harkos se- 
sutė ir devynmetis broliukas atidžiai stebėjo, kaip sene- 
lė dirba. Motina prie palapinės lupo kiškį. Harka baisiai 
panoro valgyti, nes jau kelios savaitės jie gyveno pusba- 
džiu, tačiau nugalėjo alkį ir, kaip buvo įsakyta tėvo, 
tuoj pat nuėjo prie taikos vado palapinės, kuri stovėjo 
šalia Matotaupos būsto. 


Baltojo Bizono palapinė, kaip ir paprastai pastarosio- 
mis dienomis, buvo uždaryta, nes taikos vadas sirgo. Nie- 
ko jam nepadėjo ir burtininko užkalbėjimai. Nors jis ne- 
buvo sužeistas, tačiau kasdien vis labiau nyko. Harka bi- 
jojo to nematomo priešo, kuris įsimetė į taikos vado kūną 
ir Čiulpė jo jėgas. Gretimoje burtininko palapinėje, išpieš- 
toje gyvatėmis ir žaibais, pasigirdo prislopintos burtinin- 
ko giesmės, ir berniukas, prisidėjęs prie burnos ranką, ty- 
liai kreipėsi į Vakantanką, Didžiąją Paslaptį, kuri, jam 
nesuvokiama, slypėjo visur, ką tik jis matė ir girdėjo. 

Harka susikaupė ir įėjo į Baltojo Bizono palapinę. 

Viduje buvo beveik tamsu. Palapinės gilumoj sėdėjo 
moteris, tyli, tarytum viskam abejinga. Odinis kimono 
formos drabužis su kutotais rankogaliais ir pakražčiais 
buvo švelniai aptempęs jos liemenį. Susidėjusi rankas ant 
kelių, ji liūdnu žvilgsniu žiūrėjo į berniuką, priėjusį prie 
ugniakuro. Baltasis Bizonas gulėjo išsitiesęs ant odomis 
apdangstyto gulto, padėjęs galvą ant atramos, nupintos iš 
vytelių ir pakabintos ant kažkokio trikojo. Jo veidas buvo 
sukritęs, rankos išdžiūvusios kaip šakaliai. Jis truputėlį 
sujudėjo duodamas ženklą, kad laukia, ką pasakys Har- 
ka. Prie jo kojūgalio stovėjo Šonka, vienturtis Baltojo 
Bizono sūnus, penkiolikos metų berniukas, visas nuogas, 
tik persijuosęs šlaunų prijuoste. Harka nuleido akis. Jis 
nemėgo Šonkos. Jie jautė vienas kitam tą savotišką anti- 
patiją, kuri išplaukia iš daugybės nereikšmingų smulkme- 
nų, nors nė vienos iš jų negali laikyti nesantaiką kurs- 
tančia priežastimi. Bet dabar Harka nenorėjo apie tai 
galvoti. Jam buvo svarbu tik viena: kad Baltasis Bizonas 
išklausytų jo tėvo prašymą ir paliktų prie kalnų šaltinio 
sargybinį, kai stovykla pajudės iš senosis buveinės. 

Berniukas trumpai drūtai išdėstė reikalą. 

Atrodo, kad sergantis vadas ne viską suprato, ką sa- 
kė Harka; jis neramiai ir bejėgiškai papurtė galvą, pa- 
galiau kreipėsi į Šonką. 

— Mano tėvas sako, kad mes negalime prarasti nė 
vieno kario, — tarė Šonka Harkai, bet šis suprato, kad 
toks atsakymas yra paties Šonkos išmonė, ir užsidegė 
pykčiu. 

— Eik,— paliepė Šonka.— Mano tėvas jau tarė savo 
žodį, hau. 

Harka dar kartą pasižiūrėjo į ligonį. Šis užmerkė akis, 
ir nebeliko vilties, kad jis pats tars žodį. Harka apsisuko 
ir išėjo. 

Ką daryti? 

Berniukas apsidairė. Stovykloje virte virė gyvenimas. 
Eidamas čia, jis to beveik nepastebėjo, nes viskas jam bu- 
vo nuo seno įprasta ir, rodos, neverta dėmesio. Bet dabar, 
apmetęs akimis kaimą, jis kiekvieną gyvą daiktą ir kiek- 
vieną veiksmą perleido per savo sąmonės prizmę — ne- 

ramiai zujančius šunis, kurie buvo tokie pat alkani, kaip 
ir jis pats, sulysusius vaikus, pagaikščiais varinėjančius 
kamuolį, mažas mergaites, prie atvirų palapinių padedan- 
čias motinoms ir vyresnėms seserims, pagaliau visą kai- 
menę arklių, rupšnojančių skurdžią žolę, skabančių krū- 
mus ir graužiančių medžių žievę, karo ir medžioklės tro- 
fėjus prie kai kurių palapinių — bizonų ragus, skalpus, 
kabančius ant aukštų karčių ir besisupančius vėjyje. Gau- 
siausiai trofėjais apkabinėta kartis buvo priešais tėvo pa- 
lapinę. 

Netrukus Harka susirado savo draugą Četaną, Sakalą. 
Jis drožė iečių smaigalius. Četanas buvo vyresnis už Har- 
ką, jau šešiolikos metų, — augalotas, liesas. Harka priėjo 
prie jo, ir Četanas nutraukė savo darbą. 

Nors laiko buvo labai mažai, Harka vis dėlto susiran- 
gė šalia draugo, — negi galima greitosiomis sutvarkyti to- 
kį svarbų reikalą,—ir beveik žodis žodin pakartojo vis- 
ką, ką buvo sakęs Baltajam Bizonui. 

— Dabar tark žodį tu, Četanai,— užbaigė jis. 

— Tavo tėvas yra mūsų karo vadas, — energingai tarė 
liesas, tamsiaodis jaunuolis.— Tegu jis ir įsako. Svetimas 
žmogus mūsų medžioklės plotuose — juk tai ženklas grieb- 
tis ginklo. Čia pats Matotaupa turi tarti žodį. 

Harkai mušė kraujas į veidą, jis visas paraudo kaip 
žarija. Draugo žodžiuose jis pajuto priekaištą, kad Mato- 
taupa nepakankamai ryžtingai elgiasi, o kadangi širdies 
gilumoje jautė, kad šitoks nepasitenkinimas jo labai ger- 
biamu tėvu iš dalies yra pagrįstas, tai dar labiau pasi- 
piktino. 

— Mano tėvas žino, ką daro. Hau. Ar perimtum sar- 
gybą prie šaltinio, nors tu dar ir nesi karys? 

— Kodėl gi ne, jeigu tik mano tėvas Saulės Lietus leis. 
Eime pas jį. 

Harka sutiko. Saulės Lietaus, Četano tėvo, stovykloje 
nebuvo. Jis buvo išjojęs į prerijas, kurios plytėjo aplink 
miškingą kalnų masyvą, todėl abu berniukai atsivedė ark- 
lius ir leidosi jo ieškoti. Četanas žinojo, kad tėvas išjojo 
į pietvakarius pasidairyti bizonų. Berniukai nujojo per 
mišką ir perbrido seklų upeliuką, juosiantį iš pietų pu- 

sės kalnų masyvą, o kai perkirto paskutinę miško juostą, 
begalinėse, banguotose, rudai žaliose prerijose Četanas 
tuoj pat aptiko tėvo pėdsakus. Brydė, kur prajojo tėvas, 
buvo aiški kaip takas, ir juodu pasileido šuoliais ant savo 
puslaukinių, nebalnotų keršių. 

Po ketvirčio valandos surado Saulės Lietų, šis jau iš 
tolo išgirdo kanopų dundėjimą ir, pamatęs jaunuosius rai- 
telius, laukė jų. 

Harka trečią kartą žodis žodin pakartojo savo prane- 
šimą, nieko nepraleisdamas ir nieko nuo savęs nepridė- 
damas. 

Saulės Lietus susimąstęs žvelgė į tolį. Saulė jau sma- 
giai spigino, vėjas kuteno akis, ir indėnai turėjo prisi- 
merkti. | 

— Eisime visi trys, — nusprendė karys.— Harka paro- 
dys mums kelią. Aš pats noriu apžiūrėti tą vietą, 0 pas- 
kui Matotaupa tegu sprendžia, kas iš mūsų pasiliks sar- 
gyboje. Jeigu tik per tą laiką ten ko nors neatsitiko. 

Greitai jie prijojo mišką ir palapinių kaimą. Čia nu- 
sėdo nuo mustangų, ir Harka su Četanu nuvedė visus tris 
arklius atgal į kaimenę. Po to pėsti leidosi prie šaltinio 
pas vadą Matotaupą. Kaip laukinės katės slinko per miš- 
ką — Harka priekyje, Saulės Lietus iš paskos, 0 pačia- 
me gale Četanas.' 

Kai visi trys priartėjo prie tos vietos, kur netoliese 
turėjo būti šaltinis, Harka, kaip vadovas, pasidarė labai 
atsargus, nes iš savo patirties, jau tapusios instinktu, Ži- 
nojo, kad visur, kur gali slypėti pavojus, reikia iš pasku- 
tiniųjų stengtis pačiam neišsiduoti. Slėpdamasis už me- 
džių ir krūmų, vedė jis savo abu palydovus prie uolos 
iškyšulio kalno šlaite, iš kur buvo galima slapta mesti 
akį į šaltinį. Harka Kietasis Akmuo Nakties Akis labai 
džiaugėsi, pagalvojęs, kaip bus puiku, kai jis, tėvo nepa- 
stebėtas, nusigaus ten ir galės į jį žiūrėti iš savo slėptu- 
vės. Paskui tėvas juokdamasis pagirs jį už tokį suma- 
numą. 

Tačiau, kai Harka, gulėdamas tarp krūmų, metė pirmą 
žvilgsnį į kalnų šaltinį ir vandens skalaujamą skardį, jo 
mintys ir svajonės staiga išsisklaidė. 

Šlaite, prie sraunaus, čiurlenančio šaltinio, tįsojo ga- 
linga Matotaupos figūra; gulėjo jis kniūpsčias, žemyn gal- 
va, suglebusiom rankom. 

Kraujo niekur nebuvo matyti, ar tėvas sužeistas, ar 
ne, iš tokio atstumo taip pat sunku buvo įžiūrėti. Peilis 
tebebuvo makštyse, kabančiose ant odinio pasaitėlio. Har- 
ka ėmė dairytis, ar nematyti kokių pėdų, bet nieko ne- 
pastebėjo. 

Kankinamas baisios baimės, kad Matotaupa nebegyvas, 
Harka jau norėjo šokti ir bėgti prie tėvo. Bet Saulės Lie- 
tus, suprasdamas ir atjausdamas berniuką, suturėjo. Pas- 
kui jis negirdima ženklų kalba liepė Četanui pasilikti 
stebėjimo vietoje, o pats su Harka nusprendė iš kairės ir 
dešinės apeiti šaltinį, apžiūrėti, kaip ten viskas atrodo, 
paskui vėl susitikti prie upelio. 

Tokiu būdu vienuolikmetis Harka gavo svarbų užda- 
vinį ir suprato, kad Saulės Lietus pasikliauja juo kaip 
tikru kariu. Šitoks pasitikėjimas įkvėpė jam naujų jėgų; 
matydamas apalpusį ar negyvą tėvą, jis pajuto neapy- 
kantą tam nematomam priešui. Nors nervai buvo įtemp- 
ti, jis jautėsi ramus, kaip tikras karys, tvirtai pasiryžęs 
drąsiai pasitikti pavojų. 

Indėnų berniukas atsargiai nusliuogė nuo krūmais ap- 
augusio uolos iškyšulio ir, saugodamasis, kad kas nepa- 
matytų jo iš atviros aikštelės prie šaltinio, pasuko miško 
link. Čia jis šliaužė, čia vėl bėgo, slėpdamasis už stores- 
nių ir plonesnių medžių kamienų. Neužmynė nė ploniau- 
sio žagarėlio, nepajudino nė vienos šakelės, nes žinojo, 
kad mažiausias lapelio krustelėjimas gali išduoti jį neži- 
nomam priešui. Šimtus kartų Harka pratinosi šitaip vaikš- 
čioti, žaisdamas su savo vienmečiais ar medžiodamas miš- 
ke su tėvų smulkius žvėrelius. Dakotų berniukas išeina 
griežtą mokyklą, kurioje išmoksta visko, be ko negali 
apsieiti medžiotojas ir karys. Harka vadovavo Jaunųjų 
Šunų sąjungai, kuriai priklausė jo amžiaus berniukai. Jis 
tapo tos sąjungos galva ne dėl to, kad buvo karo vado 
sūnus, bet dėl to, kad buvo apdairus, ryžtingas ir vikrus. 
Todėl ir šiandien Saulės Lietus, antrasis giminės vadas, 
pasikliovė juo kaip tikru vyru. 

Harka nuėjo gerą galą, bet nepastebėjo nieko, kas bū- 
tų atkreipę jo dėmesį. Ir jo palydovai nedavė jokio ženk- 
lo — nei Četanas, kuris pasislėpęs gulėjo viršuj ant uo- 
los, nei Saulės Lietus, kuris, kaip ir Harka, slinko mišku 
kitapus šaltinio ir turėjo padaryti daugiau kelio negu ber- 
niukas, nes tik iš viršaus galėjo apeiti upelį. 

Rytmetinis paukščių čiulbėjimas seniai jau buvo nuti- 
lęs, tik kada ne kada pasigirsdavo vienas kitas balsas. Ant 
akmens saulėje šildėsi driežas. Harka atsargiai apėjo tą 
vietą, nenorėdamas išgąsdinti gyvūnėlio, nes ir jis bėgda- 
mas galėjo sukelti priešui įtarimą. 

Iki šiol berniukas nepastebėjo jokių žmogaus pėdsa- 
kų — nei į vieną, nei į kitą pusę. Atsargiai, kaip ir pirma, 
slinko jis tolyn ir pagaliau priėjo beveik iki tos vietos, 
kur stačiu šlaitu į upelį sruvo šaltinis. Harka pažvelgė 
pro medžius ir krūmus į vandenį. Bangos šokinėjo per 
nuzulintas uolas ir nuskalautus akmenis; kartais jos pa- 
gaudavo saulės spindulį, blyksteldavo ir vėl sau ritosi 
tamsios kaip žemė ir žalios samanos. Iš viršaus, nuo šal- 
tinio, ir iš apačios, kur buvo nedidelis krioklys, sklido 
smarkus ošimas, visur kitur vanduo ramiai kliuksėjo ir 
gurgėjo, skalaudamas vieną kitą išsišovusį akmenį. Har- 
kai buvo pažįstamos tos vietos, jis čia ne kartą lankėsi 
su savo draugais, Jaunaisiais Šunimis. Jis gerai: žinojo, 
kaip čia teka upelis ir kur būna žvėrių pėdų. 

Viskas atrodė po senovei, niekur nebuvo matyti jokių 
įtartinų žymių. Harka atidžiai apsidairė. Čia, prie upelio, 
jis turėjo susitikti su Saulės Lietumi. 

Tarp krūmų kitame upelio krante pasirodė vyresniojo 
indėno veidas. Juodu žiūrėjo į kits kitą ir iš žvilgsnio su- 
prato, kad nei vienas, nei kitas nepastebėjo nieko įtar- 
tino. Saulės Lietus lengvu galvos krustelėjimu paliepė 
Harkai slinkti savo krantu aukštyn prie šaltinio. Paskui 
jo veidas vėl pradingo, ir jeigu Harka nebūtų žinojęs, 
kad karys slenka kitu upelio krantu, jis būtų ničnieko 
nepastebėjęs. | 

O gal kartais ir nežinomasis priešas buvo toks pat 
apdairus ir slinko kur nors mišku, pasislėpęs nuo indėnų 
akių? 

Juo labiau Harka artėjo prie tos vietos, kur gulėjo 
apalpęs ar negyvas tėvas, juo didesnis nerimas jį kanki- 
no. Dabar jis slinko vis atsargiau ir atsargiau, kol pa- 
galiau,. užsiglaudęs už medžių šakų ir nedidelio akmens 
luito, visai iš arti pamatė tėvą. Ir koks buvo jo džiaugs- 
mas, kai jis pastebėjo, kad Matotaupa gyvas. Jo akys 
judėjo. Nors jis gulėjo veidu žemyn, tačiau viena akimi 
atsargiai žvelgė į berniuką, kurį, matyt, jau seniau buvo 
pastebėjęs. 

Matotaupa gyvas! 

Harka nejudėjo. Tik akimis tyrinėjo gulintį tėvą ir 
aikštelę aplink jį — atidžiai apžiūrinėjo kiekvieną žemės 
pėdą. Tikriausiai tą patį darė ir Saulės Lietus, nes jo 
vis dar nebuvo girdėti nė garso, nors jis anapus upelio 
taip pat seniai turėjo būti pasiekęs tą pačią vietą, kaip 
ir Harka savo krante. 

Visi buvo įtempę akis ir ausis — Četanas aukštai ant 
uolos, Harka ir Saulės Lietus miške prie upelio, be abe- 
jo, ir pats Matotaupa, nors jis ir toliau gulėjo nejudė- 
damas. 

Aikštelė prie šaltinio buvo nužerta saulės. Aplink dūz- 
gė dvi bitės — pirmieji žvalgai, ištirpus sniegui. Tikriau- 
siai jos buvo alkanos, kaip ir žmonės, taip pat išbaigę žiė- 
mos atsargas. Bitės ieškojo medaus, dakotai bizonų, bet 
nei vabalėlis, nei žmogus dar nerado to, ko reikėjo pa- 
laikyti gyvybei. 

Ramiai dūzgiančios bitės, voras, ropojantis sausais ak- 
menimis, paukštis, nutūpęs prie upelio atsigerti vandens, — 
visa tai rodė, jog keturi indėnai laikėsi labai tyliai, bijo- 
dami išgąsdinti šiuos miško gyventojus. Ar buvo čia dar 
koks kitas žmogus, kuris laikėsi taip pat tyliai? Nežinia. 

Harka svarstė, kodėl tėvas taip keistai guli — galva 
žemyn, atmetęs rankas, lyg būtų pargriuvęs. Berniukas 
gerai apžiūrėjo šalia riogsančius akmenis. Tikriausiai Ma- 
totaupa bus pargriuvęs. Net medžiotojo akis, ir dar visai 
iš arti, vos galėjo įžiūrėti pėdas. Harka nusprendė, kad 
tėvas stovėjo prie upelio, truputį žemiau šaltinio, ir jo 
galva buvo slenksčio aukštyje. Tai rodė kojų pirštų žy- 
mės, įsispaudusios smėlyje. Matyt, Matotaupa, atgręžė nu- 
garą į uolą ir šaltinį: akimirką dirstelėjo pasroviui — gal 

išgirdo ką miške krebždant. Prieš kelias valandas, išsiskir- 
damas su tėvu, Harka dar pastebėjo, kaip šis pasislėpė, 
kad, niekieno nematomas, galėtų sekti, kas dedasi prie 
šaltinio. Kodėl jis išėjo iš savo slėptuvės? Šito berniukas 
niekaip negalėjo suprasti. Neatrodė, kad tėvas būtų su- 
žeistas. Jo ruda nugara, ištepta lokio taukais, nebijanti 
nei šalčio, nei drėgmės, spindėjo saulėje; melsvai juodi 
plaukai buvo lygiai perskirti sklastymu. Sveika buvo ir 
gyvatės oda, juosianti kaklą. Sveikos atrodė ir abi gra- 
žiosios karo erelio plunksnos ant pakaušio. Ledžingai ir 
mokasinai buvo švarūs; peilis kyšojo makštyse, lasas gu- 
lėjo šalia. Tik vienas dalykas kėlė Harkai įtarimą — keis- 
tas akmuo, gulintis netoli Matotaupos. Jis buvo ne toks, 
kaip visi vandens nugludinti rieduliai, bet kampuotas, 
keistos formos. Jo paviršius nelygus, kaip tų nedidelių 
akmens piramidžių, kurios kyšodamos iš žemės tada taip 
kliudė jiems prasibrauti giliau į olą. 

Staiga Matotaupa sujudėjo. Greitai kaip driežas nėrė 
jis iš savo vietos ir atsidūrė už akmens luito ir krūmo, kur 
slypėjo Harka. Abu netarė nė žodžio, abu laukė. O ir kam 
tos kalbos. Ir taip buvo aišku, kad Saulės Lietus viską 
matė iš savo kranto ir tuoj pat atsėlins čionai. 

Netrukus taip ir atsitiko. Saulės Lietus atšliaužė prie 
jų, Matotaupa ir Harka prisislinko arčiau, ir visi trys su- 
siglaudę iš tos pačios slėptuvės stebėjo šaltinį. O ten dė- 
josi keisti dalykai, nustebinę indėnus ir prikaustę jų dė- 
mesį. Vanduo, srūvantis iš olos, kažkaip sunerimo, pri- 
slopo ir persiskyrė į dvi dalis, lyg kas kalno viduje būtų 
užstojęs jam kelią. Paskui staiga prasiveržė su dviguba 
jėga ir išsviedė du kumščio didumo akmenis, kurių vie- 
nas nubildėjo ant rieduliais nukloto kranto, o kitas atsi: 
trenkė į medį. Harka apžiūrėjo tuos abu akmenis. Jie 
buvo tokie pat aštrūs ir keistos formos, kaip ir anas, su- 
kėlęs jam įtarimą. 

Matotaupa, Saulės Lietus ir Harka klausiamai pasižiū- 
rėjo kits į kitą. Ir abu vyrai pradėjo ženklais kalbėtis. 

— Šituos akmenis sviedė ne žmogus,— tarė Mato- 
taupa. 


— Tas vanduo užburtas — atsakė Saulės Lietus. 

Ir abu vyrai, lyg gindamiesi burtų, prisidėjo ranką 
prie burnos. Harka irgi pasekė jų pavyzdžiu. 

Matotaupa pakilo ir patraukė į mišką, Saulės Lietus 
su Harka nusekė paskui jį. Kai jie tiek nutolo nuo upe- 
lio, jog jau galėjo patyliukais šnekėtis, nebijodami, kad 
kas išgirs, Matotaupa ėmė pašnibždom pasakoti, kas jam 
nutiko, kai jis vienas budėjo prie šaltinio. 

— Žinote,— pradėjo jis, — kai Harka mane paliko, aš 
gulėjau pasislėpęs ir stebėjau šaltinį. Staiga girdžiu — 
miške šlama stirna. Kaime visi alkani. Sakau, paseksiu ją 
ir nudėsiu peiliu. Ir prisipažinsiu, paskubėjau — išlindau 
iš savo slėptuvės, kad aikštelėje galėčiau ją geriau pa- 
tykoti ir užpulti. Ne ilgiau kaip akimirką nusigręžiau nuo 
šaltinio. Ir ūmai kad trenks man kažkas į pakaušį; apte- 
mo akys, aš pargriuvau, bet sąmonės nepraradau. 

Matotaupa nutilo. 

— Tau pataikė akmuo? — paklausė Saulės Lietus. 

„— Taip. Jis dar tebeguli prie upelio. Ar jūs jo ne- 
matėte? Tai ne paprastas lauko akmuo. 

— Aš mačiau jį, — tarė Harka. 

— Netrukus man vėl prašviesėjo akyse,— pasakojo to- 
liau Matotaupa.— Bet aš niekaip negalėjau suprasti, kaip 
gali patys akmenys lekioti ore. Ar tik jo nepaleido koks 
priešas?.. Jeigu taip, tai nusprendžiau jį gudrumu paim- 
ti. Gulėjau nejudėdamas, kad jis pamanytų, jog aš negy- 
vas. Jeigu jis ateis nuimti man skalpo, pašoksiu ir nu- 
dobsiu jį. Bet neatėjo joks priešas. Atėjote jūs. 

— Taip, — pratarė Saulės Lietus ir nutilo susimąstęs. 
Paskui, kiek patylėjęs, vėl prabilo: — Tai užburta ola, ir 
tas vanduo užburtas,— kalbėjo jis, pabrėždamas kiekvie- 
ną žodį — Havandšita, mūsų burtininkas, perspėjo visą 
kaimą. Negerai, Matotaupa, kad tu paskutinę naktį, prieš 
mums iškeliaujant, nuėjai prie tos užburtos olos ir dar 
pasiėmei su savimi berniuką. Burtų dvasia tave dar kartą 
perspėjo. Galimas daiktas, kad tai blogas ženklas mums 
visiems. 

Harka matė, kaip išbalo tėvo veidas, net ruda jo oda 
įgavo kažkokį pilką atspalvį. 


— Blogas ženklas? Kodėl? — paklausė Matotaupa, ir 
jo balsas skambėjo dusliai kaip įskilęs ąsotis. 

— Mus gali ištikti didelis pavojus, jeigu leisimės ieš- 
koti naujų medžioklės plotų, turėdami tiek mažai vyrų. 

Matotaupa suraukė kaktą. 

— Atrodo, kad bizonų kaimenės pasuko kita krypti- 
mi. Mes nenorime mirti badu. | 

Saulės Lietus nepakėlė akių į vadą. 

— Na tai eime,— trumpai tarė jis. 

Vyrai jau buvo beeiną, bet tuo metu Harka mostelėjo 
ranka, prašydamas išklausyti jį. 

— Ką dar pasakysi — paklausė tėvas. 

— Pėdos, tėve. Šiąnakt aš mačiau kažkokias pėdas, 
nepažįstamo žmogaus pėdas. Tu tai žinai, ir Saulės Lie- 
tus žino. 

— Grįždami atgal, mes dar kartą jas apžiūrėsime,— 
kiek patylėjęs, nusprendė Matotaupa. 

Saulės Lietui tas nelabai patiko. Bet jis nenorėjo prieš- 
tarauti Matotaupai. Vyrai tris kartus ūktelėjo, mėgdžio- 
dami paukščio balsą,— pašaukė iš stebėjimo punkto Če- 
taną. Tada visi keturi patraukė į tą miško vietą, kur Har- 
ka, naktį laukdamas, matė pėdos žymę. Tačiau, ten nu- 
ėję, nieko nerado. Tarp kitko, Harka tik vienas ieškojo 
atsidėjęs, jam atrodė, kad abu vyrai ir Četanas, sutrikę 
po visų įvykių, per anksti numojo ranka į pėdas. Bet jis 
buvo tik berniukas ir negalėjo reikalauti, kad vyrai dar 
kartą leistų jam pasakyti savo nuomonę. Tad jam nieko 
kito nebeliko, Kaip tik grįžti kartu su kitais į stovyklą. 


GRUMTYNĖS SU VILKAIS 


Berniukas parėjo į tėvo palapinę keistai susijaudinęs, 
bet tvardėsi, ir, iš šalies žiūrint, sunku buvo atspėti, kas 
dedasi jo širdyje. Motina pašaukė valgyti. Palapinės vi- 
dury ji kepė ant ugnies kiškį. Harka, jo jaunesnysis bro- 
liukas ir sesutė susėdo kartu su motina ir senele. Kepa- 
mas kiškis skleidė malonų kvapą, ir prie palapinės, ne- 
ramiai šniukštinėdami, tykojo puslaukiniai šunys. Kai mė- 
sa buvo gatava, kiekvienas pasiėmė savo peilį — Harkos 
broliukas ir sesutė taip pat turėjo savo peilius. Kiekvie- 
nas susirado ir po molinį dubenį. Senelė pasirinko kiškio 

galvą. Motina ir mažoji Uinona gavo po priekinę koją, o 
abu berniukai, Harka ir Harpstena,— po šlaunelę. Visa 
kita liko tėvui, kurio dabar nebuvo palapinėje. Jis pagal 
genties papročius nevalgė drauge su moterimis ir vai- 
kais. 

Papietavęs Harka susitiko su Četanu. Dabar jis mielai 
būtų aptaręs su vyresniuoju draugu visus įvykius; dar 
mieliau būtų vėl nubėgęs į mišką paieškoti pėdų prie 
olos angos! Juk žmogus negalėjo ateiti ir nueiti, nepa- 
likdamas jokio pėdsako. Bet Četanas daugiau apie tai ne- 
užsiminė, todėl ir Harka nedrįso viešai pareikšti savo 
nuomonės. Jis nutylėjo savo mintis, bet nerimas širdyje 
pasiliko. Norėdamas užsimiršti, jis sušaukė visą būrį Jau- 
nųjų Šunų, ir, nubėgę prie upės kalno papėdėje, berniu- 
kai ėmė žaisti: šokinėjo į šaltą ledinį vandenį ir plau- 
kiojo. Vaikai buvo gerai užsigrūdinę. Lepesnieji anksti 
numirdavo, nepakeldami sunkių gyvenimo sąlygų, o tie, 
kurie užaugdavo, būdavo stiprūs ir nebijodavo jokių sun- 
kumų. 

Harka pastebėjo, kad per mišką ateina Šonka, Baltojo 
Bizono sūnus, ir nusprendė iškrėsti jam pokštą: pasislėpė 
už žilvičių krūmo, žinodamas, kad jeigu Šonka pasuks 
prie upės, tai būtinai eis pro jį. Jau temo. Debesys ir 
vanduo žvilgėjo rausvais atspindžiais, medžių lapuose žai- 
dė vakaro žara ir tirštėjantys sutemų šešėliai. Šonka, nie- 
ko nenujausdamas, artėjo prie kranto. Jis buvo plačiape- 
tis, stipriai sudėtas. Jo jauname veide visą laiką galėjai 
išskaityti kažkokį įniršį, kuris ypač išryškėdavo tada, kai 
jam atrodydavo, kad jo vienmečiai ir jaunesnieji vaikai 
elgiasi su juo ne taip pagarbiai, kaip jis to norėtų. Iš 
teisybės niekas ir nežinojo, Kodėl berniukai ne per daug 
pagarbiai žiūrėjo į Šonką, juk. jis neatsilikdavo nuo kitų 
nei per arklių lenktynes, nei svaidant akmenis, nei plau- 
kiojant upe. Tačiau vienas, nors metais ir jaunesnis, vi- 
sada jį pralenkdavo — tai Harka Kietasis Akmuo Nakties 
Akis. Šis turėjo didesnį autoritetą, ir tai žemino Šonką 
berniukų ir mergaičių akyse. 

Šonka, nepastebėjęs Harkos, priėjo prie žilvičių krū- 
mo. Tuo metu Harka stvėrė jam už kairės kojos ir pa- 
traukė. Netikėtai užkluptas, Šonka pūkštelėjo į vandenį. 

Berniukai ėmė garsiai rėkti, sveikindami Harką. O šis, 
šokinėdamas nuo akmens ant akmens, jau atsidūrė ant se- 
no medžio kamieno pačiame upės vidury, kur buvo pati 
giluma ir sraunuma. Šaižiai sušukęs, jis ėmė tyčiotis iš 
Šonkos, kuris, visas šlapias, išlindo iš vandens ir tuoj pat 
šoko prie savo priešo. Harka prisileido jį per sieksnį, pas- 
kui šoko kaip lydys į upės sraunumą ir nuplaukė po van- 
deniu pasroviui. 

Šonka jo nesivijo. Jis stovėjo ir žiūrėjo, kur išners 
Harka. Rankoje laikė akmenį. 

Dabar Harka suprato, kad per daug užsibrėžė. Polai- 
džio vanduo buvo baisiai šaltas, jis tiesiog žnaibyte žnai- 
bė kūną, ir jaunajam plaukikui netrukus pradėjo stingti 
rankos ir kojos. Bet jis iš paskutiniųjų stengėsi, nenorė- 
damas iškilti iš vandens anksčiau, negu pasieks artimiau- 
sią posūkį — ten jis pasislėps už didžiulio uolos luito, kad 
nematytų Šonka, ir išlips į krantą. Šaltis tiesiog gniaužė 
širdį, alsinantis nuovargis stingdė sąnarius — rodos; pa- 
skęstum maloniam alpuly, panašiame į snaudulį, ir būtų 
gera gera. Bet pagalvojęs, kaip būtų kvaila prigerti be- 
žaidžiant, berniukas pajuto naujų jėgų antplūdį ir, iš pas- 
kutiniųjų susiėmęs, pasivarė dar galiuką, kol pasiekė upės 
vingį. Dabar jis užčiuopė kojomis dugną, greitai išlipo 
iš vandens ir, visas šlapias, drebėdamas nuo šalčio, užsi- 
glaudė už uolos luito. Iš čia buvo matyti, kaip Šonka su 
akmeniu rankoje pamažu eina smėlėtu ir akmenuotu pa- 
upiu žemyn. Jaunųjų Šunų būrys metė visus savo žai- 
dimus — dabar jiems rūpėjo pasižiūrėti, kaip baigsis Har- 
kos ir Šonkos kova. Kai kurie pasileido pakrante žemyn, 
norėdami iš arčiau viską matyti. 

Šonka pasuko tiesiai prie uolos luito, už kurio kiūtojo 
Harka. Tikriausiai jis ketino pasilypėti ant to akmens ir 
pasidairyti, kur dingo jo priešininkas. Harka įtraukė gal- 
vą ir prisiplojo prie žemės. Dabar jis nebematė Šonkos, 
tik klausėsi ausis ištempęs. 

Sparčiai temo, danguje jau sužibo pirmosios žvaigždės. 

Harka pajuto, kaip Šonka užsilipo ant akmens. Tai 
buvo akimirka, kurios jis laukė. Greitai pašoko, stryktelė- 
jo ant akmens, puolė nieko nenujaučiantį Šonką ir par- 
griovė. Abu nusirito į paupio smėlį. Harka išplėšė savo 

priešininkui iš plaukų varnos plunksnas ir, pergalingai 
šūkaudamas, pasileido į mišką. Dar garsiau džiūgavo ir 
klykavo Jaunieji Šunys, sveikindami savo vadą, galutinai 
nugalėjusį vyresnįjį berniuką. 

Miške Harka sutiko savo draugą Četaną, kuris, balsu 
juokdamasis ir negailėdamas liaupsių, pasveikino jį su 
pergale, 

Tuo tarpu Šonka atsikėlė. Su apsimestiniu abejingumu 
ir panieka praėjo pro berniukus ir apleido savo pralai- 
mėjimo vietą. Tačiau jo širdyje virė pyktis, kad pasidavė 
Harkai. Kodėl taip atsitiko, jis ir pats gerai nežinojo. Juk 
buvo stiprus ir greitas. Jeigu jis nutvertų Harką, tam 
būtų ne juokas. Bet tas mažylis visada jį paimdavo gud- 
rumu. Harka buvo nuovokesnis, mokėjo geriau kombi- 
nuoti, greičiau veikti — žinodavo, kaip netikėtai užklupti 
priešininką. Dažniausiai jis iš anksto atspėdavo, ką Šon- 
ka darys vienu ar kitu atveju, o šis niekados nenumaty- 
davo, kaip elgsis Harka. 

Šonka pamažu slinko ratu aplink palapinių kaimą ir 
laužė galvą, kaip jam atstatyti savo garbę ir pamokyti 
Harką. Jeigu jau patyrei kur nesėkmę, tai stenkis atsi- 
griebti — toks jau buvo nerašytas indėnų jaunimo įstaty- 
mas. 

Po ilgų svarstymų Šonka nusprendė šį vakarą nieko 
nedaryti. Geriau palauks, kol atsiras patogi proga, ir tada 
parodys tam vaikigaliui. Surūgęs parėjo jis į tėvo pala- 
pinę. 

Čia viskas buvo po senovei, taip pat kaip ir rytą, kai 
Harka atėjęs pranešė, kas jiems nutiko oloje. Baltasis 
Bizonas karščiuodamas gulėjo savo patale. Iš palapinės 
gilumos išėjo motina ir ėmė kuždėtis su sūnumi. Ji buvo 
baisiausiai išsigandusi, kad Baltasis Bizonas nenumirtų. 
Gal jai dar kartą šauktis burtininko, kuris praėjusią nak- 
tį nieko negalėjo padėti? O gal verčiau duoti jam gerai 
išprakaituoti garinėje? Arba nueiti pas Untšidą, Matotau- 
pos motiną, kuri iš visų kaimo moterų geriausiai pažįs- 
ta gydomąsias žoleles ir kaip žynė net karių labai ver- 
tinama? | 

Apie Untšidą Šonka nenorėjo nė girdėti, juk ji buvo 
iš Matotaupos ir Harkos palapinės, kurios šiandien jis la- 

biau, nei bet kada, neapkentė. O burtininkas iš gretimos 
palapinės jam ir pačiam buvo kraupus. Bet garinė gal ir 
padėtų sergančiam tėvui. Šonka ne mažiau kaip motina 
bijojo, kad tėvas nenumirtų. Jam buvo penkiolika metų, 
jis jau dalyvaudavo bizonų medžioklėse, bet į karius dar 
nebuvo pakeltas. Ar jis vienas sugebėtų išmaitinti moti- 
ną ir save Vargu. Vadinasi, jeigu tėvas numirtų, jis su 
motina turėtų pereiti į kitą palapinę ir gautų kitą tėvą. 
Vien apie tai pagalvojus, jį krėtė šiurpas. Štai kodėl 
jis taip drebėjo dėl tėvo gyvybės. Garinė turėtų padėti 
ligoniui. 

Jis susupo ligonį į bizonų odos antklodę, ir motina 
tuoj pat išbėgo į palapinę, kur buvo įrengta garinė, pa- 
žiūrėti, ar neataušę ten akmenys. Ji rūpestingai sudėjo 
juos dar kartą į ugnį, o kai akmenys pakankamai įkaito 
ir jau buvo galima pilti ant jų vandenį, kartu su sūnumi 
atnešė Baltąjį Bizoną. Jie pasodino ligonį palapinėje, pas- 
kui motina užpylė ant akmenų vandens; palapinė tuoj 
pat privirto garų. Kai Baltasis Bizonas visas išprakaitavo, 
Šonka su motina nunešė jį prie upės ir panardino į šaltą 
vandenį. Tai buvo nuo seno įprastas būdas gydyti reu- 
matizmu ir karštine sergančius ligonius. Baltąjį Bizoną 
nupurtė šiurpas, ir kai Šonka su motina ištraukė jį iš 
vandens, jo kūnas buvo visai suglebęs; baisingai išsigan- 
dęs berniukas suprato, kad tėvas nebegyvas. 

Dar neatsipeikėjęs iš siaubo, Šonka kartu su motina 
nunešė mirusįjį atgal prie palapinės. Čia jie parinko stip- 
rių dvišakių baslių ir įkalė juos į žemę netoli palapinės. 
Lavoną stipriai suvyturiavo į odinę antklodę ir pakabino 
ant baslių. Pagal indėnų papročius mirusysis neturėjo dau- 
giau liesti žemės. 

Tada Baltojo Bizono žmona pradėjo raudą, kuri skel- 
bė šią liūdną žinią visam kaimui ir nedavė jam užmigti. 
Atsiliepdami į žmogaus aimanas, pratisais balsais kaukė 
šunys. 

Harka su broliuku Harpstena gulėjo ant patiesalų| tė- 
vo palapinėje. Harpstena buvo jau įmigęs, bet Harka vis 
dar negalėjo akių sudėti. Jis girdėjo, kaip šnibždasi moti- 
na su senele. Tėvas dar nebuvo grįžęs; jis dalyvavo pa- 
sitarime pas Saulės Lietų. 

Praėjusią naktį Harka tik paryčiais užmigo ant sama- 
nų prie šaltinio, bet dabar, palapinėje, jo vėl neėmė mie- 
gas. Jis galvojo apie olos paslaptį, kurios jam nepavyko 
sužinoti, apie pėdsakus, apie rytdienos žygį ir girdėjo, 
kaip prie Baltojo Bizono palapinės nuolat aidi moterų 
raudos. Baltasis Bizonas mirė. 

Baltojo Bizono mirtis išgąsdino ir Harką. Rytoj rytą 
jie iškeliauja ieškoti naujų medžioklės plotų. Ten jie su- 
sidurs su naujais priešiškais kaimynais. O dabar jų gi- 
minė neteko narsaus ir sumanaus kario. Prie Baltojo, Bi- 
zono palapinės vis dar aidėjo pratisas raudojimas, mo- 
notoniškas ir kraupus, tartum mėgdžiojantis vilkų kauks- 
mą. 
Harka sukluso, išgirdęs žingsnius, artėjančius prie pa- 
lapinės. Grįžo tėvas. Kai jis įėjo į vidų ir atsigulė, Harka 
su palengvėjimu atsiduso. Iš pradžių jis dar girdėjo tėvo 
alsavimą, paskui ir pats kietai užmigo — pasinėrė į snau- 
dulį, begalvodamas, kaip patekės saulė ir jie iškeliaus į 
nežinomas prerijas. 

Bet po kelių valandų jį pažadino visai kas kita. Visą 
dieną pūtęs vėjas staiga virto audra. Jis siautėjo po pla- 
čias prerijas, gairino miškais apaugusius kalnus, švilpė 
medžių viršūnėse, plazdino net palapines ramioje miško 
tai kalnuose poškėjo ir trinksėjo griūnantys ir eižėjantys 
medžiai. Tas triukšmas tuoj pat sukėlė ant kojų visą 
stovyklą. Miške vėjas guldyte guldė medžius. Harka grei- 
tai prisijuosė šlaunų prijuostę ir pažadino jaunesnįjį bro- 
liuką. Senelė jau buvo atsikėlusi. Motina kaip tik ža- 
dino Uinoną. Harka apsidairė, ieškodamas akimis tėvo, 
bet nerado — tikriausiai jis jau buvo išėjęs. Braškėjimas 
ir trinksėjimas dar labiau sustiprėjo. Atrodė, kad audra 
šluote šluoja ištisus kalnų šlaitus. 

- Harka keturpėsčias išropojo iš palapinės, bijodamas, 
kad audra nepartrenktų jo žemėn. Aplinkui medžių vir- 
šūnėse siaubingai ūžavo vėjas, medžiai linko ligi pat že- 
mės, o aukštai kalnuose vėl trioškėjo ir braškėjo lūžtan- 
tys jų kamienai. Tas triukšmas tiesiog ėjo per širdį. Pa- 
lapinės plazdėjo ir drebėjo. O nuimti jų buvo negalima, 
nes, atrišūs nuo baslių skvernus, įsisukęs vėjas išverstų 
ir nulaužtų atramas. 

Moterys, vaikai ir seniai susispietė pievos viduryje, 
kur grėsė mažiausias pavojus. Ten veržėsi taip pat ark- 
liai ir šunys. Vyrai ir vyresnieji berniukai pasiliko prie 
palapinių, kad galėtų tuoj pat šokti gelbėti, jeigu vėjas 
kokią išverstų. Be ginklų, palapinė buvo brangiausias 
kiekvienos šeimos turtas, praradus ją, sunku buvo įsigyti 
naują, nes bizonus, iš kurių odos buvo daromos palapi- 
nių sienos, visų pirma reikėjo surasti ir sumedžioti. O 
kiek dar laiko praeidavo, kol indėnai savo būdu išdžio- 
vindavo ir išdirbdavo jų odas, kad nepraleistų drėgmės ir 
šalčio. 

Harka su Četanu budėjo prie Matotaupos ir Saulės 
Lietaus palapinių. Pamatę, kad vėjas bando nuplėšti ko- 
kį palapinės skverną, jie įtempdavo virves, nuvytas iš 
bizonų gyslų, ir neleisdavo išrauti iš žemės kuoliukų. Ir 
kur buvę, kur nebuvę vis pažvelgdavo į kits kitą. Vėjas 
pūtė nelygiai. Kartais jis aprimdavo, o paskui ir vėl siūb- 
telėdavo su nauja jėga. Baisiausia buvo, kad neatsirastų 
sūkurių. Sprendžiant iš visko, viršutiniuose oro sluoks- 
niuose jau sukosi verpetai. Harka pastebėjo, kaip vėjo 
gūsis nunešė nuo kalno visą medį su šaknimis ir sau- 
somis šakomis. Kur jis nulėkė, Harka gerai nematė, nes 
oras buvo keistai padūmavęs. Greičiausiai audra nusine- 
šė savo grobį toli į prerijas. 

Nuo kalno dardėjo uolos luitas; tikriausiai jį išklibi- 
no ledas ir polaidžio vanduo; dabar, audrai išrovus medį, 
jis, matyt, visai atskilo ir, grėsmingai dundėdamas, rie- 
dėjo link miško aikštelės, kur stovėjo palapinės. Žmonėms 
ir gyvuliams nieko kito nebeliko, kaip tik laukti, kur pa- 
taikys ta uolos atplaiša. 

Ji žnektelėjo pačiame aikštelės gale ir smailiu kampu 
įsmigo į žemę. Visi lengviau atsikvėpė. 

Pagaliau šniokštimas ir ūžavimas kiek aprimo, vėjas 
pamažu liovėsi draskęs palapines. Gyvuliai vėl sujudo. 

Matotaupa užšoko ant didelio akmens, kad visi jį ma- 
tytų, ir davė ženklą valgyti, o paskui ruoštis į kelionę. 

Untšida, senelė, Matotaupos palapinėje išdalijo skur- 
džius pusryčius. Vaikai ir moterys gavo sutrintų uogų 
ir šaknų iš mažų odinių maišiukų, Matotaupa suvalgė sau- 
ją džiovintos bizono mėsos, likusios dar nuo medžioklės 

rudenį. Tai buvo viskas, ir šito turėjo užtekti visai die- 
nai. Vakare nieko daugiau nebus valgyti. | 
Harkos senelė, Matotaupos motina, dabar buvo ger-. 
biamiausia moteris visoje stovykloje, nes po Baltojo Bi- 
zono mirties, kol dar nebuvo paskirtas naujas taikos 
vadas, Matotaupa buvo vienatinis genties galva. Ji išėjo 
į lauką ir atrišo pirmąjį palapinės bortą, kuris vis dar 
stipraus vėjo blaškomas ėmė plazdėti kaip kokia vėlia- 
va. Tai buvo ženklas visiems pradėti kraustymąsi. 
Viskas buvo greitai sukrauta, nes medžiotojų šeimos 
turėjo mažai mantos. Moterys ir mergaitės, užlipusios 
ant palapinių karčių, atrišo' gyslines virves, jungiančias 
karčių galus; šiame darbe jau talkininkavo ir dešimtmetė 
Uinona. Harka su savo žaidimų draugais ir vienmečiais 
parvedė arklius. Nešuliniams arkliams buvo pririšti valk- 
čiai, padaryti iš dviejų karčių, kurios vienu galu būdavo 
pririšamos arkliui ant nugaros, o kitu vilkdavosi žeme; 
tarp jų būdavo ištempiama odinė antklodė, ant jos su- 
kraunama visa manta ir susodinami vaikai, per dideli 
motinai nešti ant nugaros ir per maži, kad galėtų patys 
joti. Vežimų indėnai neturėjo, nes nemokėjo gamintis 
ratų. | 
Harka ir devynmetis Harpstena jau turėjo savo ark- 
lius ir kartu su kitais berniukais bei kariais raiti zujo 
aplink besiformuojančią vilkstinę. Moterys ir mergaitės 
jojo ant nešulinių arklių. Vilkstinės priekyje stojo Ha- 
vandšita, burtininkas, daugiau kaip aštuoniasdešimties 
metų senis, liesas, gyslotas, kiek gunktelėjęs. Prieš pa- 
judant vilkstinei, jis sukalbėjo nuo amžių įprastą rytinę 
maldą, prašydamas maisto ir taikos visai giminei, paskui 
žengė pirmąjį žingsnį, tada, paspaudęs savo keršį, į prie- 
kį išjojo karo vadas Matotaupa ir nuvedė vilkstinę per 
audros nusiaubtą mišką. | 
Norėdami išeiti į prerijas, jie turėjo persikelti per 
upę, prie kurios vakar žaidė berniukai. Havandšita ir 
Matotaupa nuvedė vilkstinę paupiu žemyn, ieškodami 
brastos. Harka žinojo, kad brasta yra už tūkstančio žings- 
nių pasroviui, ir kadangi čia, netoli buvusios stovyklos, 
niekas nesitikėjo pavojaus ir nesilaikė griežtos tvarkos, 
Harka su Četanu pajojo galiuką į priekį ir surado vietą, 

kur upės vaga buvo platesnė ir seklus vanduo sruveno 
smėlėtu dugnu. Čia juodu sustojo ir paskutinį kartą pa- 
žvelgė į tas apylinkes, kurias gerai pažinojo nuo pat ma- 
žumės ir dabar turėjo apleisti ilgam laikui, o' gal kartais 
ir visam amžiui. Nauji medžioklės plotai — jų kraustymo- 
si tikslas — buvo už kelių dienų kelio į pietus. 

Harka nustebo, pamatęs, kaip smarkiai audra nusiau- 
bė abu upės krantus. Lankstūs žilvičių krūmai išliko ne- 
nukentėję, bet du jauni medeliai, augę užlajoj, buvo 
išrauti su šaknimis; dabar jų duobėse rinkosi vanduo. 
Toje vietoje kažkas sublizgo. Harka susidomėjo ir, ka- 
dangi turėjo laiko, prijojo arčiau pasižiūrėti, nuo ko gi 
čia taip atsimuša blyškūs saulės spinduliai. Jis pažvelgė 
nuo arklio į neįprastai žibantį daiktą. Iš pirmo žvilgsnio 
atrodė, kad tai nedidelis akmenukas, bet jis buvo gels- 
vai rausvas. ir švytėjo daug gražiau negu kiti. Harka nu- 
sliuogė nuo arklio — jis jojo be balno — ir pasilenkė 
geriau apžiūrėti radinio. Atrodė, kad tai iš tikrųjų ne kas 
kita, kaip neįprastas akmuo, kažkada čia atplukdytas van- 
dens, paskui apneštas smėliu ir žemėmis, o dabar, išro- 
vus medžius, vėl iškilęs į dienos šviesą. 

Harka pakilojo jį rankoje ir įsikišo į maišelį prie dir- 
žo — tegu bus prisiminimui. Apie savo radinio vertę ir 
reikšmę jis dar neturėjo nė mažiausio supratimo. 

Vilkstinė tartum ilga gyvatė priartėjo prie brastos ir, 
įveikusi dar kelias kliūtis miške, išėjo į atviras prerijas. 

Stiprus žiemryčių vėjas plaikstė arklių karčius ir ber- 
niukų plaukus. Vilkstinė judėjo į pietryčius, priešais spi- 
ginančią saulę, ir visi prisimerkę žvelgė į atsivėrusias 
begalines platumas. Pirmąją dieną Lokės giminė keliavo 
pažįstamomis kalvotomis pievomis; indėnai čia dažnai 
atklysdavo iš kaimo dairydamiesi, ar nepamatys kur bi- 
zonų kaimenės. Tą pirmąją dieną jiems vargu ar grėsė 
koks pavojus, nes jie dar tebebuvo medžioklės plotuo- 
se, kurie neginčijamai priklausė galingoms dakotų gen- 
tims. 

Apie pietus oras gerokai pasitaisė; dulsvas dangus 
pasidarė aiškus Kaip krištolas, ir žiemrytys pagaliau ap- 
rimo, tik šiureno pageltusią drėgną žolę. Harka apgai- 
lestavo, kad „prerijų šunys“, tie maži graužikai, tokie 

gudrūs — vos tik vilkstinė priartėja prie jų būstų, žiū- 
rėk, jau ir dingo savo olose. Harka nespėdavo nė strė- 
lės į juos paleisti. Vaikai valkčiuose niurzgėjo, kad ark- 
liai savo ilgomis uodegomis vis kapoja jiems veidus. Dau- 
gybė nekaustytų kanopų šlumsėjo per žolę. Iš paskos 
driekėsi plati brydė — ji išliks čia kelias dienas, o gal 
ir kelias savaites. Harkai vis neišėjo iš galvos ola kalno 
šlaite, pasilikusi jau toli užpakaly. Niekas iš visos vilks- 
tinės nežinojo, net nenujautė, kas dabar dedasi miške ir 
prie tos olos. | 

Indėnai keliavo ligi pat vakaro. Kadangi rytą laiku 
susiruošti sutrukdė audra, ligi saulės laidos jie sukorė 
ne daugiau kaip trisdešimt penkis kilometrus. 

Kariai parinko patogią poilsio vietą. Iš dešinės ėjo 
kalvų grandinė, kurių vienas šlaitas leidosi į upelį. Nuo- 
takios pievos buvo jau šiek tiek sugėrusios drėgmę, tad 
palapines galima buvo pasistatyti prabrinkusioje vietoje. 
Nedidelis prerijų upelis pagirdė ištroškusius žmones ir 
gyvulius. Malkų arti nebuvo. Tad laužo teko atsisakyti. 
Tik išskobto medžio kamieno viduje rusenanti amžina 
ugnis buvo ir šią naktį rūpestingai prižiūrima. Kelionėje 
ja rūpinosi seni vyrai. Mat nuo neatmenamų laikų buvo 
paprotys šitokiu varganu būdu nešiotis su savimi bran- 
gią ugnį, laikomą kone šventenybe. 

Valkčiai buvo nukabinti ir pastatytos palapinės. Bal- 
tojo Bizono našlė, kaip ir visi kiti, pasistatė atskirą tipi, 
nes dar nebuvo nuspręsta, kuri šeima priglobs ją su sū- 
numi, kas juos maitins ir gins nuo pavojų. 

Visi žmonės buvo pavargę, todėl trupučiuką užkandę 
susisupo į antklodes ir greit sumigo. Arkliai rupšnojo 
apipuvusią pernykštę žolę ir ieškojo pirmų žalių daigelių, 
jau prasikalusių iš žemės. Šunys ramiai sugulė į krūvą, 
savo kūnais šildydami kits kitą. 

Dangus liko giedras, ir nors vėjas nutilo, naktis buvo 
labai šalta. Banguotos prerijos plytėjo ligi pat tolimo ho- 
rizonto, tarytum kokia bekraštė jūra. 

Slinko valandos. | 

Gerokai po vidurnakčio Harka pabudo. Jį pažadi- 
no skardus, spiegiamas riksmas. Bet tai nebuvo ka- 
ro Šūkis. Karo šūkį kiekvienas vaikas ir miegoda- 

mas mokėjo atskirti, juk taip dažnai jie treniruoda- 
vosi, išgirdę šį riksmą, greitai pašokti iš miegų ir grieb- 
tis ginklo. Vadinasi, tai nebuvo karo šūkis, o paprastas 
pavojaus ženklas. Harka, kaip ir tėvas, peilį nešiojosi 
makštyse, kabančiose ant kaklo; šįkart ir naktį jo ne- 
buvo nusikabinęs. Lankas ir strėlės gulėjo šalimais, tad, 
pašokęs iš guolio, jis tuoj pat čiupo ginklą į rankas. Lau- 
ke buvo neramu. Piktai ir baimingai kaukė ir skalijo 
šunys. Harka išgirdo trypiant ir grūdantis krūvon ark- 
lius ir išbėgo į lauką. Matotaupos eržilas, pririštas prie- 
šais palapinę, daužėsi kaip pašėlęs, norėdamas nusi- 
traukti. | 

— Pasilik prie mustango! — sušuko vadas savo sūnui 
ir nurūko į vakarus link kalvų grandinės. Paskui jį nu- 
sekė keli vyrai. Tarp jų Harka pastebėjo Saulės Lietų ir 
keletą vyresniųjų berniukų; jis buvo labai nepatenkintas, 
kad turi pasilikti ir saugoti prie palapinės arklį, bet nepa- 
klusti negalėjo. Iš arklių ir šunų elgesio Harka nuspren- 
dė, kad netoliese pasirodė vilkai. Tai negalėjo būti ma- 
ži baikštūs kojotai, su jais šunų ruja būtų lengvai su- 
sidorojusi. Puslaukiniai šunys bijojo tik didelių pilkšvų 
prerijų vilkų..Harka mėgino nuraminti tėvo mMustangą, pa- 
ėmęs jį už pavadžių, parištų pakaklėj, bet eržilas, jaus- 
damasis esąs kaimenės vedlys, taip veržėsi iš rankų, jog 
Harka bijojo, kad jis nenutrauktų pavadžių ar neišrautų 
baslio, prie kurio buvo pririštas; todėl nusprendė užšokti 
ant arklio, kad, jam ištrūkus, bent galėtų pasukti jį ten, 
kur pats panorės. Jodinėti dakotų vaikai išmoksta nuo 
ketverių metų amžiaus, o Harka buvo išėjęs gerą Če- 
tano ir tėvo mokyklą. Dabar, būdamas vienuolikos me- 
tų, jis jau galėjo išsilaikyti ir ant ką tik pagauto lauki- 
nio arklio nugaros. Jis žinojo šio stipraus ir ryžtingo 
mustango charakterį ir suprato jo jaudinimąsi. Arklys 
dabar turbūt jautėsi lyg surištas karys, matydamas, kaip 
priešas skriaudžia moteris ir vaikus. Daug negalvojęs, 
Harka perpjovė odinius pavadžius, ir eržilas nušuoliavo 
prie arklių kaimenės. Mustangai džiugiai pasveikino sa- 
vo draugą. | 

“O vyrai tuo metu jau kovojo su alkanais plėšrūnais. 
Ne tiek iš nakties šešėlių žaismo, kiek iš riksmų, sklin- 

dančių nuo aukštumos, berniukas suprato, kad penki vil- 
kai jau turėtų būti nudėti. Šunys padrąsėjo; didesnieji 
ir stipresnieji puolė į priekį ir ėmė grumtis su vilkais. 
Harka, šlaunimis atsargiai spausdamas eržilo šonus, visą 
laiką jojo ratu aplink mustangų kaimenę. 

Staiga arklys pasisuko ir ėmė spardytis. Harka iš- 
kart pastebėjo žolėje dvi blizgančias plėšrūno akis. Stip- 
riai suspaudęs šlaunimis arklio šonus, jis įtempė lanką 
ir įdėjo strėlę. Tačiau vilkas, kurio akis pamatė berniu- 
kas, pakeitė taktiką. Jis norėjo apeiti besispardantį er- 
žilą ir įsiveržti į kaimenę. Arkliai iš vakaro buvo su- 
pančioti, tad šokavo tik mažais šuoliukais ir negalėjo iš- 
bėgti į prerijas. Jie buvo visiškai bejėgiai prieš vilkus. 
Kaimenėje kaipmat kilo baisus sąmyšis. Sėdėdamas ant 
piestu stojančio arklio, Harka paleido vieną strėlę į tą 
pusę, kur sujudėjo vilkas, bet tuoj pat suprato, kad ne- 
pataikė. Plėšrūnas puolė vieną kumelę, ir toji griebėsi 
vienintelės gelbėjimosi priemonės, kuri jai buvo įmano- 
ma: krito ant žemės ir ėmė voliotis. Harkos eržilas spar- 
dėsi ir kandžiojosi kaip pašėlęs, nuo kalvos sklido šunų 
kauksmas ir vyrų riksmai. Buvo labai tamsu, nes iš čia 
mėnulio nebuvo matyti ir kaimenę dengė kalvos še- 
šėlis. | | 

Harka nušoko žemėn. Dabar jis nebijojo paleisti ark- 
lio, nes žinojo, kad eržilas nepaliks supančiotos kaime- 
nės. Nepasikliaudamas lanku ir strėlėmis, jis greitai vėl 
užsimetė lanką ant peties ir išsitraukė peilį. Vilkas, tai- 
kydamasis nutverti kumelei už gerklės, nieko daugiau 
aplinkui nematė. Harka prislinko prie jo ir stipriu, tiks- 
liu smūgiu suvarė jam į kaklą peilį ligi pat rankenos. 

Ištraukęs geležtę iš stimpančio žvėries kūno, jis per- 
galingai sušuko. Bet tą akimirką jam pačiam vos neatsi- 
tiko kaip tam nusmeigtam vilkui. Apsvaigęs nuo perga- 
lės, jis valandėlę pamiršo atsargumą ir staiga pasibaisė- 
jęs pamatė, kad prieš jį visa ruja plėšrūnų. Akies mirks- 
niu viskas pasidarė aišku. Didžioji ruja pasidalijo į dvi 
dalis; viena nedidelė grupė ir toliau puolė nuo aukštu- 
mos pusės, ir nors ten vilkai turėjo nuostolių, užtat į 
juos buvo nukreiptas visas vyrų ir šunų dėmesys. Tuo 
tarpu kita rujos dalis pusračiu apėjo kalvą, taikydamasi 

netikėtai užklupti arklių kaimenę. Prie arklių naktį viša- 
dos budėdavo sargai. Harka vakarė girdėjo, kaip buvo 
skirstoma sargyba, ir žinojo, kad šiuo metu prie mustan- 
gų turėjo būti Četanas ir Šonka. Tačiau nei vieno, nei 
kito čia nesimatė. Tikriausiai jie neiškentę nubėgo į aukš- 
tumą ir dabar ten kovoja su vilkais. 

Harka perspėdamas garsiai suriko. Trys vilkai jau už- 
puolė vieną arklį ir draskė jį dantimis. Gal kartais plėš- 
rūnai visai nepuls berniuko, juk jie bijo žmogaus kva- 
po, 0. be to, turi pakankamai grobio, kuris jiems visai 
nepavojingas. Bet čia buvo vienas vilkas, didesnis negu 
kiti, tikriausiai rujos vadas, tas ir pasileido prie Harkos. 
Vienintelis išsigelbėjimas buvo užšokti ant tėvo eržilo. 
Harka taip ir padarė, o mirtinai išsigandęs arklys nušuo- 
liavo tolyn nuo kaimenės. 

Už kokių penkiasdešimt metrų jaunajam raiteliui pa- 
vyko apgręžti arklį, kuris, praėjus pirmai paniškai bai- 
mei, dabar pats veržėsi prie pavojuj atsidūrusios kaime- 
nės, tikriausiai norėdamas ir ją patraukti paskui save. 
Vos tik pamatęs palapines ir arklius, Harka tuoj suprato, 
kas ten atsitiko. Daugelis vyrų ir berniukų, netgi mote- 
rų ir mergaičių, atskubėję pjaustė arkliams pančius ir už- 
sėdę ant jų jojo šalin, tokiu būdu gelbėdami mustangus 
nuo vilkų. Daug plėšrūnų, draskiusių parblokštus arklius, 
buvo nudobta— žmonės tvatijo juos kas kuo galėjo. 

Harka žinojo, kad dabar jam nevalia paleisti tėvo 
arklio. Eržilas, matyt, norėjo bėgti tolyn į prerijas ir pa- 
traukti paskui save visą kaimenę; Hiarka tariamai pasi- 
davė jo nešamas. Keli mustangai su raiteliais ant nuga- 
ros, keli be nieko pasekė jiems iš paskos, ir tokiu būdu 
pavyko išvengti netvarkingo bėgimo. Apsukęs didelį ra- 
tą, arklių būrys per tuščias, nakties tamsoj skendinčias 
prerijas vėl sugrįžo į stovyklą. 

Vilkai tuo metu išbėgiojo, tad arkliai jau nebebijojo 
grįžti atgal. 

Bet kaip dabar atrodė stovykla! Ryto brėkšma, skel- 
bianti saulės tekėjimą, leido viską aiškiai apžvelgti. Vil- 
kai papjovė ir beveik sudraskė dvylika arklių. Kiti de- 
vyni arkliai buvo taip sukandžioti, kad vyrai turėjo juos 
pribaigti. Penkiolika gyvulių išvis dingo be žinios, matyt, 

ištrūko ir pabėgo. Didžiosios Lokės giminė iš šimto pen- 
kiasdešimt arklių neteko viso ketvirčio, tai buvo didelis 
nuostolis, ypač dabar, keliantis į naują vietą. 

Indėnai suvarė arklius į krūvą kitame stovyklos gale 
ir vėl supančiojo, nes, užuosdami kraujo kvapą, jie vis 
negalėjo nurimti. Moterys parnešė negyvų gyvulių mėsą. 
Havandšita ir Matotaupa padalijo ją visoms palapinėms, 
žiūrėdami, kiek kurioje yra burnų. Mažesnius gabaliukus 
išalkę žmonės tuoj pat suvalgė žalius. 

Harka vėl pririšo tėvo eržilą priešais palapinę ir da- 
bar vaikščiojo aplink, apžiūrinėdamas negyvus vilkus ir 
nakties įvykių pėdsakus. Jis surado vilką, kurį pats bu- 
vo nudėjęs, ir nusipjovė jo ausis kaip pergalės ženklą. 
Harpstena, jaunesnysis broliukas, stovėjo šalimais ir ste- 
bėjosi. Harka mostelėjo jam ir; kai devynmetis berniu- 
kas priėjo, parodė jam pėdas ir papasakojo viską apie 
grumtynes su vilkais, kad jaunėlis galėtų šio to pasimo- 
kyti. Paskui dar kartą apžiūrėjo nudėtus vilkus. To di- 
džiulio žvėries, kurį jis netoliese matė pavojingiausią 
grumtynių akimirką, čia nebuvo. Berniukai atsargiai pa- 
sekė vilko pėdas. Jas nesunku buvo atskirti. Plėšrūno 
letenos buvo didžiulės, ir bėgo jis didesniais šuoliais ne- 
gu kiti. Jam pavyko pasprukti. 

— Tas. dičkis — visų vilkų vadas;— paaiškino Harka 
broliukui.— Iš jo pėdų matyti, kaip jis vedė rują ir kaip 
padalijo ją į dvi dalis, norėdamas mus gudrumu. įveikti. 
Daug vilkų krito, bet kiti pasisotino, nors ir nėra bi- 
zonų. 

Viską apžiūrėję, berniukai sugrįžo į tėvo palapinę. Čia 
jie rado Četaną ir Šonką, raudonuojančius priešais Mato- 
taupą. Harka mielai būtų tuoj pat vėl išsivedęs Harpste- 
ną, nes nenorėjo, kad jaunesnysis broliukas girdėtų, kaip 
baramas Četanas, Harkos vyresnysis draugas. Bet buvo 
po laiko — Harpstena jau nubėgo pas motiną palapinės 
gilumon, tad Harka irgi pasiliko ir klausėsi, kaip tėvas 
bara abu vaikinus. | | 

— Jūs. pasielgėt kaip mažos mergaitės, kurios nemo- 
ka valdytis,— kalbėjo karo vadas, ir tai buvo didžiausias 
išbarimas, koks tik galėjo būti.— Palikote arklius, norė- 
dami pelnyti vilko ausis. Žinote, kas paskui atsitiko. Di- 

džiosios Lokės kariai mano, kad jūs neverti nešioti nu- 
dėtų vilkų ausis. 

Harka labai gailėjo savo draugo Četano. Kokia gėda! 
Četanas turės atlikti daug drąsių ir gerai apgalvotų žy- 
gių, kol nuplaus savo gėdą. Žinoma, tas pats buvo ir 
Šonkai, bet apie jį Harka negalvojo. Jis nusisuko, lyg 
nieko nebūtų matęs ir girdėjęs. Nenorėjo, kad Četanas 
jaustųsi pažemintas vienuolikmečio berniuko akyse. 

Išblyškę, prikandę lūpas, abu vaikinai išėjo iš vado 
palapinės. Matotaupa išdėjo juos tokiais žodžiais, kad jie 
šito dieną naktį neužmirš, kol neišpirks savo kaltės kil- 
niais žygiais. 

Matotaupa davė ženklą ruoštis į kelią. 

„Moterys kaip mat sudorojo trisdešimt palapinių. Kai 
kuriems vaikams teko joti kartu su motinomis arba ten- 
kintis vieta valkčiuose, nes trūko arklių. Kelios moterys 
ėjo pėsčios, kaip ir Havandšita. 

Tačiau Harka, Vilko Nugalėtojas, galėjo vėl sėsti ant 
savo eikliojo keršio; kaip tikras karys jis jojo ilgoje ei- 
lėje šalia nešulinių arklių. 


VIENAS OLOJE 


Tą rytą, kai Didžiosios Lokės giminę užklupo audra ir 
ji turėjo kelioms valandoms atidėti savo kelionę, oloje 
kalno šlaite štai kas atsitiko. 

Kalno gilumoj, kur buvo tamsu, nors į akį durk, dus- 
damas nuo tvankaus oro, sujudėjo žmogus. Jo odinė striu- 
kė ir odinės kelnės buvo kiaurai permirkę vandeniu, ba- 
sos kojos ir plaukai — šlaput šlaputėliai. Jis kiūtojo be- 
veik stačiai kylančios urvo atšakos įlinkyje ir švokšda- 
mas skubiai grabaliojo savo nepatogaus būsto sienas. 
Kiek giliau kalno kiaurymėje garmėjo vanduo, ir nuo jo 
šniokštimo žmogui tiesiog galva plyšo. Iš to požeminio 
upelio jis ką tik išsikapstė, nors ir pats dar gerai neži- 
nojo kaip. Bet dabar vėl jautėsi atsipeikėjęs, vėl galėjo 
laisviau kvėpuoti. Kūnas buvo visas sudaužytas — skau- 
dėjo galvą, pečius, kelius. Kliokiantis vanduo neseniai 
žaidė su juo lyg su kokiu akmeniu; trankė į uolų sienas, 

svaidė į gelmes. Pametė jis šautuvą, pametė skrybėlę, pei- 
lį, skiltuvas sušlapo. Dabar jis. nieko daugiau neturėjo, 
tik apgailėtiną gyvybę ir permirkusius drabužius ant kū- 
no,—ir visa tai dar kalno viduje, be mažiausios nuovo- 
kos, kaip iš čia išsikrapštyti į dienos šviesą. 

Žmogus sukaupė savo valią, pasistengė ramiai kvė- 
puoti ir viską gerai apsvarstyti. 

Vanduo nunešė jį žemyn, vadinasi, anga, pro kurią 
jis pateko į olą, buvo kažkur viršuje. Tiesiu keliu ten 
neišsikapstysi, nes eiti prieš srovę ir įveikti požeminį 
krioklį neįmanoma. Liko tik viena išeitis — kopti ta olos 
atšaka, kurioje jis dabar kiūtojo, ir pažiūrėti, kur ji to- 
liau veda. Šitokia perspektyva per daug nedžiugino, jis 
buvo pavargęs, bet, antra vertus, neturėjo jokių maisto 
produktų, ir jeigu iš viso dar buvo kokia viltis, tai rei- 
kėjo nedelsiant leistis šiuo pavojingu keliu. Numirti iš 
troškulio nenumirs, nes vandens prisirijo daugiau, negu 
reikia. | 

Žmogus dar kartą apsigrabaliojo rankomis ir basomis 
kojomis, o paskui, dešine ir kaire atsiremdamas į siauro 
urvo sienas, ėmė pamažu slinkti aukštyn. Šitaip kopti 
buvo gana sunku. Jis nežinojo, diena dabar ar nak- 
tis ir kiek laiko praėjo, kai šitaip plūkiasi. Nebūtų ga- 
lėjęs tikrai pasakyti, ir kiek jau pasislinko aukštyn. Bet 
kad kilo į viršų, tai buvo aišku. Pamažu urvas pasidarė 
nebe toks status, ir jis galėjo greičiau varytis į priekį. 

Tai jį padrąsino. Sukaupęs visas jėgas, be paliovos ko- 
pė toliau. Kai urvas pagaliau persiskyrė į dvi dalis, žmo- 
gus tiesiog nežinojo, į kurią pusę jam toliau kopti. Pa- 
galiau padarė tą, ką ir kiekvienas jo vietoj būtų daręs: 
pasirinko kelią, kuris buvo platesnis ir kuriuo buvo leng- 
viau judėti į priekį. Kankinamas baimės, kad tas urvas 
gali kur nors pasibaigti aklaviete, jis slinko tolyn ir to- 
lyn. Širdis daužėsi kaip pašėlusi, ir, nors buvo permirkęs 
vandeniu, jį mušė prakaitas. | 

Umai krūtinę užliejo viltis, ji tiesiog sukrėtė jį savo 
netikėtumu nelyginant koks smarkus išgąstis. Jam pasi- 
rodė, kad oloje sumirgėjo šviesa; žmogus greit užsidengė 
ranka akis, paskui vėl atsimerkė, norėdamas įsitikinti, 
ar čia tikrovė, ar čia sapnas. Ne, jis nesapnavo. Blau- 

sioje šviesoje buvo matyti olos sienos ir jo paties ranka. 
Žmogus jau buvo bepuoląs į priekį, kiek tiktai jam leido 
siauras urvas, bet staiga sustojo lyg įbestas. Tai, ką jis 
pamatė, buvo ne dienos šviesa, o kažkoks ugnies at- 
švaitas. 4- 

Ugnies atšvaitas šitoje oloje! 

Žmogus negalėjo pajudėti iš vietos, tik spoksojo į tą 
mislingą šviesą. 

Oloje tartum kas sušlamėjo. Gal čia yra dar koks žmo- 
gus? Nejau tai įmanoma? Baisu buvo ir kvėpuoti. 

Paskui jis pamatė į save įsmeigtą kažkieno žvilgsnį. 
Pastebėjo du pirštus, laikančius nedidelę degančią bala- 
ną, ir mirgančioje balanos šviesoje kažkokį veidą, seną 
ar jauną, šito jis nežinojo, bet tai buvo žmogaus, vyro, 
veidas, ir tas kitas atrodė ne mažiau nustebęs kaip ir. jis 
pats. 

-— Po šimts velnių! — nusikeikė tas kitas, ir jo balsas 
nuskambėjo oloje labai keistai. 

— Po velnių! — atsiliepė varvanosis. 

— Po perkūnais, iš kurgi tu čia atsiradai, juodaplau- 
ki slieke? 

— Iš vandens, vyruti. Ar čia yra koks išėjimas? 

— Būti tai yra, tik kažin ar aš panorėsiu tave iš čia 
išleisti! 

Balana vėl užgeso. Žmogus dar spėjo pamatyti, kad 
tas kitas turi peilį. Dabar vėl buvo visiškai tamsu, bai- 
siai tamsu. 

— O kodėl tu turėtum manęs neišleisti? — paklausė 
jis prikimusiu iš susijaudinimo balsu, 

— O kas man iš to, jeigu tave išleisiu, tu prakeiktas 
landūne ir urvinis šliuže, varliagyvi tu! Ko tau čia pri- 
reikė? 

Tamsoje šis stiprus ir aštrus balsas skambėjo dar ašt- 
riau ir grėsmingiau. Žmogaus dabar nebuvo matyti, bet 
peilis, kurį šis turėjo, taip ir stovėjo akyse, ir tas bal- 
sas, tas sklindantis iš tamsos balsas nieko gero neža- 
dėjo. 

— Aš nežinojau, kad čia tavo ola,— tarė teisindama- 
sis varvanosis. 


— Tai dabar žinosi! Ko tu čia ieškojai? 

— Nieko... nieko neieškojau. 

— Nemeluok, šunsnuki, jeigu tau brangi gyvybė. 
Aukso ieškojai! Kur jis? 

— Aš nieko neturiu... nieko. ., 

-— Kur tu jį matei? 

— Aš nieko neradau.. 

— Na palauk, aš tave išmokysiu sakyti teisybe. Lik 
sveikas! Aš einu. Tik jau nesumanyk paskui mane slink- 
ti, jeigu nenori palydėti galvos. Pastipk sau čia. Sėk- 
mės! — Ir lyg pasisuko eiti. 

— Žmogau, žmogau, pasigailėk gi! Aš nieko neturiu, 
nieko nemačiau, aš pasakysiu viską, padarysiu viską! 

— Kvailys tu. Eikš! Tu man viską prisipažinsi! 

— Viską, viską. .. 

Pasigirdo piktas juokas. 

— Na tai eikš! 

Jis vargais negalais apsisuko siaurame urve, ir tada 
abu nuslinko vienas paskui kitą. Jie šliaužė ir kopė 
gana ilgai, atrodė, kad tam keliui nebus, galo. Pagaliau 
prieš akis sudūlavo neaiški prieblanda, tai buvo iš tikrųjų 
dienos šviesos atspindys. Varvanosis suriko iš džiaugsmo. 

— Užčiaupk kakarinę, idiote, miške — dakotai! 

— Žinau, o mielas dangau, ir tyliu. 

— Ar tau mielas ar nemielas dangus, man nesvarbu, 
bet jeigu nenori tuoj pat atsidurti pragare, tai geriau pri- 
kąsk liežuvį. | | 

Varvanosis išlindo pro olos angą, apraizgytą medžių 
šaknimis ir užgožtą šakų. Visiškai išsimušęs iš jėgų, jis 
parkrito ant žemės, bet čia pajuto į save įsmeigtą tiria- 
mą žvilgsnį ir sudrebėjo. 

— Štai ir guli bejėgis kaip koks nuluptas bizonas. Tai 
gal dabar pagaliau pasakysi, ko čia ieškojai? 

Varvanosiui iš baimės ir pykčio ištryško ašaros. 

-— Aukso... bet nieko neradau. | 

— Aukso! O kas tau liepė čia ieškoti aukso? A? 

— Ak, pasklido tokios kalbos... o mano prekyba ne- 
kaip ėjo. | 

— Kokia prekyba? 

— Kailiais ir degtine. 

— Galėjai ir toliau sau ją varyti, tai pats tinkamiau- 
sias darbas tokiems kvailiams, kaip tu! O kurgi tu „pa 
likai visus savo dantis? A? 

-— Minesotoje, sere, pas dakotus. Pereitais metais 

— Koks aš tau seras, tuščiagalvi tu! 

Varvanosis vargais negalais atsisėdo. Truputį aprimęs, 
jis žiūrėjo į tą priešais stovintį žmogų. Tai buvo jaunas 
vyras, tikriausiai ne vyresnis kaip dvidešimt dvejų ar 
dvidešimt trejų metų, rudaplaukis, vėjo nugairintu lie- 
su, prakauliu veidu. Jo lūpos buvo piktai sučiauptos. Var- 
vanosis nusprendė, kad su šituo žmogumi reikia būti at- 
sargiam. Po nepavykusio apsilankymo oloje jis nenorėjo 
galų gale dar prakišti ir savo gyvybę. 

* — Tik tokios kalbos pasklido,— pradėjo jis vėl.— Ne- 
aiškios kaip vėjas, kuris nežino, iš kur ateina ir kur nu- 
eina, tik tiek, kad kažkur apie Juoduosius kalnus galima 
esą kai ko rasti, bet aš savo akimis nemačiau nė vieno, 
kuris būtų ką turėjęs. O per tą prakeiktą dakotų sukilimą 
pereitais metais jie sugriovė mano krautuvę Minesotoje 
ir išmušė man dantis... tad norėjau pažiūrėti... na tai- 
gi... . 
— „„.mManei, gal čia dakotai taikūs? Galiu tave per- 
spėti, mielasis! Jie pasirašė sutartį, kad tas kraštas vi- 
siems laikams jiems vieniems priklauso, ir jeigu tu, bal- 
tasis, pasirodysi jiems, jie tave kuo ramiausiai nukankins 
ir be jokių sąžinės priekaištų suspirgins ant ugnies. O ta- 
vo skalpas kybos ant karties. 

— Visai neketinu lįsti į jų žabangas. . 

— Ketini ar neketini, o jau vos nepakliuvai jiems į 
nagus. Kurgi tu palikai savo aulinius batus, a? 

— Aulinius batus? | 

— Neapsimesk kvailiu, šito aš negaliu pakęsti, tik 
bereikalingai gaišini laiką. Užtektinai pritrypei pėdų ten 
miške ant samanų. 

Varvanosis išsigando. 

"— Aš palikau pėdsakus? 

— Tikrus dramblio pėdsakus, mano mielasis. Ir pas: 
kui tu įlindai į olą? 


— Taip.. 
— Ir ten tu nieko nesutikaiė Be manęs galų gale? 

— Sutikau. . 

— Laimė, kad dar prisipažįsti. Kaipgi ten buvo? 

— Gerai nė nežinau — baisu buvo. Aš norėjau įveikti 
požeminio upelio atšaką, bet vanduo pradėjo nešti že- 
myn. Norėjau ko nors įsitverti ir tamsoje užgriebiau kaž- 
kokį žmogų... na taigi... bet tas tipas ištrūko ir visai 
nedraugiškai spyrė man koja, tada aš su vandens srautu 
nulėkiau žemyn. 

— Aha... hm, hm... cha, cha... neblogai... ir juo- 
kinga. Šiaip ar taip, aš tau duosiu gerą patarimą, mano 
mielasis: dink iš šios apylinkės, mauk kiek tavo mustan- 
g0 kojos neša, 

— Aš nežinau, ar tebeturiu dar arklį. 

— Užtat aš žinau, aš jį turiu. Tu sėsi ant jo ir dumsi 
iš čia, ir jeigu dar nors vieną vienintelį kartą pasirodysi 
šiuose miškuose, tai žinok, kad gyvas nebesugrįši. Su- 
pratai? Čia mano rajonas. 

— Supratau. Tavo rajonas. 

— Aš už tave gudresnis. Pastebėjai? 

— Pastebėjau. 

— Tai taip ir žinok. Aš grąžinu tau arklį, tokių stipe- 
nų man nereikia, ir tu leidiesi į kelionę... kaip.tu va- 
diniesi? 

— Benas. 

— Gal pasakyti tau gerą verslą? 


Benas giliai atsikvėpė ir akies krašteliu dėkingas žvilg- 
telėjo į savo išgelbėtoją. 

— Pasakyk. | 

. — Jok į Najobrerą ir atidaryk ten krautuvę. Tai vie- 

tovė su ateitim. Aš parūpinsiu tau pradžiai klientų, kad 
vėl galėtum atsistoti ant kojų. Žiūrėk, kad visados tu- 
rėtumei parako ir švino, na ir degtinės... tada tave lan- 
kys medžiotojai ir indėnai, o kartu ir kailiai plauks. 


— Bet indėnai.. 


— Aš jau sakiau tau, kad tu idiotas. Tu negali čia 
šniukštinėti po jų prerijas ir miškus, kai jie patys ba- 
dauja — kas kas, tik jau ne tu, — bet jeigu tu jiems par- 
davinėsi paraką ir šviną. .. 

— Taip, taip, taip... bet ar truputį ne per greitai? .. 

— Mano rankose viskas eina greitai, ir gyvenimas, it 
mirtis, įsidėmėk tai, Vadinasi, tu sutinki? 

— Pamėginsiu. 

— Pasikliauji mano draugyste, tuščiagalvi tu? 

— Labai. 

— Tai tavo laimė, Eimel | 

Pusiau apsvaigęs vilkosi Benas per mišką. Kelias, ku- 
riuo jį vedė nepažįstamasis, buvo ilgas ir sunkus. Išvar- 
„ges jis dažnai klupinėjo, nes jo pečius jau slėgė keturias- 
dešimt žiemų ir vasarų, o ir normaliomis sąlygomis būtų 
buve sunku lygintis su tuo jaunu rudaplaukiu. Kai pa- 
galiau jie pasiekė arklius, Benas tuoj pat atrišo balna- 
maišį ir godžiai čiupo gabalą džiovintos mėsos iš savo 
atsargų. 

— Tai aš tau palikau,— pašaipiai tarė rudaplaukis— 
o dabar nešdinkis iš čia! 

— Aš neturiu jokio ginklo... 

— O kas man darbo — nereikėjo jo pamesti! Na, 
spausk iš čia ir kad man daugiau akių nerodytum Juo- 
duosiuose kalnuose, supratai? 

— Supratau. 

Benas giliai atsiduso. Paskui užsėdo ant savo arklio ir 
atsargiai nujojo per mišką — kai tik pasieks prerijas, tuoj 
spruks iš čia į' pietryčius. Su permirkusiais drabužiais 
jam buvo baisiai šalta, bet jis galvojo tik viena:. kaip 
greičiau ištrūkti iš to rudaplaukio nagų. Tas vyrukas 
įvarė jam gerokai baimės, tačiau širdies gilumoje jis bu- 
vo tvirtai nusprendęs paklausyti jo patarimo ir atidaryti 
Najobreroje krautuvę. Su šitokiu velnio vaiku geriau su- 
gyventi gražiuoju... o gal kartais Najobreroje iš tikrųjų 
jam pavyks vėl šiek tiek uždirbti ir nereikės šitaip Ti- 
zikuoti, kaip toje oloje, kuri su savo klaidžiais labirin- 
tais ir srauniais vandenimis tikri spąstai Žmogui, 

Rudaplaukis įsilipo į medį ir, pamates, kad Benas iš 
tikrųjų šuoliais spruko iš čia, nusijuokė pats sau. 

— Tuščiagalvis,— tarė jis dar kartą.— Tik vienas vie- 
nintelis žmogus ras čia aukso... ir tas vienintelis bū- 
siu aš. | | 

Jis nubėgo prie savo arklio, nekurdamas ugnies, su< 
valgė viską, kas dar buvo likę iš vakarykščios dienos lai- 

Mikio, ir atsigulė šalimais porą valandų numigti. Pabu- 
do tiksliai, kaip ir buvo numatęs. Buvo jau tamsu. Bet 
tas nė kiek nekliudė jam vykdyti savo sumanymą. Kadan- 
gi žinojo, kad indėnai iškeliavo su savo palapinėmis ki- 
tur, tai, per daug nesisaugodamas, nuėjo prie to skar- 
džio, kur buvo olos anga, pro kurią ten pirma pateko 
Matotaupa ir Harka. Jis irgi nusileido su lasu ir atsar- 
giai įžengė į olą. Apsigrabaliodamas paėjo tolyn ir iš- 
girdo šniokščiant vandenį, kuris buvo toks lemtingas Be- 
nui. Pasiekęs požeminį upelį, atsisėdo ant žemės ir įsi- 
žiebė ugnį, norėdamas geriau apsidairyti aplinkui. Ypač 
jį domino dešinioji olos atšaka, iš kurios veržėsi van- 
duo ir paskui garmėjo į gelmę kairėje. 

— Po velnių, — tarė jis sau,— po šimts velnių! Čia yra 
vienintelis dalykas, ko tas idiotas man neprisipažino: ko- 
dėl jis būtinai norėjo patekti ten, iš kur veržiasi van- 
duo,— ten kažkas turėtų būti — Jis dar kartą apžiūrėjo 
olą.— Bet ten niekas nepateks, netgi aš, Rudasis Džimas, 
to neįstengsiu. .. Bet, po velnių, ko gi čia norėjo tas rau- 
donodis su savo snargliu vaikėzu? Kaip tik čia? Čia kaž- 
kas turėtų būti, bet, po perkūnais, kaipgi man tai įspė- 
til .. Ir tas idiotas šito neįspėjo, antraip nebūtų nuplau- 
kęs pavandeniui, . 

Ugnis užgeso. 

— Na, šiai dienai užteks. Reikės ką nors kita sugalvoti, 
visiškai kita. Bet tai bus mano ola, ir niekas kitas čia 
kojos neįkels. Ne aš būsiu, jeigu neištesėsiu savo žo- 
džio. 


Piktas sugrįžo jis atgal ir dar valandą numigo prie 
arklio. 

Kitą rytą Rudasis Džimas atjojo į miško pakraštį ir ap- 
žiūrėjo dar aiškius indėnų vilkstinės pėdsakus. Jis mirk- 
čiojo priešais saulę ir patenkintas sau galvojo, kaip leng- 
vai jam pavyko susidoroti su tuo bedančių Benu. Jis bu- 
vo įsitikinęs, kad tas prekiautojas, kontrabandininkas, 
aukso ieškotojas ir, kaip matyt, vėtytas ir mėtytas suk- 
čius būtinai paklus jam, Rudajam Džimui. Mintis apie 
krautuvę, kurią turėtų atidaryti Najobreroje tas bedan- 
tis juočkis, jam atėjo į galvą staiga, bet nepasakytum, 
kad šiaip sau, be jokio ryšio. Jodamas į Juoduosius kal- 

nus, Jis pastebėjo, jog atkampiose pasienio provincijosė 
nėra kur nusipirkti būtiniausių dalykų. Ir čia kaip tik 
galėtų padėti koks apsukrus verteiva, kaip, pavyzdžiui, 
Benas. Tik jis turėtų būti atsargus ir nekaišioti kur ne- 
reikia nosies. Bet jam tikriausiai jau praėjo noras pa- 
čiam leistis į nuotykius. 

Taip, Benas dabar buvo jo rankose, o valdžia naudo- 
tis Džimas mokėjo iš pat mažų dienų, visi jo vienmečiai 
jo klausydavo ir bijodavo, nes jis buvo suktas, stiprus 
ir neturėjo jokių skrupulų. Jis džiaugėsi savo pikta ga- 
lia, bet kartu niekaip negalėjo atsikratyti nemalonios 
minties, kad nieko nerado nei oloje, nei upės smėlyje. 
Nė kruopelytės aukso! O juk sklido kalbos, jog ten sly- 
pi neapsakomi lobiai, ir jis norėjo būti pirmas... turė- 
jo būti pirmas... ir bus pirmas! Jis vienas. Dabar čia jo 
valdos. 

Šitaip nusprendęs, jis padarė netikėtą dalyką, kuris, 
rodos, visai nesiderino su ką tik jo puoselėta mintimi: 
išsuko arklį iš miško ir kuo ramiausiai nujojo indėnų 
vilkstinės paliktomis pėdomis. 


PRIEŠIŠKI KAIMYNAI 
| 

Tr antrą dieną Lokės giminė traukė į pietus. Harka 
sėdėjo ant savo eikliojo keršio ir vis dairėsi aplinkui. 
Bet labiausiai jis žiūrėjo į pietų pusę, kur plytėjo nauji 
medžioklės plotai: ten jie tikėjosi aptikti bizonų ir vėl 
pagaliau pasisotinti. Visi jojo tylėdami. Kiekvienas bu- 
vo paskendęs savo mintyse. Aukštai danguje skriejo ra- 
tus kažkoks plėšrūnas paukštis. Apie pietus Havandšita 
ir Matotaupa pasuko labiau į dešinę, ir tolumoj pasiro- 
dė Uolinių kalnų kontūrai su spindinčiomis, saulės ap- 
šviestomis sniego kepurėmis. | 

Ligi saulės laidos jie įveikė penkiasdešimt septynių 
kilometrų kelią. Vyrai, moterys ir vaikai nesižavėjo rau- 
donu saulės rutuliu, kuris prieš pasislėpdamas už hori- 
zonto dar kartą užliejo savo: spinduliais dangų ir preri- 
jas. Jie žvarbo nuo šalčio, kuris atėjo kartu su tamsa, 
moterys ir mergaitės sukosi greitai ir mikliai, kaip visada, 

skubėdamos pastatyti trisdešimt palapinių, kurios pavar- 
gusiems žmonėms žadėjo ramybę ir poilsį. 

"Indėnai, susisupę į odines antklodes, tuoj pat sumigo 
ir pabudo tik tada, kai rytuose visu gražumu sutvisko 
pirmieji saulės spinduliai. Šį kartą jie irgi nakvojo ne- 
toli upeliuko, ir ryto metą paaiškėjo, kad čia yra dvi 
vietos, tinkamos maudytis. Prie vienos nuėjo moterys ir 
mergaitės, prie kitos — vyrai ir berniukai. Harka labai 
apgailestavo, kad netgi dabar, pavasarį, vanduo upely- 
je toks seklus, jog neįmanoma plaukioti. Vasarą šis upe- 
lis tikriausiai visai išdžiūdavo. Atsigulęs į srovę, Harka 
pliuškenosi ir taškėsi su savo jaunesniuoju broliukų Harp- 
stena. Išsimaudę vaikai išsitrynė kūną smėliu ir išsitepė 
lokio taukais; nuo to oda pasidarydavo minkšta ir nebi- 
jodavo saulės, vėjo ir šalčio. Sugrįžę į palapinę, jie ga- 
vo vilkienos; mėsa buvo neskani, bet vis geriau, negu 
nieko. | | 
Po pusryčių, prieš leidžiantis į kelionę, dar liko va- 
landėlė laisvo laiko. Untšida, senelė, sėdėjo prie ugnia- 
kuro ir rūšiavo žoleles, kurių buvo prisirinkusi upelio 
pakrantėje. Harka su savo sesute Uinona sėdėjo ir žiū- 
rėjo. Senelė aiškino vaikams, ką kurios žolelės gydo: 
šitos, sakė ji, tinka dėti ant atviros žaizdos, anos padeda 
žaizdai surandėti. Uinona labai atidžiai klausėsi, nes ji 
norėjo tapti tokia pat gerbiama žiniuone, kaip ir senelė. 
Harka buvo ne toks kantrus ir paklausė Untšidą, ar tik 
ji nemano, kad jų giminės kariams netrukus prireiks tų 
žolelių žaizdoms gydyti. . 

— Tu skaitai mano mintis, Harka Vilko Nugalėto- 
jau,— atsakė Matotaupos motina.— Mes einame į tą pusę, 
kur apie pietus būna saulė. Bet ten gyvena dakotų prie- 
šai pauniai. Jie irgi medžioja bizonus, ir jeigu mes juos 
sutiksime, mūsų vyrai turės kautis. | 

— Tėvas sakė, kad dakotų žemės siekia iki Didžio- 
sios Upės, ir pauniai neturi teisės jos peržengti! 

— Šitaip sako dakotų vadai ir kariai. Paunių vadai ir 
kariai yra kitokios nuomonės apie medžioklės plotų 
ribas. | 
Untšida norėjo dar kažką sakyti, bet nutilo, nes į pa- 
lapinę įėjo susijaudinusi motina ir pranešė, kad netoli 
stovyklos žvalgai aptikę svetimus pėdsakus. 

Harka tuoj pat išrūko į lauką. Jis norėjo smulkiau 
žinoti, kas tai per pėdsakai. 

Čia jis pamatė, kaip Matotaupa ir Saulės Lietus bu- 
vo beeiną pas Havandšitą, bet netoli jo palapinės susto- 
jo. Saulės Lietus ėmė kažką aiškinti vadui, lyg norėda- 
mas primesti jam savo nuomonę, kol dar neprasidėjo 
pasitarimas pas burtininką. Tačiau, iš visko sprendžiant, 
Matotaupa nenorėjo su juo sutikti. Galų gale jie liovėsi 
ginčijęsi ir abu kartu įėjo į burtininko būstą. Dabar Har- 
ka jų jau nebematė. | 

Berniukas pasistiepė ant pirštų galų, nežinodamas, ar 
jam grįžti į savo palapinę, ar susiieškoti Četaną, ar pri- 
sidėti prie kelių Jaunųjų Šunų. Bet ilgai galvoti nerei- 
kėjo, nes staiga iš kažkur atsirado Četanas. 

— Ko tu čia stovi lyg bizonas, atitrūkęs nuo kaime- 
nės? — paklausė jis Harką. 

— Jie tariasi Havandšitos palapinėje. 

— Žinai dėl ko? | 

— Dėl pėdsakų, — spėjo Harka. 

— O ką tu manai? 

— Mūsų žvalgai aptiko pėdsakus. Ką aš galiu many- 
ti, nieko nematęs? Pirma reikia pamatyti pėdsakus, o ta- 
da jau galima ką nors galvoti. 

— Hau. Nori, parodysiu“ 

— Noriul | 

Harkos visas kūnas isitempė lyg lanko timpa kario 
rankoje. 

— Tai eikš. 

Tr juodu pasileido į prerijas. 

Šonka stovėjo prie nelaimės ištiktos savo palapinės ir 
žiūrėjo berniukams įkandin. 

Četanui. ir Harkai toli bėgti nereikėjo. Už kokių trijų 
šimtų metrų nuo stovyklos vienos kalvos šlaite kaip tik 
ir buvo tie pėdsakai, kuriuos Četanas norėjo parodyti 
Harkai. Četanas laukė, ką pasakys draugas. 

Harka ilgai ir rūpestingai apžiūrinėjo tą vietą. Jis ži- 
nojo, kad Četanas nori jį išbandyti. 

— Žolių stiebeliai truputėlį jau atsitiesė— tarė jis 
pagaliau — bet tik truputėlį, nes dauguma jų glebūs ir 
silpni po žiemos. Čia gulėjo žmogus, ir jis buvo atsar- 

gus, ės puldamasis ir keldamasis beveik nepaliko jokio 
pėdsako. Tiesa, atsikėlė jis tikriausiai greičiau ir ne taip 
apgalvotai, nes štai čia — Matai? — smėlyje žymu kojos 
pirštai. Tie pėdsakai nėra aiškūs, nes koja buvo ne basa, 
o apmMauta mokasinais, tačiau įspausti jie neseniai, jų pa- 
kraščiai dar nespėjo nubyrėti. Priešo žvalgas pakilo iš 
čia visai paryčiui. Tai buvo indėnas. Turbūt jis skubėjo 
pasitraukti. Ar jūs jo nematėte? 

— Ne,— atsakė Četanas prislėgtu, beveik kaltu bal- 
su — mes nepastebėjome nei jo paties, nei jo palydovo. 
Galimas daiktas, kad jų buvo ne du, o trys, bet mes jų 
nematėme. Tikriausiai prasilenkėme, ir jie priėjo beveik 
ligi pat stovyklos, o kai pastebėjome pėdsakus ir pasi- 
leidome atgal, jie irgi pasitraukė, tik jau kitu keliu, ir 
mes jų nepamatėme, bet man atrodo, kad ir jie mūsų 
nematė, Greičiausiai kuris nors iš jų surado mūsų pė- 
das, kaip ir mes jų, ir mes apsilenkėme eidami ir į vieną, 
ir į kitą pusę. 

— Bet juk tai juokinga ir per daug garbės nedaro! 
Vadinasi, mes nežinome, iš kokios giminės tie svetimi 
žmonės? 

— Taip, šito mes nežinome, bet, reikia manyti, jų 
žvalgai, prislinkę ligi mūsų stovyklos, suprato, kad tai 
dakotų palapinės. 

Harka susimąstęs toliau tyrinėjo pėdsakus. 

— Tai galėjo būti dakotų arba šejenų žvalgai. 

— Dakotai ar šejenai, ar pauniai — to mes nežinome. 

— Gal dabar pasekime ir pažiūrėkime, kas jie tokie? 

— Jų pėdos nutrūko, ir ne taip lengva bus jas su- 
rasti. Reikėtų sugaišti daug laiko. Todėl mano tėvas nu- 
ėjo į stovyklą pasitarti su karo vadu. Tuo tarpų mūsų 
žvalgai, pakeitę Saulės Lietų, Šonką ir mane, guli kiek 
piečiau ir žiūri, ar nepamatys ko įtartino. Tačiau kol 
kas iš jų nėra jokių naujų žinių. 

— Jeigu tie nepažįstami žvalgai priklausytų kokiai 
dakotų genčiai, jie būių nesislapstę ir drąsiai priėję prie 
mūsų palapinių, kai tiktai suprato, kad ir mes esame 
dakoiai,— svarstė toliau Harka. 

Dakoitai — pats žodis reiškia „septyni genčių tarybos 
laužai"— buvo susiskirstę į septynias dideles genties at- 

šakas, kurios savo ruožtu dalijosi į daugybę grupių ir gi- 
minių; šitaip susiskirstyti juos privertė specifinis medžio- 
tojų gyvenimo būdas. Lokės giminė įėjo į oglalos grupę, 
kuri priklausė . tetonų-dakotų atšakai, gyvenančiai va- 
karuose. 

— Gal jie ir dakotai, o nepasirodė tik todėl, kad pir- 
ma norėjo pranešti savo vadui. 

— Kažin — nenorėjo sutikti Harka.— Greičiausiai tai 
buvo pauniai. | 

— Tie pauniai tai tikri kojotai, bailūs prerijų šu- 
nys! — su panieka tarė Četanas.— Jie gyvena prie Plato 
upės. Jie neišdrįstų brautis taip toli į šiaurę, į dakotų 
medžioklės plotus! 

— Gal ir jie neturi ko valgyti. 

— Jeigu mes ligi šiol neaptikome bizonų, vadinasi, 
bizonai privalo būti prie Plato upės, ir pauniai turi už- 
tektinai mėsos. 

— Iš kur tu tai žinai? Bizonai išvis nieko „nepriva- 
lo“. Kas gi jiems gali įsakyti? 

— Alkis, kuris ir mus gena iš vienos vietos į kitą. 
Bet ko gi mes ginčijamėsį Iš pėdų sunku ką spręsti. Ir 
aš nedaug ką žinau, ir tu nedaug. Galbūt greitai paaiš- 
kės, katro iš mudviejų teisybė. Juk viena aišku: tie ne- 
pažįstami kariai lankėsi čia visai neseniai, 

— Jie čia buvo ne raiti, bet pėsti, vadinasi, negalėjo 
toli nusidanginti, kad ir kaip greitai būtų bėgę. 

Harka nutilo, nes pamatė, kad tėvas su Saulės Lietu- 
mi išėjo iš burtininko palapinės. Vadas pasišaukė dar 
du karius — Senąją Antilopę ir Varną — ir kartu su jais 
ir Saulės Lietumi pasuko link savo būsto. Dabar Harkai 
buvo patogi proga pasiklausyti, ką jie šnekėsis. Tėvo pa- 
lapinėje jis visada turi teisę sėdėti, jeigu tik niekas ne- 
varo lauk. 

Todėl jis paliko Četaną, greitai apibėgo aplink pala- 
pinę, kad ne taip kristų į akis, ir dar pirma karių įsmu- 
kęs į vidų, atsisėdo kamputyje prie motinos, senelės ir 
broliuko su sesute. 

Netrukus įėjo Matotaupa su trimis kariais. Iškilmingo 
pasitarimo jis neskelbė. Vyrai tik prisikimšo trumpas 
pypkes, kaip ir derėjo daryti per trumpą pasitarimą. 

— Jūs žinote, koks reikalas,— pradėjo Matotaupa.— 
Mes visi spėjame, kad aplink mus šniukštinėja pauniai. 
Jeigu čia kur netoli yra tų šunsnukių gauja, jie būtinai 
mus užpuls. 

— Na ir tegu pabando, gaus per nosį, ir tuoj jų skal- 
pai kabės prie mūsų palapinių — išsišoko Senoji Anti- 
lopė. 

Matotaupa metė į jį priekaištingą žvilgsnį, nes buvo 
neįprasta, kad mažiausiai nusipelnęs pasitarimo dalyvis 
pirmas atsakytų vadui. Senoji Antilopė susigėdęs nu- 
delbė akis. 

— Mes turime būti pasiruošę kovai, — prabilo dabar 
Varnas.— Ko gero, tie prašvinkę žiurkėnai norės mums 
ikąsti, nelaukdami, kol pagal tėvų papročius bus iškas- 
tas karo kirvis. Jeigu jie šmižinėja po mūsų medžioklės 
plotus, tai, be abejo, žino, kad ir mes, pamatę bet: kurį 
iš jų, tuoj pasiųsime strėlę. 

— Teisybė, — patvirtino Senoji Antilopė— Jeigu mes 
susitiksime. su pauniais, tada jau prabils strėlės ir ietys. 
Ir aš klausiu tave, vade Matotaupa: ar mes lauksime čia, 
šioje stovykloje, kol pasirodys priešai, ar : keliausime to- 
liauč 

— Keliausime toliau! — piktai sušuko Varnas— Argi 
mes esame ne dakotų medžioklės plotuose? Nejau išsigą- 
sime kelių įžūlių kojotų, netgi gerai nežinodami, ar jie 
išvis ruošiasi mus pulti; Argi tai dera Didžiosios Lokės 
sūnums? 

Senoji Antilopė suraukė kaktą. 

— Tu per daug karščiuojiesi, Varne. O ką sako bur- 
tininkas, Matotaupaė Tu juk kalbėjai su juo. 

— Taip, — atsakė vadas.— Saulės Lietus ir aš kalbėjo- 
mės su Havandšita. Jis pataria mums keliauti toliau, tik, 
sako, reikia išsiųsti daugiau žvalgų. 

— O kaip tu pats manai, Matotaupa? Kelyje mūsų 
moterims ir vaikams grėS didesnis pavojus negu pala- 
pinėse. 

Dabar tarė žodį Saulės Lietus. 

— Mes esame kariai ir mokėsime apginti moteris ir 
vaikus. Man jau dabar niežti nagai nubausti paunius, kad 
jie drįsta kelti koją į mūsų prerijas. Keliaukime toliau! 

Kiti taip pat pritarė jo nuomonei. Visi degė nhekaniru- 
mu apginti savo teises ir pamokyti paunius, jeigu tik jie 
išdrįs pasirodyti. 

— Vadinasi, keliaujam toliau! — užbaigė Matotaupa. 

Senoji Antilopė išėjo iš palapinės garsiai apskelbti vi- 
siems, kas nutarta. 

Tuo tarpų Matotaupa paskyrė šešis žvalgus, tris rai- 
tus, kad būtų galima greičiau veikti, ir tris pėsčius, kad 
jie galėtų lengviau pasislėpti. Tie pėstieji buvo Saulės 
Lietus, Četanas ir Šonka. Varnas, jo vyresnysis sūnus ir 
dar vienas karys išsiruošė į kelią raiti. 

Untšida pirmoji pradėjo ardyti palapinę. Jos pavyz- 
džiu pasekė ir kitos moterys. Strazdai, nuolatiniai arklių 
kaimenių palydovai, purpčiojo į šalis, kai berniukai ir 
mergaitės atėjo pasiimti arklių. Kartu su tais trim kariais, 
kurie kaip pamaina jau buvo išsiųsti anksčiau, dabar 
žvalgybą ėjo iš viso devyni vyrai ir jaunuoliai. Tai buvo 
neįprastai daug, vadinasi, grėsė didelis pavojus. 

Netrukus palapinės buvo sutvarkytos, ir vilkstinė vėl 
patraukė į žygį. Visi buvo labai susirūpinę, nors niekas 
netarė nė žodžio. Kiekvienas karys laikė rankoje po dvi 
tris strėles, kad galėtų jas tuoj pat paleisti, jeigu pasi- 
rodytų priešas. Kartais kuris nors mosteldavo smogia- 
muoju ir svaidomuoju ginklu, padarytu iš žilvičių vyte- 
lių — sulenktų vytelių galai buvo surišti, o kilpoje tarp 
jų įdėtas kiaušinio formos akmuo. Jeigu su šitokia lanks- 
čia kuoka pataikydavai priešui per galvą, tai tas dau- 
giau jau nesikeldavo. 

Harka neišsitraukė savo medžioklinių strėlių iš saido- 
ko. Kovinių strėlių su užkarpa gale jis dar neturėjo. Be 
to, ir negražu būtų mėgdžioti tikrus karius. Bet jis buvo 
pasiryžęs nesnausti, jeigu koks priešas kėsintųsi į mote- 
ris ar vaikus. Berniukas jojo šalia motinos ir sesers, ku- 
rios abi sėdėjo ant vieno arklio. 

Nepraėjo nė pusvalandžio, ir staiga nuaidėjo perspė- 
jantys žvalgų šūksniai. Nors saugumo sumetimais buvo 
sutarta duoti signalą, mėgdžiojant strazdo švilpavimą, ta- 
čiau žvalgai nesilaikė "šito susitarimo. Tai rodė, kad da- 
bar jiems daug svarbiau kuo greičiau pranešti apie gre- 
siantį pavojų, negu žiūrėti atsargumo. Šūksniai aidėjo 

vis arčiau ir arčiau. Matyt, žvalgai labai skubėjo grįžti 
į vilkstinę, Harka atidžiai klausėsi ir vis žvilgčiojo į tė- 
vą, išdidų raitą karo vadą, kuris skyrėsi iš kitų, nes jam 
ant galvos plevėsavo karo erelio plunksnos. Visi laukė 
Matotaupos įsakymo. Niekas neabejojo, kad teks susi- 
remti su priešu. 

Pirmas iš grįžtančių žvalgų ant kalvos pasirodė Sau- 
lės Lietus. Iš visos jo laikysenos buvo galima spręsti, kad 
jis baisiai pailsęs. Matyt, jojo lyg patrakęs, tartum čia 
būtų sprendžiamas gyvybės ir mirties klausimas. Iš jo 
ženklų visi suprato, koks gresia pavojus: artėja daugiau 
kaip šešiasdešimt raitų paunių, ir, reikia manyti, anaip- 
tol ne draugiški ketinimai juos čia veda. Vos tiktai Sau- 
lės Lietus perdavė šią nebylią žinią, vėl iš visų pusių pa- 
sigirdo perspėjantys žvalgų šūksniai. Visi vyrai ir paaug- 
liai — kas tekinas, kas šuoliuodamas ant arklio — lėkė at- 
gal iš žvalgybos, skubėdami įsijungti į karių ir gynėjų 
gretas. Dabar jie čia buvo labai reikalingi. 

Išgirdęs naują triukšmą, Harka sukluso. Tie garsai 
sklido dar iš tolo, bet jie artėjo, ir nebuvo jokios abejo- 
nės, kad tai dunda žemė nuo šuoliais lekiančių raitelių 
būrio. Priešai, apie kuriuos pranešė žvalgai, netrukus 
bus čia. - 

Vadui paliepus, moterys pasiėmė vaikus su savim ir 
atkabino valkčius: geriau jau prarasti palapinę ir visą 
mantą. negu gyvybę. Be ryšulių jos su vaikais galėtų 
greičiau gelbėtis, jeigu prispirtų bėda. Džiovintą bizonų 
mėsą ir džiovintas šaknis bei uogas, tas neliečiamas mais- 
to atsargas, jos visą laiką nešiojosi su savimi odiniuose 
maišeliuose, 

Grėsmingas triukšmas nepaprastai sparčiai artėjo. Ply- 
nu lauku priešo mustangai lėkė visu greičiu. Harka, pa- 
silikęs su moterimis ir vaikais, įtemptai žvelgė į vaka- 
rus. Iš ten buvo girdėti šuoliuojančių raitelių dundėjimas. 
Netrukus kalvos viršūnėje pasirodė priešai, išsiskleidę 
darnia linija. Nors jie buvo dar gana toli, tačiau aštri ir 
pastabi medžiotojų akis aiškiai matė, kaip jie ragina ark- 
lius ir grėsmingai mojuoja ietimis. 

Iš lanko dar neįmanoma buvo jų pasiekti. 

Ir staiga atsitiko baisus dalykas. Pasigirdo kažkoks 
keistas pokštelėjimas, kokio Harka kaip gyvas dar nebu- 
vo girdėjęs. Harkos motina stvėrėsi už krūtinės ir lošte- 
lėjo atgal, lyg kas būtų ją parbloškęs. Pavadis iškrito 
jai iš rankų. Harka tuoj pat prijojo padėti. Tačiau moti- 
na užgesusiomis akimis susmuko jam į glėbį, ir berniu- 
kas suprato, kad ji nebegyva. Nebegalėdamas jos išlai- 
kyti, jis nušoko žemėn, kairiąją ranką perkišo per savo 
arklio pavadį, vargais negalais nukėlė ją ir paguldė į žo- 
lę. Nors jam nebuvo kada gerai įsižiūrėti, kaip ji dabar 
atrodė, tačiau ši akimirka įstrigo atmintin visam gyveni- 
mui. Iš krūtinės tekėjo plonytė kraujo srovelė. Gražus, 
dar jaunas veidas buvo be gyvybės ženklų. | 

Uinona garsiai suriko ir taip pat buvo bešokanti nuo 
arklio, bet Harka ją sudraudė ir liepė joti prie kitų mo- 
terų. Jis pats tuoj vėl užšoko ant savo keršio. Akys deg- 
te degė, bet iš jų neištryško nė viena ašara. Vėl pasigir- 
do pokštelėjimas, taip pat kaip ir pirmą kartą, ir Harka 
išgirdo, kaip kažkas suzvimbė ore. 

— Macavakenas! Macavakenas! — suriko Saulės Lie- 
tus. Tai reiškė: paslaptingoji geležis. 

Harka išsigando, bet kartu jį pagavo baisus pyktis, 
kad priešas nužudė jo motiną. Jis pažvelgė į tėvą ir kitus 
karius — jie turi atkeršyti už motinos mirtį. 

O priešai jau buvo visai arti, juos galėjai pasiekti 
strėle iš lanko. Tačiau niekas nešaudė, buvo aiškų, kad 
kariai nusprendė pasitikti priešą ant arklių. Lokės gimi- 
nės vyrai taip pat išsiskleidė į vieną liniją. Abi pusės 
gerai matė viena kitą ir galėjo suskaičiuoti, kokios kat- 
ros jėgos. Keturiasdešimt du dakotų kariai stovėjo prie- 
šais šešiasdešimt septynis paunius. | 

Lokės giminės vyrai turėjo gerai žiūrėti, kad prana- 
šesnės priešo jėgos neužkluptų jų iš sparnų. 

Harka nenuleido akių nuo priešų būrio. Pauniai, kaip 
ir dakotai šiuo metu, stodami į mūšį, buvo tik su šlau- 
nų prijuostėmis. Taukais ištepta oda blizgėjo saulėje. Rau- 
donais dažais išmarginti veidai atrodė gana karingai. Pa- 
kaušiai buvo plikai nuskusti, ne taip kaip dakotų, kurie 
nešiojo ilgus plaukus. Tik pačiame viršugalvyje iššau- 
kiančiai plaikstėsi nedidelė skalpo sruoga. Kai kurie jau 

tėmpė lankus ir dėjosi strėles, kiti vėl grėsmingai moja 
vo ietimis. 

Harka akimis ieškojo priešų vado ir netrukus atpa- 
žino jį: jis buvo su erelio plunksnomis ant galvos, o ran- 
koje laikė tą pavojingą ginklą, kuriuo nužudė motiną. 
Tai buvo ilgas vamzdis su didele medine rankena, ir Har- 
ka matė, kaip priešų vadas kažką grūda lazda į jo vidų. 
Berniukas čia pirmą kartą išvydo šaunamąjį ginklą, per 
vamzdį užtaisomą šautuvą. 

Atsakydamas į paunių šūvį, Matotaupa šaižiu balsu 
suriko: 

— Hi-jip-jip-jip-hi- jaah! 

Tai buvo dakotų karo šūkis. 

Visi Lokės giminės kariai pastvėrė jį, ir riksmas nu- 
bangavo tyliu prerijų oru lyg vėjo gūsis vandens pa- 
viršiumi. Priešai atsakė tokiu pat riksmu, ir abiejų pusių 
šūksmai susiliejo į vientisą riaumojimą. Šunys skalijo ir 
kaukė, dar labiau didindami bendrą triukšmą. 

— Ak jūs, šunys, pauniai! — sušuko Saulės Lietus, 
perrėkdamas tą neartikuliuotų garsų maišalynę.— Nema- 
nykit, kad išgąsdinsit mus su tuo savo mMacavakenu! Ech 
jūs, bailiai ir nususę šunys! Jūs, moterų žudikai! Eikše- 
kit! Mes jums parodysime, kaip kovoja vyrai! | 

— Ei jūs, suskretėliai iš Oglalos grupės! — iššaukia- 
mai atsiliepė paunių vadas.— Eikit sau, iš kur atėję, jei 
ne, mes parodysime jums kelią atgal! Jūsų kasos papuoš 
mūsų trofėjų lazdas, o jūs patys inkšdami išsislapstysite 
po olas, kaip kokie prerijų šuniūkščiai! 

Po tų žodžių vėl nuskambėjo karingas riksmas, ku- 
riuo kiekvienas stengėsi padrąsinti save ir išgąsdinti 
priešą. | 

Paunių vadas vėl įvarė į vamzdį kulką ir jau buvo 
bekeliąs prie skruosto šautuvą. Bet Matotaupa, nieko ne- 
laukdamas, paspaudė savo keršį, ir tas kiek įkabindamas 
„pasileido į priešo pusę. 

Visi suprato, kad pirmiausia reikia nutildyti tą paslap- 
tingą ginklą, su kuriuo priešo vadas galėjo iš tokio to- 
limo atstumo nušauti žmogų, o jeigu pasisektų jį pagrob- 
ti, tai būtų laimė! Visi baisiausiai įsitempę žiūrėjo į Ma- 

totaupą. Dar nespėjus pauniui iššauti, Matotaupa joda- 
mas paleido ietį. 

Ietis įsmigo pauniui į petį. Jis loštelėjo atgal, išmetė 
iš rankų šautuvą ir vos nenusirito aukštielninkas nuo 
arklio, bet atskubėjęs į pagalbą raitelis spėjo jį su- 
laikyti. Matotaupa, dabar jau lydimas Senosios Antilo- 
pės, Varno ir jo vyresniojo sūnaus, veržėsi į priekį, pa- 
siryžęs galutinai pribaigti priešininką. Padėti savo vadui 
ir apsaugoti jo brangų ginklą iš paunių pusės taip pat 
atskubėjo keli kariai. Taigi raitelių linijos pakriko. Sau- 
lės Lietus, pasinaudojęs ta proga, greitai prasiveržė su 
keliais kariais pro atsiradusį plyšį ir užpuolė paunius iš 
užnugario. Pakirstas jo plunksnuotos strėlės, vienas pau- 
nis nusirito nuo arklio. Džiaugsmingas dakotų riksmas pa- 
lydėjo pirmąją kovos sėkmę. 0 

Abu karo vadai ir jų palydos tuo tarpu. suėjo į arti- 
mą mūšį. Tarp jų užvirė nuožmi kova. Senoji Antilopė pa- 
kėlė nuo žemės paunių vado šautuvą, bet tuoj pat nu- 
metė jį šalin — kadangi nemokėjo juo naudotis, tas gink- 
las jam pasirodė ne toks patogus kaip kuoka. 

Harka įtemptai sekė mūšį ir neišleido iš akių nė men-. 
kiausios smulkmenos. Jis pastebėjo, kaip tas nelemtas 
ginklas vėl nukrito į žolę. Aplinkui virė kova, atrodė, 
kad macavakeną tuoj sutryps mustangų kanopos. Daug 
negalvodamas, berniukas numetė Untšidai savo keršio 
pavadžius, nusliuogė nuo arklio ir pasilenkęs nubėgo į 
mūšio lauką. Niekas jo nesulaikė. Nepaisydamas pavo- 
jaus, jis šmižinėjo tarp piktai trypiančių, piestu stojan- 
čių arklių, aptaškytų kovojančių raitelių krauju. Vienas 
arklys įspyrė jam į ranką, bet susijaudinęs Harka beveik 
nepajuto skausmo. Jis greitai pakėlė nuo žemės šautu- 
vą. Ginklas buvo daug sunkesnis, negu Harka manė, ir 
neturėjo jokio diržo. Berniukas pasibruko jį.po pažasčia 
ir kiek tik įkabindamas pasileido atgal. Atbėgęs užžoko 
ant arklio ir piktdžiugiškai suriko, skelbdamas savo per- 
galę. Paskui paspaudė kulnais arklio šonus, ir tas šuo- 
liais nurūko per prerijas. Harka žinojo — pamatę, kad 
jis pagrobė šautuvą, priešai šoks jį vytis. To jis kaip tik 
ir siekė: norėjo išskaidyti priėšo jėgas ir tokiu būdu pa- 
versti niekais jo pranašumą. | | 

Jodamas Harka pastebėjo, kad Havandšitos vadovau- 
jama pajudėjo visa moterų ir vaikų vilkstinė. Palikę valk- 
čius su palapinėmis, drabužiais, indais ir įrankiais, jie 
traukėsi toliau nuo mūšio vietos. Dalis šunų tuoj ėmė 
šniukštinėti, ieškodami maisto, kiti nubėgo paskui mo- 
teris ir vaikus. 


Harka dar kartą garsiai suriko, norėdamas paerzinti 
priešus, ir iškėlė savo trofėjų, kad visi jį galėtų matyti. 
Piktas šūktelėjimas, o paskui daugiabalsis kimus paunių 
riksmas patvirtino, kad anoj pusėj priešas jau atkreipė į 
jį dėmesį. Jam iš paskos pasipylė strėlių kruša. Vikriai 
kaip tikras karys jis pakibo ant arklio šono ir pasislėpė 
nuo priešo šūvių. Strėlės zvimbė virš arklio nugaros. Pa- 
siekęs priešingą kalvos šlaitą, Harka stabtelėjo pasiklau- 
syti ir pasitaisyti šautuvo, kuris jau buvo beiškrentąs jam 
iš rankos. Čia jis išgirdo arklių kanopų dundėjimą ir su- 
prato, kad jį atsiveja šeši ar septyni pauniai. Berniukas 
vėl suriko ir paragino arklį. Keršis buvo labai greitas, o 
be to, jo gyvuliškas instinktas skatino jį bėgti kuo toliau 
nuo šūksmų ir kovos lauko. Berniukas buvo lengvas, ir 
arklys, ištiesęs kaklą, išpūtęs šnerves, kiek įkabindamas 
skriejo per prerijas. Vėjas plaikstė jo karčius ir uodegą. 
Harka prigludo prie arklio sprando. Atsigręžęs kalvos 
viršūnėje pamatė savo persekiotojus. Jie rėkė iš pykčio, 
o du iš jų vėl įsidėjo strėles, tačiau Harka buvo nepa- 
siekiamas — šuoliuojantis arklys netruko atitolti per tris 
šimtus penkiasdešimt metrų: Plunksnoti mirties pasiunti- 
niai su savo smaigaliais ir užkarpom, nepasiekę tikslo, 
krito užpakalyje jo į žolę. Harka atsitiesė ir dar kartą 
iškėlė šautuvą, tyčiodamasis iš savo persekiotojų.- Tuo 
metu driokstelėjo šūvis. Dakotų berniukas neturėjo nė 
mažiausio supratimo, kaip tas ginklas galėjo iššauti. Jis 
pats apstulbo, o šautuvas, atatrankos veikiamas, iškrito 
jam iš rankos. Tačiau šūvis labai išgąsdino paunius. Jie 
pamanė, kad Harka moka naudotis jų vado ginklu, ir tuoj 
pat pradingo nuo kalvos. Harka pristabdė arklį ir, apsu- 
kęs jį, nujojo pasiimti šautuvo. Jam nereikėjo nė nulipti 
nuo arklio. Ikišęs koją į ašutų kilpą, pritvirtintą prie 
mustango gugos, jis pakibo ore ir, lengvai šuoliuojant 
arkliui, pakėlė nuo žemės šautuvą. Paskui išdidus užsiri- 

to į viršų ir nujojo ant kalvos, kur jau nebebuvo nė vie- 
no persekiotojo. 

Iš čia jis vėl apmetė akimis kovos lauką. 

Havandšitos vadovaujama moterų ir vaikų vilkstinė 
buvo jau gana toli nujojusi, ir dabar jiems nebegrėsė tie- 
sioginis pavojus. Priešas galėjo juos pasiekti tik tada, jei- 
gu pauniai nugalėtų dakotus. 

Raiteliai šiuo metu kovėsi ne darniomis cretomis, o 
pasklidę kas sau. Paunių vadas gulėjo negyvas žolėje. 
Matotaupa, vėl pastvėres savo ietį, kovojo su įniršusiu 
priešu, stengdamasis, kaip reikalavo indėnų kovos papro- 
tys, dar kartą ieties smaigaliu paliesti negyvą vadą. Sau- 
lės Lietus su savo karių grupe kairiajame sparne visiškai 
sutriuškino ir atbloškė paunius. Tačiau dešiniajame spar- 
ne geriau sekėsi pauniams, ir todėl daugumas Lokės gi- 
minės vyrų dabar skubėjo saviškiams į pagalbą. 

Harka suriko iš visos gerklės ir grėsmingai atstatė šau- 
tuvą į tą pusę, kur dabar virė nuožmus mūšis. Paunius 
vėl pagavo baimė ir pyktis, nes jie žinojo, kokia galia 
slypi tame stebuklingame ginkle. Kai kurie iš jų pasi- 
leido bėgti, kiti šoko prie Harkos. Prispaustiems dakotams 
tai buvo tikras išganymas — pasinaudoję priešo sumaiš- 
timi, jie užgriuvo juos su nauja jėga. Tuo tarpų Matotau- 
pai, besiveržiančiam prie nebegyvo paunių vado, pasi- 
sekė perverti ietimi dar vieną stiprų priešą, ir jis džiaugs- 
mingai suriko, skelbdamas savo pergalę. Tas dar labiau 
išgąsdino priešus. Likę be vado, jie kovojo padrikai, ir 
vis daugiau paunių leidosi į kojas. 

Dakotai kaip išmanydami vijosi priešus, bet netrukus 
vadas, papūtęs kovos trimitą, davė ženklą tvarkingomis 
gretomis persekioti besitraukiančius paunius. 

Harka visa tai matė ir dėjosi į galvą. Bet dabar jam 
buvo pats Metas susirūpinti savo kailiu, nes persekiotojai, 
pasišovę atimti iš jo trofėjų, buvo jau visai netoli. Šį 
kartą berniukas elgėsi kitaip. Iš pradžių jis leidosi į pre- 
rijų platybes, norėdamas nusivilioti paskui save ir ati- 
traukti iš pagrindinio kovos lauko dalį priešų, o dabar, 
ieškodamas pagalbos, šuoliais nulėkė į Matotaupos vado- 
vaujamą saviškių būrį. Jį ir jo trofėjų dakotai pasitiko 
džiaugsmo šūksniais. Raiteliai apsupo jį iš visų pu- 


56 


sių, o kai kurie atgręžė savo ginklus prieš keturis pau- 
nius, atsivijusius Harką. 

Dabar niekas neabejojo dakotų pergale; paunių pasi- 
priešinimas buvo palaužtas. Vienas kitas dar nenorėjo pa- 
siduoti, bet netrukus ir tie paskutinieji davė kojoms va- 
lią. Traukdamiesi jie dar laidė strėles į atkakliai lipan- 
čius ant kulnų dakotus. 

Grupės vis labiau tolo viena nuo kitos, ir pagaliau 
pradingo iš akių paskutinis gyvas paunis. 

Vadas Matotaupa papūtė kovos trimitą. Žemas jo gar- 
sas reiškė, kad reikia rinktis. 

Išsisklaidę kariai iš visų pusių šuoliais pasileido Ma- 
totaupos link. Jie apsupo žolėje gulintį paunių vadą, kurį 
Matotaupa buvo patiesęs kuokos smūgiu, mosavo gink- 
lais ir, kovos įkarščio pagauti, tolydžio skardeno orą per- 
galės šūksniais. 

Iš pietų pusės, vadovaujama Havandšitos, pajudėjo mo- 
terų ir vaikų vilkstinė — traukė atgal į kovos lauką, kur 
dar mėtėsi išbarstyti žolėje įvairiausi daiktai. Kai kurie 
indai buvo sukulti, dvi palapinių lazdos sulaužytos, bet 
šiaip viskas išliko sveika ir nepaliesta. Moterys ėmė 
tvarstyti vyrų žaizdas. Ant tų, kurios pavojingai krau- 
javo, dėjo suvilgytas medžių karnas, o kitas paliko atvi- 
ras — ten kraujas sukrešės ir žaizda savaime užsitrauks. 
Matotaupai buvo peiliu perpjauta koja. Untšida ją su- 
tvarstė. Žaizda Saulės Lietaus petyje atrodė labai bjau- 
riai — ietis nudrėskė mėsą ir sužeidė sąnarį. Karys turėjo 
eiti pas burtininką Havandšitą. Senis mažai teišmanė apie 
vidaus ligas, tačiau žaizdas gydė labai puikiai, ir jam pa- 
vyko sutvarkyti sužalotą sąnarį. Saulės Lietus kentėjo su- 
kandęs dantis, nes tikram kariui netiko kad ir menkiau- 
siu garsu išsiduoti, Kaip jam skauda. Havandšita pasišau- 
kė Untšidą, ir toji davė Saulės Lietui keletą gydomųjų 
žolelių, kurių buvo pririnkusi iš ryto. Gydomąsias žoleles 
jie uždėjo po tvarsčiu tiesiai ant žaizdos. Išblyškęs, bet 
nė kiek nesvyruodamas, kaip koks stiprus sužeistas bizo- 
nas, Saulės Lietus nuėjo prie savo arklio. Untšida davė 
jam atsigerti iš šikšninio maišo. Četanas su Šonka taip 
pat nukentėjo mūšyje: Četanui strėlė perdrėskė petį, o 
Šonkai (ant galvos pūpsojo guzas — nedaug tetrūko, ir 

kuoka būtų sutrupinusi jam kiaušą. Abu laikėsi labai nar- 
siai, ir visiems buvo aiškų, kad vyrukai išpirko savo kal- 
tę — niekas dabar nebepriekaištaus, kad naktį, užpuolus 
vilkams, jie paliko savo postus. Harka trynė ir sūpavo 
arklio kanopos sutrenktą ranką. Nors jam ir labai skau- 
dėjo, bet jis guodėsi bent tuo, kad ranka lanksti ir jis 
gali gerai ją valdyti. 

Lokės giminė taip pat patyrė nuostolių. Krito keturi 
vyrai: du jauni kariai ir du vyresni — paliko žmonas naš- 
les ir vaikus našlaičius. Motinos, žmonos ir vaikai rau- 
dojo. Jau buvo ištiestos odinės antklodės susupti žuvu- 
siems. | 

Atsisveikinimas buvo trumpas, nes Lokės giminė ne- 
norėjo ilgiau gaišti kovos vietoje. Naudodamiesi iškovota 
pergale, indėnai norėjo tuoj pat vėl leistis į kelionę. 

Harka, Uinona ir Harpstena kartu su Untšida stovėjo 
prie motinos lavono. Didelės Uinonos akys patamsėjo; vi- 
si trys vaikai vos tramdė ašaras — jiems taip magėjo pul- 
ti ir prisiglausti prie motinos, kurią iš jų tarpo visiems 
laikams išplėšė vienintelis nelaiku ištrūkęs šūvis. Žino- 
ma, tuo stebuklingu ginklu, kuris. dabar atsidūrė Harkos 
rankose, paunių vadas norėjo nušauti vieną iš karių, bet 
jis prastai nusitaikė, ir štai dabar vaikai paskutinį kartą 
stovi prie savo negyvos Motinos — netrukus ir ji bus su- 
supta į odinę antklodę ir pakabinta ant mietų, kad vilkai 
negalėtų pasiekti ir sudraskyti lavono. Untšida paglostė 
Uinonai galvą, ir mergaitė prisiglaudė prie senelės. Abu 
berniukai susiėmė už rankų. Visi norėjo pajusti, kad da- 
bar juos riša dar glaudesni saitai, nes kartu patyrė, kas 
yra kova ir sunkus sielvartas. Pagaliau Untšida paguldė 
motiną į stiprią bizono odos antklodę ir susupo negyvą 
kūną. Harka nusigręžė ir įsmeigė akis į tolį. Kartėlis jam 
tiesiog smaugė gerklę, tačiau jis nė mažiausiu akies mirk- 
telėjimu neparodė savo skausmo. Bet tam, kas jį gerai 
pažinojo, buvo aišku, kad jis mielai atsisakytų visos šlo- 
vės, kurios nusipelnė šiose kautynėse, atiduotų ir savo 
trofėjų, kad tik galėtų prikelti motiną. Tačiau gerai jį 
pažinojo ir viską suprato tik viena Untšida. Kai Harka 
vėl atsigręžė į kitus, Untšida buvo vienintelė, kuriai jis 
išdriso pažvelgti į akis ir parodyti savo skausmą. Senelei 

patiko, kad jos anūkas toks tvirtas ir santūrus. Ji nė vie- 
nu judesiu, nė vienu žodžių neišsidavė, kad žino, kas de- 
dasi jo širdyje. Tik akys sakė, kad ji supranta Harką. 
Berniukas dar žvilgtelėjo į Uinoną, savo mažąją sesutę, 
kuri buvo tokia panaši į motiną ir kuriai jis šiandien pa- 
juto dar karštesnę brolišką meilę negu ligi šiol. Bet ne- 
reikia, kad ir tai kas sužinotų, netgi Untšida, nors ji, bū- 
dama tokia jautri ir sumani, tikriausiai pati viską nu- 
mano. 

Kai Harka sugrįžo pas savo draugus, Jaunuosius Šu- 
nis, tie sutiko jį džiaugsmingais šūksniais, nes jis laikėsi 
kovoje kaip tikras karys ir laimėjo trofėjų. Net Saulės 
Lietus, Varnas ir Senoji Antilopė jį labai gyrė. Tačiau 
kaip Harkai pergalės džiaugsmą temdė skausmas netekus 
motinos, taip ir suaugusieji, triumfuodami dėl laimėto mū- 
šio, niekaip neįstengė atsikratyti rūpesčio, kas jų laukia 
ateityje. Niekas negalėjo pasakyti, ką žada tas pirmas su- 
sitikimas su pauniais. Kas galėjo būti tikras, kad pre- 
rijos, kurias jie pasirinko savo naująja tėvyne, tikrai taps 
jų neginčijamomis valdomis? 


Matotaupa vėl išsiuntinėjo į visas puses žvalgus, ir Lo- 
kės giminė pajudėjo Plato žiočių link. Prerijos, kuriomis 
jie dabar keliavo, plytėjo aukštai virš jūros lygio, ir kli- 
matas čia buvo atšiaurus. Ant parudavusių pievų kai 
kur dar baltavo sniego lopai. Aplinkui, kiek tik akis ap- 
rėpia, nebuvo nei medžio, nei krūmo. Tik vėjas, niekur 
neužkliūdamas, siautėjo po tas plynias. Atėjus vakarui, 
labai greitai užgeso saulės šviesa, ir danguje sužibo ne- 
suskaičiuojama daugybė žvaigždžių. | 

Tą vėjuotą ir šaltą vakarą Lokės giminė vėl pasistatė 
palapines prie nedidelio upelio. Visi sulindo į savo būs- 
tus. Lauke pasiliko tik sargybiniai, išsidėstę plačiu ratu 
aplink stovyklą. 

Arkliai buvo pavargę ne mažiau už žmones, todėl, ma- 
žumėlę apmalšinę alkį, susispietė į krūvą, norėdami bent 
kiek nuo kits kito sušilti. Kai kurie net atsigulė. Šunys, 
apšniukštinėję viską aplinkui ir neradę jokių žmogaus 
maisto likučių, leidosi medžioti į nakties tamsos apgaub- 
tas prerijas. Keli kojotai, viaukšnoję netoli stovyklos, 
greitai spruko šalin. | | 

Harka kartu su Untšida, Harpstena ir Uinona sėdėjo 
palapinės gilumoj, kaip ir šios nuotykingos dienos rytą. 
Ugnies palapinėse niekas nekūrė. Priešas galėjo per ke- 
lis kilometrus užuosti dūmų kvapą ir pagal tai nustatyti, 
kur apsistojo Lokės giminė. 

Vado vaikai buvo pavargę ir nusiminę. Dabar, vaka- 
re, jie dar labiau pasigedo palapinėje motinos. Nė vie- 
nas nenorėjo eiti gulti. Nors ir- nusivarę per dieną, šį 
vakarą jie bijojo miego, ir Untšida jų nespyrė. Ji paty- 
liukais niūniavo kažkokią raudą. Ta rauda buvo labai liūd- 
na, bet vaikai mielai jos klausėsi. Untšidos balsas skam- 
bėjo taip drąsiai ir kartu meilingai, kad vaikai jautėsi 
saugūs šalia jos. 

Tačiau iš lauko pusės sklido visai kitokie garsai. Pro 
Untšidos raudą vis pasigirsdavo ritmiškas kojų dundėji- 
mas ir Monotoniški moterų balsai. Tai jaunėsniosios mo- 
terys dainuodamos šoko aplink nukautų paunių skalpus. 
Tas šokis buvo ne tiek triumio išraiška, kiek maldavimas 
ir užkeikimas. Mat indėnai tikėjo, kad priešas nėra ga- 
lutinai nugalėtas, jeigu dar nesusitaikyta su jo dvasia. 
Tad moterys ir .-stengėsi savo šokiu ir daina nuraminti 
priešo dvasias, 

Tai žinojo ir vaikai. 

Harka kartu su broliuku ir sesute sėdėjo šalia Untši- 
dos palapinėje ir pasidėjęs ant kelių čiupinėjo savo tro- 
fėjų — mMacavakeną. Jis neapkentė šio ginklo, kadangi jis 
nužudė jo motiną, ir kartu jautėsi neatskiriamai su juo 
susijęs. Tas ginklas turės atitaisyti padarytą skriaudą. Juo 
Harka atkeršys už savo motiną — nušaus kokį paunį. Tų 
vyrų su plikais kiaušais ir kuokštu plaukų ant pakaušio 
jis net nelaikė žmonėmis. Va dakotai — tai žmonės, gal- 
vojo jis, o pauniai — tikri vilkai, kuriuos reikia naikinti. 
Ir jis, Harka, nelauks, kol užaugs ir taps kariu. Ne, ši- 
tiek metų jis nelauks. Jis laimėjo macavakeną, ir tas 
ginklas priklauso jam. Jis išsiaiškins to ginklo paslaptį ir 
išmoks juo naudotis. Bet kas galėtų jam padėti visa tai 
padaryti? Niekas. Šitokio žmogaus čia nėra, 


Netgi tėvas nemoka su juo apsieiti. 


Kol Harka taip galvojo, Uinona padėjo galvą Untšidai 
ant kelių, lyg ruošdamasi miegoti. Bet ji nemiegojo. 

Lauke vis dar tebešoko ir tebedainavo moterys. Toks 
ritualinis šokis trukdavo kelias valandas. 

Matotaupos palapinėje nebuvo. Tikriausiai jis dar ta- 
rėsi su Havandšita ir Saulės Lietumi, ar verta jiems ryto- 
jaus dieną toliau keliauti, o jeigu taip; tai kuria kryp- 
timi. 

Buvo jau vėlu, ir Harpstena su Uinona pagaliau užmi- 
go. Kai vadas įėjo į palapinę, tik vienas Harka dar ne- 
miegojo. Jis pažvelgė į tėvą. Vadas įeidamas paliko pa- 
lapinę truputį pravirą, ir blausus mėnesienos atšvaitas 
dabar krito vidun. Matotaupa atsisėdo prie šalto ugnia- 
kuro palapinės viduryje, prisikimšo trumpą pypkutę ir 
užsirūkė. 

Pagaliau jis pažvelgė į Harką. Berniukas it sustingęs 
tebesėdėjo toje pačioje vietoje palapinės gilumoj — pa- 
kėlęs galvą ir, kaip pirma, pasidėjęs ant kelių macava- 
keną. 

Tėvas pamojo jam, kviesdamas pas save. Harka labai 
atsargiai padėjo macavakeną ant žemės — bijojo, kad tas 
ginklas vėl netikėtai neiššautų,— ir. priėjo prie tėvo. 

— Tu šiandien veikei greitai, ryžtingai ir teisingai — 
pagyrė vadas savo vyresnįjį sūnų. 

Harka apsidžiaugė, girdėdamas tokius tėvo žodžius, bet 
jo džiaugsmas šiandien buvo kitoks negu paprastai — kaž- 
koks rimtesnis. 

— Macavakenas — tavo trofėjus,— kalbėjo toliau tė- 
vas. 

— Taip, — išdidžiai atsakė berniukas, nes iš tėvo Žžo- 
džių suprato, kad jis, Harka, galės pasilaikyti tą ginklą 
sau. | į 

— Tu iš jo iššovei per susirėmimą su pauniais. 

— Ne, jis pats savaime iššovė,— garbingai prisipaži- 
no Harka. 

— Bet juk tai burtai, ne kas kita. 

— Galbūt, tėve. O gal mes tik nemokame su tuo gink- 
lu apsieiti. Mes turime surasti karį, kuris mokėtų juo nau- 
dotis, būtinai turime surasti, nors mums reikėtų jo ieškoti 
ir šimtą dienų. Tatanka Jotanka, didysis dakotų burtinin- 
kas, taip pat tikriausiai žino šitokių ginklų paslaptį. 

— Galimas daiktas. Bet dabar aš norėčiau paprašyti, 
kad tu pagalvotum apie ką kita. Jau vėlus laikas, bet vis 
dėlto pagalvok. O gal tu per daug pavargęs? 

— Ne, aš nesu per daug pavargęs, — atsakė Harka ir 
pasitempė. | 

— Pagal mūsų paprotį berniukas, sulaukęs tavo, Har- 
ka Vilko Nugalėtojau, amžiaus, turi sudėti auką Didžiajai 
Paslapčiai. | | 

— Taip, tėve. 

Harka labai gerai žinojo tą paprotį, apie kurį dabar 
kalbėjo tėvas. Visi vyresnieji jo draugai jau buvo padarę 
šitokias aukas. Harka pats savo akimis matė, kaip Četa- 
nas, anksti subrendęs ir drąsus berniukas, būdamas vie- 
nuolikos metų, paaukojo savo mylimiausią šunį. Jis atli- 
ko tai labai šaltakraujiškai ir ramiai. Tačiau Harka žino- 
jo, kad Četanui nelengva buvo padaryti tą auką, nes jis 
labai mylėjo savo šunį. Bet kai gyvulėlis nebegyvas gu- 
lėjo Juodųjų kalnų oloje ir buvo garbinamas kaip va- 
kanas', Četanas ne tik neparodė, bet ir širdyje nugalėjo 
savo skausmą. Visi didžiavosi Četanu, ir Četanas pats bu- 
vo kupinas pasididžiavimo. Harka niekada neabejojo, kad 
ir jis padarytų tokią auką lygiai taip pat ramiai ir klus- 
niai kaip ir jo vyresnysis draugas. Bet kai dabar pasakė 
tėvui „taip“, staiga jį pagavo baimė. Jis jautėsi pavargęs, 
nors to ir neprisipažino, o ir dvasiniai pergyvenimai — 
kovos įtampa ir įkarštis, gailestis, netekus motinos — at- 
ėmė daug jėgų. Jis tiesiog buvo draskomas prieštaringiau- 
sių jausmų — skausmo ir pergalės džiaugsmo. Metas jau 
buvo vėlus, lauke tamsų, ir berniukas dabar labiau už 
viską troško atsigulti ir ramiai pamiegoti, kaip štai bro- 
liukas su sesute. Bet jis numanė, kad kaip tik šiuo mo- 
mentu tėvas užduos jam dar sunkesnį uždavinį, tik dar 
nežinojo kodėl. 

— Harka Kietasis Akmenie,— kalbėjo toliau tėvas, — 
kiekvienas berniukas aukoja tai, kas jam brangiausia, ir 
tai darydamas jis jau atlieka žygdarbį. Tu labai gerai ko- 
vojai ir mums, vyrams, daug padėjai, manau, kad mokė- 
si ir auką sudėti. 


! Vakanas — magiška antgamtinė jėga, dakotų supratimu, įsikūnį- 
jusi burtininko asmenyje. 

-— Taip, tėvė. 

Jis vėl ištarė „taip“ garsiai ir aiškiai, bet širdyje smai“ 
kiai kankinosi, -net galva ėmė svaigti. 

-— Ką tu labiausiai brangini, Harka? 

— Savo arklį, tėve. 

— Arklys mums reikalingas, mes negalime be jo ap- 
sieiti. Ką tu dar labai brangaus turi, Harka Kietasis Ak- 
menie? | | 

Harka gerai pagalvojo ir susitaikė su mintimi, kad kaip 
tik šiąnakt turės ką nors paaukoti. 

— Aš branginu savo trofėjų — tarė jis pagaliau— 
Ginklą, kuris nužudė mano motiną ir su kuriuo aš ketinu 
šaudyti paunius, kai tiktai išmoksiu juo naudotis. 

— Būtų gerai šitą užburtą ginklą atiduoti Didžiajai 
Paslapčiai, 

Harkai užkando žadą, ir jis ilgai negalėjo ištarti žo- 
džio. Galiausiai paklausė: 

— O kaip tai galima padaryti, tėve? 

— Reikia jį atiduoti į burtininko palapinę. 

— Tu iš manęs šito reikalauji, tėve? 

— Aš nieko nereikalauju. Aš tik klausiu: ar tu gali 
įveikti pats save? 

Harkai pašoko išdidumas. 

— Galiu. | 

Jis atsistojo, ir sunku buvo suprasti, ko šiame judesy- 
je buvo daugiau — įniršio ar užsispyrimo. Be to, dar ga- 
lėjo susidaryti įspūdis, jog jis bijo, kad neimtų gailėtis sa- 
vo sprendimo. Harka paėmė šautuvą ir išėjo iš palapinės. 

Lauke berniukas pamatė moteris, jos vis tebešoko ap- 
link pakabintus šviežius skalpus. Tarp jų buvo ir Mato- 
taupos laimikis: paunių vado ir jo stipriausio kario 
skalpai. 

Harka praėjo pro šokančias moteris ir patraukė prie 
burtininko palapinės. Ji buvo uždaryta, bet jis nedvejo- 
damas įėjo vidun. 

Čia irgi buvo tamsu, kaip ir visose kitose palapinėse. 
Kartu su juo įsiveržęs vėjo gūsis tyliai sužvangino kaž- 
kokius daiktus, sukabintus ant gyvatės odų ir bizono gys= 
lų. Harka sustojo prie įėjimo. Lie gilumoj kažkas 


šitos šešėlis. 
63 


Harka padavė jam šautuvą. 

— Šitą daiktą aš, Harka Kietasis Akmuo Nakties Akis 
Vilko Nugalėtojas, aukoju Didžiajai Paslapčiai,— išdrožė 
jis tvirtai ir ryžtingai, tarsi norėdamas greičiau užbaigti 
šį reikalą.— Aš viską pasakiau. 

Senasis burtininkas paėmė ginklą. 

— Gerai. Jis priklauso burtininko palapinei. Hau! 
 Harka nelaukė, ką dar pasakys Havandšita. Jis grei- 
tai apsisuko ir išėjo iš tipi. 

Lauke tarsi kokie vaiduokliai vis dar tebešoko mo- 
terys. 

Harka negrįžo tiesiai į tėvo palapinę. Jis nubėgo prie 
arklių, kur jo draugas Četanas, nors ir sužeistas, saugojo 
kaimenę. 

Patekėjo mėnulis, ir tolumoj ėmė staugti vilkai. 

Harka paglostė savo keršį, ir šis priglaudė minkštas 
šnerves jaunajam šeimininkui prie skruosto. 

Nei Harka, nei Četanas netarė nė žodžio. 

Harka susimąstė. Savo keršio jis negalėjo paaukoti, 
nes arklys dabar labai reikalingas. Užtat paaukojo savo 
trofėjų, ginklą, kurio taip bijo priešai. O argi tas ginklas 
nereikalingas? Ir ką veiks su juo senis burtininkas savo 
palapinėjeį Kodėl jis norėjo jau šiąnakt jį gauti, nespė- 
jus Harkai gerai su juo susipažintiė Harką dažnai apnik- 
davo mintys, kurios niekad nekildavo kitiems berniukams 
ir vyrams. Kartais jam dėl to net baisu pasidarydavo, ir 
jis bjaurėdavosi pats savimi, bet vis tiek negalvoti ir ne- 
klausti negalėjo. Ką veiks senasis burtininkas su ginklu? 

Ar jis moka, su juo apsieiti, gal žino jo paslaptį? Jei 
taip, tai turi teisę jo reikalauti, nes niekas kitas tos pa- 
slapties nežino. O gal kiekvieną paslaptingą daiktą reikia 
atiduoti Didžiajai Paslapčiai, kurią geriausiai pažįsta tik 
burtininkas? Bet juk ginklas buvo paunių vado rankose, 
ir šis juo naudojosi, nors anaiptol nėra burtininkas. 

Harka pats vienas niekaip negalėjo rasti atsakymo į 
šiuos klausimus, bet ir pasidalyti savo abejonėmis su Če- 
tanu nenorėjo. Tie klausimai graužė jį kaip koks kirmi- 
nas medį. Jis labai nenorom atidavė macavakeną — gal 
kaip tik čia ir buvo jo klaida. Jeigu taip, tai tos klaidos 
jis negalės ištaisyti. Juk ir dabar gailėjosi atidavęs tą 

ginklą. Mat, turėdamas macavakeną, jis būtų stipresnis 
už visus tuos, kurie apsiginklavę tik lanku ir strėlėmis, — 
galėtų iš toliau pasiekti ir nudėti priešą. O motinai mirus, 
jis tiesiog degte degė noru atkeršyti priešui. Ir štai dabar 
turėjo atiduoti ginklą, kurį buvo atėmęs iš priešų jis, 
berniukas! J 

Harka pajuto, kad nūnai jis nieko taip netrokšta, kaip 
įsigyti kitą Macavakeną. Ir įsigys, nesvarbu kaip, bet įsi- 
gys, dieną ir naktį galvos, kaip jam tai padaryti! 

Šitaip nutaręs, berniukas be žodžių paliko savo drau- 
gą ir sugrįžo į palapinę. | 

Tėvas vėl pagyrė Harką, kad jis ne tik narsiai kovojo, 
bet ir paaukojo savo laimikį. Tačiau šį kartą tėvo žodžiai 
nepadarė jam jokio įspūdžio, nors šiaip jis visada labai 
džiaugdavosi, jeigu tėvas jį pagirdavo. Juo daugiau jis 
galvojo, juo labiau aiškėjo, kad tik jau ne tėvas sumanė 
jam šitokią auką. Šitokia mintis galėjo kilti tik senajam 
burtininkui. Iš Havandšitos Harka jau buvo patyręs ne 
vieną neteisybę. Kartą, pavyzdžiui, berniukai žaidė, ir 
Harka buvo jų „burtininkas“. Senis netikėtai užklupo vai- 
kus ir apkaltino Harką, kad šis planuojąs kažką pikta. 


NEPAŽĮSTAMASIS 


Rytojaus dieną dakotai vėl leidosi į kelione, ir tik da- 
bar kariai iš tikrųjų pajuto savo žaizdas. Mat vakar — iš 
pradžių kovos įkarščio, paskui pergalės triumfo pagauti, 
o pagaliau nuovargio nukamuoti — jie buvo pamiršę vi- 
sus skausmus. Dabar, per naktį pailsėję, visi jautėsi kaip 
sudaužyti. Sužeista šlaunis trukdė Matotaupai valdyti ark- 
lį, o Saulės Lietus buvo visiškai bejėgis ir vos ne vos 
laikėsi ant mustango. Keturi kariai žuvo mūšyje. Dako- 
tams tai buvo didelis nuostolis, kurį jie galės atstatyti tik 
po kelerių metų. 

Daug vyrų ir jaunuolių zujo aplinkui, iš abiejų pusių 
saugodami vilkstinę, nes niekas negalėjo žinoti, ko dabar 
griebsis pauniai. Gal jie pasiuntė savo žmones pas pieti- 
nius kaimynus, norėdami su jų pagalba atsikeršyti už pra- 
laimėjimą. Tačiau žvalgai dairėsi ne tiktai paunių, ne 

mažiau jiems rūpėjo ir kitas klausimas: ar neaptiks jie 
vietų, kur galėtų pamedžioti, nes, kad ir koks buvo dide- 
lis paunių pavojus, jiems žūt būt reikėjo susirasti mais- 
to, kurio atsargos kasdien vis labiau tirpo. Tad žmones 
graužė dvigubas nerimas, nors garsiai to niekas nesakė. 

Prerijose vėl siautėjo vėjas, jis šiureno žolę, lenkda- 
mas ją prie žemės. Toli vakaruose vis aiškiau ėmė ryš- 
kėti. kalnų virtinė. Kai trečią kelionės dieną Lokės gimi- 
nė vėl pasiekė upelį, šis buvo platesnis, gilesnis ir srau- 
nesnis, negu visi kiti ligi šiol pasitaikę kelyje. Kalnų 
viršūnės dar tebebuvo užsidėjusios blizgančias sniego ke- 
pures, tačiau ir ten sniegas jau tirpo. Harka žiūrėjo į pla- 
čią, sraunią upės srovę, kuri, užliejusi visą slėnį, laižė pa- 
krančių kalvas. Drumzlinas pavasario vanduo garsiai 
šniokštė, skalaudamas vienur kitur įstrigusį medžio ka- 
mieną. 

Lokės giminė turėjo persikelti per šį patvinusį upelį, 
o tai padaryti buvo galima tik suradus brastą. Senasis 
Havandšita, savo gyvenime matęs daug prerijų, miškų ir 
vandenų, ir šį kartą nenusiminė. Jis nuvedė vilkstinę pa- 
upiu aukštyn ir netrukus surado brastą. Čia upė buvo 
dvigubai platesnė, užtat ne tokia srauni, kai kur iš van- 
dens kyšojo smėlio slenksčiai. 

Matotaupa nusėdo nuo arklio, pasišaukė Harką ir pa- 
davė jam palaikyti arklį. Jis pats, pasiėmęs į ranką ietį, 
kartu su Havandšita ėmė bristi per upę. Abu vyrai brido 
nenusirengę — sušlapę odiniai mokasinai greitai vėl iš- 
džius; odą indėnai mokėjo taip išdirbti, kad ji niekada 
nesukietėdavo. 

Prieš kiekvieną žingsnį vyrai tikrino ietimi upės gylį 
ir sraunumą ir tik tada statė koją. Pagaliau jie pasiekė kitą 
krantą, ten kažką pasitarė ir, sugrįžę per brastą atgal, pa- 
liepė visiems keltis į kitą pusę. Odinės antklodės, iš- 
temptos tarp dviejų pušinių karčių, buvo taip pritvirtin- 
tos prie arklių, kad, siekiant vandeniui ligi kelių, joms 
negrėsė pavojus sušlapti. Moterys atsargiai vedė krovini- 
nius gyvulius tiesiai per brastą, o berniukai leido savo 
arkliams truputį pasipliuškenti vandeny ir atsigaivinti. 

Kai paskutinis žmogus peisikėlė į pietinį Šiaurinio 
Plato krantą, vyrai vilkstinės priekyje sustojo ir paliepė 

čia pat, upės pakrantėje, ruošti stovyklą nakčiai. Toks 
įsakymas visus nustebino, nes saulė dar buvo gana aukš- 
tai; jeigu jau taip, tai, vadinasi, turi būti kokia nors ypa- 
tinga priežastis. Tačiau niekas negirdėjo jokio perspėja- 
mo žvalgų šūksnio, ir Harka, nors buvo beveik pačiame 
vilkstinės vidury, nematė, kad būtų sugrįžęs koks Žval- 
gas. O gal kalvota vietovė pietiniame krante neleido jam 
pastebėti, kas dedasi priekyje? 

Na, ilgainiui paaiškės, kas paskatino vadą padaryti ši- 
tokį sprendimą. Niekas neklausinėjo, kodėl ir kaip, visi 
ramiai pakluso įsakymui. Moterys išrinko pakrantėje pa- 
togią vietą ir ėmė statyti palapines, žiūrėdamos, kad va- 
do ir Havandšitos tipi būtų stovyklos viduryje. 

Harka sušaukė Jaunuosius Šunis ir nusivedė juos prie 
brastos, kur buvo negilu ir berniukai galėjo be baimės 
maudytis. Tačiau vanduo buvo bjauriai šaltas, tad ir mau- 
dymasis nelabai juos pradžiugino, su tuščiu pilvu visi 
sužvarbo greičiau nei paprastai ir netrukus išsiskirstė į 
palapines. 

Harka pasiliko vienas ir nusprendė pasidairyti po apy- 
linkę. Tyrinėdamas pėdas, jis apsuko ratą aplink stovyk- 
lą ir staiga sutiko Šonką, kuris neseniai buvo grįžęs iš 
žvalgybos. Harka įsmeigė į jaunuolį klausiamą žvilgsnį. 
Jis numanė, kad kažkuris iš žvalgų nepastebėtas sugrįžo 
ir perdavė vadui kažkokią žinią. O gal kartais tą žinią 
atnešė Šonka? 

Jaunuolis pajuto Harkos žvilgsnį. 

— Ko taip įsproginai į mane akis? — paklausė jis. 

— Taip sau,— ramiai atsakė Harka ir nuleido blaks- 
tienas. 

— Geriau jau liautumeis spoksojęs. Dar, ko gero, pa- 
stebėsi ką nors, kas tau nepatinka. 

— Jeigu jau aš atmerkiu akis, tai tik tam, kad maty- 
čiau, ir man visiškai tas pat, ar tai, ką aš matau, man pa- 
tinka, ar ne. Svarbu, kad aš vaikštau nemiegodamas. 

— Mažiems šuniukams patartina laiku eiti gulti — 
pasišaipė Šonka. 


— Aš ne mažas šuniukas, o J aunasis Šuo. 
— Na gerai, gali gulti kada tik nori, bet, žinok, turėsi 
anksti keltis, 

— Dakotų berniukai visada anksti keliasi. 

— Jeigu pamigsi, galėčiau pažadinti laiku. 

— Ką tu čia vis šneki apie miegą, Šonka? Juk dabar 
pats vidurdienis. 

— Tu pats apie tai pradėjai. | 

Harkai nepatiko tokios Šonkos kalbos. Jis numanė, 
kad Šonka kažką žino, tik nesako, ir kad tos jo žinios nė- 
ra geros. O Šonka tiesiog žaidė Harkos smalsumu, ir Har- 
ka dabar gailėjosi išsidavęs. 

— Na gerai, pradėjau tai pradėjau, o tu tuoj ir įsikan- 
dai, — tarė jis nepatenkintas, 

Šonka papūtė lūpas ir nuėjo sau, palikęs Harką. 

Staiga berniukas pasijuto vienišas ir visų apleistas, lyg 
mūšio lauke daug kraujo netekęs sužeistasis. Tiesa, jis ir 
pats dorai nežinojo, kuo paaiškinti šitokią savijautą, bet 
taip jau buvo, ir tiek. Kiek pastoviniavęs vietoje, patrau- 
kė į tėvo palapinę. Ėjo slapstydamasis, bijodamas, kad kas 
nepamatytų, nes tarėsi lyg ir pralaimėjęs Šonkai, nors 
iš tikrųjų dar netarė jam savo paskutinio žodžio. Par- 
ėjęs tyliai įslinko į palapinę. Ką nors veikti nebuvo jokio 
noro, tad atsigulė ant bizono antklodės ir įsižiūrėjo į an- 
gą tipi viršuje, paliktą dūmams išeiti. Be jo, palapinėje 
daugiau nieko nebuvo. Bet netrukus parėjo Uinona, ji at- 
sisėdo šalia, išleido ilgą kasą ir ėmė pinti ją iš naujo. 
Harka pažvelgė į sesutę, o toji, pajutusi draugišką brolio 
žvilgsnį, pakėlė į jį mąslias akis ir pagaliau tarė: 

* — Šonka su savo motina persikels į mūsų palapinę. 
Juk Šonka nebeturi tėvo, mes netekome mamos, o kol aš 
maža, Untšidai vienai bus sunku nudirbti visus darbus. 

— Taigi.— Harka išlygino raukšlę bizono odos antklo- 
dėje.— O kas tau tai sakė? 

— Untšida. Jai sakė tėvas. Tu irgi turėjai tai girdėti, 
bet buvai kažkur išėjęs. | 

— Buvau išėjęs? 

— Taip, buvai išėjęs. 


Vaikai nutilo. Kiekvienas stengėsi įsivaizduoti, ką jau- 
čia ir galvoja kitas. 

Iš teisybės visa tai buvo natūralu ir savaime supran- 
tama. Sunkus gyvenimas išmokė žmones visada laikytis 
išvien ir nelaimės valandą ištiesti kitam pagalbos ranką. 

Siekiant bendro tikslo, asmeninės simpatijos ir antipatijos 
čia labai mažai ką tereiškė. Ką daryti ir ko nedaryti, visa 
tai apspręsdavo kasdieninė būtinybė. | 

Todėl Harka, sužinojęs šią naujieną, nieko daugiau ne- 
pasakė. Vadinasi, Šešoka, Baltojo Bizono našlė, persikels 
su savo sūnumi pas Matotaupą, karo vadą, kuris neteko 
žmonos per susidūrimą su pauniais. Visa tai buvo natū- 
ralu ir savaime suprantama. Niekas negalėjo tuo stebėtis. 
Šitokiam sprendimui pritartų kiekvienas karys, kiekviena 
moteris. Šešoka buvo ne per daug išmintinga ir ne tokia 
graži kaip velionė Harkos motina. Bet ji buvo rūpestinga 
ir kukli moteris. Reikia manyti, ji mokės paklusti Mato- 
taupai ir Untšidai. 

Dabar Harka nutraukė savo mintis ir tarė: 

— Mes turime Untšidą. 

Sesutė giliai atsiduso. 

— Teisybė. Mes turime Untšidą. 

Harka vėl susimąstė. Vadinasi, tėvas imasi auklėti Šon- 
ką, kad šis taptų tikras Lokės giminės karys. Nuo šiol 
Šonka gyvens jų palapinėje ir bus kaip vyresnysis jo 
brolis. Bet juk ir broliai gali varžytis, kuris iš jų drąses- 
nis, stipresnis ir vikresnis, kuris moka geriau valdytis. 
Harka nusprendė giliai širdyje paslėpti visus savo jaus- 
mus ir parodyti Šonkai, kad jis, Harka, nors ir Jaunasis 
Šuo, bet anaiptol nėra mažas. Jis apsižvalgė palapinėje, 
galvodamas, kur ateity reikėtų įsitaisyti guolį. Turbūt ge- 
riausia bus prie pat įėjimo. Ten jis galės niekieno nepa- 
stebėtas bet kada išeiti ir pareiti. 

"Tik dabar Harka pamatė, kad Uinona tyliai verkšlena. 

. — Kurgi Harpstena? — paklausė jis mergaitę, norėda- 
mas ją prakalbinti ir numaldyti. 

Uinona sukūkčiojo. 


— Jis nuėjo padėti Šešokai susikrauti daiktus. 


— Ak šitaip, nuėjo padėti — tarė Harka pats sau ir 
nė nekrustelėjo iš vietos. Jis tai jau neitų. Uinona irgi 
nėjo. Tai ko gi Harpstena kišasi į moterų reikalus? Juk 
dabar daug svarbiau sužinoti, kodėl jie vidury dienos apsi- 
stojo čia, prie upės. Vadas, be abejo, gavo iš žvalgų kaž- 
kokią naują žinią, kuri visiems dar tebėra paslaptis. Ki- 
taip šitokio jo sprendimo nepaaiškinsi. 

Harka vėl išbėgo į lauką. Pažiūrėjo, kaip Šešoka ardo 
Baltojo Bizono palapinę. Įvairiausi rakandai, ginklai, tro- 
fėjai, antklodės, dubenys — viskas jau buvo sutvarkyta ir 
sudėta, tik imk ir nešk į vado palapinę. Harka nenorėjo, 
kad kas jį pamatytų šitaip žiopsant; jam būtų gėda, kad 
išvis atkreipė dėmesį į šitokius dalykus. Jis pagalvojo, 
kur greičiausiai galėtų surasti Četaną, ir nuėjo prie ark- 
lių. Četano bėris, bekovojant su pauniais, buvo lengvai 
sužeistas kaip ir pats jo šeimininkas, ir Harka, gerai pa- 
žindamas savo draugą, spėjo, kad dabar, sustojus poilsio, 
Četanas bus ne kur kitur, o tik prie savo arklio. 

Ir neapsiriko. Jo vyresnysis draugas iš tikrųjų buvo 
prie bėrojo mustango. Harka dėjosi atėjęs pasižiūrėti savo 
arklio ir tik paskui lyg atsitiktinai priėjo prie Četano. Če- 
tano nereikėjo daug ir bergždžiai klausinėti, jis iš karto 
suprato, kad Harkai rūpi, kodėl kariai sustojo poilsio vi- 
dury dienos. Jis atsisėdo į žolę ir parietė po savimi kojas, 
kaip tikras karys, pasiruošęs užsirūkyti pasitarimo PyP- 
kę. Harka tuoj pat prisėdo šalia, 

— Tu esi Jaunųjų Šunų vadas, Harka Kietasis Akmuo 
Vilko Nugalėtojau— pradėjo Četanas,— ir turi iš mano 
"lūpų išgirsti, kodėl mes vidury dienos nutraukėme žygį. 
Atsitiko štai kas: žvalgai aptiko naujas pėdas! — Četanas 
nutilo, matydamas, kaip išpūtė akis Harka.— Tai kažkokio 
sužeisto, šlubuojančio Žmogaus pėdos, — kiek patylėjęs pa- 
sakojo jis toliau.— Jos įspaustos gana giliai, tartum sužeis- 
tasis būtų kažką sunkiai nešęs — kažkokį ryšulį ar žmo- 
gų. Kartą, trumpam prisėdęs pailsėti, jis paliko vieną 
daiktą, greičiausiai pamiršo, nes tas daiktas labai mažas 
ir negalėjo jam būti našta. Tai mažutėlis kapšiukas, iš- 
puoštas kriauklėm. Bet šitokių kriauklių mūsų vyrai dar 
niekada nėra matę. Havandšita sako, kad pauniai šitokių 
neturi, ir nors kriauklės eina per daugelio indėnų genčių 
rankas, tačiau šitokių net Havandšita kaip gyvas nėra Te- 
gėjęs. 

— Vadinasi, tą kapšiuką paliko kažkoks baltasis? 

— Kažkoks basas žmogus. 

— Basas? Bet juk basi nei mes, nei baltieji nevaikš- 
čiojam. Ar mūsų žmonės jį pasekė? 


70 


— Taip, bet labai atsargiai. Mat nors jis ir basas, 
bet gali būti burtininkas ir turėti macavakeną. 

— Ar mes jį aptikome? 

— Dar ne. Bet jis eina labai pamažu, ir mūsų žvalgai 
greit turėtų jį pavyti. Vakare jau žinosime, kas jis toks 
ir iš kur gavo tas kriaukles. 

— Ir dėl šitų mįslingų pėdų mes apsistojome? 

-— Taip. 

— Ak, šit kaip. 

Četanas nutilo, ir Harka suprato, kad pokalbis baig- 
tas. Jis atsikėlė, bet nusprendė ligi vakaro nesirodyti pa- 
lapinėje, geriau jau kur kitur praleis laiką ir palauks, 
kol žvalgai pagaus nepažįstamąjį ir atgabens į stovyklą. 

Ligi vakaro dar buvo maždaug šešios valandos laiko. 
Harka sušaukė Jaunuosius Šunis, ir, kai rudaodžiai ber- 
niukai susėdo ratu upės -pakrantėje, užklausė juos, ką 
būtų galima per tas kelias valandas dar nuveikti. Žai- 
dimai šiandien jų nelabai traukė. Visi buvo alkani, pa- 
vargę, kiti per susirėmimą su pauniais neteko tėvų ar 
brolių. Harka pasiūlė pameškerioti, ir visi sutiko. Pasi- 
daryti meškeres buvo nesunku, paupy augo daug karklų, 
ir berniukai, įbridę į vandenį, nes visa pakrantė buvo 
apsemta, tuoj išsipjovė ilgas vytis. Trys iš jų nubėgo prie 
arklių ir prirovė iš uodegų ilgų ašutų, kuriuos suraišioję 
pasidarė valo. Dešimt berniukų išėjo ieškoti masalo: vabz- 
džių ir kirmėlaičių. | | 

Kai viskas buvo paruošta, Harka su abiem savo „pa- 
vaduotojais“ paskirstė berniukus į vietas. 

Kelias valandas Jaunieji Šunys tyliai sėdėjo prie upės, 
mikliai švytravo meškerės, vilko vandeniu masalą, ir ka- 
da ne kada ištraukdavo vieną kitą žuvį. Kariai ir mote- 
rys, Matydami juos taip rimtai užsiėmusius, pritariamai 
šypsojosi. 

Kai saulė nusėdo už tolimų kalnų ir nuo upės bei pre- 
rijų padvelkė vakaro vėjas, oras staiga atvėso ir ėmė 
greitai temti. Harka švilptelėjęs sušaukė savo būrį. Visas 
žuvis, dideles ir mažas, įaunieji meškeriotojai sumetė į vie- 
ną krūvą. Laimikis buvo ne toks didelis, bet turint gal- 
voj, kad meškeriojo jie palyginti trumpai, ne toks jau ir 
mažas. Šiaip jau žuvis priklausydavo tam, kas ją pagavo, 

bet kadangi su maistu buvo labai striuka, berniukai nė 
nesuabejojo, kad jų laimikį vadas turės padalyti savo nuo- 
žiūra. Harka nubėgo ieškoti tėvo. | 

Atbėgęs į stovyklą, jis tuoj jį pamatė. Matotaupa buvo 
ką tik grįžęs iš žvalgybos ir dabar ėjo kažkur upės link, 
matyt, pasižiūrėti, kaip sękasi jauniesiems meškerioto- 
jams. Ginklus jis buvo palikęs palapinėje, ir tai rodė, kad 
šiuo metu stovyklai negresia joks pavojus. Harka jam 
keliais žodžiais apsakė, ko atėjęs, ir nusivedė tėvą paro- 
dyti laimikio. Matotaupa apžiūrėjo krūvą žuvų ir valan- 
dėlę susimąstė, matyt, galvojo, ar užteks laimikio kiek- 
vienai palapinei, bet paskui, nusprendęs, kad žuvų yra 
užtektinai, liepė viską padalyti lygiomis dalimis. Berniu- 
kai buvo patenkinti, kad vadas įvertino jų darbą ir sumeš- 
keriotas žuvis paskirstė kaip kokios didžiulės bizonų me- 
džioklės laimikį. 

Harka, dviem žuvim nešinas, sugrįžo į tėvo palapinę. 
Įžengęs vidun, jis pastebėjo kai kurių permainų. Asla bu- 
vo dvigubai storiau išklota antklodėmis, o palapinės gilu- 
moj stovėjo daugiau dubenų negu paprastai. Viduryje, 
rūpestingai užberta pelenais, žioravo ugnis. Trikojis Har- 
kos guolis stovėjo kairėje pusėje prie pat landos, ten, 
kur jis pats jį buvo pastatęs. Tai pamatęs Harka apsi- 
džiaugė. Prieblandoj buvo girdėti tykus šnabždesys — tai 
kuždėjosi Uinona su Harpstena ir Untšida su Šešoka. Pa- 
galiau Untšida nutilo ir, priėjusi prie ugniakuro, paėmė 
iš Harkos žuvis. Išėjusi laukan, ji išvalė jas, ir šunys ėmė 
rietis, negalėdami pasidalyti jų menkų vidurių. Paskui se- 
nelė pasmeigė didesniąją žuvį ant iešmo ir uždėjo ant ug- 
nies. Kai palapinėje pasklido kepamos žuvies kvapas, 
parėjo Šonka. Abi moterys, Uinona ir visi trys berniukai 
susėdo ratu aplink ugnį, kiekvienas gavo po gabaliuką 
žuvies ir po kelias uogas, kurias Untšida ir Šešoka su- 
krapštė iš savo atsargų. Pavalgę visi išsiskirstė miegoti, 
prie ugniakuro liko tik Untšida. Parėjo Matotaupa, ir mo- 
tina iškepė jam antrąją žuvį, kurią šis greitai suvalgė. 

Dakotų vaikų niekas varu nevaro gulti. Jie visada ke- 
liasi su saule, todėl vakare būna taip pavargę, kad patys 
kuo greičiau lenda į guolį. Taip buvo ir šiandien. Harka 
pasirūpino, kad landoje būtų plyšys, pro kurį jis galėtų 

matyti mėnesienos nušviestą plotelį tarp jų ir gretimos 
palapinės. Netoliese šniokštė upė. Žvalgai vis dar negrį- 
žo, ir nebuvo jokios žinios, kas tas nepažįstamasis, apie 
kurio pėdsakus pasakojo Četanas. 

Matotaupa vėl išėjo iš palapinės, ir Harka matė, kaip 
jis sustojęs lauke ramiai laukė, tarsi susitaręs su kažkuo 
susitikti. Visu svoriu stovėjo jis ant dešinės kojos, nes 
kairioji, sužeista kovoje su pauniais, matyt, dar gerokai 
skaudėjo. Jis buvo ne tik su mokasinais, bet ir su odiniu 
švarku, vadinasi, nesitikėjo jokio pavojaus, nes paprastai 
dakotų vyrai į kovą traukia nuogi ligi pusės. Ant spran- 
do jam buvo užkritusios erelio plunksnos, savo kotais pri- 
tvirtintos prie gyvatės odos, juosiančios galvą. Harka 
žiūrėjo į tėvą. Koks jis didelis ir stiprus! Didesnis negu 
kiti vyrai, nors ir tie gana augaloti, retas kuris žemesnis 
kaip metro devyniasdešimt. Vado pečiai buvo kiek pla- 
tesni, rankos — Harka tai žinojo — miklesnės ir raumenin- 
gesnės negu kitų karių. Sunku rasti vyrą, kuris kovoje 
būtų pranašesnis už Matotaupą, nes vadas taikliai šaudė 
iš lanko ir gerai mėtė ietį. Paunių vadas ir jo kariai ne- 
galėjo nė iš tolo su Matotaupa lygintis. Harka mylėjo tėvą 
ir didžiavosi juo. Užmiršęs, kad palapinės gilumoj šnarpš- 
čia Šonka „su Šešoka, jis užmigo. Norėjo išsimiegoti, kad 
būtų pailsėjęs ir atsigavęs, kai žvalgai pagaliau atves 
nepažįstamąjį Žmogų, pametusį kapšiuką, išpuoštą tomis 
neregėtomis kriauklėmis. 

Miegojo Harka kaip užmuštas. 

Rytą pabudo, kaip paprastai, dar su tamsa. Tėvas dar 
nebuvo sugrįžęs. Harka tuoj pat šmurkštelėjo iš palapinės 
ir nubėgo prie mMustangų, pasižiūrėti, kieno arklių ten dar 
nėra, tiksliau sakant, kas iš vyrų dar neparėjo iš žvalgy- 
bos. Ten jis, kaip ir tikėjosi, sutiko Četaną, kuris, matyt, 
ir miegojo prie savo arklio. Berniukai pasisveikino, ap- 
sidairė ryto tyloje ir pasižiūrėjo, kaip keičiasi sargyba. 

— Tu sakei, — tarė Harka— kad mūsų žvalgai dar va- 
kare atgabens į stovyklą tą nepažįstamą karį bet, kaip 
matai, jo dar nėra. 

Četanas nežymiai vyptelėjo. 


— Taip, dar nėra, nes jie negalėjo jo atgabenti. 
— Tai kas jiems sutrukdė? 

— Na ir paklausei. Kas gi kitas jiems galėjo sutruk- 
dyti? | 

— Pauniai? 

— Taip. Jie pagrobė nepažįstamąjį. 

— Ir mūsų vyrai tai matė? 

— Jie matė pėdas. 

— Na ir kas? | | 

— Grupė paunių yra apsistojusi į pietus nuo čia. Be 
moterų ir vaikų. Jie šoka bizonų šokį. Ir mes šoksim bi- 
zonų šokį.— Četanas kostelėjo. ' 

— O jeigu pasirodys bizonai? | 

— Kariausime su pauniais dėl teisės medžioti. 

— Hau. 

Nuo to ryto, kada Harka su Četanu šitaip kalbėjosi, 
Lokės giminei prasidėjo sunkios dienąs. Dalis vyrų - pa- 
kaitomis ėjo į žvalgybą, kitus Havandšita iš eilės vis 
kvietėsi šokti bizonų šokio, kuris „turėjo juos prišaukti. 
Šokėjai, pasipuošę bizonų ragais, susirinkdavo aikštėje 
priešais vado ir burtininko palapines ir, trypdami kojo- 
mis, eidavo ratu, be perstojo dainuodami; 


Geroji dvasia, duok mums bizonų, bizonų, bizonų! 
Bizonų, bizonų, bizonų duok mums, geroji dvasia! 


Tas šokis buvo labai varginantis. Monotoniškas ir vie- 
nodas motyvas skverbėsi į klausytojų sąmonę, ir jie nie- 
ko kito negalėjo galvoti kaip tik: „„Bizonai, bizonai, bizo- 
nai." Net tušti pilvai gurgė tą pačią melodiją. Net oras 
aplinkui ir upė šalimais, rodos, kartojo tuos žodžius. 

Taip truko visą dieną, visą naktį ir vėl visą dieną. 
Šokėjus ir žvalgus, moteris ir vaikus vis labiau ir labiau 
kankino alkis. Moterys ėmė gaudyti ir pjauti šunis. Nu- 
penėtų šunų mėsą dakotai laikė skanėstu, bet dabar visi 
šunys buvo liesi ir perkarę, o ir tie patys ėmė vengti 
žmonių. Jie išsilakstė po prerijas medžioti, bijodami už 
tuos kelis trupinius, kuriuos gaudavo stovykloje, palydėti 
gaivą. 


Geroji dvasia, duok mums bizonų, bizonų, bizonų! 
Bizonų, bizonų, bizonų duok mums, geroji dvasia! 

Praslinko penkios dienos, o šokėjų maldos vis tebe- 
skambėjo stovyklos aikštėje, alkani žmonės maitinosi tik 
liesa šuniena ir niūriai žvelgė vakaro prieblandoj į upę, 
iš kur vaikai kasdien parnešdavo sumeškerioję bent ke- 
letą žuvų. Iš žvalgų nebuvo jokios žinios apie nekantriai 
laukiamus bizonus. Maldos ir šokiai, nesiliaujantys jau 
keletą dienų ir naktų, nieko gero nedavė, tik išsekino 
žmones. Havandšita, burtininkas, daugiau nebesirodė. Jis 
sėdėjo užsidaręs savo palapinėje ir „kalbėjosi su dva- 
siomis"! 

Kas daryti? Net Jaunieji Šunys susirinko pasitarti, kas 
čia galėtų būti. Juk žiemą bizonai ganosi pietuose, o pa- 
vasarį vėl traukia į šiaurę. Turėtų jie pasirodyti, juk ne- 
buvo metų, kad nepasirodytų! Bet jų kaip, nėra, taip nė- 
ra. Kad jie pasitraukė į pietus, nebuvo jokių abejonių. 
Visi gerai prisiminė tą didžiulę medžioklę rudenį, kai 
Lokės giminė iki soties apsirūpino mėsa. Bet praėjo žie- 
ma, Mėsos nebeliko, o bizonų vis nėra ir nėra. 


Geroji dvasia, duok mums bizonų. .. 


„Jei ne, mes mirsime iš bado“, — galvojo kiekvienas, 
bet sakyti to nesakė. Traukti į pietus pasitikti bizonų 
buvo tolygu savižudybei, nes ten buvo įsikūrę pauniai, 
kurie taip pat meldė: 


„duok mums. bizonų, bizonų. .. 


Harka matė, kad tėvas ne tik sulyso kaip ir kiti, bet 
pasidarė rimtesnis, nešnekesnis ir galų gale visai surūstė- 
jo. Jis nė valandėlės neprisėsdavo pailsėti. Kaip vadas, 
kaip pirmasis karys, kaip nešiotojas bizono kiaušo su ra- 
gais ir baltu šermuonėlio kailiuku, kaip geriausias me- 
džiotojas jis nepraleisdavo beveik nė vieno šokio ir kiek- 
vieną kartą savo galingu balsu meldė didžiąją dvasią: 


„„Tduok mums bizonų, bizonų, bizonų. .. 


Bet bizonai nesirodė. 


Visos maisto atsargos buvo surinktos į vieną vietą ir 
griežtai paskirstytos. Vaikai nuo ryto ligi vakaro lakstė pa- 
upiu su meškerėmis, stengdamiesi pagauti nors kokią Žuve- 

lę. Jeigu greitai bizonai nepasirodys; reikės imtis kokių nors 
kraštutinių priemonių. Sėdėdamas su meškere ant upės 
kranto arba stovėdamas pusiau vandenyje, Harka dažnai 
žiūrėdavo į dunksančius vakaruose kalnus. Ten turėtų bū- 
ti miškų, o miškuose žvėrių. Gal reikėtų patraukti paupiu 
kalnų link? Bet kažin? Juk niekas tų kalnų nepažįsta, ten 
irgi gali būti kokios priešiškos gentys kaip ir pietinėse 
prerijose, o be to, smulkus grobis medžiotojų grupės il- 
gam neapsaugos nuo bado. Jeigu jau taip, tai geriau bu- 
vo pasilikti Juoduosiuose kalnuose. 


„„ „bizonų, bizonų, bizonų. .. 


Vieną kartą Harka gulėjo žolėje ant nedidelės kalvos. 
Aplink dūzgė vabzdžiai, bet jis nieko negirdėjo, tik žiū- 
rėjo akis įsmeigęs į pietų pusę ir laukė grįžtančio iš žval- 
gybos savo draugo Četano. Paprastai jauni vaikinai, dar 
nepriimti į karių gretas, neidavo į žvalgybą, bet dabar, 
kai trūko vyrų, ir jiems tekdavo vykdyti atsakingas už- 
duotis. Tomis sunkiomis dienomis Harka dar labiau pri- 
sirišo prie savo vyresniojo draugo, kuris jam buvo pa- 
vyzdys ir patikimas žinių šaltinis. 

Saulė buvo arti- laidos. Virš nykių ir tuščių prerijų 
skambėjo begalinė malda: „Bizonų, bizonų, bizonų!" Apa- 
čioj garsiai šniokštė pakilęs upės vanduo, nes kalnuose 
buvo pats polaidis. 

Harka visa tai žinojo, bet jam ne tas rūpėjo. Jis tik 
laukė Četano — gal šis atneš kokių naujienų. 

Kai suspindo pirmosios žvaigždės, sugrįžo Četanas ir, 
kaip abu buvo susitarę, trumpam stabtelėjo prie Harkos. 
Harka pastebėjo, kad Četano judesiai kažkokie neramūs, 
o tai jau buvo daugiau negu- paprastas skubėjimas. 

— Tu esi dar berniukas, — sušnibždėjo vaikinas Har- 
kai, — bet turi žinoti štai ką: pauniai jau nebešoka bizonų 
šokio. Jie turi mėsos. | 

Harka ir pats gerai nežinojo, ką jis pajuto, išgirdęs 
šiuos žodžius. Greičiausiai ne ką kita kaip išgąstį. 

— Jie medžiojo? 

— Nemedžiojo, bet turi mėsos. 

Dabar Harka iš tikrųjų išsigando. 

— Iš kur? 

— Jie susikūrė laužus ir kepa mėsą. Senoji Antilopė 
nubėgo pirma manęs, dabar jis turbūt jau tavo tėvo pa- 
lapinėje ir viską pasakoja vadui. 

Senoji Antilopė buvo geriausias giminės bėgikas. Jo 
tėvas ir senelis taip pat buvo greičiausi tarp savo bendra- 
amžių, o vienas iš trijų Senosios Antilopės sūnų va- 
dinosi Jaunoji Antilopė, nes, būdamas penkerių metų, bė- 
giojo greičiau negu kiti septynmečiai. Tad nebuvo abe- 
jonės, kad Senoji Antilopė stovyklą pasiekė pirmiau už 
Četaną, ir kad vadas Matotaupa sužinojo šią naujieną 
anksčiau negu jo sūnus Harka. 

-— Četanai, iš kur pauniai gavo mėsos? 

— Nežinau. | 

— Gal jiems davė Didžioji Paslaptis? 

— Nežinau. | 

— Bizonų mėsos? | I 

— Bizonų mėsos. 

Pirmą kartą per šį badmetį Harka pajuto tikrą silp- 
numą. Bizonų mėsos! Jo motinos žudikai ryja bizonų mė- 
są, skaniai kvepiančią keptą nugarinę, smegenis, kepenis! 
Jie srebia maistingą stiprų mėsos sultinį, jie, žudikai!. 

— Kaip tu manai, Četanai, kausis mūsų vyrai ar ne? 
Kiek karių turi pauniai? 

— Jų beveik visas šimtas. 

— Šimtas. Trigubai daugiau negu Lokės giminėj. 

Četanas nenorėjo ilgiau gaišti, jam reikėjo nunešti šią 
žinią į stovyklą. Harka kartu su juo nubėgo į tėvo tipi. 

Palapinės vidury degė ugnis, prie jos sėdėjo Matotau- 
pa ir Saulės Lietus, nutvieksti besiplaikstančių liepsnos 
liežuvių. Rausvoje ugniakuro šviesoje šešėliai atrodė dar 
juodesni: Harka nulindo į palapinės gilumą, kur sėdėjo 
Untšida, Šešoka ir broliukas su sesute, o taip pat ir nauja- 
sis jo brolis Šonka. Jis klausėsi Četano pranešimo, ir jo 
širdis ėmė vėl neramiai plakti. Berniukas matė abiejų va- 
dų veidus — jie sėdėjo vienas prieš kitą ir nebylūs žvel- 
gė į ugnį. Harka juto, kad jie pasipiktinę ir pilni nevil- 
ties — juk leistis į mūšį dėl maisto su trigubai stipresniu 
priešu labai rizikinga. 

Bet iš kur pauniai gavo mėsos, matyt, ir jie nežinojo. 
Žvalgai tik tiek pranešė, kad iš pietų pusės atėjo paunių 

kolona ir atnešė mėsos ryšulius, suvyniotus į bizonų 
odą. 

— Lokės giminės vyrai pasitars, ką daryti, — tarė Ma- 
totaupa, ir iš to pasidarė aiškų, kad ši vakarą nieko ne- 
bus nuspręsta, nes bendrą pasitarimą galima bus sušaukti 
tik rytojaus rytą. 

Harka kartu su moterimis ir vaikais nuėjo gulti, bet ir 
čia jis niekaip negalėjo nurimti. O kad turėtų jis dabar 
macavakeną! Su juo galėtų naktį išgąsdinti šimtą lankais 
ir strėlėmis ginkluo:ų paunių. Jis vienas! Macavakeną! 
Toji mintis skverbėsi vis giliau ir giliau į jo smegenis ir 
vis nedavė ramybės. 

Pagaliau neištvėręs berniukas išėjo iš palapinės. Jo 
guolis buvo netoli angos, ir tik viena Untšida pastebėjo, 
kaip jis išslinko laukan. 

Iš pradžių Harka nėjo toli. Žengęs kelis žingsnius, su- 
stojo prie burtininko palapinės. Priešais ją ant ilgos kar- 
ties tarp burtininko kaukių ir džiovintų žvėrių kailių ka- 
bėjo macavakenas, tas, kuris nužudė jo motiną ir kurį 
Harka laimėjo kovoje, o paskui paaukojo Didžiajai Pa- 
slapčiai. Dabar jam nevalia jo pasiimti. Nevalia jam apie 
tai ir galvoti. Harka stovėjo ir ilgai žiūrėjo į macava- 
keną. 

Paskui jis išbėgo iš stovyklos, norėdamas tamsoje ir 
vienatvėje viską gerai apsvarstyti. Žvalgų akyse perbri- 
do brastą ir šlapiomis, sužvarbusiomis kojomis pabėgėjo 
galiuką į šiaurę. Ten jau nebebuvo sargybinių: užteko, 
kad plati upė buvo saugoma iš pietinio kranto. Niekas 
Harkos nepašaukė atgal. Sargybiniai žinojo, kad vado sū- 
nus — drąsus ir sumanus berniukas, ir leido jam eiti, kur 
jis nori. | 


Peiliu ginkluotas Harka ėjo paupiu aukštyn. Aplinkui 
buvo labai tylu. Visa stovykla atrodė kaip išmirusi, nes 
atėjus vakarui vyrai liovėsi tuščiai šokę bizonų šokį. Tik 
retkarčiais garsiau sušniokšdavo upė, o paskui ir vėl bu- 
vo girdėti vien monotoniškas jos pliuškenimas. 

Kai nakties vėjas nudžiovino Harkos odą, jis susiieš- 
kojo vietą, kur galėtų viską aplinkui matyti, o kartu pa- 
ilsėti ir ramiai pagalvoti. Jis gerai pasislėpė žolėje, netgi 
galvą apsidėjo žolėmis, kad niekas nepastebėtų, kai iš- 

kiš ją iš savo slėptuvės, ir galutinai apsisprendė praleisti 
čia visą naktį vienas. Prerijose reikėjo būti labai atidžiam, 
tad nebuvo kada galvoti apie macavakeną, o ir pats Har- 
ka norėjo kitur nukreipti savo mintis. Berniukas narsiai 
kovojo su alkiu ir nuovargiu. Jis norėjo pats save išmė- 
ginti, ar sugeba kaip reikiant valdytis. 

Sprendžiant pagal žvaigždes, jau buvo netoli vidur- 
nakčio. Staiga Harka pastebėjo, kad į šiaurę nuo jo su- 
judėjo aukšta žolė. Kadangi žolė palinko ne pavėjui, o 
prieš vėją, berniukas spėjo, kad ten turi būti koks žvėris 
arba žmogus. Tačiau jis neišgirdo jokio šlamesio, vadina- 
si, tas gyvas daiktas buvo labai vikrus ir judėjo labai 
tykiai. Berniukas sukluso. Tačiau ir dabar nieko neišgir- 
do. Todėl nusprendė, kad tas gyvas. daiktas tebėra toje 
pačioje vietoje, kur pirma sujudėjo žolė. Gal ten kokio 
žvėries urvas? O gal ten pasislėpė žmogus? 

Ką daryti? 

Harka dažnai eidavo su tėvu medžioti ir žinojo, kad vi- 
sada reikia būti kantriam. Jis laukė. Truputį pakėlė gal- 
vą, kad galėtų toliau matyti, bet labai pamažu ir atsar- 
giai, kad žolių vainikas per daug nekristų į akis. Staiga 
jis krūptelėjo — netoliese, už kelių įtartinai sujudėjusių 
žolės stiebelių, pastebėjo koją, nedidelę vaiko koją, ir to- 
kioje padėtyje, tarsi tas vaikas būtų gulėjęs kniūpsčias, 
galvą paslėpęs už aukštų žolių kuokšto. 

Gal kuris nors iš Jaunųjų Šunų aisekė paskui Harką ir 
dabar tyko iš netyčių jį užklupti? Na, jeigu taip, tai jis 
tuoj pamatys, kaip Harka Kietasis Akmuo Nakties Akis 
Vilko Nugalėtojas moka su juo susidoroti. Kad čia būtų 
koks paunis, sunku buvo patikėti, nes kad ir kokią didelę 
laisvę turi indėnų vaikai, bet šitaip arti priešų stovyklos 
jie nedrįs prieiti. 

Harka nusprendė nieko nesakyti sargybiniams ir veikti 
pats. Jis norėjo tą nepažįstamą berniuką apeiti iš kitos pu- 
sės ir užklupti jį netikėtai. 

Šitoks nuotykis jį labai gundė. 

Tyliai kaip gyvatė nušliaužė jis į nedidelę lomelę. Nu- 
sprendęs, kad nepažįstamasis jo čia nepamatys, Harka ėmė 
judėti greičiau, bet labai atsargiai, kad nebūtų jokio šna- 
resio. Tyliai šliaužti prerijose buvo nesunku, daug leng- 

viau negu miške, nes čia nebuvo sausų šakelių ir sausiį 
lapų. Atsargumo dėlei Harka padarė didelį lankstą ir iš 
šiaurės pusės pasuko link tos vietos, kur pirma matė ber- 
niuko koją. Juo arčiau jis slinko, juo labiau žiūrėjo at- 
sargumo. 

Pagaliau pastebėjo tą, kurio ieškojo! 

Nepažįstamasis gulėjo kniūpsčias, plačiai išskėtęs ko- 
jas. Veidu jis buvo įsikniaubęs į žemę, rodos, miegojo. 
Bet gal jis tik dedasi miegąs? Gal pastebėjo Harką ir ap- 
simesdamas nori jį prisivilioti, kad paskui galėtų netikė- 
tai užpulti? Reikia būti atsargiam! O geriausias atsargu- 
mas — pulti pačiam. Ir kuo greičiau. 


Kaip laukinė katė šoko jis nepažįstamajam ant nu- 
garos, kairiąja ranka pagriebė už gerklės, o dešiniąja už- 
simojo su peiliu. 

— Kas tu toks? Sakyk! 

Vietoj atsakymo pasigirdo tik kažkoks neaiškus gar- 
sas, nepažįstamasis truputį krustelėjo, bet tai nebuvo pa- 
našu į pasipriešinimą. Naudodamasis proga, Harka įdė- 
miau pažvelgė į berniuką. Šis buvo su trumpom kelnėm 
ir nudryžusiais marškiniais. O kokie keisti jo plaukai! To- 
kių garbiniuotų plaukų Harka dar niekados nebuvo ma- 
tęs. Mėnulio šviesoj oda atrodė tamsi. Harkai nejučiom 
dingtelėjo anas neįprastas radinys — kapšelis su kriauk- 
lėm. Ar tik neturi tos kriauklės ko nors bendro su tuo 
garbiniuotu berniuku? 


Kairiuoju keliu Harka buvo įsispyręs į žemę, 0 deši- 
nįjį — įrėmes berniukui į nugarą. Bet ką jam toliau da- 
ryti? Be reikalo nenorėjo berniuko žudyti. Žinant dabar- 
tinę Lokės giminės padėtį turbūt išmintingiausia būtų pa- 
sigauti belaisvį. Jis galėtų pasakyti, ką veikia ir mano 
priešas. Bet Harka nenorėjo pIarasti ir savo pranašumo, 
kurį turėjo įgijęs prieš šį berniuką. Ne taip lengva buvo 
apsispręsti. 

Garbanius buvo labai liesas — vieni kaulai ir oda. Kai 
Harka atleido jam gerklę ir paklausė: „Pasiduodi?"— pa- 
sigirdo vėl kažkoks nesuprantamas garsas, ir visas jo kū- 
nelis staiga suglebo. Tai buvo ženklas, kad berniukas pa- 
siduoda. O gal čia tik klasta? 

Harka nušprendė įsitikinti. Iškėlęs smailą dviašmenį 
peilį, jis paleido berniuko kaklą ir pašoko nuo žemės. 
Dabar jis buvo tikras, kad nepažįstamasis neturi ginklo. 

— Apsisuk ir kelkis! — paliepė jis. 

Bet berniukas, matyt, nesuprato jo žodžių. Tada Har- 
ka įsikando peilį, greitai nusikabino nuo kaklo tuščią 
makštį su odiniu pasaitėliu ir, kadangi jo belaisvis ir to- 
liau gulėjo nejudėdamas, nutvėrė jo rankas ir mikliai su- 
rišo ant nugaros. Berniukas visai nesipriešino. | 

Harkai pašoko pyktis — koks gi malonumas kovoti su 
priešininkų, kuris nė nesistengia gintis! Jis paniekinamai 
spirtelėjo belaisvį koja, kad tas žinotų, ko yra vertas jo 
akyse, paskui tris kartus viaukštelėjo, mėgdžiodamas ko- 
jotą— perspėjo sargybinius. Tarp kitko, Harka taip pui- 
kiai mokėjo mėgdžioti kojotų viaukšnojimą, kad stovyk- 
loje tuoj pat ėmė skalyti keli šunys. Harka tikėjosi, kad, 
išgirdęs jo ženklą, iš anapus upės atskubės koks sargybi- 
nis. Ir neapsiriko. Akies mirksniu lyg iš žemės išdygo 
Senoji Antilopė. Harka jam trumpai apsakė, kas atsitiko. 

Senoji Antilopė nustebęs apžiūrėjo surištą berniuką, 
kiek pagalvojo, paskui užsimetė jį ant pečių ir susikūp- 
rinęs dideliais šuoliais nukurnėjo upės link. Harka nuse- 
kė paskui jį. Pribėgę netoli upės ir pasijutę saugiau, nes 
čia pat jau buvo sargyba, kuri galėjo juos apginti, abu 
sulėtino žingsnį ir pagaliau visai ramiai perbrido upę. 

Pietiniame krante jau laukė jų Matotaupa su keliais 
kariais. Iš čia visi nuėjo į vado palapinę. Untšida, Šešo- 
ka ir Šonka buvo jau prabudę. Šešoka užkūrė ugnį, ir Se- 
noji Antilopė, nusiėmęs nuo pečių belaisvį, paguldė jį 
ugniakuro šviesoje. Nepažįstamasis berniukas išplėtęs akis 
spoksojo į karius. Jo akys buvo didelės, juodos, o oda 
tamsi tamsi. 

Matotaupa priėjo prie jo ir paklausė: 

— Kas tu toks? 

Berniukas kažką atsakė, bet niekas nesuprato jo žo- 
džių. 

— Odos ir dažų! — tarė vadas Untšidai, ir, kai toji 
viską atnešė, Matotaupa atrišo berniukui rankas ir paso- 
dino. Paskui, pats atsisėdęs šalia, parodė, kaip reikia pieš- 
ti dažais paveiksliukus odoje. Berniukas labai atidžiai vis- 

ką dėjosi į galvą ir, supratęs, kad tokiu būdu galės su- 
sikalbėti, uoliai griebėsi dažų. Vadas labai įdėmiai stebė- 
jo, kaip berniukas piešia. Harka, gerai pažinodamas tė- 
vą, iš veido suprato, kad šis patenkintas. Matyt, tas gar- 
biniuotaplaukis ir juodaakis nudryžusiais marškiniais vi- 
sai nesugriuvęs, kad taip greit sugebėjo įsiteikti vadui. 
Harka lengviau atsikvėpė. Gal ir neblogą belaisvį jis pa- 
ėmė. 

Geras dvi valandas berniukas rūpestingai piešė, kol 
viską išsipasakojo. Kartais jis susimąstydavo, kokiu pa- 
veikslėliu aiškiau ir trumpiau būtų galima išsireikšti. 

Matotaupa, matyt, viską suprato žiūrėdamas, kaip ber- 
niukas piešia, nes kai į palapinę įėjo Havandšita, jis tuoj 
pai perdavė jam pripieštas odos juosteles. Šis ilgai jas 
stebėjo, paskui, netaręs nė žodžio, perdavė Saulės Lietui, 
kuris taip pat labai įdėmiai jas apžiūrėjo ir grąžino Mato- 
taupai. 

Harka tiesiog nenustygo vietoje iš nekantrumo. 

— Pirmiausia kalbės Matotaupa,— tarė burtininkas. 

— Hau,— atsakė karo vadas.— Kalbanti oda praneša 
mums daug naujienų. Šio berniuko, kurį pagavo mano 
sūnus Harka, tėvą baltieji žmonės atgabeno iš anapus Di- 
džiųjų Vandenų, ir jis turėjo jiems dirbti. Jie dažnai jį 
mušdavo. Ar ne taip? 

Havandšita ir Saulės Lietus patvirtino jo žodžius. Har- 
ka atsistebėti negalėjo, kaipgi žmogus gali leistis muša- 
mas. | 

Matotaupa kalbėjo toliau: 

— Baltieji žmonės mūsų žemėje suskilo į dvi gentis: 
šiaurinę ir pietinę. Jie iškasė kovos kirvį ir jau seniai ko- 
voja tarpusavyje. Pietinė gentis rimbu verčia dirbti juo- 
duosius žmones, moteris ir vaikus, atsigabentus iš ana- 
pus Didžiųjų Vandenų. Šiaurinė gentis kovoja prieš šito- 
kią savivalę. 

— Vadinasi, šiaurinės genties žmonės teisingesni? — 
paklausė Saulės Lietus. | 

Matotaupa papurtė galvą. | 

— Šito aš ir pats gerai nežinau. Šiaurinė gentis sugal- 
vojo kažkokį keistą dalyką, kurio aš nesuprantu. Ji su- 
manė. nutiesti. taką per prerijas. Tas takas eitų į pietus 

nuo Arklių upelio, kur mes ketiname statytis palapines. 
Tuo taku jig žada paleisti bėgioti kažkokią paslaptingą 
pabaisą. 

— Aš irgi tą išskaičiau iš odos. O gal ta pabaisa jau 
atsidangino čionai ir surijo mūsų bizonus? 

Matotaupa dar kartą peržiūrėjo piešinius. 

— Ne, pabaisa nesuėdė bizonų, man atrodo, ji juos 
užmušė. Ir dalį jų mėsos pasiėmė pauniai. 

Išgirdę šią žinią, kurią vadas išskaitė iš kalbančios 
odos, visi pasibaisėję nutilo. Jeigu jau šiaurinės genties 
žmonės pasiuntė tokią pabaisą, kuri naikina bizonus, va- 
dinasi, prerijų gyventojų reikalai visai prasti — tai siau- 
binga nelaimė, tiesiog neįsivaizduojama nelaimė. 

Pagaliau Matotaupa nutraukė tą kraupią tylą ir šitaip 
prašneko: | 

— Lokės giminės žmonės žinos, ką jiems daryti. Mes 
atimsime iš paunių mėsą; mes įtempsime savo lankus, 
ir mūsų strėlės užmuš šiaurinės genties pabaisą. Aš pa- 
sakiau, haul! 

Tačiau šį kartą toks sprendimas vyrų nė kiek nepra- 
džiugino, jie tik dar labiau susirūpino. Tiesa, saulėtomis 
rudens dienomis, po nusisekusios medžioklės, kai kariai 
būdavo sotūs, visi tiesiog veržte verždavosi į mūšį, norė- 
dami išmėginti jėgas ir įrodyti priešams savo pranašumą. 
Tada jie ir patys kartais padarydavo kokį drąsų išpuolį, 
tikėdamiesi, kad burtininkas ir vadas už tai jų nebars. 
Bet dabar vyrai buvo alkani, išsekę, jų eilės praretėju- 
sios, o priešas trigubai pranašesnis skaičiumi, be to, šiau- 
rinės baltųjų genties pabaisa atrodė iš tiesų paslaptinga ir 
gąsdinanti, ir dar niekas negalėjo pasakyti, ar išvis įma- 
noma ją sužeisti strėlėmis. Bet kažką daryti vis tiek rei- 
kėjo. 

Saulės Lietus ir Havandšita pasiūlė rytojaus dieną su- 
šaukti bendrą pasitarimą. 

— Rytoj mes surūkysime pasitarimo pypkę,— tarė Ma- 
totaupa.— O dabar, kai jūs žinote svarbiausiąjį dalyką, 
aš noriu jums pranešti kitą, ne tokį svarbų, kurį sužino- 
jau iš kalbančios odos. Šio berniuko tėvas dirbo pas pie- 
tinės genties baltuosius ir pabėgo kartu su sūnumi. Nega- 
lėdamas surasti kelio pas šiaurinę gentį, jis bastėsi po 

prerijas, ir čia jį vėl pačiupo baltieji, tie, kurie tiesia 
taką pabaisai. Tiesa, jie taip pat priklauso šiaurinei gen- 
čiai, bet, dirbdami toli prerijose, gali daryti, ką tik nori. 
Jie paėmė berniuko tėvą į nelaisvę ir privertė jiems tar- 
nauti. Tada šis vėl pabėgo kartu su sūnumi, bet baltieji 
pastebėjo ir pradėjo šaudyti iš macavakeno. 

Harka krūptelėjo. Macavakenas! Tas žodis vėl jį nu- 
smelkė nuo galvos ligi kojų. | 

— Baltieji žmonės sužeidė šio berniuko tėvą, bet jis 
vis tiek pabėgo, — pasakojo toliau Matotaupa.— Jis nuta- 
rė kreiptis pagalbos pas raudonodžius karius ir pakliuvo 
pauniams į rankas. Pauniai broliaujasi su baltaisiais, tie- 
siančiais taką tai pabaisai, tad šio berniuko tėvas trečią 
kartą pakliuvo į nelaisve. Jie laiko jį surakinę ir nori 
atiduoti baltiesiems, mainais gaudami už tai dar daugiau 
bizonų mėsos. Vieną naktį berniukas slapčia prislinko prie 
surakinto tėvo, ir šis liepė jam bėgti pas mus ir viską 
pranešti. Tai štai kaip. 

— Tai štai kaip, — tarė Havandšita. 

— Tai štai kaip, — pakartojo ir Saulės Lietus. 

— Reikia išvaduoti berniuko tėvą,— tarė Matotaupa.-- 
Šitą klausimą mes taip pat rytoj aptarsime. 

Havandšita ir Saulės Lietus sutiko su vado nuomone, 
ir kadangi visi esminiai reikalai buvo aptarti, trys vyrai 
atsisveikino ir išsiskyrė. 

Matotaupa atidavė vos gyvą iš bado berniuką mote- 
rims, ir Untšida su Šešoka pamaitino jį paskutiniais mais- 
to likučiais. Kai berniukas pavalgė, Harka paėmė jį už 
rankos ir nusivedė į savo guolį — atsiguls su juo po vienu 
apklotu ir sušildys jį savo kūnu. Harka buvo patenkintas, 
kad paėmė tokį drąsų ir protingą belaisvį. Jis išmokys jį 
dakotų kalbos ir priims į Jaunųjų Šunų būrį. 

„Bet prieš užmiegant jam vis nedavė ramybės mintis: 
šiaurinės genties baltieji, norintys nutiesti taką bizonus 
naikinančiai pabaisai, turi macavakeną! Turi macava- 
keną! | | 

Pagaliau jį įveikė nuovargis, ir, susiglaudęs su savo 
belaisviu, Harka užmigo. Naktį sapnavo baisų sapną. Ro- 
dos, mato tą siaubingą pabaisą ir žmones su mMacavake- 
nais, tiesiančius pabaisai taką per prerijas. Takas panašus 

į tą, kuriuo kiekvienais metais praeina tūkstančiai bizo- 
nų, palikdami vien tik juodą sutryptą žemę. Kitokių kelių 
Harka nebuvo matęs. Sapne jis niekaip negalėjo supras- 
ti, kam tai pabaisai reikia atskiro tako, juk prerijose kiek- 
vienas arklys gali puikiausiai bėgioti be jokio kelio. Kaž- 
koks milžiniško ūgio burtininkas klausinėjo jį šito ir sa- 
kė: „„Mirsi, jeigu neatsakysi man į šį klausimą.“ 

Harka pabudo šalto prakaito išmuštas. Jis pastebėjo, 
kad ir jo belaisvis šalia nemiega. Deja, juodu negalėjo 
susikalbėti, tad dar labiau prisiglaudė prie kits kito ir, 
pajutę malonią raminančią šilumą, greit vėl nugrimzdo 
į palaimingą gaivinantį snaudulį. 

Vos pradėjus brėkšti rytui, berniukai atsikėlė. Harka 
paėmė savo draugą už rankos ir nubėgo su juo prie 
upės. 

Ten jau buvo susirinkę nemažai Jaunųjų Šunų. Bet kai 
pasirodė Harka su savo naujuoju draugu, tuoj subėgo jų 
visas būrys — trisdešimt vienas berniukas. Tai buvo vik- 
riausi, stipriausi ir išmintingiausi berniukai nuo devyne- 
rių ligi dvylikos metų amžiaus. Harpstena, pavyzdžiui, 
buvo priimtas į Jaunųjų Šunų būrį dėl to, kad taikliai 
šaudė iš lanko. 

„ Harka pristatė visiems savo naująjį draugą: 

— Tai Juodoji Oda Garbiniuota Galva. Jis yra mano 
brolis ir gyvena mano palapinėje. Jo genties medžioklės 
plotai labai toli nuo čia, anapus Didžiųjų Vandenų. Bal- 
tieji plėšikai ir Ilgieji Peiliai pagrobė jo tėvą ir išsivežė 
su savimi. Dabar jis surakintas kankinasi paunių nelais- 
vėje! 

Jaunieji Šunys ėmė rėkti, reikšdami savo nepasiten- 
kinimą, kad pauniai susidėjo su baltaisiais plėšikais. 

— Bet Juodoji Oda Garbiniuota Galva narsus berniu- 
kas! — kalbėjo toliau Harka.— Jis atbėgo pas mus ir pa- 
pasakojo apie savo tėvo nelaimę. Lokės giminės kariai 
išvaduos Garbiniuotos Galvos tėvą! 

— Hau, hau, hau! — sušuko visas ratas berniukų. 

Paskui vienas paklausė: 


— Ar Garbiniuota Galva moka plaukti? 
— O kaipgi! — atsakė Harka, nors ir pats to gerai ne- 
žinojo. Tačiau jam atrodė neįmanomas daiktas, kad ber- 

niukas nemokėtų plaukti. Jis pamojo Garbiniuotai Galvai 
sekti paskui jį, šoko į vandenį ir nuplaukė prieš srovę. 

Garbiniuota Galva tuoj pat pūkštelėjo į vandenį ir nu- 
sivijo Harką. Tačiau jis plaukė kitaip negu Harka. Šitaip 
plaukiant berniukai dar niekados nebuvo matę. Nustebę 
jie šaukė: , 

— Žiūrėkit, žiūrėkit, jis plaukia kaip varlė! 

— Bet kaip greitai varosi į priekį! 

— Pamėginkim, gal ir mums taip išeis. 

Na ir buvo dabar berniukams juoko! Visi mėgino 
plaukti taip kaip Garbiniuota Galva, tačiau iš karto jiems 
nelabai sekėsi. Kai kurie murktelėjo į vandenį, prunkš- 
tė ir kvatojo. Kiti tyčia išdarinėjo visokius juokus ir nar- 
dė į vandenį, lyg skęsdami. Visi buvo labai patenkinti. 

Harka priplaukė seklią vietą ir atsistojęs žiūrėjo, kaip 
prie jo plaukia Garbiniuota Galva. Šis irgi pajuto po ko- 
jomis smėlėtą dugną ir atbrido prie Harkos. Harka ju- 
desiais parodė, kad būtų gerai pasimokyti vienam iš kito. 
Berniukas sutiko. Iš pradžių abu kapstėsi labai nevyku- 
siai, bet greitai įgudo ir galų gale jau plaukė visai ne- 
blogai. 

Kai pasidarė šalta, berniukai išlipo iš vandens, gerai 
įsitrynė lokio taukais ir nubėgo prie palapinių. Harka vėl 
nusivedė Garbiniuotą Galvą pas save. Naujokui, matyt, 
patiko Harka ir Jaunieji Šunys. Dabar jis pirmą kartą nu- 
sišypsojo. Ir dar kaip nusišypsojo! Net juodos jo akys 
suspindėjo. Jos buvo didelės, didesnės negu dakotų ber- 
niukų, tą Harka iškart pastebėjo. Mat tas tamsiaodis ber- 
niukas ligi šiol gyveno ne prerijose, kur žmonės, saugoda- 
mi akis nuo vėjo, smėlio ir spiginančios saulės, dažnai 
turi būti prisimerkę. 

Untšida padavė vaikams — Garbiniuotai Galvai, Harp- 
stenai ir Uinonai — džiovintų uogų. Harka pusryčių atsi- 
sakė pareiškęs, kad jis kaip ir vyrai valgys tik vakare. 
Jis užsitraukė ledžingus, pritvirtino juos prie diržo ir žiū- 
rėjo, kaip Garbiniuota Galva maunasi savo trumpas kel- 
nes ir velkasi nučiurusius marškinius. Harka priėjo prie 
berniuko ir pačiupinėjęs medžiagą, iš kurios buvo pasiū- 
ti tie nestiprūs drabužiai, baisiai nustebo, nes austos me- 
džiagos jis kaip gyvas dar nebuvo matęs. 

Iš palapinės gilumos pasirodė Šonka. Jis su panieka 
nužvelgė berniuko drabužius. Harka pastebėjo tą jo žvilgs- 
nį ir tuoj pat priėjo prie Untšidos. Toji iš karto viską 
suprato ir padavė jo šventinius drabužius — išsiuvinėtus 
mokasinus, ledžingus ir švarkelį. Harka pasiūlė juos Gar- 
biniuotai Galvai. Tačiau šis tik žiūrėjo į Harką ir nežino- 
jo, ką daryti. Tada Harka nurengė berniuką ir vėl pa- 
davė jam drabužius, rodydamas, kad reikia juos apsivilk- 
ti. Berniukas suprato, tuoj apsirengė ir nustebęs ėmė ap- 
žiūrinėti save. Nors ir liesas, su Harkos šventiniais dra- 
bužiais jis atrodė gana šauniai. Ūgio jis buvo beveik. 
tokio pat kaip Harka, o ir amžiumi turbūt nedaug nuo 
jo skyrėsi. Berniukas kažką pasakė Harkai, ir nors šis ne- 
suprato jo žodžių, jam viską atskleidė veidas — jame švy- 
tėjo tokia laimė ir tiek daug dėkingumo, kad Harka vėl 
pasijuto kaip devintam danguj. 

Šonka tuo tarpu išsliūkino iš palapinės. Šešoka atro- 
dė kažkokia surūgusi. 

Harka vėl nusivedė.savo naująjį draugą prie upės, ir 
ten tuoj pat susirinko visas Jaunųjų Šunų būrys. Tačiau 
šį kartą Harka atėjo čia ne maudytis, jis patraukė pa- 
upiu aukštyn, kur buvo drėgnas smėlėtas. krantas ir visai 
neaugo žolė. Dabar jam rūpėjo ne žaidimai, o klausimas, 
kaip išvaduoti Garbiniuotos Galvos tėvą. Vyrai šiandien 
gana ilgai svarstys šį klausimą, tad ir berniukai per tą 
laiką gali aptarti savo veikimo planą. | 

„ Harka pasiūlė apspitusiems jį vaikams gerai pagalvo- 
ti, ir visi su džiaugsmu sutiko. Kartu jie išklausinės nau- 
joką visų smulkmenų, nes paskui, ko gero, vyrai pasi- 
kvies jį į pasitarimą, norėdami gauti kuo daugiau žinių. 

— Mes kalbėsimės piešinėliais,— apskelbė  Harka.— 
Čia šlapias smėlis, ir jame bus lengva piešti, o paskui, 
kas nereikalinga, ištrinti! 

Jis nusismailino šakelę, nubraižė smėlyje daug palapi- 
nių, plikagalvį vyrą su kuokštu plaukų ant pakaušio — 
atseit, paunį, — o šalia kitą žmogų, labai panašų į garbi- 
niuotaplauki berniuką, tik surištomis rankomis, ir parodė 
piešinį naujokui. 

Garbiniuota Galva suprato. Jis paėmė iš Harkos šake- 
lę, nutrynė virves nuo rankų ir nupiešė ant kojų, tru- 
putį pergrupavo palapines ir nuvedė liniją, rodančią, ku- 

rioje palapinėje yra belaisvis. Be to, piešinyje jis pa- 
žymėjo, kur aplink stovyklą išsidėstę paunių žvalgai. Lo- 
kės giminei tai buvo labai svarbios žinios! 

Abu berniukai taip buvo įsitraukę į savo darbą, kad 
nė nepastebėjo, kaip aplink juos susirinko ne tik Jau- 
nieji Šunys, bet ir keli kariai, pagaliau atėjo ir pats va- 
das. Pamatę Matotaupą, Harka ir Garbiniuota Galva su- 
mišę atsitraukė. 

Vadas kaip tik ėjo į pasitarimą. šis buvo apsisiautęs 
labai gausiai išsiuvinėtą švarką, o ant galvos užsidėjęs 
erelių plunksnų karūną su ilga tų pačių plunksnų uo- 
dega. 

— Na,— šypsodamasis kreipėsi jis į Harką— dabar 
mes jau žinome, kur yra mūsų mažojo juodojo sūnaus 
tėvas. Bet kaip jį išvaduoti? Ką gi mums patars Harka 
Kietasis Akmuo Nakties Akis Vilko Nugalėtojas? 

Harka visas paraudo kaip ugnis. Atsakyti į tokį klau- 
simą buvo nelengva. Juk jo klausėsi šitiek žmonių, ir jei- 
gu atsakysi nei šį, nei tą, visi paskui tiktai juoksis. Har- 
ka valandėlę pagalvojo, tada liepė savo garbiniuotaplau- 
kiui draugui parodyti piešinyje, kokiu keliu jam pavyko 
pasprukti iš stovyklos. Tikriausiai į vaiką žvalgai nekrei- 
pė per daug dėmesio. Berniukas parodė, kad iš vakarų 
pusės paunių stovykla saugoma silpniausiai. 

— Mano juodojo brolio tėvą reikia išvaduoti ne jėga, 
0 gudrumu, — pradėjo Harka. 

— Gal Harka mano, kad Lokės giminės vyrai bijo dar 
vienos atviros kovos su pauniais? 

— Ne! — ramiai atsakė berniukas.— Bet prieš pradė- 
dami kovą, turime kuo daugiau surinkti žinių apie prie- 
šą. Be to, reikia iš anksto išvaduoti Garbiniuotos Galvos 
tėvą. Mat, prasidėjus kovai, pauniai visų pirma sunaikins 
belaisvį. O šito mes neturime leisti. Todėl aš patariu 
veikti gudrumu. 

— Gerai,— patenkintas tarė vadas.— O kokio gudru- 
mo tu mums patartum griebtis? 

Harka ir čia mikliai išsisuko: 

— Vienintelis, kas pažįsta paunių stovyklą, yra mano 
brolis Juodoji Oda Garbiniuota Galva. Tegu jis mums pa- 
taria, kaip slapčia išvaduoti jo tėvą! 

Matotaupa nusijuokė. 
— Vadinasi, tu mano klausimą perduodi jam? Tegu 
kalba Juodoji Oda Garbiniuota Galva! 


„ Išaiškinti šį klausimą naujokui buvo ne taip sunku. 
Harka pasišaukė du Jaunuosius Šunis: vienas iš jų turėjo 
vaizduoti sužeistą ir surištą berniuko tėvą, kitas — priešą 
paunį. | 

Juodoji Oda greit viską suprato, paskui susimąstęs pa- 
lingavo galva ir išpūtė dideles juodas akis. 

— Na, kalbėk! — paragino jį Harka. 

Juodasis berniukas nubraižė smėlyje savo tėvą, O ša- 
lia jo — kryžių. Šis ženklas buvo žinomas ir dakotams. Jis 
reiškė mainus. 

-— Mainyti,— tarė Harka.— Bet į ką? Mėsos mes ne- 
turime. 

Juodoji Oda Garbiniuota Galva atrodė labai suneri- 
mes. Jis vis nenuleido akių nuo Harkos, tarsi tikėdama- 
sis, kad šis atspės jo mintis, kurių jis nenorėjo balsu 
sakyti. 

— Ko tu taip žiūri į mane? — paklausė vado sūnus sa- 
vo naująjį draugą.— Aš mielai atiduočiau viską, ką tik 
turiu, kad tik galėčiau išvaduoti tavo tėvą. Bet aš mažai 
ko turiu, — ir Harka skėstelėjo rankomis. 


Berniukas, matyt, suprato tą jo mostą. Valandėlę jis 
dar svyravo, paskui ryžtingai priėjo prie Harkos, įkišo 
ranką jam į prijuostės kišenę ir ištraukė kažkokį daik- 
čiuką, su kuriuo Harka rytą pabudęs žaidė, o paskui reng- 
damasis įsikišo į kišenę. Tai buvo blizgantis akmenukas, 
kurį Harka kadaise rado paupy prie Juodųjų kalnų. Juo- 
doji Oda Garbiniuota Galva nubraižė jį smėlyje kaip mai- 
ną už tėvą ir dviem pirštais iškėlė aukštyn. Paskui, smai- 
lia šakute braižydamas toliau, paaiškino, kad tas savotiš- 
kas akmenukas iš paunių rankų nukeliaus į pietus, kur 
statomas pabaisai kelias, ir iš ten pauniai gaus mėsos. 
Todėl tas akmenukas jiems yra labai brangus, i ir jie su- 
tiktų už jį atiduoti sužeistą belaisvį. 


Harka ligi pat galo atidžiai sekė tuos savo draugo aiš- 
kinimus, bet dabar jis pastebėjo, kad tėvas ūmai pasida- 
Tė lyg nebe tas: tik suraukė antakius, visas įsitempė. 

Ir štai atsitiko netikėtas dalykas. Matotaupa išplėšė 
aukso grynuolį berniukui iš rankų ir baisiausiai įpykęs 
visų akyse sviedė jį upėn. 

— Šalin jį, šalin! — rėkė jis.— Tai piktas akmuo, pik- 
tųjų dvasių akmuo. Jis traukia į mūsų kraštą baltuosius 
priešus ir jų pabaisas! Tegu jį praryja vanduo, kad dau- 
giau jis neiškiltų į dienos šviesą! Aš pasakiau, hau! 

Visi baisiausiai išsigando — taip pat ir Harka. 

— Iš kur tu ėmei tą akmenį? — paklausė jį tėvas ir 
nelaukdamas atsakymo paliepė: — Eikš su manim į pa- 
lapinę. 

Harka pakluso ir eidamas pažvelgė į savo naująjį 
draugą. Tas buvo kaip nesavas, lūpų kampučiai virpėjo 
lyg vaiko, kuris, rodos, tuoj tuoj pravirks. Harka mielai 
būtų pasiėmes ir jį drauge, juk Juodoji Oda Garbiniuota 
Galva visai nekaltas, kad tas nelemtas akmuo atsidūrė 
stovykloje. Nesusipratimas greitai išaiškės. Bet jam nebu- 
vo kada šnekėtis, nes reikėjo skubėti paskui tėvą, kuris 
greitai žingsniavo savo palapinės link. 

Visi žiūrėjo nustebę, ir niekas nedrįso nė žodžio iš- 
tarti. 

Atsivedęs Harką į tipi, Matotaupa liepė vaikams ir 
moterims išeiti. 

Harka liko sų tėvų vienas. Matotaupa įveikė savo su- 
sijaudinimą ir susimąstęs atsisėdo prie ugniakuro. Ten jis 
pasišaukė ir Harką, kuris, nežinodamas ką daryti, stovė- 
jo prie palapinės angos. 

Vadas ne iš karto pradėjo kalbą. Jis sėdėjo ir rūkė 
pypkę, o Harka mintimis perkratinėjo paskutinius įvy- 
kius ir laukė tėvo žodžio. 

— Harka Kietasis Akmenie Nakties Akie Vilko Nuga- 
lėtojau,— pagaliau prabilo Matotaupa,— kur tu radai šitą 
akmenį arba kas tau jį davė? 

Harka, springdamas iš susijaudinimo, trumpai papasa- 
kojo, kaip atsitiktinai aptiko tą geltoną akmenuką ir pa- 
siėmė su savimi, nes akmenukas jam patiko. 

Matotaupa ilgai žiūrėjo į išblėsusį ugniakurą, paskui 
labai griežtai tarė: 

— Niekada baltasis žmogus neturi sužinoti apie šį ra- 

dinį. Niekada! Girdi, Harka?č Ar tu supratai mano žo- 
džius? 

— Supratau, tėve. Niekada. 

— Tai, ką tu radai, baltieji žmonės vadina auksu, jie 
trokšta to aukso ir įmanytų dėl jo mus visus išžudyti ir 
apiplėšti mūsų miškus. Tačiau jie nežino, kokiose mūsų 
medžioklės vietose galima jo rasti, bet man atrodo, kad 
jie jau pradeda jo ieškoti. Mums nevalia nė žodžiu apie 
jį prasitarti. Tu supranti mane? 

— Taip, tėve. 

— Net jeigu jie tave ant ugnies degins, norės išplėšti 
iš krūtinės širdį, lups gyvam odą —ir tada tu tylėsi? 

— Tylėsiu, tėve. Aš mokysiuos iškentėti bet kokį skaus- 
mą. Hau. | 

— Gerai. Aš žinau, kad tu būsi narsus karys. Todėl 
noriu jau dabar patikėti tau paslaptį, kurios nesu atsklei- 
dęs nė vienam žmogui. Ar žinai, kodėl aš buvau pasi- 
ėmęs tave su savimi tą naktį, kai mes ruošėmės palikti 
Juoduosius kalnus? 

— Nežinau, tėve, bet dabar šiek tiek numanau. 

— Tu turi tai žinoti. Tai žinojo mano tėvas, jo tėvas 
ir jo tėvo tėvas. Aš išgirdau tai iš jų lūpų, ir jų ranka 
atskleidė man tą paslaptį. Todėl turi ir tu tai žinoti, nes 
esi mano vyresnysis sūnus. Toje oloje, į kurią mudu bu- 
vome įžengę, vienoje slaptoje vietoje galima rasti aukso. 
Jeigu po bizonų medžioklės mes grįšime ten žiemoti, aš 
parodysiu tau tą vietą. Bet tu tylėsi, kol pats užsiauginsi 
sūnų, kuriam galėsi toliau perduoti tą paslaptį. 

— Aš tylėsiu, tėve. 

-— Hau. 

— Hau, 

Matotaupa giliai atsikvėpė. | 

— Aš sakiau, kad mes norime išvaduoti Juodosios 
Odos Garbiniuotos Galvos tėvą, bet tik ne už auksą. 
Tu supranti mane? 

— Suprantu. 

* — Gerai. Tada pašauk tą berniuką. 


Harka pašoko, išlėkė iš palapinės ir kiek kojos neša 
pasileido prie upės. Jį kankino nerimas — ar tik neatsi- 
tiko per tą laiką kokia nelaimė? Tiesa, žmonės, kuriuos 

jis sutiko stovykloje ir paupy — moterys, vaikai ir keli 
vyrai, — atrodė visiškai ramūs, bet tai dar nieko nereiškė: 
dakotai moka labai gerai slėpti savo jausmus. 

Atbėgęs prie upės, Harka nerado Juodosios Odos Gar- 
biniuotos Galvos. Ten stoviniavo tik būrelis Jaunųjų Šu- 
nų, bet tie sakėsi nieko nežiną, kur dingo berniukas, už- 
sikalbėję apie tą paslaptingą akmenį, jie visai jį pamiršę. 
Harka paliko juos ir šoko ieškoti savo naujojo draugo: 
aplakstė visą stovyklą, nubėgo prie arklių, pažiūrėjo prie 
šunų, paklausė Četaną, netgi Šonką — niekas nieko neži- 
nojo. Tada Harka nulėkė prie artimiausio sargybos pos- 
to. Žvalgai jį išklausė, pakraipė galvas ir dar atidžiau 
ėmė dairytis aplinkui. 

Taigi niekas nežinojo, kur dingo Juodoji Oda Garbi- 
niuota Galva, visi sakėsi nematę net jo pėdsakų. Berniu- 
kas tarsi skradžiai žemę prasmego. 

"Tačiau Harka tuo netikėjo ir nesiliovė ieškojęs. Dar 
kartą nuėjo jis pas Četaną, bet kai vėl jį to paties pasi- 
teiravo, šis taip sunerimo, kad Harkai kilo įtarimas. Ar 
iš tikrųjų niekas nieko nežino, ar tik nenori jam sakyti. 
Niekas! Netgi Četanas? 

Sunkia širdimi Harka sugrįžo į stovyklą pasakyti tė- 
vui, kad niekur neradęs Juodosios Odos Garbiniuotos Gal- 
vos. Tačiau tėvo nebebuvo palapinėje — jis jau buvo iš- 
ėjęs į didžiąją aikštę, kur prasidėjo tarybos susirinkimas. 
Kariai, apsirengę šventiniais drabužiais, sėdėjo ratu ir la- 
bai pagarbiai rūkė šventąją pypkę. Paskui prasidėjo kal- 
bos. Moterys ir vaikai, gerbdami susirinkimą, turėjo lai- 
kytis atokiau. 

Taip darė ir Harka. 

Tačiau jo širdį vis graužė nerimas. Jis niekaip nega- 
lėjo pamiršti, kaip blyškiame berniuko veide blykstelėjo 
neapykanta. Kažin ką jis, nesuprasdamas dakotų kalbos, 
pagalvojo, kai įpykęs Matotaupa sviedė į upę auksą? 
Tikriausiai pamanė, kad vadas nenori išvaduoti jo tėvo! 
Ir koks planas tada gimė jo galvoje? Kur jis nuėjo, ne- 
ramių minčių ir abejonių genamas? 

Staiga Harka su siaubu pagalvojo: o jeigu Judoji Oda 
Garbiniuota Galva vėl nubėgo pas tėvą ir pas paunius ir 
ten papasakojo apie tą aukso gabaliuką, kurį matė pas 

dakotus? Juk vadas liepė nė žodžiu niekam apie jį ne- 
užsiminti! O kas gi užčiaups berniukui burną, jeigu jis 
ims apie tai pasakoti pauniams? .. 

Harka vėl nuėjo prie smėlėto upės krano, kur atsiti- 
ko visa ta nelaimė: jeigu nori atsekti pėdas, reikia pra- 
dėti nuo tos vietos, kur gali tiksliai jas atpažinti. Štai 
čia stovėjo Juodoji Oda Garbiniuota Galva, kai Harka 
paskutinį kartą jį matė. Drėgname smėlyje nesunku buvo 
atskirti berniuko pėdas, nors jis ir avėjo Harkos moka- 
sinais. Harka ilgai stovėjo toje vietoje, gerai įsidėmėjo 
pėdas, paskui vėl apsidairė. Tačiau ir žolė, ir smėlis ap- 
linkui buvo taip ištryptas berniukų, kad sunku buvo 
susigaudyti, kur nuėjo Juodoji Oda Garbiniuota Galva. 
Gal kartais prie brastos? Ir Harka pėda po pėdos ėmė 
tyrinėti krantą, nes, norint aptikti pėdsakus, reikia gerai 
tam atsidėti. 

Staiga kažkas priėjo prie Harkos. Berniukas buvo taip 
įsitraukęs į darbą, kad net krūptelėjo išsigandęs. Jis pa- 
kėlė galvą ir pamatė šalia Uinoną. 

— Ko tau čia reikia? — tarė jis nepatenkintas.— Tik 
sutrypsi man pėdsakus. 

— Nėra ko čia tau ieškoti, — tyliai, bet kažkaip išdi- 
džiai atsakė Uinona. Harka pirmą kartą išgirdo ją šitaip 
kalbant. Uinona buvo jaunesnė už Harką, bet mergaitės 
greičiau bręsta, ir Uinona jau nebebuvo vaikas. Sulysęs iš 
bado jos veidas atrodė sumoteriškėjęs ir įgavęs kažkokio 
orumo. Harka tik dabar tai pastebėjo. Jis nieko neatsakė 
seseriai, tik žiūrėjo į ją susigėdęs. 

— Harka, aš galiu tau pasakyti, kur dingo Juodoji 
Oda Garbiniuota Galva, — tarė ji ir nutilo. 

— Tik tu viena gali man tai pasakyti? — paklausė 
Harka. 

— Tik aš viena noriu tau pasakyti. 

— Tai sakyk.— Harka nusisuko, nes nenorėjo parody- 
ti seseriai, koks jis susijaudinęs. 

-— Aš pasakysiu tau, nors visi kiti tyli, nes taip mums 
liepė Havandšita. . I 

— Havandšita jums liepė? ..— Harkos balsas sudre- 
bėjo, bet Uinona ramiai pasakojo toliau: | 

— "Tų turi viską žinoti, Harka. Kai tėvas nusivedė tave 

į palapinę ir visi nulydėjo jus akimis, Juodoji Oda Gar- 
biniuota Galva staiga šoko į upę. Tai mačiau tik aš ir 
Havandšita. Berniukas panėrė, o kai iškilo iš vandens, 
Havandšita savo lazda mostelėjo jam, kviesdamas pas sa- 
ve. Berniukas labai bijojo burtininko. Baisiausiai išsigan- 
dęs, priplaukė jis prie kranto ir priėjo prie Havandšitos. 
Rankoje jis laikė tą blizgantį akmenį. Aš gerai mačiau, 
nors jis ir stengėsi jį paslėpti. 

Harka suraukė antakius ir ismeigė akis į seserį. 

— Kaipgi tai įmanoma? Tokia plati upė ir toks mažas 
akmenukas — kaipgi jis galėjo jį surasti? 

— Matyt, tai Havandšitos ir jo dvasių burtai — kitaip 
aš negaliu to paaiškinti. 

— O paskui — nesavu balsu paklausė Harka. 

— Paskui tą akmenį pasiėmė Havandšita. Tu juk 
pats girdėjai iš tėvo lūpų, kad tai piktas burtų akmuo — 
vadinasi, jo vieta burtininko palapinėje. 

— Uinona, o kas atsitiko berniukui? 

— Havandšita nusivedė jį į savo palapinę. Daugiau 
aš nieko nežinau. Gal jis paskirs jį savo padėjėju, o gal 
paaukos. 

Harka nieko neatsakė. Sesers žodžiai jį visiškai pri- 
bloškė. Tai štai kodėl net Četanas jam nieko nepasakojo 
apie tą nelemtą atsitikimą. Ką daro Havandšita su berniu- 
ku ir tuo užburtu akmeniu? Kodėl jis visiems uždraudė 
apie tai kalbėti? Negi dabar Uinona paklius į bėdą, kad, 
nepaisydama draudimo, viską jam išpasakojo? Ne, Harka 
niekam neišduos, kad sesuo pasitiki juo labiau negu bur- 
tininku. Nesakys netgi tėvui, jeigu tik Uinona pati jam 
neprisipažins. Netgi tėvui? Pagalvojus apie tai, Harką 
net šiurpas nukrėtė. Taip, tas aukso gabaliukas atnešė į 
stovyklą nelaimę. | 

Nebežinodamas nė ką manyti, Harka metė žvilgsnį į 
burtininko palapinę. Prieš pat jos angą, ant kartelės, tarp 
žvėrių kailių kabėjo macavakenas. Įdomu, kas dabar de- 
dasi viduje, kur sėdi užsidaręs su tamsiaodžiu jo draugu 
senasis burtininkas? Pro sunkias bizonų odos sienas ne- 
buvo girdėti jokio garso. 

Atėjo vakaras. Besileidžianti saulė skleidė savo auksi- 
nius spindulius virš praskaidrėjusio upės vandens įr veš- 

liai sužaliavusių pievų, kurios, paskutinėmis dienomis pa- 
sipuošusios margais žiedais, tiesiog traukte traukė akį. 
Ten, kur ganėsi arklių kaimenė, čiauškėjo savo vakarinę 
giesmę strazdai, ir gyvuliai, pajutę saulėlydį, vėsų vaka- 
ro vėją bei greitai slenkančias į rytus sutemas, liovėsi 
godžiai pešę žolę ir ėmė burtis į krūvą. 

Stovyklos aikštėje pasibaigė pasitarimas. Matotaupa 
tarė paskutinį žodį, ir karių ratas įširo. 

Havandšita nedalyvavo pasitarime. Tai buvo neįprasta 
ir visiems krito į akis. Jis tebebuvo savo palapinėje. Iš 
ten kartkarčiais pasigirsdavo šaižūs ir neaiškūs garsai, 
kurie, prasiveržę pro sunkias bizonų odos sienas, atrodė 
dar paslaptingesni ir nesuprantamesni. Havandšita kalbė- 
josi su dvasiomis. Nejaukūs garsai skraidė vakaro sute- 
mose. 

Kariai, užbaigę pasitarimą, nesiskirstė į savo palapi- 
nes, bet kartu su Matotaupa stoviniavo aikštėje. Be bur- 
tininko pritarimo jie negalėjo imtis jokių reikšmingesnių 
žygių ir laukė, kol Havandšita baigs kalbėtis su dvasio- 
mis ir išklausys jų prašymą. . 

Saulė pasislėpė už Uolinių kalnų, sužibo pirmosios 
žvaigždės. Patekėjo mėnulis. Kildamas aukštyn, jis užliejo 
prerijas savo dulsva bespalve šviesa. Tolumoj kaukė vil- 
kai, gąsdindami arklius. Lojo šuo. 

"Stovykla skendėjo tamsoje, ugnis palapinėse buvo rū- 
pestingai pridengta. 

Pagaliau Havandšita išėjo iš savo būsto. Matotaupa 
žvilgtelėjo į jį ir, supratęs, kad burtininkas sutinka su 
juo kalbėtis, priėjo artyn — pamažu, oriai iškėlęs erelio. 
plunksnomis papuoštą galvą. Šitokį papuošalą pasidaryti 
ne kiekvienas įstengia — reikia parodyti daug miklumo ir 
drąsos, nes sumedžioti erelį ne taip lengva. Harka matė, 
kaip didelės lygios plunksnos šmėkso Žžvaigždėto dangaus 
fone. Iš pagarbaus atstumo jis labai atidžiai stebėjo abie- 
jų reikšmingiausių ir įtakingiausių Lokės giminės vyrų 
susitikimą. Jie pradėjo šnekėtis ir šnekėjosi gana ilgai. 
Iš jų laikysenos ir judesių buvo galima spręsti, kad Ha- 
vandšita nepritaria pasitarimo rezultatams, o Matotaupa 
atkakliai gina karių priimtą sprendimą. Galų gale jie, at- 
rodo, susitarė. Pokalbis buvo baigtas. Katras iš jų nusilei- 

do, Harka nežinojo, tik matė, kaip tėvas pasišaukė Sau- 
lės Lietų, Senąją Antilopę ir dar tris įžymius karius, tarp 
jų ir savo tikrą brolį, ir ilgai su jais tarėsi. Paskui Seno- 
ji Antilopė, paprastai einantis šauklio pareigas, atsiskyrė 
nuo kitų ir paskelbė kariams dar kartą susirinkti. Visi 
berniukai jau buvo išsivaikščioję į savo palapines, todėl 
ir Harka, nenorėdamas išsiskirti iš kitų, nuėjo į tėvo tipi. 
Vakarienės vaikai gavo labai mažai, tačiau Harka, nors 
ir būdamas alkanas kaip vilkas, pusę savo davinio perlei- 
do jaunesniajam broliukui Harpstenai, kuris mažas labai 
sunkiai sirgo, todėl ir dabar buvo silpnesnės sveikatos 
negu Harka ir Uinona. Harka žiūrėjo į jį ir su užuojauta, 
ir su panieka. Jis jautė pareigą rūpintis juo ir mokyti vi- 
sų tų dalykų, kuriuos turėjo mokėti Jaunasis Šuo, bet kar- 
tu jam būdavo pikta, kai Harpstena, berniukams einant 
lenkčių arba mėtant akmenis, atsilikdavo nuo kitų. Tiesa, 
šaudyti jis gerai šaudė, o ir šiaip buvo gana vikrus. 

Kol Harpstena valgė jo uogų ir šaknelių dalį, Harka 
žiūrėjo į berniuką ir galvojo: reikėtų labiau paimti jį savo 
globon, kad bemiukas nepasiduotų Šonkos įtakai. 

Šonkos palapinėje nebuvo. 

Harka ėmė klausytis, kas dedasi kieme. Kadangi + visi 
buvo pasiruošę reikalui esant kuo greičiau išardyti pala- 
pines, tai ir didžiosios pasitarimų palapinės nestatė. Pasi- 
tarimai vyko lauke. Harka klausėsi ausis ištempęs, ir ret- 
karčiais jį pasiekdavo viena kita pokalbio nuotrupa. Ta- 
čiau tai, ką jis nugirdo, sukėlė jam didelį nerimą. k 

Antrasis pasitarimas baigėsi apie pusiaunaktį. Buvo su- 
rūkyta šventoji pypkė ir patvirtintas nutarimas, kurį da- 
bar visi turėjo besąlygiškai vykdyti. 

Vyrai išsiskirstė iš pasitarimų aikštės, Matotaupa taip 
pat nuėjo į savo palapinę. O Senoji Antilopė lauke pa- 
skelbė: moterys ir mergaitės tuoj pat turi surinkti palapi- 
nes. Lokės giminė naktį iškeliauja paupiu aukštyn, toliau 
nuo paunių. Čia pasilieka tik viena vienintelė palapinė — 
burtininko. Pasikalbėjęs su dvasiomis, Havandšita gavo 
uždavinį pasilikti čia ir melsti Didžiąją Pašlaptį, kad at- 
siųstų bizonų ir atitolintų pabaisą. Su savimi jis pasilieka 
tik palapinę, penkis arklius, priklausančius burtininko pa- 
lapinei, ir vieną padėjėją — Šonką. 

Harka du kartus išklausė šią žinią. Vadinasi, apie kokį 
nors apsirikimą negalėjo būti nė kalbos. 


Nieko nelaukdamos, moterys ėmė vykdyti įsakymą. 
Harka čia nelabai turėjo ką veikti, tad nuėjo prie kaime- 
nės pasiimti savo keršio ir atvesti tėvui arklio. Jis vengė 
susitikti su Četanu, nes nenorėjo savo vyresniojo draugo 
klausinėti, kas šiam buvo uždrausta kalbėti. Tačiau visą 
laiką jo galvoje sukosi viena mintis: kas atsitiko Juodajai 
Odai Garbiniuotai Galvai? 

Pirmasis vado palapinės uždangalas jau nuplazdėjo ne- 
pailstančiame vėjyje, visos palapinės buvo surinktos, iš 
karčių ir bizonų odų padaryti valkčiai, parvesti krovini- 
niai arkliai. Tai buvo įprastas pasiruošimo žygiui vaiz- 
das. Harka sustabdė arklį smėlėtoje upės pakrantėje, kur 
taip netikėtai nutrūko jo raštiškas pokalbis su Juodąja 
Oda Garbiniuota Galva. 

Jaunieji Šunys gerai žinojo, ką jiems daryti, prasidė- 
jus naujam kraustymuisi, ir Harka nesuko dėl jų galvos. 
Jis visą laiką nenuleido akių nuo burtininko palapinės, 
vienintelės likusios stovyklos vietoje, ir nuo karties prie- 
šais ją, kur tarp žvėrių kailių kabėjo macavakenas. 
Šmėkštelėjo Šonkos figūra. Būti burtininko padėjėju — di- 
delė garbė. Gal burtininkas ketina Šonką palikti savo įpė- 
diniu, o gal tik šiam kartui pasirinko jį padėjėju? Šito 
kol kas dar niekas nežinojo. Tačiau Harka jautė, kad visi 
stebisi senojo burtininko drąsa. Pasilikti su jaunu vyrukų 
plačiose prerijose priešo ir grasinančios pabaisos pašonė- 
je! Tai ne taip jau paprasta! 

Prie Harkos priėjo Četanas. 

— Keisti dalykai dedasi, — tarė jis savo jaunesniajam 
draugui.— Senieji sako, kad mus persekioja Juodųjų kal- 
nų olos burtai. | 

— Havandšita pats padarys didelius burtus, — atsakė 
Harka nepatenkintas, nenorėdamas per daug leistis su Če- 
tanu į kalbas. 

— Taip, tai jo žodžiai. Jis žada padaryti didelius bur- 
tus, ir tada ateis antilopės, kurias mes galėsime medžioti, 
mes sutiksime bizonus ir Arklių upelio pakrantėje links- 
mai šoksime, o pauniai mūsų daugiau nepersekios. 


7. Harka. Kelias tremtin 07 


— Taip, tai būtų iš tikrųjų dideli burtai — tarė Har- 
ka, —ir jeigu Havandšitai pasiseks juos padaryti, jis bus 
laikomas galingu burtininku. | 

Četanas klausiamai pasižiūrėjo į berniuką, nes pajuto 
jo žodžiuose kažkokią dviprasmybę, bet Harka jam dau- 
giau nieko neatsakė, tik paspaudė arklį ir nujojęs įsi- 
jungė greta Uinonos ir Untšidos į išsirikiavusią vilkstinę, 
kurios priešakyje jau stavėjo Matotaupa ir Saulės Lietus, 
spėjęs šiek tiek apsigydyti savo žaizdas. Berniukas net at- 
sigręžti neatsigręžė į Četaną. 


DIDIEJI BURTAI 


Visą naktį be sustojimo keliavo Lokės giminė Šiau- 
rinio Plato pakrante. Vanduo upėje buvo dar labiau nu- 
slūgęs, tyliai sruveno vaga, lygiame jo paviršiuje atsi- 
spindėjo mėnulis ir žvaigždės. Nakties dangus jau buvo 
padūmavęs, jaunoje žolėje liko aiškūs. pėdsakai. Uolinių 
kalnų grandinė, nusimetusi sniego kepures, jau nebebliz- 
gėjo taip kaip anksčiau, jos viršūnės dunksojo tamsoje, 
tik kur ne kur atskirtos viena nuo kitos dar žvilgančio 
ledo. Arkliai, gerai prisiėdę per dieną, ramiai žingsniavo 
pirmyn, o išbadėję, sulysę raiteliai įtemptai žvelgė į tam- 
są, klausydami įžūlaus kojotų skalijimo, neramaus grės- 
mingo šunų viaukšnojimo ir laukdami, ar neišgirs "kur 
kokio žvalgų ženklo. Tačiau aplinkui buvo ramu. Preri- 
jos skendėjo toje begalinėje tyloje, prie kurios Harka 
nuo mažų dienų buvo pripratęs ir mokėjo atskirti men- 
kiausią garsą. | 

Vaikai miegojo valkčiuose ir krūpčiojo, kai arklys su- 
šerdavo jiems uodega per veidą. Patys mažiausieji, ku- 
riuos Motinos nešiojosi maišuose ant nugaros, taip pat 
seniai jau buvo įmigę. Pavargę berniukai ir mergaitės siū- 
bavo ant arklių visiškai atsipalaidavę, nes jodinėti jie 
išmoksta nuo ketverių metų ir sėdėti ant arklio jiems yra 
tas pats, kaip ir bėgioti žolėje. Matotaupa ir Saulės Lietus 
žingsniavo vilkstinės priekyje, jų iečių smaigaliai juoda- 
vo žvaigždėto dangaus fone. 

 Nekaustyti arkliai patyliukais šlumsėjo per žolę. 
 Harkos nervai pamažu atsileido. Raminanti tyla, ilgos 
nakties valandos, kai jokie įvykiai neblaško dėmesio, lei- 
do jam susikaupti ir ramiai viską apgalvoti. | 

Burtininkas Havandšita pažadėjo didelius burtus — tai- 
kias dienas ir sėkmingą medžioklę. Harka dar nė karto 
nenutvėrė senojo burtininko meluojant. Tiesa, kartais dva- 
sios, su kuriomis Havandšita kalbėdavosi, būdavo nepa- 
kankamai galingos, pavyzdžiui, jis nepajėgė išgydyti ne- 
aiškios Baltojo Bizono ligos, bet sunkios Saulės Lietaus 
žaizdos, taip pat ir peiliu persmeigta Matotaupos koja 
gijo gerai. Be to, Havandšita puikiai pažinojo prerijas bei 
miškus ir labai tiksliai pasakė, kur galima rasti brastą. 
Jis buvo senas, išmintingas ir visų gerbiamas. Harka įvei- 
kė visas abejones ir nusprendė ramiai laukti, kada pasi- 
reikš tie Havandšitos burtai. Juk ir Matotaupa, ir Saulės 
Lietus, ir visi garbingi kariai pritarė burtininko sprendi- 
mui. Tai negi jis, berniukas, gali abejoti tarybos teisin- 
gumu. 

Tačiau visi tie svarstymai buvo ne kas kita, kaip sa- 
vęs apgaudinėjimas — širdies gilumoje abejonės ir toliau 
liko gyvos. Harka jautė, kad po tos nakties, kai tėvas jį 
nusivedė į Juodųjų kalnų olą, viskas apsivertė aukštyn 
kojom. Nuo to laiko atsitiko tiek visokių dalykų, kurių 
Harka nepajėgė gerai suprasti, tačiau burtininko autorite- 
tas ir tėvo nuomonė jau nebebuvo jam toks neliečiamas 
dalykas, kaip prieš kelias savaites. Berniukas jautė, kad 
su kažkuo atsisveikino, tik dar nežinojo, kad tai pasibai- 
gė jo vaikystė ir kad jis visai kitomis akimis pradėjo 
žiūrėti į gyvenimą ir į tuos įvykius, kurie dabar dedasi 
jo gimtajame krašte. Jis dar nepajėgė suprasti visų tų 
permainų, kurios jį traukte traukė į savo sūkurį, tačiau 
jam vis neišėjo iš galvos tėvo žodžiai, pasakyti apie tą 
nelemtą akmenį, kuris dabar buvo Havandšitos rankose. 
Jis negalėjo pamiršti ir nakties oloje bei nejaukaus įvy- 
kio prie povandeninio krioklio. Įdomu, kur dingo tas žmo- 
gus, kuris anuomet vos neįtraukė į prarają tėvo ir jo pa- 
ties? | . | 

Harka užgniaužė visas šias Mintis ir nusprendė ramiai, 
kaip ir dera dakotui, laukti pažadėtų burtų. 

Praėjo naktis. Rytuose sušvito žara, tekanti saulė -už- 
liejo savo šviesa kalvotas pievas, nušvietė upę ligi pat 
jos smėlėto dugno. Harka matė, kaip tyrame vandeny 
plauko žuvys, bet apie meškeriojimą dabar nebuvo ko ir 
galvoti. Matotaupa davė ženklą trumpam sustoti. Visi su- 
kalbėjo maldą, prašydami Didžiąją Paslaptį maisto ir tai- 
kos, paskui vilkstinė vėl pajudėjo. Žmones ir gyvulius 
jau kankino nuovargis, bet apsistoti poilsio nebuvo kada. 
Kūdikiai ant moterų nugarų prabudo ir vėl užmigo. Vai- 
kai valkčiuose trynėsi arklių uodegų sukapotus veidukus 
ir po truputį judėjo, tačiau nė vienas nesiskundė, nes ir 
patys Mažiausi žinojo — skųsies ar nesiskųsi, tas vis tiek 
nieko nepadės. 

Lokės giminė pasiekė pievas, nusidriekusias palei Uo- 
linius kalnus, kurie plyni, be medžių ir krūmų, stūksojo 
gairinami šiaurės ir pietų vėjų. Pavasario naktys prerijų 
plynaukštėje buvo dar gana šaltos, todėl švelni ryto sau- 
lės šiluma maloniai olostė sužvarbusius žmones. Gėlės 
kleistė savo žiedelius ir paskleidė aplink malonų aroma- 
tą. Iš savo slėptuvių išlindę vabzdžiai pradėjo skraidyti 
nuo žiedo prie žiedo. Kokia priešingybė — žmonės peral- 
kę ir nuvargę, o kupina gyvybės ir jėgos gamta švenčia 
savo atgimimo šventę. 

Nepaisydama nuovargio, Lokės giminė keliavo iki ge- 
rų priešpiečių. Pauniai, atrodo, visai nekreipė dėmesio, 
kad atsitraukė jų nekenčiami dakotai. 

Kai saulė pradėjo kaitinti įrudusias nugaras, Harka 
pastebėjo vilkstinės priekyje kai kurių permainų. Jis visą 
laiką jojo, stengdamasis neišleisti iš akių abiejų vadų — 
Matotaupos ir Saulės Lietaus. Dabar jis pamatė, kaip prie 
jų pribėgo vienas žvalgas. Abu vadai sustojo ir, pasirė- 
mę ant iečių, išklausė žvalgo pranešimą. Geriau įsižiūrė- 
jęs, Harka pamatė, kad tai Senoji Antilopė. Jis pranešė 
kažką svarbaus ir, sprendžiant iš Saulės Lietaus  Judesių — 
netgi kažką džiugaus. 

Matotaupa pasisuko į vilkstinę ir ranka davė ženklą 
laikytis tylos. Kas nori, gali nulipti nuo arklio ir pailsėti. 
Daugelis, visų pirma moterys ir vaikai, tučtuojau pasinau- 
dojo ta proga. Tačiau Harka nenorėjo išsiduoti, koks jis 
pavargęs, ir pasiliko ant arklio, tik atleido pavadžius, duo- 

damas jam paėsti. Atsigręžęs pamatė, kad ir Jaunieji Šu- 
nys pasekė jo pavyzdžiu. 

Tuo tarpu Matotaupa ženklais perdavė kariams ypa- 
tingus įsakymus, kuriuos. visi vilkstinėje suprato. Žmonių 
akys sublizgėjo, lūpos pradėjo šypsotis, ir ne vienas dabar 
su palengvėjimu atsiduso. 

Pasirodė laimikis. Visa kaimenė antilopių! 

Harka nesitvėrė savam kaily ir apgailestavo, kad jam 
tik vienuolika metų. O kad ir jis galėtų eiti į medžioklę! 
Jis žiūrėjo į karius, kurie su lankais ant pečių, su saido- 
kais ant nugarų ar su strėlėmis rankoje be garso skubėjo 
prie vado ir, išklausę jo įsakymus, išsiskirstė prerijų 10- 
melėse. Iš čia, kur stovėjo vilkstinė, antilopių nebuvo 
matyti. 

Lokės giminė, rodos, vėl atsidūrė savo gimtosiose vie- 
tose. Tokiose vešliose pievose vyrai, moterys ir vaikai ne- 
mirs iš bado, čia žvėrys dar neišnyko, ir dvasių žodžiai, 
kuriuos girdėjo burtininkas, pradeda pildytis! 

Harkai nebuvo kada žiūrėti, kaip nušvito sulysęs Ui- 
nonos veidas, koks susitelkęs atrodė Harpstena, su kokiu 
susidomėjimu ir kartu ramybe laukė naujų įvykių Unt- 
šida. Visas jo dėmesys dabar buvo sutelktas į medžiok- 
lę — bene pamatys ir jis kur kokį medžiotoją ar bėgantį 
žvėrį. O kad jam kuris nors karys leistų nuslinkti ant 
kalvelės ir pasižiūrėti, kas ten darosi! Taip begalvodamas, 
Harka nė pats nepajuto, kaip dirstelėjo į Četaną, į kurį 
nuo to laiko, kai atsitiko ta istorija su Juodąja Oda Gar- 
biniuota Galva, nesiteikdavo nė iš tolo pažvelgti. Tuo me- 
tu ir Četanas kaip tik žiūrėjo į Harką. Pajutę, kad abu 
pastebėjo viens kito žvilgsnį, berniukai susigėdę nu- 
leido akis. 

Tačiau Četanas, būdamas vyresnis, suprato, kad reikia 
kaip nors gelbėtis iš keblios padėties. Jis nusliuogė nuo 
arklio, numetė pavadžius Harpstenai ir pamojo Harkai. 
Šis vienu šuoliu atsidūrė šalia draugo. Četanas parkrito 
ant žemės ir su lanku ir strėle rankoje nušliaužė ant kal- 
velės. Harka be žodžių pasekė jo pavyzdžiu. Ten žolėje 
jau gulėjo daugiau jaunuolių, kurie kaip ir Četanas pri- 
klausė Raudonųjų Plunksnų sąjungai. Tai buvo būsimieji 
kariai, kurie, kai tik pasižymės kovoje, bus priimti į Rau- 

donųjų Elnių sąjungą. Harka jautėsi labai išaukštintas, kad 
Četanas jį, berniuką, pasišaukė prie Raudonųjų Plunksnų, 
ir džiugiai plakančia širdimi gulėjo kartu su kitais pasi- 
slėpęs žolėje ant kalvelės. Dangus buvo žydras, oras toks 
skaidrus ir permatomas, koks būna tik pavasario dieno- 
mis. Viskas aplinkui buvo gerai matyti, ir Harka kartu 
su kitais toli vakaruose vienoje pievos atšlaitėje įžiūrėjo 
mažyčius taškelius. Tai buvo ramiai besiganančios anti- 
lopės. 

" Jaunuoliai gulėjo kaip negyvi, įsmeigę akis tik į vieną 
puse, kad nepražiopsotų nė menkiausios smulkmenos. 
Tuoj tuoj vyrai prišliauš prie kaimenės ir puls antilopes. 
Jeigu tik jos iš anksto nepastebės medžiotojų, laimikis 
bus tikrai geras. Ę 

Pagaliau! | 

„ Harka pamatė, kaip priekyje sujudėjo mažyčiai taške- 
liai. Viena antilopė pašoko aukštyn ir krito žemėn. Grei- 
čiausiai tai buvo kaimenės vadovas, ir strėlė pataikė jam 
tiesiai į širdį. Dar nebuvo girdėti nei šauksmo, -nei riks- 
mo — apskritai jokio garso. Tačiau mažyčiai taškeliai su- 
judo sukruto, ir kaimenė pasileido bėgti. Kartu Harka pa- 
matė, kaip kokios trys dešimtys antilopių paliko gulėti 
žolėje, pakirstos pasislėpusių medžiotojų strėlių. 

Dabar nuaidėjo ir pirmieji džiaugsmo šūksniai. Įsiklau- 
sęs į tuos šūksnius ir girdėdamas, kaip dunda žemė po 
bėgančių antilopių ir besivejančių medžiotojų kojomis, 
Harka suprato visą medžioklės planą. Vyrai apėjo kai- 
menę iš vakarų pusės ir ginė ją dabar upės ir stovyklos 
link. Jaunuoliai iš Raudonųjų Plunksnų sąjungos pakėlė 
galvas, kiekvienas paėmė po strėlę ir įtempė lanką. Har- 
ka taip pat pasekė jų pavyzdžiu. Antilopės lėkė kaip vė- 
jas. Štai už kokių dviejų šimtų metrų pasirodė antilopės 
galva. Četanas paleido strėlę, bet buvo neaišku — pataikė 
ar ne. Galva vėl pradingo. Jaunuoliai ir dabar gulėjo ty- 
liai, norėdami prisileisti bėgančias antilopes arčiau. 

Ir štai jos jau čia pat! Už kokio šimto metrų pasirodė 
dvi kaip vėjas lekiančios antilopės. Harka iššovė kartu su 
Četanu ir dar dviem kitais jaunuoliais. Viena antilopė 
pargriuvo ir nusirito kalvos atšlaite. Kitos, atrodo, strėlė 

nepalietė, ji apsigręžė ir dingo jauniesiems medžiotojams 
iš akių. 

Tuo tarpu keli vyrai, likę su moterimis ir vaikais, už- 
šoko ant arklių ir ėmė vytis atskiras antilopes. Kaimenė 
iškriko į visas puses: 

Jaunuoliai dabar taip pat pakilo iš savo vietų ir kaip 
kas išmanydamas stengėsi prisidėti prie medžioklės. Har- 
ka nubėgo nuo kalvos ir paupiu pasileido į tą pusę, iš 
kur atkeliavo jų vilkstinė. Jam pasirodė, kad tėn toli, 
paupy, sujudėjo kažkoks taškelis — tikriausiai antilopė. 
Ir, regis, į tą pusę nepasuko nė vienas raitelis, nė vienas 
jaunuolis. Viltis, kad pačiam vienam pasiseks nušauti an- 
tilopę, tartum suteikė jam sparnus — jis lėkė kaip vėjas, 
bet kartu ir atsargiai, kad nepabaidytų žvėrelio. Kartą 
net užbėgo į aukštesnę vietą ir, parkritęs į žolę, pažvelgė 
žemyn. Čia jis nustebęs pamatė, kad antilopė tebėra be- 
veik toje pačioje vietoje kaip ir pirma. Rodos, ji nė ne- 
ketino sprukti. Harka apsidžiaugė — štai ir išsipildys jo 
viltis: jis vienas nušaus antilopę. Bet tuoj pat jo džiaugs- 
mą aptemdė kita mintis: jeigu antilopė nebėga, tai gal 
ji sužeista, ir tada medžioklės sėkme reikės dalintis su 
kažkuo kitu. 

Valandėlę pagalvojęs, Harka nusprendė veikti kiek ki- 
taip: patyliukais prisėlins kiek arčiau ir pasižiūrės, kaip 
ten iš tikrųjų yra. 


Pasiekęs pakrantę, berniukas atsigulė ir, pažvelgęs že- 
myn į upės įlinkį, pamatė netikėtą vaizdą. Kitame upės 
krante, tarsi ko laukdamos, stovėjo trys antilopės, tarp 
jų — vienas jaunas patinas. Kaip didingai jis laikė iškėlęs 
smailius ragus, kaip žvitriai žvelgė jo akys, kokios eiklios 
buvo jo lieknos kojos — tikras jėgos ir grakštumo įsikū- 
nijimas! Greičiausiai tai buvo naujasis kaimenės vadovas. 
Pažvelgęs į šį upės krantą, Harka suprato, ko laukia tie 
trys žvėreliai anapus upės: čia stovėjo drebėdama viena 
antilopė prie savo jauniklio, kuris niekaip nedrįso bristi 
į vandenį. Upė toje vietoje buvo gili ir srauni. Harka 
įsidėjo į lanką strėlę, bet nešovė, vis dar laukė. 

Jaunasis patinas, matyt, pajutęs pavojų, pauostė orą ir 
vienu šuoliu dingo pakrantės kalvose, o paskui jį ir kitos 
dvi antilopės. Tik patelė su savo jaunikliu liko šiapus 

upės. Išsigandusi motina vis viliojo jauniklį į vandenį: 
laižė jį, stūmė prie kranto, bet mažylis vis nedrįso šokti 
į upę. 

Laimikis buvo tiesiog rankose! Tačiau Harka nesiryžo 
šauti. Nei iš šio, nei iš to jam dingtelėjo galvon sena is- 
torija, kurią kadaise prie ugniakuro jam ir kitiems vai- 
kams pasakojo Untšida,— istorija apie akmeninį berniuką, 
kurio kūnas buvo kietas kaip akmuo ir niekas jo negalėjo 
sužeisti. Jis pats pakirsdavo savo strėle, ką tik panorėda- 
vo. Vieną dieną jis aptiko miško pievelėje antilopę su 
jaunikliu ir nušovė — jis šaudė viską, ką tik pasiekdavo 
jo strėlė. Bet galų gale jis pats pavirto akmeniu ir nugar- 
mėjo į klampynę — susilaukė bausmės už tūkstančius tų 
žvėrelių, kuriuos nušovė, piktnaudžiaudamas savo galia. 

Harka vis dar delsė. Antilopė kaip įmanydama viliojo 
savo mažylį. Kažkur tolumoj nuaidėjo džiaugsmingi šūks- 
niai — tai medžiotojai. džiaugėsi gausiu laimikiu. 

Harka įsidėjo strėlę į saidoką, kabantį ant peties, ir 
atsistojęs pamažu patraukė žvėrelių link. Dabar atsitiko 
tai, ko. Harka ir tikėjosi. Pabūgęs Žmogaus, jauniklis pa- 
kluso motinos raginimams ir įšoko į vandenį. 

Srovė nunešė juos toli į šoną, bet abu sveiki išlipo 
į kitą krantą ir kaip vėjas nurūko į tą pusę, kur neseniai 
tarp kalvų dingo Jaunasis patinas su savo dviem palydo- 
vėmis. 

„Harka valandėlę dar žiūrėjo į aną pusę, paskui apsi- 
suko ir nužingsniavo ieškoti savo būrio. 

Taip, dabar jis negalės pasigirti vienas nušovęs anti- 
lopę. Neturės ir antilopės kailio, neliaupsins jo dabar nei 
medžiotojai, nei Jaunieji Šunys. Apie savo nuotykį ge- 
rTiau niekam nepasakos. Paunis nušovė macavakenu jo 
motiną, o jis išgelbėjo antilopei jauniklį ir nenušovė jau- 
nikliui motinos. Nepasielgė kaip tas akmeninis berniukas, 
piktnaudžiaujantis savo galia. Lokės giminė ir taip užtek- 
tinai prisimedžiojo antilopių. 

Harka buvo patenkintas susitikimu su antilope ir džiau- 
gėsi, kad niekas daugiau apie tai nežino. 


Stovykloje aidėjo džiaugsmingi medžiotojų šūksniai, 
zujo vyrai, moterys ir vaikai. Motėrys jau stovėjo su kro- 
vininiais arkliais, kuriems ant nugaros dar tebebuvo pri- 

tvirtinti valkčiai, — ruošėsi parsigabenti laimikį. Mergaitės 
krovė ant savo arklių odines antklodes ir virves iš bizo- 
no žarnų, kad būtų galima vietoje supakuoti mėsą. Šu- 
nys, nujausdami, kad ir jie galės gerai pasisotinti atlie- 
komis, linksmai zujo aplinkui. 

Harka prisijungė prie grupelės karių ir jaunuolių, ku- 
rie, Matotaupos vadovaujami, nujojo apžiūrėti laimikio. 
Prie kiekvienos antilopės jie sustodavo ir pagal įsmigu- 
sias strėles nustatydavo, kuris iš medžiotojų ją nušovė. 
Mat kiekvieno kario strėlės buvo kitokios spalvos, kitaip 
išdrožinėtos ir nudažytos, todėl šaulį nesunku buvo nu- 
statyti. Antilopės, pakirstos pirmųjų šūvių, gulėjo netoli 
viena kitos. Mat tada jos dar ganėsi, nenujausdamos pa- 
vojaus, medžiotojai galėjo ramiai prisitaikyti, ir kiekvie- 
nas jų šūvis buvo mirtinas. Bet kai jos pasileido bėgti, čia 
jau medžioklės sėkmė priklausė nuo medžiotojo miklumo, 
sumanumo ir arklio greičio. Matotaupai pasisekė nušauti 
dar tris antilopes, visas taikliu mirtinu šūviu, tai buvo 
didžiausias šios dienos laimikis. Kai grupelė prijojo prie 
antilopės, į kurią vienu metu šovė Harka su Četanu ir 
dar du vaikinai, Harka taip cusijaudino, kad net nedrįso 
pažvelgti į gulinčią auką. Bet kai pagaliau susivaldęs pa- 
sižiūrėjo, pamatė įsmigusias keturias strėles: vieną šlau- 
nyje — toji buvo ne Harkos,— antrą nugaroje — ne, toji 
taip pat ne jo,— trečią ir ketvirtą kakle. Šitos buvo jo ir 
Četano. 

Harkos veidas spindėjo iš džiaugsmo. Četanas taip pat 
nusišypsojo ir ištraukė abi medžioklines strėles. Jos buvo 
be užkarpų. Četanas atidavė Harkai jo strėlę ir pasakė: 

— Mano jaunasis brolis gerai pataikė. Aš atiduodu 
jam odą ir ragus. Mūsų strėlės lėkė kartu kaip seserys. 
Dabar aš esu Raudonųjų Plunksnų vadas, bet kai tik tap- 
siu kariu ir Raudonuoju Elniu, Harka Kietasis Akmuo 
Nakties Akis Vilko Nugalėtojas stos į mano vietą ir bus 
Raudonųjų Plunksnų vadas. Aš pasakiau, hau! | 

Matotaupa pritardamas linktelėjo. Jis buvo patenkin- 
tas savo sūnumi. i 

Išaiškinę, kas nušovė kurią antilopę, vyrai, jaunuo- 
liai ir didesnieji berniukai nulupo žvėrelius ir sukapojo. 
Moterys išmetė vidurius alkaniems šunims, mėsą sukapo- 

jo, o smegenis, kepenis, plaučius, širdis ir skrandžius nu- 
sinešė į stovyklą. Ten jau kūrenosi ugnis, rūpestingai ap- 
dangstyta bizonų odomis, kad į šalis nesklistų dūmai ir 
kepamos mėsos kvapas. Harkos nosį netrukus pasiekė pa- 
sakiškas skrudančių kepenų ir smegenų aromatas, O po 
kiek laiko jis kartu su broliuku ir sesute jau šveitė pie- 
velėje prie upės skanią šviežieną. Po daugelio savaičių 
badavimo tai buvo pirmieji pietūs, kada kiekvienas galėjo 
iki soties prisivalgyti. 

Stiprindamiesi visi galvojo tą patį: nelaimės dienos 
pasibaigė, pagaliau nusišypsojo laimė, didieji burtai įvy- 
ko — Havandšita savo darbą išmano. 

Pasistiprinę vyrai, moterys ir vaikai patenkinti išsi- 
skirstė į palapines miegoti. 

„Juodoji. Oda Garbiniuota Galva! — pagalvojo Harka, 
vos tik sudėjęs: akis.— Tikėkimės, kad viskas gerai baig- 
sis ir vieną dieną aš išvysiu tave, nepažįstamasis, gyvą ir 
sveiką.“ 


Sekančios dienos buvo nelabai įtemptos. Nuo ryto ligi 
vakaro jie nukeliaudavo apie penkiasdešimt kilometrų. 
Nutekėjus polaidžio vandeniui, upė tose vietose buvo sek- 
li, ir Lokės giminė, vyrų tarybai nusprendus, vėl persikė- 
lė į pietinį krantą. 

Taip jie traukė vis tolyn ir tolyn į pietus, kol vieną 
rytą prieš akis atsivėrė kelionės tikslas — krūmokšniais 
apaugusi pieva viename Arklių upelio vingyje. Geresnės 
vietos vasaros stovyklai, rodos, ir būti negalėjo. Upelio 
vaga iš abiejų pusių buvo kiek suspausta nedidelių kal- 
velių, tad, iš visko sprendžiant, čia net karščiausiais va- 
saros mėnesiais neturėjo trūkti vandens. Ten, kur upelis 
suko į šiaurę, augo krūmokšniai ir net keli guotai lieknų 
medžių, o vidury to miškelio buvo laukymė, pakankamai 
erdvi pasistatyti palapinėms, apsaugota nuo vėjų ir nuo 
priešo akių. Visi apsidžiaugė, suradę tokią patogią vietą, 
ir, linksmai šūkaudami, sugužėjo į pievą. Akies mirksniu 
nuo arklių buvo nuimtas krovinys, pastatytos palapinės, 
ištiestos antklodės, užkurti ugniakurai ir užkaisti puodai. 
Vado nurodymu iškilo ir pasitarimų palapinė. Ten kariai 
nunešė ir išduobtą medžio kamieną su amžinai rusenan- 
čia šventąja ugnimi, kuri visur lydėjo Lokės giminę. Vie- 

ta, kur turėjo stovėti burtininko tipi, kol kas liko tuščia. 
Priešais vado palapinę buvo įtaisyta kartis su trofėjais, 
prie jos pririštas ir jo eikliausias mustangas. Šunys kaip- 
mat išsisklaidė po miškelį, arkliai pradėjo pešti žolę, kuri 
čia buvo gana vešli. 

Vakaruose dunksojo Uolinių kalnų grandinė, pasakiš- 
kai nužerta besileidžiančios saulės spindulių. Pasiilgęs ra- 
mybės, džiaugsmų, žaidimų ir medžioklės, Harka tylus 
įžengė į savo naująją buveinę. 

Upelyje buvo dvi gilesnės vietos, viena aukščiau, kita 
žemiau vingio. Pirmoji buvo paskirta maudytis moterims, 
antroji — vyrams. Moterys ir mergaitės tuoj išskubėjo 
parsinešti į palapines vandens. Harka su Jaunaisiais Šu- 
nimis taip pat nubėgo prie upelio — dabar jie vėl galės 
plaukyti kiek širdis geidžia, nardyti ir taškytis, krėsti 
pokštus po vandeniu ir virš vandens. Ligi soties prisi- 
maudę, pagaliau visi išlipo ant kranto, prunkštaudami, 
juokdamiesi įsitrynė lokio taukais ir, sužibus pirmosioms 
žvaigždėms, sugrįžo į palapines, iš kurių jau sklido ska- 
nus kepsnio kvapas. Kol berniukai valgė, lauke aidėjo 
švelni vamzdelių melodija — grojo Raudonosios Plunks- 
nos. 

Taip prabėgo trys dienos, Harka ir jo draugai turėjo 
daug darbo. Jie išvaikščiojo visą apylinkę, dažnai užsuk- 
davo pas žvalgus ir kartu su jais dairydavosi, ar nepa- 
matys tolumoj kokio įtartino ženklo, žaisdavo su prerijų 
šunimis, mažiukais gudriais nusipenėjusiais graužikais, ku- 
rie gyveno urvuose ir, pajutę pavojų, švilpdami spruk- 
davo į savo slėptuves. 

Negandų metas pasibaigė, ir Harka, kaip ir visi kai- 
melio gyventojai, žiūrėjo į ateitį su viltimi ir pasitikėji- 
mu. Tiesa, kartais jis prisimindavo motiną, ypač vakarais 
palapinėje, ir apgailestaudavo, kad ji nesulaukė tos 
džiaugsmo valandos. Tačiau laikas gydė širdies žaizdas, 
ir jo Mintys jau nebebuvo tokios liūdnos ir skausmingos. 
Šonkos palapinėje nebuvo, jis liko toli toli su burtinin- 
ku. Šešoka beveik niekur nesikišo, ir berniukas jos. be- 
veik nė nepastebėdavo, tad viskas plaukė sena vaga. 

+ Gyvenimas vėl buvo gražus, didieji burtai iš tikrųjų 
pakreipė viską į gerąją pusę. O jeigu pagaliau pasirodytų 

bizonai, tai ko daugiau ir bereikėtų! Gerai buvo ir antilo- 
pės, ir kiti smulkūs žvėreliai, bet. jų mėsa visą žiemą 
neprasimaitinsi. Pavasaris, vasara ir ruduo turi atnešti 
stambų laimikį, kurio užtektų ilgam. 


Bet kol kas visi buvo sotūs, paunių niekur arti nesi- 
matė, tad galima buvo ir palaukti. Juk bizonai vis tiek 
kada nors pasirodys! 


Todėl niekas per daug nenustebo, kai po savaitės į sto- 
vyklą atlėkė Žvalgai, išsiųsti toli į pietų pusę, ir pranešė 
pamatę artėjančią bizonų kaimenę. 

Sujudo sukruto visa stovykla. Berniukai, vyresni kaip 
keturiolikos metų, turėjo dalyvauti medžioklėje. Vadinasi, 
ir Četanas. 


Netgi Četano tėvas Saulės Lietus, kurio petys dar ne- 
buvo gerai sugijęs ir kuriam visi patarė nedalyvauti me- 
džioklėje, nieko nepaisydamas, užsėdo ant mustango ir 
ėmė rikiuoti saidoke strėles. 

Medžiotojai pasirinko mustangus, kaip tik tinkamus 
tokiai nutrūktgalviškai medžioklei, drąsius ir patikimus. 
Kaip ir paprastai, ruošdamiesi bizonų medžioklei, vyrai 
nusimetė visus drabužius, kad galėtų laisviau judėti. Pri- 
sikišo pilnus saidokus strėlių. Lanką ir po vieną strėlę pir- 
majam šūviui kiekvienas pasiėmė į ranką. Arkliai tiesiog 
nenustygo vietoje, ir, vos tik medžiotojai ant jų užšoko, 
tuoj ilga virtinė, Matotaupos vadovaujama, nušuoliavo 
į pietų pusę. 

Harka žiūrėjo į visa tai, ir jo širdis smarkiai plakė. 
Dabar jis gulėjo ant kalvelės ir lydėjo akimis tolstančius 
medžiotojus. Šalia jo susirinko visas Jaunųjų Šunų bū- 
IYS. Uu 
Beveik visą valandą išgulėjo berniukai žolėje, nekant- 
riai įsmeigę akis į prerijas. Pagaliau tolumoj pasigirdo 
dundėjimas. Virpėdami iš susijaudinimo, berniukai pridė- 
jo ausį prie žemės. Kiek jų galėjo būti, tų bizonų, kad 
sklido toks galingas dundėjimas? Tikriausiai keli šimtai! 
Triukšmas vis artėjo, vis augo, ir štai pietuose virš 1e- 
kiančios kaimenės pasirodė dulkių debesys. Bizonai, bizo- 
nai! Ir nors tai buvo neįmanoma, bet berniukams pasi- 
rodė, kad jie jau girdi medžiotojų riksmus ir griausmingą 

galvijų maurojimą. Pajutęs gresiantį pavojų ir vado atsa- 
komybę, Harka sušuko Jauniesiems Šunims: 

— Šalin iš čia! Šalin! Jie lekia tiesiai ant mūsų, jie 
sutryps mus ir mūsų palapines! Prie arklių, ant arklių! 

Berniukai pasileido nuo kalvos miškelio link. 

Atbėge prie arklių, jie pamatė, kas dedasi stovykloje. 
Baisiausiai skubėdami, moterys, vaikai ir seniai ardė pala- 
pines; paprastai tą darbą atlikdavo tik moterys, bet dabar 
plušėjo kiekvienas, kas tik pajėgė pajudinti rankas. Vieni 
glėby, kiti ant pečių, treti ant krovininių arklių tempė į 
kitą upės krantą palapines, trofėjus, indus ir mažus, dar 
nemokančius vaikščioti vaikus. 

— Nepalikit mustangų! — sušuko Untšida Harkai ir ki- 
tiems Jauniesiems Šunims. 

Berniukai tuoj puolė vykdyti jos įsakymo. Išpančioti 
arklių jau nebebuvo kada, tad jie išsitraukė peilius ir nu- 
pjaustė pančius. Paskui visi šoko ant arklių. Harka pasi- 
rinko ne savo keršį, bet antrąjį tėvo mMedžioklinį arklį. 
Kiekvienas berniukas pastvėrė už pavadžių po tris ketu- 
ris išsigandusius mustangus ir nusitempė per upelį. Arklių 
karčiai plaikstėsi vėjyje, nuo besispyriojančių gyvulių 
tiško vandens purslai, ir vis labiau artėjo didžiulis dulkių 
debesys ir griausmingas dundėjimas. Persikėlę per upelį, 
moterys ir vyrai nesustojo, bet, baisiausiai skubėdami, 
traukė su savo manta ir vaikais tolyn į vakarus, bijodami, 
kad artėjanti bizonų kaimenė jų nesutryptų. Jaunieji Šu- 
nys jojo vilkstinės gale, o paskutinis — Harka Nakties 
Akis Kietasis Akmuo Vilko Nugalėtojas. Jis jau buvo ap- 
sisprendes, ką darys, jeigu moterims ir vaikams iškils pa- 
vojus: Jaunieji Šunys rėkdami pamėgins išgąsdinti nuo 
medžio*'ojų bėgančius bizonus ir nukreipti juos į kitą pu- 
sę. Ar jiems tas pasiseks, tai jau kitas klausimas. Tačiau 
Jaunieji Šunys žinojo Harkos planą ir buvo pasiryžę kar- 
tu su savo vadu padaryti viską, kas įmanoma. 

Bizonai artėjo. Harka su savo draugais negalėjo įžiū- 
rėti atskirų galvijų, jie matė tik dulkių debesį ir jo prie- 
kyje tamsią liūlančią pašėlusiu greičiu lekiančių kūnų 
masę. Iš to debesio sklido medžioklės riksmas. Matyt, drą- 
sieji medžiotojai buvo įsimaišę į bizonų kaimene. Harkos 
arklys, išgirdęs tuos garsus, baisiausiai sunerimo. Mat jis 

buvo pripratęs, nuskambėjus medžiotojų šūksniams, lėkti 
kiek tik kojos neša. Harka vos įstengė jį suvaldyti, o 
pavadžių paimti negalėjo, nes abiejose rankose laikė, po 
du arklius. Puslaukinis gyvulys muistėsi ir stojo piestu. 
Bet 'ne taip lengva buvo Harką numesti. Jis suspaudė 
arklio šonus šlaunimis ir tvirtai laikėsi ant nugaros. Ta- 
o gal jis per daug ir nesistengė. Kai paskendusi dulkėse 
kaimenė įsiveržė į pakrantės krūmus, kai po jos kojomis 
kaip šipuliai subraškėjo medelių kamienai, kai dulkių jū- 
roje sumirguliavo tamsiai rudos gauruotos nugaros ir aky- 
se pasivaideno milžiniška raguota bizono galva, berniu- 
kas nė pats nepajuto, kaip paleido visus keturis arklius ir, 
iš visos gerklės rėkdamas, pasidavė prityrusio medžiokli- 
nio arklio nešamas. 

Dabar jis nebegirdėjo Jaunųjų Šunų riksmo, nieko ne- 
galvojo, tik jautė, kad arklys lekia šuoliais, o aplink jį — 
dulkės ir bizonai, bizonai, bizonai! Berniukas nebežinojo, 
į kurią pusę neša jį arklys, nesuprato ir jo gudrumų, kai 
šis stengėsi prisigretinti prie kokio bizono, sudarydamas 
progą raiteliui šauti. Bet Harka nė negalvojo apie šau- 
dymą, nors ir laikė rankoje lanką. Jam tik rūpėjo, kaip 
išsilaikyti ant arklio, nes jeigu nukristų, tada jau baigta — 
bizonai jį kaip mat sųtryptų. Kanopų dundėjimas, medžio- 
tojų ir jo paties riksmas, susiliejęs į vientisą triukšmą, 
tiesiog spengė ausis. 

Taip jis lėkė gana ilgai, kol pagaliau vėl atsitokėjo. 
Dulkių debesys atrodė praretėjęs. Staiga Harka prisiminė 
turįs mMedžioklinį ginklą, ir kadangi arklys dabar lyg ir 
ne taip smarkiai šuoliavo, o aplink nesimatė grėsmingai 
besigrūdančių rudų nugarų, jis tuoj įsidėjo strėlę ir įtem- 
pė lanką. Štai visai šalimais pasirodė rudaplaukis bizo- 
nas! Harka paleido strėlę. Tuoj išsitraukė kitą ir vėl įsi- 
dėjo į lanką. Tačiau dulkės dar buvo gana tirštos ir lipdė 
jam akis. Jis vėl paleido strėlę. Nevaldomas arklys nešė 
jį vis tolyn ir tolyn, o jis vis šaudė ir šaudė lyg patra- 
kęs — dar vieną strėlę ir dar vieną. Arklys lėkė šuoliais, 
o Harka rėkė kimių balsu, kol dulkės visiškai užgniaužė 
jam gerklę, ir vis šaudė, šaudė, kol saidoke nebeliko nė 
vienos strėlės. Arklys sulėtino spartą. 

Staiga aplink „viskas nušvito. Dulkių debesys nusirito 
į šiaurę. Dangus buvo mėlynas. Švietė saulė, žerdama sa- 
vo spindulius ant ištrypto, dulkino lauko. Umai mustan- 
gas sustojo. Jam iš nasrų dribo putos, plastėjo paslėpsniai, 
Oo prakaituota nugara buvo ištisas dulkių luobas. Ir štai 
dabar pailsęs berniukas su užkritusiais ant prakaituotos 
kaktos plaukais pamatė priešais save bizoną, įsmeigusį į 
jaunąjį raitelį krauju pasruvusias akis. Valandėlę arklys 
stovėjo kaip įbestas, bizonas taip pat nejudėjo. Harka ne- 
nuleido akių nuo to juodai rudo milžino. Pirmą kartą sa- 
vo gyvenime jis susidūrė akis į akį su gyvulių, kuris, — 
žinoma, nebegyvas, — jam ir visai jo giminei buvo ir pa- 
lapinė, ir maistas, ir visas gyvenimas. Bizono nugara bu- 
vo prismaigstyta strėlių, ir nors Harka nieko nesusigau- 
dė, tačiau, vos metęs žvilgsnį, suprato, kad tai jo paties 
strėlės. Visos jo strėlės smygsojo toje rudoje nugaroje, o 
bizonas buvo gyvas ir tarsi tyčiodamasis, spoksojo į me- 
džiotoją. 

Ką daryti? 

Apsisukti ir leistis bėgti? O jeigu bizonas šoks vytis 
ir, nors suvarstytas strėlių, pasirodys greitesnis už nuilsu- 
sį arklįė Paspausti arklį ir su riksmu šokti ant šito galiū- 
no? Gal bizonas išsigąs ir ims bėgti? Galbūt. 


Persekioti bizonus ne toks jau paprastas reikalas. 


Harka spustelėjo arkliui šonus, duodamas jam ženklą, 
kad reikia kažką daryti. Mustangas pats žinos, kaip jam 
geriau pasielgti! 

"Ir mustangas žinojo. 

Staiga jis sprygo į šalį ir netikėtai vikriai šoktelėjo 
kelis kartus į dešinę ir į kairę. Bizonas nepasitikėdamas 
pamažu pasuko į jį galvą ir pajudino iškeltą uodegos ga- 
lą. Harka leido arkliui daryti, ką tik jis nori, tik tvirčiau 
prigludo prie kaklo, kad nenukristų žemėn, — ir labai ge- 
rai, nes dabar mustangas pasispyrė ir nepaprastai drąsiu 
šuoliu peršoko per strėlių prismaigstytą bizoną ir nušuo- 
liavo plačia lyguma. 

Harka nė pats nepajuto, kaip mėšlungiška šypsena iš- 
kreipė jo veidą. Jis šypsojosi, patenkintas arklio protin- 
gumu ir džiaugdamasis, kad išsigelbėjo iš pavojaus, šyp- 

sojosi iš savo kvailo šaudymo ir iš to tuzino strėlių, -su- 
smigusių į vieno bizono nugarą. | 

Dulkių debesys išsisklaidė, atsigręžęs Harka pamatė 
bizoną, kuris: dabar ramiai vijosi tolstančią kaimenę. 

Harka, ištrūkęs iš pavojaus, jojo į stovyklą — kiek- 
vienas traukė ten, kur buvo jo vieta. Berniukas ir dabar 
visiškai pasikliovė mustangu, kuris, vadovaudamasis ne- 
klystančiu instinktu, greitai surado savo kaimenę. Arkliai 
stovėjo upelio pakrantėje ir, iškėlę galvas, laukė sugrįž- 
tant savo draugo. 

Jaunieji Šunys sutiko Harką džiaugsmo šūksniais. Ber- 
niukas dabar jau ne šypsojosi, o juokėsi visa burna, vis 
spjaudydamas iš gerklės dulkes. Paskui jis nušoko nuo 
arklio ir nėrė į drumzliną vandenį, norėdamas bent kiek 
atsigaivinti ir apsišvarinti. Jaunieji Šunys iš visų pusių 
apstojo Harką, ir jis čia pat, vandeny, papasakojo jiems 
viską, kaip buvo: apie strėlių prismaigstytą bizono nuga- 
Ią, apie savo pirmąją bizonų medžioklę ir laimingą jos 
pabaigą. Berniukai juokėsi ir džiaugėsi kartu su Harka. 

Bet jų dar laukė daug darbo. Moterys, vaikai ir se- 
niai pasiliko prie išardytų palapinių, o Jaunieji Šu- 
nys vėl sėdo ant arklių. Šį kartą Harka pasirinko savo 
keršį, ir ilga jaunųjų raitelių virtinė, Harkos vadovauja- 
ma, nusidriekė per prerijas. Berniukai norėjo pasitikti ir 
pasveikinti medžiotojus. 

Medžiotojai vijosi bizonus kelis kilometrus ir išsisklai- 
dė kas sau, nes, apsupti dulkių debesio ir atsidūrę vidury 
šuoliuojančios kaimenės, nematė ir negirdėjo kits kito. 
Pėdsakai rodė, kad tik nedidelė dalis kaimenės praūžė 
pro giraitę paupy. Pagrindinė masė pasuko į šiaurės rytus. 
Šen bei ten berniukai matė nušautus bizonus ir pagal strėles 
jau žinojo, kam iš medžiotojų nusišypsojo laimė. Pajoję 
kokį pusvalandį, jie aptiko jauną bizoną, pakirstą Saulės 
Lietaus strėle, ir ėmė baisiausiai džiūgauti, kad šis drąsus 
medžiotojas, netgi sužeistas, susilaukė šitokios sėkmės. 
Bizonų medžioklėje įmanoma net tai, kas šiaip atrodo ne- 
įtikima. Harka vedė savo būrį toliau. Jis degė nekantru- 
mu surasti tėvo nušautus bizonus. Vienur kitur jau buvo 
girdėti atskirų medžiotojų balsai, arklių kanopų dundėji- 
mas, iš už kalvos išniro juodi grįžtančių vyrų pakaušiai, 

ir pagaliau nuaidėjo vado švilpukas, kviečiantis vyrus 
rinktis. Harka su savo draugais pasuko į tą pusę. Ir štai 
čia — Harka sustabdė arklį — gulėjo bizonas, kuriam Ma- 
totaupos strėlė buvo pataikiusi tiesiai į žirdį! Tai bent 
šūvis! Harka buvo pilnas pasididžiavimo savo tėvu. | 

Berniukai jojo toliau. Kai jie nusileido į nedidelį slė- 
ni, Harka išsigandęs staiga taip timptelėjo pavadžius, kad 
arklys atsistojo piestu. Berniukai, jojantys iš paskos, taip 
pat sustojo. Kas gi išgąsdino Harką? Visi sužiuro į priekį. 

Lomelėje gulėjo negyvas karys, sutryptas bizonų, vi- 
sas kruvinas, tiesiog nepanašus į žmogų. Šalia stovėjo nu- 
liūdęs mustangas, kurį berniukai iškart pažino: Saulės 
Lietaus medžioklinis bėris. Prie sutraiškytos dešinės ran- 
kos gulėjo sulaužytas lankas, paskutinės dvi strėlės buvo 
iškritusios iš saidoko. 

Berniukai tylėdami stovėjo prie didžiosios medžioklės 
aukos. Jie gerai žinojo, kad bizonų medžioklėse dažnai 
taip atsitinka. 

Harka prijojo prie nuliūdusio arklio, švelniai jį pa- 
glostė ir paėmė pavadžius. Kitas berniukas, nulipęs nuo 
arklio, surinko kruvinas erelio plunksnas, išsibarsčiusias 
aplink sutrupintą kiaušą. Davęs ženklą Harkai, jis nujojo 
į tą pusę, kur vėl aidėjo vado švilpukas ir džiaugsmingai 
šūkaudami rinkosi kariai. Berniukai, like prie Saulės Lie- 
taus,- pradėjo tyliai apraudoti mirusįjį. 


Netrukus pasiuntinys, nujojęs su kruvinomis erelio 
plunksnomis, atvedė į nelaimės vietą vadą ir kitus karius, 
spėjusius susirinkti pagal signalą. Matotaupa neslėpė savo 
išgąsčio ir gilaus liūdesio. Juk Saulės Lietus buvo geriau- 
sias jo draugas ir pirmasis patarėjas. Daugiau jie nebeiš- 
jos drauge nei į mūšį, nei į medžioklę, ir ramus Saulės 
Lietaus balsas niekada nepalaikys jo per pasitarimus. 

Matotaupa paskyrė du karius sargybon, o Harką pa- 
siuntė į stovyklą — nuvesti Saulės Lietaus arklio, pranešti 
apie įvykusią nelaimę, apie sėkmingą medžioklę ir pasa- 
kyti, kad moterys pasiimtų su savimi ne tik arklius, bet 
ir šunis medžioklės laimikiui pargabenti. Ligi nakties, kol 
dar nėsulėkė vilkai ir kojotai, reikėjo sudoroti bent di- 
džiąją gausaus laimikio dalį. 

Kai Harka įžengė į stovyklą upelio pakrantėje; jį pa- 
sitiko džiaugsmo ir sielvarto šūksniai. Taip, Lokės gimi- 
nė apsirūpino visai žiemai mėsa, naujomis lankų timpo- 
mis, kailiais palapinėms ir antklodėms, šiltais kailiniais. 
Bet ji prarado vieną iš narsiausių ir labiausiai prityrusių 
karių. Četanas neteko tėvo. 

Nejaugi ir tai didžiųjų burtų pasekmės? Harkos širdy- 
je vėl atgijo abejonės. 

Vakare Harka su Četanu sėdėjo ant ištryptos, išraus- 
liotos kalvelės netoli kaimelio, vėl stovinčio senojoje vie- 
toje, ir budėjo prie mirusiojo, kuris, įsuptas į bizono odos 
antklodes, kabėjo pakeltas nuo žemės, gairinamas vėjo, 
kaip kadaise Harkos motina. Četanas sėdėjo parėmęs ran- 
ka galvą. Jis jau žinojo, kad dabar jam reikės keltis į 
Matotaupos brolio palapinę, nes šis. neturėjo sūnaus, o 
tik dvi mažas dukreles. Harka kiūtojo šalia draugo jau 
daug valandų. Saulė seniai pasislėpė už horizonto, dan- 
gaus begalybėje žibėjo žvaigždės, be paliovos pūtė vėjas. 
Kalvelės papėdėje švelniai čiurleno vanduo, spindėdamas 
mėnesienos sidabru. Visą vakarą kaukę vilkai pagaliau 
nutilo, pasisotinę bizonų mėsos likučiais. | 

Buvo jau apie vidurnaktį, bet prie ištuštėjusios Sau- 
lės Lietaus palapinės vis dar skambėjo graudžios raudos. 
Staiga Četanas tarsi pabudo iš savo minčių ir prisislinko 
arčiau Harkos. 

— Aš noriu paklausti tave vieno dalyko, — tarė jis ty- 
liai berniukui. 

— Klausk, mano vyresnysis broli. 

— Ar tu girdėjai, kad žvalgai rado bizonų kaimenę 
pietuose ne ramiai besiganančią, o jau išgąsdintą ir visu 
greitumu lekiančią į šiaurę. 

— Hau, taip sakė Matotaupa ir visi medžiotojai. 

— Ir kas gi galėjo pabaidyti tokią didžiulę kaimenę? 

— Didžiulė vilkų ruja, ugnis arba medžiotojai. 

— Ar mūsų kariai juto prerijose gaisro kvapą? 

— Ne. 

— Ar pastebėjo kokius medžiotojus? 

— Ne. 

— Tai ko ta didžiulė bizonų kaimenė išsigando? 

— Aš nežinau. 

— Ar žino kas nors iš karių? 

— Nemanau. 

— O kaip tu galvoji? 

Harka tylėjo. 

— Ką galvoja mūsų kariai? 

Harka tylėjo. 

— Ko tu nieko neatsakai? 

— Tu irgi ne visada man atsakydavai. 

— Taip. Teisybė. Vadinasi, tu nenori su manimi kal. 


bėti? 

— Kodėl tu, Četanai, ir šiandien nepasakai man, ką 
galvoji? | 

„— Todėl, kad bijau. 

— Tikrai? 


— Tikrai. Kaip mane gyvą matai — nemeluoju. 

— Kas gi tai per jėga, kurios Četanas, Saulės Lietaus 
sūnus, Raudonųjų Plunksnų vadas, taip bijo, kad nedrįs- 
ta net žodžio ištarti? 

— Vakanas. 

— Taip, vakanas. Burtų paslaptis. 

— Taigi. 

— Tad abu tylėsime? 

— Harka, abu mes galvojame tą patį, todėl kalbėki- 
me. Dviese nebus taip baisu. 

— Taip, dviese mes nieko nebijosime. 

—-Harka, o gal baltųjų žmonių siaubinga paslaptis 
atvijo mums čia bizonus? 

— Galimas daiktas. Greičiausiai taip ir bus. 

— Todėl mūsų medžiotojai negalėjo nustatyti, kuria 
kryptimi bėgs bizonai, ir jų kaimenė vos nesutrypė mūsų 
palapinių su moterimis ir vaikais. 

— Taip, vos nesutrypė. 

— Ji nužudė Saulės Lietų, mano tėvą. Man atrodo, kad 
jis norėjo nukreipti bizonus nuo mūsų stovyklos. 

— Vienam žmogui tai padaryti neįmanoma. Jeigu bi- 
zonai pasileidžia lėkti, jų nepakreips į šalį netgi visas 
medžiotojų būrys. Tada bizonai nieko nemato, nieko ne- 
girdi, tik lekia kaip pakvaišę. 

— Aš žinau. 

— Bet kaip gali siaubinga baltųjų paslaptis siųsti mums 
bizonus ir turėti ką nors .-bendro su raudonodžių burtais? 
Ir ko ji iš tikrųjų norėjo — duoti mums maisto ar sunai- 
kinti mūsų palapines? 

— Nežinau. 

— Tad ir tu kaip ir visi kiti negali atsakyti LŽ mano 
klausimą. 

— Negaliu, kas teisybė, tai teisybė. | 

Abu berniukai nutilo. Bet Harka visą naktį prasėdėjo 
su Četanu prie Saulės Lietaus lavono ir, tik prašvitus ry- 
tui, nuvargęs nuėjo į palapinę, susivyniojo į antklodę ir 
užmigo. Po kelių valandų pabudęs, jis išsitepė veidą da- 
žais ir ženklais, kuriuos pamatęs kiekvienas žinojo, kad 
jo negalima kalbinti. Jaunieji Šunys laikėsi nuo jo ato- 
kiau. Prie Saulės Lietaus tipi vis dar skambėjo raudos. 
Harka vėl nuėjo ant kalvelės prie Saulės Lietaus lavono 
ir įsižiūrėjo į tolį, lyg kažko ten ieškodamas. 

Didieji burtai, kas jūs iš tikrųjų esate ir kas jus mums 
siunčia? 


ARKLIŲ LENKTYNĖS 


Havandšita, burtininkas, uždraudė Lokės giminei jo ieš- 
koti. Nesvarbu, ar jis grįžtų į stovyklą tuoj pat, ar už- 
truktų kelias savaites ir net mėnesius — niekam nevalia 
jo dairytis ir laukti; toks buvo jo priesakas. Ir Lokės gi- 
minė klusniai vykdė jo valią. Netgi žvalgai nedrįsdavo 
pažvelgti į tą pusę, iš kur tikėjosi kada nors pamatyti 
grįžtantį Havandšitą. 

Tiesą sakant, niekas per daug ir nesuko dėl jo galvos. 
Šiaip ar taip, Lokės giminė sumedžiojo antilopių ir bizo- 
nų, palapinėse dabar buvo užtektinai maisto, negrėsė prie- 
šo pavojus. Žvalgai pranešė, kad didžioji paunių karo 
stovykla išsikėlė iš jų kaimynystės ir atskiros jų grupe- 
lės išsiskirstė į savo gyvenvietes. | 

Ir nors nereikėjo nei kariauti, nei medžioti, tačiau sto- 
vykloje prie Arklių upelio žmonės turėjo darbo nuo ryto 
ligi vakaro. Moterys ir mergaitės pjaustė ir rūšiavo mėsą, 

vyniojo ją į odą ir kasė į žemę, kad ten ji ilgiau išsilai- 
kytų. Kitus gabalus raižė ilgais dryžiais ir kabinėjo džio- 
vinimui ant ištemptų bizono žarnų. Gramdė nuo šviežių 
odų mėsos likučius ir ruošė jas rauginimui. Seniai ir ber- 
niukai darė iš kaulų strėlių ir iečių antgalius, o iš ragų — 
šaukštus. Kai kurie kariai taisė savo lankus — vietoj senų 
timpų dėjo naujas bizonų gyslas. Prie Matotaupos palapi- 
nės triūsė Untšida, Šešoka, Uinona, Harka ir Harpstena. 
Priešais didžiąją pasitarimų palapinę skambėjo dainos, o 
aikštėje, jau sutryptoje šokėjų, šoko jaunieji kariai. 

Smėlis ir dulkės, sukeltos per bizonų medžioklę, seniai 
nusėdo žemėn, išlankstyti medeliai ir krūmai atsitiesė, pie- 
voje prasikalė žolė, sužydo gėlės. Gyvenimas vėl ėjo savo 
keliu. Vakarais palapinėse sklido skanios sriubos ir pake- 
pintos bizonienos kvapas. Vyrai. moterys ir vaikai kas- 
dien valgė ligi soties ir jau nebeatrodė tokie sulysę kaip 
anksčiau. Nutukti, žinoma, nė vienas dakotas nenutuko, 
nes bizonų Mėsa pavasarį buvo liesa, o be to, vyrai valgė 
tik vieną kartą per dieną, vaikai ir moterys du kartus, 
tad visi buvo aukšti, liekni, dailiai sudėti. 

Kai didžioji dalis gausaus medžioklės laimikio buvo 
sudorota, svarbiausieji darbai atlikti, berniukai visą die- 
ną galėjo sportuoti, žaisti ir medžioti smulkius žvėrelius. 
Harka organizuodavo -Jaunųjų Šunų lenktynes arkliais ir 
be arklių, jie varžydavosi, kas geriau šaudo iš lanko, kil- 
noja kuoką, mėto ietį ir peilį, kas geriau sugeba prity- 
koti ir netikėtai užklupti kitą. Vakarais sėdėdavo palapi- 
nėse su tėvais ir vyresniaisiais broliais, klausydamiesi me- 
džioklės ir karo istorijų, kurios buvo ir įdomios, ir pamo- 
komos. Berniukai visada pastatydavo ausis, išgirdę legen- 
dą apie Lokės giminės prosenelę Didžiąją Lokę, kurios sū- 
nus buvo žmogus. Kai išblėsdavo ugnis ir palapinėje pa- 
sidarydavo tamsu, Untšida sakydavo vaikams, kad Di- 
džioji Lokė dar tebegyvenanti... kažkur.., kad ji esanti 
šventa visiems Lokės giminės kariams ir nevalia pakelti 
prieš ją ranką. | 

Vakarais Harka su Jaunaisiais Šunimis bandydavo sa- 
vo ištvermę, kuri būtina kiekvienam kariui. Jie susėsda- 
vo Matotaupos palapinėje aplink ugnį ir dėdavosi prie 

rankos žioruojančią anglį, žiūrėdami, kas kantriau ir ilgiau 
iškęs skausmą. Harka ištverdavo, kiek tik kas norėdavo. 

— Šonka taip ilgai neišlaikytų,— kartą pasakė kažku- 
ris iš berniukų. 

Ir vėl tas vardas — Šonka! Harka tik išdidžiai krus- 
telėjo lūpas ir nė nekrūptelėjo, kol žarija giliai pradegi- 
no jam ranką. 

Tai buvo dvyliktoji Harkos gyvenimo vasara. Vieną 
saulėtą rytą Matotaupa rado savo abu sūnus prie arklių. 
Dieną prieš tai Harka pralaimėjo arklių lenktynes. Jis 
su savo numylėtiniu keršiu atjojo antras. Ir ne todėl, kad 
būtų prastai jojęs, ne —tik jo varžovo arklys pasirodė 
geresnis, ir tiek. Tai buvo ką tik priaugęs kumelys, stip- 
rus ir karštakraujis, ir priklausė jis taip pat vienam iš 
Jaunųjų Šunų — Čotankos, žymaus kario, sūnui. Harkos 
keršiui jau buvo dešimt metų, jis bėgo ramiai, lygiai ir 
greitai, bet tas jauniklis pasirodė už jį greitesnis. Harka 
suraukęs kaktą apžiūrinėjo vado arklius. Matotaupa kurį 
laiką tylomis stebėjo savo abu sūnus, paskui priėjo prie 
jų arčiau. | 

— Harpstena,— tarė jis jaunėliui — kokį arklį tu no- 
rėtum pasirinkti iš mūsų kaimenės? 

Harpstena nedrąsiai nusišypsojo ir nustebęs pakėlė į 
tėvą akis. Paprastai tėvas visais klausimais pirmiausia 
kreipdavosi į Harką ir net skaitydavosi su jo nuomone, o 
kadangi Harka be abejonės buvo pats drąsiausias ir mik- 
liausias iš visų stovyklos berniukų, tai, rodos, kitaip ir 
būti negalėjo. Harpstena, ypač po savo ligos, stengėsi lai- 
kytis nuošaliau, todėl dabar nustebo, išgirdęs tėvo klau- 
simą, ir ne iš karto susigaudė, ką jam atsakyti. 

— Aš tavęs rimtai klausiu, — padrąsino jį tėvas. 

Harpstena vis dar dvejojo. 

— Ar man sakyti teisybę? — galiausiai paklausė jis 
tyliai. 

— Dakotas niekada nemeluoja. Tu tai žinai, vaike. 

— Tada pasakysiu: labiausiai iš visų man patinka ma- 
no vyresniojo brolio Harkos Vilko Nugalėtojo keršis. 

— Nors jis vakar per lenktynes ir buvo antras? — pa- 
klausė tėvas. | | 

— Kaip tik todėl, — tvirtai atsakė Harpstena. 

— Gal paaiškintum man, kodėl tu renkiesi jį, o ne 
kurį nors kitą arklį? 

— Galiu paaiškinti, tėve. Keršis geras ir prityręs ark- 
lys. Aš labai jį myliu. 

Harpstena priėjo prie Mustango ir paglostė jam prus- 
nas. Matotaupa ir Harka pamatė, kaip arklys nulenkė gal- 
vą, lyg atsakydamas į berniuko glamonę. 

— Harka— geras raitelis,— kalbėjo toliau Harpstena, 
kiek padrąsėjęs.— Bet keršis jau sensta, vakarykštis pra- 
laimėjimas lenktynėse jam buvo. skaudus smūgis. Harka 
lenktyniaudamas mušė jį rimbu, nors turėjo žinoti, kad 
arklys lėkė iš paskutiniųjų. Į kaimenę jis sugrįžo labai 
liūdnas. 

Harka susigėdęs nuleido akis, nes gerai žinojo, kad 
vakar per lenktynes garbės troškimas jam buvo aptem- 
des protą. 

— Aš paguodžiau jį, ir jis mane myli, — kalbėjo toliau 
Harpstena.— Aš norėčiau, kad tas arklys būtų mano. Ką 
veiks Harka su mustangu, kuris nesugeba laimėti? 

Harkos skruostai paraudo. Harpstenos žodžiai skambė- 
jo taip, lyg jis būtų norėjęs pasakyti: ir ką veiks Harka 
su jaunesniuoju broliu, kuris yra silpnos sveikatos? 

— Ne,— tarė Harka Kietasis Akmuo Vilko Nugalėto- 
jas, nors niekas ir neklausė jo nuomonės.— Harpstenai ne- 
galima atiduoti arklio vien dėl to, kad tas arklys nebetin- 
ka man. Sakyk jam, tėve, kad jis pasirinktų kitą mus- 
tangą. 

— Savo žodžio aš nekeisiu,— rimtai atsakė Matotau- 
pa.— Kaip Harpstena pasakys, taip ir bus. 

Harka nusuko akis į šalį, kovodamas su savimi. 

— Aš noriu keršio,— pakartojo jaunėlis. 

— Jei taip, tai jis tavo, mano jaunasis sūnau. 

Siauras Harpstenos veidas nušvito. Jis ėmė glostyti 
keršio kaklą. 

— O dabar, Harka,— tarė Matotaupa,— dabar tu pasi- 
rink sau naują arklį. Kokio tu norėtum? 

— Tėve, aš turėjau tris arklius, o dabar turiu du, ir 
man jų užterika,— trumpai atsakė Harka ir kietai sučiau- 
pė lūpas, nes nenorėjo pasakyti visko, ką galvojo. 

— Harka, su tais dviem mustangais, kurie tau dabar 
liko, per kitas lenktynes tu jau būsi trečias arba ket- 
virtas. 

— Na tai kas. Ateity aš mokėsiu susivaldyti, net ir 
pralaimėdamas.— Jam buvo neapsakomai sunku įštarti 
tuos žodžius, girdint Harpstenai. Bet jis ištarė, nors ir pri- 
siversdamas. 

Tėvas susimąstęs žiūrėjo į sūnų. 

— Tu vėl turėsi tris arklius, — tarė jis pagaliau— Taip 
noriu aš. 

— Jei taip, tai tu pats, tėve, pasakys, kokį arklį man 
imti. 

— Gerai. Eime! 

Abu berniukai nuėjo su tėvu per kaimenę. Matotaupa 
sustojo prie širmio, ant kurio Harka jojo per bizonų me- 
džioklę. 

— Štai, Harka Vilko Nugalėtojau Bizonų Persekioto- 
jau! Šitas arklys bus tavo. Juo tu gerai jojai. 

— Tėve! 

— Kas yra? 

— Bet juk tai antrasis tavo arklys. Kaip tu be jo ap- 
sieisi? 

— Tu mano sūnus. Imk. 

Harka priėjo „prie arklio ir uždėjo jam ant nugaros 
ranką. | 

— Jau nebetoli tas laikas, Harka, kai ir tu dalyvausi 
bizonų medžioklėje. | 

— Taip, tėve. 

Nors ir sulaukęs iš tėvo pripažinimo, Harka vis dar 
kalbėjo varžydamasis. Jo žodžiai skambėjo kažkaip ne- 
natūraliai. 

Tačiau tėvas dėjosi šito nepastebįs. Tik tiek pasakė: 

— Pasistenkite šiandien prajodinėti savo arklius, kad 
priprastumėt prie jų. 

Ir nuėjo. 

Berniukai tuoj pat šoko vykdyti tėvo paliepimo — iš- 
sipančiojo kiekvienas savo arklį ir išjojo į prerijas — tik- 
tai vienas į vieną, kitas į kitą pusę. 

O kai atėjo naktis ir visi Matotaupos palapinėje imi- 
go, Harka sujudėjo po savo apklotais, atsargiai kaip koks 

besiruošiąs bėgti belaisvis nuslinko nuo guolio ir žmurkš- 
telėjo iš palapinės. Krūptelėjo pririštas tėvo arklys, pra- 
budo du šunys, bet nesulojo. Harka basas nusėlino tarp nu- 
tilusių palapinių, paėjo galiuką paupiu ir tada pasuko link 
arklių kaimenės. Berniukas žinojo, kad šiuo metu prie 
arklių yra Četanas. Tačiau jis nėjo prie savo vyresniojo 
draugo — vaikščiojo nuo mustango prie mustango, kol 
susirado savo senąjį keršį. Išsipančiojęs užsėdo ir — iš 
pradžių žingsniu, paskui lengvais šuoliais — išjojo į pre- 
rijas. Jojo jojo, kol pasiekė nedidelį slėnį, kur vargu ar 
galėjo jį pastebėti kokio žvalgo akis. 


Čia jis nusėdo, liepė arkliui gultis ir pats atsigulė ša- 
lia jo, o paskui prigludo prie arklio ausies ir tyliu bal- 
su, taip švelniai, kaip niekados dar nebuvo kalbėjęs nė 
vienam žmogui, prašneko: 

— Mano kerši, mums reikia atsisveikinti. Atsimeni, 
kai aš buvau keturių vasarų, Četanas, mano draugas, vie- 
ną kartą paėmė ir užkėlė mane tau ant nugaros? Tada tu 
buvai dar jaunas ir nerimastingas, tu keturiolika kartų 
nutrenkei mane į žolę, kol aš galų gale išmokau tvirtai 
ant tavęs sėdėti. Tu taip sutrypei mane kanopomis, kad 
naktį aš nežinojau kur dėtis iš skausmo. Tada aš prisie- 
kiau, kad tu būsi mano, ir tu tapai mano. Tu nešei mane 
per prerijas ir miškus, bridai per vandenis, kopei stačiais 
skardžiais. Tu tapai didžiu kariu mustangų tarpe ir, jeigu 
kojotai išdrįsdavo per arti prieiti, kovodavai su jais ka- 
nopomis ir dantimis. Aš labai tave myliu, kerši, bet tu 
pyksti ant manęs, kad negerai su tavimi elgiausi, kai tu 
susenai. Ir štai praradau tave. Dabar tu myli Harpsteną. 

Harka priglaudė galvą prie arklio kaklo, ir jo akis už- 
plūdo ašaros. Bet šito niekas neturėjo matyti ir žinoti. 

Berniukas atsistojo. Tuoj pat pašoko ant kojų ir keršis. 
Harka nujojo jį atgal į ganyklą. Prie arklių dar tebebuvo 
Četanas, bet jis nieko neišduos, jeigu ką ir pastebėjo. Jis 
ir dabar nežiūrėjo į Harkos pusę. 

Harka vėl sugrįžo į palapinę ir susisupo į apklotus. 
Jam pasirodė, kad Matotaupa sujudėjo savo guolyje, bet 
ar iš tikrųjų taip buvo, Harka gerai nežinojo. 

Po ilgų apmąstymų jis pagaliau užmigo. 

Rytojaus dieną pasklido žinia, kad Harka ir Harpstena 
turi naujus arklius. Jaunieji Šunys rėkavo ir plyšavo, džiū- 
gaudami, kad dabar vėl bus arklių lenktynės. Harka nega- 
lėjo per daug jiems prieštarauti, nes berniukai būtų pa- 
manę, kad jis bijo antrą kartą pralaimėti. Todėl tuoj pat 
sutiko. Tarp Jaunųjų Šunų buvo ir Harpstena. Tik vaka- 
rykščių lenktynių nugalėtojas, Čotankos sūnus, pasakė ne- 
dalyvausiąs, teisindamasis, kad jo mustangas susižeidęs 
koją. Galimas daiktas, nes ir Četanas tvirtino matęs jį 
šlubuojant. | | | 

* Harkai tas nelabai patiko. Jis siūlė Jauniesiems Šunims 
atidėti lenktynes kelioms dienoms, kol pasveiks vaka- 
rykščių lenktynių nugalėtojo arklys, bet berniukai nieko 
nenorėjo girdėti. Jie degė nekantrumu kuo greičiau pa-“ 
matyti Harką ant vado medžioklinio arklio, kuris peršoko: 
per strėlių prismaigstytą bizoną! Harka Bizonų Persekio- 
tojas turi dalyvauti lenktynėse! Berniukas norom nenorom 
turėjo sutikti. | 

Jaunieji raiteliai susirinko upelio pakrantėje. Iš čia 
buvo numatyta pradėti lenktynes ir joti ligi nedidelės 
aukštumėlės, kur jau laukė teisėjai — Četanas ir dar ke- 
li jaunuoliai iš Raudonųjų Plunksnų sąjungos. 

Četanas šaižiai šūktelėjo, ir arkliai pasileido šuoliais. 
Matotaupa, atsistojęs pakrūmėje, taip pat stebėjo lenkty- 
nes ir džiaugėsi, matydamas, kaip berniukai lekia per pie- 
vą ant nebalnotų mustangų. Netrukus išaiškėjo, kad dėl 
nugalėtojo vardo iš tikrųjų varžosi tik du arkliai: Harp- 
stenos keršis ir Harkos širmis. Matotaupa žinojo, kad jo 
medžioklinis arklys turėtų laimėti, jeigu tik leisi jam 
lėkti pilnu greičiu. Tačiau jis gerai matė ir turbūt vienin- 
telis suprato, kad Harka tyčia prilaiko savo arklį. 

Pergalingai sušukęs, Harpstena pirmasis pasiekė aukš- 
tumėlę. Jis timptelėjo pavadžius, ir arklys atsistojo pies- 
tu. Jaunieji Šunys džiaugsmingai sveikino nugalėtoją, 
jiems pritarė ir Harka, pasiekęs tikslą antras. 

Paskui visas būrys neskubėdamas parjojo atgal prie 
upelio, kur dar ketino pažaisti ir išsimaudyti. Arklius pa- 
leido vėl ganytis, nes dabar jie buvo nereikalingi. 

Harpstena, pirmą kartą tapęs lenktynių nugalėtoju, vi- 
są laiką buvo apsuptas būrio draugų; jie džiaugėsi jo per- 

gale ir sveikino jį iš visų pusių. Tačiau ir aplink Harką 
susirinko keli berniukai aptarti su juo ką tik pasibaigusių 
lenktynių. 

— Ar šiaip sakyk, ar taip, Harka, bet čia jau tu kal- 
tas, o ne arklys, — kalbėjo jie rimtai. — Niekas neabejoja, 
kad tavo arklys greičiausias iš visų. 

— Žinoma, aš kaltas, — atsakė jis atžariai ir, nesileisda- 
mas daugiau į kalbas, nuėjo maudytis. | 

Vakare Harpstena ir Harka susitiko prie tėvo palapi- 
nės. Harka jau norėjo praeiti pro šalį, bet Harpstena jį 
sulaikė, 

— Harka,— tarė jis nepatenkintas, — kodėl tu taip pa- 
darei? Aš nenoriu, kad tu dovanai atiduotum man per- 
galę. 

Harka iš pradžių nenorėjo leistis su broliu į kalbas, bet 
paskui vis dėlto pasakė: 

— Aš dovanojau pergalę ne tau, o keršiui. Žinok, kad 
aš moku ne tik laimėti, bet ir pralaimėti — į ir nuėjo į pa- 
lapinę. 

Harpstena liko vienas. Jis kaip įmanydamas stengėsi 
surasti sų vyresniuoju broliu bendrą kalbą, susidraugau- 
ti, bet kažkas visą laiką jiems trukdė, kiekvieną kartą iš- 
eidavo ne taip, kaip jis norėdavo. 

Harpstena nėjo į palapinę. Jis vėl nubėgo prie arklių. 
Ten susirado keršį, kuris Harkos dėka dar kartą laimėjo 
pergalę, ir ėmė jį glostyti. 

Kitą dieną į stovyklą sugrįžo Havandšita. Liesas senis 
su kumpa nosimi, iškilia kakta ir raukšlėtu ilgu kaklu sė- 
dėjo ant geriausio iš penkių savo arklių. Jis jojo žingine, 
neskubėdamas. Žvalgai jau iš tolo jį pastebėjo, bet ne- 
davė į stovyklą žinios — tegu sau joja, stovykloje ir taip 
jį pamatys ir pažins. 

Pastebėję raitelius, vaikai prie upelio liovėsi žaidę ir 
sužiuro į burtininką, kuris savo kerais padėjo aprūpinti 
visus maistu, atkūrė taiką ir dabar štai grįžta iš vienu- 
mos vėl į.savo giminę. Havandšitai iš paskos ant antrojo 
arklio jojo Šonka, ant trečiojo — Juodoji Oda Garbiniuo- 
ta Galva su šventiniais Harkos drabužiais, o ant ketvirto- 
jo — augalotas vyras, labai panašus į Juodąją Odą Gar- 
biniuotą Galvą ir toks pat apdriskęs, kaip ir kadaise šis, 

kai pirmą kartą pasirodė stovykloje. Penktasis arklys bu- 
vo laisvas, ir Šonka jį vedė už pavadžio. 

Raiteliai perbrido upelį ir pasuko link aikštės, kur 
stovėjo pasitarimų palapinė. Čia Havandšita nusėdo nuo 
arklio. Matotaupa pasitiko jį ir pasveikino. Nušoko nuo 
arklių ir kiti: Šonka, Garbiniuota Galva ir tas trečiasis, 
matyt, berniuko tėvas. Tuoj pat visi nuėmė nuo arklių 
valkčius. Untšida, Šešoka ir Uinona puolė statyti burti- 
ninko palapinės. 

Harka pribėges pasisiūlė nuvesti į ganyklą Havandši- 
tos arklį. Šonkai tas labai nepatiko, bet jis greit susizgri- 
bo ir išdidžiai švystelėjo Harkai savo ir laisvojo mustan- 
co pavadžius, tarsi Harkos pareiga būtų rūpintis tais ark- 
liais. Harka užgniaužė širdyje pyktį ir, pamatęs, kad Juo- 
doji Oda Garbiniuota Galva su savo tėvu taip pat ruo- 
šiasi vesti arklius, nuėjo kartu su jais. 

Juodoji Oda Garbiniuota Galva atrodė pasikeitęs. Ma- 
tyt, per tą laiką jis gerai maitinosi, skruostai buvo papil- 
nėję, kūnas nebepanašus į skeletą — vyrukas kaip nulie- 
tas. Žvitriomis juodomis akimis jis vis dairėsi aplink ir 
šypsojosi, rodydamas Harkai baltus dantis. Jis jau buvo 
gerokai pramokęs dakotų kalbos ir tuoj pat ėmė plepėti: 

— Kokia graži jūsų stovykla! Gera vieta, čia pat upe- 
lis, ir iš palapinių kvepia kepta mėsa. 

— Taip, — linksmai atsakė Harka,— bet nemanyk, kad 
tu čia tik valgysi, — turėsi išmokti ir joti. Dabar tu kabi 
ant arklio kaip molio dribsnis ant bizono nugaros; žiūri 
ir nežinai, ar jis išsilaikys ten, ar ims ir leptelės žemėn! 

— Nebijok, Harka Kietasis Akmenie, aš nenukrisiu. 
Teisybė, sėdžiu aš kreivai, kaip musė, kuri nežino, kur 
arklio nugaros vidurys, slankioju tai į vieną, tai į kitą 
pusę, Man skauda kojas, skauda ir tą vietą, ant kurios sė- 
džiu, bet joti man patinka, ir aš išmoksiu iš tavęs, ką tu 
moki: jojant šaudyti, persisverti ant arklio šono ir nu- 
slinkti po pilvu — visko. | 

— Tada tau reikia tuoj pat pradėti, jei ne, sulauksi 
Havandšitos metų, kol visko išmoksi! Ir žinok, kad neap- 
sieisi be mėlynių! 

— Harka Vilko Nugalėtojau, net jeigu aš būsiu visas 
mėlynas kaip dangus vidurdienį ir senas kaip ilgakaklis 

grifas, vis tiek persisversiu ant arklio ir nuslinksių jam 
po pilvu kaip tikras karys. 

Harka skaniai nusijuokė. 

— Garbiniuota Galva, tu dar esi kaip jauna žolė, kuri 
nežino, kas yra vasara. Jei nori nuslinkti arkliui po pilvu 
ir nenukristi žemėn, pirma turi išmokti dar kai ko kito. 
Bet aš pasistengsiu tau padėti. 

— Aš mokysiuos kiekvieną dieną, Harka. O dabar ei- 
me — mano tėvas gauna palapinę, kur daug moterų. Tai 
gerai, labai gerai — jos rūpinsis manimi ir mano tėvu! 

Harka nustebo. Vadinasi, Havandšita jau nusprendė, 
ką Garbiniuotos Galvos tėvas turės imti už žmoną. Sto- 
vykloje buvo viena palapinė, kurioje gyveno daug mo- 
terų: senelė ir jos našlė duktė su trimis mergaitėmis. Pas- 
kutinis tos palapinės vyras žuvo kovoje su pauniais. Šios 
palapinės visi prisibijojo, nes ėjo kalbos, kad senoji yra 
apsėsta piktosios dvasios. Todėl, žuvus paskutiniam jos 
maitintojui, moterys nebuvo paskirstytos į kitas palapi- 
nes, tik visos šeimos duodavo tai palapinei savo laimikio 
dalį, kad penkios moterys turėtų ko valgyti. 

— Ar tavo tėvas yra kada turėjęs daug moterų? — pa- 
klausė Harka, rodydamas Garbiniuotai Galvai, kaip reikia 
supančioti arklį, kad jis galėtų gerai ganytis, bet nepa- 
bėgtų. 

— Mano tėvas yra visko matęs! Visi juodieji žmonės 
prityrę. Daug moterų — daug kalbų, bet jos turi klausyti 
VyIO. 

— Tada jūs padarysite tvarką toje palapinėje, hau! 

Juodoji Oda Garbiniuota Galva šelmiškai nusijuokė. 

— Taip, bus tvarka ir kiekvieną dieną geras maistas — 
labai gerai! 

— To aš linkiu tau iš visos širdies ir tikiu, kad taip 
bus,— sumurmėjo Harka sau panosėje; mat visi žinojo, 
kad pakvaišusi senoji — baisi šykštuolė. 

Harka nuvedė savo pagyvėjusį bičiulį ir jo tylųjį tė- 
vą prie Matotaupos palapinės. Kelyje berniukas dar pa- 
sakė: 

— Pauniai — blogi žmonės, baltieji dar blogesni. Da- 
kotai geri, dakotai — broliai, pas dakotus pasiliksime! 

— Taip, pasilik, Garbiniuota Galva, tu mums dar pra- 
versi! 

Nuo to laiko, kai kaimelyje apsigyveno tie du naujo- 
kai, kiekviena diena atnešdavo ką nors nauja. Garbiniuo- 
tos Galvos tėvas, kuriam iškart prigijo vardas Nepažįsta- 
moji Kriauklė, iš tikrųjų įvedė tvarką moterų palapinėje. 
Jis, matyt, mokėjo užkalbėti piktąją dvasią, nes pakvaišu- 
si senė buvo su juo švelni kaip stirna. 


Dabar visa stovykla lengviau atsikvėpė, nes moterų 
palapinė buvo tvirtose rankose. Nepažįstamoji Kriauklė 
buvo augalotas, stiprus ir labai rimtas vyras. Pramokęs 
dakotų kalbos, jis ėmė pasakoti apie savo tėvynę ir apie 
gyvenimą anapus Didžiųjų Vandenų, iš kur jį atsigabeno 
baltieji žmonės. | 

Jis kalbėjo apie didžiulius neįžengiamus miškus, kur 
gyveno jo tėvai, pasakojo apie dramblių ir leopardų me- 
džiokles, apie krokodilus ir raganosius, ir visi taip domė- 
josi jo istorijomis, kad viena palapinė vos galėjo sutal- 
pinti visus klausytojus. Jis pasakojo taip pat apie baltuo- 
sius žmones, apie neapsakomą jų daugybę, apie jų na- 
mus iš akmens, apie jų macavakenus, mažus, su savim 
nešiojamus, ir didžiulius, kuriuos traukia arkliai, o jų mil- 
žiniški kaip juodi apvalūs nasrai vamzdžiai svaido pra- 
žūtį nešančius sviedinius. Jis jau buvo matęs tą pabaisą, 
kuri pabaidė bizonus, ir žinojo, kaip statomas jai kelias. 
Vyrai labai ja-domėjosi ir vis teiravosi Nepažįstamąją 
Kriauklę tai šio, tai to. Tačiau buvo vienas dalykas, apie 
kurį jis niekam nepasakojo, todėl kariai per daug jo ir 
neklausinėjo, būtent: kaip Havandčita išgelbėjo jį iš pau- 
nių nagų. 

Tylėjo apie tai ir Juodoji Oda Garbiniuota Galva. 

Harka ištisas dienas nesiskyrė su savo naujuoju drau- 
gu ir mokė jį visko, ką turi sugebėti dakotų berniukas. 
Garbiniuota Galva buvo gabus mokinys. 

Tose pratybose dalyvaudavo ir Harpstena. Ir kai Juo- 
doji Oda Garbiniuota Galva žvelgdavo į abu brolius savo 
linksmomis ir patikliomis akimis, jis pamiršdavo visus 
nesutarimus, bent jau tol, kol būdavo visi trys drauge. 

Dažnai berniukai pajodinėję susėsdavo. Tada Harka 
imdavo savo naująjį draugą prisispyręs klausinėti tai šio, 
tai to, ir nors Garbiniųota Galva buvo nuovokus berniukas, 

tačiau negalėjo iki galo suprasti, ko Harka siekia tais 
savo klausinėjimais. 

— Tai kodėl pauniai, tie kojotai, nemedžiojo antilo- 
pių, juk žinojo, kad šiaurės vakaruos ganosi didžiulės jų 
kaimenės? 

— Kaip tai žinojo? — paklausė Garbiniuota Galva. 

— Kodėl jie jų nemedžiojo? 

— Todėl kad turėjo užtektinai maisto. Juk jie gavo 
bizonų mėsos iš baltųjų. 

„Aha,— galvojo Harka,— vadinasi, pauniai žinojo apie 
antilopes, žinojo apie jas ir Garbiniuota Galva, todėl Ha- 
vandšita iš jo viską ir išgavo. Tokiu būdu viena burtų 
paslaptis jau aiški.“ 

— Tu, Juodoji Oda Garbiniuota Galva, sakai, kad pau- 
niai gavo mėsos iš baltųjų. Vadinasi, baltieji, tiesiantys 
pabaisai kelią, šaudė bizonus. Ar ne taip? 

— Taip, Harka Bizonų Persekiotojau. 

Štai paaiškėjo ir antra burtų paslaptis. Tačiau Harka 
nepajuto dėl to palengvėjimo, atvirkščiai, jam tik dar 
liūdniau pasidarė. Taip, dabar jis žinojo, kad didieji bur- 
tai — ne kas kita, kaip didelis melas, bet kartu drebančia 
širdimi jautė, kad už to melo dar slypi kažkoks didžiulis 
pavojus. 

Nuo ryto ligi vakaro vaikščiojo jis susimąstęs, spręs- 
damas vieną klausimą po kito, atsargiai kaip medžiotojas 
prie žvėries artėdamas prie to, ką siekė išsiaiškinti. Die- 
na po dienos klausimų ratas vis siaurėjo ir siaurėjo, ir 
štai vieną nemigos naktį Harka padarė šitokią išvadą. 
Į pietus nuo Lokės giminės medžioklės plotų baltieji žmo- 
nės tiesia kelią pabaisai, kuri ateity atstos jiems arklius 
ir lėks per kraštą vėjo greitumu. Žmonės, tiesiantys ke- 
lią, prišaudė daug bizonų ir dalį mėsos atidavė pauniams, 
kad tie netrukdytų jiems dirbti. Bizonai, matydami tiek 
daug baltųjų, ginkluotų macavakenais, bijojo pajudėti į 
šiaurę. Tokia buvo padėtis tuo metu, kai Lokės giminė ba- 
davo Šiaurės Plato aukštupyje, o Nepažįstamoji Kriauklė 
sėdėjo paunių nelaisvėje. Tada Havandšita nuėjo pas pau- 
nius su tuo užburtu aukso gabaliuku ir pareikalavo už 
jį aukštos kainos: atiduoti Nepažįstamąją Kriauklę ir pri- 
kalbėti baltuosius, kad jie rėkaudami ir šaudydami iš 

macavakenų pabaidytų į šiaurę bizonus, kurių mėsos jau 
turėjo pakankamai prisitiekę. Havandžitai pavyko susitar- 
ti su pauniais, ir jis grįžo į stovyklą kaip didysis burti- 
ninkas. O tas nelemtas aukso gabaliukas iškeliavo pas 
baltuosius! 

Šitaip išsiaiškines visą tą istoriją, Harka staiga susi- 
jaudino ir išsigando: kokia apgavystė ir kaip gudriai ir 
apgalvotai veikė Havandšita! 

Rytą atsikėlęs berniukas slankiojo aplink burtininko 
palapinę ir, vis labiau piktindamasis, dirsčiojo į macava- 
keną, kurį turėjo paaukoti. Taip, tas senas maitvanagis 
viską susigriebia į savo rankas, o dabar stovykloje visi 
jį garbina kaip pačią Didžiają Paslaptį. 

Staiga Harka krūptelėjo: ant burtininko trofėjų kar- 
ties viršum macavakeno dailiame tinkliuke kabėjo aukso 
gabaliukas! Vadinasi, Harka neteisingai viską išsiaiškino. 
Bet kaip tada buvo iš tikrųjų? Ir kodėl senasis Havand- 
šita pakabino tą paslaptingą akmenį ant karties, kad visi 
galėių jį Matyti, taip pat ir Matotaupa, kuris taip piktai 
įmetė jį į vandenį? ų 

Harka tuoj pat nubėgo į tėvo palapinę ir pranešė nau- 
jieną vadui. 


— Negali būti! — tarė Matotaupa ir jo bronzinis vei- 
das papilkėjo. | | 
— Tikra teisybė, tėve. 
. — Einam pažiūrėti. 
Kai Harka su tėvu atėjo prie burtininko palapinės, ant 
karties jau nebebuvo nei paslaptingojo akmens, nei to 
dailaus tinkliuko. 


— Tu sapnavai, Harka,— lengviau atsiduso Matotau- 
pa.— Dvasios tau apdūmė akis. 

Harka brūkštelėjo sau ranka per akis. Ne, negalėjo 
būti jokios abejonės, jis aiškiai matė. Nesapnuos jis tokiu 
dienos metu! O gal jį apsėdo dvasios? Gal senasis burti- 
ninkas įspėjo jo slaptas mintis ir dabar vedžioja jį už no- 
sies? Harka pasijuto kaip žmogus, atsidūręs ant liulančio 
pelkės paviršiaus — rodos, žengsi vieną neatsargų žings- 
nį ir prasmegsi į bedugnę. Dabar jis turi būti labai ap- 
dairus, atsargus kiekviename žingsnyje. 

Harka pagalvojo, ar tik negirdėjo Juodoji Oda Gar- 
biniuota Galva, kaip jis šnekėjosi su Matotaupa apie tą 
paslaptingą akmenį. Tą rytą berniukas labai anksti atėjo 
į vado palapinę pasiimti Harkos ir Harpstenos. Harpste- 
na dar miegojo, moterys ir Šonka taip pat, tad jeigu kas 
ir girdėjo jų pokalbį, tai tik Garbiniuota Galva. 

iaip ar taip, vakare Garbiniuota Galva išsivedė Har- 
ką iš stovyklos. Jis norėjo su Bizonų Persekiotoju pasi- 
bastyti po prerijas, o paskui pasekti savo pėdas ir pasi- 
mokyti jas skaityti.. Harka sutiko. Berniukai šuoliais pa- 
sileido į prerijas. Vėsus vėjas maloniai glostė Harkai 
skruostus, ir jis jojo vis toliau ir toliau. Garbiniuotai Gal- 
vai bus ne taip lengva vakaro prieblandoje atsekti pė- 
das, Harkai Nakties Akiai tai vieni niekai, ir jis parodys 
Garbiniuotai Galvai, ką sugeba dakotų berniukas. 

Tačiau Juodoji Oda Garbiniuota Galva atrodė visai 
ramus ir nė kiek nesirūpino, kad jau sutemo naktis. Pa- 
galiau Harka sustojo. Prerijose kaukė vilkai, tokiais pat 
ilgesingais balsais jiems atsiliepė. puslaukiniai stovyklos 
šunys. 

Garbiniuota Galva nušoko žemėn, supančiojo arklį ir 
atsisėdo ant kalvelės. 

— Žiūrėk tu man,— tarė Harka.— Išsitiesė kaip lokys 
prieš saulę. Argi nematai, kad jau naktis? 

— Matau, Bizonų Persekiotojau, naktis! Na ir tegu! 
Argi tu bijai? 

— Kas čia per kvailas klausimas! Ką norėjai man pa- 
sakyti? 

. — Man reikia su tavimi kai ką aptarti. 

— Kalbėk.— Harka sukluso. 

— Taigi. Įsivaizduok. .. burtai, paslaptis. 

— Kokia paslaptis? Daug yra paslapčių. 

— Tokia, kokios tu dar nesi atskleidęs. Ją žino bal- 
tieji Žmonės. 

— Na gerai, ją žino baltieji. — Harka žaisdamas nusi- 
skynė žolės stiebelį ir įsikando į dantis.— Ją žino baltie- 
ji žmonės. Na ir kas iš to? 


— Baltieji — mūsų priešai. Jeigu jie žino kokius bur- 
tus, juos reikia iš jų atimti. Arba rasti prieš juos galin- 
gesnius. 

— Bet kas gi gali atimti iš kitų burtus? 

— Tik tas, kas tuos burtus pažįsta. 

— Kaip gali žmogus pažinti burtusį 

— Tai pavojinga, Jis turį juos išmėginti, 

— Ak šitaip. 

— O dabar aš tau kai ką pasakysiu, bet tik tiek, kiek 
noriu pasakyti — daugiau nė žodžio. 

— Čia tai vyro kalba. 

— Hau! — patvirtino savo žodžius Juodoji Oda Gar- 
biniuota Galva.— Tai štai ką aš tau pasakysiu, Nakties 
Akie Vilko Nugalėtojau! Tu visaip gudrauji, klausinėji ir 
teiraujies, stengdamasis išsiaiškinti paslaptį. Bet, man ro- 
dos, tu niekados jos nesužinosi. Tuščias darbas! Havand- 
šita, mūsų burtininkas, žino daugiau ir yra gudresnis už 
visus stovyklos vyrus, netgi už tavo tėvą Matotaupą. 

Harka išspjovė iš burnos žolę. | 

— Tai, ką tu čia išsigalvoji, Juodoji Oda Garbiniuo- 

ta Galva, galėjai man ir nepasakoti. Tu labai supykai ant 
mano tėvo, kai jis įmetė į vandenį tą nelemtą aukso ga- 
baliuką, tiesiog pajutai jam neapykantą. Tikrai tikrai, aš 
mačiau tada tavo akis. Paskui Havandšita išvadavo tavo 
tėvą, ir todėl tu dabar jį taip aukštini. 
'. — Harka, argi čia kas bloga, kad už tai aš jį taip 
aukštinu? Bet aš noriu tau pasakyti visai ką kita. Tik ne- 
pertraukinėk manęs, nes aš nutilsiu, ir tu nieko nesužino- 
si. Taigi klausyk. Tas geltonas gabaliukas yra burtų ak- 
muo. Bet burti su. juo moka tik baltieji. Taip, taip, tikra 
teisybė! Mano tėvas ilgą laiką gyveno tarp baltųjų, ir jis 
žino. Jeigu baltieji žmonės turi kišenėje tokių akmenų, 
jiems užtenka tik įsakyti: „„Arklių! Valgyti! Gerti! Dra- 
bužių! Papuošalų!“— ir tuoj pat tarsi kokia stebuklinga 
ranka jiėms parūpina visko, ko tik jie nori. Jiems nerei- 
kia nei Medžioti, nei virti, nei austi drabužių, nei dirbti 
odų, nei gaudyti arklių. Už tuos burtų akmenis jie gauna 
viską gatava, reikia tik ištiesti ranką ir pasiimti. Argi tai 
ne dideli burtai? 

— Taip, dideli. 

— Užtat aš ir sakau, kad reikia iš baltųjų atimti tuos 
burtus arba surasti prieš juos dar galingesnius. Bet šito 
mes nepadarysime, jeigu mėtysime burtų akmenis į van- 

denį. Havandšita — didelis burtininkas. Jis tyrinėja bal- 
tųjų paslaptis ir nori jas pažinti, nes žino, kad negerai tu- 
pėti vien ant senų paslapčių kaip strazdui ant kiaušinių. 
Reikia ieškoti naujų dvasių. Tai ir viskas, ką aš norėjau 
pasakyti. 

"Harka ilgai tylėjo. 

— Tavo žodžiuose yra daug teisybės, — tarė jis paga- 
liau, — bet kai ką tu neteisingai supranti. Tavo žodžių py- 
nėj daug gražių kriauklių, bet viena iš jų netikra, tik ne- 
žinau kuri. | 

— Kai surasi ją, pasakyk. 

— Jeigu tik panorėsiu tau pasakyti. 

Juodosios Odos Garbiniuotos Galvos kalbos sukėlė 
Harkai daug visokiausių minčių, bet jis buvo kažkoks su- 
rūgęs.. Gal dėl to, kad suprato, jog Garbiniuota Galva, 
kad ir koks mielas ir linksmas, niekados neis su juo išvien 
prieš burtininką. Prieš burtininką? Taip pagalvojęs, Harka 
pats savęs išsigando. Nejaugi jis jau taip toli nusirito? 
O jeigu tai sužinotų Havandšita! Gal jo dvasios jau per- 
sekioja jį2 

Harka atsikėlė. Pakilo ir Garbiniuota Galva. Berniukai 
nujojo namo. Apie pėdų ieškojimą nebebuvo nė kalbos. 
Harka gerai atsiminė kelią ir parvedė savo draugą į sto- 
vyklą. 

Iš šalies žiūrint, rodos, niekas po to nepasikeitė: Harka 
kaip buvo, taip ir liko Garbiniuotos Galvos draugas. 

Kaip ir. anksčiau, visa trijulė — Harka, Harpstena ir 
Garbiniuota Galva — kiekvieną dieną leisdavo drauge. Ir 
Jaunųjų Šunų žaidimuose jie buvo neišskiriami. 

Šonkai, atrodo, tokia berniukų draugystė nepatiko. 
Grįžęs į stovyklą, jis neliko Havandšitos pagalbininkų, 
bet vėl apsigyveno Matotaupos palapinėje. Tačiau dienos, 
praleistos drauge su burtininku, nepraėjo be pėdsakų — 
Šonka jautėsi irgi šiek tiek nusipelnęs tos pagarbos, kuri 
dabar supo Havandšitą, todėl vaikščiojo po stovyklą tar- 
si kažkokios nepaprastos šviesos nutviekstas. Šitokio pa- 
sipūtimo Harka tiesiog negalėjo pakęsti. Tad abu laukė 
progos, kada galės vėl pasigalynėti. 

O) šitokia proga pasitaikė per kitas arklių lenkty- 
nes, kurias organizavo ne Jaunieji Šunys, o Raudono- 

sios Plunksnos. Harka buvo per jaunas jose dalyvauti. 
Šonka nepriklausė Raudonųjų Plunksnų sąjungai, nors 
buvo tokio pat amžiaus, kaip Četanas ir kiti berniukai. 
Raudonosios Plunksnos kvietė visus vyresniuosius berniu- 
kus dalyvauti lenktynėse. Šonka sutiko. Jis buvo pavel- 
dėjęs iš tėvo labai gerus arklius. 

Lenktynių dienos rytą Šonka priėjo prie Četano. Har- 
ka stovėjo netoliese ir viską girdėjo, ką juodu šnekėjo. 

— Četanai, tu visada buvai geriausias Harkos Bizonų 
Persekiotojo draugas. Kodėl tu dabar nustojai juo rūpin- 
tis? Argi gerai, kad jis visą laiką bendrauja tik su Gar- 
biniuota Galva, iš kurio nieko kito neišmoks, kaip tik 
kvailysčių? 

Četanas nužvelgė jį nuo galvos ligi kojų. 

— Man atrodo, kad tu čia nieko gudraus nepasakei, 
Šonka,— atsakė Četanas palyginti mandagiai. 

Pastaruoju laiku Harka iš tiesų mažiau bendravo su 
vyresniaisiais draugais. Bet tam buvo rimtas pagrindas: 
Harka tapo Garbiniuotos Galvos mokytoju. 

— Kaip sau žinai —su panieka iškošė Šonka.— Bet 
šiandien jam ne pro šalį būtų pasirodyti savo vyresniųjų 
draugų tarpe. Ir ko gi jis negalėtų dalyvauti lenktynėse? 

— Jam dar tik dvylika vasarų. . 

— Bet jis turi labai gerą arklį. 

— Taip, arklys jo geras. O ar Harka tavęs prašė su 
manim pakalbėti dėl lenktynių? 

— Ne. Harka išvis su manim nesikalba, jis neapken- 
čia Manęs ir yra didelis užsispyrėlis. Bet, man rodos, rei- 
kėtų leisti jam dalyvauti lenktynėse. Girdėjau, kad atei- 
ty jis žada vadovauti Raudonųjų Plunksnų sąjungai. 

— Taip, žada. O dėl lenktynių aš pakalbėsiu su ki- 
tais, — Četanas apsisuko ir nuėjo. 

Dabar Šonka pastebėjo Harką, kuris tebestovėjo toje 
pačioje vietoje. 

— Ak tai tu čia! Vadinasi, klauseisi? 

— Kodėl klausiausi? Jeigu kas manęs nematė čia sto- 
vint, tai turbūt yra aklas! 

— Tai gal aš aklas?! 

— Kai kada — taip.— Ir Harka nuėjo. 

Četanas pasivijo Harką ir pasakė, jog Raudonosios 
Plunksnos pageidauja, kad ir jis dalyvautų lenktynėse, 
Šiaip Harka būtų tik apsidžiaugęs tokia žinia, bet dabar 
nė girdėti apie tai nenorėjo. 

— Ko jūs iš manęs norite? — tarė jis Četanui.— Argi 
dar neužtenka, kad du kartus atjojau antras per berniu- 
kų lenktynes? Ko man ten varžytis su Raudonosiomis 
Plunksnomis? Geriau pakvieskite berniukų lenktynių nu- 
galėtoją! 

— Tai jau palik Raudonosioms Plunksnoms spręsti. O 
dabar eik ir atsivesk savo arklį! 

— Tai ne Raudonųjų Plunksnų sprendimas, tai Šonkos 
darbas — jis prikalbėjo juos, ir jie paklausė kaip kokios 
bobos. 

— Tada pamėgink palenktyniauti su tomis bobomis.— 
Četanas atsargiai šyptelėjo, bijodamas, kad Harka nepa- 
justų pašaipos. 

Harka valandėlę pagalvojo. 

— Et, dėl manęs kaip sau norite — ti tarė jis susierzi- 
nęs.— Ateisiu. 

— Gerai. | 

Varžybų trasa dabar buvo dvigubai ilgesnė ir sunkesnė 
negu ta, kur anąkart lenktyniavo Jaunieji Šunys. Pasku- 
tiniam kelio trečdaly reikėjo pakilti į smėlėtą kalvą, o 
paskui staigiai vėl nusileisti žemyn. Prieš pat finišą geras 
kelio galas vėl ėjo lyguma, kur buvo viskas gerai ma- 
tyti. Šį kartą teisėjavo du kariai: vienas iš jų — Senoji 
Antilopė. | 

Harka pasiėmė savo širmį ir tiesiai iš ganyklos nujojo 
į varžybų vietą, norėdamas dar kartą gerai susipažinti su 
trasa. Tą smėlio kalvą jis gerai žinojo. 

Visi susirinko upelio pakrantėje. Paskutinis pasirodė 
Šonka. Jo starto vieta buvo netoli Harkos. Jojo jis ant 
ciklaus treigio. Visi raiteliai turėjo rankose odinius rim- 
bus, o apsirengę buvo kaip per bizonų medžioklę — tik 
su diržais ir šlaunų prijuostėmis. 

Arkliai jau šokinėjo ir. trypė kojomis. Pagaliau Senoji 
Antilopė švilptelėjo, ir visi puolė į priekį. 

Harka gerai apgalvojo savo taktiką. Varžybose daly- 
vavo penkiolika raitelių. Vadinasi, kiekvienas stengsis 

greičiau įveikti lygiąją trasos atkarpą, kad pirmas pasie- 
kęs kalvą, galėtų pasirinkti patogesnę įkalnę. O toji pa- 
togi įkalnė buvo tik kelių metrų pločio. Harka žinojo, 
kad ten neišvengiamai susigrūs keli raiteliai ir per tą 
kamšatį gali atsitikti visokių netikėtumų. Todėl nuspren- 
dė iš karto joti prie statesnės vietos, kurią su savo ištre- 
niruotu arkliu tikėjosi sėkmingai įveikti. Jeigu čia ir su- 
gaiš kiek daugiau laiko, tai paskui viskas išsilygins, juk 
prieškalnę jis įveiks vienas, be jokios kamšaties. 

Širmis lėkė lengvai ir greitai. Harka prigludo prie ark- 
lio sprando, kad šiam lengviau būtų bėgti ir ne toks di- 
delis būtų oro pasipriešinimas. Jo kūną užliejo pasitenki- 
nimas, kurį tokiais atvejais visada pajunta geras raitelis. 
Bet staiga paaiškėjo, kad jis čia joja ne vienas — tą patį 
kelią pasirinko ir kitas lenktynininkas. Tai buvo Šonka. 
Harkos širmis ir Šonkos sartis lėkė dabar kaip vienas, abu 
jauni, abu eržilai, abu nenorintys viens kitam nusileisti. 
Žiūrovai aplink rėkė, drąsindami raitelius ir reikšdami 
savo jausmus. Kartais sušukdavo ir koks raitelis, bet Har- 
ka su Šonka jojo tylėdami, visą dėmesį sutelkę į arklį ir 
kelią. Arkliai šuoliavo ištiesę kaklus, išpūtę šnerves. Čia 
vienas, čia kitas kiek išsiverždavo į priekį, bet tuoj ir vėl 
susilygindavo. Jų karčiai ir uodegos plaikstėsi vėjyje. 
Raiteliai buvo atleidę pavadžius ir valdė arklius tik šlau- 
nimis. 

— Hi-je — hi-je! — vis garsiau ir karščiau rėkė žiū- 
rOovai. 

Ir štai abu raiteliai pasiekė smėlėtą įkalnę. Jų mustan- 
gai, nemažindami greičio, mikliai kopė aukštyn. Kiti ber- 
niukai dar buvo tik kalvos papėdėje. Tik Četanas išlaikė 
Harkos ir Šonkos padiktuotą spartą. Jis buvo kiek atsiplė- 
šęs nuo visos grupės ir jau kilo į kalvą, kaip ir Harka 
su Šonka. Bet čia jį pasivijo dar trys raiteliai. | 

Harka neturėjo kada dairytis į Četaną ir kitus berniu- 
kus. Jis norėjo pirmas pasiekti kalvos viršūnę ir nutrūkt- 
galvišku šuoliu nusileisti į smėlėtą pakalnę. 

Šonka vis dar buvo greta. Bet dabar Harkai pavyko 
truputį aplenkti Šonką. Jo arklys išsiveržė per kokią pusę 
galvos į priekį. Dar du metrai iki viršūnės, dar metras — 
dar... o 


nų 

Harkos širmis buvo visa galva priekyje, ir teisėjai ana- 
pus kalvos tikriausiai jau pamatė jo snukį. || 

Šonka pradėjo čaižyti bizūnu savo sartį. Ir štai tą aki- 
mirką, kai Harka jau taikėsi su savo arkliu skristi nuo 
skardžio, Šonka šmaukštelėjo širmiui per nugarą. Arklys 
išsigando ir sutriko, paskui, gerai nenusitaikęs, stryktelėjo 
į pakalnę ir, pasiekęs žemę, suklupo. Harka, nors ir palei- 
des pavadžius, nenusirito žemėn, nes stipriai laikėsi šlau- 
nimis ir rankomis. Bet puslaukiniai arkliai neapsakomai 
vikrūs ir atsparūs. Širmis tuoj pat pašoko ir kaip patrakęs 
pasileido tolyn, tarsi jam iš paskos būtų užsidegusios pre- 
rijos. Šonka taip pat įveikė kalvą. Tačiau nors Harka ir 
pargriuvo, jis vis tiek buvo greitesnis negu kiti raiteliai, 
nes stačiu šlaitu jų arkliai leidosi labai pamažu. Netgi 
Četanas, kuris įveikė prieškalnę patogioje vietoje, ir tas, 
leisdamasis žemyn, gerokai sugaišo laiko. 

Tad Harka su savo išsigandusiu arkliu pirmasis pasie- 
kė finišą. Žiūrovai pasitiko jį džiaugsmingai šūkaudami. 
Antras buvo Četanas, trečias — Šonka. 

Pasiekę finišą, visi apgręžė arklius ir žingine nujojo 
prie teisėjų, skelbiančių varžybų rezultatus. 

Sudulkėjęs ir suprakaitavęs Šonka paprašė žodžio. 

— Šito, — jis parodė į Harką,— negalima laikyti laimė- 
toju. Jis ne jojo, o kaip kamuolys nuriedėjo su savo ark- 
liu į pakalnę. | 

— Fi,— švilptelėjo pro dantis Antilopė, parodydamas, 
kad tokia Šonkos kalba yra kvailystė, nesąmonė ir aki- 
plėšiškumas. | | 

Tr Šonka liko it musę kandęs. 

Dabar prie jo prijojo Harka. 

— Ak tu apgavike,— tarė jis — tu pasmirdęs kojote, 
susnos nugraužtu kailiu, bjaurus varlės snuki! Ką tu pa- 
darei! Sušėrei rimbu mano arkliui! Dink greičiau iš čia, 
kad niekas tavęs nematytų ir negalėtų spjauti tau į vei- 
dą savo paniekos! 

Tai išgirdę, sužiuro visi sūsirinkusieji, ypač kariai. Šir- 
miui ant nugaros buvo aiškiai matyti kirčio žymė, kurią 
padaryti galėjo tik kieno nors kito ranka. 

Pakilo visuotinis paniekos ir pasipiktinimo riksmas. 

Harka nušoko nuo arklio ir priėjo prie Šonkos./ 

— Lipk žemėn,— tarė Jis, — pažiūrėsim, kuris | iš mūsų 
stipresnis. | 

— Ak tu, šuniūkšti! — su panieka iškošė sutrikęs 
Šonka. 

— Sakau, lipk žemėn, arba aš pats tave nusitrauksiu 
nuo arklio. Tu man dar atsakysi už rumbą ant arklio nu- 
garos! 

— Ak tų, prerijų šuniūkšti!..— Šonka pasuko savo 
arklį ir mėgino ištrūkti iš žmonių rato. | 

Harka užsimojo ir šniojo rimbu Šonkai per užpakalį. 
Kartu nutvėrė už kojos ir nutempė priešininką nuo ark- 
lio. Šonka šito nesitikėjo. Jis susvyravo, ir Harka partren- 
kė jį žemėn. Paskui primygė keliais, užlaužė kairę ranką 
ir nutvėręs už plaukų prispaudė galvą prie žemės, 

— Pasiduodi? 

"Šonka švokštė. 

— Jam jau baigta, jis nugalėtas, — nusprendė Senoji 
Antilopė. | 

Harka paleido priešininką ir nė nežvilgtelėjęs į jį pa- 
ėmė už pavadžio savo širmį, kuriam dar tebeplastėjo pa- 
slėpsniai, ir nuvedė jį į ganyklą. 

Pasivijo Četanas. 

— Šonka — niekšinga cyvatėl. — tarė jis.— Kurgi gir- 
dėta, kad tokie dalykai dėtųsi Lokės giminėj. Jo tėvas, 
Baltasis Bizonas, savo amžinuosiuose medžioklės plotuose 
gėdysis' tokio sūnaus. 

— Juk reikia mokytis ir pralaimėti, o Šonka šito dar 
neišmoko,— atsakė Harka susimąstęs. Četanas nesuprato 
tos užuominos, nes nežinojo, kas prieš keletą dienų atsi- 
tiko tarp jo ir Harpstenos, bet Harka nesileido į kalbas. 

Ir ką jis galėjo dar pasakyti? Tegu pakalbės su Šon- 
ka Matotaupa. Jis juk atsakingas už berniuko auklėjimą. 

O, kad Šonka nebūtų atsikėlęs į vado palapinę! 

Vakare, sugrįžęs namo, Šonka atrodė liūdnas ir pri- 
slėgtas. Jis mažai valgė ir greitai nuėjo gulti. Garbės spin- 
desys, kuriuo jis neseniai taip didžiavosi, dabar visai iš- 
blėso. 

Matydamas Šonką tokį pritilusį, Harka pasidarė jam 
atlaidesnis. „O gal kartais — pagalvojo jis sau,— kasdien 
turėdamas prieš akis tokį pavyzdį, kaip didysis vadas Ma- 
totaupa, jis išaugs doru žmogumi.“ 


„"DAILININKAS IR LOKIO PĖDSAKAI 


" Tačiau ir sekančiomis dienomis Harka vengė sutikti 
Šonką. Dabar jis rečiau treniravosi ir žaidė su Harpstena 
ir Garbiniuota Galva. Kaip ir anksčiau, artimai bendravo 
tik su Četanu. Kodėl taip buvo, jis ir pats gerai nežino- 
jo. Taip jau susiklostė, ir tiek. 

Todėl jis ypač nustebo ir išsigando, kai vieną dieną 
Četaną pas save pasišaukė burtininkas. Berniukas išbuvo 
burtininko palapinėje daugiau kaip tris valandas, o kai 
pavakare išėjo, buvo nekalbus ir užsidaręs. Vis dėlto Har- 
kai pasisekė jį surasti, ir berniukas papasakojo jam, kad 
turės lydėti burtininką į tolimą kelionę. 

— Vadinasi, šį kartą jis ima su savim ne Šonką? — 
paklausė Harka. 

— Ne, ne Šonką, o mane! — su pasididžiavimu atsakė 
Četanas. 

Harka labai džiaugėsi, kad jo vyresniajam draugui te- 
ko tokia garbė, ir stengėsi užgniaužti širdyje neramias 
mintis, kurios kiekvieną kartą neduodavo jam ramybės, 
kai tik Havandšita ką nors sumanydavo. 

— Galiu tau pasakyti, — pridūrė dar Četanas,— kad Ha- 
vandšita keliauja į šiaurę pasikalbėti su galinguoju burti- 
ninku Tatanka Jotanka apie tas pavojingas paslaptis, ku- 
rios pradeda rodytis mūsų prerijose. 

Harka nustebo, išgirdęs, koks svarbus bus tas žygis, 

— Su Tatanka Jotanka? 

— Hau, taip aš pasakiau. Taigi bus svarstomi svarbūs 
klausimai. 

— Teisybė, teisybė. 

Berniukai išsiskyrė vėlai vakare. 

O po dviejų dienų Havandšita, Četano lydimas, su pa- 
lapine ir arkliais iškeliavo į šiaurę. 

Nugriovus jo palapinę, stovyklos aikštėje atsirado 
daugiau vietos, ir Jaunieji Šunys dabar turėjo kur žaisti. 
Beveik kiekvieną rytą jie čia susirinkdavo ir uosinėmis 
lazdomis gainiodavo po aikštę odinį kamuolį, kol vienai 
komandai pavykdavo įvaryti jį 1 „vartus '-— kurios nors 
paskirtos palapinės angą. 

Taip jie žaidė ir septintą dieną po Havandšitos išvyki- 
mo. Buvo giedras saulėtas rytas, berniukai ypač stengėsi, 
nes pasižiūrėti jų žaidimo buvo atėjęs Matotaupa. 

Bet staiga Matotaupa nustojo domėjęsis berniukų žai- 
„dimu,— pamatė, kad į stovyklą sugrįžo vienas žvalgas ir 
ieško vado, norėdamas jam kažką pranešti. Tai buvo Se- 
nosios Antilopės vyresnysis sūnus, jau priimtas į karius. 

Jaunieji Šunys, pamatę, kas atsitiko, tuoj liovėsi žai- 
dę ir sukluso, ką čia praneš tas žvalgas. O jo žinia buvo 
tokia įdomi ir netikėta, kad berniukai tuoj pat užmiršo 
savo žaidimą — dabar nebesvarbu buvo, kas laimės. 

Iš vakarų pusės prie Arklių upelio artėja vienas bal- 
tasis ir vienas raudonodis! Jie vedasi su savim du krovi- 
ninius mulus. Raudonodis joja priekyje, iškėlęs ant lazdos 
baltą vilko kailį, kad iš tolo būtų matyti, jog jie čia at- 
vyksta su taikiais ketinimais. Kokiai genčiai priklauso 
raudonodis, žvalgas ko! kas dar negalėjo pasakyti. 

Abu nepažistamieji jojo nesislapstydami ir taikiai nu- 
siteikę, jų buvo tik! du, tad vadas ir jo kariai nematė rei- 
kalo griebtis prieš juos ginklo. Tik išsiuntė Senąją Anti- 
lopę, Nepažistamąją Kriaukle ir dar keturis karius suži- 
noti, ko tie du raiteliai nori. Jeigu jie nesupras dakotų 
kalbos, Nepažįstamoji Kriauklė galės pabūti vertėju. Tai 
labai svarbu. 

Jaunieji Šunys, vyresnieji berniukai ir daugelis kitų 
stov'niavo būreliais stovyklos aikštėje ir šnekėjosi. Kai 
kurie kariai bėdojo, kad taryboje nėra Havandšitos. Juk 
pirmą kartą prie Lokės giminės palapinių artėja baltasis 
žmogus! 

Harka jau buvo išklausinėjęs Žvalgą ir dabar pranešė 
Jauniesiems Šunims. 

— Baltasis turi macavakeną, raudonodis — taip pat! 
Girdėjotė Jie atjoja su macavakenais, Mums reikia gerai 
apžiūrėti tą paslaptingą ginklą! 

— Hau, hau! — karštai jam pritarė berniukai. 
 Harka džiaugėsi, kad stovykloje nėra Havandšitos, nes 
dabar buvo tikras, kad baltasis ir jo palydovas bus vado 
palapinės svečiai. 

Garbiniuotai Galvai pasiūlius, vienas berniukų būrys 
nubėgo į stovyklos pakraštį ir susirado patogią vietą, iš 
kur galėtų gerai matyti artėjančius nepažįstamuosius. 
Harka su Juodąja Oda Garbiniuota Galva sugulė ant tos 
kalvos, kur neseniai buvo arklių lenktynės. 

Iš čia jie pamatė atvykėlius — du mažyčius taškelius, 
kol kas labai neaiškiai, nes šeši kariai jau buvo pasiekę 
juos ir dabar jojo iš šalių. 

Bet juo labiau grupė artėjo, juo aiškiau buvo matyti 
kiekvienas žmogus. Harka ypač atkreipė dėmesį į baltąjį 
keleivį. Jis buvo ne vienplaukis, ir tas labiausiai krito 
į akis dakotų berniukams. Tas žmogus buvo užsidėjęs ant 
galvos kažkokį puodą. Greičiausiai tai ir buvo skrybėlė, 
kurią berniukai jau žinojo iš Garbiniuotos Galvos pasako- 
jimų. „Puodas“ buvo odinis, su plačiais pakraščiais. Rai- 
telis neturėjo ilgų kelnių, „,mokasinai“ siekė jam ligi ke- 
lių. Vilkėjo jis odinį švarką, susegiotą priekyje. Harka 
pirmą kartą pamatė sagas ir sagų skylutes. Ant peties 
nepažįstamasis buvo užsikabinęs macavakeną, nuo kurio 
Harka tiesiog akių negalėjo atitraukti. Baltąjį lydėjo in- 
dėnas. Jis dar jaunai atrodė, jo plaukai buvo perskirti per 
vidurį, kaip ir dakotų, veidas — neišdažytas, o visas ap- 
daras —tik ledžingai ir mokasinai. Abiejų arkliai buvo 
kitokie, negu indėnų mustangai — didesni ir ne tokie gau- 
ruoti. | 

Berniukai gulėjo kaip negyvi. Netgi tada, kai baltasis 
su savo palydovu jojo visai pro šalį, nė vienas neištarė 
nė žodžio. Harka įsižiūrėjo į baltojo veidą po plačiabryle 
skrybėle; jis buvo įdegęs saulėje ir savo spalva nedaug 
kuo skyrėsi nuo indėno. Bet labiausiai Harką nustebino 
barzda ir mėlynos akys. Jis dar niekada nebuvo matęs 
žmogaus mėlynomis akimis. Barzda auga ir indėnų ka- 
riams, tiesa, labai reta, bet ir tą pačią jie suima aštria- 
briaunėmis kriauklėmis lyg kokiu pincetu ir išrauna. 

(O kodėl jos neišsirauna baltasis? Gal dėl to, kad bijo 
skausmo? Ne juokas išpešti tiek plaukų apie burną ir ant 
smakro! , 

Bet barzda buvo iš tikrųjų negraži, o ir patys plaukai 
ne juodi, o geltoni. Garbiniuota Galva jau buvo pasako- 
jęs, kad baliųjų plaukai būna įvairių spalvų: juodi, gel- 
toni, rudi, balti. Geltonplaukius jie vadina blondinais. Gel- 
toni plaukai! Kurgi tai matyta! Jeigu nepažįstamasis pa- 
lapinėje nusiims savo puodą, ko gero, paaiškės, kad visas 
jo pakaušis apžėlęs geltonais plaukais! Tikriausiai dėl to 
jis ir nešioja tą puodą ant galvos, kad sarmatijasi paro- 
dyti savo plaukus. Šiaip kam gi reikalingas šitoks daik- 
tasė Kraštas užlinkęs ant akių, kaip jis dar kelią mato? 

Keisti, matyt, tų baltųjų papročiai. Ir apie jojimą jie 
nieko neišmano. Kaipgi galima, sėdint ant arklio, laikyti 
kojas kilpose? Juk nepatogu užsėsti ir nusėsti! Prie mo- 
kasinų kulnų blizga aštrūs ratukai. O kam jie? Gal paku- 
tenti mustangui? Juk jeigų nori paraginti arklį, tai pa- 
spaudi kulnais jam šonus, ir viskas. O čia mat žaisliukai 
pritaisyti! 

Kol Harka šitaip svarstė, abu raiteliai su savo palyda 
prijojo kalvos papėdę. Dabar Harka geriau įsižiūrėjo į in- 
dėną. Šis, atrodo, buvo gerokai jaunesnis už baltąjį, kuris, 
kaip spėjo berniukas, galėjo būti keturiasdešimt metų. In- 
dėnas, Harkos supratimu, jojo daug patogiau — be balno, 
be kilpų, be pentinų. Jis buvo juodaplaukis ir be barzdos, 
kaip ir dera normaliam žmogui. Ant kaklo turėjo užsika- 
binęs -grandinėlę, kuri Harkai labai patiko. Ji buvo iš 
blizgančių ir permatomų įvairiaspalvių akmenukų, kuriems. 
Harka mintyse davė šitokius vardus: Ryto Žara, Žydrasis 
Vanduo, Saulės Spindulys, Gaivioji Žaluma. Indėnas buvo 
žmogus kaip Žmogus — pailgo veido, rimtos išvaizdos. Jis 
taip pat turėjo macavakeną. 

Gal kartais jiems pasiseks pakalbėti su tuo kariu? 

Kai raiteliai prajojo kalvos papėdę, Harka davė Jau- 
niesiems Šunims ženklą traukti namo. Berniukai patyliu- 
kais persirito į kitą kalvos pusę, ir kai abu nepažįstamie- 
ji su palyda pasiekė stovyklą, jie visi jau buvo ten. 

Stovykloje viešpatavo didelė rimtis, visų veidai buvo 
ramūs ir santūrūs, kaip ir dera, sutinkant nepažįstamus 
žmones. 

Stovyklos aikštėje susirinko būrelis žmonių. Matotau- 
pa stovėjo prie savo palapinės. Raiteliai nušoko nuo ark- 

lių. Nepažįstamoji Kriauklė nuvedė juos prie vado. Ma- 
totaupa davė ženklą, ir Nepažįstamoji Kriauklė pranešė: 

— Šio baltojo kario vardas — Toli Skrajojantis Paukš- 
tis Miklioji Ranka Paslaptingoji Lazdelė. Bet jo baltieji 
broliai vadina jį Danu Morisu. Toli Skrajojantis Paukš- 
tis, kaip jau pats: vardas mums sako, atvyko iš tolimo 
krašto. Jis aplankė daug baltųjų žmonių miestų, matė 
daug raudonodžių genčių ir svečiavosi ne vieno vado pa- 
lapinėje. Jis turi macavakeną, kuriuo gali nudėti kiekvie- 
ną priešą, bet jis myli taiką. Jis girdėjo, kad Lokės gimi- 
nė garsėja savo drąsiais medžiotojais ir narsiais kariais, 
todėl ir atjojo čionai. Kelią jam rodė šis jaunas karys ir 
vadas, kuris jau penkeri metai yra'jo brolis. 

Matotaupa atidžiai stebėjo nepažįstamąjį. 

— Hau... gerai, — tarė jis pagaliau.— Toli Skrajojan- 
tis Paukštis gali apsistoti mūsų palapinėje ir papasakoti 
mums, kieno liežuvis pranešė jam apie Lokės giminės 
žmones. 0 | 

Šiais žodžiais vadas pakvietė atvykėlius būti jo pala- 
pinės svečiais. 

Harka priėjo prie indėno arklio, pasišovęs nuvesti jį 
į ganyklą, Nepažįstamoji Kriauklė pasiūlė tokią pat pa- 
slaugą baltajam. Tačiau paaiškėjo, kad atvykėliai žino 
prerijų papročius — jie neatsisakė paslaugos, tačiau ir pa- 
tys nuėjo drauge pasižiūrėti, kur ganysis ir nakvos jų 
arkliai. Indėnas supančiojo abu arklius. 

Paskui visi patraukė į vado palapinę. Eidami prie ark- 
lių ir atgal, nė vienas neprakalbino nei Harkos, nei Ne- 
pažįstamosios Kriauklės, tik Toli Skrajojantis Paukštis Pa- 
slaptingoji Lazdelė, žmogus su geltona barzda,. maloniai 
nusišypsojo Harkai, o indėnas su gražia grandinėle ant 
kaklo visą kelią buvo rimtas ir santūrus kaip tikras da- 
kotas. | | 

Nors Matotaupa ir užsiminė, kad norėtų sužinoti, iš 
kur svetimšaliai yra apie jį girdėję, tačiau nė manyti ne- 
manė tuoj pat jų šito klausinėti. Tai būtų prieštaravę bet 
kokiai svetingumo taisyklei. Untšida ir Šešoka, Uinonos 
padedamos, kaipmat ėmė ruošti vaišes — sustatė aplink 
ugnį kiekvienam po kelis puodus ir pakepė ant iešmo 
mėsos. Visi tylėdami laukė vaišių. Kai viskas jau buvo 

paruošta, Matotaupa užsirūkė pypkę, prikimštą raudonojo 
karklo lapų, ir paleido ją ratu, paskui padalijo svečiams 
mėsos, davė jos ir Nepažįstamajai Kriauklei, bet pats ne- 
valgė, jis buvo atidus šeimininkas ir žiūrėjo, kad kiti vai- 
šintųsi. Tik tada, kai svečiai pasisotino, ėmė valgyti ir jis. 
Palapinės gilumoj sėdėjo Harka ir Harpstena, kiek toliau 
nuo jų — Šonka. 

Pavalgęšs baltasis išsitraukė iš kišenės kažkokį daiktą, 
panašų į rudą žolės stiebą, ir ėmė rūkyti. Indėnai pa- 
siėmė savo pypkes. Toli Skrajojantis Paukštis padovano- 
jo Nepažistamajai Kriauklei vieną degantį stiebą, ir tas 
mielai jį priėmė. 

— Baltasis karys Toli Skrajojantis Paukštis Miklioji 
Ranka Paslaptingoji Lazdelė turėjo ilgą kelionę, — pradėjo 
Matotaupa vakaro pokalbį. 

— Taip, vade,— vietoj baltojo atsakė indėnas dakotų 
kalba, tik su svetimu akcentu.— Mes atjojome čia iš Uo- 
linių kalnų. 

Matotaupa žiūrėjo į indėną kiek įtariai, bet nepasaky- 
tum, kad priešiškai. 

— Kokie kariai dabar ten medžioja? — paklausė jis. 

— Šešonų genties kariai. 

Matotaupa pritariamai linktelėjo. 

— Kaip jiems sekasi medžioklė? 

— Ne kažin kaip. Bet Lokės giminės palapinės, kaip 
matyti, gerai apsirūpinusios maistu. 

— Hau. Kuo vardu mano jaunesnysis brolis? 

„Šitoks kreipimasis rodė, kad Matotaupa tikrai nusitei- 
kęs draugiškai. 

— Mano vardas — Ilgoji Ietis. 

— Kas yra Ilgosios Teties tėvai ir broliai ir kur stovi 
jų palapinės? 

— Mano tėvai ir broliai priklauso šejenų genčiai. 

Matotaupos veidas apsiniaukė. Jis jau norėjo kažką 
piktai atsakyti, bet susilaikė. 

Baltasis, matyt, pajutęs, kad pokalbis pakrypo į blo- 
gąją pusę, pasakė savo palydovui keletą žodžių, ir šis tuoj 
pat paaiškino dakotams: 

— Noriu pranešti vadui Matotaupai, kad aš, Ilgoji Ie- 
tis, esu ne iš tų šejenų, kurie, ieškodami priekabių, suki- 

nėjasi aplinkui ir taikosi įsibrauti į dakotų bei kitų gen- 
čių medžioklės plotus. Mano tėvas ir broliai taikiai gy- 
vena savo palapinėse toli nuo čia, Oklahomoje, jie nėra 
nei dakotų, nei kitų genčių priešai. Taikiai jie sugyvena 
ir su baltaisiais. Aš palikau tėvų palapinę prieš penkerius 
metus ir visą laiką lydžiu savo baltąjį brolį Toli „Skrajo- 
jantį Paukštį. Hau. 

Bet, atrodo, ir šitoks paaiškinimas ne visai patenkino 
Matotaupą, o Harka sau širdyje galvojo: „Kas tai per žmo- 
nės, tie šejenai? Su visais taikiai sugyvena, su niekuo ne- 
sipyksta. Patys nežino, kas jie tokie, ir jeigu prasidėtų 
karas, tai tik stovėtų linguodami galvas ir mosuotų ieti- 
mis, kol juos iš visų pusių suvarstytų strėlės. Bet jeigu 
Ilgajai Iečiai gera buvo gyventi taikioje tėvo palapinėje, 
tai kam jis paliko savo tėvus ir brolius ir dabar bastosi 
po pasaulį su Toli Skrajojančiu Paukščiu Geltonąja Barz- 
da? Čia kažkas ne taip.“ Berniukas nutarė dar išsiaiškinti 
šitą klausimą. | 

Matotaupa pakreipė kalbą į kitą pusę. 

— Ar jodami nuo Uolinių kalnų Toli Skrajojantis 
Paukštis ir Ilgoji Ietis nepastebėjo kokių pėdų“ O gal 
sutiko kokių nors laukinių žvėrių? 

Išgirdę šį klausimą, svečiai pagyvėjo, ir abu iš karto 
ėmė kažką pasakoti. Tačiau baltasis, pastebėjęs, kad da- 
kotai vis tiek jo nesupranta, greitai nutilo ir leido kalbėti 
indėnui vienam. 

— Radome pilkojo lokio pėdsakus! 

Matotaupa vos nepašoko nuo žemės. 

— Pilkojo lokio! O! Kur jūs matėte tuos pėdsakus? 

— Iki ten dvi dienos kelio kalnų link. 

-— Senos ar šviežios tai buvo pėdos? 

— Visai šviežios. 

— Ir jūs pasekėt, kur jos veda? 

— Taip. 

Matotaupa nutilo ir suklusęs žiūrėjo į svečius. 

Ilgoji Ietis šyptelėjo. 

— Aš papasakosiu jums istoriją, kuria niekada nepa- 
tikėčiau, jeigu pats nebūčiau jos pergyvenęs,— tarė jis— 
Iš pradžių mes sekėme pėdas raiti, nes jos ėjo per kalnų 
pievą ir buvo labai aiškios. Taip mes prijojome uolą, ir 

ten pėdos staiga pradingo. Mano baltasis brolis paprašė 
mane pabūti prie arklių, o pats norėjo užlipti ant uolos 
apsidairyti. Jis visai neketino pilkąjį lokį nudėti, norėjo 
tik jį pamatyti. 

— Bet juk tai pavojinga. Kodėl jis nenorėjo lokio nu- 
šauti? Gal lokys yra Toli Skrajojančio Paukščio toteminis 
žvėris? 

— Ne, vade, mano baltasis brolis sako, kad visi žvė- 
rys — mūsų broliai. . 

-— Hau, čia yra dalis teisybės. Bet pasakok toliau! 

— Gerai. Taigi Toli Skrajojantis Paukštis norėjo už- 
lipti ant uolos, bet aš jį atkalbinėjau, nes pėdos buvo labai 
šviežios, o pilkasis lokys yra didelis, gudrus, stiprus ir, 
kaip tu sakai, labai pavojingas. 

— Hau, toks jis iš tikrųjų! — pa:virtino Matotaupa. 

— Mes ilgai ginčijomės. Pagaliau mano baltasis bro- 
lis sutiko: jis pabus prie arklių, o ant uolos lipsiu aš. 
Mudu nusėdome nuo arklių. 

— Hau, ir kas toliau buvo? — nekantriai paklausė Ma- 
totaupa, kai Ilgoji Ietis valandėlę nutilo.— Kur jūs dėjote 
savo macavakenus? 

— Savąjį aš atidaviau baltajam broliui, kad patogiau 
būtų kopti. Perdaviau jam ir pavadžius, tad jis laikė abu 
arklius, o aš jau buvau bekopiąs į uolą. . 

— Pasakok toliau! 

— Bet tuo metu atsisukau, ir baltasis brolis pamatė 
mano veidą, staiga sustingusį iš siaubo. Jis taip pat atsi- 
grežė, ir dabar mes abu matėme grizlį — jis stovėjo už 
mūsų, pasistiepęs ant užpakalinių kojų, atrodė, tuoj pa- 
kels leteną ir smogs. 

— Oho! Jis gražiai jus apstatė, tas pilkasis lokys! 

— Taigi. Tai buvo puikus ir galingas žvėris. 

— Bet jūs gyvi. Kaipgi jums pavyko išsigelbėti? 

— Mano baltasis brolis spėjo dar užšokti ant arklio. 
Su abiem arkliais ir abiem macavakenais jis nušuoliavo 
tolyn. Tiksliau sakant, arkliai nušuoliavo su juo. Aš pasi- 
slėpiau uolos tarpeklyje. 


Matotaupa geraširdiškai nusijuokė. Nusijuokė ir abu 
svečiai. 
— Lokys privertė mus bėgti, vade. 

— Ir jūs jam neatkeršijot? . 

— Mes ieškojome vienas kito ir džiaugėmės susiradę. 

Matotaupa vėl nusijuokė. 

— Taip toli buvo nurūkęs Toli Skrajojantis Paukštis 
su abiem arkliais, kad jūs turėjote vienas kito ieškoti? 

— Taip toli nurūko su juo abu arkliai, vade! 

Matotaupai tas tiesiog galvon netilpo. | 

— Šitaip toli nujoti, šitaip toli! Su dviem macavake- 
nais! Šitaip nujoti! 

Baltasis šyptelėjo sau į barzdą. 

— Na ir kas čia tokio, — tarė jis.— Aš atvykau čia ne 
lokių medžioti, o paslaptingąja lazdele nupiešti didžiojo 
vado portretą.. 

Šejenas išvertė baltojo žodžius, ir Matotaupa liovėsi 
šypsojęsis. 

— Tu burtininkas? 

— Jis ypatingas burtininkas, vade,— paaiškino šeje- 
nas.— Tau leidus, jis parodys paunių ir šešonų vadų port- 
retus. 

„— Hau! Tegu parodo. 

Abu svečiai atsistojo. Pakilo ir Matotaupa. Baltasis ir 
indėnas pasirausė savo ryšulėliuose palapinės gilumoj, 
paskui atnešė prie ugnies keletą drobės ritinėlių. Balta- 
sis išvyniojo vieną ritinėlį ir pasuko jį į šviesą. 

Matotaupa, pamatęs jį, sustingo lyg užburtas, moterys 
ir vaikai palapinės gilumoj taip pat ne mažiau nustėro, 
išsigando ir susidomėjo. Šešoka užsidengė rankomis akis, 
kad nematytų burtų. 

Drobėje aliejiniais dažais buvo nutapytas šešonų gen- 
ties vadas, beveik natūralaus dydžio, tiesiog kaip gyvas. 
Šejenas išvyniojo kitą ritinėlį, ir ugnies šviesoj pasirodė 
paunių vado portretas. 

Maitotaupa ir vaikai nejučiom prisidėjo ranką prie bur- 
nos, kaip tai buvo iprasta daryti, pasirodžius dvasioms. 


— Ir abu šitie vyrai jau mirę? — paklausė Matotaupa. 
— Ne, ne, — užtikrino šejenas.— Jie gyvi. 

— Čia, šioje keistoje odoje? 

— Ne, ne, jie gyvena savo gentyje. 

Matotaupa nenorėjo tuo patikėti. 

— Bet jų dvasios čia! Negi jie gyvena dvigubą gyve- 
nimą? Tai burtai. 

— Taip, jie gyvena dvigubą gyvenimą. Čia, šiame pa- 
veiksle, jie visą laiką bus gyvi. 

— O! Tai burtai! Šalin juos! Šalin! 

Svečiai klusniai suvyniojo savo drobes ir vėl padėjo, 
kur buvo. Matotaupa nepasitikėdamas žiūrėjo į juos. Kai 
pagaliau vėl visi susėdo prie ugnies, jis tarė: 

— Geriau jau medžiotumėt lokius, užuot mulkinę savo 
burtais raudonodžius. 

— Kaip kas išmano, taip ir gyvena, vade. 

— Hau. O ar jūs nesupyksite, jeigu aš eisiu ieškoti 
to lokio, kuris privertė jus bėgti? 

— Toli Skrajojantis Paukštis ir Ilgoji Ietis ant tavęs 
nepyks. Jie net sutinka parodyti lokio pėdas. Gera akis 
dar galės jas kai kur įžiūrėti. Mes dovanojam tau tą 10- 
kį — medžiok jį sau sveikas! | | 

— Hau, hau, gerai, gerai. Už tai Toli Skrajojantis 
Paukštis ir Ilgoji Ietis gali prašyti mane, Matotaupą, Lo- 
kės giminės vadą, ko tik jie nori, ir aš jiems viską pa- 
darysiu, kas yra mano galioje. 

— Gerai, vade. Mes norime tik vieno: tavo atvaizdo. 

— O, ne! — Matotaupa lyg gindamasis pakėlė rankas. 

Harka irgi išsigando, išgirdęs šitokį reikalavimą. Bet 
Matotaupa greitai persigalvojo, atsistojo ir labai oriai 
pasakė: 

— Aš pasakiau, ir baltasis karys pareiškė savo pagei- 
davimą. Jis reikalauja mano atvaizdo, tai yra mano gy- 
vybės, kurią nori perkelti į savo burtus. Tegu bus taip. 
Dakotas turi ne mažiau drąsos kaip paunis ar šešonas. 
Bet aš statau vieną sąlygą: baltasis karys gaus mano at- 
vaizdą tik tada, kai aš sumedžiosiu lokį! 

Geltonoji Barzda linktelėjo, ir šejenas paaiškino: 

— Mes sutinkame su šia sąlyga. Matotaupa — didis 
medžiotojas, jis mokės nudėti tą baisų ir gudrų lokį! 

Matotaupos lūpų kampučiai krustelėjo, jo veide pasi- 
rodė gudri šypsenėlė. 

— Aš — didis medžiotojas? Iš kur mano naujieji bro- 
liai tai žino? 

Šejenas valandėlę dvejojo, sakyti teisybę, ar ne, bet 
baltasis linktelėjo jam, ir šis tarė: 

— Mes žinome tai iš baltųjų, kurie tiesia kelią Ugni- 
niam žirgui. Mes buvome pas juos, prieš išvykdami į Uo- 
linius kalnus. | 

— Kas ten mane pažįsta? Kas ten galėjo apie mane 
ką pasakoti? 

— Visi, su kuo tik kalbėjomės. Tenykščiai vyrai mums 
sakė, kad Lokės giminės kariai — geri medžiotojai, be 
to, jie žino didelių paslapčių. 

Kai tik šejenas ištarė tuos žodžius, atsitiko negirdėtas 
dalykas, kurio niekas ir tikėtis nesitikėjo. | 

Kaip ir kiti kariai bei moterys, Harka įdėmiai sekė tė- 
vo ir svečių pokalbį. Nors ir labai susidomėjęs pasakoji- 
mu apie susitikimą su pilkuoju lokiu, jis visą laiką nega- 
lėjo užmiršti pirmojo klausimo, kurį Matotaupa uždavė, 
pasitikdamas švečius: iš kur jie žino, kad Lokės giminėj 
gyvena drąsūs kariai ir medžiotojai? 

Kai dabar, išėjus iš kalbos, vadas netikėtai vėl grįžo 
prie šio klausimo, Harka net suvirpėjo iš susijaudinimo. 
Gal kartais tas klausimas Matotaupai kaip tik ir yra išei- 
ties taškas prasiskverbti į didžiųjų burtų paslaptį, kurią 
Harka, nors ir prisibijodamas, taip karštai siekė įminti. 
Kai šejenas ištarė žodžius: „Lokės giminės kariai žino di- 
delių paslapčių“, — Harka pajuto nenugalimą norą atsisto- 
ti ir prieiti prie ugnies, kur sėdėjo svečiai. Žinoma, tai 
būtų išsišokimas. Tokį berniuko elgesį vyrai palaikytų ne 
drąsa, o akiplėšiškumu ir gėdingai pavarytų jį atgal. Tai 
būtų baisus pažeminimas, ir dar matant Šonkai. Harka net 
sudrebėjo, apie tai pagalvojęs, bet vis dėlto atsikėlė ir 
nuėjo prie ugnies, tarsi paklusęs kažkokiai aukštesnei 
jėgai. 0 

Matotaupa, labai nustebęs, pasižiūrėjo į berniuką, bet 
kol kas nieko nesakė. Harka priėjo prie šejeno, parodė 
į vieną jo grandinėlės akmenį, spindintį kaip vidurdienio 
saulė, ir, įsmeigęs šejenui į akis aštrų žvilgsnį, paklausė: 

— Paslapčių? Kokių? Šitų? 

— A, tu turi galvoj šitą akmenį tyliai tarė sutrikęs 
ėejenas.— Šitą? Taip, tai auksas. . 

—— Baltieji žmonės nori jo gauti? Jie nori užgrobti mū- 
sų medžioklės plotus? 

Matotaupa jau norėjo pavaryti berniuką, bet dabar įsi- 
kišo baltasis. 

— Vaikine,— tarė jis labai rimtai, ir šejenas ėmė vers- 
ti jo žodžius. — Mes nenorime nieko užgrobti. Štai pažiū- 
rėk,— jis išsitraukė du maišelius, atidarė juos ir pažėrė 
blizgančių monetų, kokių Lokės giminėj dar niekas nebuvo 
matęs.— Pažiūrėk, čia auksas ir sidabras! Aš esu turtingas 
žmogus, turiu užtektinai aukso, ir man nėra reikalo kam 
nors grasinti ar kėsintis į kitų gerą, mano tikslai labai 
kuklūs: aš nieko. kito nenoriu, tik tapyti paveikslus, to- 
dėl pats esu užburtas. Bet tavo būgštavimai, berniuk, nėra 
be pagrindo: turėdamas tokias paslaptis, niekada gero ne- 
lauk. Užtektinai yra vagių ir plėšikų! Todėl tokius daik- 
tus geriausia slėpti ir tylėti! 

Harka padėkojo baltajam ir pasitraukė į savo vietą. 

— Hau! —tarė Matotaupa.— Tai šitaip. Aš matau, 
baltasis žmogau, kad tu esi tiesus vyras. Aš medžiosiu 
lokį, o tu tapysi mano atvaizdą. Rytoj pradedam. 

Kitą dieną Matotaupos palapinėje visi sukilo dar su 
tamsa. Medžiotojai ketino pasiimti į žygį tik būtiniausias 
maisto atsargas, todėl Matotaupa suruošė svečiams gerus 
pusryčius. 

Toli Skrajojantis Paukštis Geltonoji Barzda manė, kad 
pavalgę jie tuoj leisis į kelionę, tačiau apsiriko. Pirmiau- 
sia vadas paliepė Senajai Antilopei sušaukti visus karius — 
norėjo su jais sušokti lokio šokį ir iššaukti lokio dvasią. 
Tiesa, Senoji Antilopė suabejojo, ar bus gerai, kad sto- 
vykloje nėra burtininko: kas gi be jo prieš tokią pavo- 
jingą kelionę pakalbės su lokio dvasia? Tačiau Matotau- 
pa, užsidegęs medžioklės aistra, nekreipė dėmesio į Se- 
nosios Antilopės abejones. Jis užsimetė rudojo lokio kai- 
lį, kuris kabėjo jo palapinėje, ir išėjo į aikštę, kur buvo 
susirinkę dar dvidešimt karių, taip pat vaizduojančių 10- 
kius. Jie sustojo ratu ir, mėgdžiodami lokio judesius, 
urgzdami ir riaumodami, ėmė šokti. Aplink juos susirin- 
ko visi stovyklos gyventojai. 

Harka stovėjo truputį atokiau ir žiūrėjo, ką darys Gel- 
tonoji Barzda. Šis išsitraukė iš kišenės kažkokį daiktą, pa- 

našų į baltą odą, ir paslaptingąja lazdele ėmė ten kažką 
braižyti. Pamatęs, kad berniukas jį stebi, pasišaukė Har- 
ką ir Ilgąją Ietį, parodė piešinį, kur buvo vaizduojamas 
lokio šokis, ir tarė Harkai: 

— Matai, berniuk, šitaip gimsta paveikslas. Bet tai tik 
paveikslas, ir daugiau nieko, toks pat, kokius jūs mėly- 
nais, geltonais ir raudonais dažais piešiate bizonų odose. 

Ilgoji Ietis išvertė Harkai dailininko žodžius. 

Harka gerai įsižiūrėjo į paveikslą. 

— Gal ir taip, — tarė jis. 

Kai kurie kariai atkreipė dėmesį į tą pokalbį. Jų veidai 
apsiniaukė, bet sakyti jie nieko nesakė. 

Lokio šokis užtruko visą pusdienį. Pagaliau apie vi- 
durdienį medžiotojų būrys iškeliavo. Jų buvo keturi: Ma-- 
totaupa, Ilgoji Ietis, Senoji Antilopė ir dar vienas karys. 
Vietoj savęs Matotaupa paliko stovykloje savo brolį, var- 
du Plunksnotoji Strėlė. 


Stovykloje liko ir Toli Skrajojantis Paukštis. Lokės gi- 
minės vyrai, moterys ir vaikai jam daug svarbiau negu 
lokys, pareiškė jis iškeliaujantiems medžiotojams. 

Ketvertas vyrų, vadovaujami Ilgosios Ieties, nušuolia- 
vo per prerijas į vakarus. Berniukai palydėjo juos. Su- 
grįžęs į stovyklą, Harka pastebėjo, kad Toli Skrajojan- 
tis Paukštis nori su juo pakalbėti. Berniukas priėjo prie 
dailininko, ir šis, pasišaukęs už vertėją Nepažįstamąją 
Kriauklę, paprašė Harką pažaisti su berniukais savo įpras- 
tinius indėnų žaidimus. Harka mielai sutiko, nes žinojo: 
kol sugrįš medžiotojai ir kol stovykla sužinos, kaip jiems 
pasisekė susidoroti su tuo didžiuoju pilkiu, praeis dvi 
trys dienos. Per tą laiką berniukams reikės ko nors pra- 
simanyti, kad nebūtų nuobodu. 


Tad Harka vėl sušaukė Jaunuosius Šunis pažaisti. Ber- 
niukai atsinešė kietą odinį kamuolį, paskyrė, kurių pala- 
pinių angos bus vartai, pasiėmė uosines lenktais galais 
lazdas, pasiskirstė į dvi komandas, ir stovyklos aikštėje, 
kur neseniai vyrai trepsėjo lokio šokį, tuoj suskambėjo 
linksmi įsikarščiavusių žaidėjų balsai. Žiūrovai smagiai 
juokėsi ir pritariamai šūkavo, matydami, kaip jaunesny- 
His Senosios Antilopės sūnus tartum vėjas švilpia paskui 

kamuolį ir dažnai jį tiesiog nuo lazdos atima iš didesnių 
berniukų. 

Po šio žaidimo Harka, pasitaręs su Jaunaisiais Šunimis, 
nusprendė parodyti svečiui, atsisakiusiam dalyvauti me- 
džioklėje, kaip dakotų berniukai moka apsieiti su strėle 
ir lanku. Raudonosios Plunksnos, pamatę, kad jų jaunes- 
nieji draugai ruošiasi šaudyti iš lanko, mandagiai pasipra- 
šė leisti ir jiems dalyvauti. Jaunieji Šunys neprieštaravo. 
Harka paprašė dailininką vietoj taikinio nupiešti pilkąjį 
lokį. 

Svečias mielai sutiko. Jis paaukojo vieną medžiagos 
gabalą ir keliais brūkšniais nupiešė didžiulį pilkąjį lokį, 
stovintį ant dviejų kojų. Kai dailininkas išnešė jį iš pa- 
lapinės ir pastatė didžiulėje vejoje, berniukai tuoj pat 
nuščiuvo ir, išpūtę akis, sužiuro į taikinį. Ir kariai tylėjo 
sumišę. 

— Lokio dvasia — šnibždėjo jie— Lokio dvasia! 

Harka taip pat nebežinojo, ką daryti. 


lę baltasis.— Gal aš negerai nupiešiau paveikslą? | 

— Per daug gerai —išvertė Nepažįstamoji Kriauklė 
karių atsakymą.— Žmonės bijo burtų. 

— Tada aš pats sugriausiu tuos burtus, — staiga apsi- 
sprendęs, tarė Toli Skrajojantis Paukštis.— Tegu dakotų 
žmonės pamato, kad nereikia bijoti paveikslo! 

Jis nuėjo į vado palapinę, atsinešė šautuvą ir atsistojo 
per kokį šimtą metrų nuo paveikslo. Harka tuoj pat pri- 
sigretino prie jo pasižiūrėti, kaip macavakenas užtaisomas 
ir kaip iš jo reikia šauti. Jis išgirdo šūvio garsą ir paste- 
bėjo, kaip macavakenas trinktelėjo baltajam į petį, bet 
nuo to smūgio šauliui nieko neatsitiko. 

Kulka pataikė „lokiui“ į petį. Medžiagoje' buvo ma- 
tyti skylė. 

Harka susiraukė. 

— Nepatiko? — paklausė baltasis per Nepažįstamąją 
Kriauklę.- 

— Ne, — tiesiai atsakė Harka.— Tuo šūviu tu tik su- 
erzinai lokį, bet nenušovei. Argi taip sunku su tavo maca- 
vakenu gerai pataikyti? 


150 


— Tu man patinki, berniuk! Ne, čia kaltas ne šau- 
tuvas, o mano drebanti ranka! Na, verčiau parodykit, kaip 
moka šaudyti jaunieji dakotai. 

Burtai kaipmat išsisklaidė. Pirmiausia išsirikiavo Rau- 
donosios Plunksnos. Jie sustojo už šimto penkiasdešimt 
metrų nuo taikinio ir šaudė tiksliai ir taikliai. Ne viena 
strėlė įsmigo lokiui į kūną. Šonka taip pat dalyvavo ir 
pasirodė visai neblogai. Toli Skrajojantis Paukštis nega- 
lėjo atsistebėti berniukų taiklumu. 

Paskui atėjo eilė Jauniesiems Šunims. Jie šaudė iš aš- 
tuoniasdešimt metrų atstumo. Dailininkas tiesiog savo aki- 
mis netikėjo: smulkutis berniukas, į kurį jis vado pala- 
pinėje net dėmesio neatkreipė, dabar pasirodė už visus ge- 
riausiai — jo strėlė pataikė grizliui tiesiai „į širdį“. Visi 
berniukai, džiaugsmingai šūkaudami, pasveikino Harp- 
steną. | 

Kai galų gale atėjo Harkos eilė, jis žengė į priekį be 
lanko ir be strėlės. 

— Šitą lokį jau nušovė Harpstena savo strėle — tarė 
jis.— Sakykim, kad paveiksle atsirado kitas lokys. Aš 
noriu jį nudėti ietimi. 

Sulig. tais žodžiais jis pakėlė iš žolės medžioklinę tė- 
vo ietį, kurią buvo čia slapta atsinešęs, patogiai atsisto- 
jo, užsimojo ir paleido. Visi susidomėję nulydėjo ją aki- 
mis. 

Lengva medžioklinė ietis aštriu kaip peilis titnaginiu 
antgaliu pataikė „lokiui“ į tarpuakį, pervėrė medžiagą ir 
gerokai toliau įsmigo į žemę. Aplinkui vėl nuskambėjo 
susižavėjimo šūksniai. 

Harka nuėjęs atsinešė ginklą. O 

Lokio atvaizdas buvo jau niekam netinkamas: suvar- 
pytas, subadytas jis atrodė gana liūdnai, ir Garbiniuota 
Galva su Nepažistamąja Kriaukle nunešė jį šalin. 

Tačiau berniukai neišsiskirstė. Susispietę būrelin, jie 
dar ilgai dalijosi įspūdžiais. Besikalbant pamažu išblėso 
varžybų įkarštis ir vėl atgijo senosios abejonės. Dailinin- 
kas, jau pramokęs vieną kitą dakotų kalbos žodį, vis 
(lažniau ir dažniau girdėjo minint žodį ,,„vakanas“— paslap- 
Lis, burtai. Jis pastebėjo taip pat, kad berniukai vėl susi- 
rūpinę žvilgčioja į jį. 

Vakare Plunksnotoji Strėlė, Matotaupos brolis, pasi- 
kvietė į savo palapinę dailininką ir kelis dakotų karius. 
Jis neprieštaravo, kad čia dalyvautų ir Harka su Harp- 
stena — geriausiai pasirodę per varžybas šauliai. 

Ugniakure plazdėjo liepsna, sklido skanus vakarienės 
kvapas, ir netrukus liežuviai vėl atsirišo. Savaime su- 
prantama, kalba sukosi apie lokius ir jų medžioklę. Juk 
visa stovykla dabar tik tuo ir gyveno. Nepažįstamoji 
Kriauklė suprato angliškai ir šiek tiek mokėjo dakotų kal- 
bą, tad jam padedant dailininkas atsargiai pasuko kalbą 
apie dakotų tikėjimą, sakmes ir legendas, kuriose minimi 
lokiai. Matotaupos brolis šį bei tą papasakojo — pamažu, 
iš lėto, su ilgais pertrūkiais. Didžioji Lokė buvo laikoma 
Lokės giminės pramote. Matotaupos vardas reiškė — Ke- 
turi Lokiai. Vieną pavasarį, pakėlęs iš žiemos miego, jis 
nudėjo keturis lokius, o be to, pereidamas į karius po 
ilgo pasninkavimo vienatvėje, savo vizijose jis ne kartą 
regėjo daug lokių. 

— Lokiai — nepaprasti žvėrys, — pareiškė palapinės 
šeimininkas.— Pilkieji lokiai turi žmogaus sielą, kiekvie- 
name iš jų gyvena karys. Jie yra vakanas — šventoji pa- 
slaptis. 

Šis žodis plaukiojo palapinės prietemoje kartu su pyp- 
kių ir cigarų dūmais. Kiekviename žingsnyje, kur tik ėjo 
medžiodamas dakotas, visada priklausomas nuo tūkstan- 
čio atsitiktinumų, visur jis matė paslaptį. Paslaptis lydėjo 
jį nuo mažų dienų, keklama jam baimę ir siaubą. 

Kitą vakarą Toli Skrajojantis Paukštis Geltonoji Barz- 
da buvo Nepažįstamosios Kriauklės svečias. Harka nepra- 
leido progos aplankyti savo draugą Juodąją Odą Garbi- 
niuotą Galvą. Atėjęs pas jį, nulindo į palapinės gilumą. 
Po vakarienės, svečiui prašant, Harka ir Garbiniuota Gal- 
va buvo pakviesti prie ugniakuro. Toli Skrajojantis Paukš- 
tis klausinėjo berniuką apie Jaunųjų Šunų sąjungą, apie 
vaikų žaidimus, domėjosi, kaip jie įsivaizduoja savo pa- 
saulį, ir, iš visko sprendžiant, buvo patenkintas protin- 
gais Harkos atsakymais. Nepažįstamoji Kriauklė buvo ne 
toks geras vertėjas, kaip Ilgoji Ietis, bet baltasis ir Harka 
susikalbėjo. Harka pamažu apsiprato su šviesiais jo plau- 
kais ir barzda. Dabar jam atrodė, kad baltasis žmogus ki- 

toks ir negali būti. Matyt, Didžioji Paslaptis tokį jį pa- 
darė. | 

Išklausinėjęs Harką, dailininkas pasisiūlė ir pats atsa- 
kyti į berniukus dominančius klausimus. O tuodu tik ir 
laukė progos pasiteirauti, kas tai per grandinėlė, kurią 
Ilgoji Ietis nešiojasi ant kaklo. 

— Ta grandinėlė? Taip, vaikai, aš ją padovanojau sa- 
vo draugui, kai jis išgelbėjo man gyvybę. Mane vijosi 
keli baltieji banditai, ir jis padėjo man nuo tų plėšikų 
ir žmogžudžių išsigelbėti. Ta grandinėlė padaryta iš tikrų 
brangakmenių ir dviejų gabaliukų aukso. Jūsų stovyklo- 
je aš galiu ramiai tai pasakoti, nes žinau, kad čia niekas 
neapiplėš mano draugo. Bet, susitikę su baltaisiais, mes 
sakome, kad grandinėlė yra bevertė, padaryta tik iš stik- 
lo ir vario karoliukų. Tada mes galime būti ramūs, kad 
mūsų neužpuls plėšikai ir vagys. Ką dar norėtumėt suži- 
noti? | 

Harka gėdijosi klausti dar vieno dalyko, bet Geltono- 
ji Barzda jį padrąsino, ir berniukas pasiteiravo, kodėl II- 
goji Ietis, buvęs vadas, paliko savo gentį ir išjojo su 
Geltonąja Barzda į prerijas. Kas gi dabar veda šejenų 
vyrus į medžioklę, kas saugo jų palapines nuo priešų ir 
kas vadovauja karių susirinkimui prie pasitarimų laužo? 

Baltajam būvo nelengva atsakyti į šį klausimą, ir ne 
tik todėl, kad Nepažįstamosios Kriauklės ir Garbiniuotos 
Galvos žodynas buvo labai ribotas, — dailininkas žinojo, 
kad jo žodžiai sukels Harkai sunkių minčių. 

— Mano draugas Ilgoji Ietis su dalimi šejenų gyveno 
rezervacijoje,— pradėjo jis, pasverdamas kiekvieną žo- 
dį.— Tai toks kraštas, kur leidžiama gyventi tik indėnams. 
Tą kraštą jiems paskyrė baltieji. Nė vienas baltasis neturi 
teisės įžengti į šią sritį, jeigu jis neturi leidimo, kurį iš- 
duoda baltųjų žmonių vadas Didysis Tėvas Vašingtone, o 
indėnas be tokio leidimo negali išeiti iš šios srities. Ten 
gyvenantys indėnai nemedžioja, maistą jie gauna iš Di- 
džiojo Tėvo, be to, augina prijaukintus bizonųs ir valgo- 
mus augalus. Jie su niekuo nekariauja ir tartis neturi ko, 
nes už juos viską sprendžia kiti. 

— Ir.Ilgoji Ietis nenorėjo ten pasilikti? 

— Jis labai ilgėjosi plačiųjų prerijų. Aš aplankiau re- 
zervaciją, ir Didysis Tėvas leido man pasiimti su savimi 
Ilgąją Ietį. | 

— Taip, gerai — tarė Harka ir nejučia prisiminė rim- 
tą, liūdnai susimąsčiusį šejeno veidą. 

Ilgoji Tetis, jaunasis šejenų vadas, paliko savo tautos 
palapines, nes nenorėjo gyventi ten, kur vyrai negali me- 
džioti, kovoti ir spręsti savo reikalų. Tai mat, tokių baisių 
vietų raudonodžiams vis dėlto yra. Kartą Havandšita kaž- 
ką panašaus pasakojo berniukams, bet labai neaiškiai, ir 
Harka palaikė visa tai tik legenda. O štai dabar savo 
akimis pamatė žmogų, ištrūkusį iš tos nelaisvės. 

Dailininkas pastebėjo, kaip berniukas nuliūdo, išgirdęs 
šią naujieną, ir pamėgino jį nuraminti. 

— Harka, tau nėra ko baimintis, kad toks likimas iš- 
tiks ir dakotus. Jūsų didieji vadai sudarė sąjungą su bal- 
tųjų žmonių Didžiuoju Tėvu Vašingtone, kad žemės ap- 
link Juoduosius kalnus ir toliau, ligi Plato ir Misurio, pa- 
siliks septynių dakotų genčių žinioje. 

Harka atsiduso ir, be žodžių padėkojęs dailininkui, vėl 
pasitraukė kartu su Garbiniuota Galva į palapinės gilu- 
mą. Jam buvo pikta, kad, kalbėdamasis su Geltonąja Barz- 
da, negalėjo apsieiti be vertėjo pagalbos, ir jis tuoj pat 
susitarė su Garbiniuota Galva, kad jau nuo rytojaus die- 
nos šis pradės jį mokyti baltųjų žmonių kalbos. 


GRIZLIS 


Praslinko dvi dienos nuo to laiko, kai iš stovyklos iš- 
jojo medžiotojai. Tr štai kartą apie pietus Harka, Harp- 
stena ir Garbiniuota Galva pamatė iš žvalgybos parlekian- 
tį Šonką. Jis paklausė berniukų, kur rasti vado pavaduo- 
toją, Matotaupos brolį. Garbiniuota Galva priėjo prie jo 
ir pasakė, kad vado pavaduotojas — Nepažįstamosios 
Kriauklės palapinėje. Šonka nuskubėjo tenai, o berniukai 
pasilikę spėliojo, kokią jis čia žinią atnešė. 

Bet netrukus jie viską sužinojo. Po kelių minučių Šon- 
ka, Nepažįstamoji Kriauklė ir Matotaupos brolis išėjo iš 
palapinės ir sušaukė karius. Labai garsiai, kad net ber- 

niukai aiškiai girdėjo, apskelbė jie kariams, jog maždaug 
už trijų strėlės šūvių Ž į šiaurę nuo Arklių upelio Šonka 
aptiko lokio pėdas. Pėdos nėra šviežios, bet vienoje mo- 
lingoje vietoje labai aiškiai atsispaudusios milžiniškos 10- 
kio letenos. Nėra abejonės, kad tai būta grizlio. 

Stovykla 'sujudo sukruto kaip skruzdėlynas, įmetus ten 
pagalį. 

Harka švilptelėjo ir sušaukė Jaunuosius Šunis, vienas 
vyresnis berniukas sukvietė Raudonąsias Plunksnas. Ka- 
riai susispietė aplink Matotaupos brolį ir Nepažįstamąją 
Kriauklę. Prie jų prisidėjo ir baltasis su savo šautuvu. 

Harka, Garbiniuota Galva ir Harpstena laikėsi kuo ar- 
čiau vyrų, norėdami nugirsti, ką jie tariasi. 

— Ar gali tavo macavakenas nušauti lokį? — paklausė 
Matotaupos brolis Geltonąją Barzdą. | 

Nepažįstamoji Kriauklė išvertė. 

— Žinoma, jeigu pataikyšiu į širdį arba tiesiai į sme- 
genis, bet, šiaip ar taip, čia tiktai šautuvas, o grizlio kiau- 
šas labai kietas. | 

— Vadinasi, tavo ginklas ne ką geresnis už strėlę ir 
lanką, ir tu norėtum pasilikti mūsų stovykloje. | 

— Kaip tu žinai. — 

Plunksnotoji Strėlė pasirinko septynis karius ir apsi- 
ginklavęs ietimi ir lanku iškeliavo apžiūrėti lokio pėdų. 
Bijodami užtrypti pėdsakus, jie neėmė su savim arklių 
ir išėjo pėsti. 

Kai grupelė vyrų dingo iš akių ir smalsuolių būrys 
stovykloje išsiskirstė, Harka, Harpstena ir Garbiniuota 
Galva susitiko smėlio kopos viršūnėje. 

— Mums reikia pasitarti — pradėjo Harka.— Ką jūs 
manote? | 

— Sako, tos pėdos maždaug dviejų dienų, — tarė Gar- 
biniuota Galva. 

— Taip, ir aš tą patį girdėjau, — patvirtino Harpstena. 

— Ir ką tas reiškia? — paklausė Harka abu draugus. 

"— Arba tai tas pats lokys, arba kitas, — tarė Garbi- 
niuota Galva.— Jeigu tas pats, kurį buvo sutikę Ilgoji 
Ietis ir Geltonoji Barzda, tai ir jis, kaip ir tuodu, atėjo į 
mūsų stovyklą iš kalnų. Jeigu Matotaupa su savo trim 

kariais pastebėjo pėdas, tai jie atsekė jomis ligi mūsų sto- 
vyklos, o jeigu nepastebėjo, tai ieško jų kalnuose. O gal 
tai visai kitas lokys? 

— Keli pilkieji lokiai niekada nebūna toje pačioje apy- 
linkėje. Bet du gali būti. 

— Hau, gali būti. Ką mes dabar veiksime? 

— Pasidairysime aplink stovyklą, ar nėra daugiau pė- 
dų. Šito mums niekas negali užginti — pasiūlė Harpstena. 

— Neblogas pasiūlymas,— sutiko Harka ir Garbiniuo- 
ta Galva. 

— O kaip mes tai padarysime? — paklausė Harka. 


— Aš manau šitaip, — tarė Garbiniuota Galva.— Arba 
lokys už trijų strėlės šūvių prabėgo pro mūsų palapines, 
arba kokioj kitoj vietoj buvo dar labiau priartėjęs prie 
stovyklos. Tai mes ir patikrinsime. Gerai apžiūrėsime visą 
apylinkę. 

— Gerai, taip ir padarysime. 


Vadovaujami Harkos, kuris geriausiai mokėjo sekti 
pėdas, berniukai visą popietę slankiojo aplink stovyklą. 
Indėnų kaimelyje gyveno daug žmonių, ir aplinkui buvo 
primindžiota visokiausių pėdų. Berniukai apžiūrinėjo 
kiekvieną menkiausią žymę, tačiau, didžiam savo nuliū- 
dimui, nieko nerado, kas primintų čia buvus pilkąjį lokį. 

Temstant sugrįžo Plunksnotoji Strėlė ir keturi iš sep- 
tynių jo karių. Ir jie ne kažin ką nuveikė: dar dviejose 
vietose aptiko pėdas, kurios, atrodo, buvo to paties. 10- 
kio. Sprendžiant iš jų, galima buvo spėti, kad žvėris nu- 
bėgo į rytus. Ten jį ir nusekė trys kariai. Nepažįstamo- 
sios Kriauklės palapinėje klausydami Plunksnotosios 
Strėlės pasakojimo, vaikai pastebėjo, kad vado pavaduo- 
tojas nepatenkintas šitokia lokio medžiokle. Galų gale jis 
tai aiškiai pareiškė: 

— Mūsų kariai bastosi ir šen, ir ten — keturi traukia 
į vakarus, trys — į rytus: pačių geriausių karių nėra sto- 
vykloje. 

Tačiau vaikus lokio medžioklė labai domino. Trijulė 
nesiskyrė visą vakarą, ir pagaliau Harka su Harpstena li- 
ko Nepažįštamosios Kriauklės palapinėje drauge su Gar- 
biniuota Galva nakvoti. Iš esmės tai nebuvo neįprasta — 

vaikai dažnai apsinakvodavo pas kaimynus, draugus ar 
gimines. 

Ugnis buvo pridengta, ir visi trys berniukai išsitiesė 
šalia vienas kito po antklode. Nepažįstamosios Kriauklės 
palapinėje nebuvo. Vakare jis perėmė sargybą prie ark- 
lių. 

Tad berniukai palapinėje buvo vieni su penkiomis mo- 
terimis. 

Harpstena ir Garbiniuota Galva greitai užmigo, bet 
Harkos neėmė miegas. Jis išgirdo šnabždantis moteris ir 
ėmė klausytis. 

Harka aiškiai girdėjo senelės Margosios Bizonės balsą. 

— Bus nelaimė, — šnibždėjo ji. 

— Kuš, kuš, — kitos keturios moterys susiglaudė į krū- 
vą kaip išgąsdinti paukščiai lizde. 

— Lokys mus nubaus. 

— Kuš, kuš,— kuštelėjo išsigandusios keturios mote- 
TVS. | 
„ — Jo dvasia įžeista! 

 — Kuš... kuš.. 

— Visi, kas šaudė į jo dvasią, bus nubausti. Tikėkit 
manim! 

— Kuš... kuš...— Moterys dar labiau sukišo nosis į 
krūvą. | 

— Geltonoji Barzda, Šonka, Harka, Harpstena — visa 
vado palapinė! 

— Kuš... kuš... kušl.. 

— Nutilkit pagaliau! — garsiai ir griežtai tarė Harka. 

Moterys nuščiuvo, susisupo į savo apklotus ir tartum 
sumigo. Tik senoji vis dar kažką bumbėjo sau panosėje. 

Harka nepavydėjo Nepažįstamajai Kriauklei ir Garbi- 
niuotai Galvai, kad jie turi tiek daug moterų, kurios jiems 
patarnauja. Jis džiaugėsi, kad kitą naktį vėl miegos tėvo 
palapinėje, ir lengviau atsikvėpė tik tada, kai po pusiau- 
nakčio grįžo Nepažįistamoji Kriauklė. Senoji pagaliau lio- 
vėsi bumbėjusi. | 

Dabar ir Harka užmigo. Snausdamas dar girdėjo, kaip 
lauke ūžauja vėjas ir į palapinę barbena lietaus lašai. 

Kai pabudo, buvo dar tamsu. Jis pašoko ir nusviedė 
į šalį apklotą, nes buvo tikras, kad kažkas jį prikėlė. Bet 

kas? Ar tik kas nešaukė? Taip, dabar vėl pasigirdo šauks- 
mas, ir visi palapinės gyventojai pašoko iš savo guolių. 
Lauke vis dar siautėjo vėjas ir lijo lietus. 

Nepažįstamoji Kriauklė išskubėjo laukan, paskui jį iš- 
bėgo ir visi trys berniukai. Lietus plakė jų nuogus kūnus. 
Lauke beveik nieko nesimatė, nes debesys buvo uždengę 
mėnulį ir žvaigždes. Ir vėl nuskambėjo riksmas: 

— Lokys! Lokys! | 

Prie vado palapinės kažkas garsiai sušuko: 

— Visi vaikai atgal į palapines! 

Nors ir labai buvo įdomu pasižiūrėti, kas toliau bus, 
Garbiniuota.Galva, Harpstena ir Harka sugrįžo į palapinę, 
nes gerai suprato, kad jeigu duodamas toks įsakymas, tai 
reikia jo klausyti. Tačiau jie stovėjo prie palapinės angos, 
kad girdėtų, kas dedasi lauke. 

Iš triukšmo ir šūkavimo galima buvo spręsti, kad plėš- 
rūnas įsisuko į arklių kaimenę. 

Už vaikų nugaros, palapinės gilumoj, moterys ėmė 
murnlėti: 

— Lokys! Lokio dvasia! Lokio dvasia atėjo atkeršyti! 

Harka nejučiom atsigręžė į jų pusę. Viena iš trijų duk- 
terų palapinės vidury kurstė ugnį, šalia stovėjo senoji ir 
laikė iškėlusi kulkų, strėlių ir iečių išgręžiotą medžiagą su 
lokio atvaizdu. Ant sudriskusio paveikslo krito virpantys 
šviesos atšvaitai. Persikreipusiame senosios veide buvo 
matyti ir baimė, ir džiaugsmas. Prietemoje vėl pasigirdo 
išgąstingas kitų keturių moterų murmėjimas. Lauke siau- 
tėjo audra. Pro palapinės angą, kur stovėjo berniukai, 
siūbtelėjo vėjo gūsis. Suplastėjo liepsna, krustelėjo skylė- 
ta medžiaga, ir lokys paveiksle tartum sujudėjo. Lauke 
pasigirdo vyrų balsai. Tris kartus driokstelėjo macava- 
kenas. 0 

Visa tai darė labai kraupų įspūdį, atrodė, kad palapinė 
prisipildė vaiduoklių. Garbiniuota Galva ėmė kažką šnabž- 
dėti savo nesuprantama kalba ir daryti kažkokius paslap- 
tingus judesius. 

Valandėlę ir Harka pasijuto nejaukiai, bet greitai vėl 
suėmė save į rankas. 


— Tylėk! — sudraudė jis Garbiniuotą Galvą ir užčiau- 
pė jam burną. 

Bet Garbiniuota Galva atstūmė Harkos ranką ir toliau 
bumbėjo savo burtažodžius. 

Harka paliko tą neramią ir nejaukią palapinę ir išėjo 
į kiemą. Lauke pliaupė lietus, ūžavo vėjas, užtat čia nie- 
kas netrukdė jam klausytis, kaip sekasi lokio gaudynės. 

Iš šauksmų jis suprato, kad plėšrūnas buvo pasirodęs 
prie arklių, bet dabar vėl pradingo. Jis mielai būtų nu- 
bėgęs prie kaimenės ir stojęs ginti arklių, bet vado pa- 
vaduotojas buvo griežtai įsakęs vaikams niekur nekelti 
kojos iš palapinės, ir Harka bijojo jo neklausyti. Jam 
dingtelėjo mintis, kad reikia sprukti į tėvo tipi. Taip jis 
ir padarė. 

Čia irgi jau degė ugnis. Anga palapinės viršuje gerai 
traukė dūmus, ir oras viduje buvo grynas. Šonkos nebu- 
vo namie. Šiuo metu jis kaip tik budėjo prie arklių. Unt- 
šida, Šešoka ir Uinona sėdėjo susiglaudusios palapinės gi- 
lumoj. Nepajudinama Untšidos dvasios tvirtybė visus vei- 
kė raminamai. 

Vos tik Harka parbėgo į savo palapinę, jos anga tuoj 
vėl prasivėrė — nešinas šautuvu sugrįžo Toli Skrajojantis 
Paukštis Geltonoji Barzda. Jis pasiėmė šovinių ir vėl iš- 
skubėjo laukan. Driokstelėjo keli šūviai. 

"Iš tos pusės, kur buvo arklių kaimenė, pasigirdo dau- 
giabalsis nepasitenkinimo riksmas. Toli Skrajojantis Paukš- 
tis netrukus vėl sugrįžo į palapinę, atsisėdo prie ugnies 
ir ėmė valyti šautuvą. Harka įdėmiai jį stebėjo. 

Triukšmas lauke pamažu nutilo. 

Dailininkas galvos linktelėjimu pakvietė Harką prieiti 
arčiau. Neturėdamas vertėjo ir negalėdamas su juo pasi- 
kalbėti, jis ėmė berniukui rodyti, kaip veikia šautuvas: 
kaip jis užtaisomas, kaip išimami iš jo šoviniai. Jis da- 
vė jį neužtaisytą Harkai pačiupinėti, leido prisitaikyti. 
Paaiškėjo, kad berniukas jau žino, kaip tai daroma. Har- 
kos veide buvo matyti įtampa, ryžtas, tvardomas susijau- 
dinimas. Atrodė, kad per macavakeną jis užmiršo ir lokį. 
Baltasis jam kažką pasakė, tačiau Harka ne visai suprato 
jo žodžius, tik iš veido spėjo, kad tai buvo pagyrimas. 
Jeigu baltasis būtų galėjęs pažvelgti berniukui į širdį, jis 
būtų sužinojęs, kad įsigijo Harkos simpatiją. 

Bet tuo metu į palapinę įėjo Nepažįstamoji Kriauklė, 
ir Harka turėjo baigti paslaptingojo ginklo studijas. Di- 
delis tamsiaodis afrikietis buvo visas šlapias nuo lietaus, 
bet nesužeistas. Jis atsisėdo prie ugnies, gavo iš dailinin- 
ko cigarą ir ėmė pasakoti naujienas, kurių visi nekant- 
riai laukė. Harka patyliukais pasidėjo Macavakeną šalia. 

— Tai atsitiko tada, kai prie arklių buvo Šonka,— pa- 
sakojo Nepažįstamoji Kriauklė— Šunys staiga ėmė neri- 
mauti. Sujudo ir arkliai. Lijo lietus, ir Šonka nieko nega- 
lėjo matyti. Jis nubėgo į tą pusę, iš kur traukėsi ark- 
liai, — ten turėjo būti pavojus. Ir staiga jis naktį, pliau- 
piant lietui ir siautėjant vėjui, susidūrė akis į akį su bai- 
siu lokiu, stovinčiu ant pasturgalinių kojų. Lokys išmušė 
jam iš rankų ietį. Šonka garsiai suriko ir pasitraukė prie 
arklių, juk negalėjo naktį peiliu nudobti lokį. Šito nepa- 
darytų ir tikras vyras. O Šonka juk dar jaunuolis. Išgirdę 
jo šauksmą, atskubėjo kariai. Lokys parmušė kumeliuką 
ir norėjo jį vietoje sudoroti arba nusinešti su savim. Ta- 
čiau triukšmas sutrukdė, ir jis pabėgo. Naktį vyrai nega- 
lėjo jo aptikti. Jeigu lietus neužplaus pėdų, jie nutarė pa- 
sekti jį rytą. 

— O dabar? — paklausė dailininkas.— Kur dabar dėjo- 
si vyrai? 

— Jie visi pasiliko su savo ietimis prie arklių, jeigu 
kartais tas bestija dar kartą sugalvotų įsisukti į kaimenę. 
Greičiausiai jis jau nebegrįš, sako jie, bet ką gali žinoti. 

Nepažįstamoji Kriauklė greitai surūkė savo cigarą ir 
mielai paėmė kitą. Dabar griebtis kokių nors žygių buvo 
neįmanoma, tačiau apie miegą niekas negalvojo. Tad rei- 
kėjo kaip nors praleisti laiką. 

Harka vėl ėmė tyrinėti šautuvą. Baltasis žiūrėjo į jį. 

— Ar tau dar kas neaišku? — paklausė jis po kiek 
laiko. 


Harka ir be Nepažįstamosios Kriauklės pagalbos su- 
prato jo klausimą. 


— Yes, — atsakė jis ir dakotų kalba pridūrė: — Kaip 
galima įsigyti šitokį ginklą? 

Geltonoji Barzda nusijuokė. | 

— Jį reikia pirkti. Tai yra į ką nors išmainyti. 

— Taip lengvai galima įsigyti šitokį ginklą? — Harkos 
akys sublizgėjo. | 

— Ir taip, ir ne. Tas ginklas brangiai kainuoja. Indė- 
nas turėtų už jį atiduoti daug kailių arba. .. 

Dailininkas nutilo. 

Harka ramiai laukė, ką dar pasakys baltasis. Tačiau 
šis, atrodo, neketino baigti pradėto pokalbio. 

Geltonosios Barzdos mintį užbaigė Nepažįstamoji 
Kriauklė, traukdamas skaniai kvepiantį cigarą. 

— Arba pinigų, arba aukso, — tarė jis. 

Harka nuleido akis. Jam dingtelėjo į galvą, kad už tą 
aukso gabaliuką, rastą prie upės, jis būtų galėjęs nusi- 
pirkti macavakeną! Bet dabar tas auksas yra pas Havand- 
šitą. Kaip čia sakė Garbiniuota Galva? Reikia pažinti bal- 
tųjų Žmonių paslaptis ir išmokti jomis naudotis. Gal iš 
tikrųjų turėtų taip būti? O gal ir ne? . 

Kiek daug neišsprendžiamų klausimų! 

Harka niekaip negalėjo išsiskirti su šautuvu. Geltono- 
ji Barzda leido jam juo pasidžiaugti. Berniukas sėdėjo 
prie ugnies ir žiūrėjo, kaip liepsnos atšvaitai žaidžia ant 
šautuvo vamzdžio ir užrakto. Kažin ar Toli Skrajojantis 
Paukštis Miklioji Ranka Geltonoji Barzda artimiausiomis 
dienomis leis jam vieną kartą — bent vieną vienintelį 
kartą — iššauti iš to ginklo? 

— Toli Skrajojantis Paukšti Miklioji Ranka Geltonoji 
Barzda,— po ilgos tylos kreipėsi Harka į baltąjį — ką tu 
manai apie burtus? 

Dailininkas nesitikėjo tokio klausimo ir valandėlę pa- 
galvojo, ką atsakyti berniukui. Jeigu be niekur nieko pa- 
sakytų: „Šitokių dalykų visai nebūna",— įžeistų šios pa- 
lapinės šeimininkus, nes burtai — jų tikėjimas. J eigu pa- 
sakytų: „Aš tikiu jais“, — tai būtų melas. 

— Burtai yra paslaptis — tarė jis pagaliau — O paslap- 
tis yra tai, ko mes dar nežinome. 

— Ar šis ginklas — burtai? 

— Baltiesiems žmonėms — ne. Jie labai gerai žino, 
kaip jis padaromas ir kaip veikia. 

— Vadinasi, baltiesiems nereikia tokio cinklo įsigyti 
mainais, kiekvienas gali jį pasidaryti pats. 


— Ne kiekvienas. Aš, pavyzdžiui, negaliu. 

— Vadinasi, vis dėlto tai burtai? 

— Visai ne, berniuk, čia tik reikia tam tikrų sugebė- 
jimų, o jų turi ne kiekvienas. Bet kiekvienas gali to iš- 
mokti. 

— Tr dakotas taip pat? 

— Ir dakotas. Bet žmonės, gaminantys tokius ginklus, 
visą savo gyvenimą nieko kito daugiau ir neveikia. 

— Bet juk jiems reikia medžioti, kad turėtų ko val- 
gyti. | 

— Šito jiems nereikia. Jie gamina ginklus ir gauna 
už juos maisto iš tų, kurie nori tų ginklų įsigyti. 

— Vadinasi, jų galima gauti tik mainais. 

— Taip. 

Harka vėl įsižiūrėjo į ginklą. Atrodė, kad jo mintys 
skrajoja kažkur toli toli. 

— O ką tu manai apie lokio burtus, Toli Skrajojantis 
Paukšti? 

— Apie tai aš nieko negaliu pasakyti, berniuk. Aš ti- 
kiu kitą dvasią, ne tą, kaip jūs. 

— Ar tavo dvasia gera? 

— Taip. 

— Ar ji didelė? 

— Taip. 

— Ar ji paslaptis? 

— Taip. | 

— Vadinasi, tai turi būti ta pati dvasia, kaip ir mūsų, 
nes dviejų Didžiųjų Paslapčių nebūna. 

— Tu išmintingai kalbi, berniuk. 

— Ar tavo dvasia moka daryti burtus? 

— Aš ne per geriausiai ją pažįstu. Ji per didelė, kad 
galėčiau aprėpti ją savo protu. 

— Ką sako jūsų burtininkai? 

— Visko. 

— Kaip tai visko? 

— Ne taip lengva su tavim susidoroti, Harka! Vieni 
sako, kad burtų arba stebuklų, kaip mes juos vadiname, 
būdavo tik senais laikais. Kiti sako, kad jų gali pasitai- 
kyti ir dabar. O treti mano, kad niekada nebuvo jokių 
burtų ir viską galima natūraliai paaiškinti, 

— Bet tu, Geltonoji Barzda, esi vyras ir turi turėti savo 
nuomonę. 

— Nors tu, Harka, dar nesi vyras, o tik berniukas, bet 
aš norėčiau žinoti, kokia tavo nuomonė! 

Harkos skruostai užkaito, bet jis, daug nedelsdamas, 
atsakė: 

— Yra Didžioji Paslaptis ir daug mažesnių paslapčių; 
yra viena Didžioji Dvasia ir daug mažesnių, yra taip pat 
Didieji Burtai ir daug visokių mažų burtų. Kai kurie bur- 
tininkai yra galingi, ir jiems paklūsta didesnės paslaptys 
negu kitiems. Kai kurie burtininkai nemoka taip gerai 
kalbėti su dvasiomis. Tada jie apgaudinėja save ir kitus, 
ir kariai būna jais nepatenkinti. 

— Tai įdomu. Tu viską pasakei man atvirai, Harka. Ir 
jeigu turi daugiau klausimų, aš mielai tau atsakysiu. 

— Aš turiu dar vieną klausimą. Ar tu tiki, kad lokio 
dvasia mus persekioja už tai, jog mes sušaudėme jo at- 
vaizdą? 

— Bet juk tai gryna nesąmonė, berniuk. Iš kur tu tai 
ištraukei? 

— Taip kalba moterys Nepažistamosios Kriauklės pa- 
lapinėje. 

— Reikia užčiaupti joms burną! 

— Hau! — patvirtino Nepažįstamoji Kriauklė ir paki- 
lęs nuėjo į savo palapinę padaryti ten tvarkos. 

Be vertėjo baltajam buvo sunku susikalbėti su Harka. 
Jie sėdėjo prie ugnies ir laukė. Harka buvo ne iš tų, ku- 
Tie greit pavargsta. 

Lauke pylė lietus. Net ir paryčiui menkai teprašvito, 
nes debesys buvo aptraukę visą dangų. 

Pagaliau į palapinę įėjo Matotaupos brolis. Nieko nau- 
jo jis negalėjo pasakyti. Lokys daugiau nepasirodė. Po 
tokio ilgo ir smarkaus lietaus buvo neįmanoma atsekti jo 
pėdas. Nieko kito nebeliko, tik sėdėti ir laukti, kada jis 
vėl pasirodys. Trys kariai, nusekę lokį į rytų pusę, taip 
pat grįžo nieko nepešę. 
jo debesis į visas puses — vieni jų plaukė greičiau, kiti 
lėčiau. Šen bei ten pasirodydavo žydras dangaus lopelis, 
ir saulės spinduliai, trumpam išnirę iš debesų, nušviesda- 

vo pievas ir miškus, kur spindėjo lietaus prisigėrę žolių 
ir medžių lapai. Dalis vyrų susirinko aikštėje vėl tęsti 10- 
kio šokio. Žinant, kad plėšrūnas yra kažkur netoliese, ir 
girdint, kaip persirengę vyrai mėgdžioja lokio niurnėjimą, 
darėsi kažkaip nejauku. Vaikai neturėjo noro žaisti. Vy- 
resnieji berniukai mokėsi mėtyti ietį. Dailininkas stebėjo 
lokio šokį, bet nedrįso piešti, nes, matydamas susijaudinu- 
sius žmones, bijojo dar labiau juos suerzinti. 

Harka sukinėjosi aplink dailininką. Garbiniuota Galva 
ir Harpstena stovėjo greta ir žvilgčiojo čia į Harką, čia 
į dailininką. Apie pietus, kai oras atšilo ir vėjas išdžio- 
vino aukštą žolę, dailininkas nuėjo prie arklių kaimenės. 
Negyvo kumeliuko jau nebuvo, bet didžiulio kraujo kla- 
no žymes dar galėjai aiškiai matyti. Harka nusprendė kitą 
naktį geriausius tėvo arklius pririšti kur nors netoli pa- 
lapinės. Tik tam reikėjo gauti dėdės sutikimą. 

Neturėdami ką veikti, vaikai vėl landžiojo po krūmus, 
ieškodami lokio pėdų. Gal kartais pasiseks aptikti ką nors, 
ko nepastebėjo vyrai. Dailininkas susidomėjęs žiūrėjo, 
kaip vaikai tyrinėja kiekvieną žolytę, kiekvieną lapą, 
kiekvieną stiebelį. Iš negausių žymių galima buvo spėti, 
kokiu keliu lokys pasiekė arklių kaimenę ir kaip paskui 
pabėgo — upelio smėlyje dar buvo žymu paskutinis jo 
letenos ženklas.. Bet tai buvo ir viskas. Anapus upės ne- 
beliko jokių pėdų. Smarkus lietus viską nuplovė. 

Nieko nepešę, vaikai susirinko prie dailininko. Harka 
pasinaudojo patogia proga ir paklausė, ar tas neleistų jam 
vieną kartą iššauti iš šautuvo. 

— Kodėl ne, berniuk, tik va, bėda — baigiasi mano šo- 
viniai. Reikės palaukti, kol aš vėl susitiksiu su baltaisiais 
ir papildysiu savo atsargas. 

Harka nusiminė, nors atvirai to ir neparodė. Jis nusi- 
minė ne tik dėl to, kad negavo nė vieno karto iššauti. 
Jam pasidarė baisu, pagalvojus, kad už tokią brangią kai- 
ną įsigijęs šautuvą dar turi būti visą laiką priklausomas 
nuo baltųjų žmonių, nes jų rankose yra šoviniai. Kul- 
kos — ne strėlės, pats jų nepasigaminsi! 

Diena slinko vakarop. Saulė pasislėpė už Uolinių kalnų 
grandinės. 

"Iš vyrų, išvykusių su Matotaupa medžioti lokio, dar 
niekas nebuvo grįžęs. Kai užgeso paskutinis prieblandos 
atspindys ir visai sutemo, į stovyklą parjojo žvalgai, raiti 
ieškoję lokio. Jie taip pat nieko nerado. Keistas daiktas. 
Matyt, tai buvo gudrus ir patyręs žvėris, mokantis gerai 
pasislėpti. O gal jis spėjo kur toliau pasitraukti, juk lo- 
kiai sugeba greitai toli nubėgti. 

Vyrai parginė arklius iš paupio į aikštę stovyklos vi- 
duryje, kad naktį būtų lengviau juos saugoti. Šunys 
šniukštinėdami zujo aplink, bet ir jie neužuodė kokių aiš- 
kesnių lokio pėdsakų. Harka pririšo savo naująjį arklį 
ir keršį priešais tėvo palapinę. Vyrai pasitarę susiskirstė 
į grupes ir stojo nakties sargybon. Tarp jų buvo ir vy- 
resniųjų berniukų, bet jiems vieniems šį kartą vyrai ne- 
patikėjo sargybos. 

Vėjai išblaškė aukštai skriejančius debesis, ir dangus 
dabar buvo giedras, žvaigždėtas. Tik rytuose dar niūksojo 
juodi debesys. | 

Po vakarienės Harka tuoj pat nuėjo gulti. Jis prikal- 
bėjo eiti ilsėtis ir Garbiniuotą Galvą su Harpstena, saky- 
damas, jog reikia laiku atsigulti, kad būtum pailsėjęs ir 
stiprus, jeigu vėlai naktį kas nors atsitiktų. Snausdamas 
jis dar girdėjo, kaip prie uždengtos ugnies Geltonoji Barz- 
da kalbasi su Nepažįstamąja Kriaukle, tačiau suprato tik 
vieną kitą žodį. 

Naktis praėjo be jokių įvykių. 

Rytą Plunksnotoji Strėlė, Matotaupos brolis, sušaukė 
karių pasitarimą. 

— Lokės giminės kariai iš Oglalos grupės, priklausan- 
čios didžiajai dakotų genčiai! — pradėjo jis— Aš ilgai 
galvojau, kur pasidėjo tas lokys ir ar gali jis padaryti ža- 
los mūsų arkliams ir mūsų stovyklai. Šito aš klausiau sa- 
vęs vakare. O naktį sapnavau ilgą ir aiškų sapną. Rodos, 
tas lokys — tai aš pats. Bėgu į pietus, tenai, iš kur sklinda 
bizonų mMaitos kvapas. Jūs žinote, kad kai kuriuos senus 
sudiržusius bizonus mes palikome šunims ir vilkams su- 
draskyti. Taigi aš, lokys, skubu tenai užėsti tos bizonie- 
nos. Bet užtinku tris jaunus bizoniukus ir puolu juos. Vil- 
kai, išsigandę manęs, išbėgioja į šalis. Bizoniukų mėsa 


165 


minkšta ir skani. Niekas man netrukdo. Pasisotinęs vėl 
traukiu į šiaurę — įsisuksiu dar į Lokės giminės arklių ir 
kumeliukų kaimenę. Bet štai man pastoja kelią karys su 
ietimi rankoje ir nusmeigia mane. Ką šitas sapnas galėtų 
mums reikšti? 

Kariai, susėdę ratu, atidžiai klausėsi Plunksnotosios 
Strėlės pasakojimo. Dabar jie, vienas po kito atsistoję, at- 
sargiai pareiškė savo nuomonę. 

— Sapnus išaiškinti gali tik Havandšita, burtininkas, — 
kalbėjo pirmasis, vardu Senasis Varnas.— Palaukim, kol 
jis sugrįš. 

— Ne,— prieštaravo antrasis, vardu Čotanka, tai yra 
Fleita.— Šitoks patarimas niekam tikęs. Dvasios pasiuntė 
mums sapną, kad mes žinotume, ką daryti, kol nėra Ha- 
vandšitos. Todėl išsiaiškinkime, ką jis reiškia! 

— Galimas daiktas, — tarė trečiasis — kad lokys nubė- 
go prie bizonų maitos. Man atrodo, kad taip greičiausiai 
ir bus. 

— Taip, — pritarė ketvirtas.— Jis nubėgo prie bizonų 
maitos, ir nė vienas mūsų karys ten nebuvo nuėjęs jo 
ieškoti. Kur buvo mūsų galvos anksčiau? Tik sapnas at- 
vėrė mums akis. 

— Hau, hau! — sušuko visi ratu. 

Dabar vėl prašneko Matotaupos brolis. 

— Jei taip, tai aš klausiu jus, vyrai, kas iš mūsų yra 
tas narsus karys, kuris nudės lokį, kol jis antrą kartą 
neužpuolė mustangų ir nesudraskė mūsų žaidžiančių vai- 
kų? 

Po šio klausimo stojo ilga slogi tyla. 

— Matotaupa toli — pagaliau tarė Senasis Varnas, pats 
garbingiausias karys iš visų susirinkusiųjų. 

. — Pietuose mes galime susidurti su pauniais ir mūsų 
priešais baltaisiais — suabejojo Čotanka. 

.- — Kuris gi vyras dris vienas stoti prieš lokį? — pa- 
klausė trečiašis— Gal tai buvo apgaulingas sapnas. 
“Vado pavaduotojui nepatiko šitokios kalbos. 

— Kuris iš mūsų, vyrų, stos prieš lokį, kol nėra sto- 
vykloje Matotaupos? — paklausė jis griežtai. — Aš manau, 
tas, kam dvasios pasiuntė šį sapną! Aš, Matotaupos bro- 

lis, trauksiu į pietus ir pasistengsiu nugalėti pabaisą! 
Aš pasakiau, hau! Kas nori mane lydėti, tegu pasisako! 

Kariai susimąstę žiūrėjo į ugnį, čiulpė pypkes, pasi- 
šaukė net jaunuosius vyrus. Galiausiai pasisiūlė du ka- 
riai: Senasis Varnas ir vyresnysis Antilopės sūnus, kuris 
paprastai taip ir buvo vadinamas: Antilopės Sūnus. Kiti 
vyrai tylėdami pritarė — tegu tuodu joja su Plunksnotą- 
ja Strėle, Matotaupos broliu, ieškoti ir nudėti didžiojo 
pilkio, kol jis vėl neužpuolė stovyklos. 

Vyrai paskutinį kartą pavalgė, įsidėjo kelionėn maisto, 
ir Matotaupos brolis, apsiginklavęs ietimi, prisikišęs pil- 
ną saidoką strėlių, pasiėmęs elastingą akmeninę kuoką ir 
ilgą smailą dviašmenį peilį, su savo abiem palydovais 
iškeliavo. 

Berniukai kiek palydėjo juos, paskui šuoliais pasileido 
atgal. Visi buvo nusiminę ir prislėgti abejonių. Kažin ar 
teisingai išsiaiškintas sapnas? Ar sugrįš kariai sveiki ir 
gyvi į namus? 

Parjojęs į stovyklą, Harka rado dailininką aikštėje pie- 
šiantį vado tipi. Šautuvas taikiai gulėjo palapinėje. Harka 
iš pradžių palietė jo buožę, bet įsitikinęs, kad ginklas 
neužtaisytas, paėmė į rankas ir prisitaikė. Dabar jis be- 
veik neabejojo — turėdamas šį macavakeną, tikrai būtų 
dalyvavęs lokio medžioklėje. 

Harka išėjo iš palapinės ir kartu su Jaunaisiais Šuni- 
mis pasileido į prerijas pasidairyti, ar negrįžta kartais 
Matotaupa su savo medžiotojais. 

Apie pietus berniukai pastebėjo šiaurėje nedidelę gru- 
pelę, artėjančią prie stovyklos. Bet tai buvo ne Mato- 
taupa. Grįžo Havandšita! O su juo ir Četanas! Šį kartą 
burtininkas turėjo tik tris arklius, laisvąjį vedė Četanas. 

Žiūrint į juos, Harką pagavo dvejopas jausmas. 

Jis iš visos širdies džiaugėsi, kad pagaliau grįžta Če- 
tanas, bet Havandšitos stovykloje jis visai nepasigedo. 
Jam buvo gerai ir be burtininko. Bet štai jis vėl grįžta. 
Kaip Havandšita pažiūrės į baltąjį svečią, į jo paveikslus, 
ką pasakys, sužinojęs, kad abu vadai išjojo .į priešingas 
puses Medžioti lokio? 

Kai Havandšita su Četanu pasiekė stovyklą, Untšida, 
Šešoka ir Uinona ėmė statyti burtininko palapinę. Mote- 

rys iš Nepažįstamosios Kriauklės būsto stovėjo kiek ato- 
kiau ir žiūrėjo. Jos mielai būtų šokusios padėti, bet sta- 
tyti burtininko palapinę turėjo teisę tik Untšida, visų ger- 
biama žiniuonė, mokanti gydyti žaizdas. 

Četanas, Harkos padedamas, sutvarkė arklius, išsimau- 
dė, išsitepė odą taukais ir pažadėjo smalsumu degančiam 
Harkai vakare ateiti į vado palapinę ir viską papasako- 
ti — žinoma, neatskleidžiant paslapčių, kurias jam patikė- 
jo Havandšita. 

Kai tik palapinė buvo gatava, Havandšita pasišaukė 
"pas save Nepažįstamąją Kriauklę ir liepė jam papasakoti, 
kas naujo atsitiko stovykloje. 

Viską išklausęs ir sočiai pavalgęs, Havandšita apėjo 
palapines, užsuko prie arklių, pasidairė po aplinkinius krū- 
mus ir, kaip Harka sužinojo iš Garbiniuotos Galvos, už- 
ėjęs į Nepažįstamosios Kriauklės palapinę, liepė parodyti 
sušaudytą lokio atvaizdą. Paskui, Nepažįstamosios Kriauk- 
lės lydimas, aplankė vado palapinę. Harka gerai suprato, 
ko jis ten ieškojo: norėjo susipažinti su baltuoju burti- 
ninku. Harka gailėjosi, kad tuo metu nebuvo viduje, bet 
jis nusprendė vėliau išklausinėti Uinoną, kaip praėjo šis 
susitikimas. | 

Vakare senis liepė vyrams toliau nuo stovyklos sukur- 
ti didelį laužą ir vėl šokti lokio šokį, nes lokio dvasia 
esanti labai smarkiai užsirūstinusi. Jis pats užsidarė savo 
palapinėje. Ir vėl pasigirdo kimus narnėjimas ir urzgimas, 
lokio kailiais apsikarstę vyrai trypė aplink liepsnojančią 
ugnį, kurios šviesa siekė stovyklą ir krūmų pakraštį. 

Harka valandėlę žiūrėjo, kaip vyrai šoka, paskui įpar- 
ėjo namo, kur rado Četaną ir Toli Skrajojantį Paukštį. 

Visų pirma Harka papasakojo savo vyresniajam drau- 
gui, ką baltasis buvo jam sakęs apie vyriausiųjų dakotų. 
vadų susitarimą su Didžiuoju Tėvu Vašingtone. Ar Četa- 
nas apie tai yra ką girdėjęs? 

Taip, Četanas tai žinojo. Apie šitokį susitarimą Ha- 
vandšita kalbėjo su didžiaisiais dakotų burtininkais, taip 
pat su pačiu įtaikingiausiu dakotų genčių burtininku ir 
vadu Tatanka Jotanka. Kadangi pietinėse dakotų žemėse, 
kur buvo įsikūrusi Lokės giminė, šiuo metu susidarė tokia 
pavojinga ir neaiški padėtis, Tatanka Jotanka pažadėjo 

aplankyti Lokės giminės palapines ir pats įsitikinti, kaip 
ten iš tikrųjų yra. Harka ir Četanas džiaugėsi, kad juos 
aplankys toks aukštas svečias. 

— O ką Tatanka Jotanka mano apie baltųjų paslap- 
tis? — paklausė Harka— Ar mums reikia jų vengti, ar 
stengtis jas suprasti ir panaudoti savo labui? 

— Mes turime kuo greičiau įsigyti macavakenų, bet 
apie užburtus akmenis iš aukso reikia tylėti. 

— Gerai.— Šitokia žinia Harkai patiko. Vadinasi, tė- 
vas gerai padarė, kad išmetė į vandenį aukso akmenį, o 
Harkos noras įsigyti macavakeną — visiškai teisėtas. Ma- 
tyt, Tatanka Jotanka iš tikrųjų didis ir išmintingas bur- 
tininkas. Tik vieno klausimo berniukas vis negalėjo išsi- 
aiškinti: kaipgi raudonodžiai įsigys macavakenų, jeigu jie 
turi slėpti savo auksą, jeigu jo nevalia naudoti mainams. 
Šitiek kailių, kad būtų galima už juos gauti macavakenų, 
raudonodžiai neturi. Tie, kuriuos jie įsigyja medžiodami, 
reikalingi jiems patiems palapinėms, drabužiams ir ap- 
klotams. Žinoma, vieną kitą jie galėtų skirti mainams. 
Bet šitiek daug? Tada reikėtų iškloti ištisas kaimenes bi- 
zonų. O argi galima šitaip daryti? Klausimams nebuvo 
galo. Vos tik jis išspręsdavo vieną, tuoj iškildavo kitas. 

Tolumoj buvo girdėti šokančių vyrų narnėjimas ir urz- 
gimas, primindamas, kad abu vadai medžioklėje, o Lokės 
giminė, kaip apskelbė Havandšita, smarkiai užrūstino 10- 
kio dvasią. Nors, iš šalies žiūrint, stovykloje viskas ėjo 
sena vaga, tačiau tarp tų santūrių žmonių tarsi kokia už- 
krečiama liga slankiojo vis didėjantis nerimas. 

Kitą dieną apie pietus sujudo visa stovykla. Ant pu- 
toto arklio pasirodė Senasis Varnas, lydėjęs medžioklėje 
Matotaupos brolį. Išgirdę raitelio šūksmus ir šuoliuojan- 
čio arklio kanopų dundėjimą, visi — kas iš palapinės, kas 
nuo upelio, kas iš prerijų ar aikštės — skubėjo jo pasi- 
tikti. 

Pasiekęs krūmų pakraštį, raitelis nušoko nuo arklio, ir, 
pamatę jo veidą, visi suprato, kad jis sugrįžo ne su gera 
žinia. 

— Plunksnotoji Strėlė nebegyvas! — sušuko Senasis 
Varnas.— Sudraskė baisusis lokys! O varge, varge! 


Išgirdę šią žinią, visi sustingo lyg stabo ištikti. 

Pirmasis atsipeikėjo Nepažįstamoji Kriauklė, augalota- 
sis afrikietis. 

— Kaip tai atsitiko! Pasakok! — tarė jis, išėjęs į priekį. 

Karys apsidairė. 

— Kur Havandšita? | | 

— Burtininko palapinėje, — atsakė  Nepažįstamoji 
Kriauklė, , 

— Pirmiausia aš noriu su juo pakalbėti! 

Četanas pasisiūlė pakviesti Havandšitą, bet netrukus 
sugrįžo vienas. 

— Burtininkas su niekuo nenori kalbėtis — pranešė 
jis.— Sako, kad lokio dvasia pyksta. 

Išgirdę šitokius žodžius, Žmonės išsigando ir nežinojo, 
ką daryti. Harka irgi pasijuto lyg suparalyžiuotas. 

Pagaliau vėl prabilo Nepažįstamoji Kriauklė. | 

— O kur tavo palydovas? — paklausė jis Senąjį 
Varną. 

— Jis suvyniojo velionio palaikus į savo antklodę ir 
grįžta tuo pačiu keliu, kaip ir aš, tik lėčiau. 

— Tai jojam jo pasitikti! 

— Hau. Jojam jo pasitikti! 

Vyrai ir berniukai nubėgę pasiėmė arklius ir šuoliais 
pasileido virtine paskui Senąjį Varną, kuris, pasikeitęs 
arklį, jojo pirma, rodydamas kelią. Netrukus jie sutiko 
Antilopės Sūnų. Jis vedė velionio arklį, ant kurio buvo 
pririštas lavonas. Pamatę jį, visi ėmė garšiai rėkti, gai- 
laudami Plunksnotosios Strėlės ir reikalaudami atkeršyti 
nepasotinamam lokiui. Vyrai ir berniukai raiti apstojo An- 
tilopės Sūnų, ir jaunasis karys garsiai prabilo: . 

— Klausykit, Lokės giminės kariai iš Oglalos grupės, 
priklausančios didžiajai dakotų genčiai! Plunksnotoji Strė- 
lė, Matotaupos brolis, nebegyvas! Tai atsitiko šitaip. Mes 
jojome į pietus tomis vietomis, kur anąkart aptikome ir 
medžiojome bizonus. Jūs žinote, kad kai kurių persenusių 
bizonų mėsą mes palikome prerijose. Palikome ten ir jau- 
niklius. Todėl plėšrūnai turėjo kuo vaišintis. Ten mes ap- 
tikome ir lokio pėdas — didžiulių letenų pėdsakus. Tai, 
be abejo, buvo mūsų ieškomas lokys, didysis pilkis! Mes 
labai sunerimome. Pėdos buvo įmintos maždaug prieš pus- 
dienį, tačiau atėjo vakaras, o žvėries vis negalėjome ap- 

tikti. Tada apsistojome ant vienos kalvos ir susikūrėme di- 
delį laužą. Kaip žinia, plėšrūnai bijo ugnies, o iš paunių 
pusės mums negrėsė pavojus, nes niekur neaptikome jų 
pėdų ir neužuodėme jų palapinių dūmų. Nusprendėme 
naktį budėti pakaitomis. Apie vidurnaktį budėjo Plunks- 
notoji Strėlė, o mes abu, kuriuos jūs čia matote gyvus, 
tuo metu kietai miegojome. Staiga mus pažadino baisus 
riksmas. Mano draugas pasiliko prie sunerimusių arklių, 
o aš su ietimi rankoje, garsiai rėkdamas, nuskubėjau į 
slėnį, iš kur buvo pasigirdęs tas šauksmas. Pribėgęs ar- 
čiau, pamačiau sprunkantį lokį. Paleidau į jį ietį, bet ne- 
pataikiau. Pradėjau šaudyti iš lanko, bet pataikiau tik į 
kairiąją šlaunį. Lokys pabėgo. Tada ėmiau dairytis Plunks- 
notosios Strėlės ir radau jį sudraskytą žolėje. Budėdamas 
jis tikriausiai pastebėjo artėjantį lokį ir, prisiminęs savo 
sapną, panoro vienas jį užmušti, todėl mūsų ir nežadino. 
Bet ne jis užmušė lokį, o lokys jį! 

Po šio pranešimo vėl nuaidėjo gailesčio ir raudos šūks- 
niai. Paskui visi apgręžė savo arklius, ir liūdna eisena pa- 
traukė stovyklos link. 

Prie Lokės giminės palapinių vėl kiaurą naktį skam- 
bėjo raudos. Tačiau Havandšita neišėjo iš savo būsto. 

Rytą kariai nuėjo ant smėlio kalvos, iš kur buvo toliau- 
siai Matyti, ir ėmė mušti būgną, kviesdami sugrįžti Ma- 
totaupą. | 

Kitą dieną jis pagaliau sugrįžo. 

Harka, Harpstena ir Garbiniuota Galva, nuo ankstaus 
ryto ligi vakaro išbuvę žvalgyboje, pastebėjo grįžtančiuo- 
sius tuo pačiu metu kaip ir kariai. Jie puolė prie arklių 
ir užsėdę šuoliais pasileido pasitikti vado ir jo palydovų. 
Pirmas jojo Harka ant savo medžioklinio arklio, paskui 
jį Harpstena ant keršio ir pačiame gale Garbiniuota Gal- 
va. Toli palikęs kitus du, Harka pirmas pasiekė tėvą ir jo 
būrį. | | 

— Hi-je-he! Hi-je-he! — sveikindami šaukė berniukai. 

Vadas grįžo sveikas. Visas spindintis jis išdidžiai sė- 
dėjo ant arklio, kuriam ant nugaros buvo užmesti du ru- 
dojo lokio ir trys šermuonėlio kailiai. Taip, medžioklė jam 
pasisekė, nors grizlio ir nepavyko aptikti. Jo palydovai, 
Ilgoji Ietis, Senoji Antilopė ir ketvirtasis karys, taip pat 

grįžo ne tuščiomis. Ilgajai Iečiai pasisekė nušauti erelį, 
ir jo uodegos plunksnas jis ketino padovanoti Matotau- 
pai — šitaip atsilygins vadui už parodytą svetingumą. 

Nuliūdę ir prislėgti berniukai vėl pradžiugo ir atgavo 
pasitikėjimą. Didysis medžiotojas Matotaupa kartu su sa- 
vo būriu laimingai sugrįžo iš medžioklės! 

Ši žinia vėjo greitumu, apskriejo stovyklą. Visi, dideli 
ir maži, išbėgo pasitikti ir pasveikinti vado. Tik Havand- 
šita ir dabar neišėjo iš savo palapinės. 

Dar nepasiekęs stovyklos, Matotaupa pamatė pietinė- 
je kaimelio pusėje ant vienos kalvos kabantį lavoną, su- 
suktą į odines antklodes. Atjojęs prie palapinių, jis pa- 
klausė sutikusius jį žmones, kas yra mirusysis. Ir čia. su- 
žinojo, kad lokys, kurio jam nepasisekė surasti, sudraskė 
jo brolį. | 

Valandėlę visi tylėjo it žado netekę. Džiaugsmas dingo 
iš vado veido, jį prislėgė gilus liūdesys. Pamažu, žingine 
jis užjojo ant kalvos ir ten sustojo. Šalia jo, arčiausiai 
iš viso lydinčiųjų būrio, savo arklį sulaikė Harka. Viršum 
prerijų plytėjo pablyškęs mėlynas dangus, vėjas kedeno 
žmonių plaukus ir arklių karčius. Ugninis saulės kamuo- 
lys dar siuntė savo paskutinius spindulius per visą kraštą 
ligi pat tolimos horizonto linijos rytuose. Didingai kaip 
tikras savo krašto valdovas sėdėjo Matotaupa ant arklio 
ir žvelgė į neaprėpiamus tolius, išraižytus pievų, upelių ir 
kalvų. | 

— Broli! —tarė jis.— Didysis pilkis atėmė tau gyvybę, 
bet mano ranka atkeršys už tave! Šita ranka ir šitas mano 
peilis atkeršys už tave, — Matotaupa pakėlė smailą gelež- 
tę į viršų, — šitas peilis įsmigs į didžiojo pilkio širdį, ir aš 
atkeršysiu už tave, broli! Niekas kitas tegu nedrįsta sta- 
tyti savo gyvybės į pavojų, tai padarys tik karys iš Ma- 
totaupos palapinės! Aš pasakiau, hau! 

Po šitų žodžių, kurie nuskambėjo kaip priesaika; vy- 
rai ilgai tylėjo. Matotaupa žiūrėjo į žuvusį brolį ir į pre- 
rijas. Visi žinojo, kad vadas nekeis savo žodžio. 

Būrys pamažu nusileido nuo kalvos ir sugrįžo į kaimą. 
Matotaupa, lydimas Ilgosios Ieties, nuėjo į savo palapinę. 

Moterys pataisė ant ugnies vakarienę. Pavalgę vyrai 
sėdėjo ir rūkė pypkes, traukė cigarus, tačiau kalba nesi- 

mezgė. Matotaupa pasikeitė su svečiais tik vienu kitu 
žodžiu. 

Kai atėjo laikas miegoti, Matotaupa pasišaukė Harką. 

— Harka Kietasis Akmenie Nakties Akie Vilko Nuga- 
lėtojau! Klausyk, ką aš tau pasakysiu! Tik įsidėmėk: ma- 
no žodžiai nebus tau įsakymas. Tu juos gerai apgalvosi 
ir tik tada duosi man atsakymą! Kai tik prašvis rytas, aš 
išjosiu grumtis su lokiu, kurs sudraskė mano brolį. Aš 
nudėsiu jį šituo va peiliu! Šiame žygyje galės dalyvauti 
tik tas, kas priklauso Matotaupos palapinei. Todėl aš klau- 
siu tave, nors tu gyveni dar tik dvyliktą vasarą, ar no- 
rėtum joti su manim drauge? 

Vadas įdėmiai žiūrėjo į sūnų ir nė nepažvelgė į Šon- 
ką, kuris su Harpstena sėdėjo palapinės gilumoj. 

„— Aš josiu su tavim, tėve,— nė kiek nedvejodamas, 
tvirtai atsakė Harka. 

— Nebijai lokio letenų? 

— Ne, tėve, su tavim man niekas nebaisu. 

— Ir nebijai lokio dvasios? 

— Ne, tėve,—taip pat tvirtai atsakė HRarka, ir jo vei- 
das išbalo. 

— Jei taip, tai rytoj rytą tu joji su manim, Harka. 

— Joju su tavim, — pakartojo Harka. Jis nuėjo į savo 
gultą prie palapinės angos ir atsigulęs tuoj pat užmigo. 
Viskas buvo taip aišku, taip paprasta: Matotaupa grįžo iš 
medžioklės su geru laimikiu, jis nugalės lokį ir atkeršys 
už savo brolį. Ir Harka galės jam padėti. Kaip puiku! 

Kai praėjo naktis ir patekėjus saulei gamta vėl su- 
tvisko visa savo spalvų grožybe, Lokės giminė pakilo iš 
miego — visi žinojo, kad vadas Matotaupa su sūnumi Har- 
ka iškeliauja į medžioklę, ir norėjo juos palydėti ligi krū- 
mų pakraščio, o gal ir dar toliau. Garsiai ir padrąsinamai 
šūkaudami, abu medžiotojus apspito berniukai. 

Žinodamas, kad kova su lokiu bus sunki, Matotaupa 
iš anksto gerai apgalvojo, kaip patogiau apsirengti: ligi 
pusės jis buvo nuogas, kūną įsitepęs taukais, apsimovęs 
tik ledžingais ir mokasinais. Veidas buvo išdažytas raudo- 
na spalva — kraujo, gyvenimo ir kovos spalva. Su savim 
jis neturėjo nei ieties, nei lanko — tik peilį Harka pasi- 
ėmė peilį ir lanksčią kuoką. Užsėdęs savo medžioklinį 
arklį, jis nusekė paskui tėvą. 

Abu raiteliai paspaudė arklius ir nušuoliavo per pre- 
rijas. Joti buvo gera, švietė saulė, dvelkė lengvas vėjelis, 
prieš akis plytėjo neaprėpiami plotai, nusidriekę ligi pat 
tolimų kalnų papėdės. 

Matotaupa pasuko į pietus, ir pavakare jie pasiekė kal- 
vą, kur aną nelemtą naktį ilsėjosi Matotaupos brolis su 
savo abiem palydovais. Prie senos ugniavietės tėvas su 
sūnumi nusėdo ir supančiojo arklius. Kiek užkandę, abu 
raiteliai atsargiai nusileido nuo kalvos ir pagal pėdas su- 
rado vietą, kur žuvo Matotaupos brolis. 

Paskui abu sugrįžo prie mustangų. Matotaupa labai ati- 
džiai stebėjo, kaip elgiasi arkliai, bet tie buvo visiškai 
ramūs. Net ir vilkų arti nebuvo girdėti. Jų kauksmas, ar- 
tėjant nakčiai, aidėjo kažkur toli toli. 

Patekėjo mėnulio pilnatis ir užliejo prerijas savo duls- 
va šviesa. 

— Kol kas pabūk čia, tik, žiūrėk, neužmik,— tarė Ma- 
totaupa Harkai.— Aš josiu truputį apsidairyti. Mėnuo taip 
aiškiai šviečia, ir galbūt man pavyks kai ką aptikti. Jeigu 
pajusi, kad tau gresia pavojus, šok ant arklio ir bėk. 

— O ar negaliu aš joti su tavim, tėve? 

— Galėti tai gali, jeigu tik nebijai pavargti. 

— Aš nepavargsiu. 

— Na tai gerai. 

Ir kiek atsipūtę abu vėl sėdo ant arklių. | 

Staiga Matotaupa šūktelėjo nustebęs ir sustojo. Harka 
taip pat timptelėjo pavadžius ir sustabdė savo arklį. 

— Žiūrėk, Harka! Ką tu čia matai? 

— Lokio pėdas, tėve! 

— Taip, lokio pėdos. Senos ar šviežios? 

— Gana šviežios. Įmintos gal prieš kelias valandas. 

— Teisingai. O į kurią pusę lokys nubėgo? 

— Į tą pusę, iš kur mes atjojome. 

— Taip. Tai ką darysime? 

— Seksime tomis pėdomis, tėve! 

— Hau. Jojam. 

Matotaupa apsuko arklį ir paleido jį žingine, o pats pa- 
silenkęs atidžiai sekė pėdas. Ten, kur augo aukšta žolė, 
pėdos buvo labai aiškios, bet paskui prasidėjo smėlėtos 
vietos, žolė čia buvo skurdi, augo kuokštais, ir sekti pė- 

das pasidarė labai sunku. Matotaupa su Harka nulipo 
nuo arklių. Kartais jie turėdavo gerai paieškoti, kol su- 
rasdavo lokio letenų žymes, todėl judėjo į priekį labai 
pamažu. Pėdos vedė tiesiai link Arklių upelio, į tą pusę, 
kur buvo dakotų stovykla. 

Abu medžiotojai ėjo beveik nesikalbėdami. Tačiau ir 
vienam, ir kitam nedavė ramybės tas pats klausimas: ar 
tik lokys dar kartą nesugrįžo į stovyklą pasigrobti kumeliu- 
ko? Ir kaip jį ten pasitiks vyrai? | 

Artėjo rytas. Matotaupa sustojo poilsio ir leido ber- 
niukui kiek numigti. Jis pats apie miegą negalvojo. Ne- 
būtų jis dakotų karys, jeigu nesugebėtų ištverti bent pa- 
rą be miego ir valgio. 
pą ir Harką vėl į Lokės giminės stovyklą. Nepažįstamoji 
Kriauklė, Ilgoji Ietis ir Četanas jau laukė jų krūmų pa- 
krašty. 

Jau čia buvo girdėti, kaip dunda stovyklos aikštėje 
burtininko būgnai ir urzgia vyrai, šokantys lokio šokį. 

Matotaupa pasveikino abu pasitikusius karius, o Har- 
ka — Četaną. 

Kol vyrai pasakojo, kas naujo per tą laiką atsitiko sto- 
vykloje, Četanas tarė Harkai: 

— Štai ir vėl jūs čia. Mes matome, kad jūs aptikote 
lokio pėdas ir teisingai sekėte jomis. Bet lokys buvo tru- 
putį už jus greitesnis! 

— Četanai, sakyk, kur jis dabar? Kas čia pas jus nu- 
tiko? 

— Daug visko, Harka. Mes sulaukėme didelių ir ne- 
tikėtų svečių. Atvyko Tatanka Jotanka, jis sėdi Havand- 
šitos palapinėje. Atvyko ir vienas baltasis, taip pat bur- 
tininkas, ir man regis, kad jis moka geriau apsieiti su 
macavakenu, negu Geltonoji Barzda. Bet visa tai jūs pa- 
tys pamatysite savo akimis. O jeigu tave domina lokys, 
tai šiąnakt jis buvo mus aplankęs. Be reikalo jūs taip 
toli jo ieškojote. Jis vėl nudobė kumeliuką ir nusitempė 
su savimi. Nė vienas iš mūsų vyrų nedrįso pastoti jam 
kelio. 

— Četanai! Kur jis nusinešė savo grobį? Toli nega- 
lėjo jis nueiti! 

— Tu visada viską žinai. Bet jis nubėgo toli. Sėdi sau 
į žiemvakarius nuo čia prie vieno nedidelio šaltinėlio, ku- 
ris įteka į Arklių upelį, ir nieko nebijo 

— Lokys, nusitempęs kumeliuką, turėjo palikti aiškius 
pėdsakus! 

— Tie pėdsakai tokie aiškūs, kad ir vaikas juos ap- 
tiktų! | 

— Mes surasime jį ir nudėsime! 

Tuos žodžius Harka ištarė beveik kartu su tėvu, ku- 
ris taip pat ką tik išklausė Ilgosios Ieties ir Nepažįsta- 
mosios Kriauklės pranešimą. 

Ir tik dabar Harkai krito į akis, kad daugiau niekas 
neateina jų pasitikti. Tiesa, daugelis užsiėmę lokio šokiu, 
kiti galvoja tik apie Tatanką Jotanką. Bet kažin ar nėra 
kitų priežasčių, kad nepasirodo daugiau nė vienas vyras, 
nė vienas berniukas? 

Gal kartais Havandšita jau ėmėsi kokių žygių prieš 
vadą? Jei taip, tai dabar juo labiau reikia nugalėti pilkąjį 
lokį! 

Matotaupa ir Harka nesunkiai surado plačią šliūžę, 
paliktą lokio, nusitempusio kumeliuką. Dabar abiejų gal- 
voj buvo tik viena mintis: lokys! | 

Šliūžė ėjo taip, kaip buvo nupasakojęs Četanas: į va- 
karus, link nedidelio upeliuko, kurio krantai buvo apau- 
ge karklais ir kitais krūmokšniais. Čia arkliai ėmė neri- 
mauti. Medžiotojai nusėdo ir pririšo juos. 

Matotaupa prisitraukė arčiau Harką. 

— Nagi parodyk, ar aštrios tavo akys! Matai krūmą 
pakrantėje, ten, prie medelio, prie to, kur trupučiuką 
aukštesnis už kitus? Ten iš žolės i ir lapų kyšo lopelis ku- 
meliuko kailio. Matai? 

— Ne, tėve. Aha, jau matau, tėve, dabar jau matau! 

— Ten eina ir mūsų šliūžė, o toliau jos nematyti. 

— Teisybė, tėve. 

— Vadinasi, ten, pakrantės krūmuose, yra pasislėpęs 
lokys ir ėda savo grobio likučius. 


— Hau. 

— Harka Kietasis Akmenie Nakties Akie Vilko Nu- 
galėtojau! Aš paaiškinsiu tau mūsų planą, ir tu pamaty- 
si, kad tavęs laukia svarbus uždavinys, kurį šiaip būtų 
galima patikėti tik suaugusiam vyrui. Tu įerzinsi lokį ir 
išviliosi jį iš krūmų, o kai jis, nieko daugiau nematyda- 
mas, puls tave, aš iš pasalų prišoksiu ir suvarysiu jam į 
širdį peilį! 

— Gerai, tėve,— ramiai ištarė Harka, nors jį išpylė 
šaltas prakaitas. 

— Pirma nubėk prie anos kalvelės antai. Ten matyti 
keli akmenys. Atsinešk juos, kad turėtum su kuo aplai- 
dyti lokį. 

— Gerai. 

Harka greitai nubėgo į tėvo nurodytą vietą ir prisirin- 
ko iš smėlėtos žemės keliolika patogių akmenų. 

Kai jis sugrįžo pas tėvą, arkliai ėmė dar labiau neri- 
mauti. Prie upelio kažkas sujudėjo. Kumeliuko mėsa dingo 
krūmuose. Harkai lyg ir pasigirdo, kaip čepsi žvėris, tvir- 
tais dantimis traškindamas mėsą. 

Matotaupa nuėjo toliau nuo arklių ir pasislėpė žolėje. 
Savo sūnui Harkai jis pasakė: 

— Kai lokys išlįs iš krūmų ir puls tave, tu bėk čionai, 
prie tos vietos, kur aš guliu, ir stenkis taip jį įerzinti, kad 
jis atsistotų ant dviejų kojų, tada man bus patogiau įva- 
ryti jam peilį į širdį. 

— Gerai, tėve! 

Harka giliai atsikvėpė, paskui stipriau suspaudė ran- 
koje akmenis ir leidosi į pavojingą kelią. 

Žolė čia buvo aukšta, siekė jam ligi pat kelių. Priar- 
tėjęs prie tos vietos upelio pakrantėje, kur gulėjo didysis 
pilkis, berniukas paleido pirmą akmenį. 

Tačiau tas nė kiek neišgąsdino lokio. 

Harka tik girdėjo, kaip lokys skaniai čepsi, traškinda- 
mas savo auką. 

Harka paleido antrą akmenį, o paskui tuoj ir trečią. 
Dabar čepsėjimas nutilo. Šakos sujudėjo, pasirodė smailas 
snukis ir letena, nagais įsitvėrusi kumeliuko koją. 

Harka nusitaikė į lokio snukį ir sviedė ketvirtą akme- 
nį — deja, pro šalį. O gal kartais kiek ir kliudė kaktą, nes 
plėšrūnas taip piktai ir grėsmingai suriaumojo, kad Harkai 
visas kūnas pagaugais nuėjo. 

12. Harka, Kelias tremtin 177 


Dabar jis sviedė paskutinį akmenį. 

Tačiau ir tas beveik nieko nepadėjo. Lokys tik trupu- 
tėlį pajudėjo į priekį, riaumojo ir laukė. | 

Tokia grizlio ramybė nejuokais išgąsdino Harką. Ką 
daryti? Jeigu jis bėgs atsinešti daugiau akmenų, suerzin- 
tas žvėris gali šokti paskui jį ir atkirsti nuo tėvo. Bet ir 
pasiduoti Harka nenorėjo. 

Jis užriko ant lokio. 

"Tačiau ir tas nė kiek nesutrikdė plėšrūno. Žvėris tik 
piktai suriaumojo, bet iš vietos nepajudėjo. ,,Kas bus, tas 
bus“,— pagalvojo Harka ir prišoko visai netoli kranto. 

Dabar jis pro karklų šakas pamatė visą lokį, užgulusį 
kruvinas kumeliuko liekanas. Siaubūnas, tyliai urgzdamas, 
įsmeigęs mMažutes akis į užpuolėją, pamažu slinko į prie- 
kį — jei tik kas, tuoj šoks gintis. 

"Harka išsitraukė iš makščių peilį ir nusitaikęs iš visų 
jėgų sviedė į lokį. 

Riaumojimas nutilo. Stojo nejauki tyla, tačiau ji tru- 
ko neilgai —iš krūmų išniro galingas žvėries kūnas. Jo 
snukis ir letenos buvo aptekę kumeliuko krauju. Žvėris 
pasipurtė, ir Harkos peilis, įsmigęs lokio galvon, kaip 
kokia įkyri musė nulėkė šalin, paskui žvėris kad pasi- 
leis — tiesiai ant Harkos. Berniukas apsisuko ir be dvasios 
spruko į tą pusę, kur žinojo esant tėvą. Tačiau jis buvo 
per daug nuo jo nutolęs. .. 

Lokys jau lipo ant kulnų! 

Supratęs, kad tėvo nepasieks, Harka staiga stabtelėjo. 
Jo širdis baisiai daužėsi. Atsigręžęs į žvėrį, jis nesavu 
balsu suriko: 

— Hi-jip-jip-jip-hi-jaach! 

Lokys sutriko. 

Tuo metu kažkas prašvilpė pro Harką. 

Tai buvo tėvo peilis! 

Peilis nekliudė žvėries ir įsmigo į žemę. 

Pajutęs pavojų iš kitos pusės, lokys baisiausiai įnir- 
šo. Jis tuoj pašoko ant užpakalinių kojų, pasišovęs visų 
pirma susidoroti su berniuku. 

Harka pagal savo metus buvo gana aukštas, tačiau jis 
nesiekė lokiui nė iki pečių. Virš jo jau pakibo galingos 
plėšrūno letenos. Tačiau, nors ir atsidūręs tokioj bevil- 

tiškoj padėty, berniukas nepametė galvos — jis prisiminė 
savo lanksčią kuoką ir užsimojęs akies mirksniu trenkė 
ja Žvėriui per iškeltą leteną. 

Gavęs smūgį, lokys valandėlę nuleido letenas. Tuo mo- 
mentu pasinaudojo Matotaupa. Didžiuliais šuoliais jis pri- 
bėgo iš užpakalio prie lokio ir plikomis rankomis apglė- 
bė jam kaklą. | 

Visą savo dėmesį ir pyktį nukreipęs į Harką, plėšrūnas 
šitokio užpuolimo visai nesitikėjo, todėl dabar tik matara- 
vo letenomis, nežinodamas ką daryti. 

Kovodamas dėl savo ir sūnaus gyvybės, Matotaupa 
nežmoniškomis pastangomis laikė apkabinęs lokio kaklą. 
Jo kojos buvo tarsi įaugusios į žemę, raumenys įsitempę, 
gyslos iššokusios, veidas visas šlapias nuo prakaito. Pra- 
žiojęs nasrus, iškišęs liežuvį ir prašiepęs baisius dantis, 
lokys stengėsi nusimesti nuo nugaros priešą. 

— Tėve! — sušuko Harka ir užsimojęs vėl šėrė Žvė- 
riui kuoka — šį kartą per užpakalinę koją, kuria plėšrū- 
nas buvo įsispyręs į žemę. | 

Lokys smaugiamas sunkiai kriokė, tačiau jo jėgos se- 
ko labai pamažu. Matotaupai akys išvirto ant kaktos, jis 
taip pat vos gaudė kvapą. 

Staiga Harka pastebėjo žolėje Matotaupos peilį, pribė- 
gęs pasičiupo jį ir šoko atgal. Bet tuo metu lokys, nete- 
kęs kvapo, pargriuvo, parblokšdamas kartu ir tėvą, ku- 
riam taip pat išseko jėgos. 

Harka norėjo įbrukti tėvui į ranką peilį, bet šis iš pra- 
džių neatkreipė į berniuką dėmesio, tik kapanojosi pri- 
spaustas lokio ir švokštė. Galų gale Harkai pavyko įduoti 
jam peilį. 

Plėšrūnas krūpčiojo ir švaistėsi sveikąja priekine ko- 
ja. Matotaupa, nepaisydamas pavojaus, puolė lokiui į glė- 
bį ir suvarė jam į širdį peilį. 

Žvėries galva loštelėjo atgal, kojos suglebo. Jis dar 
apsivertė ant kito šono ir daugiau ne nekrustelėjo. 

Didysis grizlis buvo nebegyvas. 

Džiaugsmingas pergalės šūksnis nuaidėjo per prerijas. 

Kiek atgavę kvapą, abu indėnai ėmė apžiūrinėti lokį. 
Tai buvo vidutinio amžiaus grizlis, labai didelis ir stip- 
rus. Dabar, kai jis gulėjo žolėje, Harka dar kartą nuste- 

bęs pažvelgė į jo nasrus, galingą kūną ir letenas, kurios 
prieš valandėlę taip grėsmingai buvo pakilusios virš jo 
galvos. 

— Tu jį nugalėjai, tėve! — nesitverdamas džiaugsmų, 
sušuko Harka.— Pasmaugei lokį! To dar niekados nėra 
buvę! 

— Mes jį drauge nugalėjome, Harka. 

Berniukas vis dar suko ratu aplink lokį. Daug jis bu- 
vo girdėjęs apie pilkuosius lokius, bet pirmą kartą gy- 
venime matė šitokį didžiulį žvėrį. Ir dar tėvo nudobtą! 
O, kaip džiaugsis visas palapinių kaimelis! Už Plunksno- 
tąją Strėlę atkeršyta. 

— Šitas kailis bus mūsų palapinei— tarė Matotaupa. 

— O iš nagų, tėve, tu pasidarysi vėrinį! Jis bus dar 
geresnis, negu Ilgosios Ieties vėrinys iš aukso ir brang- 
akmenių! 

— Taip, vėrinį. Ir turėsime skanios mėsos, Harka. Mes 
valgysime lokio letenas! Keletą jų aš jau esu parsinešęs, 
tu gi Žinai. Ir pavaišinsime mūsų svečius! 

Harka pagavo juoktis, jo nervai dabar atsileido. 

— Taip, lokio letenas, tėve! Tai bus skanumėlis! Gal 
jau dabar nudirsime grizliui kailį? 

Matotaupa pasižiūrėjo į saulę. 

— Taip, jau laikas. Nudirsime kailį ir parsinešime jį 
kartu su letenomis į stovyklą. Visą kitą Mėsą parsigabens 
moterys. 

Abu ėmėsi darbo. Harka kaip tikras medžiotojas tal- 
kininkavo tėvui. Tiesa, grizlį jis lupo pirmą kartą, bet 
kitų žvėrių jau buvo sudorojęs ne vieną. 

— Įdomu, ką pasakys Tatanka Jotanka ir Havandši- 
ta, tėve? Lokio dvasia mūsų nenugalėjo. 

— Taip, nenugalėjo, ir mes šoksime, kad ji ant mūsų 
nerūstautų. 0 

— Pas mus atjojo dar vienas baltasis. Četanas sako, 
kad jis labai gerai šaudo. 

— Pažiūrėsim, Harka! 

— Ar dabar Geltonoji Barzda galės nupiešti tavo at- 
vaizdą? i 

— Taip, galės, hau! 

Pagaliau lokys buvo nuluptas, ir Matotaupa uždėjo jo 

kailį ant drebančio mustango. Dabar abu sėdo ant arklių 
ir lengvais šuoliais pasileido per prerijas, nutviekstas 
auksinės popiečio saulės. 


MACAVAKENAS 


Artėdami prie stovyklos, abu medžiotojai per daug 
neskubėjo. Jie buvo patenkinti, kad atliko didelį žygdar- 
bį — likvidavo pavojų ir štai dabar grįžta kaip nugalėtojai 
į savo stovyklą. Ten jų pasitikti atbėgs džiūgaudami ber- 
niukai; kariai ir seniai taip pat atsistebėti negalės jų per- 
gale. Ir koks atmintinas sutapimas: Matotaupa pargabens 
stipriausio lokio kailį tą dieną, kada pas juos vieši Tatan- 
ka Jotanka, pats Žymiausias septynių dakotų genčių bur- 
tininkas ir vadas. | | 

Harka jojo paskui tėvą ir negalėjo akių nuleisti nuo 
lokio kailio, permesto tėvo arkliui per nugarą. Koks jis 
didelis, šitokio grizlio nė vienas karys dar nebus matęs. 
Ir berniukas su džiaugsmu galvojo, kaip iškilmingai visi 
sutiks Matotaupą stovykloje, juk dabar Lokės giminei ne- 
bereikės bijoti plėšrūno. 

Šitaip džiaugsmingai nusiteikęs, jis žiūrėjo į žoles, siū- 
ruojančias vėjyje, gėrėjosi dangaus mėlyne, kurioje grei- 
tai skriejo balti debesėliai, ir klausėsi tylaus upelio čiurle- 
nimo. Tolumoj jo aštri akis pastebėjo tamsesnį lopinėlį. 
Tai buvo krūmai, kuriuose stovėjo jų palapinės. 

Bet kas gi čia dabar? Kas ten juda prerijose? Harka 
įsmeigė akis į tolį ir pastebėjo, kad Matotaupa irgi pa- 
suko galvą į tą pusę, paskui timptelėjo pavadžius ir su- 
stabdė mustangą. 

— Ką tu ten matai, Harka? — paklausė tėvas. 

— Keturis gyvulius, tėve. Keturis arklius. Jie bėga po 
du. Su raiteliais. Bet man atrodo, kad raiteliai tik du. 

Matotaupa nieko neatsakė, tik žiūrėjo į tolį. 

— Jie joja žingine,— tarė jis pagaliau. 

— Taip, labai pamažu. Į rytus. 

— Pasivykim juos. Aš turiu žinoti, kas jie tokie. 

Matotaupa ir Harka vėl paleido arklius šuoliais. Tarp 

kitko, indėnai jodinėja arba žingine, arba šuoliais, nes 
jojant risčia be balno ir kilpų labai nemaloniai krato. 

Raiteliai tolumoj nė kiek nespartino žingsriio, ir abu 
indėnai greitai juos pasivijo. Harka jau iš tolo pažino, 
kad tai Toli Skrajojantis Paukštis Geltonoji Barzda ir Il- 
goji Ietis. Kartu jie vedėsi ir abu savo mulus, apkrautus 
ryšuliais. Dailininkas su savo palydovu sustabdė arklius 
ir pasuko juos į tą pusę, iš kur artėjo abu raiteliai. Šie 
indėnų papročiu prilėkė šuolais visai prie pat, lyg norė- 
dami abu svečius partrenkti, ir tik tada apgręžė savo 
arklius. | 

— O, Matotaupa! — džiaugsmingai sušuko dailininkas. 

— Ką mes matome! — tarė Ilgoji Ietis.— Tu turi lokio 
kailį! Ir dar kokį kailį! Tu nudėjai tą didingą lokį, kuris 
mus išgąsdino kalnuose! Matotaupa šaunus medžiotojas! 

— Taip, aš jį nudėjau,— atsakė Matotaupa ir visas 
spindėdamas nusijuokė. 

Harka taip pat nusišypsojo, bet tuoj pat nužvelgė dai- 
lininką, jo palydovą, mulus, jų krovinį ir susimąstė. Ką 
Čia dabar sugalvojo Toli Skrajojantis Paukštis? Ar tik ne- 
ketina jis palikti jų stovyklą, nenutapęs didžiojo medžio- 
tojo atvaizdo Nelaukia nė iškilmių sėkmingos medžiok- 
lės proga? Harka jau spėjo pamilti Ilgąją Ietį ir keistuo- 
lį dailininką, nors pastarasis ir buvo menkas šaulys. Ta- 
čiau, Harkos nuomone, į daugelį dalykų jis žiūrėjo labai 
blaiviai, o be to, leido berniukui susipažinti su savo ma- 
cavakenu. Harka net nusijuokė, prisiminęs, kaip nepatik- 
liai jis žiūrėjo į dailininką ir Ilgąją Ietį, kai pirmą kartą 
pamatė juos nuo smėlio kalvos. Dabar jis žinojo, kad bal- 
tasis ant galvos nešioja skrybėlę, norėdamas apsisaugoti 
nuo saulės ir šalčio, kad ilgi mokasinai labai gerai, bren- 
dant per gilias upes, kad mMacavakenas ne kokie burtai, 
o tik miklių rankų gaminys. Ir dar žinojo, kad ištisos gen- 
tys raudonodžių gyvena nelaisvėje ir kad Ilgoji Ietis gavo 
Didžiojo Tėvo Vašingtone leidimą lydėti dailininką. Tiesa, 
Didįjį Tėvą Vašingtone jis įsivaizdavo labai miglotai. Tik- 
riausiai, galvojo berniukas, jis taip pat geltonplaukis ir 
su skrybėle, ir jo klauso daugybė karių, ginkluotų maca- 
vakenais. 

Tačiau šiuo metu tas buvo ne taip svarbu. Labiausiai 

Harkai rūpėjo, kodėl Toli Skrajojantis Paukštis ir Ilgoji 
Ietis susiruošė į kelionę su abiem savo mulais ir visa man- 
ta. Juk tai panašu į galutinį atsisveikinimą. Negali būti! 

Greičiausiai ir Matotaupai kilo panašios mintys, bet ir 
jis nieko apie tai neužsiminė, tik Maloniai paklausė: 

— Gal valandėlę pailsėtume drauge? 

Toli Skrajojantis Paukštis ir Ilgoji Ietis nustebo, išgirdę 
tokį pasiūlymą, bet mielai sutiko. Visi nušoko nuo arklių 
ir paleido juos ganytis. Arti nebuvo jokio pavojaus, tad 
vyrai nematė reikalo gyvulius pančioti ar rišti. 

Matotaupa ir šejenas išsitraukė pypkes, o dailininkas 
stvėrėsi savo nepamainomo cigaro. 

— Kaip tau pasisekė nudėti tą didžiulį grizlį, vade? — 
paklausė Geltonoji Barzda ir Ilgoji Ietis.— Papasakok! 
Papasakok! 

Matotaupa sutiko ir ėmė pasakoti, kiekvieną savo žo- 
dį vaizdžiai paryškindamas rankos mostais. Paskui jis pa- 
šoko nuo žemės ir kartu su Harka parodė, kaip jie ko- 
vojo su lokiu. Abu svečiai klausėsi ir žiūrėjo užgniaužę 
kvapą. 

— O, Matotaupa didžiausias lokių medžiotojas visose 
prerijose ir Uoliniuose kalnuose! 

Ilgoji Ietis atsistojo ir išsitraukė iš savo bagažo erelio 
uodegos plunksnas. Šį didingą paukštį jis buvo nušovęs 
kalnuose. | 

— Priimk šią mano dovaną, Lokės giminės vade! Tegu 
tos plunksnos papuoš tavo karūną, jeigu jos yra to ver- 
tos! 

Matotaupa priėmė dovaną. 

— Visada mano liežuvis šlovins jaunąjį vadą Ilgąją 
Ietį ir jo dosnumą! 

Dakotas padalijo maisto iš savo atsargų, kurių dėl 
visa ko buvo pasiėmęs į kelionę, ir visi ėmė valgyti — ne 
dėl to, kad būtų buvę alkani, bet tik norėdami parodyti 
savo draugiškumą ir solidarumą. 

Ir tik dabar Matotaupa uždavė klausimą, kuris nuo 
pat jų susitikimo pradžios rūpėjo ir jam, ir Harkai: 

— Toli Skrajojantis Paukštis ir Ilgoji Ietis vedasi mu- 
lus ba visa savo Manta. Matyt, jie susiruošė ilgon kelio- 
nėn 

Iš svečių veido kaipmat pradingo šypsena. 

— Mes paliekame tavo svetingą palapinę, didysis va- 
de Matotaupa, ir keliaujame toliau! Atleisk, kad šitaip 
apsisprendėm, tau esant medžioklėje, ir kad iškeliavome 
neatsisveikinę su tavim ir nesužinoję, kaip baigėsi tavo 
kova su lokiu. Mums ir patiems buvo nelengva +yžtis, nes 
esame tavo draugai. Tačiau mums atrodė, kad kaip tik 
draugiškumas ir verčia mus taip daryti. 

— Kaip tai suprasti? — paklausė vadas, nemaloniai 
nustebintas ir labai nusiminęs.— Kokios priežastys jus pa- 
skatino iškeliauti? 

— Atsargumas, vade. Mes nenorime tau daryti nema- 
lonumų. | 

— Matotaupai nėra ko bijoti. Jūsų Žodžiai man nepa- 
tinka. | 

— Mes žinome, kad tu nieko nebijai. Bet saugok savo 
palapinių ramybę. Štai grįžti nugalėtojas iš medžioklės! 
Argi tau verta ginčytis su burtininku ir drumsti ramybę 
kariams? Havandšita mudviejų nemėgsta! 

Matotaupa keletą kartų patraukė pypkę. 

— Vadinasi, tu nepieši mano atvaizdo? 

Dailininko skruostai paraudo. Šitokio klausimo jis ne- 
sitikėjo. | | 

— Jeigu tu leisi, vade, aš tuoj pat apmesiu tavo port- 
retą. Ar turi valandėlę laiko? 

— Tegu Havandšita palaukia, kol aš grįšiu. O tu imk 
savo užburtą lazdelę ir piešk mano portretą, kaip tik tau 
patinka! 

Dailininkas ilgai nelaukė. Išsitraukė eskizų sąsiuvinį ir 
stvėrėsi darbo. Matotaupa sėdėjo nejudėdamas ir, pasken- 
dęs savo mintysė, svajonėse ir būgštavimuose, žiūrėjo 
kažkur į plačias prerijas, į saulės nušviestus tolius. 

Dailininkas piešė beveik valandą. Paskui vėl įsikišo 
„užburtą lazdelę“ ir padavė sąsiuvinį Ilgajai Iečiai, kuris 
jį paslėpė į ryšulį. | 

Toli Skrajojantis Paukštis įsikando dar vieną cigarą, 
užsidegė ir užsitraukęs tarė: 

— Vade, stovykloje tavęs laukia iškilmingas sutikimas, 

bet kartu ir didelis pavojus. Ar galiu aš su tavim kalbėti 

balsu ir niekada su ginklu rankoje nekeldavo kojos į 

ėmė grobti vis daugiau ir daugiau plotų. Raudonodžiai 
turėjo arba mirti, arba pasitraukti. Dabar baltieji jau pa- 

tai. Jie nori nutiesti Ugniniam Žirgui kelią per paunių 
prerijas pietiniame dakotų pasienyje. 

Atėjo laikai, kai dakotų kariams nevalia miegoti. Jų 
akys visą laiką turi būti atmerktos, jų ausys turi girdėti 
kiekvieną šlamesį, jų rankos turi laikyti paruoštą lanką 
ir peilį. Jūsų vyresnieji vadai ir didieji burtininkai kal- 
bėjosi su baltųjų karių vadais ir šventa priesaika patvir- 
tino susitarimą. Tačiau baltųjų vadai jau ne kartą sulau- 
žė priesaiką, todėl aš sakau jums: nemiegokite ir būkite 
budrūs! 

Jūs turite protingą ir ryžtingą burtininką ir vyriausiąjį 
vadą — Totanką Jotanką. Jis nėra baltųjų draugas, bet 
galvoja teisingai. Savo giminėj jūs turite burtininką Ha- 
vandšitą. Jis jau labai senas, beveik dvigubai senesnis už 
Tatanką Jotanką. Mes kalbėjomės su Havandšita tavo pa- 
lapinėje, vade. Būdamas jaunas, jis matė tuos miškus ir 
pievas, kurių nė vienas iš jūsų paskiau neregėjo. Jis dar 
kovojo, vadovaujamas Tehumseho, Kalnų Liūto, kai visi 
raudonodžiai ėjo išvien prieš baltuosius ir vis dėlto pra- 
laimėjo. Šito jis negali pamiršti. Nuo to laiko jis pasidarė 
nesutaikomas baltųjų priešas — toks liko ir po šiai die- 
nai. Bet kartu suprato, kad baltieji pažįsta didesnes ir 
veiksmingesnes paslaptis, negu jis pats. Šitas paslaptis jis 
nori susekti ir perprasti. Jis nori pažinti jas vienas, vi- 
siškai vienas, kad niekas iš jūsų apie jas nežinotų, kaip 
nežino, ką jis šnekasi savo palapinėje su dvasiomis. Į bal- 
tųjų paslaptis jis gali prasiskverbti, tik kalbėdamasis su 
baltaisiais. Bet jis nori kalbėti su jais slapčia. Vade, visa 
tai susiję su dideliais pavojais. Mes sakėme Havandšitai, 
kad Toli Skrajojantis Paukštis neturi jokių ypatingų pa- 
slapčių, tik jo akys geriau permato žmogų ir jo rankos 
vikresnės, negu daugelio kitų. Bet Havandšita mumis ne- 
tiki. Jis mano, kad Toli Skrajojantis Paukštis yra priešas 
ir kad jis nenori išduoti Havandšitai savo paslapčių. To- 
dėl Havandšitai jis ne tik priešas, bet ir niekam nerei- 
kalingas žmogus. Nenorėdami, kad jūsų stovykloje kiltų 
nesantaika, mes ir iškeliavome. Hau. 

Ilgoji Ietis užbaigė savo kalbą, ir Harka laukė, ką da- 
bar pasakys Matotaupa. Berniukas žiūrėjo į žemę, į kelis 
žvirgždelius ir akmenukus, stebėjo, kaip juda žolės stie- 

belis, ir klausėsi arklių prunkštavimo. Sėdėjo ir nieko 
negalvojo. Dabar jam buvo svarbu tik viena: ką pasakys 
Matotaupa. 

Bet ir Matotaupa turėjo apgalvoti, ką išgirdo iš Ilgo- 
sios Teties lūpų. Pagaliau jis prabilo: 

— Argi Havandšita neteisingai daro? Jis neapkenčia 
baltųjų, kurie nori užgrobti raudonodžių žemes. Plėšikų 
neapkenčiu ir aš. Jis nori pažinti baltųjų paslaptis. Ir ge- 
rai. Bet jis apsiriko, Manydamas, kad Toli Skrajojantis 
Paukštis žino tokias paslaptis. Mes jam paaiškinsim, kad 
jis klysta. Jis taip pat apsirinka, manydamas, kad reikia 
neapkęsti Toli Skrajojančio Paukščio. Toli Skrajojantis 
Paukštis teisingas ir sumanus žmogus, jis turi likti mūsų 
draugu. 

— Aš ir liksiu jūsų draugų, vade. Bet juk kartais 
ir brolių keliai išsiskiria. Mes pasakėme tai, kas mums at- 
rodė reikalinga tau pasakyti. Dabar leisk atsisveikinti. Lo- 
kės giminės stovykloje tavęs visi jau laukia! Turbūt pa- 
stebėjai, kad, kai sugrįžai pirma, nesuradęs lokio, beveik 
niekas neatėjo tavęs pasveikinti. Tada ant tavęs dar krito 
rūsčių Havandšitos pranašysčių šešėlis, ir tu buvai smer- 
kiamas už draugystę su mumis. Dabar tu nudėjai lokį ir 
niekais pavertei senojo burtininko kranksėjimą. Bet mums 
jau laikas keliauti, išsiskirsime gražiuoju, kaip geri drau- 
gai. Oras vėl išsigiedrijo, tavo sutikimas stovykloje bus 
puikus. 

Matotaupa labai apgailestavo, kad Havandšitos prie- 
šiškumas privertė draugus palikti stovyklą. Bet žinojo, 
kad ne jo galioj visa tai pakeisti. Kai jis baigė rūkyti 
pypkę, visi pakilo ir atsisveikino. Geltonoji Barzda ir II- 
goji Ietis labai šiltai paspaudė Harkai ranką. 

Paskui visi keturi sėdo ant arklių. Toli Skrajojantis 
Paukštis ir Ilgoji Ietis pamažėle nujojo į rytus. 

Matotaupa ir Harka paspaudė arklius ir smagiais šuo- 
liais pasileido palapinių link. Žinoma, skubėti nebuvo 
ko — juk tas pat, ar jie grįš į stovyklą valanda anksčiau 
ar. vėliau, bet juos ginė kažkoks keistas jausmas — atro- 
dė, lyg per tą liūdną atsisveikinimą prieš akis būtų iški- 
lusi kokia pikta dvasia ir dabar reikėtų kuo greičiau nuo 
jos pabėgti. 

Krūmai prie Arklių upelio, neseniai vos įžiūrimi to- 
lumoj, greitai artėjo ir augo akyse, vis labiau ryškėjo 
jų kontūrai. O štai nuo jų atsiskyrė mažyčiai taškeliai ir 
pajudėjo link Matotaupos ir Harkos. Tų judančių taške- 
lių buvo visas būrys, jie greitai didėjo, 0 atstumas tarp 
jų ir abiejų medžiotojų sparčiai mažėjo, rodos, tirpte tir- 
-po. Pagaliau pasigirdo kanopų dundėjimas ir žmonių bal- 
sai. Arkliai, užuodę kaimenę ir pamatę pažįstamus krū- 
mus, patys savaime pasileido dar greitesniais šuoliais. 

— Hi-je-he! Hi-je-he! 

Riksmas dabar buvo aiškiai girdėti, ir Harka jau iš 
tolo pažino Četaną ir Senąją Antilope, lekiančius viso 
būrio priekyje. Jiems iš paskos jojo Jaunieji Šunys, ber- 
niukai iš Raudonųjų Plunksnų sąjungos ir beveik visi ka- 
riai. Riksmas tolydžio vis augo, ir lengvas vėjelis nešė jį 
per prerijas. Pagaliau Matotaupa ir Harka turėjo pristab- 
dyti savo arklius, nes pasijuto apsupti viso būrio šuo- 
liuojančių, mosuojančių ginklais,. džiūgaujančių berniukų, 
jaunuolių ir karių. 

Matotaupa ir Harka, pagauti visuotinio džiūgavimo, 
vėl paragino arklius, ir visas būrys, keldamas dulkių de- 
besis, pasileido krūmų link. 

Pasiekę krūmus, visi sulaikė arklius ir išsirikiavo į il- 
gą virtinę, kurios priekyje jojo Matotaupa, o jam iš pas- 
kos — Harka. Vadas įsuko į taką, savaime atsiradusį, daž- 
nai vaikščiojant per krūmus. Saulė jau buvo arti laidos; 
jos spinduliai žaidė liaunų medelių viršūnėse ir mirgėjo 
brūzgynuose. Jie krito ir ant raitelio, jojančio voros prie- 
kyje. Harka nenuleido akių nuo lokio kailio ir tik dabar 
pastebėjo ant tėvo pečių sukrešėjusio kraujo dryžius — 
lokio letenų pėdsakus. 

Netrukus pasirodė palapinės. Matotaupa nujojo į sto- 
vyklos aikštę ir tuoj pat paliepė moterims dar iki nakties 
pargabenti lokio mėsą. Raiteliai pasklido tarp palapinių, 
kai kurie nušoko nuo arklių, numetė berniukams pava- 
džius ir pėsti nuskubėjo į iškilmių ir šokių aikštę, kur 
jau buvo susirinkęs didelis žmonių būrys, tarp jų ir gar- 
bingiausi kaimelio atstovai — Havandšita ir vyriausi pa- 
gal amžių ir patirtį kariai. Žmonių būryje Harka pamatė 
du nepažįstamus asmenis — vieną indėną ir vieną bal- 
tąjį. | 

Kas tas indėnas, nesunku buvo atspėti. Rimtas valin- 

gas veidas, išdidi valdinga laikysena, erelio plunksnos ant 
galvos, rūpestingai ir gausiai išsiuvinėtas odinis apdaras 
aiškiai rodė, kad tai nepaprastas karys. Jis stovėjo šalia 
Havandšitos tarp garbingiausių Lokės giminės vyrų ir 
oriai tylėjo, tuo tarpu kai jaunesnieji vyrai ir berniukai 
vėl ėmė garsiai reikšti savo džiaugsmą. Tas nepažįstamas 
indėnas buvo ne kas kitas, kaip Tatanka Jotanka. 
„ Matotaupa nušoko nuo arklio ir davė Harkai ženklą 
taip pat lipti žemėn. Četanas paėmė arklių pavadžius, o 
Harka padėjo tėvui nuimti lokio kailį. Kai vadas, pats 
dviejų metrų ūgio, nutvėrė kailį už galvos ir ištiesęs rankas 
pakėlė jį aukštyn, lokio užpakalinės kojos dar vilkosi 
žeme. Aplink vėl pasigirdo nuostabos ir džiaugsmo šūks- 
niai. Matotaupa priėjo prie Tatankos Jotankos ir Havand- 
šitos ir paklojo ant žemės kailį. 

— Tai bent lokys! Tai bent lokys! — stebėjosi vyrai 
aplinkui. 

— Jis nugalėtas, — tarė Matotaupa.— Daugiau jau ne- 
bedraskys mūsų kumeliukų ir nebegąsdins mūsų vyrų. Jis 
jau nebegyvas. Savo rankomis jį pasmaugiau ir suvariau 
peilį į širdį. Bet galėjau grizlį užpulti tik todėl, kad prieš 
tai įerzino ir stojo prieš jį su kuoka rankoje mano sūnus 
Harka Vilko Nugalėtojas Bizonų Persekiotojas Lokio Me- 
džiotojas! 

Šitokia žinia visus labai nustebino. Nepažįstamasis in- 
dėnas žengė į priekį, visiems pagarbiai tylint apžiūrėjo 
lokio kailį ir tarė: 

— Vade Matotaupa! Tu.esi didis medžiotojas; dar nie- 
kados aš, Tatanka Jotanka, nesu matęs drąsesnio ir stip- 
resnio. Bet ir tavo sūnus ne mažiau vikrus ir drąsus. Jei- 
gu dakotų gentyje gyvena ir bręsta tokie vyrai, mūsų me- 
džioklės plotai ir mūsų palapinės bus visada saugios! 

Išgirdę tokią didžiojo burtininko liaupsę, Matotaupa ir 
Harka net paraudo, po to juos pagyrė Havandšita, ir vėl 
nuskambėjo susižavėjimo kupini karių šūksniai. 

Bet tuo metu visų dėmesį patraukė kitas įvykis. Bal- 
tasis, stovėjęs tarp kitų vyrų, staiga iššoko į priekį. Jis 
buvo augalotas, stipriai sudėtas ir turbūt ne vyresnis kaip 
dvidešimt dvejų ar dvidešimt trejų metų. Jo švarkas ne- 

pasižymėjo „puošnumu, bet buvo pasiūtas iš geriausios 
briedžio odos. Avėjo jis aukštais batais, buvo susijuosęs 
diržu, išmuštu juoda ir raudona oda. Iš makštų kyšojo 
peilio kotas, šalia buvo užkištas tomahaukas, vienas iš tų, 
kokius gamina baltieji — su blizgančiais plieno ašmeni- 
mis, tinkamas ir artimai kovai, ir mėtymui. Harka daug 
buvo apie šį ginklą girdėjęs ir jau Matęs įį pas paunius. 
Vyriškis buvo vienplaukis, ir ant ausų jam krito rusvi 
plaukai; o ausys jo buvo keistos — su priaugusiais spe- 
neliais. Įrudęs, vėjo nugairintas veidas — grynas, be barz- 
dos, burna plati, lūpos siauros, nosis kumpa. Mėlynos 
blizgančios akys po tankiais antakiais tiesiog varstyte 
varstė žmogų. 

Abiejose rankose baltasis laikė po macavakeną. Jis 
iškėlė dvivamzdžius šautuvus į viršų, ir besileidžiančios: 
saulės spinduliai sublizgėjo ant jų vamzdžių. 

— Dakotų kariai! Vade Matotaupa! Didysis vade Ta- 
tanka Jotanka! — garsiai sušuko jis dakotų kalba, bet su 
tokiu keistu akcentu, kad Harka vos galėjo suprasti jo 
žodžius.— Štai šaunamieji ginklai, nauji, puikūs, jais vie- 
nu šūviu galima nudėti bet kokį grizlį — ginklai, kokių 
Lokės giminėj dar niekas nėra matęs, ir šituos dvivamz- 
džius geriausios konstrukcijos šautuvus aš dovanoju tau, 
vade Matotaupa, tau, didysis lokių medžiotojau, ir tavo 
sūnui Harkai! Aš; pasakiau, hau! 


Valandėlę Harkai tarsi aptemo protas, jis nieko nebe- 
matė ir nebegirdėjo. Macavakenas, jo rankose nuosavas 
mMmacavakenas, dovana jam! Tikrovė tai ar sapnas? Jis tie- 
siog neprisiminė, kaip baltasis įteikė jam šautuvą, kaip jis 
ji paėmė. Žinojo tik, kad laiko jį rankoje, tvirtai laiko 
rankoje. Visas išorinis pasaulis tarsi pasitraukė kažkur į 
šalį. Jis jautė tik šautuvą rankoje, ir prieš akis iškilo pra- 
eities vaizdai — paunių vadas, šūvio pakirsta motina, mū- 
šio įkarštyje jis pagriebia paunių macavakeną, o štai Ha- 
vandšitos trofėjų kartis, kur tarp žvėrių kailių kabo pa- 
aukotas macavakenas. .. 

Macavakenas, macavakenas! Ginklą, kurį dabar Harka 
laiko rankoje, baltasis pavadino šautuvu. Jis galingesnis 
už Toli Skrajojančio Paukščio ginklą, juo galima nudėti 

lokį. Jis naujesnis ir daug gražesnis už Paslaptingąją 
Geležį, kuri kabo ant Havandšitos trofėjų karties. Dabar 
Harka turi šį ginklą ir niekam jo neatiduos. 

Harka nejučiom pačiupinėjo užraktą ir nuleistuką. Lyg 
per sapną jis išgirdo kažkokį nervingą, ausį rėžiantį juoką. 

— Jūs tik pažiūrėkit į tą berniuką! Ką tiktai gavo 
šautuvą, ir jau moka su juo apsieiti! Eik šen, jaunasis 
lokio medžiotojau, nutrūktgalvi tu, aš tau duosiu šovinių, 
ir tu galėsi pirmas iššauti. Galėsi pirmas iššauti! 

Harkai pasirodė, kad visi kariai kiek atsitraukė atgal. 
Jis išgirdo tylius nusistebėjimo žodžius, ir nedrįso pa- 
žvelgti nei į tėvą, nei į burtininkus. 

Gal negerai, kad jis, Harka, dar berniukas, šaus pir- 
mas? Gal baltasis išvis neturi teisės čia nurodinėti? Bet 
noras iššauti nustelbė visas abejones. Jis labai troško iš- 
girsti driokstelėjimą ir pamatyti, kur pataikė. Po šio pir- 
mojo šūvio jis šaudys paskui daug daug kartų ir visada 
pataikys ten, kur norės. 

Baltasis visai nepaisė čia dalyvaujančių autoritetų. Jis 
paėmė berniuką už peties ir lyg niekur nieko nusivedė jį 
per krūmus į prerijas. Harka girdėjo iš šalių ir iš užpaka- 
lio daugybę žingsnių, ir jam atrodė, kad visas palapinių 
kaimelis seka iš paskos pasižiūrėti, kaip Lokės giminės na- 
rys pirmą kartą šaus iš Paslaptingosios Geležies. Ir tas na- 
rys yra jis, Harka. Tai jau nuspręsta. 

Visi buvo labai sunerimę. Šunys skalydami zujo ap- 
link, arkliai kraipė ausimis, vyrai, jaunuoliai ir berniu- 
kai eidami šnibždėjosi tarpusavy. Kartais pasigirsdavo 
trumpas šūktelėjimas. 

Harka atsisuko pasižiūrėti, kur tėvas, ir pamatė, kad 
jis čia pat, jam iš dešinės. Iš kairės ėjo tas augalotas bal- 
tasis rusvais plaukais. Berniukui pasirodė, kad kažkas įdė- 
mMiai žiūri jam į pakaušį. Jis atsigręžė ir sutiko Havand- 
šitos ir Tatankos Jotankos žvilgsnius. Vadinasi, ir jie ei- 
na su visais! Tai mat, kokią galią turi tas baltasis su 
macavakenu! 

Lokės giminė ir jos svečiai perėjo per krūmus ir pa- 
siekė prerijas. Dangus vakaruos raudonavo, užlietas tam- 

siai purpurine nieko gero nežadančia spalva. Uoliniai kal- 
nai atrodė lyg išdegę mūrai liepsnojančio dangaus fone. 
Saulės kamuolys sėdo žemyn, čia išnirdamas iš debesų, 
čia vėl pasislėpdamas. Greitos oro permainos — įprastas 
reiškinys prerijose. Tačiau žmonės, netikėtų įvykių už- 
klupti, ligi šiol neatkreipė dėmesio į debesis ir vėją. To- 
dėl dabar nustebo, pamatę, kad po giedros saulėtos die- 
nos atėjo toks audrą pranašaujantis vakaras. 

— Dėmesio! — sušuko rudaplaukis ir pakėlė savo šau- 
tuvą, duodamas ženklą, kad nori kalbėti. 

Visi sustojo. 

— Dėmesio! Lokės giminės kariai! Dabar jūs išgirsite 
pirmąjį savo šūvį ir pamatysite geriausią šūvį visose pre- 
Trijose nuo Kanados ligi Meksikos! Dėmesio! Prasiskir- 
kite! 

Tvirtai žengdamas savo aukštais batais, jis praskyrė 
žmones į šalis ir dideliais žingsniais atmatavo du atstu- 
mus: vieną dviejų šimtų metrų, kitą penkiasdešimt met- 
rų. Paskui sugrįžo atgal į savo vietą. 

— Ei vyruti! — pašaukė jis Šonką.— Pastatyk taikinius. 
Pirmasis bus bizono kailio švarkas, antrasis — bizono odos 
skydas. Paskubėk, kol dar visai nepasislėpė saulė. 

„Sonka nubėgo atnešti pageidaujamų taikinių. „Keis- 

„— pagalvojo Harka,— aš šausiu, o Šonka bėga atnešti 
ir - pastatyti man taikinio, nes šitaip paliepė baltasis. Šis 
baltasis — didis vadas." 

Netrukus sugrįžo Šonka ir, įsmeiges lazdą, už penkias- 
dešimties metrų nuo baltojo pakabino vieno berniuko 
švarką, o ant kitos lazdos, kurią už dviejų šimtų metrų 
jau buvo įsmeigę vyrai — išpieštą apvalų skydą, keliais 
sluoksniais apklijuotą bizono oda. 

— Dakotų vyrai! — vėl sušuko baltasis— Pirma šau- 
siu aš. Ir kliudysiu švarką toje vietoje, kur turėtų būti 
žmogaus širdis, o skydą pramušiu per patį vidurį. Aš pa- 
sakiau, hau! 

Baltasis pakilojo šautuvą, priklaupė ant kairiojo kelio, 
prisidėjo ginklą prie dešinės šlaunies ir šovė. Driokstelė- 
jęs šūvis sudrumstė vakaro tylą. Švarkas truputėlį krus- 
telėjo. Baltasis atsikėlė, bet nejudėjo iš vietos. Keli kariai 
nubėgo prie taikinio. 

— Pataikė! Pataikė! — šaukė jie, pametę galvas, kad 
baltasis iš tokios padėties taip tiksliai prisitaikė. 

Šaulio lūpose pasirodė šypsena, toji pranašumo išraiš- 
ka, kuri labai nedaug tesiskiria nuo pašaipos. Dabar jis 
prisidėjo šautuvą prie skruosto ir pasiruošė antram šū- 
viui. Vėl pasigirdo driokstelėjimas. Ir vėl kariai nubėgo 
prie taikinio, šį kartą prie stipraus bizono oda išmušto 
skydo. Kulka pramušė jį per patį vidurį. 

Vėl pasigirdo keli nuostabos šūksniai, bet iš daugumos 
lūpų išsiveržė žodžiai: 

— Vakanas! Vakanas! Paslaptis! 

— Che! — tarstelėjo rudaplaukis ir atsisuko į Harką.— 
Šitaip ir tu išmoksi šaudyti, berniuk! Iš tavęs bus geras 
šaulys. Na eikš, abu užtaisysime sautuvą — šitaip, o da- 
bar taikyk! 

Harka klusniai vykdė, ką jam liepė baltasis, bet bu- 
vo per daug susijaudinęs. O jeigu nori gerai pataikyti, 
turi būti visiškai ramus. Ir Harka vargais negalais susi- 
tvardė. Šautuvas jam buvo gerokai per didelis ir per 
sunkus, 0 čia dar baimė — kad tik neapsijuokus visų 
akyse. 

Driokstelėjo šūvis. Harka žinojo, kad šautuvo būna 
didelė atatranka, todėl iš anksto tam pasiruošė ir nė kiek 
nesusvyravo. 


Šonka — taip, ne kas kitas, o Šonka — nubėgo prie 
švarko, į kurį šovė Harka. Kulka pataikė, tiesa, ne visai 
ten, kur turėtų būti širdis, bet širdies plote. Šonka turėjo 
tai pripažinti, 


— Neblogai! — tarė baltasis.— Aš tau duosiu šovinių, 
jaunasis lokio medžiotojau, duosiu tau jų į valias, ir rytoj 
tu galėsi toliau treniruotis! 

Harkai užkaito skruostai. Iš sapno būsenos jis vėl su- 
grįžo į tikrovę ir dabar nė kiek neabejojo, kad jis, Harka, 
Jaunųjų Šunų vadas, ateity dar labiau, negu ligi šiol, pa- 
sižymės savo stovykloje. Tas jo įsitikinimas buvo toks 
aiškus, kaip ryto dangus ir šaltinio vanduo. | 

Šunys, išsigandę negirdėto šūvio, pasileido į prerijas, 
arkliai taip pat ėmė būgštauti ir nerimauti. Fiarka žiūrėjo 
į visa tai, ir jį suėmė juokas. 

Baltasis kreipėsi į Matotaupą. 

— Kokia tau gali būti didesnė laimė, vadė, kaip tu- 
Tėti šitokį sūnų? Šiąnakt aš tau paaiškinsiu, kaip naudotis 
tuo ginklu, o rytoj rytą ir tu jau galėsi pradėti mokytis 
šaudyti. Aš pasakiau, hau! . 

Nepažįstamasis žengė žingsnį atgal ir nusilenkė Ha- 
vandšitai ir Tatankai Jotankai, tačiau sunku buvo pasa+ 
kyti, ar tai jis padarė iš rimtųjų, ar tik šiaip sau. 

— Atleiskit, didieji burtininkai, — tarė jis — kad mano 
dovanos pateko į paprasto vado ir jo dvylikamečio sū- 
naus rankas. Deja, aš esu per menkas karys, kad galėčiau 
jus apdovanoti. Bet jeigu jums reikalingos mano paslau- 
gos, sakykite — mielai jums padėsiu! 

Tatanka Jotanka visai nekreipė dėmesio į tokias keis- 
tas baltojo kalbas. Havandšitos veidu perbėgo kažkoks 
šešėlis. 

— Pažiūrėsim! — atsakė jis trumpai, bet draugiškai. 

Sutemo naktis. Debesys aptraukė dangų ir paslėpė vi- 
sas žvaigždes. Žemę apgaubė tamsa. Visi patraukė atgal 
į palapines. Pamažu, nedrąsiai susirinko į stovyklą ir šu- 
nys. 

Tatanka Jotanka buvo Havandšitos svečias. Tad sena- 
sis burtininkas ir nusivedė garsųjį vadą į savo palapinę. 
Baltąjį Matotaupa pasikvietė pas save. 

Vadas ir jo svečias susėdo palapinėje prie ugnies. Mo- 
terys ir vaikai nulindo į palapinės gilumą, su jais kartu 
ir Harka, nusileidęs iš aukštybių atgal į savo pirmykštę 
kuklią padėtį. Rūpestingoji Untšida jau iš anksto paruo- 
šė ir pasmeigė ant iešmo rudojo lokio letenas, kurias Ma- 
totaupa kartu su Ilgąja Ietimi parsigabeno iš pirmosios 
medžioklės. Dabar vadas sukiojo ant ugnies skrudančią 
mėsą. 

Baltasis nusijuokė sau po nosimi ir išsitraukė iš me- 
džioklinės striukės trumpą pypkutę. 

— Didysis vade Matotaupa,— tarė jis— Man patinka 
kepsnio kvapas tavo palapinėje. Tu neblogas šeimininkas! 
Tu esi geras šeimininkas ir geras medžiotojas! Būkime 
draugai. Klausyk mano vardą: aš vadinuosi Redas, tai yra 
Rudasis, Rudasis Džimas. 

— Tu gerai šaudai, ir tavo ranka dosni, — ramiai atsa- 
kė Matotaupa.— Taip, būkime draugai! 

Harka labai atidžiai klausėsi tėvo žodžių. 

Matotaupa dar kartą pasuko lokio leteną ant ugnies. 
Kai letena iškepė, jis nuėmė ją nuo iešmo ir molinėje 
lėkštėje padavė svečiui. Dabar Untšida pakepė antrą le- 
teną — pačiam Matotaupai. Redas, matyt, buvo alkanas. 
Jis tuoj pat išsitraukė peilį ir nieko nelaukdamas ėmė 
pjaustyti ir ryti mėsą. 

Valgydami abu vyrai tylėjo. 

Kai Matotaupa taip pat pasisotino, baltasis vėl pra- 
šneko: 

— Didysis vade! Du macavakenai — tai ne vienintelė 
dovana, kurią aš atnešiau į tavo palapinę. Štai čia, — jis 
parodė nedidelę pūslę — aš turiu gerai paslėpęs dar vie- 
ną neįprastą paslaptį. Šioje pūslėje uždaryta ugnies dva- 
sia. Silpnus vyrus ji įveikia, stiprieji nuo jos pasidaro 
dar stipresni, tiesiog neįveikiami. | 

— Baltieji žmonės žino daug paslapčių, — atsargiai ir 
santūriai atsakė Matotaupa.— Kur baltasis žmogus, vardu 
Redas, pagavo tokią didelę paslaptį? 

— Kur? O vade, toli toli nuo čia! Tų vietų tu kaip 
gyvas nesi mMatęs! Mažoje tamsioje burtų krautuvėlėje 
dideliame dideliame mieste. Kas yra miestas, tu tikriau- 
siai jau žinai? Turbūt pasakojo Toli Skrajojantis Paukš- 
tisė Iš ten aš atsigabenau tą paslaptį. Pirmiausia atvažia- 
vau pas žmones, kurie tiesia kelią Ugniniam Žirgui. Bet 
kas gi tau? A, tu neapkenti jų? Suprantu, suprantu. Ir aš 
nenorėjau pas juos pasilikti. Aš esu didelis raudonodžių 
draugas. Kai išgirdau apie tave, vade Matotaupa. .. 

— Kas baltajam žmogui papasakojo apie mane? 

— Kas? Visi, ką tik aš sutikau, kalbėjo apie tave. Vi- 
sose prerijose sklinda garsas apie tavo vardą ir šlovę. Tu 
stebiesi? Pauniai bijo tavęs. Kai jie kalbėjo apie tavo 
žygius ir pasakojo apie tavo sūnų, aš nusprendžiau suras- 
ti tave ir susipažinti. Todėl ir leidaus tavęs ieškoti. Ir štai 
aš čia. Tr tu esi pirmasis indėnas, kuriam aš parodysiu 
ugnies dvasią. 


.  — Ak,—-tik tiek tepasakė Matotaupa. 

„— O gal tu bijai paslapčių? Tai užburtas gėrimas, ku- 
rio išgėręs stiprus pasidaro dar stipresnis. 

— Och! 

— Ak ir och! Vis dėlto, matyt, tu bijai. Na, tiek to, 
galėsi negerti. Ugnies dvasia nugali silpnos dvasios Žmo- 
nes, ir aš nenoriu, kad tau šitaip atsitiktų. . 


Baltasis ištiesė kojas ant bizono odos, kuriomis buvo 
išklota palapinė, ir pasirėmęs alkūne judino lūpų kam- 
pučiuose. pypkę. Matotaupa parietęs kojas ramiai ir oriai 
sėdėjo priešais. Redas išsitraukė iš švarko kišenės mažy- 
te taurelę. 

— Matai, iš šitokių mažyčių taurelių mažais gurkš- 
neliais geriamas šis ugninis gėrimas. 

— Paslaptingasis vanduo, — tarė Matotaupa.— Senieji 
ir išmintingieji kariai draudžia mums jį gerti, nes ne vie- 
nas mūsų vyras yra nuo jo susirgęs. 

— Nuo šito? Ne, tai ne tas paslaptingasis vanduo, apie 
kurį tu girdėjai, Matotaupa. Na, tiek to. Geriau papasa- 
kok man dar kartą apie savo šauniąją medžioklę! 

Vadas ėmė gyvai pasakoti, kaip kovojo su lokiu. Bal- 
tasis klausėsi labai susidomėjęs. Nežinia, ar tas jo susi- 
domėjimas buvo tikras, ar tik jis mokėjo labai gerai ap- 
simetinėti. Kai Matotaupa baigė savo pasakojimą, balta- 
sis paklausė: 

— Ar šiandien aš vienintelis svečias tavo palapinėje? 


— Šį vakarą dar keli kariai ateis pasėdėti su mumis 
prie ugnies. Rytoj, kai moterys pargabens ir paruoš griz- 
lio mėsą, mes iškelsime dideles vaišes, kuriose dalyvaus 
ir Tatanka Jotanka su Havandšita. 

— Puiku. | | 

Vos tik baltasis ištarė šį žodį, į palapinę įėjo penki 
kariai, tarp jų Senoji Antilopė, Varnas ir vyriausiasis iš 
jo trijų sūnų. Visi buvo gerai nusiteikę, ištroškę naujienų 
ir tuoj pat susėdo prie ugnies. 

Prasidėjo kalbos apie medžioklę, apie macavakeną, 
apie taiklų baltojo šaudymą. Pagaliau vėl prašneko bal- 
tasis: 

— Klausykit, kariai, aš norėjau atskleisti jums vieną 
iš svarbiausių baltųjų žmonių paslapčių ir parodyti, kaip 

galima pasidaryti stipresniam, negu esi iš tikrųjų. Bet 
jūsų vadas bijo! 

Vyrai garsiai nusijuokė. 

— Bijo? Kada gi Matotaupa ko bijojo? 

— Štai mes ir pamėginsime. Žiūrėkite! Aš atidarysiu 
šitą pūslę ir pats atsigersiu gėrimo, kuris stiprų Žmogų 
padaro stipresnį, o silpną — dar silpnesnį. Žiūrėkite, kaip 
jis mane veikia, ir spręskite patys, norite jo paragauti 
ar ne. Gerai? 

— Gerai, gerai! — sušuko visi, taip pat ir vadas. 

— Bet palaukite, apie vieną dalyką aš nepagalvojau. 
Moterims ir vaikams nederėtų rodyti paslapčių. O gal jūs 
kitokios nuomonės? 

— Ne, mes'irgi taip manome. Raudonodžiai irgi laiko- 
si tokio papročio. 

Matotaupa linktelėjo galvą, duodamas moterims ir vai- 
kams ženklą pasišalinti. 

Harka, Harpstena, Uinona, Šonka ir moterys tuoj pat 
atsikėlė ir išėjo iš palapinės. Untšida, praeidama pro šalį, 
dar norėjo Matotaupai kažką pasakyti, bet šis nusisuko, 
ir senelė, nuleidusi akis, nepatenkinta, taip pat išėjo į 
lauką. 

Atsidūrę kieme, vaikai ir moterys pamatė, kad tuoj 
tuoj užgrius audra. Virš Uolinių kalnų blykčiojo žaibai, 
tolumoj buvo girdėti Grūmojančio Paukščio balsas. 

Harka išsinešė kartu ir savo šautuvą. Kaip jis išsiskirs 
su juo! 

Bet kur dabar dingti? 

Untšida su Šešoka persimetė keliais žodžiais, ir Harka 
suprato, kad jos ketina eiti į Nepažįstamosios Kriauklės 
palapinę. 

Šonka nuėjo savo keliais. 

O kur dėtis Harkai? 

Eiti pas Juodąją Odą Garbiniuotą Galvą nenorėjo — 
ten vėl reikėtų susitikti su ta kvaištelėjusia sene. Taigi — 
pas Četaną! Četanas neteko tėvo, o paskui ir globėjo. Rei- 
kėtų jį aplankyti. O gal paimti kartu. ir Garbiniuotą Gal- 
vą? Na, žinoma, tai pati geriausia išeitis. 

— Pašauk Garbiniuotą Galvą! — paprašė Harka Harp- 
steną.— Eisime visi pas Četaną. 

Harpstena tuoj pat nukurnėjo prie Garbiniuotos Gal- 
vos palapinės ir surado jį jau lauke bestovintį. Garbi- 
niuota Galva tuoj prisidėjo prie jų, ir visi trys berniukai, 
o su jais ir Uinona, nuėjo į Četano palapinę. Kadangi čia 
nebuvo nė vieno kario, berniukai susėdo prie ugnies. Ui- 
nona nulindo į palapinės gilumą, kur buvo Četano moti- 
na ir dvi mažos mergaitės. . 

Lauke vis garsiau trankėsi griaustinis, tvykčiojo žai- 
bai, akinanti jų šviesa prasiverždavo ir pro palapinės an- 
gą. Dar nelijo. 

Berniukai ne iš karto pradėjo kalbėtis. Per šią dieną 
atsitiko tiek visokiausių dalykų, kad pirma kiekvienas 
norėjo susikaupti ir gerai viską apmąstyti. 


Iš tikrųjų, kiek permainų atnešė ši viena diena. Sto- 
vykloje pasikeitė svečiai. Iškeliavo malonusis dailininkas 
ir tylusis Ilgoji Ietis, atėjo garbusis Tatanka Jotanka ir 
tas Rudasis, kurio visi klauso kaip kokio vado, nors jis 
visai ne vadas. Stovykloje nuaidėjo šūviai. Berniukas turi 
mMacavakeną. Vado palapinėje guli didžiojo grizlio kailis. 
Šis siaubūnas jau nebegąsdins kaimelio gyventojų. Ro- 
dos, galima būtų džiaugtis, tačiau tą džiaugsmą temdo 
kažkoks naujas nerimas, kurį nori nenori jaučia: kiekvie- 
nas. Ką žada ateitis — geras dienas ar naujas negandas? 
Apie tai niekas nenorėjo galvoti. Džiaugsmas, įveikus to- 
kį galingą lokį, lyg kokia graži skraistė dengė visus tuos 
sunkius klausimus, kuriuos iškėlė Toli Skrajojantis Paukš- 
tis ir Ilgoji Ietis. | 

Harka žiūrėjo į ugnį. Liepsnos liežuviai laižė medžių 
šakeles, ir jos pamažu virto pelenais. 

Četanas pažadino Harką iš minčių. 

— Papasakok mums apie lokio medžioklę, Harka Bi- 
zono Persekiotojau Lokio Medžiotojau! 


"Berniukų akys sužibo. 


Iš karto Harkai pasirodė, kad bus sunkoka dar kartą 
perduoti žodžiais tą nepaprastą įvykį. Bet kai pradėjo kal- 
bėti, viskas atgijo jam taip aiškiai, jog atrodė, kad jis 
mato tą didžiulį grizlį ir girdi jo kimų, piktą urzgimą. 
Prieš akis vėl iškilo tėvas, apsivijęs rankomis lokio kak- 
lą, baisiausiai įsitempęs, su iššokusiais muskulais ir iš- 

pampusiomis gyslomis, prisiminė, kaip jis tvojo akmeni- 
ne kuoka lokiui per leteną. Žodžiu, pasakojimas išėjo toks 
gyvas, kad draugai, apsėdę aplink ugnį, tarsi savo akimis 
išvydo medžioklę ir pajuto visą kovos įtampą ir pergalės 
džiaugsmą. Kai Harka baigė savo pasakojimą, berniukai 
džįūgaudami ėmė šaukti: 

— Lokio Medžiotojas! Lokio Medžiotojas! 

„Paskui vėl prasidėjo kalbos, panašios į tas, kaip ir va- 
do palapinėje: apie medžioklės nuotykius, apie naują 
ginklą, apie rytdienos šaudymo varžybas. Harka pažadė- 
jo Četanui ir Garbiniuotai Galvai išmokyti ir juos naudo- 
tis Macavakenu. Porą metų paūgėjęs, ir Harpstena galės 
šaudyti iš macavakeno. Tos kalbos uždegė visus berniu- 
kus, ir jie kūrė planus, kaip bus lengva ateity medžioti 
lokius ir bizonus ir kaip bus lengva nugalėti paunius. 

Taip jiems bekalbant, į palapinę įėjo Šonka ir atsisėdo 
prie berniukų. Prieštarauti niekas negalėjo — Šonka gy- 
veno Matotaupos palapinėj ir buvo jo šeimos narys. Ta- 
čiau jam atėjus, pokalbis nebesirišo, visi pasidarė kažko- 
kie abejingi. Tiesą sakant, berniukus dabar varžė ne tiek 
pats Šonka, kiek jo išdidi, iššaukianti mina, kuria jis tar- 
tum sakyte sakė: „Ką jūs čia niekus plepate, va aš tai 
turiu ką pasakyti.“ 

— Ko tyli lyg vandens į burną prisisėmęs? — pagaliau 
tarė jam Četanas.— Spjauk jį lauk! 

.— Svetimoje palapinėje aš nesispjaudau. 

— Na jau šitą tai tu moki. | 

Četanas visai neketino Šonkas įžeisti. Jis tik norėjo 
truputį neįprastu būdu jį prašnekinti. Tačiau Šonkos at- 
sakymas suerzino jį patį, ir jo žodžiai nuskambėjo gana 
aštriai. 


— Galbūt ir kitiems būtų pravartu kai ko išmokti — 
išdidžiai atsiliepė Šonka. | 

— Tik gaila, kad yra tokių, kurie nieko nenori mo- 
kytis. "a | 
— „„.„arba negali. 
— Tokių senių pas mus nėra. 


— O kas tau sakė, kad aš kalbu apie mūsiškius ber- 
niukus? 

. — Niekas. Bet, aš manau, tu pasakysi, ką turi: gal- 
voj. “ 

— Jeigu panorėsiu. | 

— Nori sakyk, nori nesakyk — man vis tiek. Gromu- 
liuok pats vienas savo mintis, jeigu tau taip patinka. 

— Nors aš dabar ir pats vienas gromuliuosiu savo min- 
tis, rytoj apie tai jau kalbės visas susirinkimas. 

— Žiūrėk tu man, kokios svarbios tos tavo mintys. 'Ar 
tik ne per gerai tu apie save galvoji! | 

— Rytoj tu nesišaipysi, Četanai. 

— Norėsiu — šaipysiuos, norėsiu — ne, tavęs nepasi- 
klausiu. 

— Tai mes dar pažiūrėsime. Šiaip ar taip, šiandien aš 
pakankamai visko mačiau. 

— Ar tik nesiruoši tapti burtininku? Neaiškiais žo- 
džiais kalbėti tu jau išmokai. 

— Mano žodžiai tokie pat neaiškūs, kaip ir kai kurių 
žmonių darbai. 

Garbiniuota Galva, klausydamas šio ginčo, vos ne- 
pratrūko juoktis, bet pajutęs, kad kiti berniukai jo ne- 
palaiko, tuoj surimtėjo ir taip pat tiriamai kaip ir Harka 
žiūrėjo į abu jaunuolius, kurie dabar nepasitikėdami vars- 
tė viens kitą Žvilgsniais. 

— Tu puti miglą į akis — vėl pradėjo Četanas— Na 
nieko, aš palauksiu, kol ji išsisklaidys. 

— Lauk, jei nori. Bet galėtum ir tuoj pat ją peržvelg- 
ti. Tik nueik prie Matotaupos palapinės, 

— Šito aš nedarysiu. 

— Taip, tu šito nedarysi, nes Matotaupa išprašė mus 
iš palapinės. Jis žinojo, kodėl mes ten nereikalingi. 

— Šonka! — piktai sušuko Garbiniuota Galva.— Kaip 
tu šneki apie mūsų vadą! Kurgi tai girdėta! 

— Patylėk tu, mažasis raitytaplauki! 

— Garbiniuota Galva teisybę sako! — palaikė negriu- 
ką Četanas.— Bet jeigu jau tiek drįsai prasižioti, tai klok 
viską ligi galo! 

— Daugiau aš nieko nesakysiu. Jei norite ko sužinoti, 
nueikit patys ir pasiklausykit. 

— Mes gerbiame vado įsakymus ir nešniukštinėjame, 

ką šneka mūsų broliai ir tėvai. Įsidėmėk tai, Šonka. Jei 
ne, tu niekada nebūsi priimtas į mūsų karių eiles. 

— Fi,— nusišaipė Šonka. 

Četanas pašoko. 


Šonka pakėlė ranką, lyg norėdamas nuraminti Četa- 
mą, bet pamatęs, kad tas ir toliau piktai varsto jį akimis, 
tyliai tarė: 

— Na gerai, pakalbėkime apie ką nors kita. Ką jūs 
ananote apie baltąjį? 

Garbiniuota Galva pirmasis atsiliepė į šį klausimą, nu- 
stebindamas visus berniukus: 

— Jo piktos akys, — griežtai tarė jis. 

— Teisybė, — atsakė Šonka. 

— Bet jo gera ranka! — įsiterpė Harka— Jis dosnus 
ir taikliai šaudo! Tu esi patyręs iš baltųjų daug skriaudų, 
Garbiniuota Galva, tai mes žinome. Bet ne visi baltieji 
blogi. 

— Baltasis turi daug didelių paslapčių! — vėl tarė Gar- 
biniuota Galva, susirūpinęs, įtarus. 

— Baltųjų paslaptys gali būti kenksmingos;— tarė Če- 
tanas. 

Harka nustebo, išgirdęs tokius jo Žodžius. 

— Bet tik ne jų macavakenai— atsakė jis draugui. 

— Vado palapinėje jis dalija ne macavakenus, bet. ..— 
pradėjo Šonka ir nutilo. | 

— Ką „bet“? — pasiteiravo Četanas. 

— Bet minivakeną — paslaptingą gėrimą. 

„Juodoji Oda Garbiniuota Galva išsigando. 

— Baltųjų paslaptingas gėrimas pavojingas. Išgėrę to 
gėrimo, baltieji visai sukvailėja ir sužvėrėja. Jie muša 
moteris, vaikus ir vergus! 

— Ką reiškia „to gėrimo“? — sušuko pasipiktinęs Har- 
ka. — Ar tų, Garbiniuota Galva, esi ragavęs to gėrimo, 
kurį atnešė Redas? Ne? Tai nekalbėk taip ir nesakyk, kad 
jis veikia kaip paslaptingasis vanduo. Argi žmogus, pado- 
vanojęs mums macavakenus, gali turėti kokių piktų kėslų? 

Četanas ir Garbiniuota Galva nuleido akis. Ką jie ga- 
lėjo atsakyti Harkai? Stojo tyla. Pagaliau vėl prabilo 
Šonka: 

— Jeigu žvejys neužkabins ant meškerės kirmino, nę- 
kibs Žuvys. 

Harka stumtelėjo šaką giliau į ugnį. 

— Tavęs klausantis, Šonka, atrodo, kad visa tai ne tu. 
pats sugalvojai, o kažkas tau įkalbėjo. | 

„— Galbūt. Bet jeigu netiki, nueik ir pasižiūrėk pats, 
kas dedasi Matotaupos palapinėj! 

. — Neisiu! — griežtai tarė Harka— Užmiršai, ką tau 
sakė Četanas? 

— Neužmiršau. Tada užsikimškite ausis. Jei norite, už- 
sikimšiu ir aš. Aš pasakiau, hau! 

Šonka atsikėlė ir išėjo iš palapinės. 

Četanas ir kiti berniukai liko, nežinodami, nė ką ma- 
nyti. Harka tiesiog niršte niršo, ypač dėl to, kad jam ne- 
pavyko įrodyti Šonkai, jog jis klysta. Po tokių Šonkos 
žodžių visiems liko kažkoks kartėlis širdyje. Tačiau apie 
tai jie daugiau nekalbėjo, nusprendė geriau eiti miegoti. 

. — Pasilikite čia! — pakvietė Četanas— Permiegosime 
drauge! | 

— Kartu su Harka, Lokio Medžiotoju! — sušuko Garbi- 
niuota Galva, gailėdamasis, kad užgavo draugą. 

Berniukai susisupo į apklotus. 

Lauke siautėjo audra, bet palapinėms, atrodo, negrėsė 
joks pavojus. 

Harka buvo nusivaręs kaip arklys ir greitai užmigo. 
Bet prieš užmigdamas, nusprendė vidurnaktį atsikelti ir 
pažiūrėti, ką veikia Šonka. Gal tas šunsnukis nemiega ir 
slankioja aplink vado palapinę, tykodamas, kaip iškrėsti 
kokią šunybę. Harka turi tai žinoti ir, jeigu iš tikrųjų taip 
yra, tai jo pareiga pranešti Matotaupai. Jis neketino lau- 
žyti tėvo įsakymo, tik norėjo apsaugoti jį nuo pinklių, 
kurias jam spendė nematomas priešas. 

Harka nubudo prieš pat vidurnaktį, kaip ir buvo nu- 
sprendęs, ir išslinko iš palapinės. Tai pastebėjo tik Ui- 
nona, bet Harka žinojo, kad sesutė jo neišduos. Kai rei- 
kia, ji moka tylėti kaip žemė, sukaustyta sniego ir 
šalčio. 

Atsidūręs lauke, Harka stovėjo tarp juodų nakties še- 
šėlių, krintančių nuo palapinių. Pamažu, tyliais indėno 

žingsniais jis nusėlino į aikštę, kur buvo Havandšitos ir 
Matotaupos palapinės. Pro vado palapinės angą krito ryš- 
ki šviesa — viduje, matyt, dar degė ugnis — ir sklido keis- 
tas triukšmas. Havandšitos palapinė buvo tamsi ir tyli. 

Berniukas slankiojo aplink ir dairėsi Šonkos, bet nie- 
kur negalėjo jo rasti. 

Pagaliau jis priėjo prie tėvo palapinės. 

Širdyje kovojo du prieštaringi jausmai. Šonka nepa- 
klausė vado įsakymo. Harka nenorėjo to daryti. Tačiau 
Šonkos nusikalstamas žingsnis tarsi stūmė ir jį į nusikal- 
timą. Harka norėjo būti tikras. Jam atrodė, kad jis būti- 
nai turi sužinoti, ką nutylėjo Šonka. Jeigu jis nori ap- 
ginti tėvą, turi viską tiksliai išsiaiškinti. 

Harka vis dar kovojo su savimi, bet pagaliau neiš- 
tvėrė: parkrito ant žemės toje vietoje, kur buvo plyšys 
palapinės sienoje, ir ėmė žiūrėti ir klausytis, kas darosi 
viduje. 


RŪSTUS NUOSPRENDIS 


Pažvelgęs į palapinės vidų, Harka pamatė ir išgirdo 
vyrus darant tokius dalykus, kokių jis kaip gyvas nebuvo 
regėjęs ir girdėjęs. Iš visų penkių svečių, vakare atėjusių 
į Matotaupos palapinę, keisčiausiai elgėsi Senoji Antilo- 
pė. Antai stovi jis prie ugniakuro išžergęs kojas, palinkęs 
į priekį, ir svyruoja — rodos, tuoj tuoj pargrius. Ir ūmai 
kad pagaus kvatoti, net visa palapinė dreba. Iš burnos 
jam teka seilės. Jis rodo pirštu į ugniakurą ir, baisingai 
kvatodamas, šaukia: 

— Lokys, lokys! Antai sėdi ugnyje lokys ir šildosi 1e- 
tenas! Šildosi letenas! Argi jūs nematote? 

Staiga jis nustoja kvatojęs. Balsas pasidaro graudin- 
gas. Ir štai jis jau rauda: 

— Šildosi letenas, vargšas lokys, o jūs norite suval- 
gyti jo letenas, ak, jūs norite suvalgyti didžiojo gerojo 
lokio letenas! 

Šalia Senosios Antilopės guli vyresnysis brolis Varnas, 
užsimerkęs ir garsiai knarkdamas. Jo tėvui, Varnui, pasi- 
daro bloga, ir palapinėje pasklinda nemalonus kvapas. Ir 

nesigėdija jis vemti tiesiai ant bizono odos apklotų, galė- 
tų bent prie upės nueiti! Harka žinojo karių paprotį ryti 
žalias šunų kepenis ir lenktyniauti, kas ilgiau ištvers, kol 
pasidarys bloga. Vaikams būdavo tikra pramoga žiūrėti, 
kaip vyrai vienas po kito skuba į krūmus. Bet niekada 
nepasitaikė, kad kuris priterštų palapinę. Šiandien kariai, 
matyt, visai iš proto išsikraustė! 

— Lokys, gerasis lokys! — vis dar plyšojo Senoji An- 
tilopė. Pagaliau jis ėmė atbulas svirduliuoti ratu, bet pra- 
radęs pusiausvyrą, sumMataravo rankomis ir kad šliopte- 
lės — tiesiai į ugniakurą. 

Palapinėje pasidarė tamsu. Harka išgirdo, kaip sma- 
giai nusijuokė tėvas ir baltasis. Senoji Antilopė iš pra- 
džių nesusigaudė, kas čia dabar pasidarė, bet pajutęs, kad 
anglys pradeda pro odines kelnes svilinti odą, ėmė vėl 
dejuoti: | 

— Aš esu lokys, aš pats lokys, letenos... och... 
och... — ir visom keturiom išropojo iš ugniakuro, 

Bet dabar Varnas vėl ėmė gokčioti, ir dvokiantis skys- 
timas iš jo burnos pataikė Senajai Antilopei ant sprando. 

— Oi, oi! — sušuko Senoji Antilopė ir ėmė purtytis 
kaip šuo.— Ką jūs su manim darote! Ech jūs, kojotai, pa- 
smirdėliai! 

Harka viską aiškiai matė, nes baltasis vėl pakurstė 
ugni: Čia dėjosi bjaurūs ir juokingi dalykai, bet Mato- 
taupa ir Redas juokėsi, todėl ir Harka per daug nenusi- 
minė, Jis taip pat šypsojosi, matydamas, kaip Senoji An- 
tilopė su pradegusiu užpakaliu slankioja po „palapinę ir 
be perstojo vapalioja: 

— Aš— lokys, lokys, gerasis lokys! Nevalgykit mano 
letenų! Man už nugaros ugnis! Dega prerijos. Ugnis jau 
įsimetė man į kelnes! 

Rudaplaukis vyriškis prisipylė iš pūslės, stovinčios ša- 
limais, stiklą ir, vienu mauku jį išgėręs, sušuko: 

— Lenktyniaujam toliau! Kol kas aš pirmauju! Tris 
jūsų karius jau partiesiau ant žemės, ir kiekvieną vienu 
vieninteliu paslaptingojo gėrimo stiklu! Aš pats išgėriau 
tris stiklus ir pasidariau ne silpnesnis, o stiprešnis! Kas 
drįs dar su manim pasigalynėti? 

Tuoj pat pasisiūlė kiti du Matotaupos svečiai. 

— O! — sušuko Redas.— Visi iš karto? Na gerai! — Jis 
greitai pripylė stiklus, padavė juos abiem kariams, pas- 
kui prisipylė sau ir vienu mMmaukuų išgėrė— Na?.. Dar po 
vieną? — paklausė jis savo partnerius. 

Kariai vėl priėjo prie baltojo, bet Harka pastebėjo, kad 
abu vos laikosi ant kojų. Jie dar kartą išmetė po taurę, 
bet dabar jau sunkiai benulaikė stiklus rankoje ir gėrė 
labai nevikriai. Vienas iš jų užspringo ir ėmė spjaudytis, 
kitas užsikosėjo, ir Redas su Matotaupa vėl ėmė juoktis, 
kaip pirma iš Senosios Antilopės. Bet dabar Harkai krito 
į akis, kad baltasis juokiasi visai kitaip negu Matotaupa. 
Tėvas juokėsi linksmai, geraširdiškai, kaip juokiasi indėnų 
vyrai, klausydami linksmų medžioklės istorijų arba šai- 
pydamiesi iš tų, kurie prakišo žalių šuns kepenų rijimo 
varžybas. Redas juokėsi garsiai ir pašaipiai, ir Harkai tas 
nepatiko — kurgi tai matyta, kad baltasis šaipytųsi iš Lo- 
kės giminės karių. Tačiau berniukas neturėjo kada visa tai 
gerai apgalvoti, nes pasigėrę kariai ėmė ginčytis ir 
bartis. į 

. — Tu suskretusi rupūže! — šaukė vienas— Tu mane 
apspjaudei! 

— Tylėk! — rėkė kitas.— Tu meluoji! Argi gražu dako- 
tui meluoti? 

— Kad tave maitvanagis sukapotų! 

— Ko čia dabar šlitiniuoji? Geriau nueik prie upelio 
ir praskalauk savo apsnūdusią makaulę! 

— O tu verčiau praryk žuvį ir užsikimšk sau kakarinę! 

Tuo metu atropojo Senoji Antilopė ir ėmė valytis savo 
nešvarius plaukus į užsikosėjusio kario šlaunį. 

.— Ką tu darai? Kad tave kur griausmas! 

Antrasis ėmė juoktis. 

— Nutilk, tu išdvėsusi varna! — suriko tas, kuriam Se- 
noji Antilopė buvo sutepęs šlaunį, ir trenkė besijuokian- 
čiam draugui į veidą. 

Prasidėjo muštynės. Abu persirito per kits kitą ir par- 
griuvo ant žemės. Vienas tuoj pat nutilo, antrasis dar kaž- 
ką mMurmėjo sau panosėje. 


Matotaupa ir Redas vėl nusijuokė — vienas linksmai, 
kitas piktdžiugiškai. 
— Taip. Na, o dabar mudu! — tarė rudaplaukis vaiki- 

nas Matotaupai.— Kertu lažybų, Matotaupa, kad tas gėri- 
mas tavęs neįveiks ir tu liksi toks pat stiprus, kaip ir aš! 

Harką nusmelkė baimė. O jeigu tėvas, išgėręs to pa- 
slaptingojo gėrimo, pasidarys toks pat juokingas, kaip ir 
tie penki kariai, kuriuos įveikė pūslėje slypinti paslaptis? 
Ne, Harka nenorėjo apie tai nė galvoti. Jam tiesiog gal- 
voj netilpo, kad šitaip gali atsitikti. Ne, šito nebus. Mato- 
taupos niekas niekada neįveiks, jis netaps kito pajuokos 
objektu. Ne, ne! 

— Na, ar tu išdrįsi. Matotaupa? — paklausė baltasis. 

Vadas ironiškai nusišypsojo. 

— Tr tu dar abejoji? 

 — Sutinki su manim pasigalynėti? 

— Hau, sutinku. Aš mačiau, kad tu jau keturis kartus 
išlenkei stiklą ir visai gerai laikaisi. Tu išgersi penktą 
kartą, aš — pirmą. Tu esi įpratęs gerti tą paslaptingą gė- 
rimą, aš — ne. Tad, sakykime, kad tarp mudviejų lygybė. 
Na, pilk! 

Harka iš savo slaptos vietos negalėjo matyti visko, kas 
dedasi palapinėje, bet jam susidarė įspūdis, kad dabar Re- 
das įpylė nebe iš tos pūslės kaip pirma. O gal jam tik taip 
pasirodė, ir berniukas per daug nesuko dėl to galvos, tik. 
žiūrėjo akis išpūtęs, kas bus toliau. Rudaplaukis vaikinas 
padavė vadui pilną stiklą, ir šis, nė nesusiraukęs, vienu at- 
sikvėpimu jį išgėrė. 

Ištuštinęs taurę, Matotaupa grąžino ją vaikinui, ir šis 
prisipylęs taip pat išgėrė vienu mauku. Paskui abu pasi- 
žiūrėjo viens į kitą, visai blaiviai, truputėlį šypsodami. 

— Dar vieną? — paklausė Redas. 

— Dar vieną! — atsakė vadas— Tavo minivakenas 
keisto skonio, bet šaltas ir gaivus, lyg būtų ką tik pasem- 
tas iš upelio. 

— Tu stiprus vyras, Matotaupa. Tai, ką gėrė tavo ka- 
riai ir tu, nėra paprastas upelio vanduo. Nuo jūsų upelio 
vandens nebūtų iškritę visi tie tavo kariai, kurie dabar 
štai čia guli, seilėjasi, kosčioja ir knarkia. 

— Žinoma, ne. Tavo vandens paslaptis, matyt, yra ypa- 
tinga! 

— Taigi, taigi, vade! 

Matotaupa ir Redas išgėrė po antrą taurę, ir abu ėmė 

juoktis — vadas, kaip visada, skambiai ir geraširdiškai, o 
j0 varžovas — dusliai ir piktdžiugiškai. 

. — Mes — nugalėtojai! —tarė Redas.— Bet tu, vade, 
pamatysi: šitas gėrimas neįveiks tavęs, priešingai — rytoj 
tu nuo jo jausies dvigubai stipresnis! 

— Hau, gerai. Aš pasimokysiu šaudyti iš macavake- 
no, o rytoj per medžioklės švėntę mes visi išmėginsime 
savo jėgas: kas daugiau išgers tavo minivakeno! 

Matotaupa atsinešė ginklą, ir baltasis ėmė jam rūpes- 
tingai aiškinti ir rodyti, kaip su tuo šautuvų reikia elgtis. 

Harka buvo laimingas. 

Pasirodo, Četanas ir Garbiniuota Galva visai be reika- 
lo įtarinėjo. Rudaplaukio vaikino minivakenas — visai ne 
nuodai. Redas teisybę sakė: tas gėrimas atskiria silpnuo- 
sius nuo stipriųjų. Redas, šaunusis šaulys, ir Matotaupa, 
didysis lokio medžiotojas, priklauso prie stipriųjų, ir jie 
gali kiek tik nori gerti to paslaptingo vandens. Nuo jo jie 
tik pasidaro stipresni. Senoji Antilopė ir kiti kariai nė iš 
tolo negali su jais lygintis. Gaila Untšidos ir Uinonos, 
kurioms rytoj reikės valyti palapinę. | 

Berniukas paliko savo slėptuvę. Dabar jo nebekanki- 
no sąžinės priekaištai, kad nepaklausė tėvo įsakymo. Jam 
atrodė, kad viskas išėjo tik į gera: jis galės drąsiai ir 
tvirtai atremti Šonkos šmeižtus. Juk aiškiai matė, kaip 
tėvas laimėjo varžybas, ir įsitikino rudaplaukio šaulio tei- 
sumu. Prisiminęs, kaip Senoji Antilopė atsisėdo į ugnį ir 
kaip paskui valėsi nešvarius savo plaukus į kito kario 
šlaunis, Harka nejučiom vėl nusijuokė. 

"Danguje dar spindėjo žvaigždės, dvelkė nakties vėjas, 
judindamas paunių macavakeną, kabantį ant trofėjų kar- 
ties priešais burtininko palapinę. Harka žiūrėjo į tą šeną 
ginklą, ir jam visai nebebuvo jo gaila — juk dabar jis 
turi geresnį ir, išaušus. rytui, pamėgins iš jo šaudyti. Ma- 
totaupa ir Tatanka Jotanka pamatys, kad dakotų berniu- 
kas moka ne tik šaudyti iš paslaptingo ginklo, bet ir gerai 
pataikyti. 

Harka nuėjo prie arklių, pasveikino savo niustangą ir 
patraukė atgal į Četano palapinę. Jis buvo visai ramus, 
nes tai, ką šiąnakt padarė, jam atrodė toks savaime su- 
prantamas daiktas, kad jis ir nemanė dabar nuo ko nors 

slėptis. Jis visai ramiai, kaip darydavo dieną, įlindo į pa- 
lapinę, susirado savo guolį ir, pavargęs, bet su šypsena 
lūpose, susisupo į apklotus. Dabar jis nė kiek nebepyko 
ant Četano ir Garbiniuotos Galvos, tik džiaugėsi, kad ry- 
tą kartu su tėvu galės pasirodyti draugams, kaip moka 
šaudyti iš macavakeno. Žinoma, duos ir Četanui su Gar- 
biniuota Galva paleisti kelis šūvius, kaip kad buvo pa- 
žadėjęs. Jie gėdysis savo neteisingų įtarinėjimų, bet Har- 
ka taip elgsis, lyg nieko nebūtų atsitikę. Tik Šonka ne- 
gaus ginklo nė pačiupinėti,. 


Berniukas užmigo ir miegojo labai kietai. Net prabudęs, 
dar ilgai gulėjo užsimerkęs. Galvoje sukosi mintys — lokio 
medžioklė, macavakenas, Senoji Antilopė, įsėdęs į ugnia- 
kurą, rudaplaukis šaulys, būsimoji medžioklės šventė — ir 
ūmai jam pasirodė, kad kažkas į jį žiūri. 

Harka atsimerkė. 

Prie jo guolio stovėjo Tatanka Jotanka. 

Berniukas pasijuto nei gyvas, nei miręs. Bet gyveni- 
mas buvo jį išmokęs net netikėčiausiom situacijom veik- 
ti ryžtingai ir greitai. Jis nusimetž apklotą ir, pastvėręs 
šalia gulintį šautuvą, pašoko ant kojų. Be žodžių stovėjo 
jis priešais didįjį burtininką ir vadą ir, žiūrėdamas jam 
tiesiai į veidą, stengėsi iš akių išskaityti, ko šis valdingas 
vyras čia atėjo. Bet Tatankos Jotankos veidas buvo su- 
stingęs ir neįskaitomas kaip kaukė. 


Burtininkas netarė nė žodžio, tik žiūrėjo į berniuką, o 
berniukas —į jį. Pagal savo metus Harka buvo gana 
aukštas, lieknas ir raumeningas, kaip beveik visi jo am- 
žiaus berniukai. Tik jo veide buvo įsirėžęs kažkoks drą- 
sos, ryžto ir išminties bruožas. 

Tatanka Jotanka nuleido blakstienas. Jis norėjo gerai 
įsižiūrėti į berniuką, bet pats nesileido tiriamas. Tačiau 
juo ilgiau truko tyla, juo aiškiau Harka suprato, kaip bur- 
tininkas slapčia stengiasi įskaityti jo mintis, tad ir jis da- 
bar užsisklendė ir žiūrėjo Tatankai Jotankai ne į akis, o 
į burną, į siauras sučiauptas lūpas. Matydamas, kaip trūk- 
čioja kiek nusvirę lūpų kampučiai, berniukas suprato, kad 
didysis burtininkas atėjo čionai ne su džiugia Žinia ir ne 
dėl to, kad išreikštų savo pagarbą jaunam medžiotojui. 

Tatanka Jotanka vilkėjo šventiniais drabužiais. Švar- 

ko pečiai ir krūtinė buvo labai gausiai ir gražiai išsiuvi- 
nėti dažytais dygliakiaulės šeriais. Per kairįjį petį permes- 
ta odinė antklodė su išpieštais joje burtininko žygiais. Ant 
galvos — erelio plunksnų karūna, papuošta baltu šermuo- 
nėlio kailiuku. 

Burtininkas vis tylėjo, ir Harka pradėjo nerimauti. Da- 
bar jis suprato, kad, be jo ir Tatankos Jotankos, palapi- 
nėje nieko daugiau nėra: nei Četano, nei Garbiniuotos 
Galvos, nei Uinonos. Četano motina ir senelė taip pat, 
matyt, išėjusios iš palapinės. Moterų ir vaikų apklotai 
tvarkingai sudėlioti, gultai atitraukti į šalį. 

Kada jos spėjo susitvarkyti? Kodėl Harka nieko neju- 
to? Negi jis taip kietai ir ilgai miegojo? 

Ko iš jo nori burtininkas? Juo ilgiau Tatanka Jotanka 
tylėjo, juo labiau kankino Harką nerimas. Vienintelis daik- 
tas, teikiantis jam pasitikėjimo šioje mįslingoje situacijo- 
je, buvo dvivamzdis šautuvas, kurį jis kartu su keliais 
šoviniais pasiėmė, pašokdamas iš guolio. 

Palapinėje tvyrojo prieblanda, nes anga buvo uždary- 
ta, o ugniakure žioravo tik kelios žarijos. Lauke aidėjo 
triukšmas. Harka tik dabar jį išgirdo, nes ligi šiol visą 
jo dėmesį buvo prikaustęs paslaptingai tylintis burtinin- 
kas. Dabar jis girdėjo linksmus ir garsius šūksnius, juo- 
ką, kieme bėgiojančių žmonių žingsnius. Tai kaimelio gy- 
ventojai ruošėsi medžioklės šventei, nekantriai laukdami 
naujų šaudymo varžybų, keptos mėsos vaišių, dainų ir 
šokių. Harka girdėjo skardžius Jaunųjų Šunų šūksnius ir 
kiek stipresnius Raudonųjų Plunksnų balsus, jam net pa- 
sirodė, kad per visą tą triukšmą aiškiai girdėti, kaip šū- 
kauja Četanas ir Garbiniuota Galva; dabar jis jau nesi- 
jautė toks skaudžiai vienišas prieš Tatanką Jotanką,— 
vėl buvo kartu su visais, ir nors jį skyrė palapinės sie- 
nos, aiškiai girdėjo ir jautė žmonių džiūgavimą, ruošian- 
tis medžioklės šventei. Rodos, matė ir savo tėvą, karius, 
baltąjį žmogų, savo bendraamžius ir žaidimų draugus — 
visi su šventiniais drabužiais, visi išsimaudę, išsitrynę tau- 
kais, susišukavę, dailiai susipynę plaukus, galvas pasipuo- 
šę plunksnomis. Vyrai, vaikinai ir berniukai bando savo 
lankus ir strėles, su kuriom žada dalyvauti šaudymo var- 
žybose; moterys ir mergaitės stovi prie palapinių — jos ir- 

gi stebės varžybas, ir nė vienas nevykėlis šaulys neišvengs 
jų patyčių. 

O jis pamigo! Vien pagalvojus apie tai, kraujas mušė 
jam į galvą. Neprabudo net tada, kai visi išėjo iš pala- 
pinės. Juoksis dabar iš jo Četanas ir Garbiniuota Galva; 
dar pramins, ko gero, Miegalium. Visas kaimelis jau su- 
kilęs. Didysis svečias, garbusis dakotų genties burtinin- 
kas, jau pasipuošęs šventiniais drabužiais. O jis, Harka, 
stovi šalia savo guolio nesiprausęs, nesišukavęs, netgi 
neapsirengęs, tik pasičiupęs dvivamzdį šautuvą. 

Ir staiga Harką pagavo baimė. Juk naktį jis pritykojo 
prie vado palapinės ir slapta žiūrėjo, ką ten veikia vy- 
rai. Jis matė, kaip kariai gėrė paslaptingąjį gėrimą ir Kaip 
pavirto kvailiais. O juk Tatanka Jotanka — didis burti- 
ninkas! Ir jeigu jis didis burtininkas, tai, be abejo, ir 
per palapinės sienas matė, kad Harka nepaklausė vado 
įsakymo. 

Berniuką net šiurpas nukrėtė. O jeigu dėl to jam: ne- 
leis dalyvauti šventėje? Arba paskirs dar didesnę dar 
baisesnę bausmę? Juk būna, kad žmonės, pamatę tai, kas 
draudžiama, pasmerkiami mirčiai. 

Tatanka Jotanka vis tylėjo. Kodėl didysis burtininkas 
skiria tiek daug dėmesio berniukui? Argi jau toks svar- 
bus reikalas, kad jis stovi čia kaip prikaltas? 

Harka nejudėjo. Nedrįso net. akim mirktelėti. Kaktą 
pamažu išmušė prakaitas. 

Pagaliau Tatanka Jotanka nežymiai mostelėjo dešinės 
rankos pirštu. Tas mostas reiškė: „Eime!“ 

Berniukas pakluso. Kaip buvo — su šautuvu rankoje, 
susitaršiusiais plaukais, nuogas, — taip ir nusekė paskui 
Tatanką Jotanką. Ėjo nesidairydamas į šalis, nieko neno- 
rėjo matyti, o tie, kuriuos sutikdavo kelyje, tuoj pat nu- 
stodavo linksmai plepėję ir juokęsi.. | | 

Tatanka Jotanka vedėsi jį per kaimelio aikštę. Har- 
ka ir to nebūtų pastebėjęs, jeigu ne ištrypta, išmindžiota 
žemė po kojomis. 

Pagaliau didysis burtininkas atidarė palapinę. Tai bu- 
vo Havandšitos būstas, priešais kurį ant trofėjų karties 
kabėjo paunių macavakenas. Berniukas įėjo vidun ir ne- 

jučiom apsidairė. Toji palapinė taip pat tuščia. Havand- 
šitos nėra. 

Tatanka Jotanka davė ženklą berniukui sėstis, ir Har- 
ka pakluso jo mostui. Paskui burtininkas ženklais paliepė 
tylėti ir nejudėti iš vietos. 

Berniukas sustingo kaip akmens stulpas. 

Tatanka Jotanka apsisuko ir išėjo iš „palapinės. 

Harka liko vienas. 

Parietęs kojas, pasidėjęs šautuvą ant kelių, jis neju- 
dėdamas sėdėjo prie išblėsusio ugniakuro. Palapinė ne- 
buvo aklinai uždaryta, ir Harka aiškiaį matė aplinkinius 
daiktus. Asla buvo išklota kailiais. Ant palapinės karčių 
kabėjo keisčiausi daiktai: gyvačių odos ir žvėrių kailiai, 
sudžiovintos rupūžės, būgnai, kaukės ir visa kita. Harka 
ne kartą buvo matęs senąjį burtininką, apsikarsčiusį ši- 
tokiais daiktais, šokant dvasių šokį. Nuo pat mažų dienų 
berniukams ir mergaitėms buvo kalama į galvą mintis, 
kad burtininkas — tai didelė galia, kurios reikia bijoti. 
Todėl ir Harka, pasijutęs tarp visų tų daiktų, pradėjo 
būgštauti, kad jam gresia pavojus. 


Linksmas balsų klegesys lauke nutilo. Dabar stovyklos 
aikštėje sklido kažkoks neaiškus šurmulys. Harka girdėjo 
balsus, bet atskirų žodžių suprasti negalėjo. Įtempęs au- 
sis, berniukas klausėsi, ar neišgirs tėvo arba kokio šauk- 
lio balso, o gal kartais prašneks tas jaunas baltasis, kuris 
dalijo macavakenus ir minivakeną. Tačiau nebuvo girdė- 
ti jokio garsesnio žodžio, jokio aiškesnio šūksnio. Tik tas 
neaiškus šurmulys bangavo aplink palapinę tarsi į visas 
puses vėjo blaškomas vanduo. 

Harka stengėsi įspėti, apie ką taip tyliai šnekasi vyrai, 
jaunuoliai ir berniukai. Išaušus rytui, tikriausiai išaiškėjo 
netikęs Senosios Antilopės, Varno ir kitų vado svečių el- 
gesys. Dabar FHlarkai jau nebeatrodė juokinga, ką jis ma- 
tė naktį tėvo palapinėje. Pats labai nesmagiai įjausdama- 
sis toje nežinomybėje, jis į visa tai, ką naktį darė kariai, 
įveikti paslaptingojo vandens, žiūrėjo kaip į didžiausią 
gėdą. Turbūt kaip tik apie tai dabar ir kuždasi kaimelio 
gyventojai, o jis, Harka, už tai, kad viską matė, dabar 
laikomas uždarytas burtininko palapinėje. Umai Harkai 

nebeliko jokių abejonių, kad Tatanka Jotanka žino apie 
jo šnipinėjimą. 

Juo ilgiau sėdėjo Harka vienas palapinėje, juo labiau 
jį kankino baimė: dabar, ko gero, abu burtininkai ims 
priekaištauti vadui Matotaupai ir rudaplaukiui baltajam, 
kam jie išstatė pajuokai penkis Lokės giminės karius. Ta 
baimė pamažu graužė jį kaip koks kirminas. Harka jau 
seniai su nepasitikėjimu žiūrėjo į Havandšitą. Bet dabar 
jam kilo dar didesnis įtarimas, kad senasis burtininkas 
bus sumanęs kažką pikta. Po viso to, ką jis išgirdo iš Toli 
Skrajojančio Paukščio Geltonosios Barzdos ir Ilgosios Ie- 
ties, senasis burtininkas jam atrodė kaip kokia pikta dva- 
sia, iškilusi priešais šviesų didžiojo kario ir medžiotojo 
Matotaupos paveikslą. 

Tatanka Jotanka čia buvo niekuo dėtas. Į jį Harka 
žiūrėjo su didžiausia pagarba. Apie Redą jis net negal- 
vojo: jis buvo lyg ir koks pašalinis stebėtojas, panašiai 
kaip Harka. 

Berniukas tvirtai sugniaužė šautuvą ant kelių. Tai jo 
ginklas, puikus ginklas. Tai visai ne burtai ir ne dvasia. 
Toli Skrajojantis Paukštis Geltonoji Barzda jam išaiškino, 
kad nagingas baltasis gali tokį ginklą pasidaryti. 

Ir Harka ėmė pats sau kalbėti: „Dabar, būdamas bur- 
tininko palapinės belaisvis, tu turi būti visai ramus, turi 
kuo įdėmiau žiūrėti ir klausytis, ką gali čia pamatyti ir 
išgirsti. Ir visa tai, ką čia išgirsi ir pamatysi, turi gerai ir 
aiškiai apgalvoti. Hau.“ 

Sulig tais žodžiais jis nuvijo šalin visas pašalines 
mintis ir susikaupė kaip medžiotojas, tykojantis laimikio. 
O Harkos laimikis — tai visi tie nelaukti įvykiai, kurie 
netrukus jį užgrius. Jis turi juos gerai įsidėmėti ir, jeigu 
reikės, greitai reaguoti. 

Harka užtaisė šautuvą. 

Triukšmas lauke nutilo. Atrodė, kad toji tyla, su 1 kuria 
Tatanka Jotanka pasitiko berniuką, dabar prislėgė visą 
kaimą. Harka įtempė ausis, stengdamasis pagauti nors 
kokį garsą, ir pagaliau šį tą išgirdo. Bet tai nebuvo žmo- 
nių balsai, o greičiau tolimas, tylus būgnų dundėjimas. 
Harkai pasirodė, kad kaimelio gyventojai vaikšto iš vie- 
nos pusės į kitą, rikiuojasi, paskui po vieną nueina kaž- 

kur ir vėl grįžta. Tačiau tiksliai nustatyti, ką jie veikia, 
buvo sunkų, nes žmonės, apsiavę minkštais mokasinais, 
vaikščiojo labai tyliai, 

Pro skylę dūmams išeiti ir pro palapinės angą vidun 
krito keli saulės spinduliai, ir berniukas pagal juos nu- 
statė, kad dabar ankstyvas rytas, ligi pietų dar daug 
laiko. 

Tolimas garsas, kurį berniukas palaikė būgno dundėji- 
mu, nutilo. Vėl stojo visiška tyla. Praslinko dvi valandos 
tos slegiančios nežinomybės. . 

Pagaliau pasigirdo kažkieno balsas. Pro palapinės sie- 
nas buvo sunku suprasti atskirus žodžius, tačiau Harka 
pažino, kad tai svetimo žmogaus balsas. Greičiausiai kal- 
bėjo Tatanka Jotanka, ir ne kaimo aikštėje, nes tada 
berniukas būtų viską aiškiai girdėjęs, o kur nors palapi- 
nėje. „Greičiausiai vado palapinėje“, — pagalvojo Harka. 
Tatanka Jotanka kalbėjo, matyt, labai garsiai ir įtaigiai, 
nes šiaip berniukas būtų visai nieko negirdėjęs. 


Bet štai balsas nutilo, vėl stojo tyla, tačiau labai 
trumpam. Greitai ją perskrodė riksmas. Išgirdęs jį, Har- 
ka krūptelėjo ir dar tvirčiau suspaudė šautuvą, nes paži- 
no Matotaupos balsą. 


Riksmas nuskambėjo dar kartą, taip garsiai ir klai- 
kiai, kad Harka net suprato vieną žodį: 


-— ,„„ netiesa! Netiesa! 


„Netiesa!“ Tas vienas žodis, ir dar ištartas šitokiu bal- 
su, Harkai pasakė viską. Kalbėtojas apkaltino tėvą. Skau- 
džiai apkaltino. Tačiau tai, ką jis pasakė,— netiesa. Tai 
melas. Melas. 

Umai Harkai viskas pasidarė aišku. Kai Tatanka Jo- 
tanka atėjo jo pasiimti į Četano palapinę, jis jau tada ži- 
nojo, kad apkaltins Matotaupą, žinojo tikriausiai ir tai, 
kad Harka naktį buvo prie tėvo palapinės ir matė, kaip 
Matotaupa atsilaikė prieš užburto vandens galią, todėl ir 
uždarė Harką Havandšitos palapinėje, kad nebūtų kam 
paliudyti Matotaupos naudai. 


Berniukas tarsi vėl išvydo prieš save Tatanką Jotan- 
ką. Bet nejaugi didysis burtininkas melagis? 
Negali būti. 

Ne, to negali būti. 

"Tai kas tada Tatanką Jotanką suklaidino? 

Havandšita? 

Havandšita? | 

Na, ilgainiui visa tai išaiškės — turi išaiškėti. 

Tėvo balso daugiau nebebuvo girdėti. 

Harkos ausis vėl pasiekė ta pati neaiški kalba, kurią 
jis pirma priskyrė Tatankai Jotankai. Lauke kilo murmė- 
jimas, išgąstingas ir piktas, bailus ir grėsmingas. Čia jis 
pritildavo, čia pagarsėdavo. Tačiau atskirų balsų berniu- 
kas negalėjo atskirti. 

Ką daryti? Išbėgti su užtaisytu šautuvu laukan, paleis- 
ti šūvį, kad visi atkreiptų į jį dėmesį, ir garsiai visiems 
apskelbti, ką jis matė naktį? Kad visi žinotų, jog tėvas 
nekaltas, kad tėvas žinotų, jog Harka netiki melagingu 
kaltinimu? 

Jis jau buvo beketinąs taip ir padaryti, bet tuo: metu 
prasivėrė palapinės anga ir vidun įžengė Havandšita, ly- 
dimas Šonkos. 

Dabar Harka jau nebegalėjo ramiai sėdėti vietoje, kaip 
jam buvo liepta. Jis pašoko ant kojų ir pasitiko Havand- 
šitą ir Šonką stačias, su užtaisytu šautuvu rankoje. 

Havandšita ir Šonka sustojo lyg įbesti.-Palapinės anga 
užsidarė. i | . 

 Havandšita įsmeigė akis į berniuką.* 

Tačiau Harka nežiūrėjo į burtininką. Jis stebėjo Šon- 
ką, kuris, pikto džiaugsmo kutenamas, stovėjo pražergęs 
kojas, prašiepęs lūpas ir dilbakiavo į Harką lyg pasiruo- 
šes pulti bulius. 

— Atiduok macavakeną Šonkai! — paliepė senasis bur- 
tininkas Matotaupos sūnui. i 

Harka nejudėjo iš vietos, tik varstė akimis Šonką. 

— Eik šen! — pagaliau tarė jis savo senam priešinin- 
kui — bet taip ramiai, kad ta ramybė pasakė daugiau ne- 
gu bet koks susierzinimas. 

Šonka delsė, lyg laukdamas tolesnių Havandšitos 
nurodymų, bet paskui, pabūgęs, kad kas nepamanytų, jog 
jis bijo berniuko, prišoko prie Harkos, taikydamasis' pa- 
griebti jam iš rankų šautuvą. 

Harka, lyg paklusdamas burtininko įsakymui, buvo 

beduodąs šautuvą Šonkai, bet, kai tas jau norėjo jį pa- 
imti, berniukas paspaudė nuleistuką, ir palapinėje su- 
griaudėjo du šūviai. Šonka atšoko lyg gavęs smūgį, o 
Harka šūktelėjo ir išlėkė iš palapinės, nešinas šautuvu ir 
šoviniais. 

Lauke stoviniavo žmonės, nors ir tylūs, bet sujaudinti 
paskutiniųjų įvykių. Visų veiduose buvo matyti baimė, 
siaubas ir nustebimas — ką reiškja tie macavakeno šū- 
viai burtininko palapinėje? Šią akimirką žmonės atrodė 
lyg paralyžiuoti, ir Harka, niekieno netrukdomas, pasilei- 
do į tėvo palapinę. Įdomu, kas ten atsitiko per tą laiką, 
kai jis vakar vakare tėvo pageidavimu ją paliko? 

Harka įlėkė į vidų ir sustojo lyg įbestas. Anga už nu- 
garos vėl užsidarė. Vienu žvilgsniu jis apmetė palapinę. 

Ugnis šiek tiek dar ruseno, bet ant jos nebuvo nei 
puodo, nei iešmo. Nepastebėjo jis čia nei moters, nei mer- 
gaitės. | 
Prie ugniakuro stovėjo Matotaupa, apsivilkęs tais pa- 
čiais drabužiais, su kuriais Harka jį matė naktį. Jo veidas 
buvo mirtinai išblyškęs, nebe rudas, o tiesiog pilkas. Pla- 
čiai atvertose akyse galėjai išskaityti nuostabą ir bega- 
linį pasipiktinimą. Ant žemės, prie jo kojų, gulėjo per- 
pjauti pančiai iš medžio karnos. Ant rankų riešų dar bu- 
vo Matyti pančių žymės. Krūtinė smarkiai kilnojos. 

Priešais Matotaupą stovėjo Tatanka Jotanka ir keli 
kariai. Pamažu, labai pamažu didysis burtininkas pasuko 
galvą ir pažvelgė į Harką. Tėvas jo, rodos, nė pastebėti 
nepastebėjo — taip buvo priblokštas to, kas atsitiko pa- 
lapinėje. | 

Kadangi Tatanka Jotanka taip ilgai žiūrėjo į palapinės 
angą, Lokės giminės vadas pagaliau atsigręžė ir pamatė 
savo sūnų, stovintį su mMmacavakenu rankoje. Dabar jau 
niekas neabejojo, kad burtininko palapinėje šaudė Harka. 

Tatanka Jotanka žengė prie berniuko. Harka žiūrėjo 
į didįjį burtininką, bet stengėsi neišleisti iš akių ir tėvo. 
Per tas kelias sekundes, kol burtininkas prie jo priėjo, 
Harka mėgino įsivaizduoti, kas dabar bus ir kaip jis ga- 
lėtų padėti tėvui. Matotaupa stebėjo sūnų tyliai, bet la- 
bai įdėmiai, ir Harka pajuto, kad jis nieku gyvu negalė- 

tų paliudyti prieš tėvą, kad būtų didžiausia gėda palikti 
jį vieną bėdoje. 
Tatanka Jotanka sustojo priešais Harką. 


— Aš liepiau tave pašaukti, Harka Kietasis Akmenie 
Lokio Medžiotojau,— pradėjo jis.— Sakyk, kodėl tu šau- 
dei, prieš čia ateidamas? 

Harka vėl lengviau atsikvėpė. 

— Tatanka Jotanka! Niekas man neperdavė tavo žo- 
džių. Aš nežinojau, kad tu mane šaukei. Havandšita tik 
liepė man atiduoti macavakeną Šonkai. 


Didžiojo burtininko veidu perbėgo virpulys. Sunku bu- 
vo suprasti, ką jis reiškė. Tatanka Jotanka iš Harkos žo- 
džių suprato, kad berniukas atėjo čionai ne paskutiniu jo 
paliepimu, o prieš anksčiau pareikštą jo valią. Bet kartu 
jis suprato, kad Havandšita ir Šonka nepranešė berniu- 
kui to, ką Tatanka Jotanka buvo jiems liepęs. 

— Šiaip ar taip, tu čia,—tarė didysis burtininkas.— 
Macavakeną gali sau turėti. Tėvas pats tau pasakys, kad 
juo nevalia taikyti į Lokės giminės žmones. Netrukus su- 
sirinks taryba ir nuspręs tavo tėvo likimą. O kol kas 
eik atgal į Havandšitos palapinę. Kariai ir vyresnieji tars 
savo žodį, ir tu sužinosi jų nuosprendį. 

Harka. pažvelgė į tėvą. 

— Eik ir daryk, kas tau liepta, — vargais negalais iš- 
tarė tėvas.— Aš nekaltas, supranti? Kariai ir vyresnieji 
patikės manim. | 

— Taip, tėve. 

Harkai sunku buvo išeiti iš palapinės. Jis dar kartą 
pažvelgė į tėvą, kuris su pančių nuspaustom rankom, mir- 
tinai išblyškęs stovėjo prieš jį. Ir kaip drįso priešai ap- 
šmeižti jo mylimą, gerbiamą tėvą! 

Pagaliau berniukas suėmė save į rankas, apsisuko ir 
skaudančia širdimi išėjo iš palapinės, nešinas savo dvi- 
vamzdžiu šautuvu. 

Nesidairydamas į šalis, jis tvirtu žingsniu sugrįžo į Ha- 
vandšitos palapinę ir atsisėdo prie ugniakuro lygiai toje 
pačioje vietoje kaip ir pirmiau. Šautuvą pasidėjo ant ke- 
lių ir, Havandšitai matant, užtaisė abu vamzdžius. Šon- 
kos palapinėje nebebuvo. 

Harka laukė ir tik viena tegalvojo: kaip padėti tėvui. 
Jis būtų įmanęs padaryti viską, ką tik leido jo jėgos. 

Iš pradžių lauke nebuvo girdėti jokio garso, iš kurio 
būtų galima spręsti, kad atsitiko koks svarbesnis, vertas 
dėmesio dalykas. Tik po kiek laiko pasigirdo šauklio bal- 
sas, kviečiantis karius į tarybos susirinkimą. 

Po valandėlės iš palapinės išėjo Havandšita, per visą 
laiką netaręs berniukui nė žodžio. 

Harka vėl liko vienas. Nuo vakar vakaro jis nieko 
neturėjo burnoje, tačiau visai nejautė alkio. Tik gaudė 
ausimis menkiausius garsus, klausėsi vyrų žingsnių, sku- 
bančių į pasitarimų palapinę, stovinčią šalia burtininko 
būsto, paskui stengėsi išgirsti, ką pasitarime kalba kariai, 
vyresnieji ir burtininkai, girdėjo jų balsus, skambančius 
čia garsiau, čia tyliau, bet atskirų žodžių suprasti nega- 
lėjo. 

Slinko valandos. Atrodė, kad susirinkimas niekada ne- 
sibaigs. 

Šviesos lopinėlis, pagal kurį Harka spėjo laiką, visai 
pasikeitė ir išblanko. Atėjo vakaras. .Palapinėje pasida- 
rė tamsu, o Harka vis sėdėjo vienas su savo macavake- 
nu, kuris dabar jam buvo vienintelis patikimas draugas. 

"Pagaliau balsai pasitarimų palapinėj nutilo. Harka gir- 
dėjo, kaip vyrai ėmė skirstytis. Tačiau jie nestoviniavo 
būreliais, nesikalbėjo kaip paprastai, o kiekvienas kuo 
greičiau skubėjo į savo palapinę. 

Stovykla nuščiuvo. Netgi vaikai, ir tie netriukšmavo. 
Tik kažkur toli toli kaukė šuo — tikriausiai tai buvo vie- 
nas iš tų, kurie, prispirti bado, buvo išsilakstę po preri- 
jas; o dabar vėl ieškojo kelio atgal. 

Pirmosios ilgo laukimo valandos Harkai nebuvo labai 
sunkios. Jis galvojo apie tėvą, kokį jį prisiminė iš mažų 
dienų, nuo pirmų savarankiškų žingsnių, — apie tėvą, ku- 
ris buvo jam ir gynėjas, ir saugotojas, ir mokytojas, ir 
pavyzdys. Paskui mintimis persikėlė į tarybos susirinki- 
mą ir jį ten gynė. Kiek jis ten pasakė gerų žodžių, įro- 
dinėdamas, kad tėvas yra visiškai nekaltas. Jam atrodė, 
kad susirinkimas juo patikės ir išteisins tėvą. Tačiau juo 
ilgiau truko tikrasis susirinkimas ir arčiau buvo nuospren- 
džio valanda, juo labiau blėso jo fantazija. 

Pačios sunkiausios Harkai buvo paskutinės pasitari- 
mo valandos, o ypač ta valanda, kai nuosprendis jau bu- 
vo paskelbtas, tik Harka nežinojo — koks. Jis netgi ne- 
žinojo, kuo tėvas išvis kaltinamas. Žinojo tik, kad tėvas 
pasakė: „Aš esu nekaltas!“ To Harkai ir pakako. To tu- 
rėjo pakakti ir kariams, ir vyresniesiems. Turėjo... O 
jeigu... 

Tas „o jeigu“ lyg kokia kilpa smaugte smaugė Harką. 
Jis vos kvėpavo. Visos jo mintys nutrūko. Dabar jis tik 
sėdėjo ir laukė, iškankintas begalinio susijaudinimo. Jam 
atrodė, kad net jo klausa sušlubavo. Nors, antra vertus, 
jis ir bijojo ką nors išgirsti. 

Šitaip jam besėdint, į palapinę įėjo Tatanka Jotanka. 

Berniukas lengviau atsikvėpė, kad pas jį atėjo ne 
Havandšita, o Tatanka Jotanka. 


Didysis burtininkas atsisėdo priešais berniuką lyg šis 
būtų koks vyras ar karys, su kuriuo vadas nori pasikal- 
bėti. Harka ramiai ir rimtai žiūrėjo į Tatanką Jotanką 
ir pats nustebo, staiga pajutęs tokią dvasios ramybę. | 

— Tu turi viską žinoti, Harka Kietasis Akmenie Lo- 
kio Medžiotojau,— pradėjo didysis burtininkas.— Tu jau 
ir taip daugiau žinai, negu tau derėtų žinoti, nes naktį 
slapčia žiūrėjai, kas dedasi vado palapinėje. 

Harka nenuleido akių. Jis buvo pasiryžęs atsakyti už 
viską, ką buvo padaręs. 


— Taigi tu žinai, — toliau kalbėjo Tatanka Jotanka,— 
kad baltojo minivakenas pavertė kvailiais penkis Lokės 
giminės karius. Iš to dar galima pasijuokti. Bet paskui 
baltasis apgavo tavo tėvą. Jis davė jam gerti silpnesnio 
užburto vandens iš kito indo, sakydamas, kad tai tas 
pats užburtas vanduo, kuris įveikė karius. Tavo tėvas pa- 
tikėjo baltuoju ir, nieko neįtardamas, gėrė toliau. Bet kai 
paskui nejučiom išgėrė stipriojo užburto vandens, jis pats 
virto kvailiu. Iš to jau negalima juoktis. Tu supranti 
mane? 

Harka ilgai tylėjo, paskui lyg nesavas tarė: 

— Aš suprantu tave. 

Ir daugiau nė žodžio. 

— Havandšita, jūsų palapinių burtininkas, šįryt iškė- 

lė tavo tėvui baisų kaltinimą. Jis sako, kad tavo tėvas 
išdavęs baltajam paslaptį, kur dakotų krašte galima rasti 
aukso. Baltieji trokšta aukso kaip lokiai medaus. Dabar 
jie tikriausiai sulaužys susitarimą ir ims plėšti mūsų 
kraštą. | 

Tatanka J otanka nutilo, manydamas, kad Harka ims 
prieštarauti, tačiau berniukas tylėjo ir nejudėjo iš vietos. 

— Baltasis žmogus, vardu Redas, pabėgo. Jis išsinešė 
su savim paslaptį. 

Harka netarė nė žodžio. 


*  — Tavo tėvas neprisimena, ką veikė, kai buvo kvai- 
las. Dabar jis pats netiki, kad jo liežuvis galėjo mus iš- 
duoti. Mes buvome jį surišę, nes jis įžeidinėjo Havand- 
šitą ir priešinosi. Bet jis prisiekė paklusti tarybos nuo- 
sprendžiui, ir aš atrišau jam rankas. Ir štai taryba tarė 
savo žodį. 

Harka nepravėrė lūpų, nieko neklausė. 

— Taryba išklausė Havandšitą ir pripažino tavo tėvą 
kaltą. 

Harka buvo kažką besakąs, bet, vos pravėręs lūpas, 
tuoj pat vėl užsičiaupė, lyg išmesta iš vandens ir trokš- 
tanti žuvis. 

— Tu norėjai kažko paklausti, Harka? 

— O tu? — vargais negalais ištarė Harka. 


— Aš taip pat. Aš irgi manau, kad Havandšita sako 
tiesą. Aš radau abi tas pūsles, apie kurias jis kalbėjo. 

Harka jau nebežiūrėjo burtininkui į akis, dabar jis 
žiūrėjo jam į rankas, stengdamasis vėl prisiminti visa tai, 
ką neseniai įsivaizdavo kalbėjęs tarybos susirinkime, tei- 
sindamas tėvą. Jis negalėjo dabar didžiajam burtininkui 
išdrožti ilgą kalbą, turėjo kalbėti trumpai, bet tais ke- 
liais žodžiais pasakyti viską, kas patvirtintų jo tiesą. Tik 
nuo ko pradėti? Gal papasakoti apie tuos paslaptingus, 
ligi šiol neišaiškintus pėdsakus miške prie olos, kad Ta- 
tanka Jotanka žinotų, jog baltieji seniai jau tyko atskleis- 
ti kalnų paslaptį? Bet tada Tatanka Jotanka paklaustų, 
kodėl Matotaupa ligi galo neišsiaiškino, kieno buvo tie 
pėdsakai. Ne, nuo to negalima pradėti. Reikia tik pasaky- 
ti, kad Havandšita, apkaltinęs Matotaupą,— melagis, ir 

tiek. Taip jis ir prašneko — tvirtai ir ryžtingai, pabrėž- 
damas kiekvieną žodį: | 

— Havandšita meluoja. Jis pats buvo pas paunius ir 
baltuosius, kurie tiesia kelią Ugniniam Žirgui, ir pasakė 
jiems, kad Juoduosius kalnus juosiančios upės pakrantėje 
aš radau aukso gabaliuką ir kad Lokės giminė žino aukso 
paslaptį. Už tai baltieji leido jam padaryti didžiuosius 
burtus: mes sulaukėme taikos ir susimedžiojome bizonų. 
Ligi tol Lokės giminė ir baltieji nieko nežinojo vieni apie 
kitus. Dabar visi pilna burna šneka apie tai, ką Havand- 
šita jiems pranešė, ą„baltieji traukia pas mus vienas po 
kito — iš pradžių Geltonoji Barzda, dabar tas Redas. Ir tai 
Havandšitos kaltė. Mano tėvas Matotaupa labai gerai ži- 
nojo, kad reikia saugoti aukso paslaptį ir kad mums gre- 
sia pražūtis, jeigu baltieji ją atskleis. Mano tėvas išmetė 
aukso gabaliuką į upę. Havandšita jį pasiėmė sau. Mano 
tėvas liepė man prisiekti, kad tylėsiu. O Havandšita su 
Šonka tą auksą nusinėšė pas paunius. 

— Harka Kietasis Akmenie! 

— Aš pasakiau, hau! 

— Kuo tu gali patvirtinti savo žodžius? 

— Šonka lydėjo Havandšitą. Bet jis niekada nesakys 
teisybės. Jis irgi meluos. Garbiniuota Galva išgriebė tą 
auksą iš vandens.ir atidavė Havandšitai. Bet ir jis nie- 
ko nesakys, nes jo tėvas — Nepažįstamoji Kriauklė — dėl 
Havandšitos išdavystės atgavo laisvę. Garbiniuotos Gal- 
vos liežuvis taip pat surakintas, tačiau Havandšita me- 
luoja! 

— Havandšita nemeluoja, berniuk! Jis yra nesutaiko- 
mas baltųjų priešas, aš tai žinau. Laikyk liežuvį už dan- 
tų! Jei ne, mes ir tave turėsim surišti, kaip buvom su- 
rišę tavo tėvą. 

Harka pakėlė galvą ir vėl pažvelgė Tatankai Jotankai 
į akis, bet, supratęs, kad iš jų nieko neišskaitys, atsakė: 

— Aš laikysiu liežuvį už dantų — Jo balsas buvo šal- 
tas kaip geležis. 

Tatanka Jotanka ilgai žiūrėjo į berniuką liūdnu vei- 
du, netardamas nė žodžio, lyg norėdamas įspėti, kokios 
mintys sukasi jo galvoje. 

— Tavo tėvas prisiekė paklusti karių ir vyresniųjų 
nuosprendžiui, — pagaliau tarė jis.— Susirinkimas nutarė 
ištremti Matotaupą iš Lokės giminės, iš Oglalos grupės ir 
iš septynių dakotų genčių. Dar šiąnakt jis beginklis turi 
palikti mūsų palapines ir niekada čia daugiau negrįžti. Tu, 
Harka Lokio Medžiotojau, liksi pas mus ir vieną dieną 
tapsi didžiu kariu ir vadu. 

— Aš tapsiu didžiu kariu ir vadu, — mechaniškai atsa- 
kė Harka. Sunku buvo suprasti, ką jis iš tikrųjų galvojo 
ir jautė, sakydamas tuos žodžius. 

— Todėl aš neatėmiau iš tavęs macavakeno. 


— Tas macavakenas priklausys didžiam kariui ir va- 
dui, kurio bijos priešai. 

— Hau. Taip bus, kaip tu sakai. O dabar eime. 

Harka atsikėlė ir kaip stovi — nuogas, susitaršiusiais 
sekė paskui Tatanką Jotanką. 

Didysis dakotų burtininkas nuvedė berniuką į tėvo pa- 
lapinę. Harka vėl pamatė plonas pušines kartis, smaiga- 
liais suremtas į krūvą, ir ant jų kabančius trofėjus — bi- 
zonų ragus, lokių nagus, nugalėtų priešų ginklus, lankus, 
kuokas, pamatė kailius ir apklotus ant aslos, ugniakurą. 
Viskas buvo kaip buvę ir vis dėlto visai kitaip. Palapi- 
nės gilumoj sėdėjo Untšida, sustingusi kaip lavonas. Ša- 
lia jos — Uinona, tyli, išblyškusi, sausomis akimis, o taip 
pat ir Harpstena; jo lūpos virpėjo nuo tramdomo verks- 
mo. Šešoka kiūtojo susigūžusi, įtraukusi galvą į pečius, — 
matyt, svarstė, kas dabar maitins šios palapinės gyven- 
tojus. Nelaimė sekė po nelaimės, ir Lokės giminės karių 
gretos vis labiau retėjo. | 

Arčiausiai prie ugniakuro sėdėjo Šonka. Pamatęs Har- 
sitraukti prie moterų, palapinės gilumon. 

Harka stovėjo šalia Tatankos Jotankos. 

— Noriu nusiprausti ir susišukuoti. Eisiu prie upės, — 
tarė jis visai ramiai, lyg nebūtų nieko atsitikę. . 

— Grįši atgal? | 

— Grįšiu. Tikrą teisybę sakau! 

— Eik. Aš tikiu tavo žodžiu. 

+  Harka paprašė Untšidą lokio taukų. Imdamas indelį, jis 
palietė senelės ranką ir pajuto, kokia ji šalta. Paskui iš- 
bėgo laukan. Išsinešė ir šautuvą. Su juo jis niekada ne- 
siskirs. 

Virš prerijų švietė mėnuo. Harka ėjo | neskubėdamas, 
kiek lėčiau, negu šiaip rytais eidavo prie upės. Jis klau- 
mėti: dvelkė švelnus vėjelis, nuo krūmų ir palapinių kri- 
to ryškūs šešėliai, palapinėse spragsėjo ugnis, kažkur bu- 
vo girdėti žmonių balsai, arklių trypčiojimas, šunų viaukš- 
nojimas ir upelio čiurlenimas. 

Pasiekęs upelį, berniukas šoko į vandenį, panėrė, pas- 
kui vėl išlipo į krantą, išsitrynė smėliu, susišukavo ir iš- 
sitepė odą taukais. 

Jau buvo beeinąs namo, bet staiga nuo stovyklos pu- 
sės pasigirdo kanopų dundėjimas. Harka stvėrė šautuvą 
ir pasislėpė žolėje. Širdis apmirė iš baimės. 

"Iš krūmų pasirodė raitelis. Tai buvo Matotaupa ant 
savo geriausio arklio. Jis perbrido upelį ir nujojo į va- 
karus, ten, kur virš tamsiai violetinės Uolinių kalnų gran- 
dinės dar spindėjo paskutinė žalzgana šviesa. 

Matotaupa buvo vienplaukis, be erelio plunksnų. Pe- 
čiai ir nugara, subraižyti lokio nagų, — nuogi. Veidas su- 
kritęs, sulysęs, per vieną dieną tiesiog neatpažįstamai pa- 
sikeitęs. | 

Matotaupa nepastebėjo Harkos.. Nesidairydamas į ša- 
lis, jis nujojo tolyn į vakarus. 

Harka nejudėjo iš vietos, kol raitelis pradingo iš akių. 
Paskui ramiai, kaip ir eidamas čionai, patraukė prie ark- 
lių kaimenės, kur šiuo metu budėjo Senoji Antilopė. Ber- 
niukas pasiėmė savo medžioklinį arklį ir, pasivedęs į šalį, 
kiek atleido priekinių kojų pančius. Visa tai sutvarkęs, 
nuėjo atgal į palapinę, kuri buvo jau nebe vado palapi- 
nė, o tremtinio šeimos būstas. 

Parėjęs pamatė, kad moterys, vaikai ir Šonka jau tai- 
sosi gulti. Jo guolis tebebuvo įprastinėje vietoje — prie 
angos. Harka paėmė jį ir, pernešęs į palapinės gilumą, 
pasiklojo tarp Untšidos ir Uinonos. Uinonos šventinę suk- 
nelę, kurią sesutė praėjusį rytą buvo pasiruošusi numa- 
tytai medžioklės šventei, jis perkėlė arčiau jos guolio. 

i: — Harka kraustosi pas moteris — sušnibždėjo . Šonka. 

"Berniukas apsimetė nenugirdęs jo žodžių. 

Prie palapinės angos buvo Tatankos Jotankos guolis. 
Vadinasi, didysis burtininkas nusprendė šį kartą nakvoti 
ne pas Havandšitą, o Matotaupos šeimoje. Greičiausiai jis 
tai darė dėl Harkos. Tatankai Jotankai iš dešinės gulėjo 
Matotaupos ginklai, tarp jų ir dvivamzdis šautuvas, pa- 
dovanotas Redo. 

„Berniukas primerkė akis, bet nemiegojo. Jis klausėsi 
ir vėl laukė kaip ir visą šią dieną. Tik dabar tas lauki- 
mas buvo kitoks. Pirma jis laukė, ką darys kiti, o dabar, 
kai susirinkimas nusprendė Matotaupą ištremti, jis laukė 
akimirkos, kada galės pats veikti. 

Slinko valandos. Harka klausėsi miegančiųjų alsavi- 
mo ir kiekvieno judesio. 

Pirmiausia užmigo Šonka ir Harpstena, paskui Šešoka, 
o apie pusiaunaktį pagaliau ir Tatanka Jotanka. Nemie- 
gojo tik Untšida, Matotaupos motina, šiandien praradusi 
paskutinį sūnų. Jos atmerktos akys blizgėjo tamsojė. 

Harka pridėjo jai pirštus prie lūpų. Senelė pažvelgė 
į berniuką ir uždėjo jam ant rankos savo šaltą delną. Tas 
vienintelis prisilietimas pasakė višką. „| 
“ Harka pasižiūrėjo į Uinoną. Jos akys buvo užmerktos, 
bet, sprendžiant iš kvėpavimo, neatrodė, kad ji miegotų. 
Harka švelniai palytėjo jos kaktą, ir mergaitė atsimerkė, 
bet nejudėjo. NBerniukas prisitraukė šventinę sesutės suk- 
nelę ir, nepasikeldamas iš guolio, "greitai ją apsivilko. Pei- 
lis, įkištas į makštis, kabėjo jam ant kaklo — vakare jis 
nebuvo jo nusiėmęs. Berniukas pasičiupo šautuvą ir įsi- 
kišo į kišenę šovinių. Pasiėmė ir odinę antklodę. Paskui 
atsikėlė ir tyliai, kaip buvo įpratęs nuo pat mažumės, iš- 
lindo iš palapinės kaip tik toje vietoje, kur praėjusią 
naktį klausėsi ir žiūrėjo, ką daro vyrai. Metęs paskutinį 
žvilgsnį palapinės gilumon, jis dar pamatė, kaip Uinona 
užsitraukė antklodę ir paslėpė po ja veidą. Harka supra- 
to, kad mergaitė verkia. Tik niekas neturi to girdėti, nie- 
kas neturi to matyti. Tremtinio duktė ir pabėgėlio sesuo 
bus labai labai vieniša tarp visų kitų vaikų. 

Atsidūręs lauke, Harka atrodė kaip kokia per anksti 
pakilusi mergaitė. Atsargiai, kad kas nepamatytų po ant- 
klode slepiamo šautuvo, jis išėjo iš stovyklos ir nubėgo 
pasiimti arklio. Kaimenės sargyba neatkreipė į jį dėme- 
sio, ir jis aptiko savo mustangą kaip tik ten, kur ir tikė- 
josi jį rasti. Netoli tos vietos, kur Harka jį paliko, buvo 
aikštelė, prižėlusi vešlios žolės, — ten arklys ir atėjo. Har- 
ka greitai perpjovė jam pančius: reikėjo skubėti, nes jau 
buvo girdėti artėjančio sargybinio žingsniai. Bet kol tas 
susigaudė, kas čia darosi, Harka užsėdo ant arklio ir pa- 
sileido į vakarų pusę. 

Už nugaros pasigirdo sargybinio šūktelėjimas. Harka 
atsigręžė, bet krūmai jau buvo likę toli užpakaly, o ne- 
trukus ir visai išnyko iš akių. Vietovė buvo kalvota, tad 
jo iš stovyklos niekas jau negalėjo matyti. 

Tėvo pėdsakus nesunku buvo įžiūrėti brėkštančio ry- 
to šviesoje. Harka glostė arklį, šnibždėjo jam į ausį ma- 
lonius žodžius, ir tas lėkė kiek tik įkabindamas. Visoje 
stovykloje buvo tik vienas arklys, kuris būtų galėjęs pa- 
vyti Harką — tai Tatankos Jotankos mustangas. Bet, rei- 
kia manyti, kad didysis burtininkas jo nesivys, o jeigu ir 
sugalvos vytis, tai bus jau po laiko. 

Vėjas glostė ir gaivino berniuką. Jojo jis labai ilgai. 
Palėkęs šuoliais, pereidavo į žinginę, duodamas arkliui 
atsipūsti, paskui ir vėl leisdavo jį šuoliais. Taip bejojant, 
atėjo pavakarys. 

Staiga Harka pametė pėdsakus. Pavargęs jis sustojo ir 
ėmė dairytis aplinkui. Kiek pasižvalgęs ir nieko neradęs, 
suprato, kad nuo čia tėvas pradėjo mėtyti pėdas. 

Harka nusėdo nuo arklio, nusivilko nepatogią suknelę, 
užmetė ją arkliui ant nugaros ir ėmė atsidėjęs ieškoti tė- 
vo pėdų. Atrodo, kad ir Matotaupa čia buvo nusėdęs nuo 
arklio. Žolėje tiek daug arklio pėdų, lyg arklys būtų lais- 
vai vaikštinėjęs ir ganesis. Tačiau į kurią pusę Matotaupa 
nujojo, sunku buvo pasakyti. Ir arklio arti nematyti, nors 
pėdos dar visai šviežios. Tėvo pėdų Harka niekur nerado. 
Ir kažin ar išvis ras? Matotaupa patyręs karys ir medžio- 
tojas, jeigu jis nenorės rodytis, tai berniukas niekados jo 
nepamatys. 

Harka atsirėmė į savo suplukusį mustangą. 

Arklys pakėlė galvą ir ėmė uostyti orą. 

Harką nusmelkė neaiški viltis, kuria jis ir pats nedrįso 
patikėti. 

Arklys vis labiau nerimavo, tačiau jo nerimas buvo 
džiaugsmingas. Harka atitraukė ranką nuo arklio nuga- 
ros ir sukluso. Aplink nebuvo girdėti nė garso, bet arklio 
nerimas pamažu pagavo ir berniuką. | 

— Tėve! — tarė jis pats sau — Tėve! — pakartojo dar 
kartą, pats nežinodamas, ką daro.— Tėve! 

Ir staiga lyg stebuklas įvyko tai, ko Harka taip karštai 
troško — šalia berniuko išdygo aukšta tėvo figūra. 

— Tėve! J 

Matotaupa negalėjo nė žodžio ištarti. Tik nutvėrė ber- 
niuką ir akimirką prispaudė jį prie širdies. Paskui paėmė 
jį už rankos ir kartu su arkliu nusivedė prie savo mus- 
tango, kuris gulėjo paslėptas slėnyje. 

Arkliai lyg niekur nieko pasveikino viens kitą. Tik 
Matotaupa ir Harka dar nieko nekalbėjo. Jie atsigulė ir 
padėjo galvas ant arklio kaklo. Besileidžianti saulė siuntė 
savo paskutinius spinduliūs žemėn, žolės stiebeliai siūra- 
vo vakaro vėjyje. 

Harka veidu įsikniaubė į tėvo petį. 

Nei vienas, nei kitas vis dar netarė nė žodžio. Ir kokia 
čia galėjo būti kalba. Jie abu buvo to paties likimo 
draugai: abu ištremti, abu laisvi kaip paukščiai. Niekada 
jie nebeįkels kojos į savo genties palapinę, niekada va- 
karais negirdės vamzdelių muzikos, o rytais linksmo ber- 
niukų krykštavimo, niekada su savo kaimelio gyventojais 
nebešoks bizonų šokio, niekada su kitais nevalgys prie 
ugniakuro, niekada neapsivilks švarko, išsiuvinėto moti- 
nos ar sesers. 

Niekada! 

Ir tik dėl to, kad Havandšita melagis, kad visi juo ti- 
ki, visi, netgi Četanas ir Garbiniuota Galva. 

Harka atidavė tėvui savo peilį. Bet kai norėjo įteikti 
ir šautuvą, Matotaupa atsisakė: tegu jį turi Harka. 

Abu drauge jie buvo gana stiprūs. Pakankamai stip- 
Trūs, kad galėtų gyventi prerijose, kurios buvo jų didžio- 
ji tėvynė. Kas bus toliau, kol kas jie negalvojo. Visa kita, 

kas ženklino jų bendrą likimą,— hėviltis, neapykanta, 
keršto troškimas,— visa tai šiuo Metu jiems dar nerū- 
pėjo. | 

Pailsėję abu vėl sėdo ant arklių ir nujojo toliau į va- 
karus. Dabar Matotaupa ištarė pirmuosius žodžius: 

— Aš prisiekiau ligi kalnų joti neatsigręždamas. Ten 
mes būsime laisvi. Bet į dakotų medžioklės plotus nie- 
kada nekelsime kojos. | 

Mustangai vėl pasileido šuoliais. 


KELIAS TREMTIN 


KALNAS TYLI 


Aukštai danguje švietė saulė. Oras virpėjo nuo vidur- 
dienio kaitros, lyg ausdamas iš saulės spindulių auksinį 
šydą. Juodųjų kalnų šlaite, nusiaubtame ankstyvo pava- 
sario vėtrų, dabar buvo ramu. Audros išguldyti ir suai- 
žyti medžių kamienai kvepėjo sakais. Šen bei ten styro- 
jo išvartų šaknys, dar aplipusios perdžiūvusiomis žemė- 
mis ir. sausomis samanomis. Išrautų medžių vietoje jau 
stiepėsi į šviesą žolės daigeliai ir uogienojai. Nelygiu že- 
mės paviršiumi sunkiai skynėsi kelią vabaliukai, aplinkui 
dūzgė daugybė bičių. 

Išvartyno pakrašty, pasislėpęs tarp ūksmingų medžių, 
stovėjo lokys. Keli saulės spinduliai, prasiskverbę pro 
lapus ir spyglius, žaidė ant jo rudo kailio ir blykčiojo ma- 
žytėse akyse. Lokys atsitūpė, pakėlė priešakines letenas, 
rūpestingai jas nulaižė, paskui giliai atsikvėpė, pagalvojo 
ir vėl ėmė uostinėti orą. | 

Pagaliau jis atsikėlė ir nuslinko į išvartyną. Kabinda- 
masis savo ilgais nagais, vikriai balansuodamas ant ka- 
mienų, jis ryžtingai brovėsi prie milžiniško seno medžio, 
vienintelio išlikusio toje gamtos stichijos nuniokotoje 
miško biržėje. Medis buvo storas, jo viršūnė nugairinta 
vėjo, Žievė suskeldėjusi. Lapai šiureno vėjyje, čia mau- 
dydamiesi saulėje, čia slėpdamiesi šešėlyje, o aplinkui 
dūzgė daugybė bičių. 

Lokys atsargiai sėlino prie medžio. Jis buvo jau ne- 
jaunas, nemaža patyręs, todėl nėjo tiesiai prie tikslo, o 
pirma apsuko ratą, perlipo skersai kelio gulintį medžio 
kamieną ir pasislėpė išvartų šakose. Paskui iš lėto, vin- 
giuodamas čia į vieną, čia į kitą pusę, lyg nežinodamas 
gerai, kur ketino eiti, vis arčiau ir arčiau slinko prie 
medžio, nuo kurio sklido gundantis medaus kvapas. 

Vienoje gilioje medžio drevėje buvo įsikūrusi bičių šei- 
myna, ir lokys norėjo pasimėgauti medumi, kurio jos bu- 
vo prisinešusios žiemai. Nesukėlęs bičių įtarimo, lepečko- 
jis laimingai pasiekė medį ir tuoj pat įsirabždino į viršų. 
Stovėdamas ant užpakalinių kojų, įkišo priekinę leteną 

į dreve ir ištraukęs ją, visą aplipusią medumi, ėmė ska- 
niai laižyti. 

Dabar bitės sukruto. Iš pradžių šoko tos, kurias vagi- 
šius drevėje užkabino savo letena, bet tuoj pat sulėkė 
ir kitos, grįžtančios iš darbo su medumi, ir akies mirks- 
niu, tarsi kažkam davus signalą, apspito jį visas spiečius. 
Nežinodamos, kas yra mirtis, ir visiškai negalvodamos 
apie savo gyvybę, bitės apniko priešą ir gėlė jį, kur tik 
galėjo pasiekti kūną. 

Lokys piktai mosikavo priekinėmis letenomis, ypač 
stengdamasis apsaugoti akis. Bet bitės buvo greitos ir vik- 
rios ir visiškai apkartino  grabišiui pasismaližiavimo 
džiaugsmą. Tiesa, jis dar kartą grybštelėjo letena medaus 
ir, geliamas bičių, paskubom jį nulaižė, net skonio dorai 
nepajutęs. Paskui davė kojoms valią. Mikliai kaip vove- 
rė nuliuoksėjo per medžius ir nėrė į mišką. Bet įpykusios 
bitės neatstojo, tad lokys dūmė tolyn, su triukšmu brau- 
damasis per krūmus. 

Tačiau nubėgęs kokį šimtą metrų, staiga sustojo lyg 
įbestas. Dar nespėjęs atsikratyti bičių, jis pamatė prie- 
šais pikčiausią savo priešą — žmogų. 

Žmogus griausmingai nusikvatojo. Lokys pamanė, kad 
priešas gąsdina jį, ir piktai suurzgė. Bet žmogus kvatojo 
toliau. Naudodamosi proga, bitės apgulė lepečkojį iš vi- 
sų pusių ir gėlė į pačias jautriausias vietas. Šito lokiui 
jau buvo per daug — šią tylią vidurdienio valandą jis ti- 
kėjosi pasmaguriausiąs, a dabar štai kas iš viso to išėjo. 
Smaližius šoko į šalį ir nurūko į mišką. 

Viena kita atkaklesnė bitė dar mėgino jį vytis, bet 
paskui visas būrys triumfuodamas grįžo į drevę. Į tas, kur 
žuvo, niekas nekreipė dėmesio. 

Žmogus palydėjo akimis sprunkantį lokį ir dar kartą 
nusikvatojo. Bet kai plėšrūnas dingo tarp medžių, žmo- 
gus užsiėmė burną, tyliai tarė sau: „Kvailys“ ir greitai 
nėrė į tankmę. Pasislėpęs krūmuose, ėmė atidžiai stebė- 
ti vėtros nusiaubtą kalno šlaitą, ar nepamatys ten kokio 
įtartino ženklo. 


Įsitikinęs, kad, be jo ir visokiausių miško žvėrelių, ap- 
link nieko daugiau nėra,. žmogus pakilo iš savo slėptuvės 
ir patraukė link išvartyno. Ėjo jis labai atsargiai, po kiek- 

vieho žingsnio tikrindamas, ar nepaliko kokio pėdsako, 
ir, jeigu tik pastebėdavo nors mažiausią žymelę, tuoj pat 
ją panaikindavo. Pasiekęs vėtros nusiaubtą miško plotą, 
vikriau negu pirma lokys, pasileido per kamienų, šaknų 
ir šakų kibizynus link to milžino medžio, nepalūžusio 
nuo vėtros smūgių. Tačiau jam rūpėjo ne bitės ir ne jų 
medus. Apsukęs ratą, žmogus priėjo prie medžio iš prie- 
šingos pusės negu drevė ir ėmė žiūrinėti kažkokią lan- 
dynę, kurią jau iš tolo buvo pastebėjęs. Vieno išvirtusio 
medžio šakos, apkibusios suvytusiais, kai kur dar žaliais 
lapais, kito šaknys bei aplink augantys krūmokšniai su- 
darė lyg ir kokią pavėsinę. Žmogus įlindo vidun ir, išsi- 
traukęs peilį, apipjaustė šakas ir šaknis, kad patogiau 
būtų judėti. Pasidaręs daugiau vietos, nusiėmė du šikš- 
ninius maišus, nusikabino šautuvą ir viską labai rūpes- 
tingai paslėpė. Paskui pažiūrėjo, kaip geriau iš šios slėp- 
tuvės būtų pasiekti medį. Pasirinkęs patogiausią kelią, 
tuoj pat nubėgo ir įsikabarojo į skarotą viršūnę. Ten su- 
sirado storesnę šaką, — nes plona judėdama galėtų atkreip- 
ti kokio pasislėpusio priešo dėmesį — ir atsisėdo. Šitaip 
įsitaisęs, Kuo ramiausiai dairėsi aplinkui, pro pašlaitės me- 
džių viršūnes žvelgdamas į kalno papėdėje plytinčias 
banguotas prerijas, čia žalias, čia smėlėtas, nusidriekusias 
ligi pat miglose paskendusio horizonto. Pietryčių pusėje 
toli toli buvo matyti dykuma ir keistos formos uolos. 

Sukiršintos bitės įkyriai zujo aplinkui, bet pernelyg 
nepuolė žmogaus, tad jis sėdėjo nejudėdamas ir tik ret- 
karčiais pasukdavo žvilgsnį čia į vieną, čia į kitą pusę. 

Aukštai virš miško suko ratą du plėšrūnai paukščiai. 

Aplink buvo tykų, ramu, medžių viršūnės nejudėjo, 
vadinasi, viskas gerai. Būti vienam, žinoti, kad arti nėra 
kito žmogaus, tai buvo vienintelis daiktas, ko šis žmogus 
šią vidurdienio valandą troško. 

Medžio viršūnėje jis išbuvo ligi pat pavakario, sustin- 
ges ir nekrutėdamas, tarsi pats būtų kokia šaka. Kai sau- 
lė pasislinko arčiau laidos, jis vikriai, nejudindamas šakų, 
nekeldamas nė mažiausio triukšmo, nulipo -žemyn ir įlin- 
do į savo slėptuvę. | 

Čia pirmiausia atsirišo vieną maišą, pasisėmė pusę sau- 
jos džiovintos maltos bizono mėsos ir iš lėto, pasigar- 

džiuodamas ją suvalgė. Paskui iš antro maišo atsigėrė 
gurkšnį vandens. Tai buvo visas jo maistas šiai dienai. 
Daugiau jam ir nereikėjo, nes buvo pačioj jėgoj ir galėjo 
kurį laiką pabadauti. 

Užkandęs žmogus išsitiesė valandžiukę pailsėti ir su- 
simąstė. Šį kartą jis galvojo apie save ir savo ligšiolinį 
gyvenimą, nors tokios mintys jį labai retai apnikdavo. 
Šiandien jis susimąstė todėl, kad tikėjosi, jog šią naktį 
jo gyvenimas iš esmės pasikeis. Na, gal taip staiga tos 
permainos ir nepajus, bet svarbus posūkis, po kurio seks 
visa kita, turi įvykti šią naktį. 

Turi! | 

Žmogus, dabar mąstantis apie savo gyvenimą, buvo 
kokių dvidešimt dvejų ar dvidešimt trejų metų. Kiek iš 
tikrųjų jam metų, jis nė pats gerai nežinojo, nes netu- 
rėjo gimimo liudijimo, ir nė vienas pasaulio raštininkas 
nebuvo pažymėjęs savo plunksna, kada šis žmogus pirmą 
kartą išvydo pasaulio šviesą ir pradėjo rėkti. Jis nepaži- 
nojo nei savo tėvo, nei motinos, niekada nebuvo girdė- 
jęs, kas jie tokie buvo. Pirmas dalykas, ką prisiminė iš 
savo kūdikystės, tai pakirsto medžio traškėjimas. Tada 
jis išsigando. Paskui jau nebebijojo nei griūvančių me- 
džių, nei savo globėjų keiksmų, nei rykščių smūgių. Dar 
lyg per miglą prisiminė, jog vieną kartą mėgino padėti 
savo globėjai, kai šią žiauriai mušė vyras. Bet iš tos pa- 
galbos tik tiek teišėjo, kad tada abu globėjai atgrežė sa- 
vo kumščius prieš jį ir vos mirtinai neužmušė. „Kvailas 
buvau, ir tiek“, — nusprendė jis po to karto ir daugiau 
niekada nesistengė kam nors padėti. Jis anksti išmoko 
kirsti medžius, gerti degtinę, rūkyti, keiktis, šaudyti ir 
naudotis peiliu. Kartą dalyvavo užpuolant pašto karietą, 
vieną iš tų, kurios palaikė ryšį tarp vakarinės ir rytinės 
šio milžiniško krašto dalies: Tada jis buvo dar beveik 
vaikas ir pirmą kartą pamatė žmones, apsirengusius bran- 
giais drabužiais, ir daug pinigų vienoj vienintelėj pini- 
ginėj, kurią jis mikliai pagvilbė, bendrams net nespėjus 
pamatyti. Su ta pinigine kaipmat dingo prerijose, nusi- 
pirko iš vieno prekiautojo gerą šautuvą ir nuo tada pra- 
dėjo savarankiškai plėšikauti. Reikšmingiausias jo laimi- 
kis buvo vienas iš raitųjų pasiuntinių, kurie nešiojo pi- 

nigus ir telegramas. Šis vyrukas jojo eikliu ir ištvermingu 
arkliu, be to, buvo labai gerai apsiginklavęs. Tačiau jau- 
nasis plėšikas netikėtai užklupo jį miške ir nuginklavo. 
Tiesa, šį kartą jam lyg ir gaila buvo belaisvio, nes tas 
maldavo pasigailėti, sakėsi esąs našlaitis. Žinoma, kitko 
ir negalėjai tikėtis, į šį pavojingą darbą buvo priimami 
beveik vien tik našlaičiai, nes, atsitikus nelaimei, niekas 
jų nepasigesdavo. Kaip tik dėl to jaunasis plėšikas ir gai- 
lėjosi savo aukos, nes:ir pats buvo našlaitis. Tačiau tas 
gailestis truko neilgai, greitai jis įveikė savo sąžinę ir nu- 
dūrė vyruką. Tai buvo paskutinis kartas, kada jis pajuto 
lyg ir gailestį žmogui. Ši sykį didžioji dalis laimikio buvo 
vertybiniai popieriai, ir jaunasis plėšikas nežinojo, ką su 
jais veikti, tačiau rado ir pinigų. Bet su pinigais jis ne- 
mokėjo apsieiti, nežinojo, kad, paleidus įuos į apyvartą, 
galima dar daugiau uždirbti. Tad trankėsi no visokiausias 
landynes ir smukles, lošė, gėrė, ir monetos tirpte tirpo jo 
rankose. Tada jis pajuto, kad gera būti turtingam, bet 
kartu priėjo išvadą, kad neužtenka tik tam kartui turėti 
pinigų, jų reikia daug, tiek, kad nepritrūktų visą gyve- 
nimą. 

Tuo metu tarp Pietų ir Šiaurės valstijų jau daug metų 
vyko pilietinis karas. Vyrukas stojo į kariuomenę ir tar- 
navo žvalgu iš pradžių vienai, paskui kitai pusei. Karas 
jam leido visai nesivaržant plėšikauti, bet trokštamų tur- 
tų ir čia nepavyko susikrauti. 

Reikia rasti aukso! Kur nors atkampioje vietoje, kur 
dar nėra žengusi baltojo Žmogaus koja, kur jis būtų vie- 
nintelis neišsemiamų žemės turtų šeimininkas. 

Šiąnakt, kaip tik šiąnakt, turi galiausiai nusišypsoti lai- 
mė. Jis suras pasakiškus aukso išteklius, kurių dar niekas 
nėra aptikęs, o jeigu ir yra, tai tik ne baltasis! 

Atėjo vakaras, slėptuvėn įslinko prieblanda. Žmogus 
pačiupinėjo savo peruką su dviem kasomis, padarytą iš 
vienos jo nužudytos dakotų moters skalpo, ir patenkintas 
nusišypsojo. Jo veidas buvo švariai nuskustas — ko jau 
ko, bet šito malonumo jis nenorėjo atsisakyti ir visada 
gramdėsi labai rūpestingai. Oda-buvo įrudusi nuo saulės 
ir vėjo, panaši į indėno. Kojos apmautos minkštais brie- 
džio odos mokasinais. . 

Arklio jis su savimi neturėjo — paleido jį dievo valiai 
į prerijas, norėdamas suklaidinti savo persekiotojus. Te- 
gu sau galvoja, kad jis nebegyvas. Mat indėnų suprati- 
mu, apsieiti prerijose be arklio gali tik lavonas arba pa- 
mišėlis. 


Tačiau kiekvienas, kas žinojo to vyro vardą, nieku 
gyvu nebūtų palaikęs jo pamišėliu. Redas arba Rudasis 
Džimas, arba Rudoji Lapė, arba dar visaip kaip vadina- 
mas, dėl savo tvirtos rankos ir aštraus praktiško proto 
buvo gerai žinomas šiose vietose, nors turėjo tik dvide- 
šimt dvejus ar dvidešimt trejus metus. 

Kaip būtų gerai, jeigu jis galėtų šią naktį antrą kartą 
gimti. Pirmą kartą užgimė skurdžius. Dabar būtų turtuo- 
lis. Neišpasakytas turtuolis būtų jis šiame antrajame sa- 
vo gyvenime! 


Redas išlindo iš slėptuvės ir dar kartą įsilipo į medį 
pasidairyti. Tačiau ir vakare buvo taip pat tylu ir tuščia, 
kaip ir dieną. 


Jis nulipo žemėn ir leidosi į žygį. Maišus su mėsa ir 
"vandeniu paliko slėptuvėje. Nepasiėmė net šautuvo. Da- 
bar svarbiausia, kad būtų laisvos rankos. Atsargiai, ne- 
skubėdamas, nekliudydamas nei medžių kamienų, nei ša- 
kų, nei šaknų, nei krūmų, jis slinko išvartynu ir pagaliau 
pasiekė mišką maždaug trim šimtais metrų aukščiau tos 
vietos, kur pirma buvo susitikęs lokį. Prieš leisdamasis 
gilyn į mišką, dar kartą nužvelgė skardį ir gerai įsi- 
klausė. 


Buvo jau visai tamsu. Tarp medžių skrajojo šikšno- 
sparniai, ieškodami sau Maisto. Daugiau nesigirdėjo jokio 
garso, 


Šiek tiek laikydamasis kairės, Žmogus pamažu kopė į 
kalną. Vietovė jam buvo gerai pažįstama. Paklysti pavo- 
jus negrėsė. Pasiekęs statesnį šlaitą, ėmė eiti dar atsar- 
giau, stengdamasis, kad neliktų jokių pėdsakų, kuriuos 
dienos šviesoj galėtų pastebėti koks nepageidaujamas as- 
muo. Nors jis buvo tikras, kad arti nėra nei indėnų sto- 
vyklos, nei baltųjų medžiotojų, nei medkirčių, tačiau pre- 
rijos yra prerijos — niekada negali žinoti, kada ir iš ko- 
kios pusės užgrius koks pavojus. 

Buvo jau vidurnaktis, kai Redas pasiekė uolų sieną, 
iškilusią kalno šlaite viršum medžių viršūnių. Aukščiau ir 
vėl plytėjo miškas. Redas nusimovė mokasinus ir basas, 
kabindamasis kojų ir rankų pirštais pamažu ėmė rabž- 
dintis uolų siena. Laimė, kad jis buvo aukšto ūgio, ilgo- 
mis kojomis ir rankomis galėjo gerai apsigrabalioti ir pa- 
siekti atokiau esančius iškyšulius ar įdubas. | 

Pagaliau pasiekė angą, kurią žinojo iš bedančio Beno 
pasakojimo, Pro čia jis pateks į olą. Dabar Redas nebe- 
galvojo, kaip bus didelis ponas ir mėgausis gyvenimo ma- 
lonumais, o tik žiūrėjo, kur geriau statyti koją. 

Olos viduryje nebereikėjo taip slėpti savo pėdsakų. 
"Vienintelės kliūtys čia buvo keistos uolos, kyšančios iš 
žemės arba nukarusios nuo lubų. Stipriau prisiliesi, ir nu- 
luš jų viršūnės, bet šito nesunku išvengti. 

Redas judėjo į priekį gana greitai ir netrukus pasie- 
kė vietą, kur ola nuolaidžiai ėjo žemyn. Dabar iš kalno 
gilumos pasigirdo triukšmas. Redas suprato, kad tai šniokš- 
čia krioklys, tas pats, į kurį pavasarį vos nepateko be- 
dantis Benas. Redas bus apdairesnis ir pasistengs, kad 
srovė jo nepagautų. Iš tikrųjų sunku ir patikėti, kaip tam 
bedančiui pasisekė išnešti sveiką kailį iš tos klastingos 
olos. Tik laimė, o ne protas jį išgelbėjo. Dabar tas suk- 
tas bedantis asilas atidarė Najobreroje krautuvę ir ramiai 
sau prekiauja. Ir ne kas kitas, o Redas patarė jam imtis 
šio pelningo ir nepavojingo verslo. Užtat Benas niekada 
daugiau nepasirodys oloje, tuo Redas buvo tikras. 

Toji sritis tik jam vienam priklauso. 

Pasiekęs tą vietą, kur šaltinis, verždamasis iš dešinė- 
je pusėje esančios atšakos, tekėjo skersai kelio ir kiek 
kairiau šniokšdamas krito gelmėn, Redas sustojo, atsisėdo 
prie pat vandens ir pasilenkęs atsigėrė gurkšnelį. Vanduo 
buvo skanus ir šaltas kaip ledas. 

„Auksinis vanduo",— pagalvojo Redas. Šią poilsio * va- 
landėlę jis vėl įsisvajojo. Nusprendė užsirūkyti — galuti- 
nai apsiramins, gerai viską apgalvos ir pailsėjęs su nau- 
jomis jėgomis skverbsis tolyn. 

Jis iškratė pypkę, vėl užsikabino ją ant kaklo ir at 
sikėlė. 

iš pradžių apčiupinėjo olos atšaką dešinėje, iš kut 
garmėjo vanduo. Rezultatai buvo nelabai džiuginantys. 
Pavasarį ta atšaka sruvo dar daugiau vandens negu va- 
sarą, ir srovė per tūkstančius metų taip nugludino jos 
kraštus, kad ten nebuvo kur nei įsitverti, nei įsispirti. 

Žmogus nė nemėgino toje vietoje kopti aukštyn. Jis 
perbrido upelį, kuris čia tekėjo gana sekliai, ir apčiupi- 
nėjo uolų sieną iš kitos pusės. Bet ir čia tas pats, — kiek 
siekė žmogaus ūgis, nebuvo jokios įdubos, jokios atra- 
mos. 

— Po šimts velnių! Tai prakeikta ola! — iškošė pro 
dantis Redas ir trenkė kumščiu į nuzulintą uolą. 

Jis nė pats nepajuto, kaip nusikeikė, bet tai buvo ga- 
na švelnūs žodžiai, žinant, kaip jis burnodavo, pratrūkus 
pykčiui, 

Paskui vėl atsisėdo ir susimąstė. 

„O gal jis ne čia ieško? Bet kad bedantis Benas norėjo 
patekti į tą atšaką, nebuvo jokių abejonių. Tik kodėl jis 
čia lindo, šito tas juodaplaukis asilas, nors ir kaip bijojo 
Rudojo Džimo, aiškiai nepasakė, tik malė liežuviu ir vi- 
saip išsisukinėjo. Matyt, jis turėjo kokių nors tikslesnių 
žinių, kad toje atšakoje, prie šaltinio ar kur aukščiau, yra 
auksavietė, šiaipgi nebūtų rizikavęs leistis į tokį pavojin- 
gą ir iš pirmo žvilgsnio beprasmišką žygį. Šitaip viską 
apsvarstęs, Redas prisiminė, ką jam tada pasakojo tas 
apgirtęs indėnas. Jeigu tais keliais jo žodžiais ir sakinių 
nuotrupomis išvis galima tikėti, tai ir indėnų vadas kal- 
bėjo kaip tik apie tą vietą. O gal Redui tik taip pasiro- 
dė, kadangi jis jau anksčiau šį tą buvo. girdėjęs iš be- 
dančio Beno. Gal tame prakeiktame kalne su gausybe 
olų yra daugiau tokių vietų, panašių į šią, ir jis, Redas, 
tik tuščiai gaišta čia laiką? 

Šiaip ar taip, Teikia. gerai apžiūrėti šią olos atšaką, 
iš kur srūva vanduo. 

"Jis vėl atsistojo ir, išsitraukęs tomahauką, kad toliau 
galėtų pasiekti, dar kartą iš abiejų pusių ištyrinėjo van- 
dens nugludintas olos sienas. ; 

Tačiau ir šį sykį nerado nė mažiausios įdubos, nė 
mažiausio iškyšulio, kurio būtų galima įsitverti. 


Vadinasi, šitokiu keliu ten nepateksi. 

O ar iš viso įmanoma žmogui ten patekti? 

Tuččiai rizikuoti jis nenorėjo — pastvers 'srovė ir nu- 
neš, Kaip atsitiko pavasarį Benui. | 

Redas dar kartą mirtyse perkratė visa tai, ką jam 
pavyko išpešti iš pasigėrusio indėnų vado. Jis labai aiškiai 
"viską prisiminė, įsidėmėjo kiekvieną skiemenį, kiekvieną 
smulkmeną. Bet indėnas kalbėjo dakotų kalba, o Redas tą 
kalbą mokėjo tiek, kad galėjo tik būtiniausiais klausimais 
"susišnekėti su prerijose gyvenančiais žmonėmis, todėl tiks- 
liai viską suprasti jam buvo neįmanoma. O gal kartais in- 
dėnas nieko konkretaus nepasakė, tad ir geriausias tos 
kalbos mokovas nebūtų gebėjęs ką nors tiksliau suži- 
noti. 

"O gal klastingas indėnas tyčia jį apmulkino? Gal jis 
anaiptol nebuvo girtas, o tik apsimetė? Gal tik norėjo iš- 
gauti, kur Redas ketina ieškoti aukso“ Gal tų kojotų gau- 
ja jau seka jo pėdomis? 

Prakeikimas! 

Gal jam, Rudajam Džimui, ne tiek jau daug laiko liko 
paieškoms, kaip jis mano. 

Po šimts velnių! 

Monotoniškas vandens ošimas, krioklio bildėjimas šio- 
je aidingojė oloje galėjo per trumpą laiką ir ramiausią 
žmogų ižmušti iš pusiausvyros. 

O gal, gerai pasižokėjus, galima būtų pasiekti tą vie- 
tą, kur kylanti olos atšaka susiaurėja, ten įsispirtum į olos 
sienas, tada vanduo gal ir nenuneštų. Iš tikrųjų gal šitaip 
būtų galima padaryti. 

Redas įžiebė ugnį ir smilkstančios balanos šviesoje 
ėmė apžiūrinėti olos sienas. Ir prie šviesos jo planas at- 
rodė įvykdomas. Kaip tik prie šviesos ir būtų lengviau- 
sia jį įvykdyti. 

Todėl Redas tuoj pat, kol nesudegė balana, uždegė ki- 
tą, didesnę, įteptą derva, padėjo ją ant akmens prie sek- 
laus upelio, kertančio pagrindinį praėjimą, ir ėmė dairy- 
tis, ar nematyti kur kokių žymių, kurias būtų palikęs 
bedantis Benas arba kiti žmonės, pavyzdžiui, indėnai. Ta- 
čiau žymių niekur nebuvo matyti. Tikriausiai Benas ap- 
siėjo be ugnies arba nepaliko nuodėgulių. 

Balanos šviesoje Redui pasirodė neįtikėtina, kad van- 
duo galėtų nunešti žmogų žemyn. Net jeigu ir pastvertų 
srautas, tai juk upelyje, kertančiame pagrindinį praėji- 
mą, negilu ir galėtum ko nors įsitverti, jeigu nesi koks 
bejėgis kūdikis. 

Šitaip įvertinęs padėtį, Redas įgavo daugiau pasitikė- 
jimo. Vadinasi, galima mėginti, jeigu nepasiseks, tai gal- 
vos dėl to nepalydėsi. Jis iškraustė iš kišenių viską, kam 
"galėtų pakenkti vanduo — skiltuvą, pypkę, tabaką.— ir 
šoko į olos atšaką. 

Ir iš tikrųjų jam pavyko keliais, pečiais, rankomis ir 
„kojomis įsispirti į urvo sienas. Šaltas kaip ledas vanduo 
sruvo kūnu, užpylė galvą, plakė pečius. Jis laikėsi iš visų 
jėgų, stengdamasis tvirčiau įsiremti keliais, kad galėtų at- 
palaiduoti vieną ranką ir pasispirti kiek į priekį. Gaišti 
nebuvo kada, nes žinojo, kad ilgai šitokioje padėtyje 
neišsilaikys. 

Šitaip. .. va šitaip. .. na, turėtų pavykti. 

Redas pakėlė dešinę ranką ir mėgino ja kur aukš- 
čiau įsitverti. Bet galinga srovė stūmė jį žemyn, nuo šalto 
požeminio vandens sugrubę pirštai neklausė, 0 grabalioti 
ilgai nebuvo kada, nes kiekvieną akimirką galėjai pa- 
sprūsti ir nuvažiuoti žemyn. Jis vėl įsispyrė dešine ranka 
į uolą. 

Na ir še tau! 

Kairysis kelis truputėlį slystelėjo — vos vos, gal porą 
centimetrų, bet ir to pakako. Vanduo pagriebė jį ir iš- 
sviedė iš olos atšakos. Aukštielninkas krito jis į upelį, 
atsitrenkė į akmenį ir ėmė kapanotis, stengdamasis ko 
nors įsitverti. | 

Tai padaryti buvo nesunku, jis užgriebė ranka uolos 
luitą ir šlapias šlaputėlis išropojo į krantą. 

-— Prakeikta ola! Velniai ją griebtų! 

Dervuota balana užgeso. | 

Redas apsičiupinėjo kūną — sveikas, nesusižeidė, nie- 
ko nesusilaužė, neprasiskėlė pakaušio, ir galva dirba visai 
normaliai, tik truputį šalta ir sutrenktą nugarą skauda, 
bet tai menkniekis, dabar ne tas svarbu. 

„ Mėgins dar kartą. Bet pirma užsirūkys, aprims. Kažin, 
žiebti balaną, ar ne? Ne, apsieis ir be jos. 

Kiek atsipūtęs, atsistojo ton pačion vieton, kaip ir pir- 
ma, ir vėl liuoktelėjo į olos atšaką. Šį kartą pavyko kiek 
geriau — nušoko per kokią plaštaką toliau, iš visų jėgų 
įsispyręs į urvo sienas, tuoj pat ėmė grabalioti ranka nau- 
jos atramos. Ir štai, sulaikęs kvapą, visiškai užlietas van- 
dens, pasivarė truputėlį į priekį. Ir dar truputėlį! Jį pa- 
gavo džiaugsmas. Vadinasi, juda į priekį! | < 

Toliau urvas buvo siauresnis, nuolaidesnis, ir Redui 
nesunkiai pavyko pasivaryti dar gerą metrą. Bet dabar 
jis buvo visas vandeny ir negalėjo kvėpuoti, o urvas ir 
vėl pasidarė statesnis, jis ėjo beveik vertikaliai aukštyn, 
ir vanduo krito su dvigubai didesne jėga. Nežmoniško- 
mis pastangomis Redui pavyko dar laimėti kokius trisde- 
šimt centimetrų, bet paskui jis galutinai įstrigo. Jo pe- 
čiai nepralindo pro siaurą angą. Iš paskutiniųjų stengėsi 
jis išsitiesti, dar pasivaryti į priekį. Veltui. 

Jam pritrūko kvapo. Vanduo plūstelėjo į burną, nosį, 
ir jis prarado sąmonę. Kas buvo toliau, neatsimena. 

Kai atsipeikėjo, pirmiausia pajuto tik skausmą. Nieko 
nematė, nieko negirdėjo, nieko daugiau nejautė, vien tik 
skausmą visame kūne. Praėjo gerokai laiko, kol jis pa- 
galiau susivokė esąs Rudasis Džimas. 

Rudasis Džimas! 

Kai tiktai suprato, kas jis toks, tuoj pat dingtelėjo ir 
kita mintis — vadinasi, jam atsitiko kažkokia nelaimė. 
Kažkokia nelaimė. , 

Pamėgino pajudinti pirštus. Juda. Bet kodėl jie šlapi? 
Reikia atsimerkti. Juk jis tiek bastėsi po miškus, medžio- 
jo prerijose, turi gi atsimerkti. Vargais negalais pakėlė 
blakstienas. Galva ūžė ir skaudėjo neapsakomai. 

Aplinkui buvo tamsu. Kažkas šniokštė. Jis nežinojo, 
ar ausyse jam spengia, ar šniokščia vanduo? Vanduo! 

Kai tik prisiminė žodį „vanduo“, jam iškart pasidarė 
aišku, kas atsitiko. 

Kur jis dabar? Reikia pirmiausia išsiaiškinti, kur jis 
yra. | 

Pamėgino pajudinti rankas, kojas, pasukti galvą. Oi, 
kaip skauda! Skauda ne tik galvą, bet ir pečius, nugarą, 
strėnas, rankas, kojas. Bet kad būtų kur lūžęs kaulas, 

neatrodo. Tik visas kūnas sudaužytas — Vieni guzai. Et, 
ką jam reiškia guzai! Menka bėda. 

Bet kas čia per vietai Kurgi jis atsidūrė? 

Dar apspangusiomis akimis jis išvydo neaiškią šviesą. 
O gal tai haliucinacijosė Matyt, galva bus sumušta daug 
smarkiau, negu iš pradžių atrodė. O gal tai smegenų su- 
krėtimas? | 

Šiaip ar taip, savijauta buvo gana prasta. Jam pasi- 
darė bloga, ėmė suktis galva, ir jis vėl neteko sąmonės. 

Kai antrą kartą atsipeikėjo, skausmai buvo kiek apri- 
mę, bet jis jautėsi toks nusilpęs, kad troško tik vieno — 
atsigulti ir laukti mirties, nors ir žinojo, kad yra Rudasis 
Džimas ir jeigu pats savim nepasirūpins, tai niekas pas- 
kui nelies dėl jo ašarų. Ką ten nelies ašarų — žmonės tik 
džiaugsis, kad Rudasis Džimas pakratė kojas. 

Pagalvojus apie tai, Redą pagavo pyktis. Ne, jiems 
nepavyks taip lengvai juo nusikratyti. Nepasidžiaugs jie, 
kad Redas iškeliavo į aną pasaulį ir jau nebereikia su juo 
skaitytis. Jis dar parodys, ką gali! 

Toji mintis suteikė jam jėgų. Jis buvo ištroškęs, al- 
kanas ir visas sustiręs nuo šalčio. Bet galva dabar dirbo 
visai aiškiai, ir jis suprato, kad ne ausyse spengia, o kaž- 
kur šalia, viršuj ar apačioj, šniokščia vanduo. 

Taip, šniokščia vanduo, nėra jokios abejonės! Vanduo! 
Reikia tik paieškoti, kur jis. 

Redas apsivertė kniūpsčias, truputėlį slystelėjo nuo-. 
žulnia uola žemyn ir pasiekė dešine ranka vandenį. 

Godžiai ėmė gerti. 

Paskui vėl nušliaužė į šalį. 

O iš kurgi ta šviesa? Ne, tai ne akių apgaulė, ne ha- 
liucinacija, tai iš tikrųjų kažkokia blausi šviesa. 

Įsmeigęs akis į tą neaiškų dienos šviesos atšvaitą, lyg 
į kokį stebuklą, kuriuo pats dar nenorėjo tikėti, jis ėmė 
šiaužti palei vandenį ton pusėn. 

Ir staiga kad trenks kažkoks kietas daiktas jam į nu- 
garą. Išsigandęs Džimas stabtelėjo ir pamatė, kad aplink 
krinta akmenų kruša. Po velnių! Jis susigūžė, bet laimė, 
kiti akmenys pralėkė pro šalį. 

Pamažu ir atsargiai šliaužė jis šviesos link, ir juo la- 
biau artėjo, juo aiškiau buvo matyti toji šviesa. Tikriau- 

siai ten yra kokia anga, pro kurią galima išlįsti iš olos. 
Išlisti iš olos! Tai būtų laimė! < | 

Velnias ar geroji dvasia, laiminga žvaigždė ar dar 
kažkas, nuo ko priklausė jo likimas, — žodžiu, kažkas ne- 
norėjo jo mirties, nenorėjo, kad žūtų jis, Rudasis Džimas! 

„Vadinasi, pasaulis dar nenori jo nusikratyti. Ir jis 
dar šį tą nuveiks. ) 

Kai nušliaužė dar kokius penkis metrus, pasidarė vis- 
kas aišku: jis atsidūrė kalno kiaurymėje, kuria tekėjo 
požeminis upelis. | 

Staiga ir vėl pabiro akmenys, atnešti srovės iš kalno 
gilumos. Redas kaip tik laiku spėjo užsidengti rankomis 
galvą, ir stambus uolos luitas trenkė jam per pirštus. 

„O, ne taip jau čia jauku. Reikia žiūrėti, kaip greičiau 
išsikapstyti laukan. 

Anga, pro kurią tekėjo iš kalno vanduo, buvo siaura, 
bet ne tokia, kaip toji ten, viršuje, kur nepavyko prasi- 
skverbti gilyn. Jeigu tik gerai susiims, kaip nors pralįs. 
Pirma galva, paskui pečiai, šlaunys. .. 

"Fo žimis! Ir vėl toji akmenų kruša! Bet šį kartą kliu- 
vo jau tik kojoms. Kliuvo gana smagiai. 

Išlindęs ligi pusės laukan, Redas suprato, kad dabar 
vakaras. Kažkoks vakaras! Iš kur jis galėjo žinoti, kiek 
dienų praleido kalno gilumoje — vieną, dvi, tris, o gal net 
keturias. | 

Dangus žėravo vakaro gaisais, medžių lapai mirgėjo 
besileidžiančios saulės spinduliuose. | 

Iš įpratimo Redas ėmė dairytis pėdų, tačiau pastebėjo 
tik vieną kitą žvėrelių paliktą žymę. Et, šitos jam nepa- 
vojingos. 

Jis dar kartą atsigėrė ir, įsikibdamas į akmenis, at- 
sargiai nušliaužė į krūmus. Ten atsigulė ir tik dabar pa- 
stebėjo, kad iš jo belikę vien kaulai ir oda. Na, nieko — 
svarbiausia, kad gyvas. 

Redas apsigrabaliojo ir susirado maišelį su džiovinta 
mėsa. Tiesa, maišelis buvo peršlapęs ir iš Mėsos pasida- 
riusi košė, bet jis pasikabino jos ir“skaniai užvalgė. Pas- 
kui nusprendė pamiegoti — juk, norint imtis naujų Žy- 
gių, pirma reikia gerai pailsėti. 

Švintant pabudo baisiausiai šušalęs, ihat buvo visas 
šlapias, ir ėmė nekantriai laukti, kada patekėjusi saulė 
sušildys savo spinduliais. Užvalgė sudrėkusios mėsos, pa- 
sigavo pro šalį bėgantį driežą, sudorojo jį ir visą laiką 
nenuleido akių nuo šaltinio. Sprendžiant iš įvairiausios 
formos akmenų, gulinčių aplinkui, buvo aišku, kad ir iš 
kalno retkarčiais pasipila akmenų kruša. Šis atradimas pa- 
skatino Džimą atidžiau apžiūrėti kiekvieną akmenį. 

Deja, aukso ten nebuvo nė kruopelytės. 

Vadinasi, niekuo tas upelis neypatingas, ir ta ola kaip 
ir visos kitos, nėra ko gaišti čia laiko, verčiau grįš į slėp- 
tuvę, kur paliko šautuvą ir maisto atsargas. Reikia ma- 
nyti, kad niekas ten jų dar neaptiko. 

Ne, trečią kartą nebemėgins prasiskverbti į tą žmo- 
gui neprieinamą atšaką. Jeigu bent turėtų kokį įnagį ar 
pasikviestų į pagalbą kokį bendrą, tada gal kas nors ir 
išeitų. Bet ne, kviestis jis nieko nesikvies. Geriau eis į 
slėptuvę ir iš ten apžiūrės, ar nėra kitos angos, pro ku- 
Tią būtų galima patekti į tą prakeiktą olą. Juk jam: nėra 
ko skubėti, verčiau palauks ir pats vienas viską sutvar- 
kys. Ir jeigu ras aukso, tai nereikės jo su niekuo da- 
lintis. 

Linkstančiais keliais Rudasis Džimas nusliūkino per 
mišką, ėjo labai iš lėto, labai atsargiai, ir dabar steng- 
damasis nepalikti nė mažiausio pėdsako. 

"Kai pasiekė audros nusiaubtą miško plotą, buvo jau po 
vidurdienio. Pamatęs saulėkaitoje plytintį išvartyną, leng- 
viau atsikvėpė ir atsisėdo pailsėti. Įsitikinęs, kad ir Čia nie- 
kur nematyti žmogaus pėdsakų, prasibrovė pro suvirtusių 
medžių raizgyną ir susirado savo slėptuvę. Ji buvo nie- 
kieno nepaliesta. 

Jeigu taip, tai viskas gerai. 

Redas šiek tiek užkando ir atsigulęs išmiegojo ligi ki- 
tos dienos ryto. Prabudo gerokai atsigavęs ir pailsėjęs. 

Paskui įsilipo į medį ir, atsistojęs ant stipresnės šakos, 
ėmė dairytis po išvartyną, mišką ir plačias prerijas. Ta- 
čiau aplinkui nebuvo nė gyvos dvasios — visur tylu, 
ramu. | | 

Rudasis Džimas nusprendė ligi vakaro dar kai ką nu- 
veikti. Jis išpylė iš maišo vandenį, nes dabar nesunku 

buvo prisipilti šviežio, pasiėmė džiovintos mėsos atsa?- 
gas, šautuvą, šovinius ir, panaikinęs visus savo stovyklos 
pėdsakus, leidosi į mišką, prie tos viršuje slypinčios an- 
gos, pro kurią jis pavasarį išlindo kartu su oloje netikė- 
tai sutiktu bedančiu Benu. Tada juodu kalbėjosi nelabai 
draugiškai, nes Rudasis Džimas nemėgo, kad kas mMaišy- 
tųsi jam po kojų, bet vis dėlto dovanojo Benui gyvybę. 
Iš to nugeibėlio pasakojimo jis žinojo, Kad eidamas šia 
olos atšaka, gali pasiekti požeminį krioklį, kuris pavasarį 
pridarė tiek bėdos Benui, o prieš kelias dienas jam pa- 
čiam. Vadinasi, čia lįsti nėra prasmės. Ne geresnė Ir ant- 
roji atšaka, kurios anga yra kiek atokiau miške, nes, pa- 
sak Beno, kalno gilumoj ji susijungia su pirmąja šiek 
tiek aukščiau pavojingojo krioklio. 

Taigi tuo keliu toli nenueisi. Bet jeigu ta prakeikta, 
dievo užmiršta ola turi dvi atšakas, tai kodėl ji negalėtų 
turėti trečios ar ketvirtos? Rudasis Džimas vėl užsitrau- 
kė peruką ir pasileido jų ieškoti. 

Ligi pat vakaro vaikščiojo jis po mišką, tačiau neap- 
tiko nieko, kas būtų atikreipę jo dėmesį. Tiesa, pietinia- 
me kalno šlaite dar buvo žymu, kur stovėjo indėnų kai- 
melis, bet tas Redo dabar nedomino. Jis žinojo, kad 
Oglalos gentiės medžiotojų grupė; vadinama Lokės gimi- 
ne, čia peržiemojusi, pavasarį išsikraustė į pietus prie 
Arklių upelio. Taiibuvo kaip tik tomis dienomis, kai Ru- 
dasis Džimas netikėtai sutiko oloje Beną. Šitų indėnų Re- 
das dabar nebijojo. Jis netikėjo, kad Lokės giminė, ne- 
sulaukusi rudens, kada kaip tik prasideda didžiosios bi- 
zonų medžioklės, paliktų dabartinę stovyklą prie Arklių 
upelio ir su moterimis ir vaikais grįžtų į senąją buveinę. 
Čia gali atsibastyti nebent kitos dakotų giminės, nes 
Juoduosiuose kalnuose nuo seno medžioja šios genties 
žmonės ir baltajam čia visada reikia būti budriam. 

Todėl Redas ir toliau labai žiūrėjo atsargumo. Kai at- 
ėjo vakaras, jis įsilipo į aukštą medį netoli buvusios indė- 
nų stovyklos ir dar kartą apžvelgė mišką ir prerijas, ku- 
rios vis labiau ir labiau atrodė tik jam vienam priklau- 
sančios. 

Taip praėjo ta diena, o paskui ir kitos. Redas vaikš- 
čiojo po miškus, slapstėsi, ieškojo, bet vis nieko negalėjo 

rasti. Jis net medžioti bijojo, kad neatkreiptų kieno nors 
dėmesio, maitinosi savo menkom atsargom ir tais gyviais, 
kuriuos pasisekdavo patylom sugauti. Vieni iš tokių bu- 
vo žuvys upelyje, kuris tryško iš kalno gelmių ir sruve- 
no pietiniu kalno šlaitu žemyn. Po kelių savaičių jam pa- 
galiau pavyko susižvejoti upėtakį. Jis suvalgė jį žalią ir po 
tokių sočių pusryčių vėl pajuto pasitenkinimą, kokio jau 
seniai nebuvo patyręs. Mat visą laiką gyveno baimėje, kad 
tik per tuos savo bergždžius ieškojimus neišeitų iš pro- 
to. Juk ne juokas ištisas dienas nuo ryto ligi vakaro sek- 
ti kiekvieną savo žingsnį ir judesį, galvoti vis tą patį: 
auksas, ola, vanduo, indėnai, kiekvieną rytą pabusti su 
nauja viltimi, o vakare su dar didesniu nusivylimu pri- 
sipažinti nieko nelaimėjus. Šitoks gyvenimas ir tvirčiausią 
žmogų gali palaužti. 

Tr štai dabar, sočiai pavalgęs, Redas nusprendė valan- 
dėlę pailsėti. Galbūt, atgavęs jėgas ir gerai viską apgal- 
vojęs, daugiau nuveiks, negu ' taip karštligiškai blašky- 
damasis. Jis nusileido prie upelio, kuris lyg juosta vin- 
giavo kalno papėde, ir patraukė akmenuota pakrante. Ei- 
nant per akmenis, nereikėjo bijoti, kad liks pėdsakai, ir 
Redas iškart pajuto širdyje palengvėjimą. 

Diena buvo graži. 

Jis atsisėdo po medžiais ir susimąstė, markstydamasis 
prieš saulę, kurios spinduliai skverbėsi pro lapus. 

Vadinasi, bedantis Benas žinojo, kad šio kalno olose 
yra aukso. Tik kas jam tai pasakė, — neprisipažino. Ir jis 
pats, prisiklausęs gandų, kad Juodųjų kalnų šakotose olo- 
se galima rasti aukso; pavasarį atsibastė čionai, norėda- 
mas išmėginti savo laimę. Tačiau nei jis, nei Benas tada 
nieko nepešė. Prigrasinęs Beną ir įsitikinęs, kad tas dau- 
giau nekels čia kojos, Redas nusidangino į stovyklą, kur 
gyveno naujojo geležinkelio statytojai. Ten jis vėl išgir- 
do, kad Juoduosiuose kalnuose esą aukso ir kad apie jį 
žiną Lokės giminės indėnai. Kažkas net matęs juos turint 
nepaprastai didelį aukso grynuolį. Nors Rudasis Džimas 
labai niekino indėnus ir laikė juos tik kliūtimi baltiesiems 
medžiotojams, jis susirado Lokės giminę, gudrumu nu- 
girdė vadą ir išgavo iš jo kai kurių žinių. Tačiau, kaip 
paaiškėjo, jos nedaug ko buvo vertos. O gal kartais rau- 

donodis nebuvo toks girtas ir tik apgaudinėjo Džimą. Abe- 
jonės, ir vėl abejonės. Sunku suprasti tuos indėnus. Žodžiu, 
viskas išėjo ne taip, kaip jis tikėjosi. Po perkūnais! Re- 
das išliejo visus keiksmus, kokių tik buvo išmokęs per 
savo plėšikišką gyvenimą, ir vėl susimąstė. 

Ką jam dabar veikti? Ieškoti ir toliau? Betgi tai be- 
prasmiškas darbas. O gal dar kartą aplankyti Lokės gi- 
minę ir pamėginti vėl prisigretinti prie jų vado, kuris, 
šiaip ar taip, atrodo, šį tą žino. Turbūt be reikalo jis, iš- 
girdęs vieną kitą užuominą, spruko iš vado palapinės. 
Manė, kad jau ir taip viskas aiškų, bet pasirodo, toli gra- 
žu ne. Be to, tada jam kilo įtarimas, kad kažkas slankio- 
ja aplink palapinę ir jį seka. Todėl pabūgo, kad indėnai 
nepagriebtų jo už pakarpos, ir, nieko nelaukdamas, dar 
tą pačią naktį paliko Lokės giminės palapines. Ech, nie- 
kada nereikia per daug skubėti ir gąsčioti. Štai ir liko 
dabar kvailio vietoj. 

Na, gana! Reikia ko nors griebtis ir ištaisyti savo klai- 
dą. Lokės giminės indėnai turi aukso grynuolį, didumo 
sulig riešutu! Po perkūnais! O jis, Rudasis Džimas, vargs- 
ta čia, nežinodamas dorai, kur slypi to aukso telkinys. 

Šitaip sėdėjo jis ir galvojo, nepatenkintas savimi ir 
savo likimu. Ir staiga pamatė upėje gražią smėlėtą vie- 
tą. „Būtų gerai čia, išsimaudyti ,— pagalvojo. Bet tuoj pat 
pabūgo tos minties. Juk maudydamasis turėtų nusikabinti 
šautuvą, pasidėti šovinius — likti beginklis. Ne, toks ma- 
lonumas ne jam. Bet smėlėta vieta iš tiesų puiki. Sutrin- 
tas žvirgždas žiba po vandeniu visokiausiomis spalvomis. 
Tokiose vietose Kalifornijoje prie Sakramento upės žmo- 
nės sijoja smėlį, ieškodami aukso grūdelių. 

Rudasis Džimas atsistojo ir akmenuotu krantu atsargiai 
nulipo prie tos smėlėtos vietos. Pats save kvailindamas ir 
netikėdamas, kad čia galėtų ko būti, jis vis dėlto pasilen- 
kė ir ėmė žarstyti smėlį rankomis. Jautė, kaip plazda krū- 
tinėje širdis, kaip kraujas muša į smilkinius, bet nenorėjo 
to prisipažinti. Smėlis pamažu tekėjo tarp pirštų. Redas 
negalėjo akių nuo jo atitraukti. 

Ir staiga!.. 


Rudasis Džimas iš nustebimo net atsisėdo ant van- 
dens nugludinto uolos luito, šalia kurio buvo prinešta to 

gražaus smėlio. Jis įsmeigė akis į delną ir pamatė tarp 
pirštų mažytį aukso grūdelį. Mažytį aukso grūdelį, dul- 
kelę iš gryno aukso! Žiūrėjo į jį ir negalėjo atsižiūrėti. Ta 
aukso kruopelė traukė jo žvilgsnį kaip magnetas geležį. 
Kiek taip prasėdėjo, sustingęs, nejudėdamas, nė pats ne- 
žinojo. 

Pagaliau įsidėjo aukso grūdelį į kišenę ant krūtinės. 
Auksas! Dabar jau aišku, kad ir čia jo galima rasti, ne 
tik šiaurinėje kalno pusėje, apie kurią sklido tiek viso- 
kiausių kalbų. Jis, Rudasis Džimas, surado aukso ir da- 
bar pradės naują gyvenimą. Prieš akis tuoj pat iškilo gra- 
žiausios ateities perspektyvos, jis užsimerkė ir pasidavė 
svajonių liūliuojamas. 

Bet staiga kažkoks garsas pasiekė jo ausis. Redas tuoj 
sukluso ir pramerkė akis. Nėra abejonės — kažkur toli 
prerijose sužvengė arklys, tik neaišku: laukinis, ar pri- 
jaukintas, indėno ar baltojo raitelio. Visa laimė, kad Re- 
das pasiėmė su savimi šautuvą ir maisto atsargas, nepa- 
liko jų savo slėptuvėje. Dabar jis buvo nuo nieko ne- 
priklausomas, galėjo bet kur pasislėpti. 

Labai atsargiai jis pasitraukė nuo upelio ir nuslinko 
per mišką prie šakoto aukšto medžio, iš kurio buvo gerai 
matyti prerijos. Vikriai įsikabarojo į viršų ir pasislėpė 
šakose. 

Po šimts perkūnų! 

Toli toli šiaurės pusėje jis pamatė būrį indėnų. Iš tolo 
jie atrodė mažyčiai kaip skruzdėlės, bet jau buvo galima 
juos suskaičiuoti: keturiasdešimt vyrų ir apie šešiasde- 
šimt moterų su vaikais — visi raiti. Netrukus Redas pa- 
stebėjo tarp jų penkis vyrus, pasipuošusius galvas ere- 
lio plunksnomis. Šitiek daug pasižymėjusių karių ir vadų 
tokiame nedideliame būryje! Tikriausiai tai dakotai. Bet 
kurgi juos velnias neša? 

“ Redas visą laiką neišleido iš akių savo nekenčiamų 
priešų. Jeigu jo žvilgsnis būtų turėjęs naikinančios ga- 
lios, jis būtų visus juos nušlavęs nuo žemės paviršiaus. 
Tačiau kad ir kaip aukso ieškotojas jų nekentė, vis tiek 
nieko negalėjo jiems padaryti. Keturi raiteliai nulipo nuo 
arklių, atsiskyrė nuo būrio ir dingo aukštoje žolėje. Re- 

das neabejojo, kad tai žvalgai, pasiųsti apžiūrėti miško, 
kol jo dar nepasiekė visas būrys. 

„Na ir šniukštinėkite, išpūtę akis ir ištempę ausis, kiek 
tik jums patinka. Priešo, vardu Rudasis Džimas, vis tiek 
nesurasite!'— galvojo sau Redas, ramiai sėdėdamas me- 
dyje. 

Po kiek laiko jis pastebėjo jauną indėną, slenkantį Da. 
lei upę. Jo plaukai buvo perskirti sklastymu ir supinti į 
kasas, rankoje jis laikė akmeninę kuoką, kokias paprastai 
turi dakotai. Indėno veidas buvo neišdažytas. Vadinasi, jis 
nenusiteikęs kariauti, vadas it tik dėl visa ko pasiuntė 
ištirti vietove. 

Jaunasis žvalgas pradingo. 

Indėnų būrys sulėtino žingsnį, bet pamažu artėjo prie 
miško. Džimas nepastebėjo, ar žvalgai sugrįžo į būrį, ar 
ne. Tačiau iš indėnų elgesio spėjo, kad jie gavo kažkokią 
gerą žinią. Būrys vėl pasileido šuoliais ir tuoj pasiekė 
mišką. Tikriausiai jie jojo į aikštelę, kur pavasarį stovė- 
jo Lokės giminės palapinės. 

Dabar Redas aiškiai pamatė indėną, jojantį būrio prie- 
kyje, ir pažino, kad tai Sėdintis Jautis arba Tatanka Jo- 
tanka, kaip jį vadina dakotai. Na še tau! Tik jo čia ir 
trūko! Dabar tai jau po viskam. 

Redas sėdėjo medyje ir klausėsi menkiausio garso. In- 
dėnai dingo iš akių, tyloje buvo girdėti, kaip trakši to- 
lumoj po arklių kojomis sausos šakos. Pagaliau viskas 
nurimo, ir Redas pamatė pro medžių viršūnes kylančius 
iš palapinių dūmus. Vadinasi, jis teisingai spėjo — indėnai 
apsistojo buvusioje Lokės giminės stovykloje. 

Na, jeigu jau dakotai ir dar vienas iš žymiausių jų 
vadų įsikūrė netoli olos, tai Rudajam Džimui reikia iš 
čia dingti. Reikia sprukti, ir kaip tyčia tą dieną, kada jis 
aptiko aukso krislelį. 

Kad juos kur galas, tuos prakeiktus indėnus! | 

Na gerai, jis pasitrauks, bet po kiek laiko grįš at- 
gal — prisiekia savo rudais plaukais, ant kurių nešioja 
juodą peruką. 

Atėjus nakčiai, Redas išlipo iš medžio ir pasileido į 
šiaurę, stengdamasis kuo toliau pabėgti nuo indėnų. Ke- 
lyje visą laiką buvo labai atsargus — jeigu tik sutiks in- 

dėnų žvalgą, reikės sumėtyti pėdas, kad tas negalėtų jo 
pasekti. Bet staiga jis sutiko tai, ko mažiausiai tikėjosi. 

Pasiekes seną miško aikštelę, vėl prižėlusią jaunuoly- 
nų ir krūmokšnių, Redas suabejojo, ar skverbtis tiesiai 
per brūzgynus, ar mėginti juos apeiti. Pagaliau nuspren- 
dė eiti tiesiai, nes žemė čia akmenuota ir nereikės taip 
saugotis, kad neliktų pėdų,— o gal ne taip jau sunku bus 
brautis pro krūmus, kaip iš pradžių atrodė. Jis atsigulė 
ir ėmė šliaužti pažeme, stengdamasis nesujudinti šakų, 
šmėkšančių žvaigždėto dangaus fone. Staiga tik žiūri — 
kairėje pusėje dunkso kažkoks neaiškus daiktas. Nespėjo 
jis dar gerai susigaudyti, kas čia galėtų būti, o tas daiktas 
jau ėmė judėti, voliotis kaip apverstas ežys, stengdamasis 
atsistoti ir pabėgti. Žinoma, tas daiktas buvo daug di- 
desnis už ežį. Redas kaip koks šuo ėmė uostinėti orą. Uos- 
lę jis turėjo gerą ir greit suprato, kad vėl susitiko lokį. 
Tuo metu lokys atsikėlė ir šoko bėgti. Redas vos nenu- 
sikvatojo, pamatęs antrą kartą sprunkantį gauruotą sma- 
ližių, bet pabūgo, kad kas neišgirstų jo juoko, be to, ir 
pats jautėsi esąs panašus į tą rudą grobišių, naktį iš bai- 
mės dumiantį per mišką. Lokį nuo medaus nuvijo bitės, 
o jį štai veja nuo aukso indėnai. 

Taip, ir Redui reikia bėgti! 

Jis padarys didelį lankstą ir pasieks Najobrerą — pa- 
sižiūrės, kaip ten sekasi prekiauti bedančiui Benui, ir 
pasiteiraus, kas naujo girdėti prerijose ir Uoliniuose 
kalnuose. | . 

Po kelių dienų, jau pusiau apėjęs kalnų masyvą, Re- 
das sugalvojo, kad dabar jam būtų ne pro šalį vėl įsitai- 
syti arklį. Ne vien dėl to, kad lengviau ir greičiau galėtų 
įveikti likusį kelią, bet ir dėl to, kad prerijose žmogus be 
arklio — tik pasigailėtinas arba įtartinas padaras. O Redas 
turi pasirodyti Najobreroje kaip stiprus ir solidus žmo- 
gus — tik taip jis galės pasiekti savo tikslą. 

Netrukus jam pasitaikė gera proga. Šiaurinėje Juodų- 
jų kalnų dalyje jis aptiko kelių medžiotojų pėdsakus, pa- 
sekė juos ir naktį pavogė vieną arklį. Arklys buvo ne 
kažin koks, bet kol kas vis geriau negu nieko. Po tokio 
ilgo bastymosi pėsčiomis dabar jis jautė tikrą malonumą 
vėl lėkti šuoliais per prerijas. Rūpintis pėdomis dabar 


247 


nereikėjo. Medžiotojai jo nepasivys, nes jis joja ant ge- 
Tiausio jų arklio, o rytinėje Juodųjų kalnų pusėje susi- 
tikti dakotus vienam žmogui buvo nepavojinga, ypač kad 
jis, Redas, mokėjo dakotų kalbą ir galėjo jiems įrodyti 
savo taikingus tikslus. 

Kelyje buvo daug pėdų, rodančių, kad čia dažnai jo- 
dinėja dakotai, bet jis nesutiko nei indėnų, nei haltųjų — 
ramiai artėjo prie plikų smėlėtų kalvų, tarp kurių tekėjo 
Najobreros vandenys. Mat tą vietą, kur, jo manymu, tu- 
rėjo gyventi Benas, norėjo pasiekti ne iš vakarų, bet iš 
žiemryčių, kad Benas neįtartų jį buvus Juoduosiuose kal- 
nuose. . 
Redas nusileido. į slėnį tarp dviejų kalvų. Juo arčiau 
jis jojo prie upės, juo daugiau pasitaikydavo visokiausių 
pėdų. Matyt, dabar čia buvo gyvas judėjimas. Žinoma, 
žodis „gyvas“ prerijose galėjo būti vartojamas tik labai 
sąlyginai. Pėdos čia ėjo ir į vieną, ir į kitą pusę, pasitai- 
kydavo net jaučių traukiamų furgonų vėžių. Matyt, be- 
dančiui Benui gerai sekėsi verslas, per tuos kelis mėne- 
sius jo krautuvė plačiai išgarsėjo. 

Redas neskubėjo. 

Šitiek žmonių čia negalėtų sukinėtis be dakotų rita: 
rimo. Matyt, Benas kažkokiu būdu mokėjo jiems įsiteik- 
ti, gal tiekia jiems ginklus: tomahaukus, peilius. su plie- 
no geležtėmis, senus šautuvus. Be abejo, tas taikos susita- 
rimas galioja ir tokiam nekaltai jojančiam vargšui, kaip 
Redas. 

Kalvos, tarp kurių jis jojo, prasiskyrė, prieš akis 
atsivėrė pievos, nuolaidžiai einančios upės link. Buvo 
pats vidurvasaris, ir vanduo, pavasarį skalaujantis kalvų 
papėdes, dabar tekėjo keliomis nedidelėmis atšakomis, 
atskirtomis viena nuo kitos plačių seklumų. | 

Redas brido per upę ir dairėsi, kas dedasi kitame 
krante, 

Pasirodo, Benas visai neblogas verteiva! Redas jau iš 
tolo pastebėjo tą juodaplaukį, įsakmiai besisukinėjantį 
būrelyje tvirtų vyrų. Pietiniame krante, netoli upės va- 
gos, kuri dabar buvo išdžiūvusi, bet pavasarį, be abejo, 
prisipildydavo vandens, stovėjo kelios palapinės, tarp jų 
gulėjo rąstai, iš dalies jau aptašyti, ir baltavo pradėtas 

statyti namas. Redo ausį pasiekė kirvio smūgiai, trumpi 
šūksniai ir nepatenkintų darbininkų keiksmai. Į pietva- 
karius kylančių plikų smėlio kalvų papėdėje buvo ap- 
sistoję indėnai: keli siu genties dakotai; o šalia jų ir vie- 
nas kitas dar laisvai gyvenantis šajenas. Iš jų išvaizdos 
galima buvo spręsti, kad jie jau nebepriklauso savo gen- 
tims, yra atskilę nuo jų. Redas iš tolo matė, kokie jie 
mMurzini, apsileidę ir prasigėrę. Degtine juos, matyt, aprū- 
pindavo Benas. Už ką jis indėnus girdydavo, sunku buvo 
iš karto suprasti, nes jokių prekių aplinkui nebuvo maty- 
ti. Greičiausiai jos buvo paslėptos palapinėse. | 

Redas nusprendė ir dabar laikytis išdidžiai. Šitoks 
vaidmuo jam geriausiai sekėsi. Mat atitiko charakterį. 

Perbridęs upę, jis tuoj pasuko prie Beno. 

— Sveikas gyvas, senas bedanti landūne! 

Benas išsitraukė iš burnos pypkę ir nusispjovė. 

— A, tai tu, klaidžiojantis bandite! Nutarei aplankyti 
seną draugą? 

— Žiūriu, kad tas mano draugas visai neblogai įsikū- 
ręs. O ar ne aš tau patariau imtis šio verslo? Tr ką pa- 
sakysi? Gerai patariau! Ką tu už tai man duosi? 

— Būtų geriau, jeigu žinočiau, kad tu bastaisi kažkur 
Kanadoj. Bet jeigu jau atsiradai čia, tai galim išgerti. 

— Pradžiai tegu bus taip. Sutinku! 

Redas nulipo nuo arklio, pavedė jį truputį toliau 1 nuo 
kitų arklių, kur vešlesnė žolė, ir pririšo. Paskui vėl su- 
grįžo pas Beną, žvilgčiodamas į statomą namą, kurio stip- 
rios sienos jau buvo įpusėtos ręsti. 

— Po velnių, Benai, iš kur tu gavai tokių storų rąstų? 

— Iš dangaus nukrito. 

— Matyt. Ir vyrukų šaunių prisigraibęs. 

— Be jų neis darbas. 

— Sielininkai ar medkirčiai? 

— Taip, sielininkai ir medkirčiai. 

— Eime, duosi keletą šovinių mano šautuvui. Jeigu 
tu geras verslininkas, turėtum neišbaigti šito kalibro at- 
sargų. 

Benas metė žvilgsnį į Redo šautuvą. 

— Šitokio kalibro aš neturiu. 

„Redas piktai atvėpė lūpą. 

— Benai, sakau tau, neaušink be reikalo savo bedan- 
tės burnos. Duok, ko prašau. Nenorėk įsigyti priešą. Čia, 
pasienyje, tai labai nemalonus daiktas. 

Benas kažką sumurmėjo, bet pakluso. 

— Na gerai. Eimel! 

Abu įėjo į palapinę. Čia stovėjo viena ant kitos su- 
krautos kelios dėžės. * , | 

— Kaip tu ten pasakei? Įsigyti priešą? — nelinksmai 
paklausė Benas, kai juodu atsisėdo.— Dovanai aš nieko 
nedaliju. 

— Mano draugystė brangiai kainuoja, mielasis, bet 
jeigu aš tapčiau tavo priešu, tas kainuotų tau dar bran- 
giau. Na, duok greičiau, ko prašau! Tai paskutinis mano 
žodis. Jeigu nesutinki, aš galiu ir išeiti. | 

— Na, nepyk, nepyk. Tie keli šoviniai man buvę ne- 
buvę. Aš tik iš principo. . 

— Aš tau parodysiu principą, lupike. Tu man atsi- 
lyginsi už tą gerą patarimą, kurio dėka pasidarei turtin- 
gas. Kad ir kaip brangiai tai kainuotų, tau vis tiek bus 
pigu, nes tu esi ir būsi bedantis asilas, kuris nieko neiš- 
mano apie didžius dalykus. Taigi šiandien ir visada aš 
gausiu iš tavęs visko, ko reikia man, paprastam prerijų 
medžiotojui, o už tai tu gali iš manęs kai ko tikėtis. Šian- 
dien man reikia šovinių, rytoj arklio, poryt gal naujo šau- 
tuvo, gero peilio, o naujų žinių — visą laiką. | 

— Na ir gražiai prišnekėjai. O ko gi aš galiu iš tavęs 
tikėtis? Gal tu nori padėti man statytis namą? 

— Klausyk, Benai, jeigu tau pasimaišė protas, tai tave 
reikia uždaryti arba nušauti. Tu gali iš manęs tikėtis štai 
ko: galo aš tau ir tavo bendrams nepadarysiu, visų arklių 
neatimsiu, neišduosiu jūsų kitiems banditams, ir retkar- 
čiais gausi tu iš manęs vieną kitą gerą patarimą. Supra- 
tai? O dabar šen greičiau šovinius, kol man dar nepri- 
trūko kantrybės. | 


Benas klusniai įvykdė Redo reikalavimą. 
— Na štai ir viskas. Ko turi užvalgyti? 
— Meškėno mėsos. 

— Gerai. Duok šen. 

Benas skubiai patiekė valgyti, ir Redas kirto, net ap- 
silaižydamas. Pasisotinęs užsidegė pypkę. Benas norėjo 
išbėgti iš palapinės pasižiūrėti, kaip eina darbas. 

„— Palauk, palauk, mielasis! Pabūk dar valandėlę su 
savo retu svečiu Ruduoju Džimu. 

— Še tau, ko dar trūksta? | . 

„— Naujienų, naujienų, bičiuli. Ką kalba tavo indėnai, 
kuriuos tu girdai prasčiausia degtine, kokia tik kada yra 
dvokusi tarp prerijų ir Uolinių kalnų? 

— Na ką tu, tai puikus gėrimas! Man rodos, tavo 
uoslė kiek šlubuoja. O indėnai — ką gi jie pasakos? Jie 
patys nieko nežino. Šiuo metu visame krašte taika ir ra- 
mybė. 

— Ir tai viskas? 

— Aš žinau, kas tau rūpi, rudasis bandite. Bet jeigu 
aš būčiau ką girdėjęs apie auksą, būčiau ir pats seniai 
pasirūpinęs. 

— Jeigu tai būtų taip paprasta. 

— Kaip tik dėl to, kad tai ne taip paprasta, ir tu nie- 
ko ten neradai. | 

— Apie kitus žmones tu daugiau žinai, negu jie pa- 
tys apie save. O kas tau sakė, kad aš nieko neradau? 

— Iš tavo elgesio matyti. 

— Šit kaip. Na, gerai. O -ar tu nieko negirdėjai apie 
Sėdintį Jautį? 

— Apie tą raudonodį burtininką? Ne, nieko ypatingo. 
Nors. ..— Benas užsikirto ir nurijo seilę. 

— Ką tu norėjai pasakyti? 

— Eime, man reikia pažiūrėti, kaip eina namo sta- 
tyba!. 

Redas kiek pagalvojo, bet paskui sutiko. Reikia būti 
truputį lankstesniam. 

Benas su Džimu pamažu nuėjo prie "statybos, kur dirbo 
du žmonės. Redas ėmė apžiūrinėti būsimą namą — galin- 
gą stačiakampį su durimis į rytų pusę ir šaudymo ango- 
mis vietoj langų. Prie užpakalinės sienos, atrodo, buvo 
numatytas dar nedidelis priestatas. 

— Neblogai, mielasis Benai. Bet iš kur tu gausi van- 
dens, jei raudonodžiai apsups tave ir ims šaudyti degan- 
čiomis strėlėmis? 

— Pačiame name galima išsikasti šulinį. 

— Gerai sugalvota. Na, bet dar truputį patobulink 
savo statinį ir pamąstyk, ar nevertėtų pasidaryti slaptą 
išėjimą į upę! 

Benas sukluso. 

— Slaptą išėjimą? Kam? Juk dabar taika? O aš plačiai 
žinomas prekiautojas! 

— Matau, matau! Kas davė pinigų? 

— O kas tau darbo? 

— Tik šiaip sau paklausiau. Man jų nereikia, Paskui 
tik pasidarai priklausomas. Bet jeigu tu taip ramiai gal- 
voji apie taiką, tai labai klysti. 

— Kodėl? — sunerimo Benas.— Ar tu ką girdėjai? 

— Lauksiu aš mat, kol kas pasakys. Pačiam reikia gal- 
voti, senas asile, iš anksto viską numatyti. 

— Tai kad, rodos, nėra dėl ko šaudyti! 

— Negi tu manai, kad dakotai visą laiką ir turės tas 
žemes, kur dabar medžioja bizonus? 

— Man tas nė kiek nerūpi. | 

—- Turi rūpėti. Ir dar kaip turi rūpėti. Kai dakotus ga- 
lutinai prispaus bėda, jie pasidarys kaip pasiutę — pa- 
matysi. 

— Na, bet... Na taip... Bet tas bus ne taip greitai, 
per tą laiką aš spėsiu iš čia pasitraukti. Gal pasiseks dar 
kiek pakelti kainas. Kviečius reikia pjauti, kai jie prino- 
kę, nelaukti, kol nubyrės. Eime, truputį pasėdėsime pa- 
lapinėje. | 

— Kaip nori! — Redas širdyje šypsojosi, 

Kai juodu susėdo palapinėje, Benas tiesiai paklausė: 

— Ar negalėtum man paskolinti pinigų? 

— Aš?-Tau? Kokiam reikalui? i 

— Kol dar neprasidėjo karas. Jeigu aš dabar prisipirk- 
siu prekių, paskui galėsiu smarkiai uždirbti. Juk per karą 
dakotai gerai mokės už ginklus. 

— Mat koks spekuliantas. Geriau kreipkis į Bakeriką. 

— O kas jis per vienas? 

— Toks žmogus Meksikoje. Bet tu jo nesurasi. Nėr 
ko apie tai ir kalbėti. Iš manęs pinigų tu negausi, mie- 
lasis, bet patarimų, gerų patarimų, galiu tau duoti. 

— Žodžiai! Vien tik žodžiai! Gaila. Na ir sukčius! 

— Protingas sukčius, bedanti tu! O ar neteko tau ma- 
tyti čia tokio kvailio, kuris kartu su vienu šajenu įjodi- 
nėja po prerijas, piešdamas vadų paveikslus? 

— Kvaišio Moriso? 

— Taip. Tu jį pažįsti? Jis buvo pas tave ir ramiausiai 
išjojo toliau? 

— Jis gerai užmokėjo. 

— Užmokėjo! Būtum tu jį gerai papurtęs, turėtum da- 
bar užtektinai pinigų. | 

— Ar tik tu nemanai... 

— Aš nieko nemanau, aš tik taip sakau. 

— Bet juk tai pavojinga. 

— Man — ne. 

— Tau... betgi kalbame apie mane. 

— Na, užteks burną aušinti, juk pono dailininko su 
storu pinigų kapšu vis tiek čia nebėra. Kas daugiau 
naujo? 

— Girdėjau vieną istoriją! 

— Kokią? | | 

— Nežinau, ar tai teisybė, ar tik paskalos. Sako, da- 
kotų gentyje yra giminė, turinti aukso, o jų vadas žinąs, 
kur slypi milžiniški lobiai! 

Redas sukluso. 

— Kas tai per vadas? j 

— Bet juk tai niekų kalbos, ir aš neįsidėmėjau jo 
varčo. Sako, giminė jį ištrėmusi, nes jis girtas išplepėjęs 
kažkokias paslaptis. Į tremtį kartu išėjęs ir sūnus. 

— Bet juk berniukui tik dvylika metų. | 

— Ką? Dvylika metų? Tai tu jį pažįsti, bandite? 

Kaipgi jis čia prasitarė! Redas negalėjo sau dovanoti. 
Nereikia, kad Benas žinotų apie jo lankymąsi indėnų sto- 
vykloje. 

— Ne, nepažįstu! — sumelavo.— Bet tokios kalbos 
sklinda visose stovyklose. | 

— Tai ko tu mane tardai? Gal tie abu indėnai pas ta- 
ve buvo pasirodę? 

— Ką jie pas mane veiks? 

— Tremtiniams paprastai reikia ginklų. 

— Teisybė. 

— Jeigu jie pasirodytų... 

— Norėtum su jais pasimatyti? 

— Susipažinti! 

—- Pasimatyti! Tu gi juos pažįsti. | 

— Kvailys. Jeigu pažinčiau, tai kuriam galui tave 
klausinėčiau. | 

— Gal kaip tik dėl to ir įdomu. 

— Tai jau ne. Įsidėmėk, aš visada kalbu ,tik teisybę! 

— Taip ir patikėsiu, senas plėšike. Na, verčiau imk 
tabokos. 

— Gerai. | 

Taip pokalbis apie indėnus ir baigėsi. Juodu ėmė šne- 
kėtis apie šį ir apie tą. k 

Atėjus vakarui, Redas nuėjo gulti prie savo arklio. 
Naujienos, kurias papasakojo Benas, labai jį sudomino. 
Jeigu minėtą vadą paniekino ir ištrėmė giminė, kad jis 
pasigėręs kažką išplepėjo, vadinasi, galima bus dar kartą 
prie jo prisigretinti. Juk indėnas, atstumtas laisvai gyve- 
nančios giminės, yra pats nelaimingiausias žmogus pasau- 
lyje, nes laisvai gyvenantys indėnai yra taip glaudžiai su- 
siję tarpusavyje, kad baltajam žmogui sunku tai ir įsi- 
vaizduoti. 

Redas miegojo tik kelias valandas, pabudo dar su tam- 
sa ir išjojo, net neatsisveikinęs su Benu. Jojo jis į piet- 
vakarius — norėjo kuo greičiau pasiekti stovyklą, kur bu- 
vo apsistoję "darbininkai, tiesiantys geležinkelį. Gal ten 
išgirs tikslesnių žinių, kur dabar galėtų būti tremtinys, 
kurį surasti Redas buvo tvirtai nusprendęs. Visa ta isto- 
Tija, taip tragiškai pasibaigusi vadui, vyko tarp Šiaurės 
ir Pietų Plato prie Arklių upelio. Tai Redas tiksliai Ži- 
nojo. 

Kaip gerai, kad jis tada tuoj pat spruko iš vado pa- 
lapinės! Iš to, ką dabar papasakojo Benas, galima buvo 
suprasti, kad tada tikrai kažkas jį sekė. Šiaipgi kas būtų 
galėjęs apkaltinti vadą? 

Redas paleido arklį šuoliais. Sprendžiant iš kai kurių 
augalų išdžiūvusiose prerijose ir iš saulės padėties, buvo 
matyti, kad vasara jau eina į pabaigą. 

Kai prerijos apsidengs sniegu, kai jose ims siautėti 
audros, tada bus menkas malonumas po jas klaidžioti. To- 
dėl Redas norėjo įgyvendinti savo planus dar prieš pą- 
sirodant snieguį. | 

SLĖPTUVĖ PRERIJOSĖ 


Tuo metu, kai Redas bastėsi po kalnus, ieškodamas 
aukso, mažame nuošaliame kalnų slėnyje prasidėjo nau- 
jas gyvenimas. 0 

Buvo naktis. Nuo kalnų krito tamsūs šešėliai. Lyg ko- 
kie žemės praeities liudininkai aplinkui stūksojo uolos. 
Jų plyšiais nuo amžių tekėjo vanduo, vienur ramiai čiur- 
lendamas, kitur triukšmingai skalaudamas nugriuvusius 
akmens luitus, dar kitur kriokliu krisdamas nuo aukštų 
slenksčių. Akmenys, samanos, krūmai ir vėjo išklaipyti 
medeliai, per dieną įkaitę saulėje, dar skleidė šilumą, ku- 
ri kartu su gėlių aromatu, žemės alsavimu ir sakų kva- 
pais maloniai glostė slėnius ir kilo tarpukalnėmis aukš- 
tyn. Lokiai miegojo savo irštvose, paukščiai — medžių 
viršūnėse; vabaliukai ilsėjosi savo lizduose arba tiesiog 
ant žolės stiebelių ir medžių lapų. Pelėdos be garso šmėkš- 
čiojo ore. Vilkų kauksmas nutilo, jie ir jų jaunikliai so- 
tūs snaudė tankmėse. Virš Uolinių kalnų ir miškų plytėjo 
giedras žvaigždėto dangaus skliautas. 

Viename slėnio gale tryško šaltinis. Jo vanduo iš pra- 
džių tekėjo pasklidžiai, drėkindamas žolių, samanų ir krū- 
mų šaknis, paskui, susiradęs vagą, skaidrus kaip krišto- 
las, vinguriavo pievomis per visą slėnį ir, pasiekęs kitą 
jo kraštą, stačiai garmėjo nuo uolos žemyn. Jo purslai, 
mirgėdami žvaigždžių šviesoje, dulksnojo ant nugludintų 
akmenų. Slėnį iš visų pusių supo aukštos uolos, saugan- 
čios jį nuo audrų ir maitinančios šaltinį lietaus ir tirpstan- 
čio sniego vandeniu. Tai buvo tikras rojaus kampelis, ro- 
dos, visiškai atskirtas nuo pasaulio. Tačiau vienur kitur 
įsispaudusios pėdos liudijo, kad čia dažnai lankosi miško 
žvėreliai. 

Dabar tame nuošaliame slėnyje ganėsi du arkliai, vie- 
nas širmas, antras sartas, abu su parištais pakaklėj pa- 
vadžiais. Iš visko sprendžiant, arkliai buvo gerai supratę, 
nes ganydamiesi visą laiką nesiskyrė viens nuo kito, o 
priėdę sustojo upelio pakrantėje ir ėmė snausti. 

Netoli nuo arklių, išsitiesęs ant bizono odos, gulėjo 
indėnų berniukas. Atrodė, kad jis krito čia visiškai išsi- 
mušęs iš jėgų ir užmigo. Jo alsavimas buvo nelygus, akys 

judėjo po nuleistais vokais, rankos krūpčiojo. Šalimais 
žolėje gulėjo dvivamzdis šautuvas, susuktas į odą, kad 
nesudrėktų. , , 

Aukščiau šaltinio, siaurame praėjime tarp uolų, iš kur 
buvo matyti tolimi kalnų šlaitai ir apačioj žaliuojantys 
slėniai, stovėjo kitas ŽInOgus, aukštas, lieknas, stipriai su- 
dėtas. Laisva ir išdidi jo laikysena rodė, kad jam nebai- 
sios jokios kliūtys ir sunkumai. Jis nemiegojo, žvelgė 
akis įsmeigęs į žvaigždėtą naktį ir kažko laukė. Nuogi jo 
pečiai buvo išvagoti gilių randų, piaukai, supinti į dvi 
ilgas kasas, užkritę ant sprando, iš makštų, kabančių ant 
kaklo, kyšojo peilio rankena. Kitokio ginklo Žmogus ne- 
turėjo, nenešiojo jis nei papuošalų, nei pasižymėjimo 
ženklų — erelio plunksnų. 

Taip jam bestovint ir besidairant pro kalnus, virš kurių 
mirgėjo žvaigždės, ir žvilgčiojant į nedidelį slėnį, ku- 
riame miegojo jo sūnus, pamažu atėjo rytas. Pakilo vė- 
jas, ir aukštai kalnuose tuoj pat pasidarė vėsu. Žolėje 
sužibo rasos karoliukai. Rytuose labai sparčiai ėmė raus- 
ti dangus, ir netrukus iš už pilko horizonto išniro auksi- 
nis saulės kamuolys. Ryto šviesoje tuoj pat atgijo visos 
spalvos — pievos pasidarė žalesnės, upelis nusidažė si- 
dabru; šešėliai išsislapstė kaip kokie pabaidyti vaiduok- 
liai. Spindinčio dangaus mėlynėje jau suko ratus saka- 
las. Žemiau krioklio iš krūmų išlindo elnias, priėjo prie 
vandens, atsigėrė ir ėmė pešioti žolę. 

Pagaliau saulės spinduliai pasiekė indėną, iki šiol sto- 
vėjusį uolos šešėlyje, ir sušildė jo sustingusius sąnarius. 
Jis truputį pasirąžė, ir iš to lengvo kūno judesio buvo 
matyti, koks jis puikus ir kupinas tramdomos jėgos: Pri- 
sidengęs ranka akis jis dar kartą apžvelgė miškais apau- 
gusius kalnų masyvus ir tolumoj plytinčias prerijas. Jo 
oda buvo šviesiai ruda, akys juodos, tamsiai juodi ir 
plaukai, . 

Indėnas nusileido siauru takeliu prie šaltinio ir pasi. 
lenkęs atsigėrė. Paskui, šokinėdamas nuo akmens ant ak- 
mens, kad neliktų žolėje ir drėgnoje žemėje pėdų, pa- 
traukė į slėnį, kur tekėjo upeliukas. 

Arkliai, pajutę šeimininką, pribėgo artyn. Indėnas pa- 
šnekino juos ir nuėjo prie miegančio berniuko. Sustojęs 


250 


pažvelgė į sūnų, ir jo gražus, atviras, tačiau sukritęs, iš- 
vargęs veidas valandėlę prašviesėjo, lūpose pasirodė šyp- 
sena. Bet tai truko labai trumpai. Greitai veidą vėl ap- 
niaukė liūdesys. 

Berniukas prabudo ir tuoj pašoko nuo žemės. Jis buvo 
labai panašus į tėvą, tik kiek tamsesnės odos, aštresnių 
veido bruožų, aukštesnės kaktos. Pagal amžių jis buvo 
gana augalotas ir raumeningas. 

Abu nepratarė nė žodžio. Berniukas taip pat atsigėrė 
tyro vandens, perbraukė ranka širmiui per nugarą, pasi- 
ėmė šautuvą ir nusekė taku paskui tėvą ten, kur šis nak- 
tį stebėjo kalnus ir prerijas. 

Pasiekę tą vietą, iš kur buvo gerai viskas matyti, abu 
ėmė atidžiai tyrinėti mišką. | 

— Harka,— tyliai tarė tėvas berniukui — ar Matai tą 
pievą apačioje, per kurią teka upelis? Ten aš pastebėjau 
elnią. 

Berniuko veidas nušvito. 

Juodu vėl sugrįžo prie arklių, kurie atsigėrę ganėsi 
pievoje. Čia pasiskynė lapų, žolių, pasikasė šaknelių ir, 
šiek tiek numalšinę alkį, atsigulė saulėkaitoje, bet nesu- 
migo. Harka vėl susivyniojo šautuvą į odą; tai buvo 
mergaitės suknelė iš briedžio odos, labai gražiai išsiuvinė- 
ta raudonais ir mėlynais senoviškais ornamentais. Jis pats 
neturėjo jokių drabužių; tai buvo neįprasta dvylikamečiui 
berniukui, bet šiltu vasaros oru ne taip jau ir blogai. Mo- 
teriškų drabužių, kuriuos bėgdamas pasiėmė iš stovyklos, 
berniukas jokiu būdu nebenorėjo vilktis — nei ilgų odi- 
nių kelnių, nei panašios į kimono kelius siekiančios suk- 
nelės, 

Abu indėnai žiūrėjo į žydrą dangų, kur ramiai ir leng- 
vai, rodos, net sparnų nejudindamas, sklandė erelis. Apie 
porą valandų suko jis ratu, tarsi apžiūrinėdamas savo val- 
das. Sakalas kažkur pradingo. 

— Karo erelis! — ilgai tylėjęs, tarė indėnas sūnui. 

— Jo plunksnos turėtų priklausyti tau, tėve. 

— Erelio medžioklei reikia daug laiko, Harka. 

— O gal mes turėsime laiko. | 

Tėvas šyptelėjo, išgirdęs tokį sūnaus atsakymą, bet 
ta šypsena buvo tokia pat liūdna, kaip ir rytą, kai jis Ža- 
dino berniuką iš miego. 

Visą dieną juodu pragulėjo žolėje, stebėdami skraidan- 
ti erelį, klausydamiesi vandens pliuškenimo, gėlių, žole- 
lių šnarėjimo, vabzdžių dūzgimo, stengdamiesi viską ap- 
linkui įsidėmėti. Vakare abu nuėjo ant uolos, iš kur bu- 
vo gerai Matyti kalnai ir prerijos, ir įsižiūrėjo į tolį. Ty- 
lėdami žvelgė jie į padūmavusį horizontą, tarsi stebėda- 
mi, kaip gęsta diena, ar ieškodami akimis, bene pamatys 
kur kokį žvėrelį. Tačiau iš tikrųjų šią vakaro valandą 
abiem rūpėjo kas kita. Nors ir neprisipažindami vienas 
kitam, abu kreipė ilgesio kupinus žvilgsnius stovyklos 
prie Arklių upelio pusėn, kur stovėjo jų smailios bizonų 
odų palapinės. Ten dabar liepsnoja ugnis, kurstoma mote- 
rų ir Mergaičių, kvepia bizonų mėsa ir sriuba, ten dabar 
ilgisi jų ir liūdi Harkos sesutė ir Matotaupos motina. Ber- 
niukas tarsi išvydo prieš save sesutę Uinoną, kai ji, atida- 
vusi jam savo šventinę suknelę, kad Harka niekieno ne- 
pastebėtas galėtų pabėgti, užsidengė veidą antklode, slėp- 
dama ašaras. 

Matotaupa palietė sūnaus petį ir pažadino Harką iš 
minčių, kurios lygiai kankino ir jį patį. Abu nuėjo prie 
arklių praleisti kalnų vienatvėj ir antros nakties. Čia ne- 
buvo persekiotojų, bet nebuvo taip pat nei brolių, nei 
draugų. 

Kai juodu sugulė ant bizono odų, tėvas tarė: 


— Naktį aš atsikelsiu ir nusėlinsiu į tą vietą, kur IV- 
tais ateina atsigerti elnias. Pamėginsiu jį sumedžioti. 

— O aš turėsiu likti prie arkliųė — paklausė berniu- 
kas. 

— Arkliai čia niekur nedings. Taką per uolas galima 
užtverti, ir jie neturės kur „pabėgti. O. vogti — kas juos 
čia vogs? 

— Tai aš galėsiu eiti su tavim? 

— Taip. 

Džiaugdamasis būsimąja medžiokle, berniukas greitai 
užmigo, ir šią naktį jo nekankino jokie sapnai. 

Pabudo apie vidurnaktį, pažadintas tėvo. Čia, aukštai 
kalnuose, buvo labai šalta. Arkliai pakėlė galvas ir pasi- 
žiūrėjo, ką daro jų šeimininkai. Harka suvyniojo į sukne- 
lę negausias šovinių atsargas, bet šautuvą pasiėmė su sa- 

vimi, nes tik neišleisdamas jo iš akių arba laikydamas 
rankoje, galėjo būti ramus, kad jam nieko neatsitiks. 

Tėvas su sūnumi nusileido prie upelio, atsigėrė van- 
dens ir išsitrynė kūną aštriai kvepiančiomis žolėmis, kad 
žvėris neužuostų žmogaus kvapo. Tada pasuko uolų ta- 
ku, kuriuo tik vienu galėjai patekti į šį nedidelį kalnų 
slėnį. Siauriausioje tako vietoje, kurią jie pasiekė už ko- 
kių penkiasdešimt metrų, Matotaupa užritino akmenį, kad 
nepraeitų arkliai. Jau praėjusią naktį, kai abu raiteliai 
jojo pro šią vietą, Mustangai šiek tiek gąsčiojo. 

Matotaupa su sūnumi apėjo aukštumas į šiaurę nuo 
savo slėptuvės ir pasiekė skardį, kur buvo įkopę vakar 
naktį. Toliau kelyje nebebuvo jokių kliūčių, ir jie spar- 
čiai leidosi žemyn. Pasiekę pamiškę, abu sulėtino žings- 
nį, bijodami išgąsdinti kokį žvėrelį. Rankos mostu tė- 
vas paliepė Harkai lipti į medį ir stebėti medžioklę iš 
ten. 

Harka tuoj pat stvėrėsi už šakų ir vikriai įkopė į me- 
dį. Susiradęs patogų dvišakį, užgožtą lapijos, atsisėdo ir 
ėmė žiūrėti, ką daro tėvas, pasislėpęs kiek atokiau krū- 
muose. | 

Dabar reikia laukti. 

Jeigu indėnai būtų turėję lanką ir strėlių, Medžioklė 
jiems nebūtų kėlusi jokio rūpesčio. Bet dabar juodu tu- 
rėjo tik dviašmenį peilį, kurį Harka, bėgdamas iš stovyk- 
los, pasiėmė su savimi ir paskui atidavė beginkliui tė- 
vui, ir Redo dovanotą dvivamzdį šautuvą, su kuriuo ap- 
sieiti mokėjo tik Harka. Bet šautuvu naudotis jie nega- 
lėjo, nes reikėjo taupyti šovinius, be to, šūvis būtų nu- 
aidėjęs po visą apylinkę. Vadinasi, medžiodamas elnią, 
tėvas turėjo pasikliauti tik peiliu, kaip kadaise, kai grū- 
mėsi su lokiu. Matotaupa buvo didis medžiotojas. 

Berniukui medyje buvo šalta, jį kankino alkis, bet kai 
išblėso žvaigždės ir pradėjo švisti rytas, jis pamiršo vis- 
ką, tik žiūrėjo į žemę, kur buvo žymu elnio pėdos. Ma- 
tyt, jis ateina čia rytais atsigerti. Miške buvo tylu, tad 
reikėjo tikėtis, kad ir šį rytą žvėris pasirodys. 

Harka tupėjo ausis ištempęs ir pagaliau išgirdo, kaip 
trakštelėjo sausa šaka. Jo širdis suvirpėjo iš džiaugsmo. 
Po kiek laiko vėl pasigirdo trakštelėjimas ir atsargūs 

žingsniai. Jie artėjo kaip tik prie tos vietos, kur buvo 
pasislėpęs Harka su tėvu. 

Tuo metu dangus dar labiau nušvito. Kalnų viršūnės 
jau žvilgėjo ryto saulėje, bet miško jos spinduliai dar ne- 
siekė, kalnų šlaitai ir slėniai tebeskendėjo prieblandoje. 

Žvėris pasirodė. Tai nebuvo galingas vapitįs, o išdi- 
dus dvylikos metų baltauodegis elnias keistai į priekį 
užlinkusiais ragais. 

Žvėris, atrodo, dar nejuto, kad jam gresia pavojus. Jis 
ramiai žingsniavo savo taku per mišką. Pasiekęs medį, 
kuriame sėdėjo Harka, jis valandėlę sustojo, pakėlė gal- 
vą, pasidairė į šalis ir pauostė orą. Paskui patraukė tolyn 
į pievą, kur tekėjo upelis. 

„Ir štai jis jau pasiekė krūmą, kuriame sėdėjo Matotau- 
pa. Atėjo lemiamas medžioklės momentas. 

Indėnas žaibo greičiu šoko iš krūmo, bet žvėris laiku 
pastebėjo pavojų ir vienu šuoliu atsidūrė pievoje. Mato- 
taupa puolė vytis. Nuo jodinėjimo, bėgiojimo ir apeiginių 
šokių jo kojos buvo tiek išlavėjusios, kad trumpose dis- 
tancijose jis galėjo lenktyniauti net su mMustangu. 

Elnias pasileido per pievą. Keliais šuoliais Matotaupa 
jį pasivijo, ir tuo metu, kai žvėris kiek sulėtino greitį, 
taikydamasis vėl nerti į mišką, indėnas stryktelėjo jam 
ant nugaros, kaire ranka stvėrė už ragų, o dešine užsimo- 
jo peiliu. 

Harka sulaikė kvapą. 

Nežmoniškomis pastangomis Matotaupa užlaužė elniui 
galvą. Žvėris stojo piestu, bet nespėjo ištrūkti, ir Mato- 
taupa suvarė jam į gerklę peilį. 

Žvėris griuvo žemėn. . 

Berniukas jau norėjo surikti iš džiaugsmo, bet susi- 
tvardė. Matotaupa taip pat džiūgavo be jokio garso. Kai 
žvėris pargriuvo prie medžiotojo kojų, jis ištraukė iš 
gerklės peilį ir iškėlė aukštyn. Saulės spinduliai įspindo 
pro medžių viršūnes miško pievon ir apšvietė nugalė- 
toją. 

Harka galvotrūkčiais šoko iš medžio ir nubėgo prie 
tėvo. Vienu žvilgsniu jie išsakė vienas kitam savo pasi- 
didžiavimą ir džiaugsmą. 

Elnias greitai nusibaigė. Tai buvo geras laimikis. Ma- 
totaupa tuoj pat ėmėsi jį mėsinėti. Harka negalėjo tėvui 
padėti, nes abu teturėjo vieną peilį. Užtat jis šoko gerti 
elnio kraujo, nors anksčiau to niekados nedarydavo. Tė- 
vas išėmė smegenis, kepenis, širdį, ir juodu čia pat viską 
sušveitė. Harkai atrodė, kad jis niekada taip skaniai ne- 
valgė. Ir nenuostabu, juk tris paras juodu maitinosi tik 
vandeniu, lapais ir žolių šaknimis. 

Kai baigėsi puota, tėvas tarė: 

— O dabar viską nunešime į slėptuvę prie arklių. 

Jis nupjovė elnio galvą, palaukė, kol nutekės kraujas, 
ir padavė Harkai. Visa kita pats užsikrovė ant pečių. 

Prieš akis buvo sunkus kelias. Eiti reikėjo per nepra- 
mintą mišką, prieš statų kalną, ir našta slėgė Matotau- 
pai pečius. Prakaitas išmušė jam kaktą, ir tik jis vienas 
žinojo, kaip daužosi krūtinėje širdis. Badas ir skaudūs pas- 
kutinių dienų dvasiniai pergyvenimai atėmė nemaža jė- 
gų. Bet jis nenorėjo to pripažinti, gėdijosi pasirodyti 
sūnaus akyse silpnesnis, negu šis įpratęs buvo jį matyti. 
Todėl nesustodamas tempė elnią prieš kalną, nors kar- 
tais jam atrodė, kad tuoj tuoj pargrius po savo našta. 
Tik pasiekęs miško pakraštį, sustojo ir atsigulė pailsėti. 
Berniukas atsisėdo, apkabino rankomis kelius ir įsižiū- 
rėjo į ragus su dvylika smailų atšakų. 

— Ką mes iš jų darysime, tėve? 

-— O ką tu manai? 

— Iš jų daug ką galima padaryti. Bet ir tokius, ko- 
kie jie dabar yra, mes galėtume panaudoti kaip ginklą 
prieš žvėris ir netgi žmones. 

— Gerai sakai. Pažiūrėsim, kur geriau juos pritaiky- 
ti. Pavyzdžiui, mums reikia iečių smaigalių. Kotų galė- 
tume tuoj pat išsipjauti. Ar tu gali dar ką panešti? 

— Galiu. 

"— Mums reikia plaušų, smaigaliams pririšti prie kotų. 

— Tam tiktų ir elnio gyslos. 

— Gyslos pravers lankams. - 

* — Lankams reikia strėlių. Ar strėlių antgalius dary- 
sime iš kaulų, ar iš akmens? | 

— Galima būtų ir iš akmenų, jeigu tik rastum tinka- 
mų. Pasidairyk, gal kokį aptiksi. 

Abu indėnai sėdėjo prie upelio, kuris, prasidėjęs ten 
aukštai, jų slėptuvėje, ir persiritęs per uolas; dabar vėl 
plačia vaga ramiai tekėjo per uolų skeveldras. Harka li- 
gi šiol sėdėjo atgręžęs nugarą į kalną ir žiūrėjo į mišką. 
Dabar jis apsisuko, atsigulė kniūpsčias ir, parėmęs ran- 
komis smakrą, ėmė žiūrinėti akmenis upėje. Paskui pa- 
kėlė vieną aštriabriaunę skeveldrą, pakėlė kitą ir paga- 
liau surado tokį akmenį, kokio ieškojo. 

— Šitas bus geras! 

—" Tokių akmenų čia galima rasti ir daugiau! 

Harka suprato, kad tėvas jau spėjo apsidairyti. Jis at- 
sistojo ir, kiek pavaikščiojęs palei upelį, pririnko pilnas 
rieškučias akmenų, kurie labai gerai tiko strėlių antga- 
liams. Vienas buvo ypatingas — ilgas, plokščias, aštriais 
kaip peilis kraštais. Šiuo savo radiniu Harka buvo labai 
patenkintas ir atidavė jį tėvui. Tėvas pavartė akmenį, pa- 
žiūrėjo, ar aštrus, ir tarė: 

— Iš jo bus geras peilis, hau! Gal kada nors jis ir 
buvo naudojamas kaip peilis. 

Jis atidavė akmenį Harkai ir atsikėlė. 

— Tu pailsėk, o aš eisiu išpjausiu kotus strėlėms, ie- 
tims ir peiliui, paieškosiu plaušų. Reikės pasidaryti ir 
kuokas. | 

Harka sutiko, net apsidžiaugė, kad galės pagaliau pa- 
ilsėti, nes paskutinės dienos jam buvo labai sunkios. Jis 
atsigulė, pasidėjo galvą ant rankų ir žiūrėjo, ką daro 
tėvas. Bet žiūrėjo neilgai — netrukus akys užsimerkė, ir 
berniukas užmigo. 

Miegojo jis ilgai, nes, kai pabudo, saulė jau buvo ga- 
na aukštai. Prie jo vėl sėdėjo tėvas, o šalia gulėjo du 
ir peilio kotas. Plaušų tėvas taip pat buvo priplėšęs ir 
padaręs naujas kuokas — prie lankstaus žilvičio koto pri 
tvirtinęs kiaušinio didumo akmenis. 

— Visa tai mes pasiimsim su savim, — tarė Matotaupa, 
pastebėjęs, kad Harka prabudo. 

Berniukas linktelėjo ir surišo plaušais tėvo paruoštus 
daiktus, kad patogiau būtų nešti. Akmenis susikišo tėvas. 
Abu pasiėmė po kuoką. 

Ir vėl prasidėjo sunkus žygis. Matotaupa įsiręžęs tem- 
pė elnieną. Su tokiu nepatogiu nešuliu Harkai taip pat 
buvo sunku eiti, ir jis gailėjosi, kam pasiėmė su savimi 
šautuvą. Bet dabar jau po laiko: sunku ne sunkų — rei- 
kia nešti. 

Buvo jau vėlus laikas, kai jie pagaliau pasiekė taką, 
vedantį į jų buveine. Čia tėvas sustojo ir liepė pirma leis- 
tis Harkai. Nors Harka ir tikino save, kad, jiems nesant, 
čia nieko negalėjo atsitikti, tačiau iš pradžių buvo tru- 
putį nesmagu. Tik pamatęs, kad siauriausioje tako vie- 
toje akmuo tebėra nepajudintas, berniukas lengviau atsi- 
kvėpė. Prie upelio stovėjo abu arkliai. Pamatę berniuką, 
jie priėjo artyn. Harka pasidėjo savo nešulį ir nubėgęs 
paėmė iš tėvo elnio galvą su ragais. Paskui bendromis jė- 
gomis jie nutempė į saugią vietą ir elnieną. 

Taip besidarbuojant, beveik atėjo rytas. Tėvas su sū- 
numi nutarė pasitaisyti pusryčius. Pirmiausia abu numal- 
šino troškulį, paskui Matotaupa nulupo vieną elnio šlau- 
nį ir išpjovė du didelius gabalus. Harka išmušė juos akme- 
niu, kad mėsa būtų minkštesnė, ir išmėgino naująjį pei- 
lį. Jo kotas dar buvo nelabai patogus, bet ašmenys ašt- 
rūs, ir Harka lengvai supjaustė mėsą į dryžius. Paskui 
kibo į ją dantimis. Matotaupa taip pat valgė su dideliu 
apetitu. Papusryčiavę ir dar kartą atsigėrę iš upelio van- 
dens, abu pavargę atsigulė ir išmiegojo ligi gerų prieš- 
piečių. 

Pabudo pailsėję, atsigavę, lyg nebe tie žmonės, ir tuoj 
pat ėmėsi darbo. Matotaupa baigė lupti elnią, sukapojo 
mėsą, išsipjovė gyslas lankams, atskyrė nuo galvos ra- 
gus ir nugramdė nuo kai kurių kaulų mėsą, ketindamas 
iš jų pasidaryti strėlėms antgalius. Harka dalį mėsos su- 
raižė ilgais dryžiais ir pakabino džiūti, kitus gabalus tė- 
vas liepė sudėti į elnio odą ir užkasti į žemę atsargai. 
Berniukas klusniai vykdė tėvo pavedimą, bet tyliai sau 
galvojo, kad tai moterų darbas, kurį anksčiau dirbdavo 
senelė ir sesuo. Prieš akis vėl iškilo Untšidos ir Uinonos 
paveikslas, bet jau nebe toks liūdnas ir skausmingas kaip 
anksčiau. Švietė skaisti saulė, jis buvo sotus, ir širdyje 
vėl prabudo viltis, jog vieną gražią dieną jie įrodys sto- 
vyklai, kad Matotaupa nėra išdavikas ir kad burtininkas 

jį neteisingai apkaltino. Matotaupa ir Harka grįš pas sa- 
viškius kaip garsūs medžiotojai ir narsūs kariai, ir jų gi- 
minės žmonės pasitiks juos nusižeminę, atgailaudami. 

Harka pasižiūrėjo, į tėvą, dirbantį lanką ir tėmpiantį 
elnio gyslą. Ir jis šiandien atrodė guvesnis ir linksmes- 
nis. Dirbtis naują ginklą — tai malonus užsiėmimas me- 
džiotojui. Juk ginklai — jo darbo įrankiai. o 

Harkos surinkti akmenys ne visi iš karto tiko strėlių 
antgaliams. Bet Harka mokėjo juos tinkamai apdoroti. 
Šito jį buvo išmokęs tėvas. Daužydamas vieną į kitą, jis 
juos apdailindavo, kaip tik norėdavo. 

Taip besidarbuojant, praėjo ir ta, ir kita diena. Paga- 
liau indėnai turėjo po peilį, po ietį ir po lanką su strė- 
lėmis. | 

Matotaupa išsirinko iš likučių gabaliuką kaulo ir ėmė 
jį drožinėti. Harka nustebęs pamatė, kad tėvas išdrožė 
figūrą, panašią į erelį. Mat anksti rytą erelis sklandė virš 
kalnų viršūnių. 

— Dabar, kai turime ginklų — tarė Matotaupa— mums 
reikia įsitaisyti žemėje būstą. Juk ne visados švies saulė. 
Šiandien abu imsimės darbo. Rytoj tu dirbsi vienas, aš 
vėl eisiu medžioti. . 

— Erelio? 

— Ne, ne erelio. Jo gražios plunksnos, bet mažai mė- 
sos. Pirmiausia mums reikia apsirūpinti mėsa, kad netek- 
tų kęsti bado. O apie plunksnas pagalvosime vėliau arba 
pasitaikius progai. 

Pietiniame kalno šlaite jie susirado patogią vietą, iš 
šiaurės pusės užstotą kalnų, o iš vakarų — uolos iškyšulio. 
Čia jie ir ėmė kasti. Gerų įrankių neturėjo. Akmenimis ir 
elnio ragais nuėmė velėną ir ėmė raustis gilyn. 

Kitą dieną Harka dirbo vienas. Duobėje jau buvo ga- 
lima atsisėsti, bet jis norėjo ją dar praplatinti, kad būtų 
galima išsitiesti, todėl kasė toliau, kol atsitrenkė į uolą. 
Bet dabar duobė buvo jau pakankamai gili ir plati. Jis nu- 
lygino kraštus ir sutvirtino sienas akmenimis. Didžiausias 
galvosūkis buvo —- kuo duobę uždengti. Kol kas nutarė 
užtraukti ją bizono odos antklode. 

Baigęs darbą, berniukas atsisėdo naujajame būste pa- 
ilsėti ir dabar pirmą kartą prisiminė savo draugus, su 

kuriais žaisdavo Lokės giminės stovykloje: jaunesnįjį bro- 
liuką Harpsteną, vyresnįjį draugą Četaną, linksmuolį Juo- 
dąją Odą Garbiniuotą Galvą, kuris su savo tėvu pabėgo 
iš baltųjų žmonių vergijos, ir visą būrį Jaunųjų Šunų, 
kuriems vadovavo jis, Harka Kietasis Akmuo Nakties 
Akis Vilko Nugalėtojas Bizono Persekiotojas Lokio Me- 
džiotojas. Šitiek daug vardų kadaise jam davė draugai. 
Įdomu, kaip jie dabar jį vadina? Tikriausiai, bijodami 
burtininko, nedrįsta net paminėti jo vardo, kažin ar išvis 
jį beprisimena? Čia, aukštai kalnuose, šiame nedideliame 
slėnyje, jie galėtų visi kartu gyventi ir smagiai žaisti. 

Harkos mintis nutraukė erelis, atkakliai sukantis ra- 
tus viršum slėnio. Gal jis čia nužiūrėjo kokį grobį ir lau- 
kia patogios progos jį užklupti? O gal jis nepatenkintas, 
kad į jo valdas įsiveržė neprašyti svečiai — du arkliai ir 
du žmonės? 

Čia, aukštai, buvo tikra plėšrūnų paukščių viešpatija. 
"Toli nuo patogių gyvenamųjų vietų, toli nuo kelių, ku- 
rIiais kursuodavo pašto karietos, toli nuo planuojamo ge- 
ležinkelio plytėjo tas nedidelis tuščias slėnis. Žvarbu čia 
būdavo naktimis, o žiemą tikriausiai viską sukaustydavo 
speigas. Sprendžiant iš pėdų, tik prasidėjus pavasariui prie 
šio slėnio šaltinio atklysdavo stirnos ir paukščiai. O žmo- 
gus čia turbūt niekada nebuvo įkėlęs kojos. 

Nors ką gali žinoti... | 

Harka apžiūrėjo savo naująjį peilį. Gal kartais tėvas 
ir neklydo, sakydamas, kad tą akmeninį stungį, ko gero, 
jau anksčiau bus naudojęs kaip ginklą koks indėnas. Da- 
bar, įspraustas į praskeltą medžio kotą ir pririštas plau- 
šais, jis buvo ne titnaginis, bet kietas ir aštrus, nors ir 
primityviai padarytas. Harka buvo patenkintas. Įdomu, 
kaip tas peilis ir tokie geri iečių antgaliai ten galėjo 
atsidurti? Gal kada nors miške gyveno kokia indėnų gi- 
minė? Galimas daiktas. Juk žiemos metu medžiai apsaugo 
nuo šalčio. Žiemą ir Harka su Matotaupa turės palikti 
savo būstą ir leistis žemyn. Bet iki tol dar daug laiko. 
Dabar oras nešaltas, šviečia saulė. 


Staiga Harka pastebėjo, kad sunerimo "arkliai. Jie 
trypė priešakinėmis kojomis ir glaudėsi prie kits kito, 
kaip daro gyvuliai, pajutę pavojų. Harka, nepaleisdamas 

iš rankos peilio, atidžiai apsidairė ir įsiklausė. Paskui 
atsikėlė ir, nusėlinęs iki šaltinio, pakilo taku į stebėjimo 
vietą. Aplinkui buvo tyku ramu. Tik čiurleno šaltinio 
vanduo, O aukštai danguje, plačiai išskleidęs sparnus, 
sklandė erelis. | 

Harka buvo nepatenkintas, kad neišsiaiškino, ko ne- 
rimavo arkliai. Tiesa, dabar jie šiek tiek apsi/amino, bet 
ir toliau dairėsi ausis pastatę. Kas drumstė jų ramybę 
Berniukas pasidėjo šalimais visus ginklus, kokius tik tu- 
rėjo: lanką su strėlėmis, ietį, šautuvą. Dėl visa ko šautu- 
vą net užtaisė. Ir peilio neišleido iš rankų. 

Erelis nuskrido šalin. Gal ir jis savo aštriomis akimis 
pastebėjo pavojų? Berniukas labai norėjo, kad dabar ša- 
lia būtų tėvas. Bet jis sugrįš ne anksčiau kaip naktį, o gal 
kartais užtruks ir dvi ar tris dienas. 

Pagaliau arkliai visai nurimo ir ėmė rūpšnoti žolę. 
Harka darbavosi toliau. Jis turėjo strėlių su akmeniniais 
ir kauliniais antgaliais. Tas skirtumas labai atsiliepdavo 
šaudant, nes antgaliai buvo nevienodo svorio. Harka buvo 
pripratęs prie kaulinių antgalių. Todėl dabar norėjo iš- 
mėginti, kaip lekia tos kitos strėlės. Jis pasirinko taikinį 
kitapus upelio, šiauriniame kalno šlaite. Stovėdamas prie 
savo būsto, laidė vieną šūvį po kito ir greit pajuto, kad 
iš tikrųjų reikia pasitreniruoti, kol pripras prie naujųjų 
strėlių. Be to, ir lankas, iš kurio dabar šaudė, buvo ne- 
įprastas. Timpa dar gerai neišdžiūvusi ir ne tokia stipri, 
kaip bizono gysla. Išbaigęs visas strėles, jis perbrido per 
upelį, susirinko jas ir vėl šaudė toliau. 

Šitaip treniravosi Harka keletą valandų. Paskui atsi- 
gulė pievoje šalia savo būsto pailsėti ir ėmė apžiūrinėti 
elnio ragus. Įdomu, ką iš jų galima padaryti. Matyt, ir Ma- 
totaupa dar nebuvo galutinai apsisprendęs, kad iki šiol 
niekur jų nepanaudojo. 

Kicf atsipūtęs, berniukas pasiėmė ietį su kauliniu ant- 
galiu ir ėmė ją mėtyti. Čia sekėsi daug geriau, ir netru- 
kus naujasis ginklas klausė jo nė kiek ne blogiau kaip ir 
įprastinė tėvo ietis, ir jis mėtė ją daugiau iš malonumo 
negu iš reikalo. Taip bemėtydamas ir belakstydamas pas- 
kui ietį, pagaliau ištroško ir, atsigėręs iš šaltinio šalto 
ir gaivaus vandens, vėl atsisėdo pailsėti. Dabar jis pasi- 

ėmė elnio ragus. Kai sugrįš tėvas, pasiūlys, kam, jo ma- 
nymu, tikslingiausia būtų juos panaudoti. Harka sėdėjo 
pietiniame kalno šlaite, nusisukęs į uolas, kylančias vir- 
šum pievos, ir pavakario saulė kaitino jam nugarą. 

Staiga arkliai kad pasileis prie šaltinio. Harka jau 
buvo bekyląs pasižiūrėti, kas išgąsdino juos, bet nespėjo. 
Virš galvos pasigirdo toks smarkus šniokštimas, kokio jis 
kaip gyvas nebuvo girdėjęs, ir tuoj pat kažkoks svoris 
prislėgė pečius ir vėl parbloškė žemėn. Harka pajuto ašt- 
rų skausmą ir suprato, kas atsitiko. Tai erelis suleido na- 
gus jam į nugarą ir savo stipriu smailiu snapu kapoja 
galvą. | 

Mirties baimė suteikė berniukui nepaprastos jėgos. 
Jis metėsi kartu su paukščiu į šoną ir kūlvirsčiais nurie- 
dėjo šlaitu žemyn. Erelis jį paleido. Harka pūkštelėjo į 
upelį. Išlipęs iš vandens, pamatė, kad paukštis išskėtęs 
nagus, vėl taikosi jį pulti. Laimė, riedėdamas nuo kalno, 
Harka nepaleido elnio ragų ir dabar turėjo kuo gintis. 
Tačiau stiprus plėšrūnas, kurio išskleisti sparnai siekė apie 
du metrus, nesiruošė taip lengvai atsisakyti savo aukos. 
Jis suko aplink Harką, laukdamas patogios progos pulti. 
Berniuko akys apteko krauju, jis matė kaip per miglą, 
nuo stiprių kirčių svaigo galva, bet buvo aišku tik viena: 
reikia gintis. Jei ne, erelis jį užkapos. Todėl laikėsi iš 
pakilo kiek aukščiau, ruošdamasis vėl pulti. Harka per- 
sibraukė kaire ranka per veidą, stengdamasis nusišluos- 
tyti nuo akių kraują, ir svyruodamas žengė porą žingsnių. 
šlaitu žemyn. Bet erelis, matyt, to tik ir. laukė. Už nuga- 
ros vėl pasigirdo galingas šniokštimas. Harka atsigręžė, 
abiem rankom sugniaužė elnio ragus ir užsimojęs iš visų 
jėgų tvojo į smingantį žemyn paukštį. Ar pataikė, ar ne, 
ir pats gerai nežinojo, bet erelis lyg ir atsitraukė. Harka 
vėl užsimojo ragais, bet prarado pusiausvyrą ir nuriedėjo 
į upelį — šį Kartą visai nenorom. Tai pamatęs, erelis vėl 
smigo žemyn. Nespėjęs atsikelti; Harka atstatė ereliui el- 
nio ragus, kad šis nepasiektų jo. Bet erelis puolė jį iš 
šono ir, įsikabinęs nagais į petį, smogė snapu į smilkinį. 
Harka įsikniaubė veidu į žolę, stengdamasis apsaugoti 
bent akis, bet tuo metu jį apleido jėgos, ir jis jau gerai 

nebežinojo, kas aplink dedasi. Tik neaiškiai jautė, kad 
skausmas petyje atlyžo, o šalimais girdėti kažkoks triukš- 
mas. Ir staiga kažkas kad trenks jam į blauzdą. Berniu- 
kas susirietė, laukdamas naujų smūgių, ir dabar nors nie- 
ko aplink nematė, nebuvo dar gerai atgavęs sąmonės, ta- 
čiau suprato, kas atsitiko. Tai mustangas jam įspyrė, ark- 
liai atbėgo jo gelbėti ir dabar kanopomis ir dahtimis ko- 
vojo su ereliu. 

Ir štai viskas aplink nutilo. 

Netekęs daug. kraujo, apsvaigęs nuo stiprių erelio 
smūgių, Harka gulėjo upelio pakrantėje ir nejudėjo. Ša- 
limais stovėjo širmis ir baksnojo snukiu į pašonę. Priėjo 
ir antrasis mMustangas. Sukišę galvas, jie trypė užpakali- 
nėmis kojomis, nes aukštai danguje dar vis suko ratus 
erelis. Kelios jo uodegos plunksnos gulėjo žemėje. Tai 
širmis jas išpešė. | 

Harka jautėsi be galo nusilpęs, dabar jis tenorėjo už- 
migti, nugrimzti užmarštin, tačiau giliai širdyje dar ruse- 
no kibirkštėlė, kuri neleido jam pasiduoti. Netekus daug 
kraujo, kankino toks baisus troškulys, kad jis tarėsi net 
ore jaučiąs šalia tekančio vandens kvapą. Sukaupęs jė- 
gas, pašliaužė galiuką prie upelio ir ėmė godžiai gerti van- 
denį. Numalšinus troškulį, pasidarė truputėlį lengviau. Jis 
palietė ranka skaudančią galvą ir pajuto, kad ranka kru- 
vina. Reikia sustabdyti kraują, pagalvojo. Žeminėje dar 
liko šiek tiek plaušų. Bet kaipgi juos pasiekti? Tas ne- 
didelis kelio tarpas dabar atrodė be galo ilgas. Harka 
pamirkė ranką į vandenį ir nusiplovė krauju aplipusias 
akis. Pamatęs žalią žolę ir saulės blyksnius, atsispindin- 
čius tyrame vandenyje, berniukas tartum atgavo jėgas ir 
visom keturiom ėmė šliaužti pietiniu kalno šlaitu aukštyn. 
Tai buvo sunkus kelias. Kai pasiekė žeminę, jautėsi toks 
pavargęs, lyg būtų kelias valandas bėgęs prieš kalną. Ne- 
turėjo jėgų net įlįsti vidun. Pirma pailsėjo ir tik tada su- 
sirado žeminėje plaušų ir apsitvarstė kraujuojančią gal- 
vą. Paskui susisupo į bizono odą, kad nepasiektų plėšru- 
sis paukštis, ir vėl gulėjo paslikas pusiau be sąmonės. 

Pagaliau tartum per sapną jam dingtelėjo mintis, kad 
ietis būtų pats geriausias ginklas prieš erelį. Ietis ilgesnė 
už elnio ragūs, visi laukiniai žvėrys bijo ieties. 

Bet gal kartais erelis daugiau nebepuls. 

Harka ilgai gulėjo susisukęs į bizono odą. Kiek laiko 
praėjo, jis ir pats nežinojo, bet pagaliau vėl pajuto troš- 
kulį. Truputėlį praskleidė bizono odą ir pažvelgė laukan. 
Saulė švietė viršum krioklio iš rytų pusės, vadinasi, jau 
rytas, ir jis pragulėjo žeminėje visą naktį. Tikriausiai mie- 
gojo, o gal buvo netekęs sąmonės. 

Viršum slėnio vėl sklandė erelis. Harka bijojo jam pa- 
sirodyti, bet pamatęs, kaip arkliai skaniai geria vandenį, 
neištvėrė. Pasiėmė ietį ir pasiramsčiuodamas nuklibikš- 
čiavo prie upelio, tačiau pasilenkti prie vandens nedrįso, 
kad vėl neužpultų erelis. Todėl tik priklaupė ir, viena ran- 
ka pasirėmęs į ietį, kita ėmė semti vandenį. Bet kadangi 
buvo labai ištroškęs, tai praėjo nemažai laiko, kol atsi- 
gėrė. Berniukas nė valandėlei neišleido iš akių paukščio. 
Erelis sklandė aukštai danguje, tačiau staiga vėl pasigir- 
do tas švilpiantis šniokštimas. 

Harka puolė į upelio vagą, susigūžė joje ir nusitvėrė 
abiem rankom ietį. Jeigu paukštis vėl puls, ieties jis ne- 
paleis, stengsis apsiginti, laikydamas ją rankoje. Toks pa- 
siruošimas truko labai trumpai — po poros sekundžių 
paukštis jau buvo čia pat. Harka pamatė galingus spar- 
nus, išskėstus nagus, grėsmingą lenktą snapą ir atstatė 
ietį. Pastebėjęs ginklą, erelis išsigando ir atšoko atgal. 

Arkliai davėsi po slėnį kaip padūkę. Jie nujautė, kad 
pavojaus akimirką negalima ramiai stovėti. 

Pamatęs, kad nieko nelaimės, erelis pasitraukė. Garsiai 
mosuodamas sparnais, pakilo jis aukštyn ir išnyko Harkai 
iš akių. 

Kaip būtų buvę lengva jį nudėti strėle, kada jis buvo 
taip arti. Bet būdamas toks nusilpęs, Harka nesiryžo pa- 
sikliauti lanku ir strėle. . 

Berniukas dar kartą atsigėrė ir, vargais negalais pa- 
siekęs žeminę, vėl susisupo į bizono odos antklodę. Čia 
pasiėmė gabalėlį elnio mėsos, skirtos džiovinimui, ir ėmė 
ją kramtyti. Paskui vėl prarado sąmonę. | 

Šitaip begulintį ir rado jį tėvas, vakare sugrįžęs iš 
medžioklės. Jis numetė žemėn savo laimikį — stirniną ir 
du meškėnus — ir šoko rūpintis sužeistu sūnumi. 

Praėjo penkios dienos, kol Harka atsigavo ir galėjo 
tėvui papasakoti, kas atsitiko. Visas šias dienas ir naktis 
tėvas niekur nesitraukė nuo sūnaus. Maisto dabar jie 
turėjo užtektinai, o darbo taip pat netrūko — Matotaupa 
sutvarkė sumedžiotų žvėrių kailius ir kaulus. O iš elnio 
ragų pasidarė durklą ir daug iečių smaigalių. Dalį išdžio- 
vintų odų suraižė juostomis ir nusipynė iš jų lasą. Tiesa, 
neįdirbta oda buvo stangri, bet iš bėdos lasu galima buvo 
naudotis. . 

Kiek atsigavęs, Harka jautėsi labai laimingas — juk 
su juo visą laiką buvo tėvas, o kai Matotaupa šalia, tai 
jokie pavojai nebaisūs. Be to, jam buvo džiugu, kad lai- 
mėjo žūtbūtinę kovą su ereliu. 

Erelis dar ir dabar retkarčiais pasirodydavo aukštai 
padangėje. 

— Medžiodamas aš pastebėjau, kur jo lizdas,— tarė 
Matotaupa.— Jis per daug įžūlus. Reikės jį nudėti, kitaip 
neturėsim ramybės. Tik nėra ko skubėti. Pirmiausia turi 
tu kaip reikiant atsigauti. 

Jie eis medžioti erelio! Tas tėvo pažadas tarsi sutei- 
kė Harkai naujų jėgų, ir jis ėmė labai sparčiai gerėti. 
Tačiau Matotaupa kantriai laukė, kol visiškai užsitrauks 
žaizdos ir sugriš jėgos. Tik tada jis ėmė ruoštis į erelio 
medžioklę. 

— Šitą erelį galima įvairiai sumedžioti, — vieną vakarą 
tarė tėvas berniukui.-— Pavyzdžiui, tu galėtum nušauti jį 
iš savo Macavakeno. Bet tada be reikalo prarastum vieną 
šovinį, kurių mes turime ne tiek jau daug. Ir dar neži- 
nia, ar iš tokio didelio atstumo pataikytum, nes dar nesi 
įpratęs iš jo šaudyti. Juk visai neseniai išmokai juo nau- 
dotis. Be to, macavakeno šūvis toli girdėti; o iki šiol mes 
nematėme arti jokio Žmogaus — nei priešo, nei brolio. Mes 
nekūrėme ugnies, kad kas-neaptiktų mūsų, užuodęs dū- 
mus. Taigi niekas čia mūsų nesuras, nebent tik atsitikti- 
nai kas atklydęs aptiktų pėdas. 

— Tai kaip mes medžiosime erelį, tėve? 

— Jeigu žemiau nusileistų, aš galėčiau nušauti jį iš 
lanko. Bet dabar jis visą laiką skraido labei aukštai. To- 
dėl manau, kad geriausia būtų prisėlinti prie lizdo ir nu- 
šauti jį tupintį lizde, parskrendantį ar išskrendantį. 

— Tu sakei jau aptikęs jo lizdą. Kur jis yrat Ar ga- 
lima prie jo arčiau prieiti 

— Labai arti prie jo kažin ar prieisi. Šitas erelis su- 
kasi lizdą ne medyje, o ant sunkiai prieinamos uolos. To- 
dėl aš siūlau pasiimti lasą, lanką su strėlėmis ir ietį. 

— Ir mano macavakeną. 

— Čia jau tavo reikalas. 

— Kada išeinam, tėve? 

— Rytoj anksti rytą. Pasiimsime ir arklius, galėsime 
galą kelio joti raiti, tokiu būdu sutaupysim šiek tiek 
laiko. 

Harka sutiko ir nuėjo vykdyti tėvo paliepimo: paruoš- 
ti penkioms dienoms maisto, kad nereikėtų kelyje stovi- 
niuoti ir rūpintis, kur nutvėrus ką užvalgyti. 

Kai prašvito rytas, abu indėnai parsivedė arklius, su- 
krovė ant jų drabužius, maistą ir leidosi į žygį. Praėję 
pavojingą tarpeklį, sėdo ant arklių ir linksmai nušuolia- 
vo pirmyn. Per tas kelias dienas arkliai atsiganė, gerai 
pailsėjo ir dabar džiaugėsi, galėdami ilgesnį galą pabėgė- 
ti. Jojo jie per slėnius ir miškus, kilo ir leidosi skardžiais, 
šokinėjo per akmenis. Harka taip pat džiaugėsi, pagaliau 
ištrūkęs iš to mažo slėnio, kuris suteikė jiems prieglobs- 
tį, bet kartu ir atskyrė nuo pasaulio. 

Pavakare juodu pasiekė aukštumą, kur Matotaupa me- 
džiodamas matė erelio lizdą. Raiteliai nusėdo nuo arklių, 
pririšo juos prie medžio ir ėmė kopti į uolos viršūnę, nuo 
kurios, kiek galima buvo spėti, turėjo atsiverti platus vaiz- 
das. Kai po valandos pasiekė viršūnę, kalnai jau mirgėjo 
įvairiomis spalvomis, nušviesti besileidžiančios saulės 
spindulių. Harka apsidairė aplink ir netrukus aptiko liz- 
dą — nereikėjo tėvui jo ir rodyti. 

Plėšrūnas išsirinko sunkiai iš apačios pasiekiamą uolą. 
Tiesa, pati uola nelabai aukšta, netgi žemesnė už tą, ant 
kurios dabar stovėjo abu indėnai, tačiau baisingai išrai- 
žyta tarpeklių, o vienoje vietoje smarkiai išsišovusi į rytų 
pusę. Ant to iškyšulio ir buvo erelio lizdas, sukrautas iš 
storų kaip rąstai šakų. Erelio lizde nebuvo. | 

„Ligi pat tamsos laukė abu indėnai sugrįžtant erelio, 
bet jis taip ir nepasirodė. Kadangi naktį ereliai neskrai- 

do, Matotaupa ir Harka vėl nulipo žemyn ir praleido 
naktį miške. 

Anksti rytą pakilę, jie vėl užkopė į uolą. Kai pasiekė 
viršūnę, dar buvo tamsu. Pūtė šaltas vėjas, o kai pradėjo 
švisti ir danguje beliko tik aušrinė ir mėnulio pjautuvas, 
oras dar labiau atvėso. Pagaliau iš už horizonto pasirodė 
saulė. Harka, nors jau šimtus kartų sutikęs aušrą, ir šį- 
syk džiaugėsi ne mažiau kaip besiskleidžiantys žiedai ir 
lapai, kaip dūzgiantys vabzdžiai, kaip laukiniai žvėreliai, 
kuriems dienos šviesoje nebe tokie baisūs jų tykojantys 
plėšrūnai. 

Lizdas kaip buvo, taip ir liko tuščias. 

Tačiau indėnai nesėdėjo visą dieną uolos viršūnėje. Jie 
nusileido žemyn ir nujojo prie uolos, ant kurios buvo 
erelio lizdas. Paskui, gerai paslėpę ir pririšę arklius, nu- 
sėlino prie uolos atšakos, stūksančios netoli erelio buvei- 
nės. Ta atšaka iš pietų pusės buvo šiek tiek dantyta, ir 
nors kilo stačiai aukštyn, ja galima buvo įkopti. Abu in- 
dėnai ėmė lipti aukštyn, tempdami iš paskos ant laso 
pririštus ginklus. Pasiekę siaurą uolos viršūnę, atsigulė, 
kad nebūtų matyti iš lizdo, ir ėmė laukti. Tiesa, jie buvo 
tikri, kad erelis, grįždamas į lizdą, juos pamatys, bet jei- 
gu gulės nejudėdami, gal kartais jis nieko neįtars. Paukš- 
čio akį pirmiausia patraukia visa, kas juda. 

Praėjo diena, atėjo vakaras, o erelis vis nesirodė. Pa- 
galiau danguje sužibo. žvaigždės. 

— Matyt, kažkas atsitiko, — tarė Matotaupa Harkai.— 
Kai anomis dienomis medžiodamas mačiau lizdą, erelis 
kasdien čia atlėkdavo ir išlėkdavo. Jau tada man kilo no- 
ras jį nudėti, bet nenorėjau gaišti laiko, skubėjau pas ta- 
ve grįžti. O kad būčiau jį nušovęs! 

— Taip, geriau būtum tada jį nušoves,— tarė Harka ir 
nusišypsojo. 

— Bet kas galėjo atsitikti? Kodėl jis negrįžta? 

— Gal jis susinešė naują lizdą. Ką gali žinoti! 

Jie palaukė dar vieną dieną ir, kadangi erelis niekur 
nesirodė, nusivylę savo nevykusia medžiokle, sėdo ant 
arklių ir išjojo atgal į kalnų slėnį. 


Kai saulei tekant pasiekė uolų taką, vedantį prie šal- 
tinio, Matotaupa liepė Harkai su arkliais palaukti, o pats 

nuėjo pasižiūrėti, ar per tą laiką prie jų žeminės ko ne- 
atsitiko. Harka atsigulė žolėje ir įsiklausė. Tėvo žingsnių 
visai nebuvo girdėti — minkštais mokasinais jis be garso 
žengė akmenuotu taku. 

Tačiau jis išgirdo ką kita. Spalvingose ir kvapniose 
kalnų gėlėse dūzgė dvi bitės. Kažkur tolumoj čerškė kuo- 
sos. Tai buvo aišku ir suprantama. Bet Harka girdėjo ir 
dar šį tą: kažkokį neaiškų garsą, lyg kas būtų draskęs 
mėsą. Berniukas dar atidžiau įsiklausė. 

Ir štai jo ausis pasiekė tylus, bet nuo vaikystės gerai 
pažįstamas garsas — suzvimbė iš lanko paleista strėlė. Ar 
čia šovė tėvas? O gal koks pasalūnas priešas? Harkai 
knietėjo nubėgti ir pasižiūrėti, bet jam nevalia buvo pa- 
likti arklių. Dabar jis dar labiau nekantravo, kas toliau 
bus. 

Ilgai laukti nereikėjo. Netrukus pasirodė tėvas. Jis 
juokėsi! | 

— Tėve, aš girdėjau zvimbiant strėlę, o prieš tai mano 
ausis pasiekė toks keistas garsas, lyg kas būtų draskęs 
mėsą. 

— Eikš, Harka, aš tau kai ką parodysiu. Arklius kol 
kas galim palikti čia. 

Ir jie nuskubėjo uolų taku — Harka pirma, tėvas iš 
paskos. Netrukus prieš akis atsivėrė slėnis, Harka metė 
žvilgsnį link šaltinio ir nustebęs sustojo. 

Ant uolos, po kuria tekėjo šaltinis, tupėjo erelis, įsi- 
tvėręs nagais gabalą mėsos. Jo kairiajame sparne kyšojo 
Matotaupos strėlė. Duobė, kurioje abu indėnai slėpė savo 
maisto atsargas, buvo atkasta, velėnos išdrabstytos į šalis. 
Aplinkui žolėje mėtėsi kaulai ir mėsos likučiai. 

Tai štai kur šeimininkavo erelis, kol Matotaupa ir Har- 
ka budėjo prie jo lizdo! 

Dabar ir Harka neištvėrė nenusišypsojęs. 

Pašautas paukštis ištiesė sveikąjį sparną ir atstatė smai- 
14 snapą, pasiruošęs gintis. 

— Dabar jis jau nieko negali padaryti — tarė Mato- 
taupa.— Eik, Harka, atvesk arklius. 

Berniukas nubėgo atgal ir netrukus sugrįžo arkliais ve- 
dinas. Erelis tebetupėjo nukoręs kairįjį sparną, bet, pa- 
matęs Harką, vėl grėsmingai atstatė snapą. Matotaupa, 

nekreipdamas dėmesio į plėšrūną, apžiūrinėjo mėsos liku- 
čius. Nuostoliai nebuvo tokie dideli, kaip iš pradžių at- 
rodė. Tik viršutinis ryšulys buvo atplėštas, mėsa suryta 
ir išdrabstyta aplinkui. 

Harka padėjo tėvui sutvarkyti maisto atsargas. Arkliai 
piktai dėbčiojo į erelį ir laikėsi nuo jo atokiai. 

Abu indėnai sėdo pusryčiauti, bet Harka negalėjo ra- 
mMiai nusėdėti — vis dirsčiojo ir dirsčiojo į sąvo plunks- 
nuotąjį priešą. 

— Nieko sau paukštis! — tarė Matotaupa: 

— Rajūnas,— atsiliepė Harka. 

Pavalgę indėnai sugulė žolėje šalia vienas kito ir ste- 
bėjo erelį. Paukštis stengėsi ištraukti iš sparno strėlę. 

— Kaip sužeistas karys, — tarė pagaliau Harka.— Bet 
tu blogai pataikei, iėve. 

— Tu taip manai? Aš galėjau palaukti, kol jis pakils, 
ir tada nušauti. Bet gerai ir taip. Jam šitas susitikimas 
buvo toks pat netikėtas, kaip ir man. 

Stebėti erelį buvo labai įdomu. Jis mikliai darbavosi 
snapu, stengdamasis ištraukti strėlę. Tačiau strėlė neju- 
dėjo iš vietos, nors ir buvo paprasta, be užkarpos. Nieko 
negalėdamas padaryti, erelis paleido iš nagų mėsą, bet 
pasidėjo ją taip, kad nenukristų nuo uolos, ir ėmė bė- 
gioti aplink, stengdamasis išskleisti abu sparnus. Tačiau 
kairysis jo neklausė. Keletą kartų pamėginęs, atsitūpė 
pailsėti, o paskui ir vėl ėmė rakinėti snapu strėlę. 

— Gudruolis,— tarė Harka. 

Prie šaltinio priėjo širmis. Erelis vėl atstatė snapą, bet 
dabar mustangas nė kiek jo neišsigando — kuo ramiausiai 
atsigėrė ir nužingsniavo sau toliau ganytis. | 

Erelis vėl ėmė klibinti strėlę. Ir pagaliau jam pasise- 
kė. Strėlė nukrito į drėgną žolę. Harka nubėgo jos at- 
nešti. Kai jis sugrįžo atgal pas tėvą, erelis kuo ramiausiai 
tupėjo ant uolos ir laikė naguose gabalą mėsos. Vienas 
jo sparnas buvo suskliaustas, o kitas, tas, kur sužeistas, 
nukaręs žemyn. 

— Jis pamanė, kad tu nori atimti iš jo mėsą, — pa- 
aiškino Matotaupa. 

Taip jie ir prasėdėjo visą dieną: indėnai stebėjo erelį, 
erelis stebėjo juos. Harkai labai patiko erelio plunksnos. 

Vakarop erelis vėl susirūpino savo sparnu — braukė 
ir braukė snapu per sužeistą vietą. 

— Žiūrėk, Harka, jis nori išsigydyti sužeistą sparną. 

— Turbūt, bet tas jam negreit pavyks. | 

Naktį abu indėnai miegojo ramiai. Jie pasitikėjo savo 
arklių budrumu. 

Rytą erelis atrodė visai guviai. Kai Harka su Matotau- 
pa, atsigėrę upelyje, susėdo prie žeminės, paukštis ėmė 
lesti mėsą, kurią vis tebelaikė naguose. Harka žiūrėjo, 
kol paskutinis Mėsos gabalas pradingo snape. 

— Dabar jis sotus,-— tarė berniukas, atsisukės į tė- 
vą.— Bet ką darys, kai užsinorės gerti? 

— Tada jis nusileis prie šaltinio. 

Visą dieną erelis tupėjo kaip kokia statula ant uolos 
ir kartkarčiais braukė snapu sužeistą sparną. Indėnai su 
įdomumu jį stebėjo. 

Trečią dieną paukštį įveikė troškulys. Išskleidęs svei- 
kąjį sparną, jis nušokavo prie šaltinio ir ėmė gerti. 

Numalšinęs troškulį, norėjo vėl užšokti ant uolos, bet 
kelis sykius nesėkmingai pabandęs, pamatė, kad nieko iš 
to nebus, ir pasiliko prie šaltinio — tupėjo išdidus, pasi- 
pūtęs ir žvitriomis akimis stebėjo, ką dabar darys in- 
dėnai. 

Harka dirbosi iš kieto kiauro medžio fleitą. Matotau- 
pa žiūrėjo į dangų ir staiga stvėrė už lanko ir strėlių. 
Harka taip pat pažvelgė aukštyn. Virš kalnų sklandė du 
grifai. Jie suko ratus vis arčiau ir arčiau mažojo slėnio. 
Juos pastebėjęs, erelis pašiaušė plunksnas. 

— Grifai taikosi užpulti sužeistą erelį — tarė Harka.— 
Jie nori jį užkapoti ir sudraskyti, kaip anądien erelis no- 
rėjo sudraskyti mane.— Berniukas padėjo fleitą ir ėmė 
žaisti plunksnomis, kurias širmis buvo išpešęs ereliui iš 
uodegos. Gražios buvo tai plunksnos. 


Matotaupa įsidėjo į lanką strėlę, kitą laikė įsikandęs 
dantyse. Erelis savo aštriu žvilgsniu sekė kiekvieną indė- 
nų judesį, neišleisdamas iš akių ir tykančių grifų. Iš vis- 
ko buvo matyti, kad jis nesiruošia taip pigiai pasiduoti. 

Vienas grifas smigo žemyn. Erelis energingai šoko 
prieš, ir užpuolėjas vėl nėrė aukštyn, taikydamasis už- 
klupti savo auką iš užpakalio. Vos tiktai grifas suplasno- 

jo sparnais, Matotaupa paleido strėlę. Strėlė įsmigo gri- 
tui į krūtinę, ir jis kaip akmuo nukrito į pievą. 

Erelis pasižiūrėjo į negyvą priešą ir piktai pražiojo 
snapą. Bet netrukus ir jis suprato, kad šis priešas jam 
nebepavojingas. . 

Antrasis grifas nedrįso pulti, Jis nuskrido kažkur į 
šiaurę. ! 

Harka su tėvu ilgai sėdėjo nejudėdami. Matydamas, 
kad indėnai jam nieko nedaro, erelis įsidrąsino. Jis nu- 
ėjo prie nušauto grifo, sudraskė jį ir suėdė. Pasisotinęs 
pradėjo vėl snapu braukyti sužeistą sparną, vis žvilgčio- 
damas į indėnus, bet jau nebe taip piktai ir įtariai kaip 
pirma, — lyg būtų supratęs, kad tai jie apgynė jį nuo 
grifų. 

„Būtų įdomu prisijaukinti karo erelį“, — pagalvojo Har- 
ka. Jis užbaigė savo fleitą ir pamėgino ką nors pagroti. 
Iš pradžių ji truputį plerpė, bet pagaliau jam pavyko su- 
groti paprastą Motyvą, kurį buvo išmokęs dar savo gim- 
tajame palapinių kaime. 

Erelis sukluso. 

Prasidėjo atsargus erelio ir abiejų indėnų žaidimas. 
Harka vis numesdavo plėšrūnui odos gabaliukų ir ap- 
graužtų kaulų. Praėjo daug dienų, ko! erelis suprato, kad 
šitaip elgdamasis,, berniukas neturi jokių piktų kėslų, o 
nori jį tik pamaitinti. Ilgainiui jis taip priprato, kad kai tik 
išalkdavo arba pamatydavo žmones valgant, tuoj ištiesda- 
vo kaklą ir pražiodavo snapą, reikalaudamas maisto. 

Matotaupa dar porą kartų buvo išėjęs medžioti ir par- 
nešė užtektinai Maisto. Kalnų miškuose buvo gausu viso- 
kiausių žvėrelių. 

Antrą kartą sugrįžęs iš medžioklės, Matotaupa pama- 
tė neįprastą vaizdą: berniukas sėdėjo šalia erelio. Bet kai 
prie jo norėjo prieiti Matotaupa, erelis piktai išžiojo sna- 
pą, gindamas save ir savo naująjį draugą. Matotaupa nu- 
sijuokė ir, nuėjęs prie žeminės, numetė savo laimikį. 

Laikui bėgant, erelis visai pritapo prie.tos mažutės bend- 
rijos, atskirtos nuo pasaulio nedideliame kalnų slėnyje. Jo 
sparnas pamažu gijo, ir jis jau galėdavo jį sudėti ant nu- 
gaūros, kartais net išskleisdavo, kaip ir sveikąjį, bet skristi 
dar nepaskrido. Savo stipriomis kojomis jis vikriai karstė- 

si kalnų šlaitais ir visada ateidavo atsiimti savo dalies 
iš Matotaupos laimikio, lyg kokios privalomos duoklės. 
Vieną rytą, kai Harka valandėlę išleido erelį iš akių, jis 
nutempė jo lanką ir ietį. Nebuvo jokios abejonės — erelis 
sumanė susikrauti naują lizdą. Jo sparnas buvo jau tiek 
sutvirtėjęs, kad plėšrūnas nesunkiai užskrisdavo ant uolos. 

Harka mėgino atsiimti savo ginklus, bet erelis neno- 
rėjo jų atiduoti ir gynėsi snapu — ne piktai, bet gana ryž- 
tingai. | 
Matotaupa šypsojosi, matydamas tą draugų kivirčą. 

Harka atsistojo prie uolos, susidėjo rankas ant nuga- 
ros ir pradėjo sakyti ereliui kalbą. Pastarosiomis savaitė- 
mis tėvas buvo labai nešnekus, ir berniukas mažai turėjo 
progų pakalbėti, todėl dabar jis džiaugėsi, galėdamas nors 
su ereliu pasišnekėti. | 

— Karo ereli, paukščių vade! — mandagiai pradėjo 
jis. — Tu pagrobei mano ietį ir lanką. O šitaip daryti bro- 
liams netinka, ir tu turi suprasti, kad pats sau kenki, pa- 
likdamas mane beginklį! Juk mes dabar esame sąjungi- 
ninkai! Argi tu nematei, kaip Matotaupa, mano tėvas, nu- 
šovė grifą? Aš irgi galėčiau tau šitaip padėti. Bet tu turi 
būti kaip mūsų brolis, kitaip mums teks tave išvaryti! 
Jeigu tu elgsies kaip plėšrūnas, tada mes prisiminsime, 
kad tu iš tikrųjų esi plėšrūnas, didelis plėšrūnas, kad tu 
mane užpuolei, sukapojai ir vos gyvą palikai. Tu norėjai 
nusinešti mane į savo lizdą ir suėsti kaip kokį prerijų 
šunį. Tu užmiršai, kad esu Lokės giminės vado sūnus iš 
Oglalos grupės ir septynių dakotų genčių! 

Kol Harka šitaip kalbėjo, jo nebylusis klausytojas ati- 
džiai stebėjo jį savo aštriomis akimis. Tačiau, ištaręs pas- 
kutinius žodžius, berniukas krūptelėjo, rodos, kas peiliu jį 
persmeigė — jis su skausmu prisiminė, kas buvo jo tėvas 
vasaros pradžioje ir kas yra dabar, artėjant rudeniui. Lo- 
kės giminės vadas iš narsiosios Oglalos grupės, kuri įva- 
rydavo daug baimės priešams, kurios kariai turėdavo tiek 
daug visokio grobio ir arklių, kad galėdavo juos dalyti 
kam tik patinka ir tuo pelnytis sau šlovę, — štai:kas buvo 
Matotaupa nuo tų laikų, kiek siekė Harkos atmintis. Ir 
nors pavasariais tekdavo pabadauti, nors gyvenimas buvo 
sunkus ir pilnas pavojų, tos dienos Harkos atminty buvo 

susijusios su gražiausiais ir šviesiausiais prisiminimais. 
Taip, jo tėvas buvo giminės vadas, o jis, jo vyresnysiš 
sūnus, vadovavo Jaunųjų Šunų sąjungai, sulaukęs ketu- 
riolikos metų, būtų tapęs Raudonųjų Plunksnų sąjungos 
vadu. Štai kas jis buvo! Taip, buvo! Bet dabar jo tėvas — 
tremtinys, visų paniekintas ir giminės išgintas-kaip išda- 
vikas, ir tik dėl to, kad Havandšita, burtininkas, jį ap- 
šmeižė, apskelbęs, jog Matotaupa, girtas būdamas, iš- 
davęs baltajam žmogui, Redui, Juodųjų kalnų aukso pa- 
slaptį. 

Ne, tėvas šito negalėjo padaryti. Niekados! Jis nėra 
išdavikas. Ir dėl to, kad tėvas buvo neteisingai apkaltin- 
tas, Harka slapta pabėgo paskui tėvą ir pasirinko tremti- 
nio dalią. 

Jie visą vasarą pragyveno vieni du kalnuose. Nepa- 
sakytum, kad tai buvo blogas gyvenimas. Harkai patiko 
būti kartu su tėvu, kartu su juo medžioti. Bet taip gyven- 
ti galima vasarą, bet ne žiemą ir ne metų metus. 

Matotaupa turi vėl tapti vadu. Lokės giminės kariai 
turi suprasti, kad jis nekaltas. Turi suprasti! 

Paskendęs tokiose mintyse, Harka ilgai tylomis sto- 
vėjo priešais erelį. Dabar jis išsitraukė fleitą ir sugrojo 
keletą melodijų, paskui kuo ramiausiai, nė kiek nebijo- 
damas, pamėgino atgauti savo ginklus. Tačiau erelis tuoj 
pat įspėjo jo ketinimus ir pasičiupo ietį ir lanką. 

Matotaupa nusijuokė, bet tai buvo jau nebe tas sma- 
gus ir nerūpestingas juokas, kokį Harka kartais vėl gir- 
dėdavo pastaruoju laiku. Matyt, berniuko žodžiai palietė 
ir Matotaupą: jo širdyje atgijo pradėjusi trauktis žaizda. 

— Nieko tu iš jo negausi — tarė tėvas berniukui— 
Turėsi pasiieškoti naujos ieties, išsidrožti naują antgalį ir 
pasidaryti naują lanką. 

— O gal ir ne, — spyrėsi Harka.— Erelio sparnas gy- 
ja. Greitai jis pradės skraidyti. Tada aš ir pasiimsiu savo 
ginklus. 

— Jis iš anksto pastebės, kad tu nori apiplėšti jo 1iz- 
dą, ir puls tave. 

Šitokia tėvo pranašystė nelabai maloniai skambėjo 
Harkos ausyse. Tačiau jis nieko neatsakė tėvui, tik žiū- 
rėjo, kaip erelis gražinasi — tvarkosi sparnų ir uodegos 

plunksnas. Atrodo, jis jau šėrėsi, nes išpešė kelias plunks- 
nas, ir jos nuplasnojo į slėnį. Harka pasiėmė tris uode- 
gos plunksnas, surišo jas, paskui atsinešė kitas tris, kurias 
buvo išpešęs širmis, ir nuėjo prie arklių. Abu tuos pun- 
delius jis prisegė mMustangams prie kamanų. Tikras karys 
arba berniukas, besiruošiantis tapti kariu, kaip, pavyz- 
džiui, Harka, nesisegs išsišėrusių ar arklio išpeštų plunks- 
nų sau į plaukus, bet papuošti jomis arklius galima. 

Matotaupa tai Matė ir nieko nesakė. 

Gal ir įdomu būtų nusileisti į mišką ir ten, žemai, prie 
upelio, kur yra visokių akmenų, pasirinkti jų naujiems 
ginklams pasigaminti. Tėvas juk pats apie tai prasitarė, 
tad neturėtų drausti. 

Matotaupa leido. 

Ir Harka ėmė ruoštis į iškylą. Pirmą kartą jis leisis 
į tokią kelionę vienas. Pasiims maisto, peilį, savo dvi- 
vamzdį ir šovinių. Ruoštis ilgai nereikėjo — vienas du, ir 
viskas buvo sutvarkyta. 

Vos tik sušvito rytuose žara, berniukas patraukė tuo 
pačiu keliu, kuriuo kadaise ėjo su tėvu medžioti elnio. 
Įsidėmėti kelią iš pirmo sykio jis buvo įpratęs nuo mažų 
dienų, todėl dabar neabejojo, kur eiti, ir pasišokinėda- 
mas spėriai leidosi šlaitu žemyn. 

Pasiekęs mišką, negaišo laiko tuščiai vaikščiodamas, 
bet tuoj pat susirado vietą, kur pagal tėvo pasakojimus 
turėjo būti uosių. Tačiau išsirinkti jauną medelį, tinkan- 
tį iečiai, buvo ne taip paprasta. Pagaliau po ilgų ieško- 
jimų jis aptiko gerą uosiuką ir, išsipjovęs iš jo lazdą, 
pamėgino, kaip ji lekia. Taip, šita tiks iečiai. Parėjęs į 
slėnį, dar truputį apdoros, ir ietis bus kaip reikiant. Pas- 
kui susirado lankstų ir stiprų medelį, iš kurio galima bu- 
vo pasidaryti gerą lanką. Dabar reikėjo nuspręsti, ar eiti 
prie upelio pasiieškoti smailo akmens ieties antgaliui, ar 
ne. Galima buvo apsieiti ir be jo — kaip ir pirma, išsi- 
drožti antgalį iš kaulo. Bet, prisiminęs ten rastą akmeninį 
peilį, berniukas panūdo toje vietoje dar kartą pasidairy- 
ti. Jis išėjo iš miško ir pakėlė akis į dangų. 

Aukštai ore sklandė paukštis. Erelis! 

Ha“ka nudžiugo, vadinasi, erelis jau visiškai atgavo 
jėgas. Kaip gražiai suka jis ratus ten aukštai, kur plau- 

kioja balti debesėliai! Gal kartais pakilo ieškoti savo nau- 
jojo draugo, Harkos? 

Berniukas sekė akimis paukščio skrydį. Erelis suko į 
pietus ir kilo vis aukštyn. 

Bet staiga jis pakeitė kryptį ir dideliu greičiu nunė- 
rė į vakarus, kur dunksojo kalnai. Netrukus jis visai 
pradingo berniukui iš akių. vo 

Harka nežinojo, nė ką manyti. Kas galėjo sutrukdyti 
ramų erelio skrydį? Gal jis kalnuose pastebėjo kokį gro- 
bįė Bet iš taip toli negalėjo jo pamatyti. Greičiausiai pa- 
juto pavojų. Bet kas gali išgąsdinti erelį? Nebent kitas 
erelis arba žmogus. 

Harka nusprendė nebeieškoti akmenų, o grįžti pas 
tėvą. Jis pasiėmė išsipjautus medelius iečiai ir lankui, už- 
simetė šautuvą, maisto atsargas, kurių net nebuvo palie- 
tes, ir nuskubėjo prieš kalną į mažąjį slėnį. 

Buvo dar ką tik po vidurdienio, kai Harka pasiekė 
„taką tarp uolų ir sutiko ten besidairantį tėvą. Iš čia 
buvo gerai Matyti slėniai, prieškalnės ir prerijos. Harka 
atsistojo šalia Matotaupos ir taip pat įsmeigė akis į tolį. 

— Ką tu pasakytum apie savo erelį? — paklausė tėvas. 

— Greičiausiai jis kažką pastebėjo ir išsigando. 

— Teisingai. Į pietryčius nuo čia pasirodė didelis rai- 
telių būrys. Dabar jie įjojo į mišką, ir iš čia jų nema- 
tyti. | 

— Ką mes darysime? 

— Pirma pavalgysim, o paskui pasitarsim, kaip ir 
dera. | 

— Hiau. 

Harkai labai patiko, kad tėvas su juo tariasi- kaip su 
tikru kovos draugu. 

Abu indėnai nubėgo gerai pažįstamu taku į mažąjį 
slėnį. Arkliai ganėsi ramiai. Harka pasiėmė iš erelio liz- 
do savo ietį ir lanką. 

Matotaupa maloniai nusišypsojo Harkai: 

— Gal tavo plunksnotasis draugas daugiau čia ne- 
begrįš? 

Abu indėnai stipriai pavalgė žalios mėsos, prie kurios 
Harka per tas kelias savaites jau spėjo priprasti, paskui 
atsigėrė iš upelio vandens ir susėdo pievoje. 

— Girdėjai, ką aš sakiau, — pradėjo Matotaupa.— At- 
skirų raitelių aš negalėjau įžiūrėti, bet man atrodo, kad 
tai buvo raudonodžiai, nes jie jojo ilga vora. Tai galėtų 
būti dakotai, pauniai arba šejenai. 

— Jie nesuras mūsų. 

— Ne, jie mūsų nesuras, bet gal reikėtų mums juos 
surasti. Kaip tu manai, Harka Kietasis Akmenie Vilko 
Nugalėtojau? 

— Tu matei tik raitelius? Ar nebuvo ten arklių, tem- 
piančių valkčius? 

"— Ne, nebuvo. 

— Vadinasi, vieni kariai? 

— Rodos, kad taip. 

— Kiek jų? 

— Apie šimtą. 

— Įdomu, ko jiems prireikė miške? — balsu galvojo 
Harka.— Bizonų bandos, kurių medžioklėn galėtų susi- 
ruošti šimtinė karių, ganosi tik prerijose, 0 ne miške. 
Didžiosios šventės arba didieji pasitarimai, kur susirenka 
šimtinė karių, būna tik po rudens medžioklių, o ne prieš 
jas. Jeigu šimtas karių joja be moterų ir vaikų, vadinasi, 
jie ruošiasi su kažkuo kariauti arba taikosi kažką api- 
plėšti. Iš kur tie raiteliai pasirodė ir į kurią pusę jie 
traukia? | 

— Jie pasirodė iš pietų ir traukia į žiemryčius. 

— Toje pusėje stovi Lokės giminės palapinės. Gal tie 
šunes pauniai ruošiasi užpulti dakotų palapines. Mums rei- 
kia viską išaiškinti, tėve! 

— O kam? — trumpai paklausė Matotaupa. 

Harka išblyško ir nuleido akis. 

— Aš žinau, ką tu galvoji. — kiek patylėjęs vėl pra- 
bilo Matotaupa— Tik tu gėdinies pasakyti savo mintis, 
nors jos ir teisingos. Sakyk drąsiai, kaip dera vyrui! 

Harka iš tikrųjų gėdijosi, bet šie tėvo žodžiai jį pa- 
drąsino. 

— Aš taip manau, tėve. Pauniai tikriausiai sužinojo, 
kad tu esi ištremtas, jie tikriausiai taip pat sužinojo, kad 
Saulės Lietus žuvo per bizonų medžioklę, o tavo brolį 
Plunksnotąją Strėlę sudraskė persekiojamas lokys. Lo- 
kės giminė neturi nė vieno tikro vado, galinčio vesti ka- 

rius į kovą. Pauniai mano, kad jie nebaudžiami gali plėšti 
mūsų palapines. Taip jie mano. Bet pavojaus valandą 
mūsų kariai praregės! Jiems nukris valktis nuo akių, ir 
jie supras, kaip neteisingai padarė, ištrėmę Matotaupą. 
Tada jie vėl panorės, kad Matotaupa grįžtų ir būtų jų 
vadas! | 

— Tu taip manai? — Matotaupa apsiniaukusiu veidu 
žiūrėjo kažkur į tolį — Na, pamatysim, ar mūsų kariai su- 
gebės patys apsiginti, ar kas nors kitas turės jiems pa- 
dėti. Susirinkimas taip nusprendė, ir man nevalia nė ko- 
jos kelti į dakotų medžioklės plotus. Kas man dabar 
darbo, kad pauniai, tie nususę kojotai, eina grobti mūsų 
moterų ir vaikų! 

Harkai pasirodė, kad jo kūną užplūdo naujos jėgos. 
Kokia nuostabi perspektyva! Tremtiniai stos ginti Lokės 
giminės palapinių, ir kariai, spaudžiami paunių, džiaugsis, 
kad Matotaupa vėl jų priešaky! Tada ir jis, Harka, galės 
grįžti į savo gimtąją tipi, pas savo draugą Četaną, pas 
Garbiniuotą Galvą, pas Harpsteną. Kaip nušvis Uinonos 
ir Untšidos akys, kai Matotaupa ir Harka, vainikuoti šlo- 
ve, grįš į savo gentį! 

Bet ne tik tėvo išteisinimo ir kario šlovės troško Har- 
ka. Paunio kulka pavasarį pakirto jo motiną. Dabar, artė- 
jant rudeniui, pauniai sužinos, kad Harka turi dvivamzdį 
šautuvą, ir jiems nepavyks nužudyti arba paimti į nelais- 
vę jo sesutės ir senelės Untšidos, kuri buvo jam kaip 
tikra motina. Kaip gerai, kad per visą vasarą jis neiššovė 
nė vieno šovinio! Dabar jie labai jam pravers. 

— Kada iškeliaujam, tėve? 

— Pirmiausia pamiegosime, kad ateinančią naktį ne- 
pritrūktų jėgų, o kai: sutems, pasinaudodami tamsa, nusi- 
leisime į mišką. Galimas daiktas, kad iki ryto mums pa- 
siseks pasiekti tą karių būrį. 

Paskutinį sykį Matotaupa ir Harka sugulė miegoti šia- 
me nėdideliame slėnyje. Kai temstant prabudo, sugrįžo 
erelis. Naguose jis parsinešė storų pagaikščių, bet pasi- 
dėjo juos ne ant uolos prie šaltinio, bet ant skardingos 
viršūnės, stūksančios pietinėje slėnio pusėje. Matyt, ten 
jis ketino susikrauti naują lizdą. 

Palikęs pagaikščius ir apsidairęs aplinkui, erelis nusi- 
metė jam mėsos atliekų. Erelis prarijo jas ir, nelaukda- 
mas, kol visai sutems, nuplasnojo ant viršūnės. 

Matotaupai ir Harkai atėjo laikas iškeliauti. Jie su- 
krovė ant arklių maisto atsargas, pasiėmė ginklus ir lei- 
dosi į kelią. Harka buvo taip užsidegęs tuo žygių, kad 
užmiršo net atsigręžti į mažutį slėnį, kuris taip ilgai bu- 
vo jo ir tėvo buveinė. 


DRAUGAS AR PRIEŠAS ? 


Kalnų pašlaičių miškuose jau pakvipo rudeniu. Že- 
mėje Margavo pirmieji nuvytę, pūvantys lapai. 

Iš prerijų, plytinčių kalnų papėdėje, dvelkė šiluma: 
per ištisus mėnesius saulės ir sausų vėjų džiovinama že- 
mė dar alsavo vasaros karščiu. 

Buvo vidurnaktis. Danguje kabėjo mėnulio pjautuvas, 
bet jo blausi šviesa nevaliojo prasiskverbti pro medžių 
šakas. Harka su arkliais stovėjo visiškoj tamsoj ir laukė. 
Arkliai nebuvo pririšti, berniukas laikė juos už apinas- 
rių. Miške buvo tylu tylu, ir Harka klausėsi, ar neišgirs 
kokio įtartino šlamesio. Tačiau aplink nebuvo girdėti jo- 
kio garso, kuris liudytų čia esant dar daugiau Žmonių, 
nesijautė ore nė dūmų kvapo. Matyt, ta šimtinė raitelių, 
pasislėpusi miške, laikėsi labai tykiai. | 

Harka. laukė tėvo, kuris dabar pėsčias slankiojo po 
mišką, stengdamasis išsiaiškinti, kas tie raiteliai ir ko jie 
čia nori. Galimas daiktas, nežinomieji raiteliai taip pat 
buvo išsiuntę žvalgus, todėl Matotaupa turėjo būti labai 
atsargus. Tik tiek jam buvo gerai, kad jis žinojo apie rai- 
telius, o šie apie jį ne. 

Per krūmus nušlamėjo žebenkštis. Kažkur tolumoj su- 
kliko paukštis, tamsoje užkluptas priešo. Bet tai buvo smul- 
kių miško gyvūnų kova, stambesniems žvėrims ir Žžmo- 
nėms ji nerūpėjo. Arkliai atsigulė pailsėti. Harka atsi- 
sėdo šalia jų, bet apinasrių nepaleido. Dieną. jis gerai 
išsimiegojo, tad dabar nė kiek nesijautė pavargęs. Neri- 
mauti taip pat nebuvo ko, nes iš anksto žinojo, kad tėvo 
reikės laukti kelias valandas. Todėl net nustebo, kai tė- 

vas sugrįžo dar gerokai prieš rytą. Harka jau iš tolo iš- 
girdo jo žingsnius. Tėvas bėgo skersai šlaito link Harkos. 
Jis visai nepaisė atsargumo, matyt, jam dabar svarbiau 
buvo kuo greičiau sugrįžti pas sūnų. Pasiekęs Harką ir 
arklius, be kvapo parkrito ant žemės. 

— Tai pauniai, — sušvokštė jis.— Išsidažę kovos spal- 
vomis. Arklius paliko miške, o patys su ginklais rankose 
kiek tik įkabina pasileido per prerijas į žiemryčius. 

— O mes? 

— Pauniai eina karo taku. Jie paliko arklius, vadina- 
si, taikosi užklupti iš netyčių. Mums reikia išsiaiškinti, ar 
Lokės giminės vyrai pasiruošę duoti atkirtį tiems šunims, 
ar ne, 

— Jojam?į 

— Mes turime aplenkti paunius. O laiko mažai. Net 
raiti galime pavėluoti. Tiesiai per mišką pėstiems, žino- 
ma, būtų greičiau, bet užtat, pasiekę prerijas, atsigriebsi- 
me. Taigi jojam! 


Tuo metu, kai Matotaupa ir Harka visą naktį, o paskui 
visą dieną persekiojo paunius, Lokės giminės stovykloje 
Arklių upelio pakrantėje viešpatavo tyla ir ramybė. Upe- 
lis per sausras visai išdžiūvo ir tekėjo siaura srovele, žolė 
aplinkui buvo parudavusi, o miškelis, supantis stovyklą, 
jau rudeniškai pageltęs. Arkliai, neberasdami šviežios žo- 
lės, knapsojo susispietę rytiniame stovyklos pakrašty. Di- 
džiojoje aikštėje stūksojo išpjaustytas stulpas. Aikštė bu- 
vo tuščia, ir tas stulpas atrodė kaip koks sumedėjęs Žmo- 
gus. Mėnulio šviesoje nuo jo krito šešėlis, nutįsęs ligi 
pat burtininko palapinės. Nuo ritualinių šokių sutryptoje 
žemėje galėjai įžiūrėti šviežias kojų žymes: tai vyrai va- 
kar dieną šoko aplink stulpą karo šokį. Dabar jie pavar- 
gę miegojo. Budėjo tik sargyba prie arklių ir trys Žvalgai, 
įsitaisę ant kalvos į pietus nuo stovyklos, iš kur buvo 
gerai Matyti prerijos ir, pasirodžius priešui, galima buvo 
spėti pranešt apie pavojų stovyklai. 

Vienoje iš didžiųjų palapinių, kurios stovėjo prie aikš- 
tės, kažkas tyliai sujudėjo. Tai buvo ta palapinė, kurioje 
kadaise gyveno vadas Matotaupa. Priešais jos angą stovė- 
jo trofėjų stulpas, ant jo dar tebekabėjo bizonų kauko- 

lės su ragais, lokio nagai, skalpai ir ginklai, iškovoti bu- 
vusio šios palapinės šeimininko. Čia stovėjo ir pririštas 
mustangas, jaunas gražus keršis. Palapinės sienos buvo 
išmargintos keturkampiais piešiniais, jie vaizdavo keturias 
pasaulio šalis ir turėjo magišką reikšmę — saugojo pala- 
pinę nuo nelaimių. 

Taigi šitoje palapinėje kažkas tyliai sujudėjo. Tai pra- 
budo jaunutė mergaitė. Prabudo, bet akių neatmerkė. O 
gal tyčia gulėjo užsimerkusi, nes, be jos, čia dar miegojo 
keturi žmonės, ir ji tikriausiai todėl apsimetė mieganti, 
kad, kieno nors paklausta, galėtų pasakyti, jog sapnavu- 
si. Vis dėlto ji atsargiai, labai apgalvotai pasiekė drabu- 
žius, gulinčius šalia, ir paslėpė juos po antklode. Apsi- 
rengusi vėl užsitraukė antklodę ir apsimetė mieganti — 
padėjo galvą ant žilvičių pynimo, kuris, pakabintas ant 
trikojo, buvo naudojamas pagalvio vietoj. Bet dabar ji 
pravėrė akis, apsidairė ir įsiklausė. Kiti keturi žmonės 
alsavo ramiai ir lygiai. Harpstena, jaunesnysis broliukas, 
gulėjo susirietęs į kamuolį — tai rodė, kad jis kietai mie- 
ga. Šešoka, Uinonos pamotė, sukosėjo, bet neprabudo. 
Šonka, penkiolikmetis Šešokos sūnus, vartėsi savo guo- 
lyje ir kažką murmėjo per miegus. Jis buvo labai pavar- 
gęs, Mat ką tik grįžo nuo arklių. 

Svarbiausia, ar miega Untšida, senelė. O jeigu ir mie- 
ga, vis tiek reikia būti labai atsargiai, nes senelė prabun- 
da nuo menkiausio įtartino garso. 

Tiesą sakant, mergaitė nieko blogo neketino daryti, 
nors ir. slėpėsi nuo kitų. O Untšidos jai visai bijoti ne- 
reikėjo, jeigu ta ir pajustų, vis tiek nieko nesakytų — jos 
abi labai gerai sutarė. 

Uinona tyliai tyliai atsikėlė ir tvarkingai sudėjo savo 
apklotą. Paskui žengė kelis žingsnius prie ugniakuro, ku- 
riame šiltu oru ugnis naktimis visai išblėsdavo, ir pasi- 
lenkusi išsitepė sulysusį veidą pelenais. Tai reiškė, kad 
ji ruošiasi pasninkauti, kad kitą dieną ji ničnieko ne- 
valgys. 

Uinona išėjo iš palapinės tikra, kad niekas nepajuto. 
"Tačiau Untšida seniai prabudo ir viską matė. Atsidūrusi 
lauke, Uinona sustojo ir permetė akimis aikštę. Stulpo 
šešėlis lyg koks juodas pirštas vis dar teberodė į burti- 

ninko palapinę. Priešais ją ant karties kabojo senasis šau- 
tuvas, o nedideliame tinkliuke — aukso gabaliukas. Uino- 
na sustingusiu, visai nevaikišku veidu žiūrėjo į abu tuos 
daiktus. Juk šautuvas buvo ta paslaptingoji geležis, kuria 
pauniai nužudė jos motiną. Matotaupa nukovė tą paunį, 
jos vyresnysis brolis Harka kovoje laimėjo macavakeną, 
bet burtininkas pareikalavo jį paaukoti. Taip, tas šautuvas 
turi savo istoriją, ir ką gali žinoti — gal ta istorija dar 
nesibaigė. O tą aukso gabaliuką Harka rado prie upės 
Juoduosiuose kalnuose, Matotaupa supykęs įmetė jį į Šiau- 
rės Plato upę, Juodoji Oda Garbiniuota Galva išgriebė 
iš vandens, bet paskui burtininkas pasiėmė tą auksą sau. 
Kartais jis slėpdavo jį savo palapinėje, kartais kabindavo 
ant karties, kad visi matytų. Tik niekas nežinojo, kam jis 
tai daro. | 0 

Uinona ilgai žiūrėjo į tuos du daiktus. Paskui nukiūti- 
no prie kitos palapinės, stovinčios kiek atokiau nuo aikš- 
tės, arčiau miško. Toje palapinėje gyveno Baltoji Rožė, 
su kuria Uinona buvo susitarusi šiuo laiku susitikti. Balto- 
ji Rožė buvo viena iš Matotaupos brolio dukterų dvynu- 
kių, to brolio, kurį sudraskė lokys. Mergaitės labai gra- 
žiai sutarė, jų draugystė nenutrūko net ištrėmus Matotaupą 
ir pabėgus Harkai, Baltoji Rožė niekados nesigėdijo rody- 
tis žmonėse su Uinona. | 

Palapinės anga prasiskleidė, ir pasirodė Baltoji Rožė. 
Ji taip pat buvo. išsitepusi veidą pelenais, nes abi bičiu- 
lės buvo davusios žodį drauge pasninkauti. Mergaitės pri- 
bėgo viena prie kitos, susiėmė rankomis ir per krūmus 
nulėkė prie upelio, juosiančio ir stovyklą, ir mišką. Jos 
susėdo ant smėlėto kranto. Naktis buvo vėsoka, bet ne- 
pasakytum, kad žvarbi. Nuo upės sklido kažkoks padvi- 
sęs kvapas, vanduo vos vos tekėjo. Vakaruose tamsiai 
mėlyno dangaus fone juodavo Uolinių kalnų grandinė. Ui- 
nona žiūrėjo į kalnus. Ten išjojo jos tėvas ir brolis. .. 

Mergaitės tyliai sėdėjo šalia viena kitos, užsiglaudu- 
sios už krūmų ir nuožulnaus upelio kranto, kad kas ne- 
pamatytų iš stovyklos ar nuo arklių. Jos norėjo būti vie- 
nos, nes skausmas taip slėgė širdį. 

— Ką sako Untšida? — pagaliau sušnibždėjo Baltoji 
Rožė.— Ar ji tiki, kad ateis pauniai? 

— Untšida tyli. 

Baltoji Rožė atsiduso. 

— Četanas sako, kad jie ateis. 

Četanas, septyniolikmetis Raudonųjų Plunksnų sąjun- 
gos vadas, netekęs tėvo, o paskui ir globėjo, gyveno pas 
našlę Baltosios Rožės motiną. 

— Greit prasidės rudeninės bizonų medžioklės, ir pau- 
niai mėgins mus dar prieš tai iš čia išstumti. Taip jis sa- 
ko. O kaip tu manai? 

— Ar šiaip Manau, ar taip manau, vis tiek iš to nieko 
gero — juk mes nebeturime vado. 

— Mes turime Senąją Antilopę ir Senąjį Varną. 

Uinona nuleido galvą. 

— Teisybė. 

— Gerai, kad mes nutarėme pasninkauti, Uinona. Dva- 
sios ant mūsų pyksta. Mes turime jas perprašyti, ir Va- 
kantanka, Didžioji Paslaptis, tegu žino, kad ir mes nesame 
tam abejingos. 

— Taip. 

Mergaitės vėl nutilo. Nors kalba ir nesimezgė, bet nė 
viena nenorėjo grįžti atgal į palapinę. 

— Klausykis! — tarė staiga Uinona. 

Baltoji Rožė ištempė ausis, o paskui gūžtelėjo pečiais, 
atseit nieko negirdėti. 

— Grįžtam atgal į stovyklą, gal čia koks paunių žval- 
gas! — skubiai tarė Uinona. Bet tą pačią akimirką abi mer- 
gaitės išsigandusios atšoko: link jų lyg koks driežas šliau- 
žė per žolę žmogus. Baltoji Rožė jau buvo besuklinkanti, 
bet Uinona greitai užčiaupė jai burną. 

Žmogus jau buvo šalia. 

— Harka! — sušuko Uinona, vos beatgaudama kvapą 
iš susijaudinimo. 

'— Ar jūs žinote, kad netrukus čia bus pauniai? — pa- 
klausė berniukas. 

— Ne. Ką... 

— Tylėk. Aš jau einu. Jūs manęs nematėt. Aišku? O 
dabar bėkit į stovyklą ir praneškit Untšidai, ką girdėjot. 
Aš pasakiau, hau! 


Ir berniukas dingo. Mergaitės tiesiog savo akimis ne- 
tikėjo: ar čia iš tikrųjų buvo Harka, ar jos tik sapnavo? 

Bet paskui abi pakilo ir pasileido prie palapinės su ketu- 
rTių pasaulio šalių ženklais. Ibėgusios į vidų, vienu balsu 
sušuko: | 

— Ateina pauniai! 

Visi pašoko iš savo guolių. Niekas neklausinėjo, kaip 
mergaitės tai sužinojo. Visi suprato, kad jos ką tik grįžo 
iš lauko, vadinasi, ten pastebėjo ateinantį priešą. 

Penkiolikmetis Šonka ir net FHarpstena pasičiupo gink- 
lus ir išlėkė iš palapinės. į 

— Ateina pauniai! | 

Akies mirksniu sukilo visa stovykla. Senasis Varnas, 
trijų brolių Varnų tėvas, stovėjo aikštėje ir garsiai da- 
vinėjo įsakymus: kariams pasislėpti krūmuose ir, kai tik 
priešas prieis arčiau, pasitikti jį strėlėmis; moterims ir vai- 
kams pasilikti prie palapinių. 

Uinona ir Baltoji Rožė stovėjo susiglaudusios prie va- 
do palapinės angos ir žiūrėjo, kas dedasi aikštėje. 

Iš pietų pusės sugrįžo į stovyklą trys Žvalgai ir pri- 
ėjo prie Senojo Varno. 

— Iš kur ateina pauniai? — paklausė šis. 

— Mes jų nematėme! — sumišę atsakė kariai. 

. — Jūs jų nematėte? Nematėte? Akys apspango, ausys 
apkurto? Tai kas mums pranešė apie pavojų? - 

— Mes nežinome. | | 

Senasis Varnas supykęs nusisuko. Kaipgi tai suprasti! 
Bet dabar nebuvo kada galvoti apie nevykėlius žvalgus ir 
aiškintis, kas įspėjo apie gresiantį pavojų, nes iš prerijų 
pasigirdo pirmieji priešo šūksniai ir beveik tuo pačiu me- 
tu į išdžiūvusius krūmus ėmė lėkti degančios strėlės. Prie- 
šas buvo šiaurinėje upelio pusėje ir, ten pasislėpęs, sten- 
gėsi padegti krūmus ir prerijas pietiniame upelio krante, 
žinodamas, kad, kilus gaisrui, vyrai turės bėgti iš krūmų, 
o moterys su vaikais iš palapinių. Prispirti liepsnos ir dū- 
mų, jie pateks pauniams į rankas. Jeigu kuris mėgins gel- 
bėtis, brisdamas per upelį, jį užklups strėlių kruša. Tai 
buvo aišku ir mažoms mergaitėms. 

Krūmuose jau ėmė plaikstytis pirmosios liepsnelės. Pa- 
sisemti vandens gesinimui buvo: neįmanoma, nes kitam 
krante tykojo pauniai. 

Išgirdę priešo riksmą, Lokės giminės Žmonės . suprato, 
kad paunių pajėgos stipresnės negu jų. 

Senasis Varnas skardžiai sušvilpė karo švilpuku ir su- 
šuko: 
— Prie arklių! Prie arklių! 


Nors pauniai kėlė didžiulį triukšmą, Lokės giminės ka- 
riai suprato vado įsakymą: visi pasileido prie savo mus- 
tangų. 

Arkliai buvo rytinėje pievos pusėje, ir abi mergaitės 
su siaubu pamatė, kas ten dabar dedasi. 

Liepsnos išsigandę arkliai blaškėsi kaip pašėlę. Rei- 
kėjo juos būtinai sugaudyti, kad neišlakstytų kas sau, kaip 
ką tik pasklido po prerijas šunų būrys. 

Pauniai taip pat pastebėjo, kas dedasi prie arklių. To- 
dėl ir jų pusėje nuaidėjo skardus karo švilpuko balsas, ir 
jų vadas suriko: 


— Neprileiskit tų kojotų prie arklių! Neprileiskit prie 
arklių! 


Ir tuoj pat viena paunių grupė puolė iš rytų pusės 
per krūmus, kurie čia dar tik ruseno, o kitur jau buvo 
visai apimti liepsnos. Lokės giminė „neturėjo tiek vyrų, 
kad galėtų atremti priešus iš bet kurios pusės. Todėl pau- 
niai čia didesnio pasipriešinimo nesutiko ir netrukus pa- 
siekė kaimenę. Prasidėjo kova dėl mustangų. Vieni sten- 
gėsi užsėsti ant arklių, kiti neleido. Žmonės raičiojosi že- 
mėje kartu su griūvančiais arkliais, švaistėsi kuokomis ir 
peiliais, o liepsna krūmuose kilo vis aukščiau ir aukš- 
čiau. Išpančioti arkliai visai pakvaišo, ir jau nebeįmano- 
ma buvo jų sutramdyti. Vieni nešini raiteliais — dakotais 
ir pauniais,— kiti be nieko nušuoliavo paskui keršąjį er- 
žilą, kuris, nusitraukęs nuo stulpo priešais palapinę, lėkė 
kiek įkabindamas į rytus. 

Dabar abiejų pusių vadai pastebėjo, kad didelė dalis 
karių be jokios naudos išsisklaidė po prerijas. Todėl ir 
čia, ir ten nuskambėjo žemas karo švilpuko balsas, kvie- 
čiantis visus rinktis į savo būrį. Bet pasukti arklių aigal 
buvo neįmanoma, todėl kariai nužoko nuo jų ir pėsti sku- 
bėjo pas saviškius. Pasklidę tamsoje po kalvotas prerijas, 
jie nematė kits kito ir nekovojo. 

Mergaitės pastebėjo, kaip keli kariai sugrįžo per krū- 
mus ir nuskubėjo prie Senojo Varno išklausyti jo naujų 

įsakymų. Taigi dakotai nieko nepasiekė, tik prarado savo 
arklius, ir viskas. Pauniams tai buvo laimėjimas, ir jie 
garsiai džiūgavo. Tačiau dakotai, klausydamiesi paunių 
džiaugsmo šūksnių, suprato, kaip išsidėstęs priešas. 

Tuo tarpu ugnis krūmuose liepsnojo vis labiau. Naktis 
buvo be vėjo, todėl liepsna neslinko kuria nors viena 
kryptimi, bet, rydama sausas šakas, lapus ir žolę, pama- 
žu plėtėsi į visas puses. Moterys ir vaikai susirinko pili- 
koje stovyklos aikštėje ir aplinkinėse palapinėse; lieps- 
na čia buvo nebaisi, tik dūmai graužė akis. Visi buvo 
labai ramūs, nesigrūdo, nerėkė, tik žiūrėjo į Untšidą, ku- 
ri stovėjo šalia abiejų mergaičių. Kariai, ligi šiol slėpęsi 
krūmuose, turėjo iš ten bėgti, jeigu nenorėjo sudegti. Jie 
susirinko aplink Senąjį Varną. "Tas davė isakymą keltis 
per upelį ir pulti paunius, nors, esant apšviestam krantui, 
priešui bus labai patogu juos apšaudyti strėlėmis. Senasis 
Varnas sakėsi pats vadovausiąs šiam rizikingam žygiui. 


Uinona juto, kaip dreba Baltoji Rožė. Jeigu Lokės gi- 
minės vyrai pralaimės, pauniai juos išžudys, ir jų skalpai 
džius ant trofėjų karčių priešo stovykloje. Moterų ir vai- 
kų likimas buvo neaiškus. Jos irgi turės mirti arba dirbti 
priešo stovykloje ir būti žmonomis karių, nužudžiusių jų 
tėvus, brolius ir vyrus. Mergaitės. prisiglaudė prie Untši- 
dos, tarsi ieškodamos po jos motinišku sparnu pagalbos. 

— Tėve! Mano tėve Matotaupa,— tyliai sušnibždėjo 
Uinona,— jeigu tu čia būtum, mūsų nebūtų ištikusi tokia 
nelaimė. 

— Tikra teisybė — atsiliepė kažkieno balsas, ir Uino- 
na krūptelėjo išsigandusi, nes nemanė, kad, be Untšidos 
ir Baltosios Rožės, dar kas kitas gali išgirsti jos žodžius. 
Ji atsigręžė ir pamatė žmogų, ištarusį tuos žodžius. Tai 
buvo karys, vardu Cotanka. | 

Prie upelio, apšviesto degančių krūmų liepsnos, dar 
nebuvo girdėti kovos šūksnių. Matyt, vyrai vis nesiryžo 
pradėti to rizikingo puolimo. Bet kažką daryti. vis tiek rei- 
kėjo, jeigu jie nenorėjo sudegti, arba be kovos pasiduoti 
pauniams, 

Ir štai nuskambėjo trumpas ir kimus karo šūkis: 

— Hi-jip-jip-jip-hi-jaach! 

tą abipusį triukšmą mergaitės tarsi išgirdo, kaip. dūzgia 
lankai, svaidantys strėles. 

Per dūmus jos vos begalėjo atgauti kvapą, ir Untšida 
paliepė visoms gulti, kad lengviau būtų kvėpuoti. 

„Tuo metu nuaidėjo du šūviai. Ir kaip mat stojo visiška 
tyla. Nutilo dakotų karo šūkis, nuščiuvo ir pauniai. Tik 
buvo girdėti, kaip traška ir pyška liepsnojantys krūmai. | 

Mergaitės klausėsi ausis ištempusios. 

Ir štai pasigirdo piktas paunių riksmas, bet netrukus 
vėl pokštelėjo šūvis, tik dabar lyg ir iš kitos vietos negu 
pirmieji du. Pauniai vėl nutilo. Ir toje tyloje kažkur iš 
tamsių prerijų, paunių užnugaryje, nuskambėjo du balsai: 

—- Hi-jip-jip-jip-hi-jaach! 

Uinona suprato, kieno tie balsai, ir iš džiaugsmo, kad 
tėvas ir brolis čia pat, sukando dantimis sau ranką. . 

"Harka turi Paslaptingąją geležį! Tai jis čia šaudė, o 
gal tamsoje jau zvimbia Matotaupos strėlės, guldydamos 
paunius, kurie nesitikėjo tokio puolimo iš užnugario. Ui- 
nona dar išgirdo šuoliuojant arklius. Vadinasi, Matotaupa 
ir Harka su mustangais. Tai todėl jie taip greitai keičia 
vietą ir puola paunius čia iš vienos, čia iš kitos pusės. 

Vėl driokstelėjo du šūviai. 

Ir tuoj pat prie upelio nuaidėjo karo šūkis — tai Lo- 
kės giminės kariai puolė paunius. Iš tolstančio riksmo 
mergaitės suprato, kad kariams pavyko sėkmingai persi- 
kelti per upelį, ir dabar jie spaudžia paunius. Priešo riks- 
mas pritilo, jų kariai išsisklaidė po prerijas. 

Vadinasi, priešas išsigando macavakeno. Žinoma, jis 
išsigando Harkos ir Matotaupos! Uinona troško dūmuose, 
jai buvo neapsakomai karšta, bet dabar ji jau nebegal- 
vojo apie mirtį ir nelaisvę, ji tikėjo saviškių pergale, vy- 
lėsi vėl pamatyti tėvą ir brolį. 

Kilus gaisrui, savaime susidarė oro srovės, jos dar la- 
biau įpūtė ugnį ir varė liepsnas vis tolyn ir tolyn. Įsisiau- 
tėjusi ugnis greitai prarijo žemus medelius ir skurdžią 
prerijų žolę. Medeliai, neseniai liepsnoję kaip fakelai 
naktyje, pavirto pelenais, iščegusios pievos pajuodavo, 
pakilęs vėjas išsklaidė dūmus. Ugnis nutolo nuo Arklių 

upelio, nuo palapinių ir, palikusi nusiaubtus krūmus, bai- 
siu greičiu plėtėsi pietų kryptimi, virsdama didelių preri- 
jų gaisru. 

Pauniai tikriausiai išsigando, kad ugnis pietuose ne- 
pasiektų jų palapinių. O gal kartais tas pavojus jų ir ne- 
gąsdino, nes indėnai mokėjo apsisaugoti nuo prerijų gais- 
ro, uždegdami priešinę ugnį. Šitaip gesinant, būdavo su- 
naikinamos visos ganyklos aplinkui, bet užtat likdavo 
sveiki žmonės. 

Vėjas nešiojo pelenus, ir jie, įkyriai lindo mergaitėms 
į akis. Stovyklos aikštė vėl skendėjo tamsoje. Uinona. su 
Baltąja Rože, kaip ir visi kiti, likę stovykloje, įtemptai 
klausėsi. Tačiau aplinkui buvo tylu. 

Išdegus krūmams, niekas dabar nebeužstojo žvilgsnio, 
ir Moterys su vaikais aiškiai matė viską aplinkui. Viršum 
tuščio ir nykaus krašto, dėl kurio ką tiktai kovojo vyrai, 
plytėjo žvaigždėtas dangus. Tik pietuose raudonavo pa- 
dangė. Ten toliau siautėjo gaisras. | | 

Aplinkui vis dar tebeviešpatavo keista tyla. Atrodė, 
kad abi kovojančios pusės kažkur išsislapstė. Gal kartais 
pauniai atsitraukė? O gal ruošiasi iš naujo pulti? Tačiau 
moterys ir vaikai niekur nematė ir savo karių. 

Ir staiga Baltoji Rožė kad suriks išsigandusi — prieš 
ją tarsi iš žemės jišdygo aukštas kaip kartis karys: iš pli- 
kos galvos ir besiplaikstančio plaukų kuokšto ant pakau- 
šio mergaitė suprato, kad tai paunis. Jis prisidėjo prie lū- 
pų švilpuką ir šaižiai sušvilpė. Tai buvo ženklas kariams 
pulti stovyklą. Bet, nespėjus nuaidėti jo švilpukui, pasi- 
girdo dakotų karo šūkis, ir šalia paunio atsirado nė kiek 
ne mažesnis už jį karys. Jis buvo ligi pusės nuogas, ne- 
turėjo jokių papuošalų, jokių pasižymėjimo ženklų. Plau- 
kai buvo supinti į kasas. Iš galingos figūros ir stipraus 
balso Baltoji Rožė ir Uinona pažino, kas jis toks. 

— Matotaupa,— sušnibždėjo mergaitės. 

Vos tik sušukęs karo šūkį, dakotas užsimojo kuoka, ir 
netikėtai užkluptas paunis parkrito nuo pirmojo smūgio. 
Šaižus pergalės šauksmas apskelbė, kad paunių vadas nu- 
galėtas. Dakotas pakėlė priešininko švilpuką ir sušvilpė, 
duodamas ženklą pradėti puolimą. 

Lokės giminės vyrai tuoj subėgo vykdyti įsakymo, nes 
žinojo, kad tas Žmogus visada ras išeitį iš pavojingos pa- 
dėties. 

Mūšis, vos neįsižiebęs pačiame stovyklos vidury, nu- 
tolo, nes pauniai leidosi bėgti, pasičiupę sąmonės nete- 
kusį savo vadą. Mat palikti vadą nelaisvėje buvo laiko- 
ma didžiausia gėda. 

Toli prerijose dar kartą driokstelėjo macavakenas, su- 
dundėjo žemė nuo šuoliais lekiančių arklių, pasigirdo 
šūksniai, rodantys, kad paunių gretos išsisklaidė ir dako- 
tai juos persekioja įvairiomis kryptimis. | 

Kai po šitos siaubingos nakties pagaliau vėl naiekėjo 
saulė, abi mergaitės stovėjo paišinos kartu su kitomis mo- 
terimis ir vaikais tarp suodžiais apneštų palapinių ir ap- 
anglėjusių laukų, ir niekam į galvą neatėjo, kad juodvi 
dar iš vakaro pačios išsitepė veidus pelenais — dabar visi 
taip atrodė. kaip jos. Prerijos aplinkui buvo ištisi degė- 
siai, tik į šiaurę nuo upelio šėpsojo saulės išdeginta žolė. 

Kadangi niekur nebebuvo matyti nei kovojančių, nei 
bėgančių, nei persekiojančių karių — nei priešų, nei drau- 
gų,— moterys su vaikais nuėjo prie upelio atsigerti ir ap- 
sišvarinti. Paskui ėmė apžiūrinėti palapines. Kai kurios 
kraštinės buvo šiek tiek apanglėjusios, bet tos, kur sto- 
vėjo aplink aikštę, išliko visai sveikos. 

Iš burtininko palapinės sklido duslūs garsai: Havandši- 
ta kalbėjosi su dvasiomis. | | 

Šautuvas ir aukso gabaliukas, iš vakaro kabėję ant 
karties priešais palapinę, buvo dingę. 

Uinona ir Baltoji Rožė dar ilgai stovėjo stovyklos aikš- 
tėje. Ir kiti vaikai, nors ir labai pavargę, nenorėjo lįsti į 
palapines. Pro šalį praėjo Četanas, maloniai pažvelgė į 
Uinoną ir tarė: z 


— Aš einu ant kalvoš pasižiūrėti, ar negrįžta mūsų 
kariai, tiksliau sakant, ar grįžta visi tie, kurie dalyvavo 
kovoje, supranti mane? | 


— Suprantu, Četanai. 


-Persekiojamieji ir persekiotojai nutolo nuo Arklių upė- 
lio ir dingo vakaruose. Ir vieni, ir kiti buvo be arklių, 
todėl tas bėgimas ir vijimasis banguotomis prerijomis iš 

dalies buvo panašus į slėpynes, kur labai daug reiškė vik- 
rumas ir išradingumas. Dažnai nei vieni, nei kiti nežino- 
jo, kur iš tikrųjų eina nuolat besikeičianti kovos linija; 
tos pačios pusės kariai Čia atsidurdavo priekyje, čia už- 
pakalyje. 

Tik abu raiteliai, Matotaupa ir Harka, smarkiai išsi- 
veržė į priekį ir išnyko visiems iš akių. Jie visu greičiu 
lėkė į vakarus, ir Matotaupa neturėjo kada Harkai pa- 
aiškinti; ką jis, yra sumanęs. Tačiau Harka pats nujautė, 
ko tėvas taip skuba. Vakaruose, miške, liko paunių ark- 
liai. Jeigu pavyktų išvaikyti arba nugalėti sargybinius, 
galima būtų paleisti arklius į prerijas, ir pauniai liktų be 
mustangų, kaip ir dakotai. Arba dar geriau būtų, jeigu 
paunių mMustangus pasisektų nuginti Lokės giminei. 

Harka labai džiaugėsi, kad dakotai nugalėjo paunius. 
Apie savo nuopeinus toje kovoje jis beveik nė negalvojo, 
nors prieš tai vaizdavosi, kad pasirodys joje kaip tikras 
vyras. Dabar jis nematė čia nieko nepaprasto, kad už- 
puolė paunius iš užnugario, išgąsdino juos macavakeno 
šūviais ir pasėjo tarp jų paniką. Šią naktį Harka pirmą 
kartą nužudė žmogų. Bet gerai to dar nesuvokė, nes ko- 
vojo ne vyras prieš vyrą, o šaudė iš tolo, tamsoje, ir 
nepamatė, net nepalytėjo to mirusiojo. Svarbiausia jam 
dabar buvo, kad jie išgelbėjo nuo ugnies ir priešų Uino- 
ną ir Untšidą, kad toje kovoje pasižymėjo Matotaupa — 
kritiškų momentu ėmėsi vadovauti Lokės giminės kariams. 
Jis visą laiką jojo tėvui iš paskos. Seniai jau patekėjo 
saulė, ir Harka matė suodiną tėvo nugarą — tai buvo va- 
karykščios nakties žymės, kai Matotaupa veržėsi į sto- 
vyklą per karštus, dar žioruojančius pelenus. 


Kai Matotaupa ir Harka pagaliau pasiekė miškus, bu- 
vo jau vėl naktis. Jie sustojo prie upelio, ir sukaitę, pa- 
iisę aikliai puolė gerti. Matotaupa su Fiarka taip pat nu- 
malšino troškulį ir atsigulė žemėn pailsėti, Čia, miške, 
buvo vėsiau ir gaiviau negu dulkėtose, sausros iškepin- 
toze prerijose. Abu indėnai godžiai traukė į save jau 
rudeniu kvepiantį miško orą. 

Karką suėmė miegas, jis buvo vos gyvas iš nuovargio, 
bet pamatęs nerimą tėvo veide, greitai vėl pažvalėjo. Ma- 
totaupa įbruko jam į burną kąsnį mėsos, berniukas jį. 

sukramtė,, nurijo, paskui gavo dar vieną, miegai lyg ir 
išsisklaidė.“ 

Matotaupa ėmė dėstyti savo sumanymą: 

— Sakykime, kad mes esame Lokės giminės žvalgai. 
Aš eisiu apžiūrėti, kaip išsidėstę prie arklių paunių sar- 
gybiniai, kiek jų ten yra ir kokiu būdu galima pagrobti 
jų arklius. Kai viską išsiaiškinsiu, tada arba mes patys 
imsimės to žygio, arba palauksime karių. Jie visą laiką 
lipa pauniams ant kulnų, o tiems, savaime aišku, reikalin- 
gi arkliai. 

Matotaupa liepė Harkai sėsti ant širmio ir miegoti, o 
pats apžergė sartį ir nusivedė sūnaus arklį, paėmęs jį už 
pavadžio. Harka Dyko ant savęs, kad jis toks bejėgis, bet 
nieko padaryti negalėjo: nuovargis įveikė, ir jis greitai 
viską užmiršo, paskendęs Maloniam snauduly, tačiau visai 
neatsipalaidavo, ir miegodamas saugojosi, kad nenukristų 
nuo arklio. | | 

Pagaliau Matotaupa sustojo, ir Harka prabudo. Buvo 
dar naktis ir miške visai tamsu. Tėvas paliko jam arklius 
ir įsakė, kad šiukštu neužmigtų, nes jau čia pat esanti 
priešo sargyba. Harka sukaupė visas jėgas, suvalgė dar 
šiek tiek mėsos ir prablaškė miegus. Matotaupa tyliai pra- 
dingo tarp medžių tamsoje. 


Praėjo apie dvi valandas, kol Harka sulaukė tėvo. Ma- 
totaupa grįžo gerai nusiteikęs ir tuoj pradėjo pasakoti, 
ką matęs: 

— Šimtas arklių ir tik dešimt sargybinių, o ir tie patys 
labai nerūpestingi. Jie laiko arklius nepririštus, mustan- 
gai tik suvaryti į krūvą ir aptverti šakų tvora. Tokia už- 
tvara gali sulaikyti nebent ramų arklį. Baikštus mustan- 
gas išlauš ją arba peršoks per viršų. Mes pagrobsime pau- 
niams arklius, dar nespėjus jų kariams sugrįžti į mišką. 
Hau! 


Atimti priešui arklius buvo įprastas kovos būdas 
prerijose. 


Harka užmiršo savo nuovargį. 

:— Kaip mes išgąsdinsime arklius, tėve? 

— Lengviausia būtų ugnimi, bet aš nenoriu uždegti 
miško. Liepsna persimestų į prerijas ir nusiaubtų pievas, 

jos reikalingos Lokės giminei ir bizonų kaimenėm, kurios 
greitai turi čia pasirodyti. Ar tu dar turi šovinių? 

— Ne per daugiausia. Du ar tris. : . galėčiau paaukoti. 

— Tad pilk tiesiai į arklius. Tai bus geriau, negu šau- 
dyti į sargybinius. Arkliai išsilauš iš aptvaro, ir jeigu mū- 
sų kariai turi greitas kojas, geras akis ir vikrias rankas, 
jie galės keletą arklių susigauti prerijose. 

— Gerai. 


"Matotaupa nusivedė Harką per mišką. Teko pasiimti, su 
savim ir arklius, nes palikti juos vienus buvo pavojinga. 
Dėl to jie turėjo padaryti didelį lankstą, kad neatkreiptų 
į save sargybinių dėmesio — pasikelti šlaitu, o paskui vėl 
nusileisti žemyn. Kad mažiau reikėtų tverti tvoros, pau- 
niai buvo suvarę arklius palei stačią kaip siena uolą, stūk- 
sančią vidury miško. Viršum tos uolos stovėjo du sargy- 
biniai, kiti aštuoni buvo išsidėstę apačioje palei tvorą. 
Visa tai Matotaupa išsiaiškino iš anksto ir dabar pranešė 
Harkai. Jo planas buvo toks: patyliukais likviduoti abu 
sargybinius viršuje, o paskui nuo uolos atidengti ugnį į 
arklius. 

* Todėl jie pasikėlė šlaitu dar aukščiau, negu buvo ta 
stati uola, ir stipriai pririšo arklius prie medžių. 

Apačioj, miške, pasigirdo šūktelėjimas. Matyt, sargy- 
binis pastebėjo kažką įtartina ir perspėjo saviškius. To- 
dėl Matotaupa ir Harka, norėdami pasiekti tikslą, turėjo 
veikti labai greitai. 

Vikriai kaip laukinės katės nuliuoksėjo jie šlaitu že- 
myn. Be ginklų, dar turėjo po akmenį rankojė. Priartėję 
prie tos stačios uolos, pastebėjo sargybinių šešėlius, šmėkš- 
čiojančius tarp medžių. Matyt, pauniai juos pamatė ir 
skubėjo pasislėpti. Vienas iš jų pritūpė krūme ir iškišo 
galvą pasidairyti. Harka, nieko nelaukęs, sviedė į jį ak- 
meniu ir taip gerai pataikė, kad sargybinis valandėlei 
orarado sąmonę. Kitą sargybinį, prigludusį už medžio, už- 
puolė Matotaupa. Jis prišoko prie jo, pačiupo, nespėjus 
šiam griebtis ginklo, ir numetė nuo uolos į arklių būrį. 
Tėvo pavyzdžiu pasekė ir Harka. Jis stvėrė už kojų pri- 
svaigintą antrąjį sargybinį, nutempė prie skardžio ir taip 
pat numetė žemyn. Paskui pakėlė šautuvą ir pliekė į ark- 

šių tabūną, kartu su tėvu garsiai rėkdamas dakotų karo 
šūkį: 

— Hi-jip-jip-jip-hi-jaach! 

„"Matotaupa surado vietą, kur uola buvo suskeldėjusi ir 
pastūmęs paleido į arklių tabūną tokią akmenų krušą, 
kad tie visai paklaiko ir, vadovaujami eiklaus eržilo, iš- 
silaužė pro užtvarą. Išgirdę šūvius, nežinodami, kas ten ant 
šzalno darosi, sargybiniai taip pat ne mažiau išsigando ir, 
pastvėrę pirmą pasitaikiusį arklį, pasileido šuoliais šlaitu 
žemyn. Arkliai pasklido kas sau, ir nuo jų baimingo blaš- 
x ymosi drebėjo visas miškas, lyg ten būtų siautėję vai- 
<duokliai. 

Abiem dakotams taip pasisekė įvykdyti savo planą, kad 
Matotaupa neištvėręs ėmė kvatoti. Tačiau besijuokdamas 
jis neatsargiai žingtelėjo, pataikė ant išklibusio akmens 
ir kartu su juo nuriedėjo žemyn. Pamatęs, kad tėvas taip 
staiga dingo apačioj, Harka neišsigando, jis taip pat ėmė 
škvatoti. Tačiau, bijodamas, kad ir jo neištiktų tokia pat 
nesėkmė, atsigulė ant žemės pasižiūrėti, ar kartais tėvas 
griūdamas nesusižeidė, ir apsidžiaugė, pamatęs, kad Ma- 
totaupa greitai atsikėlė ir sušuko aukštyn: 

— Viskas gerai! Eikš ir tu čionai! 

Harka valandėlę dvejojo. 

— Ne, nieko nebus! — pagaliau atsiliepė jis — Taip 
lengvai nepaimsi būsimojo dakotų kario! Einu prie mus- 
tangų. Ten aš labiau reikalingas. 

Tėvas pritardamas nusijuokė. Tie juokai abu prablaš- 
kė, išsklaidė nervinę įtampą, kuri pastarosiomis dienomis 
Žaikė juos sukausčiusi. 

Matotaupa apėjo uolą, pakilo į kalną ir susitiko su 
Harka prie arklių, kurie, išgąsdinti triukšmo, džiaugėsi 
pagaliau sulaukę savo šeimininkų. 

—, Na, mes padarėme viską, ką turėjome padaryti — 
tarė Matotaupa ir užsidegė pypkę.— Dabar belieka tik pa- 
žiūrėti, ką darys kiti. 

— Norėdami tai pamatyti, mes turėtume vėl leistis į 
prerijas,— tarė Harka. 

— Taip, reikės. | 
„ Po nemiegotų naktų ir Matotaupos veide nuovargis 
įrašė savo pėdsakus. Ryto brėkšmoje Harka pastebėjo, 
kokios įkritusios tėvo akys. 

— Gal pirma pamiegotum, tėve? 

— Ne, paskui. 

Matotaupa išrūkė pypkę ir atsikėlė — ne taip vikriai, 
kaip paprastai, bet nė kiek nesvyruodamas. Abu indėnaž 
užsėdo ant arklių ir atsidavė jų valiai — jie patys susiras 
kelią žemyn. O pusiaukiniai mustangai šitai labai gerai 
moka. 

Kai juodu išjojo iš miško ir pasiekė prerijas, visų pir- 
ma pamatė daugybę arklių pėdų. Aplinkui nebuvo girdėti 
jokio įtartino garso. Matotaupa susirado aukštą - medį: ir 
ėmė į jį kopti. Harkai irgi labai knietėjo pasidairyti po 
plačias apylinkes. Jis pririšo arklius ir pasekė tėvu. Iš 
medžio viršūnės jie pastebėjo dvi plonas dūmų sruogas. 
kylančias tolumoj iš už aukštumėlės. 

— Tai ne kas kita, kaip Lokės giminės kariai. Jie su- 
sėdo prie ugnies pasidžiaugti pergale,— tarė Matotaupa.— 
Jie susigaudė paunių arklius, juk mes paginėme juos tie- 
siai mūsiškiams į rankas. Pauniai greičiausiai pabėgo į sa- 
vo stovyklą. Niekur jų nematyti. Be abejo, jie irgi pasi- 
gavo vieną kitą pabėgusį mustangą, bet nedaug, labai ne- 
daug! Matai, ten toli toli ganosi nedidelė mustangų gru- 
pelė? Šitų jau niekas nepagaus. 

Matotaupa pamažu, kažkaip labai atsargiai išlipo iš 
medžio ir, atsistojęs apačioje, pagavo šokantį žemyn Har- 
ką. Abu nieko daugiau nekalbėjo, nes nuo to, ką juodu 
dabar sumanė, priklausė visas jų tolesnis gyvenimas, o tas 
lemiamas momentas buvo jau taip arti, kad sunku buvo 
apie ji kalbėti. 

„Nė kiek nesisaugodami, jie nujojo į tytus, prie dides- 
niojo dakotų laužo. 

Prijoję arčiau, pastebėjo keletą vyrų, pasilipusių ant 
kalvos, matyt, laukiančių jų. Matotaupa neapsiriko. Tai 
buvo iš tikrųjų Lokės giminės kariai. Netrukus jie jau iš 
tolo pažino Senąjį Varną; jo vyresnįjį sūnų ir Senąją An- 
tilopę. Su jais buvo dar vienuolika karių, tarp jų ir Če-- 
tanas. Nors jam ėjo dar tik septyniolikta vasara ir jis dar 
nebuvo priimtas į karius, tačiau jau dalyvavo persekio- 
jant paunius. | 

Matotaupa ir Harka žingine prijojo prie karių grupės. 
Visi buvo labai rimti. Harka stengėsi pagauti Četano 

žvilgsnį, o Četanas žiūrėjo į Harką. Taip, jie buvo ir liko 
«zeri draugai. 

Matotaupa sustabdė savo sartį. Sustojo ir Harka. Vis 
«dar buvo neaišku, kas pirmasis prašneks. . 

Senasis Varnas judino lūpas, tartum kovodamas su sa- 
imi: nežinojo — sakyti ką, ar ne. 

— Mes susitinkame čia, svetimuose medžioklės plotuo- 

se,— pradėjo jis pagaliau, stengdamasis visų pirma pa- 
teisinti savo ir kitų elgesį. — Ką jūs turite mums. pra- 
nešti? | 
Nedaug ką— išdidžiai atsakė Matotaupa.— Kas at- 
sitiko prie Arklių upelio, jūs žinote patys. Iš paunių. sar- 
gybos, saugojusios mustangus, du mes nugalabijome, o 
kiti išsilakstė kas sau. Aš matau, kad jūs prisigaudėte 
arklių! 

Senasis Varnas vėl pajudino lūpas, o paskui vis dėlto 
>aklausė: 

— Ką dar turite mums pasakyti | 

— Aš jau pasakiau viską, — trūkčiojamu balsu atsakė 
Matotaupa.— O ką pasakysite jūs? 

— Aš pasakysiu, kad tu gerai ir teisingai vadovavai 
kovai, — pamažu dėstė Senasis Varnas, pasverdamas kiek- 
vieną žodį — Ko tu dar iš mūsų nori? Gal tu atjojai arą 
Žinti berniuko, kuris priklauso mums? 

Kai Harka išgirdo šį klausimą, jam pasidarė šalta. 

Matotaupa, vos stovintis ant kojų iš nuovargio, išblyš- 
ikęs, paišinas, su kraujuojančiomis žaizdomis, į kurias vi- 
sai nekreipė dėmesio, įsmeigė akis į Senąjį Varną. 

— Aš neišsivedžiau Harkos Kietojo Akmens Vilko Nu- 
galėtojo Lokio Medžiotojo ir negaliu jo grąžinti; tai spren- 
džia jis pats. O iš jūsų aš noriu tik vieno — teisybės. Aš. 
noriu teisybės. Jūs turite pripažinti teisybę. Aš nekaltas. 
„Argi kovoje su pauniais nepasirodžiau kaip Lokės gimi- 
nės vadas? | 

Senasis Varnas susirūpinęs nuleido akis. 

Bet dabar į priekį išėjo Senoji Antilopė. 

— Šiandien ir vakar tu pasirodei kaip tikras vadas, — 
sušuko įis.— Šito niekas negali paneigti. Bet ar visada tu 
taip darei? Tu ištremtas ne už bailumą. Tu narsus, tai 
žino visi Lokės giminės kariai. Bet, nors ir narsus būda- 

mas, "tu išdavei mus, iškeitei į paslaptingąjį vandenį! Tu 
išplepėjai kas nereikia Ilgiesiems Peiliams ir'išstatei pa- 
juokai savo karius! Tau nevalia kelti kojos į mūsų me- 
džioklės plotus! Mes manėme, kad tu nusilenksi vyres- 
niųjų sprendimui, ir dovanojome tau gyvybę. Bet tu nepa- 
klausei jų valios, ir jeigu aš būčiau sutikęs tave mūsų. 
medžioklės plotuose, būčiau tučtuojau nudėjęs. Aš pasa- 
kiau, hau! 

Senoji Antilopė nutilo. 

Matotaupa ilgai į jį žiūrėjo. Paskui. permetė žvilgsniu 
visus kitus. Bet niekas daugiau netarė nė žodžio. Nė vie- 
nas nepravėrė lūpų. Niekas neišdrįso užstoti Matotaupos. 
Ir Harkai pasirodė, kad iš stovyklos pasigirdo duslūs bur- 
tininko būgno smūgiai, surakinę visiems lūpas. Netgi Če- 
tanas nieko nepasakė ir nukreipė valandėlei akis į šalį. 
Bet kai Harka pagaliau vėl pagavo jo žvilgsnį, jis buvo 
labai labai liūdnas. | 

Matotaupa dar kartą įsmeigė akis į Senąją Antilopę. 

— Ir tai paskutinis tavo žodis? | 

Senoji Antilopė nieko neatsakė, tik nusispjovė į šalį. 

— Tada tau galas, — tyliai ištarė Matotaupa.— Įsidėmėk 
tai ir lauk. Aš ateisiu. 


Vadas apgręžė; arklį, Harka taip pat apsuko savo šir- 
mį. Iš pradžių žingine, paskui lengvais šuoliais nujojo jie 
atgal į kalnus. Kai pasiekė miškais apaugusį kalnų šlaitą, 
buvo jau vakaras. Čia jie apsistojo, pavalgė ir atsigulė 
poilsio. Matotaupa netarė nė žodžio, tylėjo ir Harka. La- 
bai išvargę, abu greitai užmigo, ir jeigu būtų atėjęs prie- 
šas jų nužudyti, šią naktį jiems būtų buvę vis tiek. Juk 
sudužo jų didžioji svajonė. 

„ Sekančiomis dienomis ir naktimis Mat otaupa buvo kaž- 
koks bauginančiai ramus, ir Harka nedrįso jo kalbinti. Jis 
dažnai palikdavo jį vieną, nes matė, kad tėvas to nori. 
Berniukas klajodavo aplinkui, užkopdavo aukštyn, kur 
baigiasi miškas ir akmenų nuolaužos siekia medžius. Vė- 
jas jau dvelkė rudens žvarba. Harka vis žvilgčiojo į 
viršų, kur buvo tas nedidelis slėnis, ir juo dažniau jis 
vienas bastėsi po apylinkes, juo labiau jį traukė dar kartą 

nueiti tenai, kur jis kartu su tėvu praleido vasarą, būda- 
znas kalnų ir žvėrių valdovas. | 

Vieną rytą jis pamatė virš kalnų erelį ir nebeištvėrė: 
Lyg sparnais užlėkė į viršų, kur ėjo gerai pažįstamas ta- 
kas, ir nuskubėjo juo prie šaltinio pievoje. 

Vanduo linksmai čiurleno, žolė čia dar gražiai Žžalia- 
vo. Harkos iškasta žeminė tebebuvo nepaliesta, tačiau 
mėsos atsargos išraustos iš po žemės, visur pilna apgrauž- 
tų kaulų. Matyt, erelis dažnai nutūpdavo ant uolos prie 
šaltinio, aplink akmenį dar buvo primėtyta I maisto li- 
kučių. 

Harka krito į žolę ir ėmė raudoti. Dabar jis nebesi- 
tvardė, vieną kartą norėjo būti pats savimi, su savo skaus- 
mu, vieną vienintelį kartą, ir tai padaryti jis galėjo tik 
<ia, kur buvo vienui vienas. 

„Kalnų slėnyje jis praleido visą dieną. Aukštai dangu- 
je matė sklandantį erelį. O kai atėjo saulės laida, kai 
kalnų viršūnės pasipuošė auksu ir šaltinio vanduo sužibo 
vaivorykštės spalvomis, erelis sugrįžo, į savo buveinę. Nu- 
tūpė į lizdą, kurį buvo susinešęs ant viršūnės pietinėje 
slėnio pusėje, ir žiūrėjo į berniuką. Atrodo, jis parsinešė 
ir grobio, nes Harka girdėjo ir matė jį kažką Kapojant 
snapu. 

Naktį Harka miegojo žeminėje, kuri saugojo jį nuo 
nakties vėjo. Tačiau rytą vis tiek. prabudo visas sustiręs 
nuo šalčio. Kai pajudėjo ir apsidairė, pamatė erelį, tu- 
pintį žemai ant uolos, prie šaltinio. Berniūkas numetė jam 
gabalą mėsos iš savo atsargų, paukštis vikriai jį pagavo 
ir prarijo. Harka nuėjo prie šaltinio atsigerti. Erelis nė 
kiek jo neišsigando. Jis pažino savo draugą. 

Šiek tiek apšilęs saulėje, Harka nuėjo prie uolų tako, 
“et, prieš leisdamasis žemyn, valandėlę stabtelėjo ir dar 
kartą permetė akimis slėnį. Taip, greitai ateis ruduo, ir 
tik erelis liks čia šeimininkauti. Žmonėms reikia iš čia 
pasitraukti, ir netgi erelis turės susirasti naują būstą, kol 
nepasnigo ir neprasidėjo žiemos pūgos. 


Berniukas nuskubėjo žemyn. 


Sugrįžęs rado tėvą apačioje miške, sėdintį prie nedi- 
delės ugnelės. Šalia stovėjo abu arkliai. Matotaupa nesi- 
Darė, kad berniukas taip ilgai buvo pradingęs, ir nieko 

neklausinėjo, tik spoksojo į ugnį ir atsargiai žarstė pele- 
nais vis įsidegančias liepsnelės. Kai sutemo, paprašė Har-- 
ką pabūti prie arklių, jis iškeliaująs ir grįšiąs po dviejų 
trijų dienų. 

Harka žiūrėjo, kaip Matotaupa peiliu raižo ant strė-- 
lės keturkampius — savo palapinės toteminius ženklus. 
Kiekvienas Lokės giminėj žinos, kad ta karo strėlė su už- 
karpa ant kaulinio antgalio yra Matotaupos. 

— Šita strėlė užmuš Senąją Antilopę,— pasakė tėvas: 
ir išėjo. z a 


Praslinkus dviem dienom, virš Lokės ciminės palapinių 
aušo ramus rytas. Arklių upelio vanduo plona srovele te-- 
sausros s išdegintas, gaisro nusiaubtas pievas ir ieškojo ŽO- 
lės - likučių. Palapinės dar buvo uždarytos, moterys dar 
nevaikščiojo vandens, prie upelio nesipliuškeno ber- 
niukai, 

Žmonės stovykloje tik budo iš nakties miego. Pirmoji 
savo palapinėje atsikėlė Untšida. Prabudusi Uinona pa- 
žvelgė į senelę, ir tuo metu iš kažkurios palapinės nuai- 
dėjo šūktelėjimas. Uinona išsigando ir pamatė, kad Unt- 
šida taip pat krūptelėjo. Šonka ir. Harpstena pašoko iš 
guolio, lyg išgirdę pavojaus ženklą. Šešoką ištiko kosulio 
priepuolis. 


Paskui Untšidą ir Šonką į lauką išbėgo ir Uinona pa- 
sižiūrėti, kas atsitiko. Prie palapinės, kurioje gyveno Se- 
noji Antilopė su savo jaunesniaisiais sūnumis, įau stovėjo: 
keletas vyrų ir stūmė šalin moteris. Pasirodė Senasis Var- 
nas ir įėjo į vidų. Bet netrukus jis jau vėl buvo lauke ir; 
niekam nė žodžio netaręs, nuėjo pakviesti burtininko. Kai 
Havandšita įžengė į palapinę, visa stovyklos aikštė jau: 
buvo pilna laukiančių žmonių. Tačiau nė vienas, išėjęs 
iš palapinės, nesakė, ką jis ten matė, todėl žmonės dar: 
nieko nežinojo, kas atsitiko. . 

Pagaliau pasirodė Senosios Antilopės vyresnysis sūnus,. 
jau priimtas į karius. Jis įėjo į palapinę, kurioje dar te- 
bebuvo burtininkas, ir netrukus išėjo nešinas lavonu. Tas 
mirusysis buvo Senoji Antilopė. Jo krūtinėje smygsojo 
išpjaustinėta strėlė. Ir visiems tapo aišku, kad ji — Maito- 


- 


302 | 


šžaupos. Bet kaip ji pervėrė Senosios Antilopės krūtinę, 
niekas negalėjo suprasti. Kai jaunesnysis sūnūs prabudo, 
jis pamatė tėvą gulintį su strėle krūtinėje ir suriko iš 
baimės. 

Moterys ir vaikai išsiskirstė į palapines, o vyrai šoko 
ieškoti pėdsakų. Ieškojo jie visą dieną, ir tik vakare sto- 
vyklos gyventojai sužinojo, kaip visa tai galėjo atsitikti. 

Matyt, Matotaupa slapta įslinko į stovyklą, užsilipo 
ant Senosios Antilopės palapinės ir pro dūminę angą pa- 
4eido strėlę į miegantį priešininką. Sprendžiant iš Seno- 
sios Antilopės žaizdos, visa tai galėjo atsitikti apie vi- 
«durnaktį. Paskui, lygiai taip pat slapta, Matotaupa pasi- 
traukė iš stovyklos. 

Prie Senosios Antilopės būsto suskambo raudos. Burti- 
ninkas savo palapinėje ėmė mušti būgną, ir velionio gi- 
minės pagavo rėkti, reikalaudami keršto. 

Po šios dienos Uinona dar labiau pritilo, pasidarė dar 
baikštesnė. Į Untšidą niekas nedrįso mesti pikto žvilgs- 
nio, tarti paniekos žodžio. Išdidi ir ori ji ir toliau garsėjo 
kaip giminės žynė. Netgi Havandšita nieko jai neprie- 
kaištavo. 

Matotaupa ir Harka apie visa tai nieko nežinojo. Ta- 
čiau per tą laiką jie labai pasikeitė, pasidarė nekalbūs, 
užsidarė savyje, ir tas ypač sunkiai slėgė Harką. 

"Kai po tos nakties tėvas sugrįžo iš stovyklos, jis tik 
tiek tepasakė Harkai:. 

— Jis nebegyvas, ir visi tai žino. 

Harka ir pats viską suprato, pamatęs, kad tėvas ne- 
parsinešė atgal išraižytos strėlės. 

Netrukus jie ėmė ruoštis į tolimą kelionę. 

— Eisim pažiūrėti, kaip gyvena baltieji, — tarė Mato- 
taupa.— Tu nebeturi šovinių šautuvui, mums reikia jų iš- 
simainyti. Be to, reikia susirasti kokią pastogę žiemai. Tu 
dar per jaunas mirti. 

— O ką tu manai duoti baltiesiems už šovinius, kurių 
mums reikia Macavakenuii — sumurmėjo Harka. 

Matotaupa nukorė lūpą ir įkišo ranką į maišelį prie 
«diržo. 

— Štai šitą! — parodė jis S; Harkai aukso gabaliuką, ku- 
+1į berniukas buvo radęs prie upės Juodųjų kalnų papė- 

dėje, tačiau tas jo radinys pastaruoju laiku buvo burti- 
ninko žinioje. | 

— Ką? Šitą? Iš kur tu jį gavai? , 

— Havandšita buvo neapdairus. Kai aš nuėjau į sto- 
vyklą nužudyti Senosios Antilopės, tas gabalas vėl kabė- 
jo maišelyje ant. karties priešais burtininko palapinę. Aš 
jį ir pasiėmiau. Bet gal mums jo neprireiks mainams. Pa- 
žiūrėsim. 

— Mes neduosim Ilgiesiems Peiliams aukso. Aš nieka- 
da neužmiršiu, tėve, ką tu man tada sakei, kai įmetei.tą. 
blizgantį akmenį į vandenį. O kaip senasis paunių šau- 
tuvas? 

— Jį aš palikau Havandšitai. Jis jau surūdijęs. Tegu: 
sau turisi.. 

— O tavo naujasis šautuvas? 

— Niekas jo nepanaudojo kovoje su pauniais. Matyt, 
Tatanka Jotanka jį tada pasiėmė. 

Žodis „tada“ nuskambėjo ypač skaudžiai: Tėvas turė- 
jo galvoje tą dieną, kai jis buvo ištremtas iš stovyklos. 

Harka daugiau nieko neklausinėjo. Jis atsistojo, neži- 
nodamas nė ką manyti apie tokį tėvo planą. Reikės pagal- 
voti. Šovinių šautuvui jis tikrai neturi, tai aišku. Bet kas 
toliau? Gavęs šovinių, Harka nenorėjo gyventi pas bal- 
tuosius. Jis troško tik vieno: rudenį pamedžioti su tėvų 
bizonų, apsirūpinti mėsa ir praleisti žiemą kokioje nors 
oloje. 


“PO SMĖLIO AUDROS 


Vėjas nešė prerijomis lekiojantį smėlį. Ore sukosi smė- 
lio dulkės ir krisdamos gulė kopomis ant žemės. Slėniai 
ir kalvos slėpėsi po. smėlio masėmis, radosi nauji slėniai 
ir kalvos, bet tuoj pat vėl nyko, kilo į orą ir gulė kitoje 
vietoje. Vėjas ūžavo kaip pašėlęs. Dulkių debesys užden- 
gė saulę, prigeso diena. Gyvūnai ir augalai duso, užnešti 
smėlio. „Rudens audros, kasmet siaubiančios šalį, šį kartą 

Vakare vėjas nurimo, smėlio debesys nugulė žemėn, 
virš bekraščių smėlio kopų suspindo mėnulis ir žvaigždės. 

Prerijos dabar atrodė kaip kokia pirmykštė žemė, kaip 
kokia nežinoma planeta. Aplink jokio gyvybės ženklo. 
Tik mėnesienos šešėliai nykioje smėlio jūroje. 

Bet kai mėnulis pakilo kiek aukščiau, 0 ore ir toliau 
tebetvyrojo tokia tyla, lyg čia niekada nebūtų stipriau 
dvelktelėjęs vėjas, toje negyvoje smėlio jūroje kur ne 
kur ėmė rodytis pirmieji gyvybės požymiai. Štai keletas 
bizonų išsikapstė į paviršių. Geltoni nuo smėlio, apakę ir 
apkurtę nuo smėlio, prilindusio jiems į akis ir ausis, dus- 
dami nuo smėlio, užgulusio šnerves, jie purtėsi, prunkštė, 
trynėsi smėlėtas galvas į priekines kojas, zulinosi į kits 
kitą, o kai pagaliau vėl prašviesėjo akys, ilgai žiūrėjo į 
pasikeitusį, apmirusį kraštą. Vienas iš jų dusliai sumykė, 
bet niekas jam neatsiliepė. Kaimenė buvo išblaškyta, iš 
jos, ko gero, beliko tik ši maža grupelė. Iš pradžių šie 
bizonai dar buvo penkiese, bet du iš jų žuvo per audrą: 
vėtra pagavo juos, ritino žeme ir sulaužė kaulus. Dabar 
šie trys išlikę gyvi prisiglaudė prie kits kito ir liko sio- 
vėti visą naktį. Rytą jų laukė didelė kelionė — jie leisis 
ieškoti, kur baigiasi ši naujai atsiradusi lekiojančio smė- 
lio dykuma, kur galima rasti žolės ir vandens. 

Maždaug tuo pačiu metu kaip ir bizonai iš smėlio iš- 
sikapstė ir dar kai kas. Vienos kalvos pietinis šlaitas bu- 
vo storai apneštas smėliu, o status šiaurinis — apklotas pa- 
lyginti plonai. Čia ir sujudėjo smėlis, lyg ten būtų rausęsis 
kurmis. Netrukus pasirodė du arkliai ir du žmonės. Ark- 
liai trypė kojomis, purtė karčius, čiaudėjo ir prunkštė, 
žmonės taip pat stengėsi nusikratyti smėlį. Tačiau ark- 
liai ne taip smarkiai nukentėjo kaip bizonai, mat. žmo- 
nės ne tik patys apsidengė bizonų odos apklotais, bet 
apdangstė jais ir arklių galvas, kad smėlis nepatektų į 
kvėpavimo takus, akis ir ausis. 

Ir ta nedidelė grupelė liko nakvoti šioje dykynėje, 
kur neseniai siautėjo smėlio audra. 


Bizonai ir Žmonės vieni kitų nematė. Juos skyrė gana 
didelis atstumas. Smėlio audra nuniokojo milžiniškus šio 
krašto plotus. 


Abu žmonės, vyriškis ir berniukas, ėmė dairytis aplin- 
kui. Jie apėjo smėlio užpustytą kalvą, kuri apsaugojo juos 
nuo pražūties, norėdami įkopti į įą iš pietų pusės. Bet 

tai padaryti buvo ne +aip lengva. Kojos klimpo į purų 
smėlį, ir jie turėjo šliaužte šliaužti. Pagaliau pasiekė kal- 
vos viršūnę ir apžvelgė begalines smėlio kopas. | 

„Audra visai nurimo. Pavojus nebegrėsė. Kadangi ir 
čia, viršuj, ir ten, apačioj, buvo tas pats smėlis, žmonės 
nusprendė pasilikti nakčiai kalvos viršūnėje ir pamiegoti, 
pakaičiui vienam budint. Arkliai, net nepririšti, ramiai 
stovėjo kalvos papėdėje. Iš vakaro, dar neprasidėjus aud- 
rai, jie sočiai prisiganė ir iki valiai atsigėrė, tad dabar 
niekas jų neviliojo vaikštinėti mėnesienoje po smėlio ko- 
pas: Be to, jie instinktyviai jautė, koks pavojus buvo iš- 
tikęs, ir džiaugėsi, kad išliko gyvi. 

Abu žmonės sukilo dar gerai neišaušus. Tai buvo in- 
dėnai: Matotaupa ir Harka. Virš nuniokoto krašto vėi 
patekėjo skaisti saulė, o praėjusį rytą ji pasirodė apsiblau- 
susi, ir todėl prityrę indėnai suprato, kad ji pranašauja 
audrą ir reikia iš anksto pasiruošti. Dabar, išsisklaidžius 
nakties tamsai, atsivėrė daug platesnis vaizdas į prerijas. 
Matotiaupa ir Harka ėmė žvalgytis. Mustangai kalvos pa- 
pėdėje sunerimo. Matyt, jie kažką suuodė. 

Matotaupa, prisidėjęs ranką prie akių, įsižiūrėjo į tolį. 
Harka taip pat nukreipė žvilgsnį į tą pusę. Ne per to- 
liausiai nuo kalvos, kur gulėjo abu indėnai, kažkas suju- 
dėjo, ir visiškoje apmirusios vietovės tyloje staiga pasi- 
girdo žmonių balsai, tiesa, labai neaiškūs, lyg tolimas, 
vos vos pagaunamas aidas. Greičiausiai žmonės šūkavo, 
stengdamiesi susirasti arba padrąsinti viens kitą. 

Nei Matotaupa, nei Harka netarė nė žodžio, nes abu 
žinojo, kad ir vienas, ir kitas stebi tą patį. Pagaliau jie 
pamatė kokį tuziną žmonių, iš tolo labai mažyčių, tačiau 
jau galėjai įžiūrėti, kaip jie kapstosi, kepurnėjasi, mėgi- 
na bėgti, bet ir vėl grimzta smėlyje. 

Kurį laiką Matotaupa ir Farka žiūrėjo į tas bergždžias 
jų pastangas. Galiausiai Matotaupa tarė: 

— Jojam pas juos! Gal tie žmonės turi šovinių. Pažiū- 
rėsim, kas jie tokie, bet kas mes esame, nesakysime. | 

“ Abu indėnai nusliuogė puriu smėliu nuo kalvos ir lai- 
mingai pasiekė arklius. Mustangai, pamatę savo šeiminin- 
kus, džiugiai sužvingo. Matotaupa ir Harka pasiėmė ap- 
klotus, maistą ir ginklus, sėdo ant arklių ir pamažu nujojo 

smėlio apneštomis prerijomis. Matotaupos patirtis ir mus- 
tangų instinkias vedė juos užuolankom, kur buvo ne toks 
klampus smėlis. Harka tik žiūrėjo ir mokėsi. | 

Prijoję tokią vietą, iš kur jau buvo galima su tais ne- 
pažįstamais žmonėmis susišaukti, abu indėnai sustojo. 

— Ei, ei! —ėmė šaukti juos nepažįstamieji. | 

Tačiau Matotaupa nejudėjo iš vietos, tik pakėlė pliką. 
ranką, rodydamas, kad jis atjojo čionai su taikiais keti- 
nimais. 

Nepažįstamieji žmonės — kai kurie iš jų matyt, buvo. 
sužeisti — ėmė garsiai kalbėtis, tačiau indėnai nesuprato 
jų žodžių. Užtat dabar jie pastebėjo įdomų dalyką. Tarp 
trylikos baltųjų buvo vienas raudonodis. Bet kokiai gen- 
čiai jis priklausė, dakotai niekaip negalėjo nusiatyti. In- 
dėnas dėvėjo ledžingus, tačiau jo marškiniai buvo pasiū- 
ti iš tokios medžiagos, kaip kadaise sudriskę Juodosios 
Odos drabužiai. Ant kaklo jis ryšėjo margą skarele, buvo 
vienplaukis ir basas. Harka širdyje piktinosi, kad raudon- 
odis taip negerbia savęs. Iš kur galėtų būti tas indėnas? 

Vienas iš baltųjų, kurie, apsiavę aukštais auliniais ba- 
tais, braidė po smėlį, pasišaukė indėną, ryšintį margą 
skarelę, kažką pasikalbėjo su juo, ir abu kaip gandrai nu- 
stypčiojo prie Matotaupos ir Harkos. 

Indėnai ir dabar nenusėdo nuo arklių. 

Baltasis buvo vidutinio ūgio, plačių pečių, trumpo kak- 
lo, visai nepanašus nei į aukštą, raumeningą Rudąji Dži- 
mą, nei į liekną Toli 5krajojantį Paukštį. Harka jau nebe 
pirmą kartą matė šviesius plaukus ir skrybėlę ant galvos, 
bet dabar jį nustebino kitas dalykas: kokio nevienodo 
ūgio tie baltieji žmonės. Tiesa, tarp raudonodžių irgi yra 
ūgio skirtumų, bet ten visi vyrai liekni ir aukšti. Baltasis: 
buvo su stora odine striuke, aukštais auliniais batais ir 
plačiabryle skrybėle, todėl su tokiu apdaru atrodė dar 
storesnis ir kresnesnis negu iš tikrųjų. Jis pradėjo kalbėti 
ir liepė indėnui, stovinčiam šalia, versti. Harka labai ati- 
džiai klausėsi ir kai ką suprato net be vertėjo pagalbos. 
Indėnas kalbėjo dakotų dialektu visai laisvai, nors ir buvo 
matyti, kad tai nėra jo gimtoji kalba. 

— Na ir vietovė čia! Kaip mėnulyje! Dar laimė, kad 
šviečia saulė, pagal ją bent žinai, kur rytai ir vakarai. 

Jūs irgi išsikapstėte iš smėlio, a? Galėtum pamanyti, kad 
visa Amerika — vien tik smėlis. Nors imk ir pasiversk 
smėlio blusa, ne kitaip! Kaip čia padorus žmogus ir gali 
gyventi? Kur čia susirasti gerti ir valgyti“ Gal jūs kartais 
žinote, a? 

— Gal surasime vandens, o gal ir ne, — trumpai atsakė 
Matotaupa.— Jeigu per tris dienas neaptiksime, numirsi- 
me iš troškulio. 

— Tai taip tikra, kaip amen poteriuose, gerbiamasai 
indsmenai! Bet aš neturiu nė mažiausio noro pakratyti čia 
kojas, supranti? Kur jūs dabar manotė joti? 

— Ar baltajam žmogui labai svarbu tai žinoti? 

Taip įiems besišnekant, atpūškavo per smėlį dar šeši 
žmonės. Jie visi buvo vienodai apsirengę — su geromis 
odinėmis striukėmis, tačiau šautuvų, atrodo, neturėjo, 0 
gal jau buvo pametę. Vieni buvo prisisegę revolverius, 
kiti pistoletus. 

— Indėnų vade, ko tu taip išdidžiai kalbi! — nekant- 
riai tarė kresnas baltasis, tas pats, kur pradėjo su jais 
pokalbį — Mes visi trylika atsidūrėme keblioje padėtyje. 
Nė patys nežinome, kaip išlikome gyvi. Mus taip kočiojo 
ir vartė, kad man ir dabar dar ūžia galva, o kur dingo 
kiti dvidešimt mūsų draugų, niekas nežino ir turbūt nie- 
kada nesužinos. Penki iš mūsų negali paeiti, jiems su- 
laužyti kaulai, išsukiotos rankos kojos, sudaužytos galvos. 
Mes džiaugiamės išlikę gyvi ir norime namo. Tegu grifai 
arba vilkai, arba dar kas nors kitas ateina į šią dievo už- 
mMirštą žemę ir toliau ją Matuoja. Mes tai jau norime kur 
nors kitur praleisti žiemą, net jeigu kompanijai ir teks at- 
sisakyti biznio! Mes jau atsikandom! Ačiū! 

— Kokiai kompanijai? 


— Negi aš tau dabar pasakosiu visą istoriją nuo Ado- 
mo ir Ievos! Šiaip ar taip, didžiausia klaida buvo, kad 
jie padarė pirmąją nuodėmę. Jeigu to nebūtų atsitikę, 
manęs čia nebūtų. Bet apie tai tu neturi nė mažiausio 
supratimo. Gal jūs, raudonodžiai, atsiradote ne iš Adomo. 
Na, bet kaip ten buvo, kaip ne, kompanija yra kompa- 
nija! Ji nori čia nutiesti geležinkelį; ir mes turėjome iš- 
matuoti jam kelią. Ar esi ką apie tai girdėjęs, a? Vasarą 
buvo puikus gyvenimėlis. Bizonų šimtų šimtai, nespėjom 

ir pleškinti. Aš turėjau tarną negrą, geras buvo negras; 
turėjo dar berniuką. Bet pabėgo sukčiai. Mažiukas paspru- 
ko nakčia, o kai dėl tėvo, tai čia įsikišo senas indėnas. 
vanago nosimi, ir aš turėjau jį paleisti. Na, bet užteks 
tų senų istorijų! Verčiau pasakyk galų gale, kaip mums 
ištrūkti iš tų spąstų! Jeigu tu ir toliau taip išdidžiai ty- 
lėsi, mes nieko gero nesužinosime! 

Matotaupa žiūrėjo į baltąjį, kaip <raikas kad žiūri į 
keistą driežą. . | 

— O kur jūs norite patekti? 

— Indėnų vade, atvirai sakant, mums nesvarbu kur, 
kad tik gautume atsigerti ir paėsti, kol dar nepastipome 
iš bado! 

— O kur jūsų arkliai? 

— Šito geriau pasiklausk savo audros, savo prakeik- 
tos smėlio audros. Tai ji kažkur juos nunešė ir palaidojo 
po smėliu. Iš kur aš galiu žinoti! O, jeigu mes imtume 
ieškoti savo arklių, tai prisidėtų gražaus darbelio! Iš tik- 
rųjų gražaus darbelio. | | 

Matotaupa ironiškai nusišypsojo. 

— Gražaus darbelio,— pakartojo jis baltųjų kalba, ir 
tie žodžiai keistai nuskambėjo jo lūpose. Paskui kreipėsi 
į indėną, kuris kantriai ir sąžiningai vertė į dakotų kalbą 
visus baltojo žodžius. 

— O kur jūsų šautuvai? 

Indėnas išvertė Matotaupos žodžius baltajam. 

— Velnias juos nujojo, žmogau, velnias ir jo gerbia- 
moji bobutė. O gal dar ką norėjai sužinoti? Mano var- 
das — Bilis! Aš visai ne matininkas, aš patyręs žvalgas, 
skautas, garsus nuo Aliaskos iki Meksikos, laimėjau dvi- 
dešimt keturias kovas gaidžio svoryje, dvidešimt šešerių 
metų amžiaus, gimęs, krikštytas ir dar nemiręs, bet jau 
netoli paskutiniosios, nes šiąnakt prisirijau daug smėlio 
šiame prakeiktame krašte, kur tik smėlis ir smėlis ir nė 
lašelio brendžio. Na, ar dabar patenkintas, a? O gal dar 
ko nors reikia, kol pagaliau ryšies išgelbėti mus iš to pra-- 
garo? 

— Dėl to galima pasitarti. 

— Pasitarti!l O viešpatie! Aš tau pasakysiu trumpai 
drūtai, tu suskretęs indsmenai, tu prakeiktas raudonodi: 

arba tu išvesi mus iš to smėlio jūros į padorią vietą, kur 
ir dera būti padoriems žmonėms, arbd mes sutriuškinsime 
makaulę tau ir tavo utėlėtam berniūkščiui. 

indėnas abejingai kaip mašina išvertė baltojo žodžius. 

— Na ir pamėginkit! — ramiai atsakė Matotaupa. 

— Ir vėl negerai. Tiesiog nežinia, nė kaip su jumis, 
raudonodžiais, šnekėti! Na tai sakyk pagaliau,-. ko tu iš 
mūsų nori? 

— Šovinių. . 

— Žiūrėk tu man! šovinių! Šovinių! Na ką gi, jeigu jau 
kitaip neišeina. .. Bet pala, geriau pirma surūkykim pasi- 
tarimo ir taikos pypkę. Šiaipgi nežinia, kokią dar išdaigą 
galite mums iškrėsti. Taikos pypkę — sutinki? 

— Gerai. 

— Tai pirmas protingas žodis, kurį girdžiu iš tavo lū- 
pų, indėnų vade. O paskui ar nenugalabysite tais šovi- 
niais mūsų pačių? 

— Ne. . 

— Garbės žodis? | 

— Mano žodis yra mano žodis. Aš nežinau, kas yra 
melas. | - 

— O tu, nekaltybe! Ne -bėda, meluoti dar išmoksi, bet 
jeigu kol kas dar neišeina, tai juo geriau mums. Na tai 
parūkom! . 

Maitotaupa, neišleisdamas iš akių baltojo, nulipo nuo 
arklio. Harka liko raitas ir paėmė palaikyti sarčio pava- 
džius. 

Žmogus, pasivadinęs Biliu, atsisėdo ant žemės, Maito- 
taupa įsitaisė priešais ji. Iškilminga ceremonija indėno 
akimis neturėjo didesnės reikšmės, nes jie rūkė ne šven- 
tają pypkę, o paprastą. Bilis nesiteiravo Matotaupos var- 
do, jis ir toliau perdėtai mandagiai vadino jį vadu. Už- 
traukę kelis dūmus ir užtikrinę, kad abi pusės vadovausis 
gera valia ir stengsis viena kitai padėti, abu pakilo, ir 
Matotaupa sugrįžo prie savo arklio. Bilis lakstė nuo vie- 
no draugo prie kito ir rinko iš jų šovinius, kurie dabar, 
netekus šautuvų, jiems buvo nereikalingas balastas. Ne 
visi, atrodo, buvo patenkinti tokiu sandėriu, bet Bilis įti- 
kinėjo juos, visą laiką kažką tarškėdamas. Ką jis ten pa- 
sakojo ir aiškino, Matotaupa ir Harka mažai tesuprato. 

Kol Bilis įtikinėjo savo draugus ir rinko šovinius, Har- 
ka dar kartą prisiminė visas pokalbio smulkmenas. ,„Su- 
skretęs indsmenai“ ir „prakeiktas raudonodi“ pasakė Bi- 
lis, ir po tokio įžūlaus įžeidimo Matotaupa nesigriebė pei- 
lio, tik ironiškai nusišypsojo. Kodėl? Senoji Antilopė įžei- 
dė Matotaupą ir turėjo mirti. O štai šis Bilis trumpu kak- 
lu ir trumpomis koiomis ir jo indėnas su juokinga skare- 
le kalba, kas tik įiems užeina ant seilės, o Matotaupa žiū- 
ri į juos lyg į kokius mašalėlius, kurių gylys visai jo ne- 
bado. Matyt, tie baltieji tikrai dideli menkystos, ir nau- 
dos iš jų tik tiek, kad Harka papildys savo amunicijos 
atsargas. 

Pagaliau sugrįžo Bilis, nešinas pusšimčiu šovinių. Du 
jis padavė Harkai, ir berniukas tuoj užsitaisė šautuvą. 
Kalibras tiko. 

— Visus! — trumpai tarė Matotaupa. | 

— Žinoma, visus! — atsiliepė Bilis.— O kaipgi! Visus! 
Bet tik paskui, kai nuvesite Mus, kur gali gyventi tokie 
kaip mes, žmonės! Žinome mes jus! Susisemsite šovinius 
ir nurūksite su savo kuinais, o mes liksime čia skaičiuoti 
smėlio grūdelių, kol pakratysime kojas! Ne, džentelme- 
nai, šitaip nieko nebus. 

— Visus! 

— Bet tik ne čia, sakau aš tau, ir tai sakau tau aš, 
Bilis, laimėjęs dvidešimt keturias kovas! Kai tiktai išve- 
site mus į gyvybės oazę, gausit visus. Bet tik ne čia, vi- 
dury dykumos. 

Matotaupa davė Harkai ženklą ir atsisėdo ant smėlio. 
Harka pasekė tėvo pavyzdžiu. 

— Ką visai tai reiškia? — nervingai sušuko Bilis. 

— Duokite visus šovinius! Mes laukiame. 

— Žmogau, vade, kurgi tavo protas! Manai, kad tu tai 
nenustipsi šiuose smėlynuose? 

— Žinoma. Bet pirmiau galas ateis baltiesiems. Mano 
sūnus ir aš ilgiau ištversime be vandens, mes pripratę. 

— O dangau! Juk tai tikra beprotystė! Šito aš dar 
nesu matęs, nors jau atlaikiau dvidešimt keturias kovas. 
Klausyk, žmogau, aš nukandžiojau savo priešininkams no-. 
sis, sutalžiau jiems veidus, mane visi žino nuo Aliaskos 
ligi Meksikos! Tu neiškrėsi man šitokio pokšto! Ne, tu 
šito nepadarysi, tu negali gi. 

—- Galiu. 

Bilis plestelėjo savo plačia sėdyne ant smėlio. 

— Gali... Žinai, tau pasimaišė protas. Todėl aš tavęs 
pasigailėsiu. Pažiūrėsiu, ką jūs darysite, gavę į rankas 
penkiasdešimt šovinių. Jeigu kas, mes dar turime pisto- 
letus! 

Sulig tais žodžiais jis išsitraukė pistoletą ir padėjo šo- 
vinius ant žemės. Harka viską susirinko. 

Matotaupa linktelėjo galvą ir“ užsėdo ant arklio. Har- 
ka taip pat užšoko ant savo širmio. : 

Septyni sveiki baltieji ir indėnas su skarele ant kaklo 
susirinko prie raitelių. Penki sužeistieji ėmė maldauti ne- 
palikti ir jų. , 

— Ramiau! Mes grįšime ir pasiimsime jus! — burbte- 
lėjo jiems Bilis, matydamas, kad indėnai 1 dvejoja — palik- 
ti juos ar ne. 


Tačiau sužeistųjų tas pažadas nė kiek nepaguodė. 

— Tiek mes jus ir tematysime. Kiaulės, išdavikai, niek- 
šai, jūs paliekate mus mirčiai! Pasigailėkit mūsų, draugai, 
broliai, bičiuliai, maldaujam. .. 

Harka ne viską suprato, bet iš jų aimanų nujautė, ko 
jie prašo. Jis nepažinojo šių žmonių, pasmerktų baisiai 
mirčiai, bet visa širdimi neapkentė tų, kurie palieka ne- 
laimėje savo draugųs. | | 

Vienas sužeistasis išsitraukė revolverį, šovė sau į smil- 
kinį ir krito negyvas. 


— Na mat ir suradote išeitį! — įžūliai tarė Bilis— Bet“ 
apskritai — mes grįšim. Tik nepraraskit vilties. Pirmyn! — 
paragino jis Matotaupą. 

Indėnas su marga skarele ant kaklo ligi šiol į viską 
žiūrėjo abejingai. „Dabar jis tarė Biliui, o paskui i ir Mato- 
taupai: 

— Atsargiai. Jie ruošiasi šaudyti. 


“Tai buvo signalas žudyti. Šeši vyrai prisitaikė ir viena 
salve pribaigė savo sužeistus draugus. „Tai štai kokiė tie 
baltieji — pagalvojo Harka.— Niekada nenorėčiau su to- 
kiais žmonėmis gyventi. Už penkiasdešimt šovinių aš tu- 
Tiu padėti žudikams, turiu vesti juos, kur jie gaus atsi- 
gerti ir pavalgyti. Su didžiausiu malonumu palikčiau juos 

mirti smėlynuose, bet Matotaupa davė Žodį i ir reikia jį te- 
sėti. Juk mes nemokame meluoti.“ 


Indėnas, lydintis baltuosius, pribėgo prie lavonų, su- 
sirinko revolverius ir sukišo juos kartu su visais šoviniais 
į maišą, rastą šalia vieno lavono. FHarka pasibjaurėjęs nu- 
sigręžė. 

Žygis prasidėjo. 

Jau rudeniop pakrypusi saulė per daug nekaitino, bet 
kelionė buvo labai sunki. Nuolat reikėjo sukti čia į vieną, 
čia į kitą pusę, apeiti aukštas smėlio kopas, todėl atrodė, 
kad keliui nebus galo. Baltieji ėjo tylėdami, o vakare pa- 
"vargę, ištroškę ir alkani krito ant žemės ir užmigo. Mato- 
taupa ir Harka nesigyrė turį maisto atsargų. Tik gerokai 
po vidurnakčio, kai visi kietai miegojo, jie truputėlį už- 
kando. Dalytis su kitais negalėjo, nes patys ne ką turėjo, 
be to, niekas nežinojo, kiek dar tęsis ta negyva smėlio 
dykuma. 

Kitą dieną pakilo lengvas vėjelis, ir vėl ėmė suktis 
smėlio debesys. Matomumas pablogėjo, pasidarė sunku 
orientuotis. Kartais neįmanoma buvo įžiūrėti net saule ir 
nustatyti, į kurią pusę eiti. Smėlis skverbėsi į akis, lindo 
į nosį ir burną, sunku buvo kvėpuoti. Arkliai, panarinę 
galvas, kinkavo tarp kopų, o jiems iš paskos sunkiai pūš- 
kavo vyrai. Kadangi laikytiš vienos krypties buvo neįma- 
noma, kiekvieną akimirką grėsė pavojus išklysti iš 
kelio. | 

"Bilis kurį laiką keikėsi sau panosėje, bet paskui indė- 
nas su skarele jį perspėjo, kad šitaip bambant, tik dar 
sunkiau kvėpuoti ir labiau norisi gerti. Tada tas niurzglys 
užsičiaupė. 

Kai atėjo kitos dienos vakaras, o tos negailestingos 
smėlio dykumos nebuvo matyti nei galo, nei krašto, pra- 
sidėjo ginčai. Vieni norėjo stoti poilsio, kiti keliauti to- 
liau, treti užsipuolė indėnus, sakydami, kad jie yra klas- 
tingi banditai ir veda netikru keliu. Bilis svaidėsi pra- 
keiksmais, ir niekas nežinojo, kokia mintis jam gali šauti 
į galvą. Visi tebeturėjo su savim revolverius ir pistole- 
tus, tad užteko, kad kuriam vienam neišlaikytų nervai, ir 
kruvinas susirėmimas būtų neišvengiamas. 

Kelionės metu Matotaupa ir Harka spėjo šiek tiek pa- 
žinti žmones, pamatė, kuris iš jų stipresnis, vikresnis, koks 
kurio charakteris. Protingiausias iš jų atrodė vienas vidu- 
tinio amžiaus žilstelėjęs vyras. Harkai jis iš pat pradžių. 
krito į akis, nes nešaudė kartu su kitais į sužeistuosius. 
Jis ir dabar įkalbinėjo vyrus susitarti gražiuoju ir nepa- 
mesti galvos. Jis palaikė Matotaupos ir indėno, vardu 
Tobijas, nuomonę, kad reikia bent tris valandas pailsėti. 

Vyrams linko kojos, liežuviai buvo prilipę prie gomu- 
Trio, ir nuovargis privertė užmiršti visus nepasitenkinimus. 
Žmonės sukrito į smėlį ir kai kurie tuoj sumigo. 

Matotaupa it Harka stovėjo prie savo mustangų, kuų- 
rie visą laiką uostinėjo orą. Tobijas ir tas pagyvenęs bal- 
tasis, kitų vadinamas Tomu, priėjo prie dakotų. 

— Sakykite rimtai, kaip vyras vyrui, kaip jūs žiūrite į 
mūsų padėtį? — paklausė Tomas. | 

— Mes netoli Najobreros. Arkliai jaučia vandenį. 

— Vade, tai juk būtų... tai būtų... išsigelbėjimas! 
Taip arti! | 

Vietoj Matotaupos atsakė jam Tobijas: 

„— Taip, arti bet nelengvai pasiekiamas. Prieš akis la- 
bai sunkus kelio tarpas, sunkiausias iš visų, nes mums 
reikės įveikti Didžiąją Smėlio kalvą, ir jeigu ir ten pra- 
ūžė smėlio audra, tai bus nemaža vargo. 

Matotaupa patvirtino indėno žodžius. Tomas tyliai at- 
siduso. Tobijas apsidairė. Įsitikinęs, kad pavargę šeši vy- 
rai kietai miega, jis ėmė segioti jų revolverius ir pistole- 
tus. Tomas ir Matotaupa jam padėjo. Kai trys baltieji pra- 
budo, visi šaunamieji ginklai jau buvo indėnų ir Tomo 
rankose. Tabar jie turėjo tik peilius. | 

— Prakeikti vagys! Žudikai! Raudonodžiai niekšai! 

— Ir Tomas su jais! Na, palauk! 

— Aš seniai sakiau, kad Tobijas išdavikas! 

— Velniai juos griebtų! Paklaidino, atėmė ginklus ir 
paliko čia stipti! 

Jų burnojimas prižadino ir kitus tris baltuosius. Pasi- 
baisėję, išsproginę akis, jie spoksojo į tamsą ir riaumojo 
visokiais balsais kaip kokie išgąsdinti galvijai. 

Matotaupa, indėnas nesuprantamu dakotams vardu To- 
bijas, Tomas ir Harka pasitraukė su arkliais toliau, kad 

kiti neprišoktų prie jų su peiliais, nespėjus paleisti šūvio, 
ir laikė paruožę pistoleius ir revolverius. 

! — valdingai sušuko jiems Tobijas.— Mes 
jūsų nenušausime ir neapiplėšime. Jau nebetoli Najobre- 
ra, bet prieš akis dar sunkus kelio tarpas. Mes norime 
apsaugoti jus nuo jūsų pačių, kad įniršę nepridarytumėte 
kvailysčių. Galite dar valandą pailsėti! 

Ne tiek šie žodžiai, kiek atstatyti revolveriai privertė 
vyrus nusiraminti. Jie vėl atsigulė. Kankinami troškulio, 
šūkavo per miegus, krūpčiojo, vartėsi nuo vieno šono ant 
kito. 

Turėdami valandą laiko, indėnai ir Tomas įsikalbėjo. 

-— Tu pažįsti šį kraštą — tarė Matotaupa Tobijui— Iš 
tavo žodžių supratau, kad pažįsti jį geriau negu aš. Tai 
kodėl baltieji tavimi nepasitiki? Kodėl jie pasirinko va- 
dovu ne tave, o davė man ir mano sūnui penkiasdešimt 
šovinių, kad aš išvesčiau juos iš smėlynų? 


Tobijas kažkaip keistai nusijuokė. 


— Nežinai? Tu nesupratai, ką Bilis pasakė vyrams? 

— Ne, 

— Jie mano, kad aš norėjau juos pražudyti per smėlio 
audrą. 

— O gal tu iš tikrųjų to norėjai? 

Indėnas, vardu Tobijas, tylėjo. 

Labai sunku buvo prižadinti išvargusius, netekusius 
valios žmones. Tomas, Tobijas ir Matotaupa rėkė, tampė 
juos, daužė, kol Pagaliau jie atsikėlė ir susiruošė į ke- 
tionę. 

— Greitai vanduo! — tarė Tobijas.— Greitai vanduo! 

Tai buvo burtažodis, padėjęs žmonėms dar kartą su- 
kaupti jėgas. 

Vėjas nesiliovė pūtęs, nešiojo smėlį, ir po trijų va- 
landų sunkios kelionės vėl prabudo neviltis ir abejonės. 
Žmonės sustojo. 

— Mes ne į tą pusę einame! 

— Mes sukame ratu! 

— Šunsnukiai! Utėlėti raudonodžiai! 

— Grįžkim atgal! 

— Gulkim ligi ryto pailsėti! 

„Aš duočiau jiems valią, ir tegu sau eina, kur nori, 
kol gaus galą. Šito jie ir verti. Bet Matotaupa pažadėjo 
juos išvesti iš smėlynų, o dakotas niekada nemeluoja „— 
galvojo Harka. 

— Eikite toliau! Jei ne, visus iššaudysiu! — tarė Tobi- 
jas abejingai, lyg užsisakydamas stiklą alaus. + 

Baisiausiai keikdami, žmonės gunglino toliau. 

Indėnai tikėjosi, kad paryčiui vėjas dar labiau sustip- 
rės. Tačiau išėjo priešingai. Vėjas pritilo, o paskui ir vi- 
sai nuščiuvo. Smėlis nusėdo, dangus vėl nusigiedrijo. Va- 
landėlę visi sustojo ir užvertė galvas į viršų, norėdami 
pagal žvaigždes iš naujo susiorientuoti. Netrukus visiems 
pasidarė aišku, kad jie eina teisinga kryptimi. | 

Bilis ėmė Kaukti kaip šuo, vėl suradęs savo. dingusį 
šeimininką. 

— Žmonės, vyručiai, po šimts velnių! Mes einame tei- 
singai! Viskas teisingai! Mes nepametėm kelio! 

— Tikėkimės, kad tu ir galvos dar nepametei! — tarė 
sau Tomas. 

Supratę, kad neišklydo iš kelio, visi atkuto ir kokią 
valandą žvaliai žygiavo pirmyn. Tačiau kai dykumos ga- 
lo vis nebuvo matyti, pakilimas pamažu vėl atslūgo. Ke- 
lias pasidarė toks sunkus, kaip ir pranašavo Tobijas. Ta- 
čiau arkliai iš visų jėgų veržėsi pirmyn. Matyt juto, kad 
jau netoli vanduo. ; 

Pagaliau visai netikėtai baigėsi dykuma, jie išėjo iš ra- 
jono, nusiaubto smėlio audros. Tiesa, žemė ir čia buvo 
smėlėta, tačiau kai kur augo žolė, po kojomis jautei kietą 
gruntą, kuriuo galėjai drąsiai eiti, nebijodamas įklimpti, 
nereikėjo sukinėti į šalis, apeinant klampias. kopas. 

Dešimties žmonių vora valandėlę sustojo. Daugelio vei- 
duose buvo tokia nuostaba, lyg jiems būtų apsireiškusi 
geroji dvasia, kuria jie negalėjo patikėti. Nejaugi tai iš- 
sigelbėjimas? 

Arklių tiesiog nebuvo galima nulaikyti, ir Matotaupa 
su Harka davė jiems valią. Nuilsę, vos gyvi iš troškulio 
jie patys pasileido šuoliais, ir netrukus prieš raitelių akis 
dulsvoje ryto prieblandoje pasirodė nusekusi, smėlio pri- 
nešta Najobrera. 

Vanduo! Vanduo! 

Arkliai pripuolė prie upės ir ėmė gerti, Matotaupa ir 
Harka taip pat prigludo prie vandens. Ir tik dabar abu 
pajuto, kokie jie pavargę; kad ir jų jėgos visiškai išsi- 
sėmusios. Tėvas slapčia žvilgtelėjo į sūnų ir pamatė, kad 
per tas kelias savaites iš jo beliko tik kaulai ir oda. Žan- 
dai įkritę, skruostikauliai išsišovę, žvilgsnis aštrus, gal 
net per daug aštrus tokiam vaikui. Tačiau tos paskutinės 
alkio, troškulio ir nemigos dienos nepalaužė berniuko, jo 
judesiai buvo tvirti, pasakytum netgi tingūs, ir tas tin- 
gumas tartum rodė jo panieką ir priešiškumą nesvetin- 
gam pasauliui ir kartu slėpė švelnius jaunatviškus įaus- 
mus. 

Kai abu indėnai atsigėrę pasitraukė į šoną, pasirodė 
pėstieji. Ak, kaip jie gėrė — tiesiog negalėjo atsiplėšti nuo 
vandens. Numalšinę troškulį, nepratarė nė žodžio, tik kri- 
to ant žemės ir užmigo. Jiems net į galvą neatėjo, kad 
reikėtų pareikalauti grąžinti pistoletus ir revolverius. Ta- 
čiau indėnai ir Tomas patyliukais sukišo ginklus jiems į 
kišenes. Baltieji nepabudo, tik suniurnėjo kažką per mie- 
gus. | | 
Matotaupa ir Harka atsigulė nuošaliawu, prie savo ark- 
lių. Tobijas ir Tomas miegojo kartu su kitais. Kai pra- 
ėjo tiesioginis pavojus, abi grupės vėl išsiskyrė pagal 
savo principus, atitinkančius jų kasdieninį gyvenimą. 

Abu dakotai miegojo neilgai. Lyg susitarę, prabudo 
beveik kartu ir ėmė ruoštis į kelionę. Matotaupa savo pa- 
žadą baltiesiems ištesėjo — išvedė juos iš smėlio dyku- 
mos į gyvenamą kraštą. Dabar jie jau ir vieni neprapuls. 
Nuo čia, kaip aiškino Tobijas, buvo netoli bedančio Be- 
no faktorija,— už dviejų upės vingių į rytus. 

Ne visi baltieji ir pastebėjo, kad Matotaupa su Harka 
juos palieka. Tobijas nieko nesakė. Tomas galiuką dar pa- 
sivijo ir paklausė, ar nesutiktų jie perleisti jam siuvinėtą 
indėnišką suknelę, kurią turėjo su savim, jis jau nebeno- 
Iįs grįžti daugiau į prerijas, geriau mieste atidarysiąs 
krautuvėlę ir prekiausiąs indėniškais daiktais. Abu dako-- 
tai nieko jam neatsakė, ir Tomas apgailestaudamas ilgai 
žiūrėjo jiems įkandin. . 

Matotaupa, o paskui jį ir Harka leidosi paupiu žemyn. 
Atrodė, kad Matotaupa nusprendė aplankyti Beno fakto- 

riją. Joti prieš srovę buvo beprasmiška ir tolygu savižu- 
dybei, nes toje pusėje, kaip ir pietuose, plytėjo smėlio 
plotai. Šiaurėje, Juodųjų kalnų link, buvo dakotų žemės, 
į kurias įžengus Matotaupai grėsė pavojus žūti nuo sa- 
viškių rankos. Tad beliko tik joti į rytus, kur buvo įsikū- 
ręs Benas. Ką darys toliau, kol kas nebuvo nuspręsta, o 
gal jau ir buvo, tik jie apie tai dar nesikalbėjo, tad Har- 
ka nežinojo, ką mano tėvas ir kur galų gale jie apsistos 
žiemai. | | 

Arkliai buvo atsparūs. Atsigėrę ir šiek tiek parupšno- 
ję žolės, jie vėl lyg niekur nieko nešė raitelius, čia per- 
eidami į žinginę, čia pasileisdami šuoliais. Po pietų Maio- 
taupa ir Harka jau buvo netoli Beno faktorijos. Iš pra- 
džių jų nosį pasiekė dūmų kvapas, o paskui ir visokie 
kitokie kvapai, iš kurių galima buvo suprasti, kad netoli 
yra žmonių ir gyvulių. Šen bei ten vis daugėjo visokių 
pėdų, o galų gale pasirodė ir pati faktorija. 

Blokhauzas buvo jau baigtas, apdengtas tvirtu stogu 
ir gerai išdervuotas. Iš pietų pusės prie jo šliejosi aptva- 
ras, kuriame stovėjo arkliai, vieni pabalnoti, kiti ne. Bu- 
vo girdėti šunų lojimas. 

Matotaupa ilgai žiūrėjo į pastatą. Paskui paragino ark- 
lį. Harka nusekė iš paskos. | 

Kai juodu prijojo arčiau, juos pasitiko lodami šeši 
šunys, dideli, su nulėpusiomis ausimis, kokius auginą tik 
baltieji. Anksčiau tokie grynakraujai buvo laikomi ser- 
gėti ir gaudyti vergams. Nepjudomi šunys šokinėjo ap- 
link, bet nekando. Indėnai visai nekreipė į juos dėmesio. 
Pasiekę aptvarą, jie nepaliko jame savo mustangų, tik 
apžiūrėjo ten esančius arklius ir nujojo prie durų, ku- 
rios buvo kitoje namo pusėje. Iš vidaus sklido prislo- 
pinti daugelio žmonių balsai. Į rytus nuo namo, netoli 
upės, jie pastebėjo būrelį žmonių, baltųjų ir indėnų. Buvo 
graži rudens diena, ir Žmonės, laukdami, kol baigs tvar- 
kytis savo prekybinius reikalus, sėdėjo pievoje ir gėrė 
degtinę. Iš karto buvo matyti, kad Benas apsukrus šeimi- 
ninkas. Matotaupa ir Harka sustojo. Iki šiol jų beveik nie- 
kas ir nepastebėjo. Kiekvieną dieną čia maišydavosi sve- 
timų Žmonių — vieni atjodavo, kiti išjodavo. Bet abu in- 

dėnai atkreipė dėmesį į vieną dalyką, kuris juos sudo- 
mino. 

— Ar tu matei du arklius ir du mulus? — paklausė 
tėvas. 

— Aha, aptvare. Čia yra Ilgoji Ietis ir Toli Skrajojan- 
tis Paukštis! — džiaugsmingai sušuko Harka. 

— Taip, jų arkliai ir mulai čia. Gal jie sėdi šiame na- 
me. : 

Dabar ir Matotaupa su "Harka nuvedė savo arklius į 
aptvarą ir įėjo į namą. 

Viduje buvo tik vienas didelis kambarys, be jokių vi- 
dinių sienų ir pertvarų. Vakarinėje sienoje — palikta vie- 
ta durims, čia Benas, matyt, ketino dar suręsti priestatą 
prekių atsargoms, kurias dabar laikė netoli namų palapi- 
nėje. Suolai pasieniuose, keli sunkūs stalai, taburetės ir 
židinys — štai ir visas šios užeigos inventorius. Pro šau- 
namąsias angas mažai teprasiskverbė dienos šviesos, to- 
dėi Benas buvo įtaisęs sienoje du degančius fakelus, nuo 
kurių sklido prieblandoje virpantys atšvaitai. Kambary 
tvyrojo dūmų ir degtinės kvapas. Tokį nešvarų orą Har- 
kai nemalonu buvo kvėpuoti. Namie, palapinėse, dūmų 
angos veikė geriau negu čia. 

Indėnai, pripratę greitai orientuotis, tuoj pat pastebė- 
jo dailininką ir jo palydovą Ilgąją Ietį Kaip garbingi 
svečiai jie sėdėjo prie atskiro stalo kairiajame kamba- 
rio kampe ir valgė. Kiti svečiai grūdosi prie bendrų sta- 
lų. Matotaupa ir Harka priėjo prie savo pažįstamų. 

Ilgoji Ietis kažką pašnibždėjo dailininkui; šis nuste- 
bęs atsikėlė ir kartu su Ilgaja Ietimi nuėjo pasitikti abie- 
jų dakotų. 

— Mūsų raudonodžiai bičiuliai! — tarė jis, lyg džiaug- 
damasis, lyg klausdamas.— Eime prie mūsų stalo! 

Kai kurie vyrai, sėdintys prie gretimų stalų, beveik 
nė nepastebėjo šio jų pasisveikinimo, tačiau buvo ir to- 
kių, kurie atidžiai viską sekė. Matotaupa ir Harka susė- 
do. Harka pirmą kartą sėdėjo ant suolo, ir tokia padėtis, 
nukorus kojas, jam labai nepatiko, tačiau to jis neparo- 
dė ir atidžiai. klausėsi vyrų pokalbio. Matotaupa trumpai 
papasakojo, koks likimas jį ištiko, ir paprašė Ilgąją Ietį 
visa tai patyliukais išversti Toli Skrajojančiam Paukščiui, 
kad salėje niekas daugiau neišgirstų. 

— Dabar mane vadina Paslaptingųu Šunim arba Arklių, 
o Harką — Bizonų Strėle,— užbaigė jis. 

Harka matė, kaip Ilgoji Ietis su užuojauta pažvelgė 
į tėvą. 

Prie jų atskubėjo Benas, ir dailininkas užsakė valgyti 
visiems keturiems. Paskui pasiteiravo Matotaupos, kaip: 
jiems pavyko apsisaugoti nuo smėlio audros, kuri sukėlė 
čia visuotinį siaubą. Tačiau pokalbis nelabai rišosi, Mato- 
taupa buvo labai nešnekus. Ilgoji Ietis pasiteiravo, kur 
abu dakotai mano nakvoti. 


— Prie savo arklių — tvirtai tarė Matotaupa. 

— Naktį lauke šaltoka— tarė dailininkas, — bet jeigu 
jūs nusprendėte miegoti lauke, tai gal prižiūrėsite ir mūsų 
arklius? | - 

— Gerai. | | 

— Už tai mes būsime jums labai dėkingi. Čia maišosi 
visokių perėjūnų, kurių geriau pasisaugoti. 

— Faktorijose retai pasitaiko vagysčių, — tarė Ilgoji 
Ietis. — Šeimininkai paprastai stengiasi išlaikyti gerą var- 
dą, kad žmonės nebijotų atvežti jiems prekių. Tik aš ne- 
žinau, ar bedantis Benas yra čia tikrasis padėties šeimi- 
ninkas. 


Harka pastebėjo, | kad Ilgoji Ietis nebenešioja ant kak- 
lo tos gražios grandinėlės iš aukso ir brangakmenių, kuri 
kadaise stovykloje taip patiko jam ir jo draugams. Jis ne- 
norėjo čia jos rodyti, kad nekiltų kam nors pagunda ją 
pavogti. Dabar jis pareiškė mintį, ar nereikėtų ir jam, 
taip pat ir dailininkui nakvoti prie arklių. Tačiau Gel- 
tonoji Barzda nusišypsojo ir, lyg sutikdamas su tuo pa- 
siūlymu, lyg atsiprašinėdamas, tarė: 

"— Vasarą aš taip ir padaryčiau, Ilgoji Ietie! Juk mes 
tiek kartų nakvojome atvirose prerijose. Prisimeni, kaip 
tada susitikome grizlį ir kaip paskui turėjome nuo jo 
bėgti? Bet dabar ruduo, naktys jau šaltos, o mano skran- 
dis nekoks, tad turiu truputį pasisaugoti. Taigi aš pasilik- 
siu nakvoti šiame name. 

Tigoji Ietis neprieštaravo, bet Harka pajuto, kaip su- 
nerimo šejenas, ir po viso to, ką jis Matė ir girdėjo smė- 
lio dykumoj, toks Ilgosios Ieties nerimas sukėlė jam įta- 

rimą. Pro nuleistas blakstienas stebėjo jis vyrus, sėdin- 
čius prie kitų stalų. 

Lauke pradėjo temti, ir abu indėnai išėjo prie savo 
arklių, ruoštis ten nakvynei. Ilgoji Ietis išlydėjo juos ir 
padavė antklodes, kurias sau ir dailininkui nešiojosi ant 
krovininių mulų. Harka jau seniai beturėjo naktį tiek 
daug apklotų ir pagaliau po daugelio mėnesių galėjo vėl 
patogiai atsigulti šalia savo širmio. Matotaupa pasiklojo 
šalia savo sarčio. Kadangi arkliai buvo aptvare, indėnai jų 
nerišo, kad ištikus pavojui, galėtų tuoj sėsti ir joti. 

Tačiau dakotai ne iš karto užmigo. Jie snaudė įsmei- 
gę akis į žvaigždėtą dangų ir įtempę ausis klausėsi, ar 
neišgirs kur kokio įtartino garso. 

Netrukus jie pastebėjo, kaip atvyko septyni Ilgieji 
Peiliai ir skautai, vadovaujami Tobijo. Arkliams aptvare 
jau nebebuvo vietos, todėl keliauninkai pririšo juos už 
kokių dvidešimt metrų tolėliau. Tobijas pasiliko prie ark- 
lių, ir Matotaupa su Harka išgirdo, kaip jis paprašė Tomą 
atnešti ko nors valgyti. Tomas šutiko ir nuėjo į blok- 
hauzą. Netrukus ten kilo didelis triukšmas — naujieji at- 
vykėliai pradėjo gerti ir pasakoti savo nuotykius. Aiš- 
kiausiai buvo girdėti Bilio balsas, nors indėnai ir nesu- 
prato atskirų žodžių. Jie tik stebėjosi, kaip dailininkas ga- 
li miegoti, esant tokiam triukšmui. 

Po kurio laiko pasirodė šeimininkas. Jis išėjo neva pa- 
sižiūrėti arklių ir šunų, bet netrukus pasuko prie Mato- 
taupos ir užšnekino jį. Tačiau pamatęs, kad Matotaupa 
nenori leistis su juo į kalbas ir kad užuominom čia nieko 
nepeši, galų gale tiesiai pasakė: 

— Jūsų ieško Rudasis Džimas! 

Benas jau buvo tiek pramokęs dakotų kalbos, kad ga- 
lėjo su indėnais susišnekėti. 

— Kas jis toks? — nė nemirktelėjęs paklausė Mato- 
taupa. 

— Negi jūs jo nepažįstat? Nagi Redas arba Rudasis 
Džimas, arba Rudoji Lapė, ar dar kaip kitaip jis vadinasi, 
jis gi buvo pas jus! Šaunus vyrukas, ar ne? 


Matotaupa susiraukė. 
— Jis jūsų ieško. Buvo čia apsistojęs, paskui išjojo į 
vakarus. Tikėkimės, kad nežuvo per smėlio audrą. Many- 

čiau, kad ne, Džimas moka išsisukti iš kebliausios padė- 
ties. Na, bet matau, kad jūs labai pavargę, netrukdysiu, 
labos nakties. Gerą pažintį užmezgėte su dailininku! To- 
kia pažintis gali praversti! 

Pamatęs, kad nepavyks prašnekinti Matotaupos, Be- 
nas nuėjo. 

Indėnai manė, kad triukšmas name nesiliaus visą nak: 
tį, tačiau po kiek laiko paaiškėjo, kad jie klydo. Benas ir 
Bilis, kurių balsai buvo garsiausiai girdėti, gana anksti 
pasistengė visus nutildyti. Galimas daiktas, dailininkas 
davė vyrams gerų arbatpinigių, kad tik jie leistų jam ra- 
miai pailsėti. Ilgoji Ietis dar kartą išėjo prie arklių ir 
maždaug patvirtino indėnų spėliojimus. Jis buvo nepaten- 
kintas tokiu neatsargiu dailininko elgesiu ir tris kartus 
abiem indėnams labai tiksliai nupasakojo, kur jis ir Gel- 
tonoji Barzda miegos, be to, dar pridūrė, kad dailininkas 
turi švilpuką, kurio garsas labai šaižus, panašus į indėnų 
karo švilpuko. 

Ilgoji Ietis atrodė labai susirūpinęs. Šitaip pakalbėjęs, 
jis vėl sugrįžo pas Geltonąją Barzdą. Po valandėlės išėjo 
Benas. Jis priėjo prie Tobijo ir paprašė parodyti revol- 
verius, paimtus iš nušautų sužeistųjų. Matyt, baltieji ger- 
dami kažką apie juos kalbėjo. Benas pasiūlė už juos pi- 
nigų, bet Tobijui kaina pasirodė pernelyg menka. Tada 
Benas visais dievais užtikrino, niekada nepirksiąs šitokio 
prisiplėšto grobio. Palikęs Tobiją, jis dar kartą priėjo prie 
Matotaupos ir paklausė, ar jam nereikia dviejų revolve- 
rių su daug šovinių. 

Matotaupa be žodžių apsivertė po savo apklotais ir 
atsuko Benui nugarą. Nieko nepešęs, šeimininkas vėl pra- 
dingo nutilusiame name. Indėnai išgirdo, kaip jis iš vi- 
daus užrakino sunkias duris. 

Matotaupa pakėlė galvą ir pasiklausė. Įsitikinęs, kad 
viskas tylu, atsikėlė ir kažkur nuėjo. Harka nusekė jį aki- 
mis, bet greitai tėvas pradingo tamsoje. Po kelių minučių 
jis sugrįžo, nešinas kirviu, kuriuo kieme ant kaladės bu- 
vo skaldomos malkos, pasikišo jį po antklode ir, rodos, 
užmigo. Harka buvo mirtinai pavargęs, ir jį įveikė mie- 
gas. Nežinia, kiek laiko jis miegojo, bet staiga jį pažadi- 
no šaižus švilpuko garsas, panašus į tą, kurį tiek kartų 

girdėjo, indėnus šaukiant į kovą. Harka stvėrė ginklą ir 
tik dabar suprato, kad prabudo ne gimtojoje palapinėje, 
o šalia savo arklio, prie kažkokių įtartinų namų. Naktis 
buvo tyli, blokhauze taip pat viešpatavo ramybė, tik iš 
jo sienų sklido prislopintas riksmas. Matotaupa pašoko 
taip pat greitai kaip ir Harka. Nespėjus berniukui nė ap- 
sižiūrėti, jis jau buvo prie namo durų ir trankė jas kir- 
viu. Harka nuskubėjo pas tėvą, bet bėgdamas dar žvilgte- 
lėjo į Tobiją. Šis sėdo ant arklio ir galvotrūkčiais nurūko 
į šiaurę. Matyt, jis buvo iš tų žmonių, kurie stengiasi ne- 
sikišti ne į savo reikalus. 

Keliais kirvio smūgiais Matotaupa prakirto duryse sky- 
lę ir įlindo vidun. Harka, paleidęs įspėjamąjį šūvį, šoko 
paskui tėvą namo tamson. Abu puolė į kairįjį kampą, kur 
žinojo miegant Ilgąją letį ir Geltonąją Barzdą. 

Jau sulig pirmaisiais dakoto kirvio smūgiais name ki- 
lo baisus sąmyšis. Harka atsidūrė žmonių maišalynėj. Nu- 
aidėjo pagalbos šauksmas — tai buvo Ilgosios Ieties bal- 
sas. Matotaupa iš įpratimo atsiliepė dakotų karo šūkiu. 
Harka jam pritarė. 

— Hi-jip-jip-jip-hi-jaach! 

Tas riksmas sukaustė valandėlę visus Žmones name. 
Tuo tarpų lauke, kur buvo apsistoję indėnai, atgabenę 
čionai parduoti savo prekes, pasigirdo šauksmai ir aima- 
nos įvairių genčių kalbomis. Įnirtingai lojo šeši šunys. 

Matotaupa, mosuodamas kirviu, atrodo, pasiekė ieško- 
mą kampą, nes iš ten buvo girdėti džiaugsmingas Gelto- 
nosios Barzdos balsas: 

— Matotaupa! Matotaupa! 

Baisiausiai išsigandęs ir susijaudinęs, dailininkas pava- 
dino dakotą tikruoju vardu ir sveikino jį kaip išgelbėto- 
ją. Tačiau Harka nespėjo apsidžiaugti sėkmingu tėvo žy- 
giu — kažkas stvėrė už šautuvo vamzdžio ir ėmė plėšti jį 
berniukui iš rankų. Priešininkas buvo stipresnis, užtat 
Harka labai miklus. Bet tuo metu kitas žmogus pagriebė 
berniuką iš užpakalio ir balsas, sklindantis iš bedantės 
burnos, šūktelėjo: 

— Į duobę jį! | 

Du vyrai taip čiupo Harką, kad tas negalėjo nė su- 
spurdėti. Jie metė jį žemyn galva į duobę ir užtrenkė 
dangtį. 

Berniukas atsidūrė vandeny. Laimė, nuo mažens jis 
buvo pripratęs prie visokių pavojų, tad ir dabar nepa- 
metė galvos. Pajutęs, kad vanduo siekia tik ligi šlaunų, 
o kojos tebėra ore, jis, įsiremdamas rankomis į sienas, 
susiriesdamas ir vėl išsitiesdamas, ėmė rabždintis aukštyn. 
Iš pradžių sienos buvo medinės, bet aukščiau prasidėjo 
žemė. Berniukas iškilo į paviršių, giliai atsikvėpė ir iš- 
spjovė vandenį. 

Kas čia per duobė, į kurią jį įmetė plėšikai? Greičiau- 
siai šulinys, iškastas po grindimis. Gudriai sugalvojo be- 
dantis Benas. Jeigu kas apsuptų jo namus, vanduo būtų 
čia pat. Bet Harkos padėtis buvo labai pavojinga. 

Ką daryti? Iš žmonių viršuje nėra ko tikėtis pagalbos. 
Jie veikiau prispaus dangtį, kad Harka negalėtų išlįsti ir 
paskęstų šuliny. Įdomu, ar tėvas kada sužinos, kur dingo 
Harka. Be to, nežinia, koks likimas ištiko ir patį Mato- 
taupą. Vadinasi, niekas jam negali padėti, reikia pačiam 
ieškoti išeities, jeigu nenori čia žūti. 

Laikytis viršum vandens žemyn galva buvo labai sun- 
kų, o apsisukti taip pat neįmanoma, nes šulinys buvo 
gana siauras. Įdomu, gilus jis ar ne? Iš kur į jį patenka 
vanduo? Negi čia būtų šaltinis? O gal ten giliau šulinys 
kiek platesnis, gal ten būtų galima apsisukti? 

Reikia pamėginti. Harka mokėjo gerai nardyti ir ga- 
lėjo ilgai išbūti po vandeniu. Na, dabar jam pravers visi 
šie sugebėjimai, įgyti per ilgas ir sunkias pratybas. Jis 
giliai įkvėpė oro, pasileido nuo šulinio sienų ir, ištiesęs į 
priekį rankas, nėrė į vandenį. 

Bet kas gi čia dabarė Keista, vos tik panėrė, ir jau 
dugnas. Šulinys ligi pat apačios buvo gana siauras, jame 
galėjo išsitekti tik lieknas žmogus. Bet apačioj berniu- 
kas užčiuopė šoninę angą, išklotą medžiu, ir nieko ne- 
laukdamas, smuko į ją. Jis tuoj pat suprato, kad urvas. 
eina link upės ir nusprendė surizikuoti. Oro dar užteks 
porai minučių, tą jis žinojo, bet ar ras pro kur iš to urvo 
išlįsti — tai dar klausimas. .. 

Harka iš visų jėgų varėsi į priekį. Kad tik nepritrūktų 
oro! Gal tas urvas iškastas ne tik dėl vandens, bet kartu 
ir kaip slaptas kelias pabėgti. Tada turėtų būti čia pat 
galas. Greičiau, greičiau! 

O štai ir smėlis. Čia turėtų būti jau upė! Greičiau į 
viršų! Sukaupęs paskutines jėgas, berniukas nėrė aukštyn 
ir atsidūrė laisvėj — iškilo vidury upės ir pamatė virš 
galvos žvaigždėtą dangų. 

Spjaudydamas vandenį ir godžiai traukdamas orą, ga- 
liuką paplaukė pasroviui, paskui išlipo iš vandens ir krito 
ant smėlio kopos. 

Šiek tiek pailsėjęs ir atsipeikėjęs, ėmė klausytis ir gal- 
voti. 

Blokhauzas buvo aptilęs, tik urzgė prie jo šunys. In- 
dėnai paupy sėdėjo susibūrę į krūvą ir šnibždėjosi. Su- 
kapotos namo durys kadaravo ant vyrių. 

Kažin kaip ten tėvas, Geltonoji Barzda, Ilgoji Ietis? 

Harka nusprendė eiti pas indėnus. Kad ir kokie įtarti- 
ni jie atrodė, vis tiek neturėtų žudyti indėnų berniuko. 
Gal kas nors iš jų moka dakotų kalbą ir galės jam kai 
ką papasakoti. 

Harka vėl įbrido į vandenį, paplaukė dar galiuką pa- 
sroviui ir išlipo į krantą. Paskui, slėpdamasis už kalvos, 
kad kas nepamatytų iš namo, nubėgo prie indėnų sto- 
vyklos. 

Čia dar niekas nemiegojo. Išgirdę, kad berniukas kal- 
ba dakotų dialektu, indėnai nurodė jam keletą vyrų, ku- 
rių juodi plaukai buvo supinti į kasas. Harka tylėdamas 
prisėdo prie jų. | 

— Mes žinome, kas tu toks, — po kurio laiko tarė vie- 
nas vyras.— Tavo tėvas sukapojo duris ir suriko karo šū- 
kį. Dabar baltieji laiko jį surišę name ir tvirtina, kad jis 
norėjęs užmušti ir apiplėšti baltąjį burtininką ir: Ilgąją 
Tetį. 

— O kaip Geltonoji Barzda ir Ilgoji Ietis? 

— Jie stengiasi apginti Matotaupą, bet niekas jais ne- 
tiki. Be to, jie ir patys bijo per daug ginčytis. Pinigus 
jie tebeturi. 

— Ką man daryti? 

— Pasilik čia. Mes tave paslėpsime. Tėvui t tu vis tiek 
nieko negali padėti. Palauk. 

Harkai nieko kito nebeliko. Teko sutikti. 

Kai patekėjo saulė, indėnai davė jam sučiurusius dra- 
bužius ir margą skarelę ant galvos. Šitaip persirengęs, jis 
ne taip krito į akis. Gavo šiek tiek ir užvalgyti. 

Harka stebėjo blokhauzą. Vis pasirodydavo Benas. 
Laisvai išeidavo ir vėl įeidavo Ilgoji Ietis ir Geltonoji 
Barzda. Matotaupa juos išgelbėjo, bet pats atsidūrė ne- 
laisvėje. Tėvas buvo gyvas, tą jam išaiškino naujieji 
draugai. 

Harka kūrė planus, kaip jį išvaduoti, bet nieko doro 
sugalvoti negalėjo. Jis net nedrįso pasirodyti Ilgajai Ie- 
čiai. 

Taip praėjo trys dienos. 

Per visą tą laiką Benas nė karto neužsuko į indėnų sto- 
vyklą. Mat jis pasiūlė už jų prekes labai mažą kainą, ku- 
ri kitai pusei buvo nepriimtina, todėl dabar tyčia nesi- 
rodė, manydamas, kad indėnai, pristigę maisto, nusileis. 
Tačiau šie neketino taip lengvai pasiduoti, jie norėjo lu- 
pikui parodyti, kad moka laukti — šildėsi saulėje, o kad 
nieko nedirbo, tai ir alkis ne taip kankino. Kai kurie jau- 
nesnieji net prasimanė visokių žaidimų. 

Harka žiūrėjo, kaip jie, pasiskyrę dvejus vartus, pa- 
galiais gainioja sviedinį, ir nejučia prisiminė, kaip pats 
žaisdavo su Jaunaisiais Šunimis, su Garbiniuota Galva, su 
savo broliu Harpstena, net su vyresniu už save Četanu. 
Dabar jam atrodė visa -tai taip tolima ir netikra, jog jis 
pats netikėjo, kad galėjo kažkada su savo draugais bėgioti 
tarp Lokės giminės palapinių paskui kamuolį. Tačiau, pa- 
stebėjęs kokį žaidėją nevikriai žaidžiant, jis ir dabar krūp- 
teldavo. Jam taip ir magėjo paimti lazdą ir parodyti tam 
nevykėliui, kaip reikia žaisti. Bet šito nevalia daryti. Be- 
nas tuoj pat jį atpažintų. | 

Ir štai trečią dieną atsitiko įdomus ir svarbus da- 
lykas. 

Atvyko Rudasis Džimas. 

Ir nors turėjo pasirodyti iš vakarų, jis atjojo iš rytų — 
kaip tikras kaubojus šuoliais prilėkė prie pat blokhauzo, 
kurio tarpdury stovėjo Benas, staiga sustabdė arklį ir pa- 
kėlė skrybėlę. 

— Labą rytą, bedanti lupike! — tarė jis taip garsiai, 
kad toli aplinkui buvo girdėti — Kaip sekasi biznis? 

Nelaukdamas atsakymo, Džimas nušoko nuo arklio, nu- 
vedė jį į aptvarą ir staiga nustebęs sustojo. | 

— Oho! Kokių žmonių čia prisirinkę! Tuos arklius aš 
pažįstu! 

— Taip, taip, tuos arklius tu pažįsti, — tarė priėjęs Be- 
nas.— Tačiau vasarą nė iš tolo nenorėjai prisipažinti, kad 
esi Matotaupoš ir jo utėlėto vaikėzo senas draugas. 

— Ką tu čia dabar niekus kalbi! Kur jie? 

— Vaikėzas prisprogo... 

— Matyt, ne tik šitos durys, bet ir tavo makaulė nuo 
kirvio nukentėjo, kad toks kvailas. Turbūt tau ne tik dan- 
tys išbyrėjo, bet ir akys išvarvėjo! Berniukas juk sėdi an- 
tai ten, pas raudonodžius! 

-— Ten... 

Benas išsigando. 

— Aha! — nusijuokė Džimas.— Nešvari sąžinė, kaip 
sakoma, a? Eil — prisidėjęs prie burnos rankas, sušuko 
jis.— Ei! Harka Vilko Nugalėtojau Bizono Persekiotojau! 

Išgirdęs savo vardą, berniukas pakilo ir nuėjo prie 
Rudojo Džimo. 

— Berneli, berneli, kaip tu atrodai! Kaip sekasi tavo 
seniui, Matotaupai? 

Harka nusprendė viską atvirai pasakyti. Kas bus, tas 
bus. 

— Mano tėvą Matotaupą laiko surišę Benas ir kiti 
žmonės. Jie šmeižia jį, sako, jis norėjęs užpulti Toli Skra- 
jojantį Paukštį ir Ilgają Ietį, o iš tikrųjų jis apgynė Toli 
Skrajojantį Paukštį nuo vagių ir plėšikų. 

Benas įdūkęs šoko aiškintis, bet Džimas taip tvojo jam 
savo sunkia ranka per sprandą, kad šeimininkas par- 
klupo. 

— Benai, bedanti niekše, aš tau iškart sakiau, kad ta- 
vo sąžinė nešvari. Iš pirmų tavo žodžių tai suuodžiau, kaip 
bizonas prerijų gaisrą. Taigi be jokių išsisukinėjimų, tuoj 
pat vesk pas mano draugą Matotaupą. 

Benas pakluso ir nuvedė Džimą į blokhauzą. Harka 
nusekė iš paskos. Niekas jam nedraudė eiti. 

Namo vidus skendėjo prieblandoje, bet pro atviras 
duris krito pakankamai šviesos ir nesunku buvo viską 
matyti. Kambaryje sėdėjo tik keletas žmonių, bet ir tie 
patys greit kažkur dingo. Benas nuvedė į kairįjį kampą 
gilumoje. Ten, surištas lasu, ant grindų nejudėdamas gu- 
lėjo Matotaupa. 

Jis buvo atsimerkęs ir žiūrėjo į berniuką tokiu žvilgs- 
niu, kad Harkai net širdis krūptelėjo. Matyt, jis manė, kad 
sūnaus jau nebėra gyvųjų tarpe. Nieko neklausęs, Harka 
atsiklaupė prie tėvo, norėdamas atrišti lasą. Tačiau pa- 
matęs, kad jo mazgai kietai užveržti, tuoj pat išsitraukė 
peilį ir perpjovė virvę. Tai buvo tas pats akmeninis pei- 
lis, kurį jis kadaise rado prie upės ir kuriam tėvas pas- 
kui pritaisė kotą. Pjovė jis labai gerai. 

Matotaupa ištiesė sutinusias įskaudusias rankas ir ko- 
jas, paskui staiga pašoko nuo žemės ir atsišliejo į sieną, 
nes neatsirėmus jam sunku buvo išlaikyti pusiausvyrą. 

— Matotaupa! — kaip visada, visu balsu sušuko Dži- 
mas.— Tie banditai surišo tave, mano draugą! Na ir kiau- 
lystė! Benai, tu tikras kojotas. Nususus tavo ne tik oda, 
bet ir širdis! Mauk ir tuoj pat atnešk ko nors užvalgyti. 
Tik, žiūrėk, neįpilk nuodų, sukčiau tu! 

Benas nepatenkintas nuėjo. 

Harka negalėjo pakęsti griausmingos Rudojo Džimo 
kalbos. Kaip skirtingai ji skambėjo dabar, šiame name, ir 
tada, indėnų stovykloje, kur į Džimą visi žiūrėjo kaip į 
kokį vadą. Benas irgi jo klausė, bet dabar Harkai atrodė, 
kad čia komanduoja plėšikų vadas savo gaujos nariui. 
Kaip ir kiekvienas benamis, savo kelyje sutinkantis vi- 
sokias klastas ir apgaulės, berniukas nepasitikėjo žmo- 
nėmis. | 

Matotaupa sunkiai atsisėdo prie kampinio stalo, prie 
kurio pirmąjį vakarą valgė dailininkas ir Ilgoji Ietis. Har- 
ka įsitaisė šalia. Džimas išbėgo laukan ieškoti dailininko, 
ir abu indėnai valandėlę liko vieni. 

— Jie nori iš manęs išgauti aukso paslaptį — tyliai. ta- 
rė Matotaupa Harkai. Iš pradžių jis vos beapvertė lie- 
žuvį, bet pamažu įsišnekėjo.— Jie sakė, kad kankins tave, 
kol aš viską jiems pasakysiu. 

Klausiamu žvilgsniu tėvas pažvelgė į sūnų. 

— Tai melas, tėve. Jie norėjo mane nužudyti, bet aš 
pabėgau ir pasislėpiau pas indėnus. Ten mane pamatė Ru- 
dasis Džimas. 

Matotaupa giliai atsikvėpė. 

— Vadinasi, gerai, kad aš tylėjau. 

— Gerai, tėve, 

— Tavo auksą aš prarijau, ir jie nieko apie jį ne- 
žino. 

-— Gerai, tėve. 

Džimas ilgai negrįžo, nesirodė ir Benas. Įėjo dailinin- 
kas ir Ilgoji Ietis. Nežinodami, ką daryti, patrypčiojo vie- 
toje ir, Matotaupai mostelėjus, atsisėdo prie stalo. Jie at- 
sinešė valgyti ir gerti. Matotaupa tuoj šoko prie vandens. 
Harka kibo valgyti. Nė vienas nežinojo, kaip pradėti po- 
kalbį. 

O Džimas tuo tarpu pasivedė bedantį Beną į šalį, kad 
niekas negirdėtų, ką jie šnekasi, ir tarė: 

— Benai, bedanti maitvanagi, aš tau kartą jau sakiau, 
nesikišk į mano reikalus, o dabar sakau antrą ir paskutinį 
kartą! Nelauk, kol trūks mano kantrybė! Žinok, ne tau 
su manim varžytis. Tu tam per kvailas, suprantiė Juodie- 
ji kalnai — mano sritis, o Matotaupa — mano draugas. Ir 
ne todėl, kad jis ką žinotų apie auksą, — nieko jis nežino, 
ničnieko,— bet todėl, kad jis mano draugas. Aš to noriu, 
ir viskas! Taigi nedrįsk daugiau lįsti prie to raudonodžio 
ir jo sūnaus, pasakyk tai ir savo sėbrams. Ir jeigu tie in- 
dėnai dar kada čia pasirodys — nemanyčiau, kad tas ap- 
silankymas juos labai viliotų, — bet jeigu kartais taip at- 
sitiktų, tai tu priimsi juos su derama pagarba ir gerai, 
bet nebrangiai pavaišinsi. Jei ne, aš tau gyvam nuimsiu 
skalpą! Supratai? Vieną sykį aš tau įkalsiu į galvą! 

— Taip, žinoma, bet juk ne aš... 

— Užčiaupk snukį ir netaukšk niekų. Tai atsitiko ta- 
vo namuose, vadinasi, tu irgi kaltas, ir nėra čia ko aiš- 
kintis! Tarp kitko, ne mažesnė kvailystė buvo ir tai, kad 
jūs norėjote apiplėšti dailininką. 

— Bet juk tu pats prieš porą savaičių taip patarei! — 
proverksmiais tarė Benas. 

— Užčiaupk kakarinę! — Džimas pakėlė ranką, lyg ke- 
tindamas smogti Benui į veidą.— Aš tau patariau daryti 
kvailystes? Užpulti dailininką faktorijoje! Kurgi tai girdė- 
ta! Ir dar su tokiu triukšmu, lyg būtų prasidėjęs karas! 
Tiesiog neįtikėtina! Juk Morisas Geltonoji Barzda plačiai 
žinomas žmogus, jeigu jis žus, visi šoks jo ieškoti, kils 
skandalas, kuris pasieks ir didžiuosius miestus! Štai kaip! 
Man atrodo, kad tu galėjai jam patyliukais apšvarinti ki- 
šenes. .. 

— Mes tik to ir norėjome. 

Džimas pagavo juoktis. Juokėsi susiriesdamas, susi- 
ėmęs pilvą. Pagaliau, kiek aprimęs, tarė: 

— Tu toks kvailas, Benai, kad man tavęs net gaila. 
Vadinasi, tu kaip tik to ir nenorėjai, tu su savo šutve! 
Tada reikėjo dirbti mikliau. Dabar tik apsiskandalijai, ir 
viskas. Dar laimė, kad įsimaišė su kirviu tas indėnas ir 
neleido jums padaryti pačios didžiausios kvailystės. O pi- 
nigus ar grąžinote? 

-— Tai kad mes nespėjom jų paimti. Tas indėnas su 
savo kirviu... 

Džimas vėl nusijuokė. 

— Taip, taip, tas indėnas su savo kirviu. Šito tų ne- 
laukei, bet jis pasirodė kaip tik laiku. Na, užteks bartis, 
nešk šen lokio leteną, sėsim už stalo ir susltaikysim. 

— O brendžio? 

— Dakotai negeria. Padėk šviežio vandens! 

Rudasis Džimas liko vienas ir su panieka piktai dėb- 
telėjo Benui įkandin. 

— Idiotas, — sumurmėjo jis sau panosėje ir tyliai pa- 
galvojo: „Tas asilas supykino indėnus, dabar jie nusitei- 
kę priešiškai ir pilni įtarimo. Dabar man reikia apsimesti 
Matotaupos draugu, jo geru draugu, dideliu draugu, pa- 
tikimu draugu ir laukti, kol atsiras patogi proga vėl ap- 
klausti jį. Reikia padaryti galą toms kvailoms kalboms, 
kad Matotaupa žinąs, kur galima rasti aukso. Jeigu tie 
gandai nesiliaus, daug kas susidomės Matotaupa, 0 aš no- 
riu, kad jis viską pasakytų man vienam, man vienam.“ 

Džimas užsidegė pypkę ir nuėjo į indėnų stovyklą pa- 
siklausyti, kiek Benas siūlo indėnams už jų prekes. Kai 
tiktai iškeps lokio letenos, jis grįš į blokhauzą. Nereikia 
per daug lįsti indėnams į akis, nuo to jie tik dar įtaresni 
pasidarys. | 

Tačiau kur buvęs, kur nebuvęs Džimas vis dirsčiojo į 
blokhauzo duris. Jis matė, kaip išėjo Harka, pasiėmė ark- 
lius ir nusivedė prie girdyklos. Netrukus kieme pasirodė 
ir Matotaupa, apsidairė ir pamažu nuėjo pas Harką, prie 
upės. Ten jie paleido arklius ir susėdo. Rudasis Džimas 
visą laiką neišleido jų iš akių, bet nejudėjo iš vietos, kad 
abu dakotai jo nepastebėtų. Jis labai apgailestavo, kad 

negirdi, ką Matotaupa su Harka kalbasi, nes jie kuždėjosi 
„labai tyliai. 

Buvo vakaras, saulė leidosi už tolumoj dunksančių Uo- 
linių kalnų ir negyvų, smėliu apneštų prerijų. Najobreros 
vanduo vangiai sruveno siaura vaga, drumzlinas, prineštas 
smėlio. 

Sartis, pasiilgęs šeimininko, priėjo prie Matotaupos ir 
padėjo galvą jam ant pečių, kur dar buvo matyti lokio 
nagų žymės. Matotaupa švelniai glostė mustangui snukį 
ir tapšnojo per kaktą. 

— Ką tu manai, Harka Kietasis Akmenie? — paklausė 
tėvas. 

* — Mes norėjome pasižiūrėti, kaip gyvena baltieji. Štai 
ir pamatėme. 

— Mes matėme tik kai kuriuos žmones, Harka, tokius, 
kurie gyvena čia, nors jiems čia nėra kas veikti, nes tas 
kraštas priklauso dakotų gentims. Gal kartais, kaip sako 
Geltonoji Barzda, savo kaimuose ir namuose baltieji ki- 
taip gyvena, gal ten nėra tiek daug žmogžudžių ir plėši- 
kų. Galimas daiktas. Tik aš nežinau, ar mums patiktų gy- 
venti baltųjų namuose. Mes pripratę prie laisvo prerijų 
alsavimo. Tad kurgi mes eisim? 

— Kuo toliau nuo čia! — su kartėliu atsakė Harka. 

— Toks gyvenimas, kaip Ilgosios Ieties ir Geltonosios 
Barzdos, tau nepatiktų“ 

— Ne, —-tarė Harka.— Geltonoji Barzda piešia, o Ilgo- 
ji Ietis jį saugo, gerai ar blogai, bet saugo. Jie žino, kam 
gyvena. O ką veiktume mes? 

Matotaupa krūptelėjo. 

— O gal mums tapti Rudojo Džimo palydovais. Jis 
mus išvadavo, o be to, jis didelis medžiotojas. 

— O kas mums iš to, kad jis didelis medžiotojas. Ko 
mums reikia, mes susimedžiojame ir be Rudojo Džimo. 
Netgi be macavakeno, kurį jis man dovanojo ir kurį pas- 
kui atėmė baltieji, irgi jo draugai. 

Paskutinius žodžius Harka ištarė labai tyliai ir su 
skaudama širdžia. Jis prisiminė, kad vasarą už tą maca- 
vakeną būtų atidavęs kažin ką. 

— Tai ką darysime, Harka? 

— Atsimeni, ką vieną kartą kalbėjo Ilgoji Ietis? — 
kiek patylėjęs, tarė Harka. 

-— Ką? 

— Man rodos, jis pasakojo apie juodakojus indėnus, 
siksikus, kurie gyvena šiaurinėse prerijose. Jie narsūs, 
laisvi, verčiasi medžiokle, kaip ir mes, gyvėna palapinė- 
se, kaip ir mes. Jų papročiai tokie pat, kaip mūsų. Jie 
dideli dakotų priešai, bet ne mažiau jie neapkenčia ir bal- 
tųjų grobikų. Gal jojam pas siksikus, ten, kai ateis laikas, 
aš iškęsiu visus bandymus ir tapsiu kariu. 

Matotaupa susimąstė. 

— Neblogai sugalvojai, Harka. Tačiau pas siksikus ke- 
lias tolimas, labai tolimas. Be to, sunku tikėtis, kad sik- 
sikai priimtų mus į savo tarpą, nes jie tokie pat nepalen- 
kiami ir užsidarę kariai, kaip ir dakotai. Bet aš sutinku 
keliauti su tavim pas juos, kai tiktai ateis pavasaris. Aš 
pasakiau, hau. Kai tiktai vėl ištirps .<sniegas, kuris netru- 
kus uždengs žemę, kai vėl sužaliuos žolė, patrauks bizo- 
nai į šiaurę ir vieversiai ankstų rytą vėl kaip strėlės kils 
į dangų ir čirens, tada Mudu išjosime pas juodakojus. Jų 
genty tu tapsi tvirtas jaunuolis ir didis karys, prieš kurį 
drebės mus atstūmę dakotai ir Ilgieji Peiliai, taikantys 
apiplėšti raudonodžių kraštą. Tai bus pavasarį. Mano šir- 
dis vėl džiaugiasi ir tvirtai plaka, kai aš galvoju apie 
tavo, Harka, planą, kuris dabar ir man patinka. O artė- 
jančią žiemą kartu iškęsime. Mūsų planas suteiks mums 
jėgų. 

— Kurgi mes gyvensime, ką valgysime ir kuo rengsi- 
mės, tėve, kai iškris sniegas? 

— Mes neturime apsiaustų iš bizonų kailio, neturime 
antklodžių, neturime palapinės. Sniegas ilgam uždengs žo- 
lę ir prerijose ims siautėti pūgos. Mes sugalvojome gerą 
planą, ką veiksime vasarą ir kitą žiemą, Harka, bet šiai 
žiemai esame visai nepasiruošę. Tai teisybė. Man atrodo, 
kad per tą laiką mums reikėtų įsigyti kuo daugiau žinių 
ir patyrimo. 

— Kokiu būdu, tėve? 

— Dar mažas tu girdėjai, kad mūsų kova su baltai- 
siais trunka jau šimtus žiemų ir vasarų. Mūsų vadai atli- 
ko daug didžių žygių, bet baltieji vis tiek veržėsi gilyn 
ir gilyn į mūsų kraštą. Tu ir aš, abu mes žinome, kaip 
gyvena ir kovoja. baltieji, tai mes matėme tik pasienyje. 

Bet aš noriu sužinoti, kiek baltųjų yra iš tikrųjų, kaip 
jie gyvena krašto gilumoj, kur viešpatauja taika ir Ta- 
mybė. Visa tai aš noriu pamatyti savo akimis, kad ne- 
reikėtų tikėti visokiomis istorijomis. Todėl aš galvoju žie- 
mai persikelti su Ilgąja Ietimi ir Geltonąja Barzda į mies- 
tą. Ar tu eisi su manim? 

Harka susimąstė. 

— Tai taip pat geras planas. Dar nė vienas mūsų lais- 
vai gyvenantis karys ar burtininkas nėra matęs, kaip bal- 
tieji gyvena savo olose. Bet ar galėsime mes ten medžio- 
ti? Ką mes ten valgysime ir kur gyvensime? 

— Jeigu reikės, aš gausiu pakankamai aukso, ir mes 
galėsim atsilyginti už viską, ką mums duos Geltonoji Barz- 
da. Bet galbūt mes galėsime ten dirbti kokį naudingą dar- 
bą ir pelnytis sau maistą. Aš nenoriu baltiesiems išsiduo- 
ti, kad žinau, kur galima rasti aukso, o ir tie ištekliai, 
kuriuos žinau, nėra tokie gausūs, kaip mano baltieji. Jie 
galėtų mus kokį sykį išgelbėti iš bėdos, bet ne daugiau. 
Galimas daiktas, akmenyse yra ir daugiau aukso, bet jį 
išgauti geba tik baltieji, ir tai ne visi. 

— Einam, tėve, į vidų, žiūrėsim, ką sakys Geltonoji 
Barzda. | 

Abu indėnai švilptelėjo arkliams ir patraukė link blok- 
hauzo. Mustangai kaip šunys nubėgo iš paskos. Matotau- 
pa ir Harka uždarė juos aptvare ir įėjo į vidų. Ten jau 
sklido keptų lokio letenų kvapas. Pasigirdo sunkūs žings- 
niai, tuoj po indėnų pro duris įžengė ir Rudasis Džimas. 
Benas nuskubėjo prie nedidelio staliuko kairiajame kam- 
pe, kur sėdėjo dailininkas ir Ilgoji Ietis. Matotaupa ir 
Harka prisėdo šalia. Rudasis Džimas atsinešė visą glėbį 
daiktų. Nė žodžio netaręs, pasidėjo juos ant suolo pasie- 
nyje ir, niekieno neprašomas, atsisėdo prie stalo. 

Visi kibo valgyti. Benas patiekė ne vieną, bet penkias 
lokio letenas, padėjo ir šviežio vandens, kurio šiuo metų 
laiku ne taip lengva buvo gauti. Ant stalo stovėjo ir 
brendžio ąsotis. Visi valgė su apetitu. Harkai gyvenimas 
jau neatrodė toks beviltiškas, juk dabar jie turi naujus 
tikslus, dėl kurių vėl verta kovoti. Harka juto, kad ir tėvo 
nuotaika pasitaisė. Nors abu indėnai buvo tokie pat su- 
vargę kaip ir prieš tai, tačiau visi pastebėjo, kad jie nebe 

tokie nusiminę. Svečiai prie stalo pamanė, kad indėnus 
gerai nuteikė lokio letenos, tačiau iš tikrųjų buvo visai 
ne taip. Žinoma, lokiena jiems patiko, bet jeigu jie būtų 
gavę jos prieš valandą, ji nebūtų jiems buvusi tokia 
skani. | 
Pavalgius Džimas pasiūlė šviežio vandens, ir visi ska- 
niai atsigėrė. Sau jis įsipylė brendžio. 

Kai visi pasisotino ir nuramino troškulį, Džimas pra- 
dėjo dalinti daiktus, sukrautus ant suolo. 

Pirmiausia jis paėmė taip gerai Harkai pažįstamą dvi- 
vamzdį. 

— Tai tavo šautuvas, berniuk, aš tau dovanojau | jį 
prie Arklių upelio, ir niekam nevalia jo iš tavęs atimti. 

Harka paėmė ginklą, tačiau neparodė tokio didelio 
džiaugsmo, kaip tikėjosi Džimas. Jis net nepadėkojo, nes 
padėkos žodžiai indėnams svetimas daiktas, o su šautuvo 
praradimu jis jau buvo širdyje susitaikęs. 

Toks Harkos abejingumas Džimui, be abejo, nepatiko, 
bet jis lyg niekur nieko tuoj pat atrišo didelį ryšulį. 

— Štai! Du bizono odos apsiaustai, geresnių nepasiūtų 
ir jūsų stovyklos moterys! Aš nupirkau juos iš raudon- 
odžių ten pievoje. Vienas didelis, pasimatuok, Matotaupa, 
gal tiks. O čia tau, Harka. Nebetoli žiema. Kad nesu- 
šaltumėt! Būtų gaila tokių šaunių indsmenų. O čia gerai 
išdirbtos bizono d6dos antklodės. Ant mustangų nugarų, 
manau, dar atsiras vietos. Krovininių mulų turbūt neketi- 
nate laikyti. | 

Matydami tokias dovanas, dailininkas ir Ilgoji Ietis 
sumišo. 

— Tai mes turėjome jus apdovanoti — tarė Geltonoji 
Barzda dakotams.— Jūs išgelbėjot mums gyvybę. 

— Ir pinigus! — nesivaržydamas pridūrė Džimas. 

— Tai gal sutiktum, kad mes tau užmokėtumėm už 
tuos daiktus? — paklausė dailininkas Džimą. 

— Kodėl ne, Jeigu jūs taip norite, prašom. 

Džimas patenkintas susiglemžė didelę sumą. 

Harka nustebo, ir Rudasis Džimas iškart smuktelėjo jo 
akyse. Buvo aiškų, kad jis tiek nesumokėjo indėnams, 
kiek dabar paėmė iš dailininko. 

— Na, o ką manote toliau daryti? — pasiteiravo Dži- 
mas ir prisipylė dar vieną kaušą degtinės. 

— Norėtume per žiemą susipažinti su kokiu baltųjų 
miestu,-— atvirai išdrožė Matotaupa ir pažvelgė į daili- 
ninką. 

— Žiūrėk tu man, kokie planai! — tučtuojau įsiterpė 
Džimas, bet dailininkas jį nutraukė: 

— Tai toks reikalas, kurį Matotaupa norėtų su manim 
aptarti! Aš kviečiu tave, vade,— tarė jis, pasisukęs į da- 
kotą.— Vis tiek žiemai turėsiu grįžti į miestą. Ketiname 
rytoj rytą išjoti. Čia mes jau neturime ko veikti. Iš tik- 
rųjų jau neturime ko veikti šiame plėšikų urve! Leisimės 
žemyn palei upę iki Misurio. Ten miestai dygsta kaip 
grybai po lietaus, ir ,ten yra užtektinai tipų, kurie mane 
domina. Jeigu tu sutiktum joti su manim, būtų labai ma- 
lonų. 

— Rytą anksti mes jau būsime pasiruošę. 

— Tai kaip tik sutampa su mano planais, — akiplėšiš- 
kai tarė Džimas.— Ar jūs neprieštarausit, jeigu aš paly- 
dėsiu jus iki Misūrio. Joti vienam — menkas džiaugsmas. 
Man būtų labai malonu keliauti jūsų draugijoj. Supranta- 
ma, jeigu ištiktų kelyje kokia bėda, aš visada jums pa- 
dėsiu. 

Dailininkas mielai būtų atsisakęs jo draugystės, bet 
toks kategoriškas Rudojo Džimo pasisiūlymas palenkė ir 
jo ryžtą. | 

— Jeigu jau taip norite su mumis joti, prašom. 

— Tai sutarta. Rytoj anksti rytą! 


TARP DVIEJŲ PASAULIŲ 


Miestas prie Misūrio, įkurtas prieš aštuonerius metus, 
vis dar buvo panašus į didžiulę, nuolat augančią persi- 
kėlėlių stovyklą. Viskas čia buvo padaryta be jokio plano, 
kaip iš žemės išdygę, bet jau turėjo savo paskirtį: kone 
per naktį atsiradę vienaaukščiai namai ir barakai, sker- 
dykla, javų sandėliai paupy, vandentiekis, viešbučiai ir 
smuklės. Kaukė laivų sirenos, prieplaukose girgždėjo bar- 
žos, bliovė galvijai, varomi į skerdyklą. Gatvėse knibž- 

dėjo žmonės, kirpėjai siūlė savo paslaugas, didelės ir ma- 
žos krautuvės viliojo pirkti, mainyti. Skambėjo visokiau- 
sios kalbos: anglų, prancūzų, italų, vokiečių, taip pat pa- 
sienio šnekta — europiečių kalbų ir indėnų dialektų mi- 
šinys. Nešvariomis gatvėmis slankiojo daug baltųjų, ne- 
mažai juodukų ir vienas kitas raudonodis. Prekeiviai gar- 
siai šūkavo, girdami savo prekes. Skerdykloje, javų san- 
dėliuose ir malūnuose prie uosto aikštės, viešbučiuose ir 
užeigose, krautuvėse ir smuklėse, bankuose ir pinigų kei- 
timo kontorose dirbo tūkstančiai žmonių. Visi jie skubė- 
jo — stengėsi kuo greičiau išbristi iš skurdo ir praturtėti. 
Nebuvo kada net pažvelgti į kits kitą. 


Bet staiga pagrindinėje miesto gatvėje viskas pasikei- 
tė. Visad skubantys žmonės sustojo, ištiesė kaklus, vaikai 
tampė motinas už skvernų, kad tos paimtų juos ant ran- 
kų ir jie galėtų toliau matyti. .Viešbučių gyventojai, krau- 
tuvių lankytojai išėjo pro duris ir suklusę žvelgė į vieną 
pusę. Netrukus prasidėjo kamšalynė, žmonės spaudėsi, 
grumdėsi, tik vidury gatvės palikdami siaurą taką. 

Tolumoj garsiai sugaudė trimitas, o jam nutilus, pasi- 
girdo žmogaus balsas, tik iš tolo dar sunku buvo suprasti 
atskirus žodžius. Bet štai jis priartėjo, ir visi aiškiai iš- 
girdo: . 

— Didysis, visame pasaulyje garsus nepakartojamas 
cirkas, pagerbdamas žymų Misūrio pakrantės miestą Oma- 
hą, atvežė čionai nematytą, nepakartojamą, nepralenkia- 
mą programą! Tuoj pat pasistatys jis savo milžinišką pala- 
pinę, ir šį vakarą įvyks iškilmingas spektaklis — pirmasis, 
vienintelis ir nepakartojamas vaidinimas šiame mieste! Di- 
džiausias Naujojo pasaulio cirkas parodys stulbinančių 
dalykų! Bus galima pamatyti liūtų, tigrų, lokių, dramblių, 
beždžionių, krokodilų, raganosių, ruonių! Moters galva 
liūto nasruose, tigras ant arklio, beždžionė su nėrinių suk- 
nele, gros dramblys, sviediniu žais ruonis! Kaubojai ir in- 
dėnai rodys neregėtus šaudymo, jodinėjimo ir peilių mė- 
tymo triukus! Bus parodytas garsusis pašto karietos už- 
puolimas. Drąsių vyrų laukia didysis prizas: kas iš žiūro- 
vų sugebės išsilaikyti ant paties pasiučiausio laukinio asi- 
lo, gaus dešimt dolerių! Dešimt dolerių į rankas! Cirko 
jojikės šoks ant arklių, nutrūktgalviški numeriai ant 1y- 

no, be tinklo! Trapecija, akrobatika ant žemės! Klounai, 
klounai! Jūs sprogsite iš juoko! 

Ponios ir ponai! Šitokių dalykų jūs dar niekada nesate 
matę ir niekada nematysite! Nepraleiskite vienintelės pro- 
gos! Šiandien cirkas, šiandien ir niekados daugiau! Že- 
miausios kainos! Skubėkite įsigyti bilietus išankstinėse ka- 
sose! Šimtai, tūkstančiai žmonių jau apgulė mūsų kasas! 
Paskubėkite, paskubėkite, nepraleiskite progos pamatyti 
nepakartojamą sensaciją! 

Ir vėl nuskambėjo trimitai. 

Eisenos priekyje žingsniavo drambliai, skirdami į šalis 
žmones. Ant plačių dramblių nugarų sėdėjo jaunuoliai, 
apsimuturiavę galvas tiurbanais, su smailomis lazdelėmis 
rankoje. Paskui juos ėjo žvilgantys, išsišėrę arkliai bliz- 
gančiais pakinktais, ant vieno iš jų sėdėjo mergaitė, apsi- 
rengusi baleto kostiumėlių. Du klounai, susėdę ant vieno 
asilo, linksmino žmones savo pokštais. Iš tolo, nuo di- 
džiausios palapinės, jau sklido liūtų ir tigrų riaumojimas, 
lokių urzgimas, o pro šalį slinko narvas su krokodilais. 
Iš paskos žengė kupranugariai ir poniai, važiavo ekipažas 
su artistais, o pačiame gale jojo kaubojai su sidabrinėmis 
sagtimis ir dideliais pentinais, su šautuvais rankoje. Klou- 
nai žarstė į džiūgaujančią minią saldumynus, ir vaikai pe- 
šėsi, negalėdami jų pasidalyti. 

Vakarinio spektaklio pasisekimas buvo jau užtikrintas. 
Stora auksaplaukė dama prie kasos vežimėlio pardavinė- 
jo bilietus iš anksto trims vakariniams ir dviem dieni- 
niams spektakliams. 

Pirmoje eilėje, išsirikiavusioje pagrindinėje gatvėje, 
stovėjo penki žmonės, matyt, kažkuo susiję tarpusavy- 
je,— du baltieji ir trys indėnai. Vienas baltasis, apsiren- 
gęs odiniais kaubojaus drabužiais, didelis, prakaulis, rus- 
vais plaukais, išgirdęs, kad vakare žadama rodyti pašto 
karietos užpuolimą, ciniškai nusijuokė ir sumurmėjo sau 
panosėje: 

— Įdomu, kaip ponas cirko direktorius visa tai įsi- 
vaizduoja.— Paskui kreipėsi į augalotą indėnų berniuką, 
stovintį šalia ir tyliai stebintį tą margą cirko eiseną: — O 
tą užsispyrusį asilą galėtum tu prajodinėti, Harka. Kertu 
lažybų, jau pirmą vakarą tu užsidirbsi dešimt dolerių! 

— Ar eisim į tą vaidinimą? — paklausė antras balta- 
sis, apsirengęs gerais, praktiškais, bet per daug nekren- 
tančiais į akis drabužiais, kaip žmogus, susiruošęs raitas 
leistis į tolimą kelionę.— Sprendžiant iš šios eisenos, ten 
iš tikrųjų bus ko pažiūrėti. Ar norėtum, Harka, nueiti į 
cirką? 

— Taip, — atsakė berniukas. 

— Puiku, tai aš paimsiu penkis bilietus! — sušuko Dži- 
mas ir, pamatęs, kad dailininkas siekia piniginės, pridū- 
rė: — Paskui atsiskaitysim! 
cirko kasos, o Geltonoji Barzda i ir Ilgoji Ietis nuėjo į vieš- 
butį, kur visi buvo apsistoję. Dailininkas norėjo pailsėti 
ir pagalvoti apie paveikslą, kurio apmatai jau sukosi gal- 
voje. Harka ir Matotaupa pamažu nužingsniavo prie di- 
džiosios aikštės pasižiūrėti, kaip statoma cirko palapinė. 
Gerai ištreniruoti žmonės stebėtinai greitai pastatė aukš- 
tus stiebus ir ištiesė milžinišką audeklą. Šitokio sugebėji- 
mo iš baltųjų dakotai nesitikėjo. Nepraėjo nė dvi valan- 
dos, ir palapinė buvo gatava, ložės aplink arena išklotos 
skaisčiai raudona medžiaga, sustatytos aukštyn kylančios 
lentinių suolų eilės. 

Už palapinės buvo žvėrynas. Dailininkas jau dieną 
prieš tai, vos tik apsistojus mieste, davė Matotaupai . :pi- 
nigų smulkioms išlaidoms, ir dabar jis turėjo už ką nu- 
sipirkti bilietą sau ir Harkai. Tačiau Harkos nedomino 
drambliai, liūtai, tigrai, krokodilai, kupranugariai arba 
ruoniai, o lokiai jam atrodė daug gražesni miške ir pre- 
rijose negu čia, narvuose. Jis tik skubėjo kuo greičiau 
į dvi dideles palapines, kuriose stovėjo arkliai, tikėdama- 
sis čia rasti asilą, kuris vakare per spektaklį rodys savo 
išmonę. Jį Harka norėjo gerai apžiūrėti įau dabar, dienos 
metu. Pirmojoje palapinėje stovėjo tik arkliai. Jie buvo 
didesni už puslaukinius mustangus, gražiai nuaugę, gerai 
prižiūrėti. Keli Matotaupai ir Harkai labai patiko, ir in- 
dėnai prie jų kiek ilgiau užtruko. Antroje palapinėje bu- 
vo poniai, zebrai ir keturi asilai. 

Harka nuėjo prie asilų. - 

— Palauk manęs čia,— tarė jam tėvas— Aš noriu dar 
kartą apžiūrėti arklius. 


-— 

Harka linktelėjo galvą, ir Matotaupa nuėjo. 

Nenorėdamas per daug kristi į akis, berniukas atsi- 
stojo kiek atokiau ir ėmė apžiūrinėti asilus. Keturi gyvu- 
lėliai ramiai stovėjo garde, pririšti prie ėdžių. Visi. ke- 
turi buvo vienodo ūgio ir vienodo plauko. Visi atrodė dar 
jauni, ir iš pirmo žvilgsnio sunku buvo pasakyti, kuris iš 
jų galėtų būti ypač aikštingas. 

Harka priėjo arčiau ir ėmė apžiūrinėti kiekvieną asilą 
atskirai. Vienas prižiūrėtojas jį pastebėjo ir užšnekino. 
Tačiau berniukas nesuprato, ką jis sako. Nepatenkintas, 
kad atkreipė į save dėmesį, Harka pasitraukė nuo gardo 
ir susirado prie arklių tėvą. Paskui jie apžiūrėjo plėšrū- 
nus ir, išėję iš Žvėryno, sugrįžo į viešbutį, kuriame gyve- 
no kartu su dailininku ir kitais bendrakeleiviais. Viešbu- 
tis buvo pats geriausias tame miesto rajone, tačiau kam- 
bariai apstatyti labai paprastai: lovos, užklotos vilnonė- 
mis antklodėmis, prausykla ir spinta. Kieme stovėjo erd- 
vi arklidė. Viešbutis kartu buvo ir skubaus pašto stotis, 
iš kurios išvykdavo karietos į vakarus. Čia visą laiką 
virė gyvenimas, ypač pirmajame aukšte, kur buvo resto- 
ranas. | 

> Abu indėnai atsigulė į lovas ir laukė sutartos valan- 
dos, kada reikės eiti į cirką. Dailininkas siūlė prieš tai dar 
pavalgyti, bet dakotai niekaip negalėjo suprasti, kodėl 
žmogus turi visą laiką valgyti. Juk papietavo, ir gana! 
Todėl jie paliko Geltonąją Barzdą valgyti vieną ir vaka- 
re susitiko su juo ir Ilgąja Tetimi prie viešbučio durų. Tuoj 
prisistatė Džimas ir išdalijo bilietus. Jam pavyko gauti 
visą ložę, tiesa, už tai, kaip jis sakė, tekę gerokai pri- 
mokėti, nes visi bilietai jau buvę išparduoti. 

— Bet šitos vietos dar buvo laisvos? — pasiteiravo dai- 
lininkas. 

— Kasininkė paliko jas geriems klientams! 

Dailininkas daugiau neklausinėjo ir sumokėjo tiek, kiek 
Džimas prašė. | 

Aplink cirką knibždėjo žmonių minia. Užsidegė lem- 
pos ir sužibo įvairiaspalviai blizgučiai. Norinčių patekti 
į vaidinimą buvo tiek daug, jog atrodė, kad čia susirinko 
visas miestas. Iki spektaklio pradžios dar buvo valanda 
laiko, bet Džimui jau teko gerai pasidarbuoti pečiais ir 

alkūnėmis, skinantis kelią sau ir savo draugams. Jis ber- 
te bėrė į visas puses keiksmus, kartais paleisdavo ir kokį 
taiklų sąmojį, kuris prajuokindavo grubiai stumdomus į 
šalis žmones. Pagaliau jie pasiekė cirką ir čia, prie įėji- 
mo, sutiko pirmąją užtvarą — dvylika raudonais frakais 
apsirengusių tvarkdarių, kurie stengėsi suturėti plūstan- 
čią publiką, kad būtų galima spėti patikrinti bilietus. Dži- 
mas pažvelgė savo žalsvai mėlynomis akimis į vieną 
tvarkdarį ir kažką sukuždėjo jam į ausį. Visa penkiukė 
tuoj pat prasmuko pro kontrolierius. Džimas pasiliko su 
kontrolierium padėti jam tvarkytis, bet. bilietų draugams 
nedavė, tik pasakė ložės ir vietų numerius. 


Dailininkas greitai susirado ložę. Abi priekines kė- 
des palei pat maniežą jis užleido Harkai ir Matotaupai, o 
pats su Ilgąja Ietimi atsisėdo užpakaly jų. Dvi vietos dar 
liko. laisvos. 


Publika plūdo toliau. Netrukus visa cirko palapinė prisi- 
pildė žmonių, kvapų ir šnaresio. Gražios jaunos mergaitės 
nešiojo užkandžius ir gaivinamuosius gėrimus. Orkestras 
užėmė savo vietą ant estrados virš durų į areną ir ėmė 
derinti instrumentus. 

Staiga prie durų kilo barniai. „„Banditai, plėšikai, ap- 
gavikai, sukčiai, niekšai, nevidonai, asilai, idiotai, šu- 
nys',— sklido visokiausi keiksmai, o paskui, atrodo, pra- 
sidėjo ir muštynės. Tvarkdariai, jau suėję į vidų parody- 
ti žmonėms vietų, puolė prie durų. Valandėlę stojo tyla. 
Bet tuoj pat vėl pasigirdo triukšmas. Tvarkdariai išstū- 
mė lauk besiveržiančius vidun žmones ir taip įkrėtė, kad 
jiems praėjo bet koks noras daugiau ginčytis. Netrukus 
ložėje pasirodė Džimas kartu su ta stora auksaplauke iš 
kasos vežimėlio ir užėmė likusias dvi laisvas vietas. 

— Kas ten atsitiko? — paklausė dailininkas. 

— Neregėtas akiplėšiškumas! — paaiškino Džimas.— 
Norėjo įsiveržti šeši chuliganai, tvirtindami pirkę į mūsų: 
ložę bilietus! 


— Iš tavęs? 

— Iš manęs! Kas per įžūlumas! Na, bet jie daugiau 
nesirodys. 

Auksaplaukė dama nusišypsojo. 

Dailininkas atsiduso, bet nieko daugiau nesakė. Jis 
suprato, kad iš kalbų nebus jokios naudos. Tik viena jam 
paaiškėjo: reikia pasistengti kuo greičiau atsikratyti 
Džimu. | 

Cirko orkestras užgrojo šaunų maršą. Vaidinime da- 
lyvaujantys artistai išėjo į areną ir apsuko ratą. Nuaidė- 
jo pirmieji plojimai, dar tylūs, bet džiaugsmingi. 

Vaidinimas prasidėjo akrobatų numeriais. Harka įdė- 
miai sekė jų vikrius judesius. Apie plojimus jis nieko ne- 
išmanė, todėl ir neplojo. Muzika jam atrodė per garsi. 
"Berniukas nekantriai laukė numerių su arkliais — buvo 
labai įdomu, kaip čia pasirodys indėnai ir kaubojai. Jie 
Harkai labiau rūpėjo negu tas užsispyręs asilas. Dailinin- 
kas turėjo programą ir, prieš prasidedant naujam nume- 
riui, kol scenos darbininkai tvarkė kilimus ir įrankius, 
skaitė, kas bus toliau. Jis išaiškino, kad indėnų ir kau- 
bojų pasirodymas, kaip pagrindinis iškilmingo vakaro nu- 
meris, numatytas tuoj po didžiosios pertraukos. Prieš pat 
pertrauką turėjo būti numeris su asilu, dalyvaujant klou- 
nams ir publikai. 

O tuo tarpu savo meną rodė cirko jojikė. Harka labai 
kritiškai žiūrėjo į mergaitę, nes apie jojimą jis šį tą iš- 
manė. Ant tokios plačios arklio nugaros ir dar taip ramiai 
bėgant arkliui, be abejo, nesunku atsistoti ant pirštų galų 
arba išsilaikyti ant vienos kojos. Ant arklio nugaros mer- 
gaitė užšokdavo nuo nedidelio tramplino. Negi ji mano, 
kad ir prerijose galima visą laiką tampyti su savim tokį 
lentgalįė Na, bet mergaitė yra mergaitė, ir neverta dėl 
jos per daug sukti galvos. 

Daug labiau Harkai patiko dresiruoti arkliai, nors jie 
susilaukė ir mažiau aplodismentų negu besišypsanti cirko 
jojikė. Pliaukštelėjus botagu arba trumpai šūktelėjus, vi- 
sas būrys arklių klusniai vykdė žmogaus valią: bėgo, klau- 
pėsi, gulėsi, dėjosi negyvi, vėl kėlėsi. Ir be raitelio! Čia 
tai bent! Harka pagalvojo, ko jis dar galėtų išmokyti savo 
širmį. Pavyzdžiui, apsimesti negyvu. Tai būtų labai pra- 
vartu. : 

Bet štai nuaidėjo keistas trimito garsas, ir į maniežą 
išėjo asilas. Jam ant nugaros sėdėjo juokingai išsidažęs 
klounas, apsivilkęs plačiu apsiaustu, ant pakaušio užsidė- 

jęs mažytę skrybėlaitę, ant rankų užsimovęs ilgas piršti- 
nes. Ir sėdėjo atbulas, įsitvėręs asilui į uodegą. Jį pama- 
te, visi prapliupo juoktis. 

Klounas pamojavo ranka, tartum prašydamas publiką 
nutilti, ir kai triukšmas kiek aprimo, kreipėsi į žiūrovus: 

— (Gal kartais aš neteisingai sėdžiu, ar ką, niekaip ne- 
galiu rasti asilo galvos. O gal tas asilas nė neturi galvos? 
Kaip atrodo gerbiamajai publikai? 

Ilgoji Ietis išvertė Harkai klouno žodžius. 

Publika šaukė klounui, kad jam reikia apsisukti. 

— Kaip? — klausinėjo šis, prisidėjęs-ranką prie ausies, 
lyg neprigirdėdamas. 

— Apsisukti reikia! — choru rėkė visas cirkas. 

— A, apsisukti! — klounas dėkodamas ėmė linkčioti— 
Ačiū, ačiū! Vadinasi, apsisukti! Tuoj pamėginsim. Palauk, 
sustok, gerasis asilėli! 

Tačiau asilas nestojo, ėjo sau toliau ratu, praėjo ir pro 
ložę, kur sėdėjo Harka, visai pro pat šalį. 

Klounas linkčiojo galvą, publika kikeno. 

— Apsisukti? — vėl pakartojo juokdarys.— Na tai ap- 
sisuksim! — Jis užvertė kojas, atsigulė nugara ant asilo, 
galva siekdamas jo kaklą, bet uodegos nepaleido. Paskui 
vėl turstelėjo atgal. — Neišeina! Ką gi daryti? 

— Apsisukti reikia! — griaudėjo publika. 

— Taip, taip, apsisukti! — Klounas palenkė galvą, lyg 
taikydamasis verstis kūlio per asilo užpakalį, bet nusirito 
žemėn ir pargriuvo į smėlį ir pjuvenas. Ten jis ir liko 
sėdėti išsižiojęs. Asilas sustojo, ištiesė kaklą ir subliuvo: 
„I-a-a-a!“ 

— Sėsk kaip reikiant ant asilo,— šaukė įsilinksminusi 
publika.— Ar dabar matai, kur jo galva? 

Klounas atsikėlė, įsibėgėjo ir mikliai kaip tikras kau- 
bojus užšoko ant asilo. Bet asilas atsistojo piestu, ir juo- 
kingai apsirengęs raitelis vėl šleptelėjo į smėlį. 

— O kad tave kur! Tai prakeiktas gyvulys! Na, pa- 
lauk tu man! 

Tris kartus bandė jis užšokti ant asilo, bet vis nesėk- 
mingai. 

Pagaliau nusisuko nuo pilkio, su panieka mostelėjo 
ranka ir tarė: 

— Man jau gana, mielasis, aš nebenoriu! Išdarinėk 
tokius pokštus su kuo kitu! 

Sulig tais žodžiais klounas išėjo iš maniežo, paskui 
dar atsigręžė, pabaksnojo pirštu sau į kaktą, parodė į asi- 
lą, tuo norėdamas pasakyti, kad kvailas ne jis, o asilas. 

Vos tik klounas pradingo, į maniežą vėl išėjo arklių 
dresiruotojas, vilkintis elegantišku fraku, su ilgų botagu 
rankoje. 

— Gerbiamos ponios ir ponai! Čia jūs matote pasiu- 
čiausią laukinį asilą pasaulyje. 

Nesiliaujantis juokas nutraukė jo žodžius. Dresiruoto- 
jas valandėlę palaukė. 

— Gerbiamos ponios ir ponai! Direkcija laikosi duoto 
žodžio! Kas tris minutes išsilaikys ant šito asilo, gaus de- 
šimt dolerių. 

Dabar kilo toks riksmas, šauksmas, kad net visa cirko 
palapinė drebėjo. 

— Ant šito švelnaus asilėlio! Ant jo ne tik joti, bet 
ir miegoti galima! Ant šitokio asilo! Žmogau, jūs subank- 
rutuosit! Ant jo pajos bet kas! Leiskite pirma damoms! 

Žmogus su fraku vėl palaukė ir, kai triukšmas aptilo, 
tarė: 

— Taigi prašom! Bet įspėju: mes už pasekmes neatsa- 
kome! 

Kilo sujudimas, pažįstami, draugai, šeimos nariai tarėsi, 
ką visa tai galėtų reikšti. Pagaliau iš paskutiniųjų eilių 
pasigirdo kažkokio vaikinuko balsas: 

— Kad nereikėtų daug gaišti laiko, aš pradėsiu. Tik 
prašom iš anksto paruošti dešimt dolerių. Po trijų minu- 
čių aš juos pasiimsiu! 

— Labai prašom, gerbiamasis pone! Štai pažiūrėkit pa: 
tys! - 

Dresiruotojas paprašė jaunąjį drąsuolį prieiti arčiau, 
atskaičiavo jo akyse dešimt dolerių ir padavė juos prog- 
ramos vadovui, stovinčiam prie įėjimo į maniežą. 

— Galime pradėti! 

Vaikinukas priėjo prie asilo, kuris neturėjo nei api- 
nasrio, nei balno, ir akies mirksniu užšoko ant jo. Valan- 

dėlę asilas stovėjo kaip įbestas, bet paskui sprygtelėjo 
aukštyn, krito ant Žemės ir ėmė voliotis smėlyje. Raitelis 
išsitiesė šalia. Cirkas sugriaudėjo nuo juoko. 

Tyliai keiksnodamas, vaikinukas atsikėlė ir movė ša- 
lin. 

Tuo metu atsirado daugiau norinčių laimėti dešimt do- 
lerių. Jų susidarė visa eilė. Užsėdo antras. Asilas aplėkė 
šuoliais aplink maniežą ir lygiai taip pat gražiai, kaip ir 
pirma, nutrenkė raitelį į smėlį. Žiūrovai nesitvėrė 
džiaugsmu. | | | 

Harka, Matotaupa, Džimas, Ilgoji Ietis ir dailininkas 
susidomėję stebėjo atrakcioną. Jie visi mokėjo joti ir vi- 
si, išskyrus dailininką, buvo geri raiteliai. Indėnams ne 
kartą teko sėdėti ant neprajodinėto Mustango, o Rudasis 
Džimas vieną sykį laimėjo jojimo ant laukinių galvijų 
varžybas. 

Bet tai, kas dabar dėjosi čia, jiems buvo pirmiena, 
Žiūrėdami į asilą, jie netikėjo savo akimis — tai ne asilas, 
o gyvatė ir tigras kartu. Jis spardėsi, stojo piestu, volio- 
josi, rodos, net mokėjo savotiškai persiversti ore, ir tai 
visai išmušdavo raitelį iš vėžių. Nepraėjo nė dvidešimt 
minučių, ir jis numetė dar dešimt jojikų. 

Publika įsiaudrino. Vieni ėjo lažybų, kiti, išsigandę 
pavojingo gyvulio, atsisakė bandyti savo laimę. Du raite- 
lius asilas sukandžiojo, ir jie buvo nešte išnešti iš maniežo. 

Kai ir penkioliktas drąsuolis nieko nepešęs nusliūkino 
į savo vietą, asilą išvedė ir jo vieton atvedė kitą, dar ne- 
pavaIgusį. 

— Čia kažkas ne taip! Tie asilai išdresiruoti,— tarė 
sau Džimas.— Normalus gyvulys negali taip elgtis, toks 
gudrus gali būti tik žmogus. Bet palaukit, vis dėlto aš pa- 
imsiu tuos 'jūsų pinigus, sukčiai jūs! Manęs tas gyvulys 
nenumes! O gal tu, Harka, nori pabandyti? 

— Po tavęs. 

— Po manęs? Klausyk, tikiuosi, tu nemanai, kad Dži- 
mas nusiris nuo asilo“ 

— Pažiūrėsim! 

— Gerai, pažiūrėsim! 

Džimas peržengė per ložės barjerą, nubėgo į manie- 
žą ir užsėdo ant asilo. Asilas stovėjo ramus ramutėlis, 

Džimas paglostė jam kaklą, patapšnojo ir švelniai spus- 
telėjo kojomis šonus. Asilas pajudėjo ir apėjo ratą. Ruda- 
sis Džimas pamojavo Harkai, bet tas jam neatsakė. Pub- 
lika nustebusi nutilo — asilas nuolankiai klausė raitelio: 
ėjo žingine, bėgo risčia, lėkė šuoliais. Praslinko minutė, 
antra, trečia... ne, trys Minutės nepraėjo. Ūmai, kai rai- 
telis visai to nesitikėjo, asilas stryktelėjo aukštyn, paskui 
krito žemėn ir ėmė voliotis smėlyje, kandžiodamas raitelį. 

Rudasis Džimas paleido asilą ir, žiūrovų juoko lydimas, 
pamažu sugrįžo į savo ložę. Žmonės, jau pradėję įtarinėti, 
ar tik neslypi čia kokia apgaulė, dabar taip džiaugėsi asi- 
lo laimėjimu, kad net ašaros ištryško jiems iš akių. 

— Na ką gi, Harka,— piktai tarė Džimas berniukui, — 
dabar tavo eilė! Sakei, po manęs! | 

Harka atsistojo, nusimetė drabužius, liko tik su šlaunų 
prijuoste ir neskubėdamas priėjo prie dresiruotojo su 
fraku. 

— Prašom, berniuk. Tik būk atsargus! 

Harka iš lėto priėjo prie asilo, užšoko jam ant nuga- 
ros ir sėkmingai atlaikė pirmuosius bandymus nusimesti 
raitelį. Asilas buvo gerai pailsėjęs ir toks laigymas ir 
spardymasis jam buvo vienas malonumas, bet Harka taip 
pat nesiskundė nuovargiu ir visada laiku atspėdavo, ką 
asilas ketina daryti. Asilas davėsi po visą maniežą, bet 
nusimesti jaunojo raitelio negalėjo. Žiūrovai pradėjo plo- 
ti, lažintis: vieni statė už asilą, kiti už indėnų berniuką. 
Rudasis Džimas ramiai stebėjo dvikovą. „Tegu, tegu, svar- 
biausias asilo triukas dar priešaky,— galvojo jis.— Prieš 
jį ir Harka neatsilaikys!“ Berniuką išmušė prakaitas — jau 
dvi minutes jis grūmėsi su asilu, o tai nemažas laiko tar- 
pas, turint galvoje šitokį įtempimą. Dvi minutės, dar 
pusė. .. jau jau ateina lemiamas momentas! 

Žiūrovai rėkė, šaukė, plyšojo kaip pašėlę, šokinėjo 
nuo suolų, mosikavo rankomis. 

Harka jautė, kad paskutinėmis sekundėmis asilas grieb- 
sis savo pagrindinio triuko. Ką daryti? Žinoma, jis galėtų 
nušokti nuo asilo, o paskui ir vėl užšokti, šitaip norma- 
liom sąlygom ir reikėtų elgtis. Bet čia yra visai kas kita: 
jeigu jis taip padarytų, niekas jam neužskaitytų pergalės. O 

gal jam pasilikti ant asilo, ir tegu jis daro, ką tik nori: 
tegu voliodamasis jį daužo, tegu traiško ir kandžioja. .. 

- Bet ne. Harka padarė visai ką kita. Jis apsisuko ant 
strakinėjančio asilo, atsisėdo taip, kaip pirma sėdėjo 
klounas, ir pačiupo asilo uodegą. Asilas kaipmat nuri- 
mo. Harka spustelėjo jį šlaunimis, ir dabar tas nesutram- 
domas gyvulys ramiai kaip avelė ėmė bėgti ratu. 

Apibėgo: vieną ratą, antrą, trečią. Ėjo į pabaigą trečia 
minutė, o Harka dar tebesėdėjo ant asilo. 

Užgniaužę kvapą, išsižioję, žiūrovai laukė, kas toliau 
bus. Štai baigėsi trys minutės, ir cirko palapinėje sugriau- 
dėjo ovacijos. Žmonės rėkė, plojo, trypė kojomis. 

Harka nušoko nuo asilo, patapšnojo jam kaklą, nuėjo 
prie programos vadovo, pasiėmė dešimt dolerių ir sugrį- 
žo į ložę. Čia jis apsirengė ir, lyg niekur nieko, atsisėdo 
į savo vietą. 

Matotaupa šypsojosi, dailininkas ir Ilgoji Ietis gyrė 
Harką, tik Džimas keikėsi: 

— Po velnių! Gudrus vaikėzas. Kaip man neatėjo į 
galvą, kad šitokiu būdu galima sutramdyti asilą! 

Prasidėjo pertrauka. Dalis publikos nugužėjo žiūrėti 
žvėrių. Džimas su auksaplauke kasininke išėjo. Ložėje li- 
ko dailininkas, Ilgoji Tetis ir abu dakotai. Geltonoji Barz- 
da vis šypsojosi, prisiminęs, kaip Harka sutramdė asilą. 


Po kelių minučių prie ložės priėjo frakuotas arklių dre- 
siruotojas, vadovavęs atliekant numerį su asilu, prisistatė 
dailininkui ir labai mandagiai paklausė, gal kartais Harka 
žinojo tą triuką, gal jis jau anksčiau yra pasirodęs cirke. 
Geltonoji Barzda šypsodamasis paaiškino, kad Harka išvis 
pirmą kartą mato cirko vaidinimą. | | 

— Bet juk tai negirdėtas daiktas, neįtikėtina, sere, tai 
talentas, toks gimsta vieną kartą per šimtą metų! O kokiai 
genčiai priklauso berniukas ir kas yra jo globėjas? 

— Jis — dakotas, pone, o čia štai sėdi jo tėvas! 

Žmogus su fraku žiūrėjo į Matotaupą, lyg jis būtų koks 
aikštingas arklys, ant kurio netrukus reikės sėsti. 

— Aš turiu didelį prašymą! Ar nesutiktumėt mums 
padėti? — kreipėsi jis į dailininką. 


— Nežinau, kuo galėčiau jums būti naudingas! 

— Mes atsidūrėm baisiai keblioj padėty! Apsiskel- 
bėm, kad pasirodys indėnų trupė, bet jų nėra, jie mus 
apmovė — ėmė ir pasiliko tame mieste, kur prieš tai gast- 
roliavome. Galimas daiktas, juos paviliojo koks mūsų kon- 
kurentas. Ir kas tų žmonių nesąžiningumas! Štai dabar 
baigsis pertrauka, ir mes negalėsim parodyti žadėto nu- 
merio. Tai skandalas! Mes žuvę! Žiūrovai taip pasipik- 
tins, kad sulaužys suolus, sudraskys palapinę, išplėš ka- 
są — sunku ir įsivaizduoti, kas iš to gali išeiti. Suprantate, 
mes turim žūt būt parodyti numerį su indėnais ir kaubo- 
jais. Su kaubojais ne bėda, jų yra čia į valias, bet va in- 
dėnų, kurie ką nors sugebėtų, sunku rasti, baisiai sunku! 

— Taip tai taip, bet kuo mes čia dėti? 

— Matote, berniukas — pasiutusiai geras jojikas, žino- 
ma, tėvas taip pat ne blogesnis, tuo aš neabejoju. Manau, 
kad jie moka ir šaudyti, ir lasą mėtyti. Mes galėtume prieš 
tai dar truputį parepetuoti, gal ir tas ponas šalia jūsų su- 
tiktų dalyvauti. Gerbiamieji, supraskite mane teisingai — 
mes atsidūrėm beviltiškoj padėty. Jeigu tie žmonės su- 
griaus palapinę, mes žlugę, ir dar tokiu laiku, kai čia pat 
žiema. Tik jūs galite mums padėti. Jūs džentelmenai, aš 
žinau, jūs sėdite ložėje, patikėkite, aš anaiptol nelyginu 
jūsų su artistais! Jūs pasirodytumėt tik savo malonumui, 
pramogos dėlei, aš taip ir praneščiau. Taigi prašau jus, 
maldauju... Žinoma, už tai jūs negausit jokio atlyginimo, 
juk jūs ne artistai, aš tik įteiksiu dovanėlę berniukui. Pub- 
lika jau pamilo jį ir labai apsidžiaugs, jeigu aš paskelbsiu, 
kad sekančiame numeryje dalyvaus ir jis! 

Ilgoji Ietis išvertė dresiruotojo pasiūlymą Matotaupai 
ir Harkai. | 

— Sere, aš ant kelių maldauju jus, prikalbėkite savo 
raudonodžius draugus. 

Ilgoji Ietis šypsojosi, ir iš tos šypsenos buvo matyti, 
kad jis linkęs patenkinti dresiruotojo prašymą. Matotau- 
pos veidas tebebuvo sustingęs. 

— Kaip tu manai, Matotaupa? — tiesiai paklausė jį Il- 
goji Ietis. — Galėtumėm parodyti žmonėms, ką mokame — 
trys čia esantys kaubojai ir mes trys. Tai bent būtų nu- 
meris! | 

Matotaupa sučiaupė lūpas. - 

— Ar galiu aš kai ko paklausti baltąjį? 

— Kodėl gi ne! 

— Kodėl jūs visam miestui apskelbėt tą numerį, nors 
žinojote, kad indėnų nebėra jūsų cirke? 

Žmogus su fraku kiek sutriko. 

— Dakotų vade, tai biznis. Biznis privertė tai daryti. 
Štai kas! Šitas numeris buvo išspausdintas plakatuose, 
plakatus aš turėjau išplatinti, o paskui garsiai apreikšti 
tai, kas juose parašyta. Be to, indėnų trupės vadovas išva- 
žiavo pas pabėgėlius. Galbūt janf pavyks juos parsivežti! 
Tikiuosi, kad pavyks. Rytoj jie jau bus čia! Svarbu tik 
šiandien kaip nors išsiversti! 

— Tegul baltasis žmogus pakeičia eilės tvarką — pir- 
ma išleidžia liūtus ir tigrus, paskui žmogų < ant lyno | ir pas- 
kiausia kaubojus. . 

— Ir jūs su jais, vade? 

— Mes dar pagalvosime. . 

Šie Matotaupos žodžiai nuskambėjo labai netvirtai. Jis 
mielai būtų pasakęs „ne“, tik nenorėjo užgauti Ilgosios 
Ieties. 

— Aš turiu vilties! — sušuko žmogus su iraku— Mū- 
sų indėnų ir kaubojų trupei vadovauja šaunus pėdsekys 
ir kaubojus. Jeigu tik jis sugrįš prieš baigiantis vaidini- 
mui, aš atsiųsiu jį čia! Jam jūs negalėsit atsispirti. 

— Kuo jis vardu? 

"-— Bizonų Bilis. 

Ilgoji Ietis gūžtelėjo pečiais. Tokio vardo jis nebuvo 
girdėjęs. Greičiausiai tai ne tas Bilis, kur sakėsi laimėjęs 
dvidešimt keturias kovas gaidžio svoryje. Žmonių, vardu 
Bilis, yra kaip smėlio pajūry. 

Pertrauka ėjo į pabaigą. Cirko kasa jos metu buvo ati- 
daryta, todėl kasos vežimėlyje sėdėjo storoji blondinė. 

Džimas grįžo į ložę visas švytintis. Kas jį taip gerai 
nuteikė, nepasakojo, o kiti jo ir neklausinėjo. Tačiau II- 
goji Tetis užsiminė apie pokalbį su arklių dresiruotojų, 
Džimas pliaukštelėjo sau per šlaunis. 

— Sakai, Bizonų Bilis! Nuostabu! Tai bent naujiena! 
Pažįstu jį! Vasarą mačiau prie matavimo darbų. Puikus 
vyrukas, su ateitim! Dar labai jaunas, bet iš jo bus žmo- 
gus. Įdomu, ar pavyks jam privilioti į cirką indėnus. Gir- 

dėjau, jie streikuoja, reikalauja už pasirodymus cirke pi- 
nigų. | - 

— Kaip galima nemokėti žmonėms pinigų, — pasipikti- 
no dailininkas. 

— Pinigai yra pinigai. Atskaičiuoja už maistą, už nak- 
vynę furgone, už gerus drabužius, su kuriais jie pasirodo 
arenoje, ne kažin kas ir belieka. Na, bet jie grįš. Bizonų 
Bilis moka su indėnais apsieiti. 

Matotaupa paprašė Ilgąją Ietį išversti Džimo žodžius, 
nes abejojo, ar Džimas sugebės dakotų kalba pasakyti tai, 
ką jis kalbėjo angliškai. Ilgoji Tetis išvertė viską žodis 
žodin. 

— Mes neisim šiandien į maniežą. Aš pasakiau, hau! — 
ryžtingai tarė Matotaupa. 

Užgrojo orkestras, aplink areną buvo pastatytos aukš- 
tos grotos, kad plėšrūs žvėrys neužpultų publikos. Didžiu- 
lės laukinės katės suėjo į maniežą ir sutūpė ant sustatytų 
joms kėdučių. Tai buvo mišri žvėrių grupė: keturi liūtai 
ir du karališkieji tigrai, todėl dresiruotojui buvo labai 
sunku juos suvaldyti. Tačiau, stengdamasis įaudrinti žiū- 
rovus, jis dar erzino žvėris: šūkavo ir pliauškino odiniu 
bizūnu. Kai tik prieidavo arčiau, žvėrys riaumojo ir švais- 
tėsi letenomis. Dresiruotojas rankose turėjo ilgą kartį; jis 
atkišdavo ją žvėrims, ir tie daužė ją letenomis. Kartyje 
jau buvo matyti nagų ir dantų Žymės. | 

— Belai! Belai! 

— Brr-rrT! 

— Tigra! Tigra! Tigra! 

Tigrė išsišiepė ir parodė aštrius dantis. Ji neriaumojo, 
tik piktai urzgė, daužė letena -ir kandžiojo kartį. 
 Dresiruotojas jaudinosi. Harka pastebėjo, kaip jo gri- 
muotą veidą išmušė prakaitas. Padėjėjas padavė jam: pro 
grotas degantį lanką. Dresiruotojas paliepė ramiausiam iš 
keturių liūtų šokti per jį. Žvėris spyriojosi, bet paskui 
įsibėgėjo ir išsitiesęs lengvai peršoko per degantį lanką. 

Kiti trys liūtai pasekė jo pavyzdžiu. 

Tada dresiruotojas padėjo bizūną, išsitraukė pistoletą 
ir šovė į orą. Dusliai urgzdamas, karališkasis tigras pasi- 
ruošė šokti. Dresiruotojas šovė antrą kartą ir vos nenu- 
bruožė žvėriui kailio. Tigras labai vangiai, bet grakš- 

čiai peršoko lanką, ir Harka suprato, kad laisvėje tas 
žvėris šokinėtų visai kitaip! Žvėrių valdovas, paimtas į 
nelaisvę ir uždarytas už grotų, bizūnų ir pistoleto šūvių 
varomas, turi linksminti žiūrovus! Berniukui pagailo tig- 
ro. Tokius žvėris reikia medžioti, o ne versti kvailai šo- 
kinėti per lanką. Jis paprašė Ilgąją Ietį papasakoti, kur, 
tokie tigrai gyvena. 

Paskutinioji turėjo šokti tigrė. Kiti žvėrys vėl tupėjo 
savo vietose, bet buvo labai neramūs ir susijaudinę, kaip 
ir dresiruotojas juodais šilkiniais marškiniais, po kuriais 
vilkėjo grandininius šarvus. 

— Tigra! Tigra! Tigra! | 

Tigrė piktai suurzgė ir griebė dantimis kartį. Muzika 
nutilo. Žiūrovai, baisiausiai susidomėję, laukė, kas toliau 
bus. Cirke stojo tyla. 

— Tigra! 

Dresiruotojas šovė tris kartus iš eilės. Tigrė suriau- 
mojo ir nušoko nuo savo kėdutės. Dresiruotojas kairėje 
rankoje laikė degantį lanką, dešinėje — pistoletą. Žvėris 
piktai urzgė, iššiepęs nasrus. 

— Tigra! 

Tigrė kimiai suurzgė ir šoko... Bet ne per degantį lan- 
ką, o ant dresiruotojo. Laimė, šis spėjo pasilenkti, ir tigrė 
pralėkė virš jo. 

Moterys ir vaikai ėmė klykti. Nerimas pagavo ir kitus 
žiūrovus. Harka matė, kaip persimainė dresiruotojo vei- 
das, kaip karštligiškai blizga jo akys. 

Kai kurios moterys užsidengė rankomis veidus, kad 
nematytų, kas toliau bus. Harka pastebėjo du cirko tar- 
nautojus, stovinčius už grotų su ilgomis žarnomis ranko- 
je, bet nežinojo, kam jos reikalingos. Ilgoji Ietis - greitai 
"paaiškino, kad laukiniai žvėrys vandens bijo taip pat kaip 
ir ugnies. | | 

Tigrė dar kartą puolė dresiruotoją, bet jam pavyko ir 
šį kartą išsisukti. Dabar žvėris vėl atsitūpė ant kėdutės, 
bet neilgam. Netrukus ji nulipo žemėn ir, ėmė sėlinti ma- 
niežuų. Sunerimo tigras ir liūtai. 

Dresiruotojas kažką sušuko, bet Harka nesuprato jo 
žodžių. Ilgoji Ietis jam išvertė. Dresiruotojas prašęs ati- 
daryti vartus, kad jis galėtų išvaryti iš maniežo žvėris ar- 

ba bent dalį jų. Tačiau programos vadovas neleido, ir 
vartai liko uždaryti. 

— Tigra! Tigra! 

Dresiruotojas atidavė padėjėjams degantį lanką ir, pa- 
griebęs bizūną, ėmė juo visaip pliauškinti ir šmiaukščio- 
ti. Keturi liūtai tik urzgė ant savo kėdučių ir nejudėjo iš 
vietos. Tačiau tigras įdūko. Jis nušoko žemėn ir kartu su 
tigre ėmė tykinti prie dresiruotojo. Dabar ir jis jau ne- 
belietė atkištos karties. 

Dresiruotojas vėl paėmė degantį lanką, drąsiai šoko 
tigrei skersai kelio ir iššovė. 

— Tigra! 

"Tigrė, šūvio išgąsdinta, nubruožta kulkos, persliuogė 
per lanką, o tigras šoko ant grotų ir įsikibo nagais į vir- 
šutinį skersinį. Grotos susvyravo. Žiūrovai, siaubo pagau- 
ti, ėmė rėkti. Dar kiek, ir būtų kilusi panika. Bet progra- 
mos vadovui davus ženklą, cirko tarnautojai paleido van- 
dens čiurkšlę, ir tigras tuoj pat nusirito žemėn. Žiūrovai 
lengviau atsikvėpė. Vieną damą ištiko priepuolis, ir dar- 
bininkai patyliukais išnešė ją lauk. 

Dresiruotojas privertė tigrę vėl pasiruošti šuoliui. Jis 
padėjo bizūną ir kartį į šalį ir darbavosi dabar tik su 
pistoletu ir liepsnojančiu lanku. Tigrė norom nenorom pa- 
kluso ir peršoko per lanką. Netrukus ji jau buvo prie 
vartų. 

Nuaidėjo plojimai. 

Harka matė, kad dresiruotojas vos laikosi ant kojų, 
bet jis stovėjo vidury maniežo ir linkčiojo, atsakinėdamas 
į publikos plojimus ir entuziastingus šūksnius. Tuo tarpu 
darbininkai atidarė vartus ir, daužydami lazdomis į gro- 
tas, išvarė iš maniežo žvėris. | 

Tarp žiūrovų taip pat ne vienas braukėsi nuo kaktos 
prakaitą. Darbininkai nuėmė grotas, ir dresiruotojas link- 
čiodamas išėjo iš maniežo. Įbėgo klounai ir ėmė išdarinėti 
savo pokštus. Tačiau Harkos neėmė juokas. Jis nusprendė 
rytojaus dieną dar kartą nueiti į žvėryną ir gerai apžiū- 
rėti tigrus. 

Po to pasirodė lyno artistai, buvo atliekami numeriai 
ant trapecijos. Harka savo -akimis netikėjo, kad žmogus 
gali būti toks vikrus. Tiesa, vieną kartą lyno artistas nu- 

sprūdo nuo lyno, bet vis tiek įsitvėrė ranka ir nenukrito 
žemėn. 

Pagaliau atėjo paskutinis numeris. Buvo jau vidurnak- 
tis. Žiūrovai plepėjo, juokėsi, valgė saldumynus, gėrinė- 
jo. Harka laukė, ar nepasirodys žmogus su fraku. Mato- 
taupa pasakė „ne“, ir jo sprendimo niekas nebepakeis. O 
gal pasirodys medžiotojas, vardu Bizonų Bilis? Jeigu tik 
jis sugrįžo? Tas žmogus Harką labiau domino negu dre- 
siruotojas su fraku. Nors šis ir labai gražiai dresiravo 
arklius, bet neturėjo nieko bendro su prerijomis. Bizonų 
Bilis — tas vardas primena vėją, neaprėpiamus tolius, ru- 
dų galvijų kaimenę, kuri lekia šuoliais, kad net smėlis 
dulka. Ne maniežo smėlis, sumaišytas su pjuvenomis, o 
tikras prerijų smėlis. Harka prisiminė, kaip jis prismaigstė 
strėlių į bizono nugarą. Nuo to- laiko jam neteko perse- 
kioti bizono. Dabar ruduo, greitai prasidės didžiosios me- 
džioklės, o jis, Harka, sėdi čia, kažkokioj palapinėj, kur 
bizonų nėra nė kvapo, kur atsiduoda tik tvartu. 

Prie ložės, kur sėdėjo Harka, priėjo ir sustojo žmogus. 
Harka girdėjo žingsnius, bet tyčia neatsisuko pasižiūrėti, 
kad kas nepamanytų, jog jam labai rūpi pamatyti, kas 
čia toks atėjo. Žmogus pastovėjo ir, nė žodžio netaręs, 
nuėjo sau. Harka palydėjo jį akimis ir pastebėjo, kad jis 
apsirengęs kaubojaus drabužiais. 

— Jis nesiryžo mūsų kalbinti, — tarė Ilgoji Ietis.— Tu, 
mano vyresnysis broli Toli Skrajojantis Paukšti, pasiro- 
dei jam per daug brangiai apsirengęs, Matotaupa — per 
daug išdidus, Harka — per daug užsispyręs. Jie parodys 
tą numerį be mūsų. 

— Šiaip ar taip, čia buvo ne Bizonų Bilis, — tvirtai pa- 
reiškė Džimas.— Jeigu jis pats sugrįžo, o pas mus atsiuntė 
tik kažkokį Žžvairakį tarną, tai tegu nesitiki, kad mes tuoj 
ir bėgsim jam tarnauti! 

Vos tik žmogus pradingo iš akių, orkestras tuoj už- 
grojo tušą. 

Į maniežą išlėkė grupė raitų kaubojų. Džimas, kaip 
paprastai, pliaukštelėjo sau per šlaunis ir sugriaudėjo: 

— Bizonų Bilis! Bizonų Bilis! : 

tik po kelerių metų, tačiau išgirdę Džimo šūksnius, dau- 

gelis pamanė, kad žmogui, nusimanančiam apie pasienio 
ir laukinių Vakarų reikalus, negražu nežinoti Bizonų Bi- 
lio, todėl grupė jaunuolių tuoj pat ėmė šaukti: 

— Bizonų Bilis! Bizonų Bilis! 

Žmogus, vadovaujantis kaubojams, buvo labai puošniai 
apsirengęs, geriausios odos drabužiai, aukšti atraitoti ba- 
tai, plačiabrylė skrybėlė. Pakėlęs ranką, jis sveikino žiū- 
rovus kaip koks karalius savo pavaldinius. Harka įsižiū- 
rėjo į jo veidą. Veidas buvo gražus, pailgas, nosis lenkta, 
akys mėlynos. Barzda jo buvo ne tokia, kaip dailininko, ji 
augo tik ant smakro; be to, žmogus nešiojo ūsus. Ir ko 
tik tie baltieji neprasimano! Kaubojai, vadovaujami Bizo- 
nų Bilio, pradėjo savo programą. Kažko naujo, kas Har- 
kai būtų nematyta, jie neparodė, bet jodinėjo tikrai ge- 
rai ir šaudė taikliai. Indėnai nepasirodė. | 

Pasibaigus vaidinimui, kilo visuotinis triukšmas, ark- 
liai trypė kojomis, stojo piestu, kaubojai šaudė, rėkavo, 
publika negailėjo aplodismentų. 

Pagaliau kaubojai išjojo iš maniežo, publika pakilo ir 
plūstelėjo prie išėjimo. 

Penketas žiūrovų, sėdinčių ložėje, neskubėjo, palaukė, 
kol žmonės išeis, ir kai cirke užgeso šviesos, jie taip pat 
pakilo iš savo vietų. Po šitiekos žmonių, muzikos, triukš- 
mo tamsi, tuščia ir tyli palapinė atrodė kažkaip keistai. 
Darbininkai šlavė manieže nešvarumus ir kartu su pju- 
venomis sėmė juos kastuvais. | 

Lauke stoviniavo žmonių būreliai. Vyrai dar taikėsi 
užsukti į kokią užeigą išgerti degtinės. Moterys varė juos 
namo. Vaikai buvo pavargę. Kai kurie mažesnieji verkė. 

Staiga kilo triukšmas. Visi sukluso. Kažkieno išsigan- 
dęs balsas šaukėsi policijos. Žmonės tuoj pat subėgo į 
įvykio vietą. 

— Reikia ir man pažiūrėti! — tarė Džimas ir dingo mi- 
nioje. 

Abu dakotai, dailininkas ir Ilgoji Ietis liko laukti prie 
įėjimo į cirką. Nė vienas iš jų nežinojo, kas ten atsitiko. 


Netrukus grįžo Džimas ir pranešė: 


— Išplėšta kasa! Tai bent pokštas, cerbiamieji, nuo- 
stabus ir nepakartojamas pokštas — kasoje neliko nė cen- 
to! Tai tikra šio vakaro sensacija! 

— O kur kasininkė? — pasiteiravo dailininkas. 

— Dingo! O kaip tu manei? Tikriausiai paaiškėjo, kad 
ji ne moteris, o toli skrajojantis paukštis. 

— Vadinasi, ji nenužudyta? 

— Ne, kur ten! Ne kiekvieną kartą taip jau blogai 
viskas baigiasi. Būna ir kitokių atvejų. Na ir geras buvo 
laimikis, nieko nepasakysi. Po numerio su plėšriaisiais 
žvėrimis ji išpardavė bilietus keturiems vakariniams ir 
dviem dieniniams spektakliams. Mat žmonės lauke girdė- 
jo žvėrių riaumojimą ir norėjo kitą dieną pamatyti sen- 
saciją. 

— Ir visos pajamos už keturias dienas dingo? 

— Taip, visi pinigai. 

— Tai negi ta moteris viena buvo kasoje ir niekas jos 
nesaugojo? 

— Žinoma, saugojo! Kur nesaugos šitokiame mieste, 
kaip šis! Bet sargybiniai daugiau žiūrėjo, kad kas neuž- 
pultų iš lauko pusės. O kas gali pagalvoti, jeigu kasinin- 
kė kur išeina? Mikliai ji apšvarino kasą. Gal ir sargybi- 
niai prie to prisidėjo. 

— Už ką dabar cirkas šers gyvulius, kuo mokės žmo- 
nėms, kaip atsiskaitys už vietai Nebent jie' turi kokių 
santaupų banke? 

— O kas man darbo. Geriau einam į viešbutį. 

Ir jie patraukė! namo. Pagrindinėje miesto gatvėje zu- 
jo daug žmonių, triukšmas buvo kone didesnis negu die- 
ną, dauguma krautuvių dar buvo atidarytos. 

Kai Harka su tėvu vėl atsidūrė mažame viešbučio kam- 
barėlyje ir išsitiesė ant vilnonės antklodės, jam tiesiog 
svaigo galva, bet jis pasistengė greit užmigti, nes ryto- 
jaus dieną buvo numatęs daug ką nuveikti: visų pirma 
nueiti pasižiūrėti tigrų, paskui išsiaiškinti, sugrįš indėnai, 
ar ne. Dėl kasos apiplėšimo jis taip pat „turėjo kai kurių 
minčių, tačiau apie tai nekalbėjo net su tėvu. 

Naktį berniukas blogai miegojo, bet ne todėl, kad die- 
na buvo tokia įtempta, — jį slėgė neįprastas kambario oras. 
Visame mieste oras jam atrodė pašvinkęs, o kambaryje 
ypač buvo troškų. 

Dar prieš rytą jį pažadino triukšmas. Į gretimo kamba- 
rio duris, kur miegojo dailininkas ir Ilgoji Ietis, kažkas 

smarkiai beldėsi, buvo girdėti piktas, pavargęs dailinin- 
ko balsas ir šiurkštūs kitų dviejų žmonių balsai. Po kurio 
laiko. balsai aprimo ir koridoriumi nutolo sunkūs dviejų 
žmonių žingsniai. Ir kaip tie baltieji nemoka tyliai vaikš- 
čioti! . 

Netrukus pas dakotus atėjo dailininkas ir Ilgoji Ietis. 
Dailininkas buvo tikras, kad indėnai girdėjo triukšmą jų 
kambaryje, ir tuoj pat ėmė pasakoti, kas atsitiko. 

— Buvo policija. Žmonės matė, kaip Džimas sėdėjo 
mūsų ložėje su ta šviesiaplauke kasininke, ir policijai 
kilo įtarimas, ar tik ir jis nebus prisidėjęs prie apiplėši- 
mo. Policija teiravosi; ką aš žinau apie Džimą. Nieko 
daug negalėjau jai papasakoti, pasakiau tik, kad apskritai 
jis mėgsta iškrėsti kokią šunybę ir susikombinuoti vieną 
kitą dolerį, bet šiaip jis mums gana daug padėjo, kai be- 
dančio Beno namuose buvome patekę į bėdą. Tarp kitko, 
kaip sužinojau iš policijos, viename šio miesto privačiame 
banke jis turi stambią sumą pinigų. Todėl, manau, poli- 
cija liausis jį įtarinėjusi. 

— Ar Džimas dabar yra viešbutyje? 

— Girdėjau, jis sėdi restorane ir visus girdo. Šeimi- 
ninkas patenkintas, juk sąskaita auga. 

Dailininkas ironiškai nusišypsojo, nes žinojo, kad sąs- 
kaitą turės apmokėti jis, o ne Džimas. 

Apie miegą nebuvo jau ko ir galvoti. Ilgoji Ietis ir 
abu dakotai užsakė į kambarį sočius pusryčius: buljono 
ir keptos mėsos. Kiti baltųjų valgiai jiems nepatiko. Tokių 
pusryčių indėnams užtekdavo visai dienai. Dailininkas ne- 
norėjo valgyti. Jis nekaip jautėsi ir nutarė geriau pagu- 
lėti. Ilgoji Ietis susirūpino ir norėjo likti drauge. Bet dai- 
lininkas įkalbėjo jį nueiti su Harka pasižiūrėti žvėrių. 
Kambary pažadėjo likti Matotaupa. Harka nenorėjo tikė- 
ti, kad dabar jie ten pateks, bet Ilgoji Ietis pasakė: 

— Nebijok, įeisim, jiems dabar su pinigais striuka. 

Šejenas neklydo. Jie davė žvėrių prižiūrėtojui arbat- 
pinigių, ir tas be didelių kalbų juos įleido. Be to, jis iš 
karto pažino Harką. Iš pat ankstaus ryto cirke jau virė 
darbas: buvo valomos arklidės, žvėrių narvai. Plėšriųjų 
žvėrių narvus valė pro grotus siauromis ilgakotėmis šluo- 
tomis. Kadangi narvus nuolat reikėjo vežioti, jie buvo 

maži, keturi liūtai gulėjo susispaudę greta viens kito, ša- 
limais buvo uždaryti abu tigrai. Bėgioti žvėrims nebuvo 
kur, todėl visi gulėjo ir žiūrėjo“ didelėmis gintarinėmis 
akimis pro grotų virbus. x. 

Ilgoji Tetis nuėjo į arklides pasižiūrėti Bizonų Bilio 
širmio. 

Harka sustojo prie lyno, ištempto netoli narvo, kad 
žiūrovai per arti neprieitų prie žvėrių, ir užsižiūrėjo į 
tigrę, pamažu judinančią aštrius nagus. Pajutusi Harkos 
žvilgsnį, tigrė pakėlė į jį savo stiklines akis. 

Berniukas taip buvo paskendęs mintyse, kad nė nepa- 
stebėjo, kaip prie jo priėjo du vyrai. Tigrės žvilgsnis per- 
simainė, ūsų galiukai ėmė drebėti. Harka atsigręžė. Šalia 
stovėjo Ilgoji Tetis ir žvėrių dresiruotojas, užsimetęs ant 
pečių chalatą. | 

— Gal sutiktum dirbti pas mus? — paklausė dresiruo- 
tojas. — Direktorius ir programos vadovas sumanė paruoš- 
ti su tavim įdomų numerį. Tavo tėvas galėtų pareikalauti 
gero atlyginimo, jeigu praėjusį vakarą mūsų nebūtų api- 
plėšę. Ponas. direktorius tiesiog įmanytų pasidaryti sau 
galą, programos vadovas raunasi plaukus. Tai prakeikti 
plėšikai! Dirbi žmogus, pluši, o kas nors ima ir dingsta su 
visais pinigais! 

Dabar, rytą, dresiruotojas buvo be grimo. Harka pa- 
žveigė į liesas rankas, į pelenų spalvos veidą ir pastebėjo, 
kaip virpa jo blakstienos. 

— Kodėl tu taip erzini“ žvėris? — paklausė berniu- 
kas.— Jie būtų klusnesni ir daugiau išmoktų, jeigu tu 
švelniau su jais elgtumeis. 

— Matai, kaip tu teisingai pastebėjai. Aš turiu kiek- 
vieną vakarą erzinti žvėris, kad publika paskui nesiskųs- 
tų, jog neįdomi buvo programa. Vieną kartą tas geruoju 
nesibaigs, aš žinau. Bet kas iš to. Aš pripratau gauti gerą 
atlyginimą. Gal nori pasižiūrėti repeticijos? Aš kaip tik 
dabar ten einu. 

Harka linktelėjo galvą. 

Darbininkai jau statė taką žvėrims išleisti. Žvėrys ne- 
rimavo, nes žinojo, kas dabar jų laukia. Dresiruotojas nu- 
sivedė Harką ir Ilgąją Ietį į palapinę, kur jau stovėjo di- 
džiulės grotos. Kaip jie čia greitai dirba! 

Dresiruotojas nusimetė chalatą ir su paprastomis kel- 
nėmis ir triko marškiniais atsistojo prie tako vartelių, ve-. 
dančių į mManiežą. 

— Eikš! — tarė jis berniukui.— Nebijok, nieko tau ne- 
atsitiks! 

„Dresiruotojas laikė rankoje tik botagą, neturėjo nei 
pistoleto, nei karties. Jis atidarė nedidelius vartelius ir 
įėjo į vidų. 

Harka valandėlę abejojo, bet vėliau nusekė paskui 
dresiruotoją į Maniežo vidurį ir sustojo. Plėšrūnai, gavę 
kiek laisviau pabėgioti, žaidė, šokinėjo ant kėdučių, vo- 
liojosi ir vis žvilgčiojo į nepažįstamą berniuką, bet maty- 
dami, kad šis laikosi drąsiai ir ramiai, pamažu apsiprato. 
Pats jauniausias liūtas, jau du kartus pasiglaustęs aplink 
dresiruotoją, kad šis pakasytų jam karčius, dabar glaus- 
tėsi aplink Harką. Tigrė suprunkštė ir parodė aštrias il- 
tis. 

— Ji pavydi, todėl ja negalima per daug pasitikėti — 
tarė dresiruotojas ir priėjo prie dryžuotosios plėšrūnės, 
Tigrė nepiktai kaukštelėjo dantimis ir ėmė vizginti uo- 
degos galiuką. Dresiruotojas iškėlė lanką, ir tigrė, pasi- 
spyrusi nuo žemės, lengvai liuoktelėjo per lanką. 

— Jeigu ji taip visą laiką šokinėtų, žiūrovams būtų 
nuobodų.— tarė dresiruotojas Harkai. 

„ Repeticija užtruko tik pusę valandos, nes Žvėrys nieko 
naujo nesimokė, vien kartojo senus numerius. Harka kar- 
tu su dresiruotoju išėjo iš maniežo. 

— Tu tiesiog gimęs cirkui, berniuk,— tarė dresiruoto- 
jas, uždarydamas vartelius.— Gerai pagalvok. Tai tavo 
ateitis! 

— Ar tu šiandien vėl erzinsi žvėris ir be reikalo ri- 
zikuosi savo gyvybe? 

— Ir šiandien, ir rytoj, ir kiekvieną vakarą, kol galų 
galė palydėsiu galvą. 

Harka nieko jam daugiau nesakė, tik priėjo prie Ilgo- 
sios Ieties, kuris stovėjo netoliese ir klausėsi Harkos ir 
dresiruotojo pokalbio. 


— Girdėjai naujieną? — paklausė šejenas Harką.— At- 
vyksta indėnų trupė. Pasibaigė pinigai. Nebeturi ko val- 
gyti. Ir kas gi jiems beliko daryti? Netrukus jie jau bus 

mieste, ir, kiek. girdėjau, žmonės jau žiopso, jų laukda- 
mi, lyg niekada nebūtų matę indėno. Tikri kvailiai. 

— Kokiai genčiai priklausė indėnai? 

— Dakotų. 

— Tai mes galėsim su jais-pasikalbėti! 

— Jeigu tik kas mums leis. Žinai, kas dabar lando 
po cirką? Džimas. Jis siūlo direkcijai paskolinti pinigų. 
Ir reikalauja didelių procentų. | 

Šejenas kalbėjo dakotų dialektu, ir jam sunku buvo 
surasti žodžius kai kuriom sąvokom. Pavyzdžiui, žodžio 
„procentas“ visai nebuvo dakotų kalboj. 


„Iš pagrindinės gatvės vėl pasigirdo trimito garsas ir 
ausį rėžiantis šauklio balsas. Juo labiau artėjo eisena prie 
cirko palapinės, juo atidžiau klausėsi Ilgoji Ietis. Harka 
matė, kaip šejeno veidas vis labiau niaukiasi. 

— Ką jie čia dabar prasimanė! — tarė jis— Jie skel- 
bia, kad tu esi Tatankos Jotankos sūnus, dakotams už- 
puolus matininkus, paimtas į nelaisvę, ir kad šį vakarą 
tu vėl pasirodysi cirke! Sako, pardavinėjami papildomi 
bilietai šiam spektakliui. Matyt, jie nori dvigubai nuplėšti 
už geresnes vietas ir tokiu būdu vėl papildyti savo kasą. 

Ilgoji Ietis ir Harka matė, kaip į cirką atvežė šimtus 
kėdžių ir suolų ir; sustatė takuose tarp eilių. Jeigu visas 
šias vietas užims žmonės, niekas negalės nė pajudėti. 

Harka su Ilgąja Ietim nuėjo prie ponių ir asilų. Ten 
buvo daug tuščių gardų. Kadangi dakotai atvyksta raiti, 
tai tikriausiai jie čia pastatys savo arklius ir juodu galės 
viską Matyti. Abu indėnai pasislėpė garde, kur buvo už- 
daryti keturi asilai. Tiesa, juos pastebėjo klounas, bet 
gal kartais jis netrukdys. Tas dručkis vaikišku veidu be 
savo juokdariškų drabužių ir be grimo atrodė visai rim- 
tas ir malonus žmogus. Tačiau jis priėjo prie asilų gardo 
ir tuoj pat įsirausė į šiaudus, kur buvo pasislėpęs Harka 
ir žejenas. . 

— Berniuk,— liūdnu balsu tarė jis Harkai,— tu sugadi- 
nai mano triuką. Ir kaip tu galėjai įspėti, kur glūdi jo 
paslaptis? Ką aš dabar veiksiu su asilais be šito nume- 
rio? Programos vadovas nori mane atleisti. Sako, sugal- 
vok naują triuką. Bet kaip aš jį taip greitai sugalvosiu! 

O jeigu pasirodytų klounas, berniukas ir nesutramdomas 
asilas? Kaip tu manai? Man rodos, iš to kas nors išeitų! 
“ — Kas nors tai išeitų, bet tik ne numeris, — tarė Har- 
ka. Šį žodį jis jau spėjo išmokti. Dabar jis prisidėjo pirš- 
tą prie lūpų, prašydamas klouną patylėti, nes prie cirko 
prijojo indėnų būrys. Buvo girdėti, kaip jie pasklido ir nu- 
lipo nuo arklių. Netrukus jie jau pasirodė arklidėje. Ne- 
buvo jokios abejonės, kad tai dakotai — vyrai, Moterys 
ir vaikai. 

— Vieną iš jų aš pažįstu! — skubiai sušnibždėjo Ilgo- 
ji Ietis.— Mes kartu buvome rezervacijoje. Aš jį užkal- 
binsiu. 

Ilgoji Ietis priėjo prie žmogaus ir užšnekino. Dakotas 
nustebęs atsigręžė ir nelabai draugiškai pažvelgė į šeje- 
ną. Bet netrukus jis, matyt, pažino Ilgąją Ietį, ir juodu 
įsikalbėjo.- Tačiau priėjo liesas baltasis ir nutraukė jų po- 
kalbį. 

— Kas čia per plepėjimas! — suriko jis ant dakoto— 
Greičiau į repeticiją, jau ir taip daug laiko praėjo vel- 
tui! 

Indėnas, netaręs nė pusės žodžio, nuėjo, kur jam bu- 
vo liepta. Ilgoji Ietis sugrįžo pas Harką ir klouną. 

— Dakotas, su kuriuo aš kalbėjausi, vadinasi Dainuo- 
janti Strėlė — tarė jis — Jau jo tėvas buvo uždarytas re- 
zervacijoje. Dainuojančiai Strėlei pavyko iš ten ištrūkti. 
Kiti dakotai kilę iš Minesotos ir po praėjusių metų su- 
kilimo nebegalėjo pabėgti į Kanadą. Jie parsidavė cirkui, 
nes neturėjo pinigų ir nemokėjo kitos kalbos kaip tik 
dakotų. 

Nei šejenas, nei klounas nežinojo, ką širdyje galvoja 
Harka, nes jis ničnieko nesakė, tik paklausė: 

— Gal pažiūrėsim repeticijos? — ir išbėgo iš arklidės. 

Ilgoji Ietis ir klounas nuėjo paskui jį, ir visi susėdo 
toje ložėje, kur vakare žiūrėjo vaidinimo. Programos va- 
dovas, stovintis prie įėjimo į maniežą, mirktelėjo Harkai 
ir Ilgajai Iečiai, bet Harka negalėjo pakęsti jo  mėsingo 
blyškaus veido ir nusigręžė. 


Manieže, kurio dabar nebeskyrė nuo žiūrovų grotos, 
buvo būrelis dakotų. Repeticijai vadovavo tas pats žmo- 
gus, kuris neseniai taip grubiai užsipuolė Dainuojančią 

Strėlę. Jis rėkė ir rėkė, visai negalvodamas, kad niekas 
jo nesupranta, bėgiojo aplink ir rodė, kaip kam reikia 
daryti. Į maniežą įjojo moterys ir vaikai. Čia buvo ne visi 
arkliai, tik patys geriausieji. Moterys greitai pastatė dvi 
palapines, tokias pažįstamas Harkai — tikras tipi, ir į jas 
tuoj pat sulindo vaikai. Vienas indėnas išjojo į manie: 
žo vidurį ir garsiu balsu ištarė žodžius, kuriuos suprato 
tik patys dakotai ir Harka su Ilgąja Ietimi: | 

— Dakotų vyrai! Baltieji žmonės aigabeno mus čionai. 
Jie mus apgavo. Mes esame jų vergai, nors ir neturime 
grandinių. Mes privalome klusniai vykdyti jų įsakymus. 
Jie šeria mus, kaip mes šeriame savo arklius, ir laiko 
pavadžius rankoje. Jie paliepė mums užpulti pašto karie- 
tą, pagrobti ir kankinti mergaitę. Gėda mums! Bet mes 
turime vaidinti baltiesiems žmonėms plėšikus ir vagis! 

Po šitos kalbos visi ėmė šaukti: „Hau! Rau!“ ir joti 
ratu paskui kalbėtoją. o 

Tuo metu į maniežą įvažiavo keturkinkė pašto karie- 
ta. Arkliai buvo labai dailūs, įsiganę, daug gražesni, ne- 
gu paprastai kad kinkomi į pašto karietas. Dakotai paga- 
vo baisiai rėkti, čiupo arklius už kamanų, ėmė šaudyti iš 
pistoletų ir ištempė iš karietos mergaitę, kuri, kaip pa- 
stebėjo Harka, buvo toji pati cirko jojikė, vakar manieže 
rodžiusi savo meną. Indėnai pririšo ją prie lentinės siė- 
nos, kurią tuo tarpu pastatė cirko darbininkai, ir siau- 
bingai išsidažęs dakotas ėmė mėtyti į ją peilius, kurie 
smigo per kokius cu: tris centimetrus nuo mergaitės. Kai 
ji buvo aplink apsmaigstyta peiliais, dakotai vėl ėmė rė- 
kauti ir šokti po maniežą, mosuodami peiliais ir kirviais. 

Tuo metu drickstelėjo šūvis ir kažkoks balsas angliš- 
kai sušuko: 

: — Kur ta pagrobtoji ledi? Pirmyn, žvalgai ir kaubojai, 
keršytojai už neteisybę, mes išlaisvinsim ją! 

Pleškindami iš pistoletų ir šautuvų, į maniežą įsiveržė 
kaubojai. Peiliais besišvaistą indėnai krito į smėlį. Bizonų 
Bilis užsisodino mergaitę ant savo širmio ir kaip nugalė- 
tojas tris kartus šuoliais aplėkė aplink maniežą. 

Paskui vėl viskas buvo kartojama iš naujo. Perdžiū- 
vęs, susibaigęs antrepreneris šaižiu balsu šaukė ant indė- 
nų, ir tie nuolankiai jo klausė. Pagaliau viskas pavyko 

taip, kaip norėjo programos vadovas. Šviesiaplaukė mer- 
gaitė buvo labai miela, indėnai — baisūs, o kaubojai tik- 
zi didvyriai. | 

„Harka sėdėjo tuščio cirko ložėje, bet jo mintys klajo- 
jo visai kitur. Jis tylėjo, ir ką galvojo, sunku buvo įspėti. 
„Jis girdėjo savo gimtosios kalbos žodžius, juos kalbėjo 
me koks nors svetimas žmogus, o dakotas dakotui. Ir dar 
kokius žodžius! O po to — gėda, pasityčiojimas iš da- 
kotų papročių ir teisių, priešų pergalės išaukštinimas. Ši- 
to jam buvo per daug, ir berniuko širdyje brendo pavo- 
jingas ryžtas. Indėnai nemėgsta daryti greitų sprendimų, 
nemėgsta ir daug kalbėti. Jeigu Harka dabar būtų norė- 
jęs išreikšti savo mintis žodžiais, jis būtų priėjęs prie 
programos vadovo ir pasakęs jam tai, ką Matotaupa pa- 
sakė kadaise Senajai Antilopei: „(Dabar tau galas. Lauk. 
Aš ateisiu!“ Bet čia buvo ne prerijos, todėl Harka ty- 
dėjo. 

Repeticija tęsėsi toliau. 

Po „Pašto karietos užpuolimo“ prasidėjo kaubojų per- 
salės šventė. Kaip ir praėjusį vakarą, kaubojai šaudė, 
išdarinėjo visokiausius numerius ant arklių. Programos 
vadovas prisiminė Harką ir liepė paklausti, ar berniukas 
nesutiktų dalyvauti vaidinime. 

— Aš pasiklausiu tėvo, — atsakė Harka, kaip Ilgoji Ie- 
tis ir tikėjosi. 


„Klounas savo dar vaikiškesnėmis negu Harkos akimis 
liūdnai pasižiūrėjo į berniuką. 

— Tai tu nenori prisidėti prie mano naujojo numerio? 

— Ir apie tai mes dar pagalvosim. 

— Ar tu moki skaityti ir rašyti? 

— Jūsiškai — ne. Aš skaitau tik piešinių raštą. 
| — Aš galėčiau tave daug ko išmokyti. Ar tu esi kada 
matęs atlasą? 

— Ne. | 

— Eime į mano iurgoną. Repeticijoje daugiau nieko 
įdomaus nepamatysi. Šiandien mes turime dūoti ne du, 
kaip paprastai, o tris spektaklius — reikia kaip nors vėl 


pasirinkti pinigų. Furgone aš tau parodysiu Amerikos že- 
mėlapį. 

Harka ir Ilgoji ietis nuėjo su tuo maloniu ir susimąs- 
čiusiu žmogumi į cirko furgoną, kur buvo įrengtas ne- 
didelis, bet labai tvarkingas kambarėlis. Ant lentynėlės. 
prie sienos gulėjo kelios knygos, viena iš jų buvo at- 
lasas. 

— Aš vadinuosi Bobas, — tarė klounas. — Kad žinotum. 
kaip į Mane kreiptis. O kaip tavo vardasi 

ss  — Harka. = 
— Haris? 
. — Harka! 

— Geriau aš vadinsiu tave Hariu, tas vardas man la- 
biau įprastas. O dabar pažiūrėk žemėlapį. 

Jis atvertė atlasą ir ėmė aiškinti. Kadangi čia viskas 
buvo nupiešta, Harka labai. greitai susigaudė, kas kur 
vaizduojama. Jis paprašė Bobą parodyti Juoduosius kal-- 
nus ir susirado tą vietą, kur gyveno jo draugas erelis.. 
Paskui pats parodė Najobrerą, dakotų vadinamą Minia- 
tanka Vakpala. Berniukas pasiteiravo, kur toliau ketina. 
keliaut cirkas, ir susirado juodakojų indėnų gyvenamas. 
sritis. Ilgoji Ietis domėjosi, kur yra ta rezervacija, kurio- 
je anksčiau jis gyveno. . 

Sugrįžę į viešbutį, Harka ir Ilgoji Ietis sužinojo nema- 
lonią naujieną. Dailininko sveikata pablogėjo, ir šeimi- 
ninko pakviestas gydytojas nenorėjo imtis atsakomybės 
jį gydyti. Jis patarė tuoj pat važiuoti į didesnį miestą, 
kur yra gera ligoninė, nes, jo nuomone, greičiausiai rei- 
kės daryti operaciją. | 

Dailininką kankino smarkūs skausmai, ir jis nutarė pa- 
klausyti gydytojo patarimo. Šeimininku jis per daug ne- 
pasitikėjo, todėl paprašė Ilgąją Ietį užsakyti minkštą ka- 
rietą ir keturis greitus arklius. Ilgoji Ietis labai susijau- 
dino ir tuoj pat išbėgo ieškoti karietos. 

Visų nuostabai, Džimas pats atsiskaitė su šeimininku, 
užmokėjo net už gėrimus ir, skubiai atsisveikinęs su Ma- 
totaupa ir dailininku, kažkur išvažiavo. Prieš tai dar pa- 
sigyrė investavęs į cirką nedidelę pinigų sumą ir patarė 
Matotaupai žiemą imtis pelningo darbo. Jis pasiūlęs di- 
rektoriui labai naudingą abiem indėnams sutartį ir sakė- 
si kada nors aplankysiąs cirką. Sutarties projektas esąs 

pas dailininką. Tarp kitų išlygų ten numatyta indėnams 
iš anksto išmokėti tam tikrą pinigų sumą. 

— Na ir keistas Žmogus tas Džimas, — tarė dailinin- 
įkas.— Nežinia nė ką apie jį manyti. 

Kai sugrįžo Ilgoji Ietis, ligonis panoro prieš sunkią 
kelionę kelias valandas pailsėti, todėl Matotaupa su Harka 
perėjo į savo kambarį. Jie vėl atsigulė į lovas, ir berniu- 
kas keliais žodžiais tyliai papasakojo tėvui, ką. matė ir 
patyrė cirko repeticijoje. | 

Paskui abu ilgai gulėjo ant vilnonių antklodžių ir ty- 
liai svarstė tą pačią mintį, kuri nedavė ramybės nei vie- 
nam, nei kitam. Pagaliau po poros valandų Matotaupa 
žarė: | 

— Ne, ne tu jį nužudysi. Tu dar per mažas. Jį nužu- 
«ddysiu aš, kai tiktai po žiemos vėl nutirps sniegas. Hau. 

Po valandos abu dakotus pašaukė Ilgoji Ietis. Karieta 
jau laukė prie durų, ir dailininkas norėjo atsisveikinti. 
Liga kėlė jam rūpestį ir baimę. Kai įėjo indėnai, jis kaip 
tik gėrė gydytojo paskirtus vaistus. Nuotaika buvo gana 
ne kokia, taip žmonės jaučiasi, kai nueina niekais visi jų 
planai. 

— Nors ir nevykusiai pakrypo mūsų reikalai, tačiau 
savo pažado aš nekeičiu,— tarė dailininkas, nervingai pe- 
siodamas savo šviesią barzdą — Per žiemą jūs būsite ma- 
no svečiai, Matotaupa ir Harka. Mano liga neleidžia drau- 
xe su jumis keliauti per valstijas, aš negalėsiu padaryti 
tiek daug jūsų eskizų ir piešinių, kaip buvau numatęs. 
"Tačiau turiu prie jūros namelį, ir ten jūs galėsite gyven- 
ti, kol aš, tikėkimės, vėl pasveiksiu. Taigi prašau: pasi- 
ruoškite arklius ir jokite kartu su Ilgąja Ietimi paskui 
Amano karietą. Patikimesnės palydos aš neįsivaizduoju. 

— Ilgoji Ietis sugebės tave apginti. Mes nenorime bū- 
ti tau našta — kaip paprastai oriai atsakė Matotaupa.— 
Keliausime su cirku. Ten yra dakotų, su kuriais galėsi- 
me susikalbėti. Šio to jau pramokome ir norime išmokti 
«dar daugiau, pamatyti daug miestų. Baltieji nesielgia su 
mumis kaip su šunimis, juk jie iš anksto duoda mums pi- 
migų, už kuriuos galėsime savarankiškai gyventi. 


363 


Toks sprendimas dailininkui nepatiko, tačiau jis per 
daug neprieštaravo, nes jį kankino skausmai, O prie durų 
jau trypė pakinkyti arkliai. 

— Štai ir antrą kartą turime atsisveikinti — tarė jis pa- 
galiau.— Po pirmojo išsiskyrimo susitikome netikėtai, kai 
tavo, Matotaupa, pagalba man buvo labai reikalinga. Jei- 
gu dabar mes tavo valia vėl išsiskiriame, tai būk geras, 
pasakyk atsisveikindamas kokį nors savo norą! 

Matotaupa išsitraukė iš kišenės gabaliuką aukso, kurį 
Harka buvo radęs Juodųjų kalnų papėdėje, o jis Beno 
namuose prarijęs; kad neatimtų plėšikai. 

— Štai ir vėl atsirado tas blizgantis akmuo, — tarė jis. — 
Aš norėčiau jį dovanoti Ilgajai Iečiai, jis tiks prie jo gran- 
dinėlės. Man dabar pavojinga turėti su savim aukso. 

Ilgoji Ietis paėmė auksą tylėdamas, kaip paprastai kad 
priima dovanas indėnai. Paskui jis padavė Matotaupai ne- 
didelį sunkų kapšelį. 

— Toli Skrajojantis Paukštis ir aš, Ilgoji Ietis, taip ir 
manėme, kad jūs dabar galite mus palikti. Atsisveikinda- 
mi mes dovanojame jums šį kapšelį, tai mūsų abiejų 
dovana. Tegu ateityje jus lydi šlovė, tegu jūsų vardai 
garsėja prerijose, Uoliniuose kalnuose ir baltųjų mies- 
tuose kaip narsių ir teisingų karių vardai. Aš pasakiau, 
hau! 

„Pasirėmęs į Ilgają Tetį ir Matotaupą, dailininkas nusi- 
leido laiptais prie karietos. Gerai nušerti arkliai trypė 
kojomis, nestygdami vietoje. Dailininkas įlipo į karietą, 
susisupo į antklodes ir atsigulė ant minkštos sėdynės. Ba- 
gažas jau buvo sukrautas. Ilgoji Jetis dar davė šeiminin- 
kui ir viešbučio batų valytojui arbatpinigių ir, Matotau- 
pai girdint, pabrėžė, kad kambarys abiem indėnams ir 
pašaras arkliams apmokėtas iš kalno už visą savaitę. 

Aplink stovėjęs smalsuolių būrys prasiskyrė, nes ve- 
žėjas pliaukštelėjo botagu ir keturi arkliai pasileido ris- 
čia, kaukšėdami pakaustytom kanopom. | 

Ilgoji Ietis šuoliais nujojo paskui karietą, vedinas už 
pavadžių dailininko arkliu. Mulus jie buvo pardavę šei- 
mininkui. 

Matotaupa ir Harka valandėlę žiūrėjo į tolstančią ka- 
rietą. Šalia vežėjo sėdėjo gerai ginkluotas palydovas. 

Kai juodu sugrįžo į kambarį, Matotaupa atidarė kap- 
šelį. Jame buvo auksiniai ir sidabriniai doleriai. Harka 
ėmė ąpžiūrinėti pinigus — juose buvo atspaustas erelis, 
laikantis naguose šakelę ir žaibą. 

— Griaustinio paukštis! 

Abu dakotai nesigailėjo, kad liko vieni. Didžiausia 
kliūtis jiems dabar buvo, kad jie gerai nemokėjo baltųjų 
kalbos. Tiesa, suprasti jau neblogai suprato, bet kalbėti 
buvo sunku. Vadinasi, pirmiausia jie turi išmokti kalbą, 
kad galėių jaustis lygūs su tais, iš kurių nėra ko tikėtis 
draugiškumo. 

Dar tą pačią dieną jie nuėjo į cirką. Tačiau ten turėjo 
ilgai laukti, kol pagaliau direktorius teikėsi juos priimti. 
Programos vadovas visų pirmą pranešė, kad sutartis įsi- 
palios tik tada, kai indėnai išlaikys tam tikrą egzaminą. 
Matotaupa nesutiko ir laikėsi savo taip pat atkakliai, kaip 
ir kadaise smėlio dykumoj, derėdamasis su Biliu dėl šo- 
vinių. Pagaliau įpykęs direktorius suriko ant programos 
vadovo: 

— Kas čia per niekų kalbos! Ir kam jūs čia tuos inds- 
menus įleidot! Dar neparuoštas nė vienas numeris, dar 
ničnieko nepadaryta, o jie jau lenda man į akis. Jeigu jūs 
nemokate geriau dirbti, Eli, aš būsiu priverstas uždaryti 
cirką. Kaipgi galima ką padaryti, jeigu jūs šitaip nesuge- 
d>ate tvarkytis! 

— Gal reikėtų... 

— Burną užčiaupti reikėtų ir išeiti! Aš užsiėmęs kre- 
«ditų reikalais! Kai išsimiegosite, kad galėtumėt tai supras- 
ti, tada prašom, o dabar nešdinkitės! 

— Tiksliau — kai gausite kreditų ir vėl atgausite gerą 
nuotaiką! — pašaipiai atkirto programos vadovas. Jis bu- 
vo administratorius, režisierius ir programos vadovas kar- 
tu, tačiau algą gaudavo tik kaip programos vadovas, taip 
jis buvo ir vadinamas, kad neturėtų pretenžijų į didesnį 
atlyginimą. Bet iš tikrųjų buvo dešinioji direktoriaus ran- 
ka, žinojo, kad cirkas be jo neapsieis, todėl tokie direkto- 
Tiaus protrūkiai jam buvo tas pat kaip žirniai į sieną. 
Jis išvarė abu dakotus iš furgono, lyg jie čia būtų sa- 
"vo valia įsibrovę, ir liepė pašaukti Bizonų Bilį. Du darbi- 
ninkai ir trys jaunesnieji artistai, metę savo darbą, tuoj 

pat nubėgo jo ieškoti. Netrukus pasirodė Bizonų Bilis, ly- 
dimas Dainuojančios Strėlės ir antreprenerio, kurio lojan-- 
ti kalbėsena vis dar skambėjo Harkos ausyse. Bizonų RBi- 
lis laikėsi labai išdidžiai, lyg ne programos vadčvas būtų. 
jį pašaukęs, o jis būtų panorėjęs jį pamatyti. 

— Patikrinkit indėnus ir, jeigu jie ką nors sugeba, pa- 
likite cirke! — taip pat išdidžiai išdrožė programos vado-- 
vas ir su panieka mostelėjo į Matotaupos pusę. 

Bilis pasuko ūsų galiukus, nužvelgė Matotaupą ir Har- 
ką nuo galvos iki kojų ir paliepė Dainuojančiai Strėlei iš-- 
versti: 

— Mano raudonieji broliai man patinka. Mes kartu jo- 
dinėsime ir šaudysime! Kur jūsų arkliai? 

Harka atvedė širmį su sarčiu, kurie buvo pririšti prie: 
direkcijos furgono, ir abu dakotai su Biliu ir Dainuojan- 
čia Strėle nuėjo į maniežą, kuris dabar buvo tuščias. Bilis 
liepė atvesti savo širmį. Jo arklys buvo didesnis ir įspū- 
dingesnis. negu indėnų puslaukiniai mustangai. Kartu su: 
abiem dakotais ir Dainuojančia Strėle Bilis apjojo ratą, pas-- 
kui numetė žemėn nosinę, ir Harka, šuoliais lėkdamas ant 
arklio, labai lengvai ją pakėlė. Bilis patenkintas žiūrėjo, 
kaip abu dakotai nusileido šuoliuojantiems arkliams po: 
pilvu, vėl užsėdo ant nugaros ir, prijoję prie Bilio širmio,. 
staiga sustabdė piestu stojančius arklius. 

— Kaip su šaudymu? 

— Iš šautuvo dar reikia pasimokyti, — atsakė Mato- 
taupa. 

—-O iš lanko? 

— Į bet kokį taikinį. 

Bilis davė ženklią, ir darbininkas atnešė sienelę, prie: 
kurios per spektaklius buvo kankinama mergaitė. Lentos: 
buvo pakankamai minkštos, kad į jas galėtų įsmigti strėlė.. 

Matotaupa ir Harka prisitaikė ir šovė. 

Bilis pakedeno barzdą, bet neparodė savo nustebimo,. 
kad indėnai taip tiksliai pataikė. 

— Neblogai, — tarė jis.— Iš šautuvo, žinoma, dar rei- 
kės pasimokyti, jei tik jūs jį turite. 

— Vieną turime, nusipirksime ir antrą. | 

— Jūs turite pinigų? Reikia juos atiduoti! — suriko 
antrepreneris. 

— Sutarty pasakyta, kad mes gausime avanso. 

— Ak šitaip. Bet vis tiek. Jūs gyvenate su indėnais, 
todėl pinigus reikės atiduoti, kad nerūkytumėt, negirtau- 
+tumėt ir nepabėgtumėt. Už tai aš atsakau. Mano pavardė 
Ž.evis. Aš esu jūsų, indėnų, antrepreneris. 

— Mes gyvename atskirai ir pinigų neatiduosime. Gy- 
-vensime kaip laisvi artistai. Aš pasakiau, hau! 

— Mano raudonodis broli, tai neįmanoma, — vėl įsi- 
terpė Bilis.— Jūs neturėsite atskiro numerio. Jūs tik da- 
žyvausit, užpuolant pašto karietą. 

— Ne! 

— Ne? 

— Ne! 

— Tada jūs man nereikalingi. 

— Mes dirbsime su Bobu,— tarė Harka. 

— Su Senuoju Bobu? 

— Taip. 

— Hm. Tai kam aš jus bandžiau? | 

— Šiaip sau. Numerio pabaigoj mes galėsime kartu 
su visais apjoti ratą. 

— Aha, hm. Ne tokia jau bloga mintis. Šiandien va- 
kare pabandysim. Būkit pasiruošę. Kai tik aš mostelsiu, 
„atliksite tą triuką su nosine ir nusileisite arkliui po pilvu. 
Sutarta? 

— Hau! 

— Eil — kreipėsi Bilis į Dainuojančią Strėlę.— Nuvesk 
abu raudonodžius džentelmenus pas Senąjį Bobą! | 

Bobas buvo prie savo asilų arklidėje. Pamatęs ateinant 
abu indėnus, jis labai apsidžiaugė, ypač jį domino Harka. 
Kai Matotaupa ir Harka su savo palydovu priėjo arčiau, 
Bobas jį paklausė: 

— Kaip sekasi, Hari? Gal ką nors sugalvojai naujam 
numeriui? 0 

— Taip. | 

— Taip? Na tai eik šen, tučtuojau sakyk. 

— Yra keturi asilai. Mes būsime keturi vaikai. 

— Keturi vaikai? Taip, vaikai visada patinka publi- 
"kai. O ką jie darys? 

— Juokingiausia, kad tavo asilai yra išdresiruoti aikš- 
tytis. Dėl to jie atrodo daug pasiutesni negu laukiniai 
„asilai. 

— Puiku! Tu išmanai, kaip daromi juokingi numeriai. 
O kas toliau? 

— Mes būsime keturi vaikai ir josime ant asilų. | 

— Teisingai, su pažų kostiumais, žavūs vaikųčiai, ele-- 
gantiški, kokio nors lordo vaikai. Jie aptinka, asilus tėvo- 
sode! Du berniukai ir dvi mergaitės. Tu vyriausias iš jų, 

Harka tuoj pat ėmė toliau tantazuoti: 

„„— Be tėvo žinios mes užsėdame ant asilų. Tie prade- 
da aikštytis. Pradeda visi kartu ir viši kaip vienas lekia. 
šuoliais, stoja piestu, spardosi, raitosi, visom keturiom. 
šokinėja į orą. Tai bus kaip koks pasiutęs asilų šokis. Vai- 
kai stengiasi nenukristi ir taip pat labai mikliai laikosi 
ant asilų. | 

— Kaip cirko jojikai. Gerai, gerai. Pasakok toliau!. 

— Tu būsi tėvas — ateini, pamatai, ką daro vaikai, ir 
išsigąsti. Tuo tarpu asilai padaro savo pagrindinį triuką.. 
Mes nušokame žemėn. | | 

— Gerai, gerai! O kas-toliau? 

— Tu pašauki. arklininkus, ir asilai juos visus numė- 
to. Vaikai juokiasi iš arklininkų. Aš užšoku ant asilo, at-- 
sisėdų atbulas ir nusitveriu jo uodegą. Kiti vaikai paseka: 
mano pavyzdžiu, ir Mes mojuodami išjojam iš maniežo.. 
Tėvas žiūri ir atsistebėti negali. | 

— Puikus numeris! Bet iš kur mes gausime vaikų? 

— Aš paieškosiu jų tarp indėnų. 

— Ir kiek laiko jūs turėsite mokytis? 

— Tai aš pasakysiu rytoj, kai pamatysiu, ką tie vai- 
kai sugeba. 

Taip Matotaupa ir Harka tapo artistais. 

Nors pradžia buvo gana sėkminga, tačiau pirmosiomis 
savaitėmis ir mėnesiais jiems teko gerokai pavargti. Bo- 
bo reikalavimu Harka turėjo išmokti persiversti ore, pa-- 
šokęs nuo žemės ir virš ąsilo nugaros. Kiekvieną rytą jis. 
repetuodavo kartu su dviem indėnų mergaitėmis ir vie-- 
nų berniuku naująjį numerį, kol ir vaikai, ir asilai visiš- 
kai nusivarydavo nuo kojų. Vaikai neturėdavo kada nė 
pasikalbėti, nebent tik tai, kas buvo susiję su repeticija. 
Bet jie džiaugėsi, kad gali būti drauge. Harka, išmokės: 
angliškai kalbėti, pasišovė dar mokytis skaityti ir rašyti. 
Be to, jis kasdien kartu su tėvu eidavo šaudyti iš šautu- 

vo. Bet tai buvo jau visai kas kita, negu naujojo numerio 
repeticijos. Tai buvo pasiruošimas kovai už savo laisvę, ir 
tomis valandomis jie vėl atgaudavo prarastas jėgas. 

Gyveno juodu drauge vieno furgono kertelėje. Bobas: 
vargais negalais iškovojo jiems tą atskirą kampą. Miego- 
davo susirietę sudubusiuose hamakuose, nes ištempti jų 
nebuvo kur. Valgis, kurio gaudavo cirke, buvo toks ne- 
skanus, kad dažnai net vemti versdavo. Kiekvieną dieną, 
jeigu tik cirkas nesikeldavo iš vienos vietos į kitą, būda- 
vo po du vaidinimus, o rytą dar repeticijos. Tad dieną 
likdavo tik dvi valandos poilsiui, o ir per tas pačias dako- 
tai eidavo apžiūrėti Miesto, kuriame sustodavo cirkas. 

Gyvenimas šiek tiek palengvėjo, kai jie paruošė nau- 
jąjį numerį ir keturi indėniukai, smarkiai nusigrimavę 
veidus, pradėjo vaidinti kilmingus anglų vaikus. Bobas ne- 
siliovė prikalbinėjęs Harką nusikirpti ilgus plaukus, nes 
dabar juos visą laiką reikėjo slėpti po kepure; šviesus 
perukas geriau tiksiąs prie naujojo numerio. Tačiau Har- 
ka nenorėjo nė girdėti jo kalbų. Pamatęs, kad Harka at- 
kakliai priešinasi, Senasis Bobas nusileido. Tiek jau to, 
jeigu priversi berniuką nusikirpti plaukus, jis, ko gero, 
dar sumanys vidury vaidinimo nusimesti peruką. 

Kai sumažėjo repeticijų, Harka nutarė iki soties išsi- 
miegoti ir ištisas dvi savaites, nulikęs laisvą valandėlę, 
pūsdavo į akį. Per tą laiką jis gerai pailsėjo ir tada nuta- 
rė pasimatyti su savo, senu pažįstamu, dresiruotoju. Kele- 
tą dienų šis nedalyvavo vaidinimuose, nes tigrė sužeidė 
jam galvą. Pagaliau buvo paskelbta, kad jis vėl pradeda 
rodyti savo numerius. 

Kaip ir pirmą kartą, juodu susitiko anksti rytą. Darbi- 
ninkai plovė narvus, ir dresiruotojas žiūrėjo, kaip jie dir- 
ba. Ant galvos jis buvo užsidėjęs kepuraitę, kad nesima- 
tytų tvarsčio. 

— A, jaunasis lordas! — pasveikino jis Harką.— Nusi- 
leidai iš savo aukštybių pabendrauti su paprastu žmo- 
gumi? 

— Ar tu šiandien repetuoji? 


— Turbūt reikės. Bet dabar aš nepasitikiu tais ŽvėTi- 
mis, kai jie vieną kartą jau užvažiavo man per galvą ir 
pauostė mano kraujo. O kaip tau sekasi? Kodėl tu, tiesą 

sakant, visai nesidomi savo gentainiais Gal jie tau per 
prasti, tie vargšai? Dabar tu pats rodai savo numerį! Ir 
«dar kokį! Ar aš tau tada nesakiau? 

— Man neleidžia lankytis pas indėnųs. Tėvui taip 
pat. Atsiunčia pas mane vaikus, ir viskas. 

— Ir kodėl? Paprastai Bilis nebūna toks smulkmeniš- 
kas. , | 

— Bijo. Mano gentainiai prieš dvi vasaras dalyvavo 
Minesotos sukilime. Dabar jie kaip belaisviai. 

— Sukilimas taip pat nesąmonė. Tas pat, lyg mano tig- 
rai norėtų ištrūkti iš narvo! Beprasmiška. 


Harka paliko dresiruotoją. Jis negalėjo klausytis, kai 
šitaip kalbama apie jo tautos likimą, ir nubėgo į furgoną, 
kur prie žemėlapio sėdėjo Matotaupa. Tėvas paskutiniu 
„metu smafkiai pasikeitė. Harka tai aiškiai matė. Matotau- 
pos akys buvo liūdnos, melancholiškos, kaip nelaisvėje 
esančių žvėrių ir žmonių. Beveik kasdien Harka jį maty- 
«davo mažyčiame kambarėlyje palinkusį prie žemėlapio. 

Harka atsisėdo ant žemės prie tėvo kojų. 

— Labai jau daug jų! — tarė Matotaupa. 

Harka suprato, apie ką tėvas kalba. Per žiemą jie ap- 
lankė nemažai miestų rytuose ir. įsitikino, kad baltųjų 
"yra daug daugiau negu indėnų. | 

— Labai jau daug jų, ir jie neteisingai elgiasi, — tarė 
„Matotaupa.— Indėnai turi kovoti, jei ne, jie praras vis- 
„ką, — prerijas, kalnus, bizonus, maistą ir gyvybę. 

Netgi mieste ir ankštame furgone jautėsi pavasario 
alsavimas, iš toli atskrendantis vėjas atnešdavo potvynio 
ir tirpstančio sniego kvapą. Mustangai jau metė žiemos 
plauką. Prieš vaidinimą Harka turėjo juos gramdyti ir šu- 
kuoti. Ten, prerijose, kur buvo Lokės giminės stovykla, 
niekas jų nešukuodavo. Dirbdamas tą neįprastą darbą, 
Harka mintyse kalbėdavosi su savo mustangu ir keikda- 
vo cirką, mManiežą, pjuvenas, palapinę, žmones, kvapus ir 
triukšmą. Jis jautė, kokie liūdni ir nusiminę širmis ir sar- 
tis, nes nebegali lėkti šuoliais per prerijas, nebegirdi bį- 
zonų medžioklės šūksnių. Spiegiantis antreprenerio bal- 
sas, pikti programos vadovo žodžiai, Bilio priekabės buvo 
Harkai kaip nuodai, kuriuos jis nori nenori turėjo ryti. 

Savo nuoskauda jis kartais pasidalydavo su Senuoju: 
Bobu. Vieną dieną, šerdamas asilus, pasakė jam: 

— Greitai bus pavasaris, ir Mes su jumis atsisveikin- 
sim. | 

— Ką? — paklausė Senasis Bobas ir prisidėjo ranką 
prie ausies, kaip per vaidinimą, klausdamas publiką: ,,„Ap- 
sisuktiė" 

— Greitai bus pavasaris, ir mes su jumis atsisveikin- 
sim. 

— Tu iš galvos išsikraustei, Hari! 

Harka nieko neatsakė Bobui, tik padavė šieno antram: 
asilui, tam pačiam, kurį jis sutramdė per pirmąjį savo 
apsilankymą cirke. 

— Tu iš galvos išsikraustei, pasakiau aš. Tai gal tu 
man ką atsakysi, a? 

— Ką gi aš galiu padaryti, jeigu tu taip T manai? Mes: 
greitai iš Čia išeisim. 

Bobas išbalo kaip kreida. 

— O numeris? 

— Tu ir toliau jį rodysi kartu su kitais trim vaikais. 

— Tų iš galvos išsikraustei, Hari, sakau tau. Tai, ką 
tu čia dabar plepi, tuoj sužinos Frenkas Elis, programos. 
vadovas. Sugadinti tokį numerį, pakenkti cirkui, sužlug- 
dyti mane! Ne, tai gali padaryti tik neišauklėtas, apskre- 
tęs indsmenas, nepatikimas klajoklis! Kam aš tave mokiau: 
rašyti ir skaityti! 

Bobas visas paraudo. Jis buvo baisiausiai įtūžęs ir kal- 
bėjo tokius žodžius, kokių šiaip niekada nebūtų ištaręs.. 

— Tai gal man užmokėti už tavo pamokas? — paklau- 
sė skaudžiai įsižeides Harka. 

— Nesąmonė! Šiaip ar taip, tu niekur neišeisi! Tuo jau 
aš pasirūpinsiu! Tikėkimės, tavo tėvas bus protingesnis, 
negu tu! 

Harka pametė šieno ketvirtam asilui ir išėjo. 

Kitą rytą Senasis Bobas norėjo susitaikyti, bet Harka 
nesileido į kalbas. 

Šiaip ar taip, programos vadovas kol kas nieko ne- 
žinojo apie jų ginčą. Cirko direkcija turėjo darbo per 
akis, jai rūpėjo daug svarbesni reikalai negų Bobo ki- 
virčas su mažuoju lordu. Žiema surijo daug pinigų, nes 

reikėjo nuolat samdyti pastovias patalpas, už kurias savi- 
ninkai plėšė didelius pinigus. Kreditai, paimti iš rudens, 
pavasarį visai sutirpo. Norėdamas padengtųį skolas ir su- 
mokėti procentus, cirkas turėjo padidinti savo dienos pa- 
jamas. Hrzlumas, apėmęs direktorių, persidavė programos. 
vadovui, o per jį ir visam personalui. Žmonės laiku ne- 
gaudavo algų, kurios ir taip buvo gerokai apkarpytos. 
Grupė trapecijos akrobatų perėjo į kitą darbą, nors tai 
padaryti buvo ne taip lengva. Antrasis išėjo Bizonų Bilis. 
Jis iš anksto buvo numatęs ramiai ir pelningai pasidar- 
buoti tik žiemą. Dabar jis vėl stojo dirbti žvalgų ir me- 
džiotoju į geležinkelio statybos bendrovę. Pilietinis ka- 
ras jau ėjo į pabaigą, ir buvo numatyta paspartinti sta- 
tybos darbus. Darbininkams prerijose reikėjo maisto, vien 
tik konservų jiems buvo maža. Atėjo geri laikai beato- 
dairiškai medžioklei. Todėl Bilis ir išėjo iš cirko. Dėl pi- 
nigų stokos jo vieton naujo žmogaus nepriėmė. Vadovau-. 
ti indėnų grupei ėmėsi pats spiegiantis antrepreneris. Su- 
sitarti su indėnais jis nemokėjo, ir kiekvieną dieną bū- 
davo visokiausių nesklandumų. Tačiau antrepreneris ne- 
buvo toks budrus ir akylas kaip Bilis, ir Harka galėjo 
laisviau bendrauti su savo gentainiais. | | 

Direkcija stengėsi nuslėpti tinansinius sunkumus, ne- 
norėdama gąsdinti savo kreditorių, tačiau nėtrukus apie 
tai jau žinojo visas cirko personalas, nes labai neregulia- 
riai buvo mokamas atlyginimas. Harka tai išgirdo iš dre- 
siruotojo, ir tuoj pat tą žinią perdavė Dainuojančiai Strė- 
lei, kad dakotai taip pat žinotų visą teisybę. | 

Vieną naktį po vaidinimo, kai palapinės jau buvo 
išgriautos ir sukrautos į furgonus, Matotaupa ir Harka gu- 
lėjo savo hamakuose. ||| 

— Važiuosime į Mineapolį — tarė Matotaupa sūnui — 
"Tą miestą aš susiradau žemėlapyje. Jis yra Minesotoje, 
Misisipės aukštupy. Iš ten josime į prerijas ir miškus. 

Harką pagavo toks džiaugsmas, kad jis net žodžio ne- 
galėjo ištarti. Tik kai furgonas pajudėjo ir ėmė suptis ha- 
makas, jis tarė: 

— Taip, tėve! 

„"PASKUTINIS ŠŪVIS 


Miestas Misisipės aukštupy, prekiaudamas kviečiais ir 
miltais, greitai praturtėjo. Pasibaigus pilietiniam karui, jis 
augo taip sparčiai kaip ir kiti miestai. Jame jau buvo: 
nemažai turtingų žmonių, turinčių gražius namus ir vilas. 

Vieną vilą, priklausančią senai damai, iš visų pusių. 
supo puikus sodas. Langas buvo atdaras, ir pavasario oras. 
dvelkė į kambarį. Prie stalo sėdėjo vienui viena nedidelė 
mergaitė ir, visa įraudusi, rašė dailyraštį, labai rūpestin- 
gai ir lygiai vedžiodama raides. Ant palangės stovėjo gė- 
lės, ir aplink jas, viliojama skanaus kvapo, dūzgė bitė, 
bet mergaitė nieko nematė ir negirdėjo. Ji rašė. Ji ne- 
girdėjo net duslių vienodų laikrodžio dūžių, nekreipė dė- 
mesio į baisus gretimam kambary, jai rūpėjo tik viena — 
gerai atlikti namų darbą. Tik vieną kartą ji nekantriai 
atmetė plaukų sruogą, nuolat krintančią ant kaktos. Nuo 
tokio uolumo net prakaitas išmušė smilkinius. Ir. kurgi 
ne — jeigu nors vieną raidę parašys neteisingai, neis į 
cirką. Šitaip jai pasakė teta Betė. 

Teta Betė išvis nenorėjo, kad Ketė eitų į cirką, nors 
tėvas ir leido. Vadinasi, ji labai atidžiai tikrins dailyraštį, 
ir, jeigu tik ras prie ko prikibti, mergaitei teks atsisakyti 
didelio malonumo. Visa laimė, kad netrukus turi grįžti 
iš miesto tėvas, ir, jeigu teta neteisingai prie jos prikibs, 
gal jis kartais užstos ją. | 

Ir štai viskas! Darbas baigtas. Ketė pažiūrėjo į sąsiu- 
vinį ir liko patenkinta. Dabar ji išgirdo ir bitę dūzgiant, 
ir paukščius sode čiulbant, ir laikrodžio dūžius, ir balsus 
gretimam kambary. Vadinasi, teta turi svečių, pas ją bus 
atėjusi kokia sena draugė. Ketė atsilošė ir pagalvojo, kaip 
apsivilks eidama į cirką. Tėvas nupirks bilietus į ložę, tai 
aiškų, nors toli gražu neturi tiek pinigų, kaip teta Betė, 
tačiau nenori parodyti, kad yra neturtingas.- Bet juk dėl 
to ne jis kaltas, žinoma, ne. Kalti indėnai, dakotai. Tie 
plėšikai ir žmogžudžiai per savo baisų sukilimą sudegi- 
no senelės fermą Minesotoje, o pati senelė tada dingo be 
žinios, ir tėvas daugiau nieko apie ją nebegirdėjo. Per tą 
gaisrą šeima neteko daug turto. Visa tai mergaitė žinojo 
ne dėl to, kad būtų labai domėjusis pinigais, bet kad tai 

kasdien jai primindavo teta Betė. Teta Betė buvo turtin- 
<z0o malūnininko našlė. Ji paėmė pas save Ketę, žuvus se- 
nelei, pas kurią mergaitė gyveno po motinos mirties. Te- 
tos nuomone, Ketė gavo fermoje neteisingą išauklėjimą, 
ir dabar daug ką reikėjo atitaisyti.“ 

Ketės tėvas buvo karininkas, ir pilietinio karo metais. 
mergaitė retai jį matydavo. Bet dabar jis atvyko čia atos- 
togų ir netrukus pareis iš miesto. Jis leis Keėtei eiti į cir- 
ką, į dieninį spektaklį, žinoma. 

„ Buvo penktadienis. 

Teta Betė dabar labai garsiai kalbėjo už sienos: 

— Ak, tai tu vesies Duglą į vakarinį spektaklį? Žirnio- 
ma, jis berniukas, tai visai kas kita! Mūsų mažoji Ketė 
patyrė tiek baisybių, kad ją reikia pasaugoti. Aš tiesiog 
nesuprantu tėvo. Žinoma, šiandien iškilmingas cirko ati- 
darymas, dvigubai brangesnės kainos, ir susirinks ten ge- 
Ia publika, sako, tai garsus cirkas. Tik nesuprantu, kaip 
jie gali leisti rodytis pas mus dakotams, tiems žudikams 
ir padegėjams! Esu tikra, kad dėl to žmonės ten taip ir 
veržiasi. Bet kai pagalvoju apie nuostolius, kuriuos pada- 
rė fermai gaisras!.. Ketė per tai tapo elgeta, mano 
<charity child !; supranti? Ir po viso to žiūrėti į tuos žmo- 
nes — ką ten žmones! — į tuos banditus, kurie padegė fer- 
mą. Mano nuomone, tai nerimta ir visai nepedagogiška, 
o apskritai aš netikiu, kad Ketė galėtų taip gražiai para- 
šyti dailyraštį, jog būtų verta tokios dovanos — tik pa- 
manyk, iškilmingas atidarymas, dvigubai brangesni bilie- 
tai? Mano sūnėnas tikras švaistūnas, jis visai nemoka gy- 
venti pagal dabartines savo išgales. Jis parneš bilietus. .. 

— Ar jis dabar jų išėjo? | 
— Žinoma. Iš pat ryto išskubėjo. Pirks išankstinėj 
kasoj! | i 

— Bilietai į dieninį spektaklį jau seniai išparduoti, Be- 
te. Be to, tas spektaklis labai prastas, neapsimoka į jį 
eiti. Plėšrieji žvėrys ir dar vienas kitas sensacingas nu- 
meris bus rodomi tik vakare. Šiaip ar taip, jeigu eiti, tai 
tik vakare. 

— Tada, savaime suprantama, be Ketės. 


1 Globotine (angl). 

— Duglas labai nusimins. 

— Man labai gaila, Ana, bet negalima visą laiką vai- 
kams nuolaidžiauti. Reikia turėti principus. Principus! Tik 
tada galima išugdyti tikrą charakterį. 

Mažoji Ketė netyčia girdėjo visą šį pokalbį, ir jai ri- 
tosi skruostais ašaros. Ji mielai būtų suplėšiusi dailyraš- 
čio sąsiuvinį, bet nedrįso vien dėl to, kad tada teta kiek- 
vieną dieną tėvui pasakotų, kaip blogai jo duktė išauk- 
lėta, ir sugadintų jam visas atostogas. Nors Ketė dar bu- 
vo gana maža, bet ji jau gerai pažino žmones ir žinojo, 
kaip kada elgtis. | 

Pro langą ji pamatė grįžtant tėvą. Jis buvo vidutinio: 
ūgio, lieknas, nors ir ne nauju kostiumu, bet gražiai, 
tvarkingai apsirengęs. Tėvas taip pat pastebėjo Ketę ir nu- 
šišypsojo. Mergaitė pralinksmėjo ir tuoj pat nusibraukė 
nuo skruostų ašaras. | 

Kai Ketė pašaukta įėjo į gretimą kambarį, tėvas buvo 
įteikęs tetai gėlių puokštę ir toji patenkinta dėkojo, bet. 
taip dirbtinai, kad Ketė net pyktelėjo. Kol teta merkė į 
vazą gėles, jos draugė, ponia Ana Finli, apčiupinėjo Ke- 
tės suknelę. Atėjus tokiam maloniam ir santūriam žmo-- 
gui, koks buvo Samiuelis Smitas, abiejų pagyvenusių da- 
mų nuotaika pasitaisė. Smitas buvo baltais kaip sniegas. 
plaukais, jis pražilo tą siaubo naktį, kai nerado degančioj 
fermoj - motinos ir tik po ilgų ieškojimų aptiko mergaitę.. 
Žila galva ir dar jaunas veidas! 

Šitokių dalykų nepatyrusiems žmonėms toks kontras-- 
tas atrodė gana įdomus. 

— Aš turiu bilietus, žinoma, tik vakariniam spektak- 
liui, bet šitas juk daug įdomesnis, — tarė jis.— Man netgi: 
pavyko gauti ložę visai greta Finlių, teta Bete; pakeliui 
sutikau misterį Finlį. Vadinasi, vaikai galės sėdėti šalia 
vienas kito. 

— Bet, Samiueli! Aš tavęs tiesiog nesuprantu. Negi 
tu ketini vestis Ketę į vakarinį spektaklį?! 

Dabar įsikišo ponia Finli: | 

— Iš tikrųjų gerai padarėte, kad nupirkote bilietus: 
visai greta! 

— Žinoma, žinoma, Ana. Labai gerai. Aš tik manau, 
kad Ketei... ir... ir dar tiek daug jaudinimosi vakare! 
Mergaitė visą naktį neužmigs. 

— Čia pat sekmadienis, pamaldos prasideda tik dešim- 
tą valandą, —- aiškino Smitas.— Be to, aš sužinojau, kad 
bus rodomas labai gražus numeris vaikams —,,„Lordo so: 
de", tai kaip tik Ketei bus įdomu. Apskritai ji ten pama- 
tys arklių, juk ji pati jau moka joti. 

— Deja, deja! Kaip nori, Samiueli, tu juk tėvas. Bet 
kad mes sėdėsime gretimais su Finliais, tai, žinoma, puiku: 

Pasakęs damoms dar keletą mandagių žodžių, Smitas 
išėjo su Kete į gretimą kambarį pažiūrėti, kaip ji atliko 
namų darbą. 

— O, kaip gražiai parašei! 

Ketė paraudo. 

— Tu tai visada teisingai vertini — tarė ji — Aš labai 
stengiausi. | 

— Ar tu neišsigąsi, bamačiusi cirke indėnus? Jeigu 
bijai, mes galėsime išeiti namo prieš paskutinį numerį. Ne- 
didelė bėda, jeigu mes jo ir nepamatysim. 

— Aš visai nebijau, tėte, jeigu tu esi su manim. Nieko 
nebijau. Tik vienai man baisu. Be to, cirke bus ne tie 
blogi indėnai, kurie padegė mūsų kviečių laukus. Šitie 
juk nedrįs rodytis mūsų mieste! O juk ir indėnų yra 
krikščionių ir gerų žmonių. 

— Tu taip manai? 


Samiuelio Smito veidas persimainė ir vienu Metu pa- 
sidarė toks žiaurus, kokį Ketei retai tekdavo matyti. 


Tą rytą, kai turtingos našlės namuose buvo ginčijama- 
si eiti Ketei į cirką ar ne, pačiame cirke gyvenimas pra- 
sidėjo labai anksti. Matotaupa ir Harka nusiprausė, apsi- 
rengė, ir štai tuo metu juos aplankė netikėtas, nors šio- 
mis dienomis ir turėjęs pasirodyti svečias — pro furgono 
„duris įkišo galvą Rudasis Džimas. 

— O, štai ir jūs abu! Topas ir Haris! Žymūs artistai, 
kiekvieno sėkmingo pasirodymo pažiba! Labas. rytas! — 
Jis užvėrė duris ir šiaip taip įsispraudė į mažą kambarėlį 
tarp abiejų indėnų.— Noriu jums tik pranešti naujieną. 
Cirkas, atrodo, vieną gražią dieną subankrutuos. Ruoškitės 

žygiui į laukinius Vakarus. Geriausia bus, jeigu mes iš- 
vyksimė drauge. Tik reikia dar kiek palaukti. Šios dienos 
pajamos eina kredito bankui. Jis, deja, užbėgo man už 
akių. Bet sekančių dviejų dienų pajamos priklauso man. 
Tada aš jau turėsiu savo pinigus kišenėj. Tie sukčiai nuo 
pat rudens negrąžino Man nė cento. Bet dabar mano ran- 
kose vykdomasis raštas, ir jie niekur nuo manęs nepa- 
spruks! Džiaukitės, bičiuliai, kad rytoj ir poryt jūs dirbsi- 
te mano labui! O paskui — aida! — į prerijas, kur mums ir 
vieta! Šiandien vaidinimas turi būti ypač geras, kad rytoj 
ir poryt vėl būtų pilnas cirkas. Ponui direktoriui ir Fren- 
kui Eliui aš daviau šiandien vieną kitą gerą pasiūlymą. 
Na tai iki pirmadienio! | 

Rudasis Džimas skubėjo ir tuoj pat dingo iš furgono. 
Nespėjo Matotaupa ir Harka jam nė žodžio ištarti, nors, 
tiesą sakant, nieko jie ir nenorėjo jam sakyti. 

Abu indėnai nuėjo į arklides pasižiūrėti arklių ir asi- 
lų. Čia jie pastebėjo didelį sujudimą ir nerimą. Žmonės 
stoviniavo būreliais ir kažką kuždėjosi. Programos vado- 
vas atskubėjo su naujais plakatais, reikalaudamas būtinai 
juos išklijuoti mieste. 

Harka spėjo perskaityti, kas ten parašyta. 

„Sensacija po sensacijos! Indas Mahatma, pasaulinio 
garso dresiruotojas, nuoga krūtine stos prieš Bengalijos 
tigrus!" | 

Ak šitaip! 

„Haris, Sėdinčio Jaučio sūnus, išduoda baltąją ledi, ir 
ji atsiduria prie kankinimo stulpo! Nepakartojamos rai- 
telių kautynės! Kaubojų ir indėnų susišaudymas!“ 

Ak šitaip! | | 

„Lordo vaikai. Linksma scena sode.“ 

. Turbūt atokvėpiui prieš smurto sceną. 

Harką pagavo pyktis. Jis nuėjo pas dresiruotoją. Ilgai 
ieškoti nereikėjo, nes ir dresiruotojas jau teiravosi Har- 
kos. Jie susitiko prie liūtų narvo. Darbininkai statė gro- 
tas repeticijai. 

Dresiruotojas visas drebėjo, Chalatas kabėjo jam ant 
vieno peties ir vis smuko žemyn. Jis nuolat kilsčiojo jį, 
bet paskui nusivilko visai ir užmetė ant virvės, ištemptos 
prie žvėrių narvų. Harka pastebėjo, kad po triko jis turi 
grandininius šarvus. 

— Šiandien pavojinga repeticija, supranti? — tarė jis 
Harkai.— Eikš su manim, pabūsi prie narvo durų. Tu ge- 
Tiau už bet kurį kitą žinosi, kada jas atidaryti. 

Harka, netaręs nė žodžio, sutiko. Tačiau ir jis buvo 
labai susijaudinęs. | 

Žmonių nervingumas persidavė ir žvėrims. Jie buvo 
neatidūs, pikti ir užsispyrę. Netgi pats ramiausias liūtas. 
apsirikęs atsitūpė ne ant savo kėdutės ir ėmė urgzti, kai 
dresiruotojas liepė jam eiti į savo vietą. Abu tigrai slan-- 
kiojo aplinkui ir visai neklausė, kas jiems buvo liepiama. 
Dresiruotojas rėkė ant jų ne dėl to, kad norėjo juos jer- 
zinti, bet dėl to, kad pats buvo susierzinęs. Tigrai purš- 
kė, daužė letenomis ir kandžiojo kartį. Liūtai buvo labai 
neramūs, nors taip aiškiai ir nerodė savo nepasitenkinimo. 

— Gerai, gerai! — tarė balsas šalia. 

Harka pakėlė akis. Prie jo priėjo programos vadovas. 
Frenkas Elis. 

— Galima ir dar gyviau dirbti! — tarė jis. 

Dresiruotojas pasikabino bizūną prie diržo ir pasiėmė 
pistoletą. Driokstelėjo šūvis. Žvėrys nebuvo pratę girdė- 
ti šūvius per repeticiją. Jie džiaugėsi galėsią pažaisti ir 
todėl dabar užpyko, kad žmogus nori sugadinti vienintelį 
dienos džiaugsmą. Tigras netikėtai puolė dresiruotoją ir 
trenkė letena per ranką, laikančią pistoletą. Žmogus su- 
svyravo, bet išsilaikė ant kojų ir šovė į žvėries pusę. Tig- 
ras sušnirpštė ir pasiruošė gintis. 

— Gerai, — tarė Frenkas Elis. - 

Tigrė suko ratą aplink dresiruotoją, vizgino uodegos 
galiuką ir taikėsi pulti, Dresiruotojas negalėjo atsigręžti, 
jis turėjo saugotis įniršusio tigro. 

— Šen žarną su vandeniu! — sušuko Harka programos 
vadovui.— Reikia tučtuojau uždaryti tigrus— ir prišoko 
atidaryti durų į narvą. 

— Užsičiaupk, kvailas vaikėze! — sušvokštė Elis. 

Dresiruotojas įsikišo pistoletą ir rimbu tvojo tigrui per 
snukį. Tačiau tas nė kiek neišgąsdino žvėries. 

— Išleiskit tigrus! — sušuko dabar pats dresiruotojas. 

Nepaisydamas draudimo, Harka atidarė duris. Du liū- 
tai tuoj pat išlėkė iš maniežo. Tigrė kiek pastovėjo, bet 
paskui ir ji išbėgo su kitais. dviem liūtais. Jeigu Harka 

ir būtų norėięs ją sulaikyti, būtų negalėjęs, nes visi trys 
žvėrys kartu išsispraudė pro duris. Dresiruotojas pyškino 
į orą ir čaižė bizūnu užsispyrusį tigrą, kol pagaliau pavy- 
ko ir jį išvaryti lauk. 

Berniukas vėl uždarė duris. Dresiruotojas, sunkiai gau- 
dydamas kvapą, trynėsi užgautą ranką. 

Elis atsisuko į Harką. Berniukas žinojo, kad dabar 
gaus barti, o gal susilauks ir sunkesnės bausmės, tačiau 
be jokios baimės ir atgailos žiūrėjo programos vadovui 
į akis. Elis šmiaukščiojo raitelio bizūnuų, kurį visada ne- 
siodavosi su savimi. | 

— Šiandien vakare po spektaklio prisistatysi pas ma- 
me! Bobas per daug tave išpaikino! Tau reikia gerai 
įkrėsti! 

— Šiandien vakare po spektaklio jau niekas jums ne- 
prisistatinės,— tyliai tarė Harka ir nuėjo sau. 

Programos vadovas nustebęs pasižiūrėjo į berniuką. 

— Ką jis čia dabar pasakė? — paklausė jis dresiruo- 
toją, tačiau, nesulaukęs atsakymo, pridūrė: — Reikia ma- 
nyti, kad šįvakar jūs dirbsite geriau! Jūsų tigrai taip pat 
užstatyti už skolas, ir, jeigų mes nesurinksime pakankamai 
pinigų, galėsite sau... na, manau, jūs pats žinote, kada 
tai bus. 

Dresiruotojas atsisėdo ložėje ir palaukė, kol išeis prog- 
ramos vadovas ir darbininkai nuims grotas. Likęs vienas, 
"slapčia surūkė cigaretę ir nuėjo į savo furgoną. 


Harka susirado tėvą tarp furgonų, besišnekantį su Dai- 
nuojančia Strėle. Jie kalbėjo dakotų kalba, ir iš kelių žo- 
džių berniukas suprato, kad Dainuojanti Strėlė kviečia 
Matotaupą atsilankyti pas indėnus. Rėksnys Levis išėjęs 
valandėlei į miestą išgerti degtinės. Jis prašęs Dainuojan- 
čią Strėlę neišduoti jo programos vadovui. 

— Aš ateisiu — tarė Matotaupa ir, atsisukęs į Harką, 
pridūrė: — Ar tu eisi drauge? O gal per daug kris į akis, 
kai ir tavęs čia nebus? 

— Dabar jau nekris į akis. 

Indėnų trupė gyveno dviejuose furgonuose, atitvertuo- 
se nuo kitų tvora. Arklidžių darbininkai visai nekreipė 
«dėmesio, kur eina abu dakotai ir berniukas. Be to, jie taip 

drąsiai praėjo pro užtvarą, jog atrodė, kad eina ten kaž- 
kieno pasiųsti arba bent jau leidžiami. 

Visi indėnai buvo susirinkę viename furgone: dešimt 
suaugusių vyrų, vienas senis, dešimt moterų ir merginų 
ir penki vaikai. Vieni iš jų sėdėjo, kiti stovėjo ankštame 
furgone, kurio vidus nebuvo suskirstytas jokiom pertva- 
rom. Sulankstytos antklodės gulėjo tvarkingai sudėtos į 
krūvą. Asla buvo tokia pat švari, kaip ir jų gimtosiose 
palapinėse. 

Svečiams buvo palikta šiek tiek laisvos vietos. Harka 
įėjęs uždarė duris. | . 

— Štai ir aš — tarė Matotaupa. 

Vyriausiasis indėnas išėjo į priekį. Jis buvo liesas ir 
labai senas, turbūt matęs jau šimtą vasarų, veidas suru- 
kęs, išvagotas raukšlių raukšlelių, gyvos atrodė tik jo 
akys. Be abejo, jis buvo senesnis ir už Havandšitą. 

— Miatotaupa,— tarė jis— ar tavo ausys atviros? Aš 
girdžiu, kaip šniokščia Misisipė, kaip griaudžia jos van- 
denys, krisdami nuo uolų. Dar nepraėjo dešimt vasarų ir 
žiemų, kai aš su kanoja lėkiau jos tarpekliu. Ar tu užuodi, 
Matotaupa, kuo kvepia vėjai? Prerijose ir miškuose iš- 
tirpo sniegas, žemė geria drėgmę, dygsta žolė ir sprogsta 
medžiai. Ar mato tavo akys, Matotaupa? Pažiūrėk — prieš 
tave dešimt dakotų genties karių. Jie vėl stovi savo gim- 
tojoj žemėj, bet | jie nelaisvi, jie ujami ir mušami kaip 
kokie vilkai ar lapės. Mūsų tėvai, mūsų broliai, mūsų sū- 
nūs ir dukterys pabėgo nuo baltųjų į šiaurės miškus, į 
Kanadą. Mes buvom atskirti nuo jų, bet dabar norėtu- 
me eiti jų pėdomis. Iš čia netolimas kelias ligi jų. Ką tu 
gali mums patarti? Mes neramūs kaip ištroškę bizonai, ku- 
rie staiga pajuto, kad netoli vanduo. 

— Eiti — nė kiek nedvejodamas, tarė Matotaupa. 

— Baltieji mums neleis. 
 — Žinoma, mėgins sulaikyti, bet jūs turite būti gud- 
rūs. Jūsų nedaug. Naktį, spektaklio metu, arba auštant 
nusikirpkite trumpai plaukus — paskui jie ataugs! — per- 
sirenkite baltųjų drabužiais, išeikite ir išsisklaidykite kas 
sau. Kraštas jums pažįstamas, paskui susirasit. 


— Mes neturime tokių drabužių, kokius nešioja bal- 
tieji. 

— Dainuojanti Strėlė dar šiandien nupirks juos. Aš 
duosiu jam aukso ir sidabro su griaustinio paukščio 
ženklu. | 

— Gerai, mes lauksim. 

— Hau. Bet ir aš turiu jums vieną klausimą! 

— Kalbėk. 

— Ar jūs ir šiandien, paskutinę dieną, teršite dakotų 
vardą ir pasirodysit baltiesiems kaip mergaitės kankin- 
tojai? 

Išgirdę šį klausimą, visi ilgai tylėjo. Pagaliau vyres- 
nysis paklausė: 

— Ką mūsų vyrai turi daryti? 

— Klausyti, ką aš įsakysiu. Šiandien aš jums vado- 
vausiu, kai sulaikysite pašto karietą ir paimsite mergaitę. 

— Hau, hau! Matotaupa bus mūsų vadas. Mes jo klau- 
sysim! 

: Matotaupa turėjo tabako ir skiltuvą, ir juodu su indė- 
nų vyresniuoju užsidegė pypkę, nors čia griežtai buvo už- 
drausta rūkyti. 

Kai pypkė užgeso, Harka stovėjo prie berniuko, su 
kuriuo jie kartu dalyvavo cirko numeryje. Matotaupa 
įteikė Dainuojančiai Strėlei keletą dolerių. 

"Tuo tarpu lauke kilo didelis triukšmas. Pasigirdo šūks- 
niai. Ėmė bėgioti žmonės. Atrodė, kad jie kažko ieško. 
Todėl Matotaupa ir Harka greitai išėjo iš furgono. Prie 
tvoros ir aikštėje prieš ją buvo tuščia, ir abu indėnai, 
niekieno nepastebėti, nuskubėjo prie arklidžių. Dabar.jie 
suprato, kas atsitiko. 

— Pabėgo tigrė! Pabėgo tigrė! 

Harka nudūmė prie žvėrių narvų pats įsitikinti. Iš 
tikrųjų tigrės nėra, tačiau jos narvas tvarkingai užda- 
rytas. 

— Kur dresiruotojas? Ronaldai! Ronaldai! 

Staiga Harka prisiminė, kad po repeticijos dresiruoto- 
jas nuėjo į savo furgoną. Gal ten pavyks ką nors dau- 
giau sužinoti? Ir berniukas pasileido pas dresiruotoją. Ma- 
totaupa liko prie arklių. Jeigu tigrė bėgioja laisva, ji ga- 
li užpulti arklius. Tačiau kol kas mustangai buvo ramūs, 
Matyt, arti neužuodė plėšrūnės. Prie žvėrių narvų, kurie 
pirmosiomis savaitėmis juos labai gąsdino, dabar jie jau 
buvo pripratę. 

Keista, niekur nematyti Frenko Elio. O juk šiaip — 
kur tik kas, ten ir jis. Turbūt pasislėpė direkcijoje. 

Jeigu tigrė išbėgo iš cirko teritorijos, reikėtų pranešti 
policijai. Tai kiltų triukšmas! Jau ir dabar sąmyšis nema- 
žas, tad Dainuojanti Strėlė gali ramiai eiti į miestą pirki- 
nių — niekas jo nepastebės. 

Ir štai Harka pasiekė dresiruotojo furgoną. Ronaldas 
buvo vienas iš cirko žvaigždžių, todėl gyveno plačiai — 
užėmė visą pusę furgono. Berniukas paspaudė rankeną, ir 
durys lengvai atsidarė. Jis įėjo vidun, tyliai užvėrė duris 
ir... sustingo. Prieš jį stovėjo programos vadovas. . 

Parvirtęs ant sudedamosios lovutės rymojo Ronaldas, 
dar su grandininiais šarvais. Šalia jo gulėjo tigrė, uždėju- 
si leteną ant krūtinės, iškėlusi galvą. Ronaldas kasė jai 
kaklą, tigrė patenkinta mirkčiojo ir vizgino uodegą. Kai 
įėjo Harka, ji pasuko galvą ir, vėl pamačiusi prieš save 
Frenką Elį, suurzgė. Kokie gražūs jos dantys, koks rau- 
donas ilgas liežuvis! Jos urzgimas priminė miškus, pri- 
minė naktį! 

Harka kryptelėjo galvą ir pažvelgė į Frenką Elį, kuris 
buvo tokio pat ūgio, kaip ir jis — metro septyniasdešimt 
dviejų centimetrų. Elio veidas buvo baltas kaip kreida, 
rodos, jame neliko nė lašelio kraujo. 


— Stovėkite ramiai,- Eli, visiškai ramiai — tarė dresi- 
ruotojas.— Aš iš 'tikrųjų nepatarčiau jums judėti. Žvėris 
pastebės, ir šoks ant jūsų. Tada jau galas, ir aš nieko 
negalėsiu jums padėti. Bet jeigu jūs stovėsite kaip drus- 
kos stulpas, tigrė jūsų nelies, ir per tą laiką aš galėsiu 
jums kai ką papasakoti! Tik prašom nieko nekalbėti, nes 
tigrė nepakenčia jūsų balso. Bet koks jūsų žodis gali ją 
suerzinti. Tai štai ką aš norėjau jums pasakyti. Iš teisybės 
aš nežinau, kas paleido tigrę. Aš gi nesu lunatikas; jeigu 
tai būčiau padaręs pats, man rodos, turėčiau prisiminti. 
Šiaip ar taip, ji atėjo į mano furgoną. Protingas žvėris, ar 
ne? Įsivaizduokite, kas būtų atsitikę, jeigu ji būtų sudras- 
kiusi mūsų geriausius arklius. Bet ji atėjo pas Mane. Ne- 
sutramdoma Bengalijos džiunglių tigrė atėjo pas mane kaip 
kokia naminė katė! Tai nepaprasta, nepakartojama, tai sen- 
sacijų sensacija! Ar jums taip neatrodo? Jums reikėtų 
geriau pastudijuoti žvėrių psichologiją, Eli, jūs apie ją 

neturite nė mažiausio supratimo. Jūs norite, kad žvėrys 
riaumotų, urgztų, rodytų dantis, nes tas jums neša pini- 
gą. Bet kodėl žvėrys purkščioja ir ką jie tada gali pa- 
«daryti, šito jūs nežinote. Pavyzdžiui, šiandien rytą ta dry- 
žuota katė iš tikrųjų norėjo mane užpulti iš užpakalio ir 
nugalabyti, nes ji buvo įpykusi. Jūs netikite? Jūs nieko 
nesuprantate, todėl prasimanote visokiausių dalykų. Štai 
kad ir šį numerį, kurį dabar matote, mes drąsiai galėtume 
parodyti publikai. Pasisekimas būtų garantuotas, ir aš ga- 
lėčiau išeiti į maniežą nuoga krūtine. Kaip sau norite, 
ponas Eli, kaip sau norite, bet aš duosiu dar vieną pata- 
rimą. Neplakite šiandien indėno berniuko ir neliepkite ki- 
tiems plakti. Nereikia. Indėnai išdidūs ir kerštingi. Iš jų 
galima visko laukti, kaip ir iš kiekvieno žmogaus, o jūs 
indėnus pažįstate taip pat blogai kaip ir tigrus. Taigi ne- 
lieskite berniuko. Jeigu ne, jis vieną gražią dieną nukeps 
jus nė nemirktelėjęs, ir bus gaila šitokio programos va- 
dovo, ypač dabar, kai bankas uždėjo areštą visoms mūsų 
pajamoms! O apskritai aš nesiskirsiu su savo žvėrimis. Ir 
jeigu kas pamėgins mane išskirti, tai bus blogai. Aš ne- 
atiduosiu žvėrių į kito rankas. Aš prijaukinau juos, kai 
jie dar buvo laukiniai, jauni ir liūdni. Mes vieni be kitų 
negalime gyventi. Jūs dar nebuvote programos vadovas, 
o aš jau seniai dirbau cirke. Cirke aš užaugau. Na, jau 
užtektinai prišnekėjau, noriu truputėlį pailsėti. Tigra, ma- 
no katyte, gulkis, gulkis! 

Harka klausėsi tos kalbos ir negalėjo atsidžiaugti, nors 
ir suprato, kad Ronaldas smarkiai rizikuoja. Juk ir Fren- 
kas Elis — plėšrūnas, klastingas žvėris. O juk Ronaldas jo 
nežudys, vis tiek galų gale išleis iš savo furgono. 

Dresiruotojas kalbėjo gana garsiai, ir žmonės lauke, 
nugirdę vieną kitą žodį, suprato, kas atsitiko. 

— Hari, mano berniuk,— kreipėsi Ronaldas į Harką ir 
žiovaudamas išsitiesė lovoje.— Aš nenoriu tavęs per daug 
čia trukdyti, nes tu esi iš tų, kurie dirba. Gali sau ra- 
miausiai eiti, tigrė tau nieko nedarys. Tu moki tyliai 
ir ramiai vaikščioti. Tik nemėginkite jūs, Frenkai Eli, pa- 
sinaudojęs proga, sprukti pro duris. Įspėju jus — nieko iš 
to neišeis. Matote, aš nesu kažkoks pabaisa. Aš visai ne- 
noriu, kad tigrė jus užpultų kaip dabar čia stovite — be 

grandininių šarvų, nors ir ne nuoga krūtine. Aš nori“ 
jums tik gero! Aš noriu vieną vienintelį kartą ramiai su 
jumis pasikalbėti apie savo reikalus, pirmą ir vienintelį 
kartą per trejus metus. Vis neturėdavau laiko. Tarp kit- 
ko, mano tėvynė ne Indija, o Štirija. Gražus kraštas. Ne- 
girdėjote tokio? Tai aš trumpai papasakosiu, kad. nepra- 
ilgtų laukti vaidinimo. Kai ateis laikas man pasirodyti 
cirke, aš išeisiu su Tigra ir atleisiu jus. Tigra žino „savo 
laiką. Bet anksčiau jos iš čia nė su pyragų neišprašysi: 
Na, tai lik svėikas, Hari! | | | 

Berniukas atbulas pasitraukė ir pravėrė duris. Pama- 
tęs išeinantį Harką, programos vadovas mėgino taip pat 
pajudėti, bet tigrė urgzdama pašoko nuo lovos, ir Elis vėl 
sustingo vietoje. | 

Lauke Harką pasitiko direktorius, atskirų numerių va- 
dovai ir Senasis Bobas; kiek tolėliau stovėjo arklininkai ir 
darbininkai. 

— Ar tik nebus Ronaldui pasimaišęs protas? — paklau- 
sė direktorius, šluostydamasis nuo kaktos prakaitą. 

— Man regis, kad ne,— atsakė Harka.— Šiandien bus 
rodomas naujas numeris su plėšrūnais. Dabar ten jie aiš- 
kinasi kai kurias smulkmenas. Tik mums nevalia atida- 
ryti furgono durų. . 

— O programos vadovas? 

— Kai tik prasidės numeris su plėšrūnais, jis vėl ims 
eiti savo pareigas. O kol kas paskirkite ką nors jo vįe- 
ton! 

— Ačiū dievui! Numeris su plėšrūnais įvyks! Vadi- 
nasi, viskas gerai,-- apsidžiaugė direktorius ir nuėjo. 

Prie Harkos priėjo Senasis Bobas. 


— Tu man tik viena pasakyk, berniuk: kaip ten pa- 
teko Elis? 


— Nežinau. 

— Visai paprastai — nugirdęs jų kalbą, paaiškino vie- 
nas darbininkas.— Ronaldas iškišo galvą pro langelį ir pa- 
prašė mane pašaukti Elį. Jis norėjo aptarti su juo kažkokį 
svarbų šio vakaro programos klausimą. Elis ir nuėjo. Bet 
kaip Ronaldas ten įsivedė tigrę, šito tai nieks nematė. 

Darbininkas apsisuko, nubėgo į arklidę ir, parkritęs vie- 
name garde ant žemės, taip ėmė kvatoti, kad net sienos 
drebėjo. 

— Tai pakliuvo Elis! — raitydamasis iš juoko, šūkčio- 
jo darbininkas.— Ir atsitik tu man šitaip! 

— Dar vienam pasimaišė protas, — tarė Senasis Bobas 
ir nusišypsojo ligi pat ausų.— Kaip čia greičiau sulaukti 
šio vakaro. Šiandien pamatysim, ko dar nesam matę. Jeigu 
Elis gyvas išeis iš furgono, cirko teritorijoje bus dar 
vienas ištrūkęs tigras! Dvikojis. 

Iš tų žodžių Harka suprato, kad ir Senasis Bobas bai- 
minasi to paties, kaip ir jis. | | 

Dieninis spektaklis praėjo be jokių įvykių. Numeris 
su plėšriaisiais žvėrimis ir pašto karietos užpuolimas ne- 
buvo rodomas, kad daugiau žmonių susirinktų į vakarinį 
spektaklį, kur bilietai kainavo dvigubai brangiau. 


Kai atėjo vakaras, mažoji Ketė jau buvo apsirengusi. 
Pagal tų laikų vaikų madą ji avėjo ilgas, mezginiais pa- 
puoštas kelnaites, vilkėjo ilgą, žemiau kelių siekiantį ap- 
siaustėlį, liemenę ir palaidinukę su balta krakmolyta api- 
kakle. Paruošta jau gulėjo skrybėlaitė su ilgais kaspinais, 
surišamais pasmakrėj. Mergaitė vaikščiojo pirštų galais, 
bijodama paskutinę akimirką kuo nors nejtikti tetai Be- 
tei. Tėvas ramiai sėdėjo. šilku aptrauktoje kėdėje ir lau- 
kė, kol susiruoš teta Betė. Jos nurodymu karieta jau sto- 
vėjo prie durų. 

Teta ruošėsi ilgai ir užbaigė savo tualetą laiku. Ji sa- 
kėsi nepakenčianti skubėjimo, mėgstanti viską daryti ra- 
miai, nes ramybė — tai sveikatos laidas. Ketė su savo am- 
žinu skubėjimu tiesiog varanti ją į kapus. Žinoma, tuos 
žodžius ji sakydavo tik tada, kai negirdėdavo Samiuelis 
Smitas. 

Pagaliau visa šeima susėdo į karietą, ir du ramūs, ge- 
rai nušerti arkliai pasileido risčia. Vežėjas buvo su bal- 
tais riestais ūsais, vešliom žandenom ir švariai nuskustu 
smakru. Ir visa šeimyna neatrodė panaši į žmones, koja 
kojan žengiančius su smarkiai augančiu prekybiniu ir 

pramoniniu miestu, o kai teta Betė važiuodama pastebėjo 
išaugusius naujus namus, ji pasakė: 

— Žinai, Samiueli, aš nekaip jaūčiuosi čia, šiaurėje. 
Niekada čia gerai nesijaučiau. O dabar, kai likau viena 
ir karas jau eina į pabaigą, reikės turbūt viską parduoti 
ir keltis kur nors į pietus. Ir žiema šiemet buvo nepake- 
liamai šalta. 

— Kaip nori, teta Bete,— ramiai atsakė Smitas. 

Karieta sustojo prie cirko. Tuoj prišoko raudona liv- 
rėja apsivilkęs tarnas ir padėjo Ketei išlipti, nes teta 
Bete pasirūpino pats Smitas. Pamatęs Smito rankoje ložės 
bilietus, tarnas nuvedė juos per žmonių spūstį, palydėjo 
pro kontrolierius, kurie mandagiai prasiskyrė į šalis, ir su- 
rado vietas. Tetai Betei patiko tokia pagarba, ir ji tarė: 

— Ar aš nesakiau, kad tai geras cirkas. | 

"Jie buvo vieni iš pirmųjų žiūrovų, užėmusių savo vie- 
tas. Gretima ložė dar buvo tuščia. Teta Betė išsitraukė 
lornetą ir ėmė apžiūrinėti lempas, svarstydama, ar tik ne- 
kils nuo jų gaisras; dar kritiškiau ji apžiūrinėjo besiren- 
kančius žmones. | 

— Finliai paprastai vėluoja, — tarė ji — Bet dėl to kal- 
ta ne Ana, o jos vyras. Ana punktuali. Labai nemalonu, 
kai žmonės vėluoja. Įsidėmėk tai, Kete. Tavo tėvas taip 
pat visada punktualus, tu turi imti iš jo pavyzdį. 

— Gerai, teta Bėte,— mandagiai atsakė Ketė, bet jos 
mintys buvo visai kitur. Jai viskas čia buvo nauja ir įdo- 
mu. Aukštai, po palapinės kupolu, kabėjo kažkokie stry- 
pai ir virvės, kurių paskirties ji nežinojo. Estradoje virš 
įėjimo derino instrumentus orkestras, ir tas nedarnių gar- 
sų gausmas kaip tik atitiko tą nekantravimą, laukiant kaž- 
ko nežinomo ir įdomaus. Aplink zujo raudonomis livrė- 
jomis apsirengę tarnai, nurodinėdami žiūrovams vietas, 
jaunos dailios mergaitės pardavinėjo saldumynus. 

— Tik nieko nepirk, Samiueli,— tarė teta Betė.— Tie 
saldumynai gadina dantis. 

— Kaip nori. 

Ketė savo vaikišku instinktu jautė, kad jos tėvas nėra 
bevalis žmogus, jis tik nenori ginčytis dėl smulkmenų. 
Be to, ir jo mintys dabar buvo visai kitur, todėl jis ne- 
kreipė dėmesio į tetos pastabas. . 

Tačiau tetai Betei nepatiko, kad niekas jai nepriešta- 
rauja. Ji mėgo pasiginčyti ir paskui įrodyti savo teisy- 
bę. Tad nedaug trūko, ir jos nuotaika būtų sugedusi, bet, 
laimė, pasirodė Finliai ir susėdo gretimoje ložėje. 

— Ar ne per arti mManiežo mes sėdime? — paklausė 
ponas Finlis, kresnas žmogus, sėkmingai besiverčiąs ma- 
lūnininkyste.— Čia mus pasieks žvėrių ir artistų prakaito 
kvapas, kils nuo maniežo dulkės. Tai gali būti tau ne- 
malonu, Ana. Tu juk nepakeli dulkių. Pagalvok apie sa- 
vo astmą! 

Kol ponas Finlis šitaip kalbėjo, jaunasis Duglas, kele- 
riais Metais vyresnis už Ketę, nutaisė linksmą miną, at- 
rodė, kad jis įtraukė į plaučius dulkių ir tuoj čiaudės. Tai 
pastebėjo tik Samiuelis Smitas ir Ketė. Mergaitė nusi- 
šypsojo. Ji būtų mielai nusijuokusi, bet bijojo tetos Be- 
tės. O teta Betė jau surado temą diskusijai. Ji kalbėjosi 
su ponu Finliu apie geras ir blogas vietas cirke ir teatre, 
darydama iš to platesnius apibendrinimus. Ponas Finlis 
labai rimtai žiūrėjo į tetą Betę. Ji buvo investavusi pini- 
gų į vieną malūną, labai reikšmingą visam jo bizniui, to- 
dėl Finliui buvo svarbu jos palankumas. 

Ketė ir Duglas tiesiog degė nekantrumu, laukdami vai- 
dinimo. Pagaliau orkestras užgrojo linksmą maršą, ir į 
maniežą išėjo artistai ir žvėrys. Cirko paradas, grojant 
trankiai muzikai, padarė Ketei ir Duglui ne mažesnį įspū- 
dį, kaip praėjusį rudenį Harkai, tik jaunąjį dakotą tada 
ypač domino viena, o Ketės ir Duglo dėmesį dabar pa- 
traukė visai kas kita. Jie tiesiog negalėjo akių atplėšti 
nuo cirko jojikės, kuri, apsivilkusi baltu kostiumėlių, pa- 
sipuošusi blizgučiais, su karūnėle ant gelsvų plaukų, šyp- 
sojosi, sveikinosi, siuntė žiūrovams bučinius ir, apsiavusi 
baltais šilko batukais, tripinėjo pirštų galais ant plačios 
arklio nugaros. Ketė galvojo, kaip ji atrodytų tos mergai- 
tės vietoje, o Duglas vaizdavosi, kaip jis, drąsus raitelis, 
užšoka šalia mažosios princesės ant arklio. Viršutinėse 
eilėse jau pasigirdo pirmieji aplodismentai, abu vaikai 
taip pat ėmė ploti. 

— Ne taip garsiai! — pašnibždom perspėjo teta Be- 
i visada turi būti santūri, kad per daug ne- 

Ketė sutriko, pažadinta iš savo gražių svajonių, bet 
tuoj pat jos dėmesys nukrypo į kitus numerius, ir ji vėl 
užmiršo tetą Betę. Pro šalį traukė kupranugariai ir dramb- 
liai. Ant pirmojo dramblio sprando priešais jauną xvarovą 
su tiurbanu ir lazdele sėdėjo beždžioniukė, aprengta kaip 
mergaitė — su sijonukų, palaidinuke ir skarele! Ji labai 
vykusiai mėgdžiojo ką tik matytą cirko jojikę — tripinė- 
jo ant pirštų galų, mojavo, siuntė bučinius. Visi vaikai 
juokėsi, užkrėsdami savo linksmumu ir suaugusius. 
 — Žiūrėk! — sušuko Ketė ir, persisvėrusi per baijerą, 
skiriantį ložes, instinktyviai kumštelėjo Duglo alkūnę, no- 
rėdama ne tik žodžiu, bet ir judesiu atkreipti jo dėmesį. 

Teta Betė paėmė Ketės ranką ir padėjo ant kelių, kur, 
jos nuomone, mergaitės ranka ir turi būti. 

Bet Duglas jau žinojo, ką jam reikia žiūrėti. Manieže 
pasirodė keturi nuostabiai gražūs arkliai — du juodžiai ir 
du širmiai. 

— Grynakraujai arabų veislės ristūnai! — sumurmėjo 
Samiuelis Smitas. 

Ant abiejų juodžių sėdėjo berniukai, o ant abiejų šir- 
mių — mergaitės. Visi jie vilkėjo anglų raitelių drabu- 
žiais, 

— Lordo vaikai — - sušnibždėjo Duglas. 

Ketė ir jos mažasis draugas buvo sužavėti. Vaikai, to- 
kie pat, kaip jie, vaikai manieže! Iš susijaudinimo Ketės 
skruostus išmušė raudonos dėmės. 

Jie nė nepastebėjo, kaip tris tuščias vietas ložėje už- 
ėmė trys vyrai. Teta Betė viską matė ir liko patenkinta, 
nes, sprendžiant iš tų vyrų išorės ir elgesio, galima buvo 
manyti, kad tai gerai išauklėti žmonės. 

Publika ėmė ploti, ir teta Betė, pabudusi iš savo svars- 
tymų, vėl pažvelgė į maniežą. Cirko paradas baigėsi, visi 
artistai išėjo, vidury maniežo liko tik didesnysis iš abiejų 
„lordo sūnų“ ant trypčiojančio juodžio. Berniukas timpte- 
lėjo pavadžius, kažką tyliai šūktelėjo, ir arklys, atsistojęs 
ant pasturgalinių kojų, ėmė suktis aplink. 

— Tas berniukas nuostabus! — sušnibždėjo vienas iš 
trijų ponų Smitų ložėje.— Iš šitokio galima padaryti gerą 
artistą. Tik reikia laiko, tai yra pinigų. Šito cirko ištek- 
liai labai riboti ir neatitinka šiandieninių reikalavimų. 

— Kodėl jis nenusiima cilindro, dabar jis turėtų pasi- 
sveikinti — tarė antrasis vyriškis. 

— Truputį netvirtai jaučiasi ant arklio, abiem rankom 
laiko pavadžius. Norint padaryti iš berniuko tikrą artis- 
tą, reikėtų jį atiduoti į kitas rankas. 

— Nemanau. Sėdi ant arklio kaip nulietas. Laikysena 
gera, ir jokio jaudinimosi. Čia jau režisierius kaltas. Ga- 
lėtų pamokyti berniuką gerų manierų. 

Teta Betė patenkinta klausėsi tų kalbų, tačiau Ketė 
nieko negirdėjo. Ji pati mokėsi jodinėti ir dabar susi- 
domėjusi žiūrėjo, kaip berniukas mikliai valdo piestu sto- 
vintį arklį ir publika jam vienam ploja. 

Duglas, matydamas berniuko sugebėjimus, davė sau 
žodį išmokti dar kitokių jojimo numerių. 

Pagaliau jaunasis raitelis nuleido arklį ir išjojo iš ma- 
niežo. 

Darbininkai, lydimi klouno juokų, ištiesė didelį rau- 
doną kilimą. Tuoj subėgo akrobatai, ėmė vartytis pirmyn 
ir atgal, šokinėti per kits kitą, statyti piramides. Viskas 
buvo daroma labai greitai — vos tik žiūrovas spėja susi- 
gaudyti, žiūrėk, jau rodomas kitas numeris. Pasirodė cir- 
ko jojikė, arklių dresiruotojas, ir pagaliau prasidėjo sce- 
na su mažąja beždžionėle. Ketė, matydama, ką mokykloje 
išdarinėja beždžionėlė Dolė, net užsikosėjo, nes garsiai 
juoktis jai buvo nevalia. Kai pagaliau mokytojas, kurį 
vaidino Senasis Bobas, nutarė mokinę Dolę griežčiau pri- 
griebti, ji atsitūpė jam už nugaros ant didelės rašomosios 
lentos ir ėmė mėgdžioti visus jo piktus judesius. | 

— Žavu, bet visai nepedagogiška, — tarė teta Betė, vos 
laikydamasi iš juoko. 

— Nemanau, kad Ketė galėtų pakartoti šią sceną, — 
kuo ramiausiu veidu atsakė jai Samiuelis Smitas. 


Teta Betė pažvelgė į jį iš šalies. Ką jis norėjo tuo pa- 
sakyti? 

Pagal programą, kurią buvo įsigijęs ponas Finlis, pas- 
kutinis numeris prieš didžiąją pertrauką turėjo būti ,Lor- 
do vaikai“. Darbininkai įnešė dekoracijas, vaizduojančias 
sodą ir pilies fasadą. Žiemą, didžiosios konkurencijos 
įkarštyje, Senasis Bobas iš savo kišenės užmokėjo už šias 
dekoracijas. Vaikai vėl pasirodė ant savo juodžių ir šir- 

mių. Berniukai nušoko nuo arklių patys, mergaitėms pri- 
laikė balno kilpas darbininkai. Mergaitės nusimetė ilgus 
raitelių apsiaustėlius ir liko su aukštaauliais batukais, il- 
gomis, mezginiais papuoštomis kelnaitėmis, liemenėlėmis 
ir palaidinukėmis — visiškai panašios į Ketę. Duglas įsi- 
vaizdavo ešąs tas vyresnysis berniukas. Vaikai išėjo į so- 
dą pasivaikščioti, bet štai atbėgo keturi asilai, be balnų, 
be kamanų, ir, vienai mergaitei pasiūlius, vaikai sėdo ant 
jų joti. 

— Kaip teisingai pastebėta! — atsiduso teta Betė. Yi. 
sada mergaitės būna visokių išdaigų pradininkės, o ber- 
niukai jas tik palaiko. 

Tačiau niekas ložėje neturėjo laiko toliau gilintis į 
mergaičių psichologiją, nes asilai manieže pradėjo aikš- 
tytis: šokinėjo, spardėsi, o vaikai labai laiku atspėdavo 
kiekvieną jų užmačią ir tvirtai laikėsi ant jų nugarų. 

— Labai sumaniai padaryta, kas teisybė, tai teisybė. — 
vėl tarė vienas iš trijų ponų Smitų ložėje.— Tik dekoraci- 
jos turėtų kitaip atrodyti. 

Ketė ir Duglas žiūrėjo net išsižioję. Manieže viskas 
ėjo labai sklandžiai. Senasis Bobas vaidino išsigandusį tė- 
vą, atbėgo arklininkai, asilai juos partrenkė žemėn, visi 
keturi lordo vaikhi juokėsi, paskui užsėdo atbuli ant asilų 
ir kuo ramiausiai išjojo. Atsakydami į žiūrovų plojimus, 
vaikai vėl pasirodė, bet jau vėl ant arklių, ant juodžių ir 
širmių, kurie dabar buvo be balnų. Didesnysis berniukas 
pastatė arklį piestu ir laikėsi ant jo be balno, tik suspau- 
dęs šlaunimis šonus. 

— Puikiai! — garsiai tarė Samiuelis Smitas. 

Tačiau cilindro berniukas ir dabar nenusiėmė. 

— Viskas tik paviršutiniškai išmokta, — sušnibždėjo te- 
ta Betė.— Apie tikrai gerą išauklėjimą negali būti nė kal- 
bos — iš kurgi jie gaus ji, tie nelaimingi cirko vaikai! 

Iš viso sakinio Ketė išgirdo tik du žodžius: „nelaimin- 
gi" ir „vaikai“. Kodėl gi tie vaikai, kuriems štai dabar 
vėl visi audringai ploja, nelaimingi? Įdomu, kaip jie gy- 
vena? Ką veikia, kai išeina iš maniežo ir dingsta žiūro- 
vams iš akių? Kaip jie išmoko išdarinėti šitokius da- 
lykusį 

— Tėte,— tarė Duglas savo tėvui, kresnajam ponui 
Finliui. — Aš norėčiau su tuo berniuku susipažinti. Ga- 
lima? | | 
— Jokiu būdu, vaikuti. Tie visi artistai ir mes — tai 
du skirtingi pasauliai. Nors berniukas : ir vaidina lordą, bet 
iš tikrųjų jis toks nėra. 

Duglas kartą jau buvo girdėjęs panašų atsakymą, kai 
tėvas jį užtiko besikalbantį su vienu iš kalinių, dirbusių 
malūne. Tada berniukas ilgai svarstė tėvo žodžius. Šį kar- 
tą tėvo pažiūros nesukėlė jam tokio vidinio pasipriešini- 
mo. Gal tėvas ir tiesą sako. Tačiau vienos pastabos jis 
negalėjo nutylėti. | | 

— Jeigu jo tėvas būtų tikras lordas, kažin ar jis teik- 
tųsi mane priimti! 

Duglas gavo antausį. Gerbiamas respublikonas ponas 
Finlis savo papratimu trinktelėjo atgalia ranka ir taip 
greitai, kad niekas daugiau ir nepastebėjo, tik teta Betė 
ir Ketė. Ketė paraudo. Jai buvo gaila Duglo. Berniukas 
nutaisė užsispyrusią miną. Ir kadangi jo mintys, kaip ir 
anksčiau, buvo laisvos, jis pradėjo kurti visokiausias, pil- 
nas nuotykių istorijas, kaip vieną gražią dieną susitiks 
su „lordo vaikais“. 

Prasidėjo pertrauka, dabar Duglas galėjo pašidalyti sa- 
vo mintimis ir svajonėmis su mažąja Kete. Besikalbėda- 
mas jis pamatė, kad mergaitė pagal savo amžių labai pro- 
tinga. 

Teta Betė stengėsi nugirsti, apie ką vaikai kuždasi, bet 
pakilo tie trys nepažįstami vyriškiai, į ložę atėjo ponas 
Finlis, ir, užsikalbėjusi su juo, ji neturėjo kada klausytis 
vaikų pašnekesio. 

Pranešėjas paskelbė, kad per pertrauką galima pasi- 
žiūrėti žvėrių. Samiuelis Smitas pasinaudojo proga ir, pa- 
siėmęs abu vaikus, išėjo iš ložės. 

Likusi su ponu Finliu viena, teta Betė ėmė jį kamanti- 
nėti. Mat ji pastebėjo, kad vienas iš tų trijų vyrų, išeida- 
mas iš ložės, pažino poną Finlį ir labai maloniai, nors ir 
santūriai, su juo pasisveikino. Vadinasi, Finlis žino, kas 
tie ponai! 

— Vienas iš jų — kredito banko atstovas, — pusbalsiu 
pasakė jis tetai Betei.— Iš pokalbio nuotrupų, kurias nu- 

girdau,— žinoma, visai netyčiom,— supratau, kad žiemą 
bankas yra įdėjęs į šį cirką tam tikrą pinigų sumą, kurią 
dabar stengiasi susigrąžinti. Antrasis ponas, atrodo, yra 
cirko „Bi end Bi“ antrepreneris, gal jis nori priimti pas 
save kai kuriuos artistus, o gal nusižiūrėti vieną kitą nu- 
merį. Kas tas trečiasis, negaliu pasakyti. Aš jo nepažįstu, 
be to, jis visą laiką tylėjo. 

Prie tetos Betės priėjo ir ponia Finli. Jų ložėje ketvir- 
tą, penktą ir šeštą vietas užėmė, jos nuomone, nelabai 
patikima kompanija: kažkoks stambus vyriškis ir dvi ge- 
rai apsirengusios, bet nelabai solidžiai atrodančios mote- 
rys. Tuose civilizuoto pasaulio pakraščiuose niekur neap- 
sisaugosi nuo prastuomenės! Gal tas žaliūkas yra koks 
aukso ieškotojas, užtikęs pelningą vietą ir dabar drįstantis 
sėsti į vieną ložę su kilmingais žmonėmis. Ponia Finli 
džiaugėsi bent per pertrauką galėdama atsikratyti tos ne- 
malonios draugijos. | 

Darbininkai pastatė didelį narvą, nes po pertraukos tu- 
rėjo būti rodomas numeris su plėšriaisiais žvėrimis, inešė 
kėdutes, padėjo lankus. 

— Įdomu, Ana, ar pavojaus atveju mus apsaugotų tas 
tinklas nuo Bengalijos tigrų? 

— Na, žinoma, ledi, — atsiliepė iš cretimos ložės tas 
necivilizuotas žaliūkas, nors jo nuomonės niekas nekiau- 
sė.— Jeigu koks žvėris netinkamai elgsis, aš jį nudėsiu 
vietoj. Būkite visiškai rami! | 

Teta Betė išsitraukė buteliuką su gaivinančiu vandeniu 
ir susivilgė veidą, ne tiek bijodama plėšriųjų žvėrių, kiek 
norėdama parodyti įžūlėliui, kad nedera kištis į kitų po- 
kalbį. 


Harka sugrįžo į furgoną, kur gyveno kartu su tėvu, ir 
rado ten Matotaupą. Berniukas nusimetė raitelio drabu- 
žius, nusivalė grimą, paleido kasas; kad plaukai vėl kris- 
tų ant pečių, ir, įlipęs į hamaką, susirietė kaip ežys, kuris 
gindamasis atstato savo spyglius. Jau kelinta savaitė jam 
sugesdavo nuotaika, kai reikėdavo vaidinti numerį su asi- 
lais. Ne, tas numeris jam nebeatrodė juokingas, kaip ka- 
daise,— greičiau kvailas. O dar tas bjaurus kostiumas! Be 
to,  jojimas su balnu ir balnakilpėmis reikalavo iš jo 

didelių pastangų ir dėmesio, nes visa tai buvo išmokta iš 
naujo — kitaip paskirstyti kūno svorį, kitaip laikytis ant 
arklio, negu jis buvo iš mažens pripratęs, jodinėdamas be 
balno. Ir kai tas numeris buvo galutinai paruoštas, Harka 
nieko daugiau apie jį nenorėjo žinoti. Jį tiesiog pykino, 
kai reikėdavo kasdien daryti vis tą patį, ir kai tuose 
triukšminguose ir nemaloniai kvepiančiuose baltųjų mies- 
tuose žmonės plodavo „lordo sūnui“, jam kildavo noras 
nusivožti nuo galvos cilindrą ir parodyti jiems, kad jis — 
vado sūnus ir jo vieta prerijose. 

Šiandien šis koniliktas turi vienaip ar kitaip išsispręsti, 
tik Harka dar nežinojo — kaip. Tėvas nieko plačiau nepa- 
sakojo, ką jis ketina daryti spektaklio pabaigoj. Bet da- 
bar jis pasakė: 

— Ruoškis, Harka Kietasis Akmenie, ir eik pas Ronal- 
dą. Tu jam reikalingas. 

Malonu tai girdėti. Harka apsiavė ledžingus ir moka- 
sinus ir nubėgo prie dresiruotojo furgono. Įėjęs viską ra- 
do taip pat, kaip buvo dieną. Ronaldas viena ranka pa- 
mažu uždegė lempą. Toji ranka jam dar skaudėjo nuo 
tigrės smūgio, kurį buvo gavęs per repeticiją. Frenkas Elis 
stovėjo atsišliejęs į sieną, jau ne taip išpiltas prakaito, 
kaip anksčiau. 

— Hari, — tarė Ronaldas— po dvidešimties minučių 
prasidės mano numeris. Šiandien aš jį atliksiu visiškai 
naujai, tai bus improvizacija. Šiandien aš turėjau laiko ir 
viską gerai apmąsčiau. Apie tai papasakojau ir ponui Eliui. 
Atrodo, kad jis su viskuo sutinka. O dabar užtrauk užuo- 
laidą prie mano lovutės kojūgalio, kad tigrė nematytų po- 
no Elio. Kai tik tai padarysi, tegu ponas Frenkas Elis tuoj 
pat Mauna pro duris ir niekur nesirodo, kur jį galėtų pa- 
justi tigrė. Jei ne, už pasekmes aš-neatsakau. Žvėris pa- 
sidarė visai nepatikimas, nes paskutiniais metais buvau 
priverstas nevienodai su juo elgtis. Visa tai aš jau pa- 
aiškinau ponui Eliui. Ir žmogus pasidaro klastingas, jeigu 
ji čia glostai, čia bari. Tai tik tarp kitko. Kai tik ponas 
Frenkas Elis atsidurs saugioje vietoje ir suskambės pir- 
masis skambutis, pasistenk, kad iš cirko teritorijos visi 
pasišalintų, arklininkai taip pat. Tada aš pats vienas nu- 
vesiu tigrę į narvą. 

— Gerai. 

Harka taip ramiai užtraukė užuolaidą, lyg tai būtų bu- 
vęs tipi angos uždangalas. Tigrė labai atidžiai žiūrėjo į 
berniuką, bet nejudėjo. . 2 


Tuo metu Samiuelis Smitas su Kete ir Duglu ėjo pa- 
sižiūrėti žvėrių. Vos tik jie dingo tetai Betėi ir ponui Fin- 
liui iš akių, vaikai tuoj džiaugsmingai sučiauškėjo. Pir- 
miausia Samiuelis Smitas nuvedė juos į palapinę, kur bu- 
vo pririšti drambliai, kupranugariai, asilai ir arkliai — jis 
ypač domėjosi arkliais. Darbininkas, tas pats, kur pirma 
leipo juokais iš Frenko Elio nesėkmės, pamatęs gražiai 
apsirengusį vyrą su dviem vaikais, pasisiūlė palydėti ir 
kai ką paaiškinti, tikėdamasis arbatpinigių, nes buvo ga- 
vęs labai apkarpytą atlyginimą. Smitas neblogai jį apdo- 
vanojo ir stengėsi kuo daugiau sužinoti apie indėnų tru- 
pę. Tačiau vyrukas ne ką galėjo apie ją pasakyti, tik įti- 
kinėjo, kad baigiamasis numeris šį vakarą bus „negirdė- 
tas ir sensacingas". 

Ketė nedrąsiai pasiteiravo, kur dabar yra „lordo vai- 
kai“. 

— Labai gaila, gerbiamoji panele, labai „gaila, bet di- 
rekcija artistams kategoriškai draudžia spektaklio metu 
kalbėtis su žiūrovais. 

— Kaip matau, čia griežta tvarka! — pasakė Smitas 
pritardamas. 

— Panašiai, pone, panašiai. Tokią tvarką įvedė po- 
nas Elis, mūsų programos vadovas. Jis mato viską ir nie- 
ko. Norėjau pasakyti: šiaip tai viską, o šiandien — nieko. 

Smitas nustebęs pakėlė antakius — paskutinis sakinys 
jam pasirodė neaiškus ir nesuprantamas. Tas darbininkas 
jau nusibodo jam su savo plepumu, todėl Smitas paliko 
jį ir nuėjo su vaikais prie beždžionėlės, kuri nusiminusi 
sėdėjo narvo kampe, nes pavasario naktis čia, Misisipės 
aukštupy, jai buvo per šalta. Prieiti prie liūtų ir tigrų nar- 
vų darbininkai jau neleido — po pertraukos turėjo prasi- 
dėti numeris. su plėšriaisiais žvėrimis. 


Tribūnos vėl pilnos prisirinko žiūrovų. Nekantraujan- 
čių Žmonių šurmulys užpildė visą didžiulę palapinę. Or- 

kestras užgrojo trankią melodiją. Pro mažas narvo dure- 
prie įėjimo, du atsistojo prie vandens žarnų. 
 „Dresiruotojas buvo prašmatniai apsirengęs, kad keis- 
čiau atrodytų: kairysis petys ir krūtinė perjuosti imituo- 
tu leopardo kailiu, prie plataus odinio diržo — bizūnas ir 
pistoletas, sandalų raiščiai, kryžmai apvynioti aplink blauz- 
das, — ligi pat kelių, rankas ligi alkūnių dengė plonos me- 
talo juostelės, ant galvos šalmas su pyne viršuje. Už nulei- 
džiamų tako grotų jau tykojo tigrė geltonomis kaip gin- 
kėlė grotas, ji greitai išlėkė į maniežą. Paskui ją išbėgo 
tigras ir keturi liūtai. Liūtai buvo ramesni ir patys liuok- 
telėjo ant kėdučių. Buvo matyti, kad jie gerai prijaukinti 
ir išdresiruoti. Trys ponai septintoje ložėje suraukė kak- 
tą, visi trys kartu, nors ir ne dėl tų pačių priežasčių. 

Tigrė stovėjo vietoje ir dvejodama dairėsi aplinkui. 
Jos uodegos galiukas pamažu judėjo. 

— Ei! Tigra! 

"Ronaldas pakėlė pliką ranką, lyg koks besisveikinantis 
gladiatorius. 

Tigrė tuoj pat įsibėgėjo, iš kokių penkių metrų atstu- 
mo šoko ant dresiruotojo ir savo kūno svoriu pargriovė 
ji. Publika išsigandusi ėmė šaukti. Žvėris ir žmogus, su- 
griebtas tigrės letenų, raičiojosi maniežo smėlyje. Ir štai 
dresiruotojas jau guli žemėje, aukštielninkas, nejudėda- 
mas, įsmeigęs akis į tigrą. 

Raukšlės trijų ponų kaktoje išsilygino. 

Muzika nutilo. Palapinėje stojo mirtina tyla. 

„ Staiga netikėtu judesiu Ronaldas nusviedė tigrę į šalį, 
užšoko ant tramplino, sprygtelėjo aukštyn, pranėrė pro 
lanką, pritvirtintą prie atramos, nusileido rankomis ant 
žemės, persivertė ore ir atsistojo ant kojų. Tigrė, net ne- 
pasispyrūsi nuo tramplino, tiesiai nuo žemės liuoktelėjo 
per lanką ir nušoko į smėlį. Ronaldas vos spėjo pasi- 
traukti į šalį. 

— Tigra, — sušuko jis švelniai, pagirdamas žvėrį. 

Plėšrūnė pasitraukė kiek į šalį ir pritūpė. Kitoje ma- 
niežo pusėje urzgė tigras. Tas urzgimas šį vakarą pasi- 
girdo pirmą kartą, visiškoje tyloje jis nuskambėjo labai 

nejaukiai. Pro prašieptas tigro lūpas buvo matyti iltiniai 
dantys. Ketė ir Duglas išbalo. Tigrė buvo tik už kelių 
metrų nuo jų, nors ir už grotų. Teta Betė prisispaudė no- 
sinę prie burnos. Iš susijaudinimo ji visiškai užmiršo vai- 
kus. | 
Tamsoje, prie įėjimo į maniežą, pasislėpęs nuo publi- 
kos, stovėjo Harka. Jis matė tik Ronaldą ir buvo vienin- 
telis, kuris žinojo, kodėl šis ėmėsi šio pavojingo žaidimo. 
Šiandien jis grūmėsi už savo žvėris ir kartu už savo gy- 
venimą. Jis norėjo likti su savo žvėrimis, net jeigu tektų 
pakeisti darbdavį ir šeimininką. Galbūt tie išsičiustiję po- 
nai septintoje ložėje, pasibaigus numeriui, pasakys: „O, 
"Čia tai bent menas, šitas žmogus mums praverstų.“ Kaip 
romėnų cirke imperatorius, pakeldamas arba nuleisdamas 
nykštį, nuspręsdavo gladiatoriaus likimą, taip ir šie ponai, 
sėdintys ložėje, išmuštoje skaisčiai raudona medžiaga, ga- 
lėjo nulemti — gyventi žmogui ar mirti. 

Šitaip rizikuoti, kaip dabar Ronaldas, iš tikrųjų nelei- 
do dresiruotojo darbo taisyklės. Išdarinėti šitokius nume- 
rius galėjo tik žmogus, visiškai pasitikintis savo žvėri- 
mis. Juk, šokdamas per lanką, jis turėjo juos išleisti iš 
akių, o ir pats šuolis plėšrūnų akimis buvo ne kas kita, 
kaip bėgimas nuo jų, todėl žvėrys sunerimo, įgavo pasi- 
tikėjimą savimi. Liūtai jau buvo bešoką nuo savo kė- 
dučių! | 

— Belai! Atgal! 

Belas kiek suabejojo, bet paskui, piktai suurzgęs, vėl 
užšoko į savo vietą. Iš to, kaip jis judino uodegos galą, 
buvo aišku, kad žvėris dar galutinai neapsiramino. 

Tigras antrą kartą piktai suurzgė. Ką toliau darys tig- 
Tė — paklus ar puls dresiruotoją,— kol kas buvo neaišku. 

— Allez!? 

Tigrė netikėtai pakluso dresiruotojo valiai, gražiai iš- 
tiesusi savo galingą kūną, liuoktelėjo per nekenčiamą dė- 
gantį lanką ir nušoko į smėlį. Čia ji pasuko galvą ir, urgz- 
dama, piktai vizgindama uodegą, žėruojančiomis akimis 
pažvelgė į dresiruotoją. Tigras vis nesiliovė urzgęs. 


2 Pirmyn! (Pranc.). 

Žiūrovai sulaikę kvapą laukė, kas toliau bus. Orkest- 
ro dirigentas, viską užmiršęs, žiūrėjo pro petį į maniežą. 

— Takurai! Takurai! — Tai buvo tigro vardas. 

— Rrrrl!. 

— Takurai! | 

Ronaldas kol kas nenaudojo nei bizūno, nei pistoleto. 
Nuoga krūtine ir tuščiomis rankomis žengė jis porą žings- 
nių prie urzgiančio tigro. 

— Takurai! | 

Tigras kiek atsitraukė atbtilas, ruošdamasis šokti ant 
dresiruotojo. 

— Takurai! Allez! 

— Rrrrhhh... | 

Tuo metu tigrė žaibo greitumu trenkė letena Takurui 
smagų antausį. Tigras piktai suurzgė, ir atrodė, Kad abu 
žvėrys tuoj susikibs. 

— Tigra! Takurai! 

Žvėrys kiek prasiskyrė. Ronaldas šoko į jų tarpą ir ne- 
išleido abiejų iš akių. 

— Tigra! Takurai! 

Nebyli valios jėgų kova truko visą minutę. Abu tig- 
rai ir žmogus vidury atrodė lyg kokia iš bronzos nulieta 
skulptūrinė grupė. Tik tylus, kimus tigrų urzgimas rodė, 
kad žvėrys gyvi. Pagaliau tigras apsiramino ir užčiaupė 
nasrus. 

— Tigra, į vietą! | 

Tigrė pasisuko ir kaip koks prasikaltęs vaikas užšoko 
ant kėdutės. 

— Takurai! Allez! 

Įsakymas buvo griežtas, be jokių išlygų. Tigras užšo- 
ko ant tramplino, o nuo jo lengvai liuoktelėjo per degantį 
lanką. * 

— Gerai, Takurai, gerai! 

Tigras nuėjo į savo vietą. 

Prasidėjo liūtų numeriai. Abu tigrai tupėjo ant savo 
las priėjo prie dresiruotojo ir pasiglaustė jam apie kelius. 

— Rrr...— suurzgė tigrė. 

Ronaldas glostė Belo karčius. Publikos įtampa atslūgo. 
Vienas kitas net pradėjo šypsotis. Tačiau tigrė buvo ki- 
taip nusiteikusi. 

— Rrr... 

— Į vietą! 

Tigrė atitraukė leteną, kuria jau buvo bežengianti že- 
mėn, bet buvo matyti, kad ji nepatenkinta. 

Orkestras tyliai užgrojo valsą. . 

— Visagalis dieve! — tarė teta Betė— Tai nuostabu. 
Bet kad tik greičiau baigtųsi! 

Ronaldas davė ženklą išleisti žvėris. Tigras ir liūtai iš- 
ėjo iš maniežo. Liko tik tigrė. 

— Tigra! Eik čia! 0 “ 

Tigrė priėjo, 

Ronaldas ją paglostė. Muzika vėl nutilo. Ronaldas to- 
liau glostė tigrę, davė jai palaižyti ranką, o paskui įkišo 
ją žvėriui į nasrus. 

„-Harka iš tamsaus užkulisio nemirkčiodamas stebėjo Ro- 
naldo veiksmus. Šią akimirką ir šiaip niekas nedrįso krus- 
telėti. Jeigu išgąsdintum žvėrį, jis galėtų, nieko pikta ne- 
norėdamas, įkąsti Žmogui. 

Ronaldas rankomis išžiądino žvėrį ir iš lėto, labai at- 
sargiai įkišo galvą jam į nasrus. Tigrė nieko nedarė, ir 
dresiruotojas vėl ištraukė galvą. 

— Gerai, Tigra, gerai! 

Paskui atsigulė ant žemės ir ėmė žaisti su ta didele 
kate. 

Ketė ir Duglas lengviau atsikvėpė, o tamsiame nema- 
tomame užkulisyje sujudėjo Harka. Orkestras vėl užgro- 
jo valsą. Pasigirdo plojimai, iš pradžių nedrąsūs, nes žmo- 
nės dar abejojo, ar triukšmas nesuerzins žvėries, bet“ kai 
Ronaldas pašoko nuo žemės ir sveikindamasis pakėlė ran- 
ką lyg koks nugalėjęs gladiatorius, prasidėjo tokie aud- 
ringi aplodismentai, trypimas, šauksmas, kad visa palapi- 
nė griaudėjo kaip krintantys nuo krioklių Misisipės | van- 
denys. 

— Čia tai bent numeris, — tarė vienas iš trijų ponų 
septintoje ložėje.— Šitas žmogus mums būtinai reikalin- 
gas. 

Pamažu, nenoromis tigrė išėjo iš maniežo. Ronaldas tu- 
rėjo dvylika kartų pasirodyti publikai, dar sykį išsikvies- 
ti net savo tigrę. Ji atsistojo šalia dresiruotojo, dėkojan- 
čio publikai už netylančius plojimus, pakėlė galvą ir su- 

riaumojo tuo kimiu gomuriniu balsu, kuris džiunglėse pa- 
žadina iš nakties miego ir priverčia sudrebėti žvėris ir 
žmones. Tigrė suriaumojo dar kartą, ir nustebusi publika 
liovėsi ploti. Žvėris apsidairė patenkintas, kad savo grės- 
mingu balsu nutildė nekenčiamus žmones. 

Klounui krečiant linksmus pokštus, darbininkai nuėmė 
grotas, ir Ronaldas galutinai išėjo iš maniežo. Pamatęs Har- 
ką, jis valandėlę pasirėmė į berniuką, tarė: „Laimėta“ ir 
kaip girtas nusvirduliavo į savo furgoną. Harka nuėjo 
kartu. Kai Ronaldas atsigulė ant sudedamosios lovutės, 
berniukas padavė jam cigaretę, nes gerai žinojo, kur Ro- 
naldas jas slepia. Grimuotas dresiruotojo veidas buvo su- 
kritęs, širdis smarkiai plakė. Pamažu, labai pamažu kvė- 
pavimas nurimo ir išsilygino. 

+ — Aš atsiųsiu pas tave Senąjį Bobą,— tarė pagaliau 
Harka.— Man reikia išeiti; tuoj prasidės mūsų numeris. 


Berniukas surado Senąjį Bobą Matotaupos kamarėlėje. 
Sukišę nosis, silpnoje lempos šviesoje juodu žiūrinėjo kaž- 
kokią knygą su tekstu ir paveikslais. Jie buvo taip įsigi- 
linę į savo darbą, jog net nepaklausė Harkos, ko jis čia 
atėjo, tik mostelėjo, kviesdami pasižiūrėti paveikslų. Har- 
ka pritūpė prie abiejų vyrų. Knyga Harkai patiko. Ji bu- 
vo didelė, su odiniais viršeliais, paauksuotais pakraščiais. 
Jos paveikslai vaizdavo indėnus ir baltuosius. Kai kurie 
indėnai ir baltieji buvo atstumiantys, kai kurie malonūs, 
simpatingi. Harka pasiteiravo, kas tą knygą parašė ir nu- 
piešė paveikslus, ir sužinojo, kad knyga vadinasi „Odinė 
Kojinė“, ją parašęs žmogus jau miręs, jo pavardė Kupe- 
ris. Knygoje pasakojama apie raudonodžių ir baltųjų ko- 
vas rytinės Amerikos miškuose ir ežerynuose, iš kur šian- 
dien indėnai jau seniai išstumti. Paskutiniame paveiksle 
buvo matyti žmogus, pririštas prie medžio. Priešais degė 
ugnis, kiek tolėliau stovėjo indėnų vadas ir didelis būrys 
karių, dvi baltųjų merginos sėdėjo šalia gražios jaunos 
indėnės, o dar toliau, už medžių, stovėjo uniformuoti ka- 
reiviai su atkištais durtuvais. 

Ir nors Harka labai susidomėjo šia knyga, tačiau jis 
nepamiršo paprašyti Senąjį Bobą, kad tas pasirūpintų Ro- 
naldu. Senasis Bobas tuoj pat išėjo. Harka su tėvu liko 
vieni. 

— Mes dar turime laiko, — tarė Matotaupa.— Šiandien 
rodomi visi numeriai, ir programa užtruks ligi vidurnak- 
čio, numatyta dar viena pertrauka. Paklausyk, aš tau pa- 
pasakosiu, ką darysime mes. Aš viską gerai apgalvojau. 
Rudasis Džimas čia. Jis sėdi šeštoje ložėje, tu matei- jį. 
Džimas buvo pas mane. Jis nori pasirodyti kartu su mu- 
mis vietoj Bizonų Bilio. Iš kaubojų, esančių cirke, tik vie- 
nas kitas gerai išmano savo darbą. Su jais mes turėsime 
susiremti. Senasis Bobas papasakojo man istoriją, kurios 
paveikslus tu matai šioje knygoje. Šią istoriją žino ir dau- 
gelis žiūrovų. Ką nors panašaus mes parodysime cirke, 
toks numeris patiks baltiesiems ir nepažemins mūsų. Bet 
pačioj pabaigoj pasirodys ne Ilgieji Peiliai, o kaubojai. 
Kai kurie jų ir mūsų žmonės suguls į smėlį. Kaubojų va- 
das su dviem ar trim geriausiais vyrais stos į kovą prieš 
mus — prieš Mane, tave ir turbūt. Dainuojančią Strėlę ar 
kurį kitą karį iš dakotų trupės. Kaip ta kova baigsis — 
nežinia; kas bus vikresnis, tas ir laimės. Mes nežudysime, 
stengsimės nesužeisti priešininko, tik daug šaudysime ir 
mėginsime kits kitą pagauti su lasu ir surišti. Tas truks 
gana ilgai, kils daug dulkių ir triukšmo. O kas bus toliau, 
dar negaliu tau pasakyti. Šiaip ar taip, atidžiai žiūrėk -ir 
klausykis, sek kiekvieną mano mostą.. Daryk, kaip aš da- 
rysiu! 2 | 

— Taip, tėve. 


Cirko palapinėje, kiek išsipūtusioje nuo kylančio nak- 
ties vėjo, viešpatavo pakili nuotaika. Žiūrovai buvo paten- 
kinti matytais numeriais ir nesigailėjo, kad dvigubai bran- 
giau sumokėjo už bilietus. Programa dar nesibaigė ir visi 
laukė ko nors nepaprasto. Frenką Elį pavadavo arklių 
dresiruotojas su fraku, tas pats, kuris rudenį per pertrau- 
ką prikalbinėjo Harką stoti į cirką. Programa ėjo gana 
sklandžiai, ir jis neturėjo per daug vargo. Vienintelis daik- 
tas, kuris kėlė nerimą, buvo smarkėjantis vėjas, todėl prog- 
ramos vadovo pavaduotojas paliepė darbininkams, neuž- 
imtiems spektaklyje, budėti prie kuoliukų ir virvių, kurio- 
mis buvo sutvirtinta ta didžiulė palapinė. Vietiniai gy- 
ventojai, gerai pažįstantys oro permainas Misisipės aukšt- 
upy, pranašavo audrą. 

Tuo metu manieže pasirodė drambliai. Milžiniškas jų 
ūgis ir stebėtinas vikrumas, jėga ir ramus būdas savo 
prieštaringumu darė įspūdį žiūrovams. Visi drambliai bu- 
vo be ilčių. Pranešėjas paskelbė, kad „žiūrovų pageidavi- 
mu“ per kitą pertrauką galima bus pasijodinėti ant kup- 
ranugarių ir dramblių. Bilietus galima įsigyti žvėryno ka- 
soje. Duglas žvilgsniu pasakė tėvui, kad jos ant dramblio. 

— Mergaitėms šitokie dalykai netinka, — tarė teta Be- 
tė Ketei.— Tik susitepsi, ir daugiau nieko. 

Ketei nevalia buvo prieštarauti; prieštarauti vyresniam 
žmogui taip pat nedera, kaip ir joti ant dramblio. Bet 
verkti, žmonėms matant, taip pat nevalia. Verkti viešu- 
moj išvis nedera. Todėl mergaitė sėdėjo savo kėdėje gra- 
Žiai susidėjusi rankutes ant kelių ir rijo ašaras. Pasirodė 
lokiai. Jie buvo su antsnukiais, vedami už grandinės, to- 
dėl maniežo nereikėjo atskirti grotomis nuo žiūrovų. Ruo- 
niai Žaidė sviediniu ir laikė jį pasidėję ant nosies. Vėl iš- 
ėjo Senasis Bobas ir prajuokino net Ketę: įsirengė vidu- 
ry Maniežo kambarį — pasistatė stalą, kėdę ir aukštą spin- 
tą. Vaizduodamas susimąsčiusį mokslininką, vaikščiojo iš 
vieno kambario galo į kitą ir išsišnypštęs neįsikišo no- 
sinės į kišenę, bet numetė ją prie spintos, o kai užėjo 
čiaudulys, ėmė jos ieškoti ir klausinėti vaikus, kur ją pa- 
metęs. Vakariniame spektaklyje buvo daug berniukų ir 
mergaičių, jie šaukė jam iš visų pusių. Prisidėjęs ranką 
prie ausies, jis pagaliau suprato ir apgailestaudamas tarė: 

— Oi, oi! Taip toli! Sunku pasiekti! 

Paskui, visiems klegant, užsiropštė ant spintos ir, du 
kartus persivertęs ore, nušoko visai prie pat nosinės. 

— O, štai kur ji! Ačiu, ačiū. 

Žiūrovai džiūgavo ir plojo. 

— Kam daryti paprastai, jeigu galima nepaprastai! — 
vokiškai tarė orkestro dirigentas savo pirmajam smuiki- 
ninkui ir nusišypsojo. Orkestro muzikantai buvo pfalcie- 
čiai, kilę iš neturtingų žmonių, kurie iš kartos į kartą 
pelnėsi sau duoną muzikuodami. : 

Orkestras užgrojo kitą valsą. 

Kai prasidėjo pertrauka, Ketei vėl suspaudė širdį, bet 
Samiuelis Smitas atsistojo, pamojo mergaitei ir paėmė ją 
už rankos. 

— Tegu Duglas joja,— tarė jis — tau nėra ko jam pa- 
vydėti. Toks pasijodinėjimas tik mažiems vaikams, kurie 
dar nėra sėdėję balne. Matai, kaip ten įtaisyta sėdynė? Į 
tokią „lordo vaikai“ ir nesisėstų. Geriau einam dar kartą 
pasižiūrėti žvėrių. 

Jis nusišypsojo tetai Betei ir su savo dukrele, vienin- 
teliu žmogumi, kurį iš visos širdies mylėjo, išėjo iš pala- 
pinės. Ketė visiškai sutiko su tėvo nuomone. Gaila, kad 
Duglas negirdėjo tėvo žodžių, jis jau buvo nuėjęs prie 
žvėryno kasos. Bet tegu nemano, kad galės prieš ją pūs- 
tis, jei pakabos sėdynėje ant dramblio nugaros kaip krep- 
šelis ant tetos Betės rankos. 

Išėjęs su Kete iš palapinės, Smitas pasuko prie žvėryno 
kasos, kur būriavosi berniukai ir mergaitės, čia valandėlę 
stabtelėjo ir labai rimtai tarė savo dukrelei: 

— Kete, man reikia pasitarti, tikiuosi, kad galiu su ta- 
vim kalbėti kaip su suaugusia. Tų žinai, kad cirko prog- 
ramoje yra paskelbta, jog pasirodys indėnų trupė. Aš 
nelabai pasitikiu ta rėksminga reklama. Bet plakatuose 
tvirtinama, kad visa trupė susideda iš siu genties dakotų, 
ir aš noriu įsitikinti, ar iš tikrųjų taip yra. Mes abu turi- 
me pasistengti išsiaiškinti, koks likimas ištiko tavo senelę. 

Išgirdusi tokius tėvo žodžius, Ketė užmiršo viską, kas 
ligi šiol ją domino, ir vėl pasijuto esanti ta maža mergaitė, 
kuri prieš pusantrų metų nuošalioj fermoj. pergyveno 
siaubo valandas. 

Smitas priėjo prie direkcijos furgono ir pribėgusiam 
tarnautojui trumpai ir įsakmiai pranešė norįs pakalbėti su 
kuo nors iš cirko vadovų. Kadangi šiuo metu furgone bu- 
vo likęs tik Elis, Smitas paprašė nuvesti pas jį. | 

Samiuelis Smitas pasisveikino ir, laikydamas už rankos 
Kete, apžiūrinėjo šį maždaug keturiasdešimties metų vy- 
riškį. Elis buvo tik ką nusiskutęs, apsivilkęs švariais mMarš- 
kiniais, lygiai susišukavęs pomada išteptus plaukus; jo 
veidas buvo mėsingas, blyškus, nieko nesakantis. Ant 
piršto blizgėjo pernelyg didelis žiedas su antspaudu. Blyš- 
kiai melsvų akių žvilgsnis neramiai klaidžiojo aplink. 

— Elis. Kuo galiu būti naudingas? 

— Smitas. Leiskite paklausti vieno dalyko, kuris | nėra 
susijęs su jūsų programa, 

Smitas, kaip karininkas, kalbėjo įsakmiu tonu, ir Elis 
tuoj pat sukluso. 

— Prašom.— Elis mėgino ištraukti iš kampo patogią 
kėdę, ant kurios ką tiktai pats sėdėjo. 

— Ačiū. Ilgai jūsų netrukdysiu. Tik vienas klausimas: 
ar indėnų trupė, dalyvaujanti vaidinime, susideda iš siu 
genties dakotų? 

— Taip, pone. | 

— Gal kartais žinote, kokie tie dakotai: rytiniai ar 
vakariniai, žodžiu, iš kur jie kilę. 

— Šito negaliu pasakyti, pone. Kiek žinau, tai įvairių 
giminių indėnai. Bet jeigu leisite, aš tuoj viską tiksliau 
sužinosiu. 

Smitas atsisėdo. Elis išbėgo iš furgono, netrukus sugrį- 
žo atgal ir skubiai pranešė: 

— Aš suradau vertėja, Jei norite, galite užeiti pas in- 

— Ačiū, aš pats nueisiu. 

Elis pasišaukė du darbininkus ir, jų lydimas,— kaip 
koks tironas, bijantis, kad kas nepasikėsintų į jo gyvy- 
bę, — nuvedė Smitą ir Ketę prie indėnų furgono. 

Čia jų laukė Dainuojanti Strėlė ir antrepreneris Levis. 

Indėnams atstovavo vienas senis ir du kariai, aukšti 
kaip žardai vyrai. Darbininkai atsinešė žibintus, ir jų at- 
švaitai šmėkščiojo aplinkui. 

Smitas tuoj ėmė klausinėti: 

— Ar jūs priklausote dakotų gentims? 

— Hau. 

„— Ar kuris nors iš jūsų prieš dvi vasaras gyveno da- 
kotų palapinėse Minesotoje? , 

— Hau. Šiaurinės Žvaigždės krašte. 

— Tu pats, tėvai? 

— Hau. 

— Ar tu matei Raudonąją Upe ir miškus bei gyven- 
vietes jos pakrantėse? 

— Hau. : 

— Aš ieškau savo motinos, baltosios moters. Ji dingo 
praėjusią vasarą. 

Senis žiūrėjo išpūtęs akis, bet jų žvilgsnis buvo lyg 
stiklinis — be jokios išraiškos. 

— Kur gyveno baltoji moteris? 

Smitas papasakojo, kur ir kokia tai buvo ferma. Senis 
viską išklausė, pasikalbėjo su vienu palydovų — Dainuo- 
janti Strėlė nevertė jo žodžių — ir pagaliau tarė: 

— Mes pakviesime savo sūnų, Didžiojo Vilko brolį. 

Ketė tyliai klausėsi šio pokalbio ir dabar atkreipė dė- 
mesį, kad senis nepaminėjo, kuo vardu tas žmogus, kurį 
jie ketina čia pakviesti. 

Dainuojanti Strėlė įėjo į vieną furgoną ir netrukus su- 
grįžo su Didžiojo Vilko broliu. Smitas trumpai pakartojo, 
ką buvo pasakojęs apie fermą, ir pridūrė, kad namą ir 
laukus radęs nuniokotus gaisro. Mergaitė, kurią jis dabar 
laikąs už rankos, viena klaidžiojusi aplinkui. 

Indėnai vėl pasikalbėjo tarpusavy, paskui Didžiojo Vil- 
ko brolis išėjo į priekį ir tarė: 

— Aš nemačiau nei tavo fermos, nei tavo motinos, nei 
tavo dukters. Bet mano brolis Didysis Vilkas pasakojo 
man, ir, ką girdėjo mano ausys; pasakys dabar tau mano 
liežuvis. Aš kalbu tiesą. Toje fermoje nebuvo nė vienos 
moteries. Ten buvo šeši vyrai, penki dideli ir vienas ma- 
žesnis. Mes pasiuntėme pas juos pasiuntinį ir liepėme pa- 
sitraukti, nes tos žemės jie iš mūsų nepirko, o dovanoti jos 
mes taip pat nebuvome jiems dovanoję. Keikdami ir įžei- 
dinėdami jie išvijo mūsų pasiuntinį, ir tada mes puolėme. 
Tai buvo mūsų žemė, ir mes norėjome ją susigrąžinti! 
Pamatę mus atjojant, tie žmonės: ėmė šaudyti. Mūsų ka- 
riai atsakė ugnimi ir nušovė visus šešis vyrus. Išgirdę šū- 
vius, atskubėjo kiti baltieji ir puolė mus. Mes išvijome 
juos-ir sunaikinome fermą. Mūsų kariai atsitraukdami ma- 
tė mažą mergaitę, kuri ieškojo kur pasislėpti. Jie nieko 
jai nedarė. 

Smitas ir Ketė susijaudinę ir nasibaisėję klausėsi indė- 
no pasakojimo. 

— Tu sakai „„mes“,— tarė Smitas.— Vadinasi, ir tu ten 
buvai. 

— Ne. . 

— Tiek to. Sakai, šeši vyrai, penki dideli ir vienas 
mažesnis. Tas mažesnis buvo mano motina. Kai kildavo 
pavojus, ji apsiaudavo kelnes ir sėsdavo ant arklio; ji 
gerai šaudė. Kur dingo lavonai? 

— Šito mes nežinome. Ugnis buvo didelė. | 

Smitas spoksojo į indėnus, į jų aukštas figūras, dunk- 
sančias blausioje žibinto šviesoje. Ketė glaudėsi prie tė- 
vo. Ilgai niekas netarė nė žodžio, todėl Elis paklausė: 

— Norite dar ką nors sužinoti? 

— Ne. Ačiū. Šito man užtenka. 

Indėnams paliepė išeiti, ir jie pamažu nutolo. Antrep- 
reneris rėkė jiems iš paskos kaip koks gyvulių varovas. 

Smitas taip pat buvo benueinąs, bet staiga jam ding- 
telėjo viena mintis, ir jis pasiliko. 

- — Ar šitas, šitas... Sėdinčio Jaučio sūnus, — paklausė 
jis pusiau dvejodamas, pusiau ryžtingai, — taip pat yra to- 
je trupėje, su kurios žmonėmis mes ką tik kalbėjomės? 
 — Ne. Bet jeigu jūs norite. ..— ir, nelaukdamas atsa- 
kymo, Frenkas Elis pasiuntė vieną savo palydovą suieš- 
koti minimo indėno.— Harį... tuojau pat čionai! 

Netrukus pasiuntinys surado berniuką ir atvedė jį prie 
indėnų furgono. Prietemoje sunku buvo įžiūrėti kits kitą. 
Pūtė vėjas, ir stovėti lauke buvo nelabai malonu. 

— Tai šitas, sakote, yra Sėdinčio Jaučio sūnus? — pa- 
klausė Smitas, pats savimi nepatenkintas. Be reikalo jis 
čia stoviniuoja. Dar peršals, ko gero, Ketė, o ką gali ži- 
noti jaunuolis iš vakarinių dakotų apie tai, kas domina 
Samiuelį Smitą? Bet jeigu indėnas iš tikrųjų yra didžiojo 
vado sūnus, ramino save Smitas, tai gal jis gali ką nors 
papasakoti, kas būtų svarbu armijos karininkui. Juk su 
vakarinėmis gentimis dar teks kariauti, tuo Smitas nė kiek 
neabejojo. | 

„— Haris, Sėdinčio Jaučio sūnus, — paskubėjo pristatyti 
berniuką Elis. 

Smito supratimu, berniukas galėjo būti keturiolikos 
penkiolikos metų. Dabar jis tylėjo ir laukė. Ketė žiūrėjo 
į jį atidžiai ir baimingai. Jos atminty vėl atgijo nemalo- 
nūs prisiminimai. 

Smitas pradėjo klausinėti. 

— Kokiai genčiai tu priklausai? 

— Siu. 

— A, tu moki angliškai. Kokiems siu? 

— Dakotams. 


— Kokiems dakotams? Rytiniams ar vakariniams? 

— Vakariniams. 

— Kokiai vakarinių dakotų genčiai? 

— Tetonams. 

— O kokiai jų grupei? 

— Oglalos. 

— Kur yra jūsų palapinės? 

— Netoli Plato. 

— Tu kalbi taip, lyg tūkstantis kilometrų į vieną ar 
kitą pusę būtų niekai. 

— Taigi — kuo ramiausiai atsakė jaunasis indėnas, 

— Tuose dideliuose plotuose ir gyvena tavo tėvas, Sė- 
dintis Jautis? 

— Sėdintis Jautis galbūt, bet mano tėvas tikrai ne. 

— Kaipgi tai suprasti? Sėdintis Jautis čia, tavo tėvas 
tenė Man rodos, kad Sėdintis Jautis yra tavo tėvas? 

— Ne. 

Elis taip suvizgėjo, lyg būtų gavęs smūgį. Paskui šoko 
aiškintis: 

— Berniukas nežino, kaip angliškai vadinamas jo tė- 
vas, jis žino tik indėnišką jo vardą! 

— Na ką gi, pamėginsim indėnišku varduų,— pašaipiai 
tarė Smitas.— Tu Tatankos Jotankos sūnusė 

— Ne. 

— Tai kas yra tavo tėvas? 

— Indėnų artistas, baltųjų vadinamas Topu; su juo aš 
kartu dirbu cirke. 

Frenkas Elis visai neteko kvapo ir supliuško kaip su- 
spaustos armonikos dumplės. Smitas suprato, kad daugiau 
čia neverta aušinti burnos. 

-— Matyt, tai irgi vienas iš cirko triukų, — tarė jis, pik- 
tai ir su panieka mostelėjęs ranka. Paskui staiga pasisuko, 
tvirčiau suspaudė Ketės ranką ir krūptelėjo, išgirdęs, kad 
mergaitė nusičiaudėjo. Vadinasi, ji iš tikrųjų persišaldė, 
ir dėl to jis kaltas. Klius jam dabar nuo tetos Betės. | 

Jaunasis indėnas staigiai ir pabrėžtinai nemandagiai 
apsisuko lygiai kaip Smitas ir, nė negrįžtelėjęs atgal, pa- 
traukė į kitą pusę. Elis vėl atgavo kvapą kaip ištempta 
armonika ir sušuko Harkai iš paskos: 

— Na palauk! Po spektaklio tu atsiimsi už viską! 

4 Smitas ėjo taip greitai, kad mergaitė turėjo bėgti pro- 
tekine. Vis dėlto, dar nepasiekusi cirko palapinės, ji pra- 
šnekino tėvą: 

— Tėte! 

— Ką, vaikuti? — Smitas sulėtino žingsnį. 

— Girdėjai? Tas piktas žmogus žada nubausti indėnų 
berniuką, kad jis pasakė teisybę ir prisipažino nesąs Sė- 
dinčio Jaučio sūnus! 

— Nesirūpink, vaikuti. Indėnų stora oda. Rykštė jiems 
ne tokia baisi kaip tau. 

". Smitas ir Ketė buvo įsitikinę, kad indėnukai pripratę 
prie rykštės. Jie nė manyti nenumanė, kad indėnai nieka- 
da nemuša savo vaikų. 

— Tėte! 

* — Kas dar, vaikuti? — kiek nekantraudamas paklausė 
Smitas. 

— Tėte, ar tu negali tam piktam žmogui pasakyti, kad 
jis nemuštų indėnų berniuko? Juk vaikas visada turi sa- 
kyti teisybę. Ar ne taip? 

— Eime, Kete. Nieko aš negaliu tam Žmogui pasakyti. 
Be to, indėnai — blogi žmonės. Ir juos visada reikia mušti. 

— Bet gal vis dėlto neteisinga šitaip su jais elgtis, tė- 
te,— tyliai paprieštaravo mergaitė. Indėnų berniuko ji jau 
nelaikė vienu iš tų, kurie nužudė jos senelę, jis buvo jai 
tik neteisingai skriaudžiamas vaikas, ir tiek. Ketė užjautė 
jį, nes Frenkas Elis šiek tiek priminė jai tetą Betę. Nors 
Smitas ir nekentė indėnų, tačiau iš dalies jautė, kad duk- 
relė teisybę kalba, todėl, norėdamas nuraminti ir ją, ir 
save, pasilenkė prie mergaitės ir pasakė: 

— Indėnų berniuko tėvas dirba cirke. Todėl mums nė- 
ra ko kištis į jų reikalus, be to, mes ir neturime tokios 
teisės. | 

Kai tėvas su dukrele grįžo į ložę, jau buvo prasidėjęs 
naujas numeris — ant trapecijos savo meną rodė akroba- 
tų grupė. Smitas atsisėdo į savo vietą septintoje ložėje, 
bet nematė nei tetos Betės, nei trapecijos, nei trijų ponų 
šalia, įdėmiai sekančių vaidinimą, pamiršo jis net Ketę. 
Paskendęs mintyse, matė tik motiną ir liepsnas. Pagaliau 
jis aptiko tų žudikų gaują. Reikės pranešti policijai, kad 
suimtų. Tik dar neaišku kada: jau šiąnakt ar rytoj rytą? 

Pagal skelbimus cirkas čia žada būti dar dvi dienas. Po 
tokio pasisekimo šiandien gal, ko gero, pasiliks ir dar 
ilgiau. Taigi jis galės ramiai pasikalbėti su policija ir pas- 
kui suimti indėnus. | / 

Po cirko kupolu pasigirdo artistų šūksniai. Vienas pa- 
sileido nuo trapecijos ir, persivertęs ore, įsitvėrė/į rankas 
kito žmogaus, kuris pakinkliais užsikabinęs už kitos tra- 
pecijos skersinio, suposi palubėj. Smitas pagaliau atsi- 
kvošėjo ir pastebėjo, kas aplink darosi. Jo ryžtas išsklaidė 
visas nemalonias mintis ir vaizdinius. | 


Kol artistai ant trapecijos rodė žiūrovams savo meną, 
Frenkas Elis, lydimas dviejų stiprių sargybinių, vėl nuėjo 
į direkcijos furgoną. Ten jis surado patį direktorių, kuris 
nebuvo taip bjauriai nusiteikęs, kaip programos vadovas, 
bet vis dėlto atrodė gerokai susierzinęs. 

— Eli! — iš karto sušuko jam direktorius — Mums rei- 
kia išsiaiškinti, ko mes norime. Ateina laikas apsispręsti. 
Bankas dabar patenkintas mumis, cirko „Bi end Bi“ atsto- 
vas taip pat — tik nežinau, ar sakyti „deja“, ar „ačiū die- 
vui“, nes bankui jis atsiliepia apie mus gana palankiai, 
bet, atrodo, tik dėl to, kad pats tikisi iš to turėti naudos. 
Atvirai sakant, cirkas „Bi end Bi“ nori mus praryti kaip 
ryklys skanų kąsnį. Todėl mums reikia pagalvoti, ar jau- 
simės ryklio pilve geriau, ar reikia ir toliau nuo jo bėgti. 
Štai koks klausimas. 

— O kas man darbo,— numojo ranka Elis, — aš čia tik 
tarnautojas. Kam jūs manęs klausiate! 

— Eli, jūs visada buvote mano dešinioji ranka — ad- 
ministratorius, režisierius, programos vadovas... 

— ..Aradinamas programos vadovu, apmokamas, kaip 
programos vadovas ir už du paskutinius mėnesius dar ne- 
gavęs algos. 

— Eli, nekalbėkit nesąmonių! Kas gi geriau už jus ži- 
no mūsų padėtį! Aš už tai, kad cirkas „Bi end Bi“ mus 
prarytų, kad mes kuo greičiau ir be didelių nuostolių 
įsmuktumėm į jo nasrus. Savarankiškumas malonus daik- 
tas, bet ilgiau mes vieni neišsilaikysime. „Bi end Bi“, be 
abejo, sutiks ir jus priimti. Jie jau sudarė kontraktus su 
Ronaldu ir Senuoju Bobu, jeigų mes nesiimsime jokių 

priemonių, neteksime savo geriausių numerių ir liksime 
be nieko. 

* — Kaipgi gali „Bi end Bi" priimti šitokį nevykusį dre- 
siruotoją, šitokį banditą, kaip Ronaldas! Tas žmogus juk 
pavojingas visuomenei! Aš reikalauju, kad jūs tą klausi- 
mą iškeltumėt viešumon. Ronaldą reikia įtraukti į juo- 
-duosius sąrašus! Taip pat ir Harį. Tas įžūlus berniūkštis 
kuo ramiausiai tvirtina, kad jis ne Siting Bulo sūnus. Kur- 
gi tai Matyta šitaip mus kompromituoti! 

— Eli, kas gi jums pasidarė, nepaistykit kvailysčių. 
Šiandien jūs iš tikrųjų kaip nesavas: gal nervai sutriko 
ar kas? Verčiau eikite gulti. Labanaktis, aš turiu grįžti 
į cirką, tuoj prasidės paskutinis numeris —, „Pašto karietos 
užpuolimas"“. Reikia pasiklausyti, ką apie jį pasakys tie 
ponai ložėje. 

Direktorius išlėkė pro duris, ir Elis vėl liko vienas. 

— Kvailas senis! — sumurmėjo jis panosėje, atsidarė 
spintelę ir kliuktelėjo degtinės. Paskui vėl pastūmė į kam- 
pą fotelį, kurį buvo pastatęs Smitui, ir atsidrėbė jame. 

„Ne, šito aš nepakęsiu,— galvojo jis— O, tas dvikojis 
galvijas, tas Ronaldas, tas paskutinis nevykėlis! Pastatyti 
mane prie kankinimų stulpo ir dar pūsti miglą į akis! Jis 
mat pereis į cirką „Bi end Bi“, dar, ko gero, gaus di- 
džiausią atlyginimą, o aš šliaužiosiu iš paskos ir maldau- 
siu, ar nereikia jiems kartais programos vadovo. Juk šian- 
dien aš neturiu nė mažiausios progos parodyti savo ge- 
nialius sugebėjimus! Na, palaukit! Elis irgi ne pėsčias!" 

Jis priėjo prie kitos spintelės, išsitraukė pakelį ir per- 
skaitė užrašą: „Nuodai.“ 

— Jie tinka ne tik žiurkėms, gerbiamasis. 

Tuo tarpu žiūrovai su nekantrumu laukė paskutinio nu- 
merio — pašto karietos užpuolimo. Daugelis iš jų patys 
buvo dalyvavę pasienio kovose arba girdėję apie tai. iš 
savo giminaičių, kiti turėjo draugų, kurie buvo keliavę 
iš viduriniųjų į tolimuosius vakarus, kur dabar baigiamas 
tiesti pirmasis geležinkelis, nusidriekęs per visą kraštą. 
Pranešėjas paskelbė, kad kaubojų numeris paruoštas visai 
naujai ir tai bus visiems sensacija. Jame dalyvauja pri- 
tyrę pasienio kaubojai ir garsūs indėnų vadai. Prašoma 

neišsigąsti šūvių, gerbiamosios publikos saugumas esąs ga- 
rantuotas. 

Orkestras sugrojo tušą, o paskui vėl prasidėjo tranki 
laukinė muzika. Į maniežą ilga eile išėjo indėnai su mote- 
rimis ir vaikais. Priekyje ant savo sarčio jojo Matotaupa, 
šalia jo — vyriausiasis dakotas, šiandien pirmą kartą su- 
tikęs pasirodyti manieže. Už jų vienas paskui kitą jojo 
Didysis Vilkas su savo broliu, Dainuojanti Strėlė ir kiti 
vyrai; kitoje voroje, tarsi saugomos iš priekio vyrų, trau- 
kė moterys ir vaikai. Jos buvo pasidariusios du valkčius, 
o du vaikus įsodinusios į odinius maišus, kurie, surišti 
per arklio nugarą permesta virve, kabėjo iš dešinės ir iš 
kairės. Arkliui einant, maišai judėjo, ir vaikai, čia vienas, 
čia kitas, galėdavo pažvelgti pro arklio nugarą. Tai buvo 
savotiškos slėpynės, kurios ilgomis kelionių valandomis 
vaikams teikdavo daug džiaugsmo. Viena moteris vaiką 
nešėsi ant nugaros. | 

Publika tylėjo ir susidomėjusi sekė veiksmą. Ketė, 
pamačiusi indėnus, labai susijaudino. Jos delnai sudrėko 
nuo šalto prakaito. 

Indėnai sustojo vienoje maniežo pusėje, akies mirksniu 
ištempė palapines, pakabino virš sukrautų malkų puodą 
ir pastatė stulpą, kuriame raudonais dažais buvo išpiešti 
indėniški ženklai, tarp jų ir keturkampis, simbolizuojan- 
tis keturias pasaulio šalis. Indėnai atrodė visiškai ramūs, 
bet štai į maniežą ant širmo arklio įlėkė jaunas indėnas, 
jau pažįstamas Smitui ir Ketei. Pakibęs arkliui beveik ant 
kaklo, jis staiga timptelėjo pavadžius, ir širmis atsistojo 
piestu prieš karo vadą Matotaupą. Berniukas nušoko že- 
mėn ir. dakotų kalba pranešė: 

— Baltieji užpuolė mūsų kraštą! Jie jau "netoli! 

Moterys ir vaikai taip greitai susikrovė palapines, kad 
net cirko darbininkai linkčiojo patenkinti. Paskui jie vėl 
susirikiavo į vorą ir išėjo iš mMmaniežo. Kariai išsitraukė 
ginklus ir sustojo į eilę. Žiūrovai septintoje ložėje gerai 
matė raitelių veidus. 

Ketė nenuleido akių nuo tų vyrų. Tėvo pokalbis sw 
indėnais jai vėl priminė tas baisias dienas prieš dvejus 
metus. Ji tarp raitelių ieškojo žmogaus, su kuriuo pirma 
kalbėjosi tėvas. Tačiau tada blausioj žibinto šviesoj sun- 

ku buvo įsidėmėti indėno veidą, ir mergaitė liovėsi jo 
ieškojusi, tik žiūrėjo į vyrus, prisimindama savo nelai- 
mę prieš dvejus metus. 

— Tėve! —tarė ji staiga, bet taip tyliai, kad net teta 
Betė neišgirdo.— Tai jis! 

— Kas, vaikutiė 

— Tas, kur buvo paėmęs mane ant rankų, bet paskui 
vėl paleido, nes aš labai rėkiau. 

— Kuris? — drebančiu balsu paklausė Smitas. 

— Ketvirtas nuo krašto. 

— Ne penktas? 

— Ne, ketvirtas. 

— Penktas yra Didžiojo Vilko brolis, ir su juo aš kal- 
bėjau. O tas ketvirtas labai į jį panašus. Tai greičiausiai 
ir bus pats Didysis Vilkas. 

— Ką jūs ten dabar! — subarė teta Betė.— Nutilkite! 

Smitas, iki šiol palinkęs prie Ketės, vėl ištiesė pečius. 
Dabar jam nieko nereikėjo sakyti ir klausti. Jis jau Ži- 
nojo, kas nužudė motiną. 

Užgrojo muzika, primenanti greit lekiančių ratų dar- 
dėjimą, ir į maniežą įvažiavo pašto karieta, traukiama ke- 
turių arklių. Matotaupa sušvilpė, ir raiti indėnai tuoj pat 
apstojo karietą. Keturi nutvėrė už kamanų šuoliais lekian- 
čius arklius ir sustabdė. Du įsiveržė iš kairės ir iš dešinės 
į karietą. Vienas nutempė nuo pasostės vežėją, jauną 
stambų berną rusvais plaukais. Šviesiaplaukė ledi gailiai 
klykė. Vežėjas gana vikriai ir įspūdingai gynėsi, bet pas- 
kui, kaip iškart pastebėjo išmanantys žiūrovai, laisvai lei- 
dosi surišamas. Indėnai jį pririšo prie stulpo. Vežėjas 
garsiai plūdosi ir keikė raudonodžius plėšikus ir banditus 
tokiais žodžiais, kad net jaunieji išmanantys žiūrovai, pir- 
ma nepatenkinti, kad jis taip lengvai pasidavė, dabar vėl 
jam viską atleido. 

Jaunoji ledi, labai vykusiai dėdamasi kone apalpusi, 
sėdėjo prieš pat septintą ložę ant paaukštinto: maniežo 
barjero, kur ją mandagiai pasodino nugalėtojai. | 

— Cirko jojikė— tarė Smitas Ketei, norėdamas šiek 
tiek apmalšinti jos susijaudinimą ir priminti, kad visa tai, 
ką ji čia mato, — tik vaidinimas. | 

Bet teta Betė išgirdo jo žodžius ir piktai tarė: 

— Tu visada toks, Samiueli — nepripažįsti jokių iliu- 
zijų. 

Matotaupa priėjo prie surišto vežėjo ir liepė jam nu- 
tilti; tas tuoj pat prikando liežuvį. Paskui Matotaupa krei- 
pėsi dakotų ir anglų kalba, kad jį suprastų ir indėnai ma- 
nieže, ir žiūrovai cirke. 

— Ko jums reikia mūsų žemėje? Ar jūs prašėte mūsų 
leidimo čia ateiti, ar rūkėte su mumis šventąją pypkę, ar 
sudarėte su mumis sutartį? 

Belaisvis tylėjo. 

— Tu tyli. Jūs nesiklausę įsiveržėt į mūsų medžioklės 
plotus! Jūs iššaudėte mūsų žvėris ir užgrobėt mūsų žemes. 
Raudonodžiai nieko daugiau nenori, tik turėti savo že- 
mes ir būti pilnateisiai jų šeimininkai. O baltieji tegu gy- 
vena ten, kur jų žemės ir jų teisės. Kas kaip plėšikas pas 
mus ateina, tas gauna galą, kaip ir dera plėšikui! 

Kai kurie žiūrovai sunerimo. Keli jaunuoliai nepaten- 
kinti ėmė švilpti. Ponai septintoje ložėje vėl suraukė 
„kaktą. 

— Na, šitą kalbą, žinoma, reikėtų išmesti iš nume- 
rio, — tarė cirko „Bi end Bi" atstovas. 

Smitas suprato jo žodžius ir linktelėjo. Jis buvo visas 
paraudęs iš pykčio. 

Harka išdidžiai stovėjo manieže šalia tėvo. 

Ledi su savo ilgu sijonu pakilo nuo maniežo barjero 
ir, pribėgusi prie Žiauraus indėnų vado, ant kelių ėmė 
maldauti pasigailėti belaisvio. Vadas pasiuntė ją šalin, sa- 
kydamas, kad nėra ko kištis į vyrų reikalus. Paskui vėl 
atsisuko į belaisvį, pašiaušė jo'/ rudų plaukų kuokštą ir 
pasakė, kad prismeigs juos prie stulpo savo kirvio ašme- 
nimis. Jis atsitraukė nuo belaisvio beveik per visą ma- 
niežą ir ėmė siūbuoti kirvį. Muzika nutilo, žiūrovai pa- 
sibaisėję taip pat nuščiuvo. 

Matotaupa sviedė kirvį Mėtyti šį savotišką toma- 
hauką jis išmoko tik paskutiniais mėnesiais, nes, gyven- 
damas indėnų stovykloje, naudojo tik lanksčią akmeni- 
nę .kuoką. Tačiau, nors ir nedaug laiko treniravęsis, Jau- 
tėsi tikras, kad pataikys. 

Padaręs didžiulį lanką, kirvis prašvilpė virš belaisvio 
galvos ir įsmigo į stulpą, nukirsdamas pašiauštą plaukų 
kuokštą. 

Grupė jaunuolių paskutiniuose suoluose pagarbiai su- 
švilpė, o paskui ėmė smarkiai ploti už tokį meistrišką 
metimą. Banko ir cirko „Bi end Bi“ atstovai kažką užsira- 
šė savo knygutėse. Direktorius, sėdintis tos pačios ložės 
šeštoje vietoje, patenkintas nusišypsojo. 

Matotaupa pasiėmė savo kirvį, ir bernas prie stulpo 
jam pareiškė jaučiąs garbę būti tokio didelio vado be- 
laisviu. 

— Baltasis žmogau, — atsakė jam Matotaupa,— visa tai 
tik žaidimas, mūsų ir vaikas vikresnis, negu jūsų koks 
suaugęs vyras! 

Tai pasakęs, jis pasišaukė savo sūnų, tą patį jauną 
indėną, kuris, pirma įjojęs ant širmio, pranešė apie ar- 
tėjančią pašto karietą, ir liepė jam parodyti baltiesiems, 
ką sugeba indėnų berniukas. 

Pamates berniuką, belaisvis sušuko: 

— Ak tu, išdavike! Aš tave pažįstu, tu esi mūsų žval- 
gas! Tu išdavei mus indėnams! Mes nudirsime tau kailį, 
kai tiktai ateis pagalba! 

— Man atrodo, kad tai tas pats berniukas, kuris vai- 
dino vyresnįjį lordo sūnų, — tarė cirko „Bi end Bi“ atsto- 
vas, nepripažįstantis jokių iliuzijų, kaip ir Smitas.— Ne- 
nuostabu, kad jis nenorėjo nusiimti cilindro. 

— Taip pat nenuostabu, kad jis toks neišauklėtas,— 
tarė teta Betė, pasisukusi, kad ponai užpakaly girdėtų jos 
žodžius. 

— Kokia apgavystė! — tyliai sumurmėjo sau Duglas. 

— Bet jis iš tikrųjų atrodė kaip lordo sūnus, — dar ty- 
diau tarė Ketė. 

Jos žodžius išgirdo tik Duglas, pasirėmęs alkūne į 10- 
žės pertvarą. Ketės pastaba jam nepatiko, nes jis truputį 
pavydėjo tam indėnų berniukui, tačiau i užgniaužė savo 
nepasitenkinimą ir rimtai tarė: 

— Dabar jis iš tikrųjų atrodo kaip indėnų vado sūnus. 


Tuo tarpu Harka paėmė iš tėvo kirvį ir pažadėjo žmo- 
gui prie stulpo nukirsti ir antrą plaukų kuokštą. 

— Gal aš čia pakliuvau į kirpėjų rankas! — sušuko pa- 
sipiktinęs belaisvis.— Ak tu, nususęs kojote, palik ramy- 
bėj mano plaukus! 

Harka nuėjo į tą pačią vietą, iš kurios metė kirvį ir 
Matotaupa, atstatė vieną koją į priekį, valandėlę pakil- 
nojo kirvį, paskui pasisūpavo ir sviedė. Kirvis nuskrido 
pačia pažeme, paskui staiga pakilo aukštyn, lyg stebuk- 
lingos lazdelės pakylėtas, ir nukirtęs plaukų sruogą, kaip 
ir pirmą kartą, įsmigo į stulpą virš belaisvio galvos. 

— Prakeiktas vaikėzas! — įsiutęs suriko belaisvis— 
Šito jau per daug! Vade, vyk šalin tą rupūžgalvį! Aš esu 
didis karys ir nesileisiu, kad vaikai iš manęs šaipytųsi! 

— Žmogus prie stulpo gali būti ramus. Tas berniukas, 
kur metė kirvį, yra mano sūnus, po kelių vasarų jo var- 
das garsės visose prerijose | ir Uoliniuose kalnuose. Aš pa- 
sakiau, hau! 

Kai Harka išgirdo tokius tėvo žodžius, jam viskas pra- 
smego skradžiai žemę — ir maniežas, ir žiūrovai, ir cir- 
kas, ir visas miestas. Jis tarsi pajuto, kaip vėjas šiurena 
plačių prerijų žolę, rodos, girdėjo, kaip dunda žemė po 
šuoliais lekiančių arklių kojomis, kaip aidi indėnų karo 
šūksniai. Harka žinojo, kad šis vakaras bus ne toks, kaip 
visi kiti ligi šiolei, ir štai prasidėjo tai, ko jis tikėjosi ir 
laukė. Dabar jis jau nebe Haris, nebe artistas, giliai šir- 
dyje paslėpęs tikruosius savo jausmus ir svajas, dabar jis 
vėl Harka, vado sūnus, kelioms valandoms išėjęs į manie- 
žą, kad tuo metu galėtų pabėgti dakotų moterys ir vyrai, 
kuriuos čionai atvedė „tas pats likimas kaip ir jį. 

Indėnai 'sukluso, nes lauke pasigirdo arklių kanopų 
bildesys, o netrukus į maniežą įlėkė būrys kaubojų, jie 
mojavo ginklais ir šaudė iš revolverių ir pistoletų. Žiū- 
rovai pasitiko juos garsiais sveikinimo šūksniais, tartum 
kaubojai iš tikrųjų būtų atjoję išvaduoti kokio belaisvio. 
Manieže kilo baisi maišalynė: aidėjo šūvių salvės, ark- 
liai griuvo žemėn, raiteliai raičiojosi po smėlį. Viršutinė- 
se eilėse žiūrovai pašoko iš savo vietų, švilpė, kaukė, mos- 
tagavo rankomis, trypė kojomis. Tuo tarpu kažkas per- 

pjovė belaisvio pančius. Tas užšoko ant arklio, kurio rai- 
telis buvo nukritęs ir pabėgęs, ir garsiai suriko: 

— Vyrai! Išgelbėtojai! Išvaduotojai! Paimkite ledi ir 
nuveskite ją į saugią vietą! O paskui — kerštas! 

Jaunoji dama puolė vienam kaubojui ant kaklo, ir tas 
nunešė ją į karietą. Kai kurie kaubojai ir indėnai lyg su- 
sitarę nejučiom dingo iš maniežo, kad nebūtų ten tokia 
didelė kamšatis. 

Vienas kaubojus užšoko ant pasostės, apsuko arklius 
ir šuoliais išlėkė iš maniežo. Orkestras vėl užgrojo tušą. 

Galų gale manieže liko tik Rudasis Džimas su dviem 
kaubojais, Matotaupa, Harka ir Didysis Vilkas. 

Dėl šitokio skaičiaus Matotaupa buvo iš anksto sūsi- 
taręs su Ruduoju Džimu. Trys vyrai — tarp jų ir Rudasis 
Džimas! — prieš du vyrus ir berniuką; tai jau teikė bal- 
tiesiems šiokį tokį pranašumą. Baigtis nebuvo iš anksto 
numatyta, vyrai buvo pasiryžę kovoti sportiškai — kas pa- 
sirodys stipresnis, tas ir laimės. 

Rudasis Džimas ir Matotaupa, kaip abiejų pusių vadai, 
prijojo prie kits kito. 

— Dakotų vade! — pakiliai pradėjo Džimas.— Jūs nuga- 
lėti! Pasiduokite! 

— Dakotai niekada nepasiduoda, — atsakė indėnas.— 
Jeigu baltieji išdrįs, tegu stoja į kovą! 

— Ir vėl tos neįmanomos kalbos, ir dar angliškai, — 
pasipiktino cirko „Bi end Bi“ atstovas.— Reikės pagalvoti, 
ar mums verta prasidėti su tuo Topu. Geriau būtų paimti 
tą antrąjį, Harį. Tas dar jaunas, ir jį būtų galima greičiau 
išauklėti. 

— Tikėkimės, — sumurmėjo sau panosėje Smitas. 

O Rudasis Džimas tuo tarpu toliau aiškinosi su Mato- 
taupa. 

— Vade, mes leisime tau ir tavo žmonėms laisvai ke- 
liauti į jūsų tolimus medžioklės plotus, jeigu tu paliksi 
mums šį berniuką, savo sūnų. Jis mus išdavė. 

— Niekados! 

— Tada kalbės ginklai! 

— Hau! 

Sulig šiais žodžiais visi šeši buvo ant arklių ir kaip 
viesulas ėmė siausti po maniežą. Šitokio tempo ir šitokio 

įkarščio žiūrovai dar niekados nebuvo matę cirke. Vienas 
po kito aidėjo šūviai, ir kai kurie nusimanantys žmonės: 
ėmė būgštauti, kad čia šaudoma tikrais šoviniais. Kiek- 
vienas raitelis laikė rankose.lasą. Rudasis Džimas su savo 
bendrais taikėsi pagauti Harką, o indėnai pirmiausia norė-- 
jo sudoroti Rudąjį Džimą, savo priešininkų vadą. Nuo že-- 
mės kilo dulkių sūkuriai. Raiteliams prasilenkiant, skam- 
bėjo trumpi ir šaižūs šūksniai. Pagaliau Harka, pamatęs. 
krintantį ant jo lasą, šoko žemėn ir netikėtai puolė kau-- 
bojų arklius. Visi trys baltieji veltui stengėsi pagauti Har-- 
kos širmį. Mažiukai indėnų mustangai daug laisviau nar- 
dė ankštame manieže. negu sunkūs kaubojų arkliai. Ne-- 
tekęs raitelio, širmis pamanė, kad čia kaunamasi iš tik-- 
rųjų. Jis ėmė spardytis ir pataikė koja vienam kaubojui. 
į kelį, kitą griebė dantimis ir, peršokęs per barjerą, ėmė: 
vikriai lipti taku tarp žiūrovų eilių aukštyn. Vieni žiū- 
rovai išsigandę ėmė rėkti, kiti juokėsi iš kaubojų. Keli 
raiteliai ir arklių žinovai, sėdintys arčiau tako, mėgino: 
sugriebti mustangą už pavadžių, bet tas ištrūko ir stebėti- 
nai greitai toliau lipo aukštyn. 

Kaubojai užsižiopsojo į ištrūkusį mustangą, ir tuo me- 
tu Harkai pavyko nuo jų pasprukti. Jis pasivijo savo ark-- 
lį, greitai apgręžė ir užsėdęs vėl nusileido į maniežą. Ten: 
jo jau tykojo kaubojai, tačiau tėvas ir Didysis Vilkas taip 
pat nesnaudė — jie buvo pasiruošę pridengti berniuką. 

Visas cirkas susijaudinęs laukė, kaip baigsis ši kova. 

— Kaip baisu, kaip baisu! — aimanavo teta Betė.— Ir 
kas tik toliau bus! 

Ketė, pati drebėdama, padavė jai flakonėlį su gaivina- 
muoju vandenių. 

Harka ramindamas patapšnojo arkliui kaklą ir, pažvel- 
gęs į Matotaupą, suprato, ką tėvas ketina daryti. Umai: 
Matotaupa suriko šaižiu balsu ir prišoko su arkliu prie 
pat Harkos. Berniukas atsistojo ant savo Mustango nugaros. 
ir pasispyręs užšoko ant tėvo arklio. 

Vėl apgavęs savo persekiotojus, Harka nušoko žemėn. 
ir, pasislėpęs po Didžiojo Vilko arkliu, švilptelėjo savo- 
širmį. Laukiniai arkliai, pripratę gelbėtis nuo vilkų ir žmo- 
nių, buvo nepaprastai vikrūs, sumanūs ir išradingi. Todėl 
širmis, išgirdęs savo šeimininko švilpuką, nebėgo tiesiai 

pas jį, kur tykojo su lasu kaubojai, o pasileido barjeru 
aplink maniežą. Apibėgęs ratą, stojo piestu, ėmė spardy- 
tis, gąsdindamas žiūrovus ložėje, ir tik tada, kai pamatė, 
kad nebegresia tiesioginis pavojus, nubėgo skersai manie- 
žą pas Harką. Akies mirksniu berniukas vėl atsidūrė ant 
savo arklio, ir džiaugsmingas jo riksmas nuaidėjo palapi- 
nės, skliautais. Rudasis Džimas šovė iš pistoleto, parody- 
damas, kad ir jis dar savo vietoje. | 

Kaip ir kadaise rudenį, kai Harka jojo ant to aikštin- 
go asilo, žiūrovai pasidalijo į dvi stovyklas, tik dabar 
įtampa buvo kur kas didesnė. Apsukresni jaunuoliai, pa- 
jutę gerą progą pasipelnyti, tuoj šoko kirsti lažybų. Ir 
nors šiame mieste neseniai prasiautė dakotų sukilimas, 
dabar niekas nesidomėjo, kur baltieji ir kur raudonodžiai. 
Dabar buvo svarbu tik, kas laimės ir kas pralaimės — kas 
„išloš ir kas praloš. 

Smitas širdyje piktinosi tokiu žmonių neprincipingumu. 

Didysis Vilkas metė lasą ant kaubojaus, kuriam Har- 
kos širmis buvo įspyręs į kelį. Susirūpinęs skaudančia 
koja, šis nė nepajuto, kaip kilpa iš užpakalio apjuosė jam 
pečius. Didysis Vilkas staiga timptelėjo virvę, ir išverstas 
iš balno raitelis nusirito į smėlį. 

Žiūrovai nušvilpė jį. Paėmęs arklį už pavadžių, kau- 
bojus dingo iš maniežo. 

Antrasis Rudojo Džimo palydovas truputį per ilgai už- 
sispoksojo į pagautą savo draugą, ir ta proga pasinaudojo 
Matotaupa. Jis prijojo visai prie pat ir, net nemetęs laso, 
uždėjo kilpą arkliui ant kaklo. Paskui patraukė virvę, ir 
arklys pargriuvo. Raitelis supykęs kažką riktelėjo, bet, ne- 
spėjus jam atsikelti, pribėgo Harka ir surišo jį. Cirko pa- 
lapinėje vėl nuaidėjo šaižus indėnų džiaugsmo šūkis. Ru- 
dasis Džimas iššovė. Kulka nubruožė Harkos ranką, bet 
berniukas dabar negalvojo nei apie pavojų, nei apie žaiz- 
dą. Matotaupa taip pat paleido šūvį, perspėdamas Rudąjį 
Džimą. | 

Raudonodžių pusės pergalė buvo jau čia pat, ir publi- 
kos nuotaika vėl pasikeitė. Tie, kurie statė už kaubojus, 
kėlė baisiausią triukšmą ir patraukė savo pusėn neutra- 
liuosius, kurie nedalyvavo lažybose. 

— Gana jau viso šito! — garsiai ir energingai pareiškė 
Smitas.— Ir kaip galima tokius dalykus leisti! 

— Keista, kaipgi direkcija ligi šiol dar neįsikišo! — 
susierzinę šaukė stebėtojai ložėje. , 

— Tie pasienio gyventojai ir indėnai taip įsismagino, 
kad pamiršo ir save, ir visa kital — greitakalbe ištratino 
cirko „Bi end Bi“ atstovas, kai antrasis kaubojus taip pat 
išėjo iš maniežo ir Rudasis Džimas liko vienas prieš 
tris indėnus. | 

Manieže prasidėjo nuožmi kova su Ruduoju Džimu. 
Buvo aišku, kad šis priešininkas daug daugiau sugeba. ne- 
gu jo abu nugalėti kovos draugai, netgi daugiau, negu jis 
pats kada buvo parodęs. Karštai palaikomas žiūrovų, jis 
visai įsisiautėjo. 

— Mano draugai buvo užklupti iš pasalų! — sušuko jis 
ir, prišokęs prie visu greičiu lekiančio arklio, vienu šuo- 
liu vėl atsidūrė balne.— Sužeisti jie turėjo palikti kovos 
lauką! Užtat aš kausiuos su tais raudonodžiais kojotais 
kaip kadaise Danielis Bunas *! Pirmyn! 

Audringi plojimai patvirtino, kad jo žodžiai atitiko 
žiūrovų nuotaiką. . 

Dabar jau visa publika buvo prieš indėnus. Tačiau, ne- 
paisydami priešiško iūžaujančios minios nusistatymo, in- 
dėnai rodė visą savo sugebėjimą, ir Rudajam Džimui pa- 
sidarė labai riesta. Prisileidęs arčiau Didįjį Vilką, jis tren- 
kė jam pistoleto rankena į smilkinį. Harka, prišokęs iš 
kitos pusės, nutvėrė Džimą už kojos, norėdamas išversti 
jį iš balno. Rudajam Džimui pavyko pačiupti Harką už 
vienos kasos, tačiau berniukas vikriai išsitraukė peilį ir 
nušipjovė plaukus. 

Didysis Vilkas vos laikėsi ant savo arklio — smūgio bū- 
ta gana stipraus. Rudasis Džimas, saugodamasis Matotau- 
pos laso, pastatė arklį piestu ir iššovė. Kulka nubruožė 
Harkos arkliui nugarą. Nors žaizda buvo visai menka, 
arklys, Harkai davus ženklą, krito žemėn ir ėmė spar- 


dytis. 


3Bunas Danielis (1743—1820) — garsus Šiaurės Amerikos 
pionierius, F. Kuperio Odinės Kojinės prototipas. 

Visa tai dėjosi prieš pat septintąją ložę, ir nepasakysi, 
kad arklys atsitiktinai čia pargriuvo. Mat tik įjojęs į ma- 
niežą, Harka pamatė ložėje cirko direktorių ir tuos du iš- 
sičiustijusius ponus. Be to, jam nepatiko ir tetos Betės be- 
jausmė ir kartu valdinga mina, primenanti jam Frenką 
Elį. Neliko Harkos nepastebėta ir blyški maža mergaitė. 
Ji atrodė šiek tiek jaunesnė ir daug baikštesnė negu jo 
sesutė Uinona. Ir tas žilas ponas ložėje — tai tas pats žmo- 
gus, kuris klausė Harką, ar jis yra Siting Bulo sūnus. 

Teta Betė ėmė rėkti, pamačiusi visai prieš save arklio 
kojas. Bijodamas, kad iš tikrųjų neatsitiktų ko blogo, Har- 
ka atsistojo tarp arklio ir barjero. Aptekęs dulkėmis, su- 
sijaudinęs, visas įsitempęs, nuo kovos įkarščio blizgančio- 
mis akimis, laukė jis artimiausios progos vėl įsijungti į 
žaidimą, kuris dabar jau labiau panėšėjo į tikrą mūšį. Tuo 
tarpu Didysis Vilkas atsipeikėjo nuo smūgio, ir juodu sų 
Matotaupa vėl ėmė iš abiejų pusių tykoti prie Rudojo 
Džimo. 

Žiūrovai tiesiog pametė galvas. Atrodė, tuoj tuoj ir jie 
pradės šaudyti. 

Išbalęs direktorius išlėkė iš palapinės ir ėmė šaukti 
arklininkus ir darbininkus. Tučtuojau rinktis prie maniežo! 
Tačiau per tą laiką vėjas dar labiau sustiprėjo, medžių 
viršūnėse jau siautėjo tikra audra, ir niekas negalėjo atsi- 
traukti nuo palapinės virvių ir kuolų, todėl ir darbininkų 
subėgo visai mažas būrys. Direktorius leidosi toliau ir vos 
neparbloškė programos vadovo pavaduotojo, kurio kakto- 
je taip pat jau blizgėjo prakaito lašai. 

— Mulki! — užsipuolė jį direktorius.— Geriau eitumėt 
vaikams snarglio šluostyti! Kur Elis! Dėl dievo meilės, 
tučtuojau suraskite man Elį! 

Jis nubėgo prie direkcijos furgono ir atplėšė duris. 

Elis sėdėjo fotelyje ir, pasidėjęs ant kelių kartoninę 
dėžutę, rūšiavo gabaliukus mėsos. 

— Eli! Ko jūs čia tūnote! Argi neturite kito darbo? 
Kam jums šitas guliašas? 

— Tigrams šerti. Žvėreliai jį taip mėgsta... 

— Nesąmonė! Tuoj pat einam su manim! Prasti reika- 
lai! Manieže tikra velniava! .. Greičiau, Eli! — Direktorius 
treptelėjo koja. 

— Gal paaiškintumėt. . 

Elis padėjo dėžutę į sieninę spintą. 

— Ne, nieko aš neaiškinsiu! Man reikalingas jūs, ir 
tučtuojau! 

— Kaip programos vadovas, kaip administratorius, rė- 
žisierius ar dar kas nors kitas? Ir už kokias pareigas jūs 
manot Man ateity Mokėti? 

— Eime greičiau, nesiutinkit manęs! Nepraleiskite vie- 
nintelės progos gyvenime pasirodyti — eikite ir padaryki- 
te tvarką! Pavaduotojas visiškai nepajėgia susidoroti; vi- 
siškai nepajėgia! Greičiau einam į maniežą. . 

. — Vadinasi, kilo netvarka? Įsivaizduoju.— Elis pasi: 
„žiūrėjo į laikrodį. — Numeris su pašto karieta tęsiasi per- 
nelyg ilgai. Prieš dešimt minučių turėjo baigtis. Ir tas ber- 
niukas tenai, a? Patarčiau jo pasisaugoti, ponas direkto- 
zTiau. Nepatikimas elementas, velnių priėdęs. .. 

Išblyškęs direktorius stovėjo pravira burna priešais įsi- 
šnekėjusį programos vadovą. 

— Matote, ponas direktoriau, taip, kaip jūs dabar sto- 
vite prieš mane, aš išstovėjau kiaurą dieną prieš tigrę, ir 
jūs visiškai nesukote dėl manęs galvos. Iš tikrųjų. Pasi- 
darykite pats tvarką savo cirke. 

— Eli, aš prašau jus! 

— Jūs mane prašote? 

— Labai prašau! Eli, eime gi! | 

— Jeigu jau prašote, negaliu atsisakyti. Eime! 

Elis iššoko iš furgono ir pirma direktoriaus dideliais 
žingsniais nuskubėjo į cirko palapinę. 

Programos vadovas pasijuto maloniai paglostytas. ,„At- 
rodo, vėl grįžta mano viešpatavimo dienos,— galvojo jis 
patenkintas, — na gerai, dabar aš parodysiu visiems tiems, 
kurie Manęs nekenčia, jie vėl turės prieš mane lenktis.“ 

— Tik nesikiškite, ponas direktoriau, jeigu aš dar šią- 
nakt liepsiu gerai įkrėsti berniukui, kuris eina išvien su 
Ronaldu, ir pasistengsiu pats atsiskaityti su tigre! 

Direktorius, tiesą sakant, nelabai ir susigaudė, ką prog- 
ramos vadovas norėjo jam pasakyti. Juk Frenkas Elis 
daug metų tvarkė visus cirko reikalus, ir direktorius bu- 
vo su tuo susitaikęs, jis pasitikėjo juo, ir dabar jam atro- 

dė, kad be Elio negalės išsiversti. Tad kokios čia gali būtž 
kalbos, svarbiausia, kad Elis sutinka. 

Audra įsisiautėjo kaip reikiant, palapinės sienos plaz- 
dėjo, manieže aidėjo pistoletų šūviai, o žiūrovai tiesiog 
plyšote plyšojo. Ko jie taip įsiaudrino, direktorius supra- 
to tik tada, kai kartu su programos vadovu įžengė į pa- 
lapinę. 

Muzikantai grojo kaip pašėlę, žiūrovai rėkė, šaukė, kai 
kurie, pakilę iš savo vietų, grūdosi arčiau prie maniežo. Vie- 
noje ložėje stovėjo žilas vyriškis, ir jeigu jis būtų turėjęs 
su savim pistoletą, tikriausiai būtų šovęs į Didįjį Vilką. 

Manieže dabar buvo tik trys žmonės: Rudasis Džimas, 
surištas lasu ir besiraitantis kaip vikšras, Matotaupa ir 
Harka. Didysis Vilkas išjojo iš maniežo, vos tik pasiro- 
džius direktoriui ir Eliui. | 

Matotaupa ir Harka vidury maniežo pastatė piestu sa- 
vo suprakaitavusius arklius. Orkestras tris kartus sugrojo 
tušą — Frenko Elio nuomone, visiškai be reikalo. Paskui 
abu indėnai vėl nuleido arklius, šuoliais prilėkė prie savo 
šautuvų, gulinčių smėlyje, persisvėrę pasiėmė juos ir, šau- 
dydami į viršų, išlėkė iš maniežo. Bijodami pasipainioti 
jiems po kojomis, žmonės prasiskyrė į šalis. 

Ir štai nuaidėjo dar vienas šūvis, paskutinis. Frenkas: 
Elis pasisuko ir griuvo žemėn. Abu dakotai rūko ir nu- 
rūko ant šuoliuojančių mustangų. Žiūrovai iš savo vietų. 
nematė programos vadovo, todėl niekas nepastebėjo, kas. 
jam atsitiko. 

Orkestras savo muzika stengėsi dar labiau suaudrinti 
žiūrovus, kad jie išeitų iš cirko patenkinti. Tačiau publi- 
ka kurį laiką nežinojo, nė ką manyti — Rudasis Džimas. 
vis dar tebegulėjo surištas manieže. 

Pagaliau prišoko Senasis Bobas, perpjovė lasą ir ėmė 
narplioti jo galus, vis šūkčiodamas: 

— Suraišiotas kaip ruletas! Kaip ruletas! Koks kruopš- 
tus darbas! — Publikai linksmai klegant, jis glėbesčiavo 
Rudąjį Džimą ir kalbėjo: — Mano sūnau, mano sūnėne, 
mano tėve, mano Džimai! Štai mes ir vėl susitikome! 

Džimas purtėsi pjuvenas, ir kadangi manieže dabar 
buvo tik jis ir Senasis Bobas, jiems teko atsakinėti į žiū-- 
rovų plojimus. 

Publika pamažu aprimo, bet plojo taip smarkiai, kaip 
ir dera po įdomaus spektaklio. Paskui eilės ėmė retėti. 

Džimas paėmė už pavadžių savo arklį, stovintį šalia, ir 
kartu su Senuoju Bobu patraukė link išėjimo. Laisvąja ran- 
ka jis sveikino žiūrovus, vis žvilgčiodamas į ložes ir tuš- 
tėjančius suolus, kur tai šen, tai ten dar pasigirsdavo ap- 
lodismentai. | 

Abi moterys šeštoje ložėje smagiai plojo, stengdamo- 
si uždegti publiką ir dar kartą sukelti visuotines ovacijas 
Rudojo Džimo garbei. Ir tai joms pavyko. Dalis publikos 
„valandėlę stabtelėjo, ir vėl nuaidėjo garsūs plojimai. 

Džimas ir Senasis Bobas dar kartą nusilenkė. 

— Mano brangusis — tarė klounas Džimui — daug šu- 
nų ir vilką papjauna. Taip visada buvo, yra ir bus! 

— Ką tu čia dabar paistai? Gal ir daugiau žinai tokių 
posakių? — paklausė Džimas, pavargęs ir susierzinęs. Nors 
žiūrovai ir karštai jam plojo, jis buvo nepatenkintas savo 
pralaimėjimų. Ligi šiol Džimas manė, kad kova su trim 
indėnais — tai tik vaikų žaidimas. Juk tiek kartų buvo 
įveikęs ir daugiau negu tris priešininkus. 

— Aš žinau daugiau tokių posakių! — plepėjo Senasis 
Bobas ir, prisidėjęs ranką prie širdies, žemai nusilenkė 
plojantiesiems žiūrovams.— Žinau, kur nežinosi! Pavyz- 
džiui, griovio nepėršokęs, nesakyk „op“! Negirk dienos 
be vakaro! Tiesos maiše nepaslėpsi! Saugokis bobų lie- 
Žžuvių! 

— Užteks jau, užteks! 

— Ir aš manau, kad tau jau užteks! — sumurmėjo Se- 
nasis Bobas, bet taip neaiškiai, kad Džimas nesuprato jo 
žodžių. 

Aplodismentai nutilo, ir abu artistai išėjo iš maniežo 
ir palapinės. Bet vos tik jie atsidūrė lauke, iš prieblandos 
išniro trys žmonės. Vienas nutvėrė už pavadžių Džimo 
arklį, kiti du iš šonų pačiupo patį Džimą. Pasirodęs ket- 
virtas atstatė revolverį. 

— Atiduokit ginklus geruoju, jei ne, šausiu! 

— Kas čia dabar per kvailystės! .. 

Nespėjo Džimas ištarti šių žodžių, o Senasis Bobas jau 
„atėmė iš jo pistoletą ir peilį. 

— Policija! — trumpai tarė žmogus su revolveriu, ir 
Džimui nieko kito neliko, kaip tik pasiduoti. 

Policininkas uždėjo jam antrankius. 

— Vadinasi, tu žinojaiė — sušnypštė jis Senajam Bo- 
bui.— Dabar aš suprantu tavo posakius! 

„— Na ir gerai! — ramiai atsakė Senasis Bobas.— O kam 
tu šovei į Harį, kuris man buvo kaip tikras sūnus. Šito 
aš tau neatleisiu, bandite tu! Dabar Haris išjojo savo ke- 
liais ir niekados nebegrįš. Labanaktis! 

Senasis Bobas nuėjo. 

Pasiekęs savo furgoną, jis įžengė vidun ir susmuko ant 
kėdės. Žiburio nedegė. Sėdėjo vienas tamsoje ir staiga 
pravirko. 

Išsiverkęs nuėjo į arklides prie savo asilų, glostė juos 
visus iš eilės ir pasakojo apie naująjį numerį, kurį ketino 
netrukus paruošti. Jis įtikinėjo gyvulius, kad ateityje dirbs. 
su jais vienas, ir vaizdavosi, kaip žmonės juoksis, kai jis, 
persirengęs asilu, mėgdžios tikrųjų asilų šuolius. Ir nors 
jo vaikiškos akys tebebuvo liūdnos, lūpos vėl pradėjo šyp- 
sotis. 

Atsisveikinęs su asilais, Senasis Bobas 1 nuėjo miegoti, 
visiškai nekreipdamas dėmesio į triukšmą, kuris ligi pat 
ryto nesiliovė cirko teritorijoje. 


Smi'ai ir Finliai išėjo iš cirko paskutiniai. Jie nenorėjo: 
grūstis kartu su visa minia. 

— Kad aš daugiau kada eičiau į cirką! — tarė teta Be- 
tė, vici kai išsisėmusi ir susierzinusi. Jos pudruota kakta 
buvo i vagota prakaito. Ketei virpėjo lūpos, iš akių ri- 
tosi a“aros. Duglas laikėsi šalia jos kaip tikras riteris. Anai 
Finli užėjo kosulio priepuolis, todėl abi šeimos greitai at- 
sisveikino. 

Kai Smitai susėdo į karietą ir arkliai pajudėjo, Sa- 
miuelis Smitas pasisodino dukrelę ant kelių. Jos galvutė 
nusviro tėvui ant peties. 

Vos tik jie pasiekė namus, Ketė tuoj pat nuėjo mie- 
goti. Tėvas palinkėjo jai labos nakties, ir, norėdama jį. 
nuraminti, mergaitė apsimetė snaudžianti. 

Teta Betė pasijuto blogai ir pasišaukė Samiuelį Smitą. 
Gal kartais reikėtų iškviesti gydytoją? Tačiau Smitas pa- 

tarė jai išgerti įprastinių vaistų, ir po kurio laiko jau 
galima buvo ją palikti senos tarnaitės globai. . 

Atsikratęs visų rūpesčių, jis vėl išėjo iš namų. Vežėjui 
buvo paliepęs laukti, todėl dabar įšoko į karietą ir kiek 
įkabina arkliai pasileido į policiją. 

Kaip miesto pilietis ir labai gerbiamos tetos sūnėnas, 
jis greitai susirado reikalingą inspektorių. 

— Jūs irgi norėjote kai ką pasakyti apie tą katastro- 
149 — paklausė inspektorius, sėdintis kitapus tuščio stalo. 

— Kokią katastrofą? — sukluso Smitas, nujausdamas, 
kad čia kažkas negerai. | 

— Nušautas programos vadovas Frenkas Elis, grei- 
Čiausiai tai vieno iš indėnų darbas. Kai sužinojome apie 
žmogžudystę, visa indėnų trupė jau buvo pabėgusi. Ligi 
šiol dar nepavyko nė vieno iš jų sučiupti. 

Smitui užgniaužė kvapą. 

— Ir arklių nėra? 

— Trijų. Kitus jie paliko. Viskas buvo gerai apgalvo- 
ta, ir, deja, raudonodžiams pavyko labai tiksliai įgyven- 
dinti savo planą. Tuo metu, kai vieni cirko tarnautojai 
žiūrėjo, kas dedasi manieže, kiti — kad audra nenuverstų 
palapinės, didžioji trupės dalis slapta dingo iš cirko te- 
ritorijos. Galų gale pabėgo tas tėvas su sūnumi, vadina- 
mi Topas ir Haris, ir dar vienas indėnas. 

— Kaip vadinasi Topas ir Haris iš tikrųjų? Kokiai da- 
kotų genčiai jie priklauso? 

— Iš kurgi dabar tai sužinosi! 

— Vadinasi, net neaišku, į kurią pusę jie pabėgo. Mat 
tas trečiasis buvo vienas iš dakotų, kurie užpuolė mano 
motinos fermą Minesotoje. Jie nušovė mano motiną ir 
sudegino fermą. 

— Jeigu jis būtų mūsų rankose, mes jį pakartume, bet, 
deja, jis pabėgo. O jeigu jis kilęs iš Minesotos, tai, be 
abejo, žino visus užkampiųs, kur galima pasislėpti. 

"Smitas nurijo seilę. Jis tikėjosi truputį šiltesnio atsa- 
kkymo, bet nenorėjo pasirodyti esąs sentimentalus. 

— Gal kartais kaubojų trupės vadas žino ką nors dau- 
-giau apie Topą ir Harį? Juk jie kartu dirbo. 

— Džimas? — Inspektorius nusišypsojo.— Jį mes buvo- 
„me areštavę! ž 

Smitas nustebęs pakėlė antakius. 

— Buvote? 

— Buvome. Bet jis pabėgo. 

— O kuo jis nusikalto? 

— Apiplėšė kasą. Tai išaiškinti mums padėjo viena 
geltonplaukė dama. Ji pavyduliavo Džimui, ir, reikia ma- 
nyti, ne be pagrindo, kaip jūs, sėdėdami šalia šeštos 10- 
-žės, turbūt. pastebėjote. Ta dama buvo tokia neatsargi, 
kad slankiojo aplink cirką, norėdama po spektaklio nu- 
tverti Džimą. Pavydas paprastai aptemdo žmogui protą. 
Vienas cirko tarnautojas pastebėjo, kad tai ta pati kasi- 
ninkė, kuri rudenį Omahoje pabėgo su pinigais. Mes ją 
suėmėme, ir ji prisipažino, kad Džimas yra jos bendrinin- 
kas. Pinigus jis investavo į cirką, reikalavo didelių pro- 
centų ir pagaliau išsirūpino teismo sprendimą juos susi- 
grąžinti. Klouno padedami, mes tuoj po spektaklio čiu- 
pome jį. Ir nors jis buvo su antrankiais, tačiau bevežant 
pabėgo. Reikia manyti, kad netrukus pasirodys laukiniuo- 
se Vakaruose, kaip ir daugelis nusikaltėlių. Gaila. Neno- 
zxėjome trukdyti numerio, būtume paėmę tą paukštį kaip. 
jį paliko maniežo smėlyje indėnai — surištą lasu! 

— Dėkoju, ponas inspektoriau. Jūs papasakojote man 
daugiau, negu aš galėjau jums pranešti! 


Kai po tos nakties trečią kartą patekėjo saulė, aud- 
ra vis dar tebesiautėjo. Upių tėvas, jau nusimetęs ledus, 
nešė žemyn dar gelsvus vandenis, gausiai maitinamus 
tirpstančio sniego. Pakrantes gaubė rūkas, iš miško ir pie- 
vų sklido pavasario kvapas, žvilgėjo rasa, skambėjo pir- 
mieji paukščių balsai. Medžių viršūnėse dar šnarėjo pas- 
kutiniai pernykščiai lapai, o ant šakelių jau sprogo pum- 
purai. 

Toli nuo gyvenviečių, toli nuo visų pėdsekių ir seklių 
Tyto prieblandoje sėdėjo trys žmonės. Šalia ganėsi jų 
arkliai. 

Visi trys suvalgė drauge po saują mėsos, ir atėjo lai- 
kas atsisveikinti. 

— Jūs — dakotai! — tarė Didysis Vilkas savo abiem 
palydovams.— Tu, Matotaupa, patarei ir komandavai 
mums kaip tikras vadas. Mūsų kariai mielai priimtų tave 

į savo naujas palapines šiaurėje, tu tai žinai. Bet tu nie- 
kada mums nepasakojai, iš kur atėjai ir kur eini. Aš ir 
šiandien taves šito neklausiu. Tu nenori toliau su manim 
joti? Mums reikia skirtis? | 

— Aš girdėjau žodžius, kuriuos tu pasakei man, Di- 
dysis Vilke. Mano sūnus Harka ir aš, mes nepamiršime 
tavęs ir tavo karių. Tačiau mes negalime su jumis eiti. 
Jūs — dakotai. | 

Didysis Vilkas nesuprato, ką reiškia šitoks Matotau- 
pos atsakymas, tačiau jautė, kad už tų žodžių „slypi di- 
delė paslaptis. Jis nieko daugiau nesakė, tylomis atsisvei- 
kino ir pasileido su savo arkliu į šiaurę. 

Netrukus ir Matotaupa su Harka sėdo ant savo mus- 
tangų ir nujojo į šiaurės vakarus, kur jų laukė nežinia. 

Sartį ir širmį vos buvo galima nulaikyti. Tarsi bijoda- 
mi vėl pakliūti į nelaisvę, ir šią trečią dieną jie lėkė kaip. 
pašėlę. 

Raiteliai godžiai traukė į plaučius tyrą orą, jis gaivino. 
jiems kraują ir teikė naujų jėgų. 

Vidurdienį valandėlę stabtelėjo, kad pailsėtų arkliai. 
Didysis Vilkas gerai nurodė kelią — jie kaip tik pasiekė 
vieną iš daugelio nedidelių ežeriukų. Arkliai puolė gerti. 

Matotaupa ir Harka atsigulė ant bizono odos, kurią 
Harka pasiėmė, bėgdamas iš savo gimtosios palapinės. Da- 
bar jie turėjo tik tai, ką ir per paskutinį vaidinimą cirke: 
arklius, ginklus, ledžingus, mokasinus ir tą mažą kapšelį, 
kuriame jau nebedaug bebuvo auksinių ir sidabrinių mo-- 
netų. Bizono odą jiems atnešė Didysis Vilkas, jis atidavė 
ir mėsos atsargas, kurių turėjo šiek tiek pasirūpinęs. 

Net ir gulėdami saulėje, Matotaupa ir Harka juto vėsų 
šios vietovės alsavimą. Toli, labai toli jie atsidūrė nuo 
tėvynės, ji liko tarp didžiosios Plato upės ir Juodųjų kal- 
nų. Bet dabar juos skyrė nuo gimtųjų vietų ne tik upės, 
prerijos ir miškai, ne tik burtininko ištarmė. Visą vasarą 
ir žiemą jie praleido kitaip negu jų artimieji savo sto- 
vykloje. Kitokios buvo jų kovos, kitokie draugai, kitokie 
skausmai ir rūpesčiai, Motina, brolis, sesuo, draugai, pa- 
lapinės ugniakuras, bendri žaidimai, bendros medžioklės ir 
kovos — visa tai jiems dabar atrodė kaip sapnas. Jie dau- 
giau sužinojo apie baltųjų žmonių pasaulį, negu galėjo 

sužinoti kariai, gyvenantys prie Plato intakų ir kalnų miš- 
kuose. Jie išmoko kitą kalbą, išmoko skaityti ir rašyti, ko 
nemokėjo nė vienas karys jų gimtinėje. Ir vis dėlto jų 
neviliojo baltųjų pasaulis, jų miestai ir fermos. Jodinėti 
ir medžioti begalinėse prerijų platybėse — štai kur jų tik- 
„Iroji paskirtis. Ir šito jie ilgėjosi, ilgėjosi bizono odos pa- 
lapinių, ramaus ir išdidaus laisvųjų raudonodžių gyve- 
nimo. | 

Harka prisiminė, kad praėjusį pavasarį, kaip tik šiuo 
laiku, jis laukė naktį miške tėvo, kuris norėjo atskleisti 
jam paslaptį. Per tuos metus tiek daug buvo visokiausių 
įvykių, kad ir jis pats pasidarė nebe tas, Harkai atrodė, 
kad jis subrendo ne vieneriais, o keleriais metais, dabar 
jis jau nebe vaikas, o jaunas Matotaupos bendražygis. 
Daug ko jis per tą laiką neteko. Vienintelis, kas išliko, 
tai tėvas, dabar jis tik jam vienam priklauso, ir netgi 
labiau, negu bet kada anksčiau. 

Ir jeigu dabar Harka kartu su Matotaupa joja pas 
galingus siksikus, tai joja ne šiaip sau, ne dėl to, kad už- 
mirštų tą giliai širdin įsiėdusią kančią, jog yra atskirtas 
nuo tėvynės ir nuo savo genties, — jis turi prieš akis aiš- 
kų tikslą, kurį gali pasiekti ir tremtinys: bus tiesus ir drą- 
sus, ir tada visi jį gerbs. 

Matotaupa irgi buvo paskendęs mintyse. Jis galvojo 
apie paskutinius įvykius cirke ir dabar paklausė Harką: 

— Kodėl tavęs nekenčia Rudasis Džimas? 

— Kaip tai nekenčia? Kad šovė į mane ir mano arklį? 

— Taip. 

— Turbūt supyko, matydamas, kad mes laimime. 

— Tas teisybė. Bet ne tik dėl to. 

— Aš įvariau jam baimės su kirviu. Jis netikėjo, kad 
moku taip gerai jį mėtyti, ir išsigando, o paskui supyko. 

— Galimas daiktas. Bet jūs jau ir anksčiau nemėgote 
vienas kito. Jau nuo Omahos ir net nuo mūsų susitikimo 
blokhauze. 

— Tu taip manai? Džimas labai negražiai pasielgė, 
leisdamas Toli Skrajojančiam Paukščiui Geltonajai Barz- 
dai užmokėti už bizonų odos apsiaustus. 

— Džimas pagalvojo, kad jie mums reikalingi. O Toli 
Skrajojantis Paukštis davė keletą sidabrinių monetų. Kas 
gi čia blogo? 

— Rudasis Džimas kartu su ta šviesiaplauke moterim 
pavogė iš kasos pinigus. 

— Harka Kietasis Akmenie Nakties Akie! 

— Tuo aš nė kiek neabejoju. 

— Harka! Džimas — drąsus vyras. Jis ne vagis— 
griežtai tarė Matotaupa.— Kas gi, jei ne jis, išvadavo ma- 
ne iš bedančio Beno blokhauze! 

Berniukas daugiau nieko nesakė. Indėnų vaikai griež- 
tai auklėjami neprieštarauti vyresniesiems. Bet Harka ty- 
lėjo ne tik dėl to, kad buvo taip išauklėtas. Jis matė, jog 
tėvas nenori girdėti blogai atsiliepiant apie Džimą, nes, 
tikėdamas, kad Džimas yra doras žmogus, jis ir pats jau- 
tėsi nekaltas. 

Kadangi Džimo čia nebuvo, tai Matętaupa daugiau apie 
jį nebekalbėjo. O gal manė, jog Harka todėl tyli, kad 
paskutiniai jo žodžiai įtikino berniuką. Ir kodėl gi ne? 
Juk kadaise, kai Džimas pasirodė Lokės giminės stovyk- 
loje, Harka tiesiog negalėjo juo atsižavėti. O blokhauze 
juos tikrai išgelbėjo tik Džimas! | 

Ligi vakaro abu' indėnai dar norėjo nujoti gerą kelio 
galą, ir kadangi dabar nebebuvo daugiau kas sakyti ir 
kas veikti, jie sėdo ant arklių. Bėgdami kartu su Didžiuo- 
ju Vilku, ypač pirmomis dienomis, jie toli nujojo ir da- 
bar atsidūrė prerijose į šiaurę nuo Misūrio. Pūtė žvarbus 
vėjas. Dangumi plaukė pilki debesys, ir netrukus iš jų 
pabiro kruša. Ledo kruopelės baltavo arklių karčiuose ir 
raitelių plaukuose. Kai pradėjo temti, oras visai atšalo. 
Prasidėjo viena iš ledinių šio krašto naktų. Abu indėnai 
sustojo palei mažytį upeliuką, dar pusiau sukaustytą 1e- 
do. Čia augo vienas kitas krūmokšnis, buvo sausų šakų. 
Netoliese kūpsojo nedidelė kalvelė, šiek tiek sauganti nuo. 
vėjo ir krušos. Tai buvo pati geriausia vieta, kokią tik 
galima rasti šiuose atviruose plotuose. 

Mustangai sugulė. Jie dar nebuvo išmetę žiemos plau- 
ko. Ilgi, susivėlę jų gaurai atrodė labai negražiai, bet 
saugojo nuo šalčio. Harka vargais negalais sukūrė nedi- 

delę ugnelę. Paskui abu prisiglaudė prie arklių ir susisu- 
po į tą pačią bizono odos antklodę. Miegojo pakaitomis. 

Kai paryčiais vėjas išsklaidė debesis, raiteliai vėl lei- 
dosi į kelią. Arkliai buvo labai neramūs, jautė netoli 
«esant vilkus, todėl lėkė nė neraginami. 

Taip keliaujant, Matotaupai ir Harkai pamažu aiškė- 
jo, kas tai per kraštas, kuriame jie ketina gyventi. Tačiau 
kokius ten ras žmones, šito jie kol kas dar nežinojo. 

